
STUDIU 
INTRODUCIIV 


Arameii — popor semitic vorbind o limbă înrudită cu cea 
a arabilor, a canaaneenilor şi a asiro-babilonienilor — sînt 
atestaţi documentar în al doilea mileniu î.e.n., deci cu mult 
după egipteni, sumerieni, evrei și canaaneeni. 

Pentru a scrie istoria arameilor avem astăzi următoarele 
izvoare: 

a) textele sacre ale evreilor care sînt sursa cea mai veche 
cunoscută; 

b) textele cuneiforme asiriene; 

c) inscripţiile arameene care singure ne dau date nemij- 
locite despre regatele aramaice. De aceea aceste surse sînt 
cele mai valoroase. 

Istoria lumii se desfăşoară în cadrele a douăzeci şi unu 
de civilizaţii sau culturi care s-au succedat în timp sau 
există și astăzi. Aceasta este concepția fundamentală asupra 
istoriei lumii a unuia din cei mai mari istorici ai vremurilor 
noastre, Arnold J. Toynbee. Or, printre aceste douăzeci și 
unu de societăți sau civilizaţii fundamentale, Toynbee aşază 
și civilizația siriană (arameeână), alături de cea greacă, 
arabă, indiană, chineză, cea a Europei de apus (A 
Study of History, Oxford University Press, 1956, vol. I, 
pp. 72—84); în primele ediţii ale operei sale, el cuprinde 
doar nouăsprezece civilizaţii. 

De aici se poate deduce însemnătatea considerabilă a 
civilizației siriene (arameene) în istoria culturii şi civilizației 
lumii. Volumul de faţă prezintă unele aspecte istorice şi 
literare ale acestei vaste culturi care este foarte puţin cunoscută 
şi despre care s-a scris fragmentar și relativ puţin, despre care 
nu există o lucrare de ansamblu nici în literaturile străine. 

I. POPOARELE SEMITE ÎN LUME 


Popoarele semite au pătruns cu începere din mileniul 
al patrulea înainte de era noastră mai întii în partea de 
apus a Asiei, apoi cu începere din mileniul al Il-lea î.e.n. 
au cuprins o parte din Africa, pentru ca în mileniul I al 
erei noastre arabii să ajungă pînă la munţii Pirinei. 

Expansiunea semită a început poate în regiunea supe- 
rioară a bazinului fluviilor Tigru şi Eufrat, unde s-au instalat 
accadienii sau asiro-babilonienii; se pare că în Siria si 
Palestina canaaneenii i-au urmat puţin mai apoi. 

Este foarte probabil — așa cum s-a afirmat — că semiţii 
au locuit inițial în Peninsula Arabică, unde mari pustiuri 
de nisip se întind pe mii de kilometri iar puţinele oaze con- 
stituie singurele locuri unde viața mustea în jurul unui puț 
sau izvor. 

Deşertul arabic reprezenta o protecţie naturală minunată 
împotriva dușmanilor, a triburilor prădătoare în căutare de 
hrană, care nimiceau, în genere, popoarele învinse, ucigind 
pe bărbaţi și luînd în sclavie femeile după ce au ucis vitele 
şi ars locuinţele. Deșertul Arabiei i-a apărat pe proto-semiţi 
şi le-a îngăduit să se dezvolte şi să se înmulțească, așa cum 
în alte locuri din lume munţii înalţi sau pădurile ori deltele 
unor fluvii şi insulele mării au putut proteja multe colec- 
tivităţi de jafurile, uciderile și nimicirea de către expedițiile 
de pradă ale vecinilor, care au stirpit multe civilizaţii şi etnii. 

Migraţia din Peninsula Arabică, cu războaiele purtate 
de Mahomed şi de urmaşii săi, sau formarea în plin deșert 
a statului-cetate Palmyra (Tadmor) de către semiţii veniţi 
de aci sau crearea statului nabateean de către arabi sînt 
dovezi grăitoare ale acestui exod ce i-a dus pe semiți din 
deşertul arabic în regiunile mai bogate şi mai puţin deșertice 
din Asia Anterioară și Africa de Nord. 

Este posibil ca tot nordul Siriei, care în mileniul al II-lea 
i.e.n. era numit de către egipteni ţara Amurru, să fi fost o 
etapă în acest exod al populaţiei semite din Arabia către 
Asia Anterioară, pentru că prima mare invazie consemnată 
istoriceşte a semiţilor este: acea care duce la crearea în nordul 
văii fluviilor Tigru şi Eufrat, adică în nordul Sumerului, 
a monarhiei Agade. Or această cotropire pleacă din ţara 
Amurru în mileniul al IV-lea î.e.n. Tot astfel o a doua inva- 
zie semită care pune capăt independenţei statelor-cetăţi 

sumeriene și întemeiază monarhia babiloniană pornește din 
nordul Siriei, din ţara Amoreilor, ţara Amurru. 

Astfel, este foarte verosimil că din pustiul arabic ce le 
oferea o protecţie naturală, semiţii s-au extins în Palestina, 
în Siria și în Mesopotamia, impărțindu- se în neamuri înru- 
dite prin limbă şi avind multe rituri, tradiţii şi credinţe 
religioase comune. 

Semiţii au fost la început nomazi, ducind o viaţă pastora- 
lă și obţinînd resursele necesare vieţii din creşterea oilor și 
a caprelor, mai tirziu: (începînd în mileniul al II- lea) a cămi- 
lelor şi efectuind transporturi, pe căile lungi ale deşertului 
la început prin caravane de măgari, apoi de cămile. Desigur, 
nomadismul primelor seminţii era legat de nevoia de apă 
şi de locuri de pășunat pentru turmele lor. Pe de altă parte — 
așa cum reiese din nenumărate texte egiptene din 
Imperiul Vechi — , acești nomazi semiţi jefuiau şi prădau 
aşezările bogate de pe malurile Nilului sau din Deltă ŞI 
prin această îndeletnicire își procurau regulat o parte din 
resursele de care aveau nevoie. 

Societatea nomazilor semiți avea drept celulă fundamen- 
tală familia patriarhală — în care tatăl era autoritatea su- 
premă. Căsătoriile erau uneori de tip poligam, deși de cele 
mai multe ori condiţiile grele de viață in pustiu reduceau 
pentru semiții nomazi de ieri ca și pentru beduinii de azi 
putinţa de a avea mai multe soţii. Citeva familii înrudite 
între .ele alcătuiau tribul care își ducea viața în comun, se 
deplasau prin deşert împreună, făceau: aceleaşi halte Si 
foloseau aceleaşi puncte de apă și m: ales utilizau împreună 
păşunile În cadrul acestui mod de existență nomad, pro- 
prietatea semitului era foarte redusă, limitată la cortul, 
armele şi vitele sale. 

Semiţii nomazi din Arabia şi Siria pătrund pe încetul 
in oraşele locuite de o populație statornică, aşezată în cetăți 
fortificate ; la început atacă doar periferiile Jor și mal apoi 
le cuceresc, stabilindu-se în oraşe. 

Procesul acesta este foarte limpede în Mesopotamia unde 
triburile semite accadiene cuceresc unul cîte unul orașe-state 
sumeriene și întemeiază la rindul lor aşezări orăşeneşti pe 
care le fortifică. În Siria si Palestina semiții nomazi vin 
nu din țara Amurru ca in Mesopotamia, ci din pustiul 
Arabiei, dinspre miazăzi, și în înaintarea lor spre nord în- 
tilnesc popoare care nu sint nici indo- -europene, nici semite 
și pe care Geneza (X, 2) îi numește fiii lui Iafet, iafetiţii. 

Aşa, de pildă, cei ce locuiau în orașul Ierichon, cu 7000 de 
ani înaintea erei noastre, nu erau în mod sigur semiţi. Pene- 
traţia semită în Palestina şi Siria se face succesiv și mai 
multe valuri de semiți nomazi pătrund în aceste regiuni 
în epoci diferite. 

Este interesant de știut că arabii, într-o epocă mult mai 
tirzie firește, erau conştienţi de acest proces de cucerire a 
oraşelor de către populaţia semită nomadă şi de rolul acestuia 
în evoluţia istorică a ţărilor pe care le locuiau. Un ginditor 
de geniu de limbă arabă, Ibn Khaldun (1332—1406), con- 
sideră, în Prolegomenele sale, cele trei etape din istoria unui 
popor: cea dintii, viaţa nomadă: cea de-a doua, viața seden- 
tară în oraşe; cea de-a treia fiind moliciunea şi degenerarea 
dată de viaţa luxoasă şi voluptuoasă din oraș, care ducea 
la prăbușirea puterilor citadine, biruite de nomazii din deşert; 
şi ciclul se relua cu aceleași trei etape. 

Această eternă reîntoarcere corsi e ricorsi a istoriei po- 
poarelor, în trei trepte: nomadism, sedentarism urban şi 
decădere prin lux şi moliciune, se poate regăsi în istoria 
populațiilor semite din Orient. 


II. CANAANEENII ÎN SIRIA ŞI PALESTINA 


Situate la răscrucea marilor imperii din Orientul Antic, — 
Egiptul, Babilonul, Asiria, statul hittit şi statul Mitanni, — 
Siria şi Palestina au constituit adesea locuri de trecere şi 
cimpuri de luptă între aceste puteri militare. Fiecare din 
aceste mari imperii militare au dominat rind pe rînd Siria 
și Palestina, astfel că existență micilor state-cetăţi ce se 
întemeiau aici era nesigură, precară şi limitată. Desigur — 
aşa cum s-a remarcat de atitea ori — în Siria şi Palestina 
a lipsit o civilizație superioară care să domine o vreme mai 
îndelungată intreaga regiune şi mai cu seamă a lipsit un 
substrat civilizator pe care să fie grefată cultura nomazilor 
veniţi din pustiu. 

Pe încetul, nomazii, noi sosiți, împresoară și cuceresc 
cetăţi şi oraşe în Siria şi Palestina şi întemeiază mici state- 
cetăţi ale căror ruine atestă o civilizaţie ajunsă aproape la 
nivelul oraselor din Egipt şi Mesopotamia. 

Aceste state-cetăţi sînt cele fundate mai întîi de canaa- 
neeni, semiți a căror venire în Siria şi Palestina a precedat 
pe cea a arameilor. Statele-oraşe canaaneene sînt: Mari, 

Ebla, Alalak, iar pe coasta Mării Mediterane: Gaza, 
Askalon, Așdod, lafa, Akko, Tyr, Sarepta, Sidon, Berit, 
Arvad şi mai la nord Ugarit etc. 

Desigur, statul-oraş nu este o creație canaaneeană, nici 
asiro-babiloniană şi nu semiții au „inventat“ statul-oraş, 
căci polis-urile sumeriene au premers celor accadiene. Dar 
modelul polis-urilor sumeriene a fost imitat de semiţi și 
s-a răspindit în Orient. 

Expansiunii semite accadiene, care s-a întins mai întîi 
de-a lungul cursului superior al Tigrului şi Eutratului, 1-a 
urmat imigrarea canaaneeană în Siria şi Palestina, cu inte- 
meierea oraşelor canaaneene mai sus menționate. Acestei 
expansiuni canaaneene i-a urmat cea arameeană despre care 
vom trata în cele de mai jos. 


III. ARAMEII 


inceputurile istoriei arameilor sînt foarte puţin clare; 
nu se ştie în ce epocă au pătruns ei în „semiluna fertilă“ 
formată din bazinul fluviilor Tigru și Eufrat şi văile riurilor 
ce se vărsau în Mediterana. Este foarte verosimil cum am 
arătat mai sus că arameii au venit din pustiul arabic ca şi 
ceilalţi semiţi care au năvălit în Mesopotamia și în Siria. 


Relatările cărţilor sacre ale evreilor afirmă privitor la 
„patriarhi“ că arameii erau locuitori din prima jumătate 
a mileniului al II-lea în partea de Nord a Mesopotamiei, 
adică în regiunile sau ţările Aram-Nabaraim (Naharaim fiind 
un dual al termenului 73 (nahar), „fluviu“, deci cele 

TT 


două fluvii: Tigrul și Euiratul). Tot astfel aceleaşi texte 
afirmă că arameii se aflau din această epocă în ţara Paddan- 
Aram. În aceste ţinuturi locuiau Betuel (Facerea, XXIV, 15) 
şi Laban ( ibidem, 29); se pare că făceau parte dintr-o seminție 
semită diferită de canaaneeni, căci Abraham tatăl lui Isaac 
nu vrea să-i dea acestuia drept sotie „o femeie dintre fetele 
canaaneenilor în mijlocul cărora locuia“ (ibidėm, 3 si 37). 

De fapt şi Betuel şi Laban fiul său, rudele lui Abraham, 
dar și Terah, tatăl lui Abraham, sînt numiți „aramei“ şi nu 
canaaneeni, iar pe de altă parte ținutul în care a locuit Terah, 
dar şi acela de unde a plecat Abraham în Canaan se numea 
Harran (ibidem, XI, 31—32), denumire apropiată fonetic 
de Aram. 

Orientul de Mijloc în mileniul II î.e.n. 


Putem să conchidem din aceste relatări biblice că evreii 
pe la începuturile mileniului al II-lea au fost în contact cu 
canaaneenii dar vechii evrei par a fi fost, pe vremea lui 
Abraham, aramei, îimprumutind mai tirziu limba canaaneeană. 
De fapt eroii eponimi, întemeietori ai spiţelor neamurilor 
atit a evreilor cît şi a arameilor, adică Aram şi Eber, erau 
fii ai lui Sem în celebra spiță a neamurilor din Facerea, X, 
21—22, pe cind canaaneenii figurează în această tablă a 
neamurilor drept fii ai lui Ham (:bidem, 16). Pe de altă 
parte, precum vom arăta, patriarhii își aleg drept soţii femei 
arameene, rude de-ale lor (ibidem, XXIV, 4). Strămoșii 
imediaţi ai izraeliţilor sint desemnaţi de textul biblic chiar 
ca „arameeni rătăcitori“ (Deuteronom, XXVI, 5). Rudenia 
evreilor cu arameii este incontestabilă, dar poate fi vero- 
similă şi aserţiunea biblică după care patriarhii erau aramei 
și deci evreii au împrumutat de la canaaneeni mult mai 
tîrziu limba ebraică diferită de cea originară a patriarhilor 
care era aramaica. 

Orientul de Mijloc în prima jumătate a secolului XVIII î.e.n. 


Ulterior, evreli s-au diferențiat mult de arameeni, consti- 
tuind un popor diferit ca limbă, religie, tradiții și istorie. 

Dacă ne referim la texte ce nu aparțin cărților sacre ale 
evreilor, atunci de-abia în secolul al XIV-lea î.e.n. apar 
în acestea primele mențiuni despre triburile arameene. O 
scrisoare din cele aflate la Tell-el-Amarna, din arhiva farao- 
nului eretic Ikhunaton, pomenește despre unele ştiri cu 
privire la akhlamu, invadatori ce trebuie identificați cu 
arameii, aşa cum se poate deduce din alte scrieri din acelaşi 
fond. Aceşti akhlamu se aflau la acea epocă prin imprejuri- 
mile fluviului Eufrat, fiindcă aceeași scrisoare menţionează 
pe regele din Babilon. 

Mai tirziu, o inscripţie cuneiformă a unui text asirian 
ne aduce la cunoştinţă că regele Asiriei Arik-den-ilu 
(1325—1311) a obţinut o victorie însemnată împotriva „tru- 
pelor akhlamu și Sutu“. Aceste cete prădalnice continuă să 
jefuiască în Mesopotamia după cum dovedeşte o scrisoare 
a regelui hittit Hattusili III către regele Babiloniei, K adaş- 
man-enlil III (circa 1275 î.e.n.), unde se spune că aceşti 

tîlhari akhlamu fac ca drumurile să nu fie sigure şi legăturile 
între cele două regate să fie precare. 

Partea superioară a Mesopotamiei constituia de secole 
teritoriul statului Mitanni cu care și egiptenii au dus lupte 
crincene. Dar în secolul al XIII-lea î.e.n. acest stat este 
într-o mare decadenţă și asirienii doresc să ocupe aceste 
ţinuturi mănoase la care rivnesc de asemenea și hittații şi 
„tilharii“ akhlamu, arameenii. Regele Salmanasar I al 
Asiriei, care a domnit între anii 1280—1256 i.e.n., a trebuit 
să lupte împotriva şi a hittiților şi a triburilor akhlamu 
care se repeziseră şi ele asupra aceleiaşi prăzi — statul 
Mitanni. 


Lupta împotriva cetelor prădalnice ale semiţilor 
akhlamu se continuă sub regele asirian Tikultininurta 
(circa 1255—1218 î.e.n.) care proclamă într-o inscripţie că 
a cucerit toți munţii, triburilor akhlamu. După invazia 
Popoarelor Mării, care nimiceşte atit Imperiul hittit cît şi 
numeroase state mici din Asia Mică, Siria şi Palestina, 
asirienii încearcă să-şi extindă dominaţia spre Marea Medi- 
terană. Dar ei trebuie să se lupte cu arameii, așezați pe 

fluviul Eufrat; regele asirian Assur-res-isi (circa 1149—1117 
î.e.n.) trebuie să dea bătălii repetate împotriva lor şi se 
laudă că a măcelărit „oştirile numeroase ale războinicilor 
akhlamu“. 

Dar nomazii aramei se înmulţesc şi revin repede la atac, 
primind fără îndoială întăriri din pustiu. 

În vremea domniei lui Tiglatfalasar I, fiul lui Assur- 
reš-iši, care îşi începe domnia în anul 1116 î.e.n., Asiria 
reia ofensiva contra triburilor arameene si în 1112 î.e.n. 
conduce lupta împotriva acestor cete prădalnice. Regele 
Tiglatfalasar I relatează într-o lungă inscripţie care ne-a 
parvenit luptele sale cu triburile akhlamu-arameene și pră- 
zile ce le-a luat în ţinuturile stăpinite de ei, trecînd fluviul 
Eufrat cu ostașii călări pe burdufuri umplute cu aer după 
tehnica veche a asiro-babilonienilor. Dar victoriile regelui 
asirian asupra arameilor nu sint decisive, pentru că aceştia 
fugeau retrăgindu-se în pustiu, de unde reveneau la atac 
jefuind ţinuturi întinse din Asiria. Către sfîrşitul domniei 
sale, Tiglatfalasar I mărturiseşte: .„De douăzeci şi opt de 
ori am trecut peste fluviul Eutrat „pe urmele seminţiilor 
akhlamu-arameene, de douăoripe an“. Era nevoiesă curețe 
mereu malurile Eufratului; cu toate acestea unii 'aramei devin 
sedentari, aşezîndu-se statornic în unele oraşe din oazele 
deşertului sirian, cum este Tadmor (Palmyra). 

În inscripțiile asiriene vedem că arameenii sînt numiți 
acum akhlamu-arameeni, poate fiindcă arameenii erau un 
trib mai însemnat dintre akhlamu şi se ajunge în cele 


din urmă să se părăsească întru totul denumirea akhlamu, 
păstrindu-se numai aceea de arameeni. 


IV. ÎNTEMEIEREA STATELOR ARAMEENE 


Regii asirieni n-au izbutit însă să stăvilească înaintarea 
triburilor arameene în văile superioare ale Tigrului și ale 
Eutratului. De aceea, sub domnia regelui asirian Asur-bel- 
kala I, fiul lui Tiglatfalasar I, asirienii încep numeroase 
expediţii împotriva invadatorilor aramei. 

De fapt arameii reuşesc în această epocă (sec. XI î.e.n.) 
să se stabilească în chip temeinic în regiunea marei curbe 
a Eutratului, unde întemeiază regatul Bit-Adini (în traducere 

„casa Domnului meu“), care are drept oraş de reședință 
Til-Barsib, regat ce se întinde spre răsărit pînă la riul Balikh. 
În acest secol al XI-lea aproape toată valea superioară a 
Mesopotamiei ajunge să fie stăpinită de aramei. Se înteme- 


iază mici state arameene în această regiune: astfel, pe valea 
riului Balikh iau naştere două mici state ale arameilor; în 
valea Khabur-ului, de asemenea, se formează mai multe 
stătulețe arameene, precum Bit-Bakhiani avind drept oraş 
de reședință Guzana. La răsărit de valea superioară a 
Khabur-ului au fost întemeiate trei mici state arameene: 
Naşibana, Khurizana şi Gidara, pe care le-au creat seminţiile 
arameene numite tlemanaia (adică „sudice“). Mai inspre 
răsărit seminţiile arameene numite sukhu ocupă malurile 
fluviului Eufrat, iar triburile arameene utuate malurile flu- 
viului Tigru. 

Aceste mici state arameene se consacră agriculturii şi 
comerțului, rămînînd însă neatirnate unele faţă de altele şi 
fără putinţa de a crea un imperiu unit. Chiar dacă pot forma 
uneori federaţii, apar rivalități, conflicte care împiedică 
crearea unui stat unitar, mai cu seamă că Asiria învecinată 
spre sud cu aceste mici state face totul pentru a aţiţa neîn- 
țelegerile între €le. Pe de altă parte, Asiria se află în între- 
gime înconjurată de formaţii statale ale arameilor şi este 
lipsită de orice contact cu ţările străine din această pricină. 
Dar Asiria are o armată disciplinată, puternică, nume- 
roasă şi va şti să.izgonească pe năvălitorii aramei atunci 
cînd aceştia vor deveni mai slabi. | 

În Babilonia, valul migraţiei arameene apare ameninţător 
şi în anul 1083 regele Babilonului Marduk-sepik-zer-matic 
este izgonit din domnie de către un uzurpator arameean, 
Adad-apal-idin. Regele Asiriei socoate că este mai înţelept 
să se încuscrească cu acest cotropitor şi se căsătoreşte cu 
fiica sa. În vremea domniei acestui rege din Babilon, tri- 
burile arameene se extind din ce în ce mai mult pe valea 
fluviului Tigru pină aproape de Babilon, care decade și se 
descompune pe încetul. Sub domnia regelui babilonian Nabu- 

mukin-baal, în anul 986 î.e.n. — cel dintii rege din dinastia 
a opta — în vecinătatea muntelui Amanus, arameenii înte- 
meiază un stat ce se va numi Sam'al, cu capitala în orașul 
actual Sendjirli. 


V. STATELE ARAMEENE DIN SIRIA 


La apus de Eufrat, în Siria, năvălitorii aramei se izbesc 
de micile principate ale hittiţilor, resturi ale marelui Imperiu 
hittit sau mai exact spus a confederației hittite. În această 
regiune arameii izbutesc totuşi să creeze în apropiere de 
Arpad si de Alep un mic stat aramaic numit Bit-Aguii. 

Mai spre nord, în valea rîului numit azi Karasu („apa 
neagră“ în turcă), se afla statul arameean menţionat: Samal. 

În valea riului Orontes care se varsă în Mediterana, 
statul-oraș Hamat, cu regiunea înconjurătoare, pare să fi 
fost cucerit de aramei în secolul al IX-lea î.e.n. după in- 
scripțiile ce s-au descoperit în acest ţinut; în scrierile sacre 
ale evreilor (II — Regi, VIII, 9—10) aflăm menţionat pe 

fiul regelui din Hamat, numit Ioram, nume evident semit 
(lo, prima jumătate a numelui teofor lahwe și ram de la 
verbul aramaic R M, „altus fuit“, deci „Dumnezeu este 
înălțat“). 

Astfel, din secolul al XI-lea, arameii se găseau în valea 
superioară a lui Orontes, în valea rîului Litani și în sudul 
Siriei. Biblia menţionează micile state arameene ce existau 
în secolele XI—X în aceste ţinuturi, anume Aram-Șobah, 
Aram Bet-Rekhob, Aram Ma'akah, Gesur și Damasc. 

Pare probabil că arameii atunci cînd au năvălit în Siria 
nu au întimpinat decit o rezistenţă foarte slabă, căci localni- 
cii, adică amoreii, canaaneenii şi hittiţii, nu alcătuiau un stat 
unitar, nici măcar o federaţie. Atunci cînd arameii au avut 
de luptat împotriva canaaneenilor așezați în statele-oraşe 
de pe țărmurile Mării Mediterane, adică atunci cînd au avut 
de luptat cu fenicienii (așa numiţi de către greci, dar după 
numele ce şi-l dădeau ei înşişi,  canaaneeni), n-au 
mai putut înainta. Astfel oraşele de pe coasta mediteraneană 
nu au putut fi cucerite de aramei care n-au ajuns niciodată 
pînă aci. 

Spre sud, arameii s-au izbit de rezistenţa regatului Izrael, 
format şi el în secolul al XI-lea î.e.n., avind drept rege pe 
Saul în locul Judecătorilor care guvernaseră seminţiile 
ebraice pînă atunci. 


Izrael s-a închegat ca stat unitar după ce înfruntase 
atacurile tuturor vecinilor săi pe care i-a biruit pe rînd: 
Moab, Edom, Ammon, statele filistene şi pe regele din 
Sobah (I — Regt, XIV, 47). Este posibil ca statele arameene 
să se fi aflat în sec. al XI-lea î.e.n. sub dependenţa regelui 
din Sobah (azis). 


i 

David, al doilea rege al regatului Izrael, a avut de înfruntat 
o coaliție a regilor aramei: din Şobah, din Bet-Rekhob, din 
Ma'akah şi din Tob, aliați cu ammoniții. Armata evreilor 
comandată de generalul lui David, Ioab, s-a luptat cu 
această coaliție lingă cetatea Rabbah (astăzi '"Amman) şi 
oştirea regatului Izrael a biruit mulțimea arameilor și a ammo- 
niţilor (II — Regi, X, 6—14; XI, 1). 

Totuşi, arameii nu se împacă cu înfringerea și regele din 
Sobah, Hadad-'ezer (al cărui nume are sensul de „zeul 
Hadad a ajutat“), fiul lui Rekhob („călăreţul“ este numele 
unui zeu canaaneean) se aliază cu arameii din Mesopotamia. 
Comandant al trupelor arameene este Sobak, generalul lui 

H adad-'ezer care dispune de un mare număr de care de luptă 
și de pedestrime. David, în fruntea armatei izraelite, dă 
lupta în localitatea Khelam, unde arameii sint cu totul zdro- 
biţi pierzind 600 de care de luptă şi 40 000 de călăreţi. După 
această bătălie, toți regii aramei „supuși lui Hadad-'ezer 
încheiară pace cu Izrael şi deveniră supușii lui David 
(II — Regi, X, 15—19). 

Mai tirziu, regele David biruie din nou pe arameii din 
Sobah care se aliaseră cu cei din Mesopotamia. Căci citim 
în Cartea a Il-a a Regilor :,, Şi abătut David pe Hadad-'ezer. 
fiul lui Rekhob, regele din Sobah, cînd a mers acesta să-şi 
întemeieze domnia sa la rîul Eufratului. Şi a luat David de 
la el o mie şapte sute de care şi douăzeci de mii de pedestrași 
și a tăiat David vinele la toţi caii de la căruţe, lăsînd pentru 
sine din ei numai o sută de căruțe. Atunci au venit sirienii 
din Damas în ajutor lui Hadad-'ezer, regale din Sobah ; însă 
David a omorît douăzeci şi două de mii de sirieni“ (VIII, 
3—5). 

Prin aceste expediții militare, regele David a reuşit să 
înfrîingă pe deplin puterea armată a regatelor arameene care, 
coalizate, reprezentau o primejdie mare pentru noul stat 
al evreilor. 


Fiul şi succesorul lui David, regele Solomon, şi-a menţinut 
dominaţia asupra tuturor statelor arameene (III-Reg:, 
V, 1,4). Astfel, Solomon avea autoritate de suveran asupra 
celor mai multe părţi ale Siriei locuite de aramei, iar în 
Il-Cronici, VIII, 3—4 citim că el a pornit o expediţie 
împotriva statului-oraş Hamat-Şobah şi l-a cucerit. Apoi a 
clădit cetăți pentru aprovizionare în ţara Hamat, adică în 
regiuni ocupate de populații arameene. 

Mai apoi Solomon are de luptat cu o căpetenie a arameilor, 
căci citim în II — Regi, XI, 23—25 că s-a ridicat împotriva 
lui Solomon un duşman numit Rezon, fiul lui Elada care 
fugise de la regele Hadad-'ezer din Şobah. Acesta a adunat 
oameni în jurul său și s-a făcut căpetenie de fugari, ducind un 
război de guerilă; apoi a cucerit oraşul Damasc devenind rege 
al lui, fiind dușmanul lui Solomon în tot cursul vieţii sale. 


După cucerirea Damascului de către Rezon, acesta devine 
căpetenia luptei arameilor împotriva regatului lui Solomon. 
După moartea lui Solomon și scindarea statului său în 
două regate, ludeea şi Izrael, puterea arameilor crește consi- 
derabil, ajungind să stăpinească Mesopotamia superioară și 

Siria. în întregime. Dar arameii împărţiţi în state mici nu 
formează o confederație, deşi se aliază între ei împotriva 
unui inamic comun. Asiria, care era aproape înconjurată de 
micile state ale arameilor, începe să lupte cu energie împo- 
triva năvălitorilor şi regele asirian Asur-dan (932—912 î.e.n.) 
atacă triburile arameene din răsărit şi pe arameii din nord- 
vest.. Fiul său Adad-nirari (911—880 î.e.n.) continuă războiul 
de nimicire a micilor state arameene. Stătulețele arameene: 
K hurizana, Gidara și Naşibana sînt cucerite de asirieni, ca 
şi cele aşezate de-a lungul riului Khabur pină la izvoarele 
Eutratului. Cel mai războinic şi mai crud dintre regii Asiriei, 
Asur-naşirpal II (883—859 î.e.n.), biruie şi ocupă cele mai 
multe din ţărişoarele arameene din ținuturile învecinate 
văilor superioare ale Tigrului şi Eufratului, apoi intră în 
Siria şi ajunge pînă la statele-cetăţi feniciene care sînt 
obligate să-l plătească tribut. 

În sudul Siriei, regatul Damascului ajunge la puterea sa 
cea mai măre, nefiind ameninţat de înaintarea asiriană din 
nordul Siriei. Regele din Damasc intervine în luptele dintre 
cei doi regi evrei, cel din Izrael și cel din Iudeea, fiind în același 
timp aliatul celor două regate ebraice, ceea ce nu-l impiedică 
să jefuiască nordul regatului Izrael (III — Regi, XV, 16—22). 

În vremea domniei regelui Omri al Izraelului, regatul 
arameean al Damascului cucerise mai multe oraşe din Izrael 
şi avea dreptul să menţină o piaţă comercială în Samaria, 
capitala ţării (III — Regi, XX, 34). Mai apoi în 857 î.e.n., 
în timpul regelui Ahab al Izraelului, se formează o coaliție 
de 32 de regi aramei din Siria și probabil din nordul Mesopo- 
tamiei, condusă de Ben-Hadad, regele din Damasc. Oştirea 
coalizată a arameilor împresoară Samaria și cere o mare 
despăgubire spre a încheia pace. Ahab acceptă, dar arameii 
mai cer pe deasupra soţia şi copiii lui. Acesta însă refuză 
şi arameii asediază Samaria. Dar fiind siguri de biruinţă, 
nu-şi luau măsuri de siguranță şi în vremea prinzului evreii 
atacă dintr-o dată. Arameii sint zdrobiţi, fug părăsind carele 
de luptă şi caii lor, iar Ben-Hadad scapă impreună cu cîţiva 
călăreţi (III— Regi, XX, 1—21). Totuşi revine împotriva Izra- 
elului. după un an, cu o altă armată. Ahab porneşte împotriva 
vrăjmaşului şi în lupta ce se dă la Apheq arameii sînt în- 
îrinţi, iar Ben-Hadad se supune regelui din Izrael, cu care 
încheie chiar un tratat de alianţă (III — Regi, XX, 22—34). 

Această moderație a lui Ahab se explică uşor prin faptul 
că Asiria reprezenta o putere mult mai primejdioasă pentru 

Izrael decît Damascul, iar acesta era o pavăză bună împo- 
triva asirienilor. În Asiria se urcă pe tron Salmanasar III 
(859—824), rege plin de bărbăţie şi foarte crud; chiar de 
la începutul domniei sale, în 858, începe războiul cu un 
stat arameean, Bit-Adini, unde domnea regele Akhuni, 
deoarece acesta împiedica accesul asirienilor în Siria de 
Nord; în faţa primejdiei, toate micile regate arameene: 
Gurgum, Sam'al, Karkemis, Khattin, Quë, Khilakku și Bit- 
Aguši se unesc cu Bit-Adini. Dar Salmanasar înfringe ar- 
mata arameilor coalizați şi după un an cucerește şi capitala 
statului Bit-Adini, ce se numea Til-Barsib, schimbindu-i 
numele și făcînd din acest stat o provincie asiriană. 

Regele Asiriei pornește cu oștirea sa mai departe şi de 
data aceasta are de luptat la Qargar cu o coaliţie a tuturor 
regilor aramei la care se asociase şi regele Izraelului, Ahab. 
Bătălia pare să nu fi fost decisivă, întrucit regele Asiriei 
n-a putut cuceri nici un oraș însemnat, nici Hamat, nici 
Damasc, nici să pătrundă în Izrael și a fost silit să se retragă. 


Luptele între arameii din Damasc şi regatul Izrael con- 
tinuă după ce primejdia asiriană a trecut. Ahab se aliază 
cu regele Iosafat al ludeei şi porneşte la luptă împotriva 
Damascului, ajungind pînă la orașul Ramot. Acolo Ahab 
este ucis de o săgeată şi oştirea lui se întoarce în Samaria 
(III — Regi, XXII, 2—38). Aceste războaie au continuat 
(IV — Regi, V; VI,8—33; VII, 4—20; IV — Regi, 1X, 14; 
VIII, 7—15; IX). Regelui din Damasc, Ben-Hadad II 
(numele său are sensul de „fiu al zeului Hadad“), îi succedase 
un uzurpator, Hazael (nume ce are sensul de „el a văzut pe 
zeul El“), care a avut de înfruntat atacurile asirienilor lui 
Salmanasar, fără ca aceştia să poată să cucerească Damascul. 
Însă Hazael se îndreaptă cu oștirea sa împotriva regatului 
Izrael, cucerind o parte din ţinuturile de nord ale sale 
(IV — Regi, X, 32—33) şi de asemenea regiunea de dincolo 
de Iordan. Acum arameii din Damasc încep să amenințe 
regatul Iudeea și Ierusalimul, și Ioas, regele din Iudeea, cumpără 
cu daruri pacea cu regele arameeân din nord (IV — Regi, 
XII, 17—18). Cit despre regatul Izrael, el fusese jefuit şi 
slăbit într-atita de atacurile arameilor, încît pe vremea 
regelui loahaz nu avea drept armată decit cincizeci de 
călăreţi, zece care de luptă şi zece mii de pedestrași, „căci 
regele din Aram ( = Damasc — n.n. C.D.) nimicise pe izrae- 
iţi şi îi făcuse asemenea cu pulberea ce se calcă în picioare“ 


(IV — Regi, XIII, 7). 

Asiria însă îşi continuă mai departe politica sa expansio- 
nistă şi regele asirian Adad-nirari III reincepu din anul 
805 î.e.n. lupta împotriva micilor state arameene din Siria 
de nord şi a regelui din Damasc pe care îl birui şi îl sili să-i 
plătească tribut. Statele semite din Siria şi Palestina trebuie, 
în cele din urmă, să se supună monarhului asirian şi să-i 
plătească tribut, astfel încît Asiria stăpineşte pînă la fron- 
tiera cu Egiptul: Fenicia cu înfloritoarele și bogatele sale 
state-cetăţi, Izrael, Edom, Moab şi probabil şi Amon, apoi 
tara filistenilor aşezată pe coasta Mediteranei. 

Folosindu-se de slăbirea regatului arameean din Damasc, 
jefuit şi supus la: un greu tribut plătit Asiriei, Izraelul — 
statul evreilor din nord — sub regele Ioas (798—783) atacă 
Damascul şi îşi reia teritoriile pe care regele Damascului, 
Ben-Hadad, le cotropise şi le ţinea ocupate. Sub regele 
Ieroboam II (783—748 î.e.n.) al Izraelului, lupta împotriva 
arameilor din Damasc se continuă, pină cînd evreii devin 
iarăşi stăpîni de la Hamat pînă la Marea Moartă (IV — Regt, 
XIV, 25, 28). Arameii au nimicit oraşe din Izrael şi au săvirșit 
cruzimi fără seamăn, căci Amos exclamă: „Aşa zice Domnul: 
« Pentru trei păcate ale Damascului, ba pentru patru, nu 
mă voi întoarce, fiindcă ei au sfărimat Galaadul cu tăvălugi 
de treierat. Pentru aceasta voi trimite foc asupra casei lui 
Hazael și voi mistui palatele lui Ben-Hadad»“ (Amos, |, 
3—4). 

Asiria, în urma războaielor sale necontenite, devine din 
ce în ce.mai slabă și în vremea domniei regelui asirian Assur- 
dan (772—754 î.e.n.) micile regate arameene din Siria —, 
Hamat, Damasc și Sam'al — înfloresc în pace. Împotriva 
statului-oraș Arpad, regele Assur-nirari V (754—745 î.e.n.) 
pornește un război care se încheie însă printr-un tratat de 
alianță al cărui text ni s-a conservat. Dar micile regate ara- 
meene încheie alianţă între ele pentru a lupta împotriva 
Asiriei şi s-a păstrat textul unui astfel de tratat între regele 
din Arpad numit Matti'-el, fiul lui “Atarsamak, și regele 
arameu din Katka numit Barga'ia. Important este că în 
acest tratat se menţionează: Aramul de Sus și de Jos, adică 
statele arameene din nord şi din sudul Siriei care vor fi 
aliaţi ai regelui din Arpad împotriva Asiriei. Regatul Katka 
pare a fi fost destul de puţin întins, fiindcă nu e citat în 
alte documente asiriene. 

Împotriva coaliţiei statelor arameene, la care se raliase 
și regele din Urartu, se ridică un nou rege al Asiriei, mult 

mai războinic, Tiglatfalasar III, care în 743 î.e.n. atacă pe 
Sardur, regele din Urartu, şi pe aliaţii săi arameeni și bătălia 
se dă în Comagena de mai tirziu, între Khelpi și Kistan 
(azi Khalfati şi Khastan). Coaliția regilor impotriva Asiriei 
este înfrîntă și regele din Urartu fuge în regatul său. Acum 
vine rindul statelor arameene; Tiglatfalasar III pornește 
împotriva statului Arpad în jurul căruia se formase alianţa 
regilor arameeni. Orașul Arpad este asediat vreme de 3 ani 
şi este cucerit în 740. Regii din Siria, aramei sau canaaneeni, 
se duc cu toții la regele Asiriei și regii din Damasc, Tyr, 
Kummukh, Quë, Karkemis și Gurgum plătesc acum tribut 
Asiriei. 

Statele arameene nu acceptă înfringerea lor şi continuă 
lupta împotriva Asiriei. Coaliția regilor arameeni se formează 
în jurul regelui Azriyan din Ya'udi (regat ce se numește și 
Sam'al). Azriyan a uzurpat puterea regală, ucigind pe regele 
legitim Bar-Şur, fiul lui Panammu, poate fiindcă acesta nu 
a vrut să pornească la luptă împotriva cotropitorilor asirieni. 
A fost ucis dimpreună cu șaptezeci din fraţii săi (adică 
rudele sale) şi cu cei mai de seamă dregători ai săi. Tiglat- 
falasar începe războiul în 738 î.e.n. şi atacă mai întîi orașul 
Kullam, capitala statului 'Amg, apoi, după ce cucerește 
această ţară porneşte împotriva lui Azriyan pe care îl prinde 
şi îl omoară, punînd în locul lui drept rege pe unul din fii 
regelui Bar-Şur, Panammu II, care scăpase din măcelul 
familiei sale. Apoi, regele Asiriei birui mai multe state-oraşe 
canaaneene de-a lungul coastelor Mediteranei ca şi statul 
Hamat. Devin tributari ai Asiriei rînd pe rind regii: Kustatpi 
din Kummukh, Raşon din Damasc, Menahem din Samaria, 
Hiram din Tyr, Saphat- baal din Byblos, Urikki din Quë, 
Pisiris din Karkemiš şi alți regi, pînă şi „regina Arabiei“. 

Expansiunea asiriană cucerise sau supusese la plata 
tributului cele mai multe state arameene, canaancene: şi 
statul ebraic cin Nord. Regele Izraelului Menahem plăteşte 
o sumă enormă, o mie de talanţi de argint, spre a obţine 
protecția lui Tiglatfalasar pe care Biblia îl numește Ful 
(IV — Regi, XV, 19). 

După moartea lui Menahem se suie pe tron în Samaria 
fiul său Pecahia, care e suprimat de o conspirație a nobililor 
în frunte cu un alt Pecahia, fiu al lui Remala, care a domnit 
douăzeci de ani în Izrael. Asiria își continuă ofensiva spre 
sudul Palestinei, spre statele-oraşe filistene, după ce supu- 
sese la tribut Byblos, Simira, 'Arga — orașe feniciene. Dar 

Damascul și Samaria vor să se împotrivească Asiriei şi în 
acest scop au nevoie de ajutorul regelui Ahaz al ludeii care 
refuză să lupte cu Asiria și cere ajutorul acesteia, trimițindu-i 
o mulțime de daruri de aur şi de argint (IV- Regi, XVI, 
1—8). Tiglatfalasar atacă Samaria, unde locuitorii se răs- 
coală şi ucid pe Pecahia, aşezind pe tron un nou rege, Osia, 
fiul lui Ela. Damascul este împresurat şi regele său Rason 
(în Biblie, Reţin) este prins şi ucis (ibidem, 9) de asirieni. 
În regatul Sam'al devine rege Bar-Rekub (în traducere din 
arameeană „fiul zeului Rekub călărețul“), supus plecat al 
Asiriei. Se prea poate ca după moartea sa, locuitorii din 
statul Sam'al să se fi revoltat împotriva Asiriei, căci nu se 
mai intilneşte nicăieri pomenit numele acestui stat, iar 
săpăturile arheologice au arătat că oraşul a fost incendiat 
și nimicit. 

De asemenea, locuitorii din Hamat, din Arpad, Simira, 
Damasc şi evreii din Samaria se răscoală împotriva asirieni- 
lor şi a guvernatorilor lor din aceste oraşe locuite de ara- 
meeni, canaaneeni și evrei. Regele din Hamat, Yau-bi'di, este 
în fruntea acestei alianţe în anul 720; impotriva lər armata 
asiriană condusă de Sargon II (722—705 î.e.n.) se luptă pe 
riul Orontes, la Qarqar şi regii coalizaţi sînt biruiţi. După 
această victorie armatele asiriene se îndreaptă spre miazăzi 
spre a întîmpina oştirile egiptene care porniseră la luptă 
impotriva Asiriei. Bătălia se dă la Raphia și egiptenii dim- 
preună cu aliaţii lor filisteni sint puși pe fugă. În felul acesta 
biruința asiriană de la Raphia şi de la Qarqar desăvirşește 
cucerirea Siriei şi a Palestinei de către asirieni, iar regele 
asirian putea să strige aşa cum îl arată prorocul Isaia: „Prin 
puterea miinii mele am făcut aceasta și prin înțelepciunea 
mea, căci sint dibaci! Trecut-am peste granițele popoarelor, 
jefuit-am comorile lor şi ca un atotputernic am dat jos de 
pe tron pe principi. 

Mina mea a apucat ca pe un cuib bogăţiile popoarelor, 
și, precum iei ouă părăsite, tot aşa am cuprins eu tot pă- 
mintul. Și nimeni n-a scuturat aripile, n-a deschis ciocul şi 
nici n-a scos vreun țipăt!“ (Isaia, X, 13—14). 

În felul acesta micile state arameene din Siria au încetat 
să mai existe în sec. al VIII-lea î.e.n., aşa precum în sec. al 

IX-lea fuseseră cucerite și desființate statele arameene din 
Mesopotamia. Dar locuitorii arameen: ai acestor ţinuturi vor 
continua să viețuiască sub stăpînirea asiriană și apoi babi- 
loniană, iar în Babilonia triburile arameene se vor extinde 
mult deși vor trăi sub dominație străină. 

VI. ARAMEENII ÎN MESOPOTAMIA SUDICĂ 


Încă din secolul al XI-lea arameenii se instalaseră în jurul 
Babilonului în partea inferioară a Mesopotamiei. Triburile 
arameene se mențin în această regiune în secolul al IX-lea 
și mai tîrziu. Nimicirea statelor arameene din Mesopotamia 
superioară şi din Siria a dus la creşterea invaziei arameene 
în ţinuturile din vecinătatea Babilonului. 


Arameenii s-au instalat în regiunile deşertice la răsărit de 
Tigru, între Babilonia propriu-zisă şi regatul Elam. Putem 
constata că în războaiele cu asirienii, Babilonul are drept 
aliaţi pe aceşti arameeni statorniciți în ţinuturile pe care 
asiro-babilonienii le numesc acum ţara Arumu, adică a 
arameilor. 


Regii Asiriei, în lupta lor pentru cucerirea Babilonului, 
au de înfruntat oştirile arameene şi în vremea domniei lui 
Salmanasar IV (782—722 î.e.n.) un general asirian proclamă 
intr-o inscripție că a dărimat ţările Utu’, Rubu', Kharilu 
și Labdudu, care reprezintă denumirea unor triburi ara- 
meene așezate în Babilonia. Tiglatfalasar III, înainte de a 
cuceri Babilonul și a deveni rege al lui, izgoneşte pe arameenii 
care locuiau în sudul văii Tigrului și Eufratului; el menţio- 
nează triburile arameene Itu’ (sau Utu’), Rubu’, Kherilu, 
apoi afirmă că a supus și a masacrat pe tot poporul Arumu 
(arameenii) pină la mare, adică pină la Golful Persic; se 
pomenește de nimicirea triburilor arameene Pukudu şi Labudu 
(D. Luckenbill, Ancient Records of Assyria and Babilonia, 
Chicago, 1926—1927, I, $$ 788—789). 

Regele Asiriei atacă și pe arameenii nomazi care erau 
aşezaţi la răsăritul văii Tigrului, pe acei akhlamu împotriva 
cărora porniseră şi înainte expediţii asiriene. 

Mai tirziu, regele Asiriei Sargon II (722—705 î.e.n.) atacă 
Babilonul unde era rege un uzurpator, Merodach-Baladan, 
căpetenie a unui mare trib caldeean, Bit-Yakin, și declară 
într-o inscripţie că „a risipit pe caldeeni şi pe arameeni care 
se află lingă marea dinspre răsărit“ (= Golful Persic — 
n.n. C.D.) (D. Luckenbill, op. cit., II,§ 42), 1ar în altă inscrip- 
ție numeşte toate seminţiile arameene şi caldeene pe care 
le-a biruit. 

Merodach-Baladan fuge şi stă ascuns în mlaştini, iar 
Sargon intră în Babilonul cucerit. Dar Sargon moare ucis 

în 705 î.e.n. și Merodach-Baladan revine pe tronul său. 
El nu stă pe tron decit 9 luni, căci Senacherib, regele Asiriei, 
fiul lui Sargon, pornește cu oaste împotriva lui și a caldeeni- 
lor și arameenilor cu care s-a aliat. 


După ce îi înfringe, Senacherib deportează în Asiria 
208 000 prinşi de război arameeni. Totuși această exilare 
în masă a arameenilor nu a reușit să le înfrîngă cerbicia, 
și în anul 691 î.e.n. ei se răscoală din nou împotriva Asiriei, 
adunindu-se în jurul unui caldeean, Suzabu, care a ridicat 
pe toţi locuitorii Babiloniei împotriva lui Senacherib. Acesta, 
peste doi ani, cucereşte Babilonul, după ce se luptase aprig 
cu caldeenii și arameenii, care deportaţi, chinuiţi, uciși în 
masă de asirieni continuă totuși lupta lor disperată împo- 
triva unui agresor sălbatic şi crud. 


În fine în 626 î.e.n., în anul morţii regelui asirian Asur- 
banipal, un general caldean Nabopalassar ocupă Babilonul 
și se înscăunează ca rege al lui, iar după aceea, pe încetul, 
biruie pe asirieni, reeucerind în întregime toată valea sudică 
a Tigrului şi a Eufratului. Mai tîrziu, în 612 î.e.n., avind 


ajutorul mezilor, trib indo-european, Nabopalassar cuce- 
reşte Ninive, capitala Imperiului asirian care se prăbușește 
şi vreme de un veac stăpinesc în Mesopotamia regii Babi- 
lonului. 


Arameenii din Babilonia fac parte din acest Imperiu 
neobabilonian și din armatele babiloniene care, precum se 
ştie, vor cuceri Ierusalimul. Arameenii vor împînzi nu numai 
Mesopotamia şi Babilonul (unde se vorbea acum aramaica 
şi nu accadiana ce rămăsese limba sacră şi a unei mici părți 
din populaţie), ci şi Siria şi chiar o mare parte din Palestina 
si Fenicia. 

Istoria politică a statelor arameene nu s-a sfirşit însă 
şi vom vedea reapărind la finele mileniului I î.e.n. şi la 
începutul erei noastre state compuse dintr-o populație 
arameeană sau vorbind limba aramaică. 

Într-adevăr, limba aramaică se menţine vie, se întinde 
în tot Orientul de Mijloc și vreme de un mileniu va fi limba 
uzuală aici dar şi limba de cultură, pină cind araba îi va 
lua locul. 

VII. STATELE ARAMEENE DIN EPOCA TÎRZIE 


Nu putem socoti încheiată istoria politică a arameilor în 
secolul al VII-lea î.e.n., întrucît cîteva veacuri mai tirziu 
arameenii au întemeiat state care s-au putut menţine timp 
indelungat și care în inscripţiile şi în documentele lor ce_ 
ne-au rămas au folosit limba aramaică. 

La frontierele dintre Imperiul roman şi cel al parţilor, 
mai apoi al Sasanizilor s-au putut dezvolta state care au 
avut o istorie frămîntată și unde limba oficială era cea 
aramaică. 

La nord, în valea de nord a fluviului Tigru, în secolul I 
al erei noastre, s-a ivit, ca vasal al Imperiului parţilor, statul 
Adiabene. El se găsea așezat între teritoriul ocupat altădată 
de Asiria și Armenia. Limba vorbită în Adiabene era ara- 
maică, ca şi a evreilor; aşa se explică şi succesul prozelitis- 
mului efectuat de evrei care au determinat pe mulţi nobili 
și pe regele acestei țări să treacă la iudaism. 

Este foarte probabil că regii din țara Adiabene au fost 
de origine greco-macedoniană şi în acest sens se poate con- 
chide nu numai din numele grecesc de Helena al reginei, dar 
mai ales din împrejurarea pe care o relatează [Iosephus 
Flavius în Antichității iudaice, XX, 2, 1, că regele și regina 
erau fraţi şi se căsătoriseră între ei după obiceiul macedo- 
nian. Acest mic stat Adiabene a putut să-şi menţină inde- 
pendența multă vreme între cele două imperii vrăjmaşe, 
Roma și Imperiul part. 

Soțul reginei Helena se numea Monobaz, cu porecla 
Bazaios. Printre copiii născuți cu regina Helena se află 
Izates I (născut în jurul anului 1 — mort în jurul anului 55) 
şi cu toate că era mai tînăr decit ceilalți frați ai lui, era 
mult mai iubit de părinții săi. 

Spre a-l feri de pizma celorlalți frați ai săi, regele Mono- 
baz îl trimise pe [Izates la curtea unui rege prieten al său, 
care domnea peste un ținut numit Mesena sau Charakena 
(în valea inferioară a fluviului Tigru), avînd drept capitală 
oraşul Charax-Spasinu ce devenise unul din centrele comer- 
ciale însemnate ale Orientului de Mijloc. Regele acestui 
tinut, Abinerglos, îşi dădu fiica în căsătorie tînărului prinț 
exilat, Izates. La curtea regelui Abinerglos venea des cu 
mărfurile sale un negustor iudeu numit Anania, care o 
determină pe tînăra prințesă, fiica regelui Abinerglos, ce se 
numea Samach, să îmbrățişeze iudaismul. 

Izates devine și el prozelit iudeu. Dar şi mama lui Izates, 
fără ştirea fiului ei, devenise prozelită iudaică. După moartea 
regelui Monobaz devine rege tînărul Izates, care exilează 
fie la Roma fie în Imperiul part pe frații săi spre a se feri 
de comploturile ce le-ar fi putut urzi. 


Se pare că Izates nu s-ar fi circumcis spre a nu stirni 
ura supuşilor săi păgini, la sfatul învățătorului său, negus- 
torul evreu Anania (H. Graetz, Geschichte der Judăer, Leipzig, 
1906, ed. a V-a, vol. III, fasc. 2, p. 405). Dar, după plecarea 
lui Anania, veni la Adiabene un alt evreu, Eleazar, care 
găsind pe rege într-o zi citind Pentateuc-ul (desigur într-o 
traducere greacă) îi spuse că nu este de ajuns că citeşti 
Biblia, ci şi să-i urmezi poruncile. Drept urmare, regele 
Izates s-a circumcis, aşa cum reiese din vestirea pe care o 
face fratelui său Monobaz (losephus Flavius, Antichutăţe 
iudaice, XX, 2, 2—4; Genesis Rabba, c. 46). Domnia lui 
Izates a fost rodnică şi el a devenit chiar arbitru între regele 
parților Artabanos şi supuşii săi răsculați, obţinind drept 
răsplată stăpînirea peste ţinutul și oraşul aramaic Nisibis. 
Mai tirziu, supușii regelui Izates aflind că a trecut la iudaism 
s-au răsculat împotriva lui, chemînd în ajutorul lor și pe 
regele arab Abia care domnea în orașul aramaic Edessa. 


Dar Abia a fost infrînt de Izates și a trebuit să-și ia singur 
viața. Mai tîrziu, nobilii din Adiabene au chemat pe Volo- 
ghezes, regele partilor, să lupte împotriva lui Izates, care, 
trecînd la iudaism, renegase credința strămoşilor săi. Dar 
regele parților a fost silit să se indrepte spre alte părți ale 
Imperiului său unde năvăliseră sakii (sciți). 


Credința regilor din Adiabene în religia mozaică era însă 
statornică şi aceasta a determinat-o pe mama regelui Izates, 
regina Helena, să facă o lungă călătorie la Ierusalim împreună 
cu cinci fii a: săi care trebuiau să învețe limba ebraică și să 
fie educați în credinţa iudaică și în cărţile Bible. Desigur, 
poporul din Ierusalim a fost foarte mindru văzînd că o regină 
vine dela o depărtare atit de mare spre a se închina la Templul 
din Ierusalim. Dar în timpul șederii sale la Ierusalim, era acolo 
o foamete mare; o măsură de patru litre de făină ajunsese 
să coste patru drahme. Regina Helena a adus grîu din 
Alexandria şi din Cipru și l-a distribuit tuturor celor infome- 
taţi, a adus daruri scumpe pentru Templul din Ierusalim şi 


pentru preoţi. Helena a supraviețuit lui Izates care a murit 
la virsta de 55 ani. 

Lui i-a urmat la tron fratele său mai mare Monobaz II 
care a fost tot așa de ataşat de iudaism. După moartea 
reginei Helena, regele 'Monobaz II i-a dus osemintele, ca şi 
pe cele ale fratelui său, la Ierusalim și a construit pentru ei 
un mormint grandios. Acest mausoleu era lung de trei stadii 
(570 m), se afla așezat la nordul Ierusalimului și era impo- 
dobit cu trei piramide de marmură albă, avind multe î încăperi 
și culoare subterane. Regii din Adiabene aveau palate în 
Ierusalim. Principii din Adiabene au venit să lupte împotriva 
romanilor, la lerusalim, în rindurile evreilor și au luat parte 
la luptele înverșunate dintre anii 66—70 e.n. care s-au 
sfîrşit prin căderea Ierusalimului. 


Un alt stat care avea ca limbă curentă aramaica a fost 
Palmyra, aşezată în deşertul sirian între Imperiul sasanid 
şi cel roman. Palmyra, numită în limbile semite Tadmor 
(astăzi Tidmur), nu a fost întemeiată de regele Solomon în 
pustiu (cum se susține în IH — Cronici, VIII, 4), dar este 
totuşi un stat-oraş destul de vechi, fiind menţionat și în 
Iezechiel (XLVII, 19; XLVIII, 28), unde e numit Tamara. 
Aşezat la răscrucea drumurilor comerciale dintre Arabia, 
Imperiul part, Imperiul roman, Palmyra era un centru 
comercial însemnat pe drumul mătăsii care pornea din China 
și ajungea pe malurile Mediteranei. Guvernată de regi (la 
sing. : melek în limbile semite), Palmyra era centrul unui bogat 
comerţ, prin caravane şi ajunsese la o mare prosperitate fiind 
impodobită cu clădiri impunătoare. Astfel, strada principală 
a acestui oraş era lungă de peste un kilometru și era mărgi- 
nită de o parte și alta de cite un portic care avea 375 de 
coloane de fiecare parte, avind fiecare 17 metri înălțime. 
Din acestea, 150 coloane s-au păstrat. Templul principal 
avea 55 000 de metri pătraţi, o suprafață de cinci ori mai 
mare decit cea a Domului de la Colonia. 


Palmyra ajunge în culmea puterii sale în sec. al III-lea 
al erei noastre sub regele Odainathos (Odenat), iar după 
moartea acestuia, la 268 e.n., sub frumoasa şi înțeleapta 
sa soţie Zenobia (în aramaică Batzabbai). În timpul domniei 
acestor suverani, Palmyra ajunge centrul unui regat bogat 
care stirneşte invidia şi a romanilor şi a parţilor. În 273 e.n. 
Palmyra este atacată de armatele romane ale împăratului 
Aurelian (270—275 e.n.), cel care restabilise ordinea în 
imperiu după epoca de anarhie. 


34 


Romanii cuceresc Palmyra şi regina Zenobia este dusă 
in captivitate la Roma, unde moare. Ruinele Palmyrei, stat 
aramaic înfloritor nimicit de romani, se înalță și azi impună- 
toare în deșertul sirian. 


Al treilea stat situat la frontierele Imperiului roman, 
care avea drept limbă curentă aramaica şi de unde 'ne-au 
rămas numeroase inscripţii aramaice, este Petra. 


Orașul Petra este capitala nabateenilor, seminție așezată 
pe locurile anticului Edom, la sud-est de Ierusalim, în valea 
inconjurată de munţi numită azi de arabi Wadi Musa („Valea 
lui Moise“). 

Petra alcătuia un centru comercial însemnat în drumul 
de caravane ce pornea din Arabia de Sud spre Siria şi Egipt 
și devenise nespus de prosper. Mărturie a bogăției oraşului 
Petra sint ruinele impunătoare, mormintele săpate în stincă, 
templele, străzile, podurile de piatră, toate remarcabil de 
frumos impodobite și solid construite. S-au aflat, de ase- 
menea, numeroase statui de zei, pe lingă inscripţii i în aramaică 
(nabateană) şi în greacă. Nu s-au găsit însă inscripţii ebraice. 


Perioada de înflorire maximă a statului aramaic Petra 
se poate situa în secolul al Il-lea inaintea erei noastre şi a 
durat pînă în sec. al Il-lea era noastră, cînd strălucirea 
acestui centru s-a stins. Oraşul n-a mai fost locuit din Evul 
Mediu şi ruinele sale s-au conservat aproape intacte. 


Nabateenii erau un trib arab care în vremea dominației 
persane a ocupat regiunea fostului regat Edom cu muntele 
Seir, apoi fortăreaţa muntoasă de la Petra; mai tirziu au 
reușit să pună mina şi pe Rabbat-Ammon (Philadelphia), 
croindu- -și astfel în sec. al II-lea î.e.n. un regat întins. La 
inceput nabateenii au fost aliații iudeilor dar mai apoi s-au 


luptat cu regele Alexandru Yanai pentru stăpînirea regiuni- 
lor aşezate dincolo de Iordan. Nabateenii au pus stăpinire 
pentru scurt timp” pe oraşul Damasc. Regii nabăteenilor 
Aretas III, Malchus I şi Obedas II au avut de luptat cu 
regii hașmoneeni și cu Irod cel Mare. Regatul nabateenilor 
a fost supus romanilor din timpul lui Pompei (63 î-e.n.), 
iar împăratul Traian, la 106 e.n., a făcut din acest regat 
provincie romană. 

Amintim că în statul lui Irod cel Mare limba aramaică 
era vorbită de întreaga populaţie. | 

VIII. STATE ȘI TRIBURI ARAMEENE 


Venind din deșertul arabic, arameenii au intemeiat un 
mare număr de state-oraşe risipite din Siria pînă în Mesopo- 
tamia, unele din ele cu o durată efemeră; dar chiar după 
căderea şi desființarea acestor formaţii statale populaţiile ara- 
meene au continuat să dăinuiască în regiunile în care altădată 
se aflau state-orașe arameene, răminind ca supuşi ai statelor 
care i-au biruit și lucrînd mai departe pămîntul sau purtind 
de grijă vitelor lor. | 

În nordul Siriei arameii formează regatul Bit-Adini cu 
capitala la Til-Barsib. În valea riului Balikh, afluent al 
Eufratului, se creează două state-oraşe arameene. De-a 
lungul altui afluent al Eufratului, riul Khabur, ia ființă 
statul-oraş Bit-Bakhiani cu capitala la Guzana; trei state 
arameene în valea superioară a rîului Khabur: Naşibana, 
Khurizana și Gidara, de către seminţia arameeană temanaia 
(în trad. „cea din sud“). 

In partea sudică a văilor Tigrului şi Eufratului se creează 
către mijlocul secolului al IX-lea şase mici state-oraşe ara- 
meene: Larak, Bit-Dakkuri (Bit avind sensul de „casă“, 
„familie“, „neam“, ca în ebraică bet), Bit-Amukkani, Bit- 
Silani, Bit-Saali și Bit-Yakini. 

În nordul Siriei, Arpad devine un stat-oraş arameeau. 
iar Alep, vechi centru canaaneean, devine un stat-oraş 
arameean numit Bit-Agusi. În Anatolia de azi, la poalele 
muntelui Ananus, arameenii întemeiază un stat: Sam'al 
(sau Ya’ udi), avînd capitala la Sendjirli de azi. Statul-oraș 
Hamat devine şi el arameean, ca şi Damascul unde arameenii 
creează un centru puternic militar. 

Tot în Siria în secolele XI—X se creaseră următoarele 
state-orașe arameene:  Aram-Şobah, Aram  Bet-Rekhob, 
Aram-Ma'akah, Gesur şi La'a5. 

În secolul al IX-lea, în valea superioară a Tigrului aflăm 
mici state-orașe arameene: Sikani, Qatni, Suru și Bit- 
Zamani cu capitala la Amedi pe Tigrul supenor. 

În aceeași epocă, în nordul Siriei şi în sudul Anatoliei 
de azi se găsesc statele-orașe arameene: Gurgum, Karkemiă 
(cucerit de aramei de la hittiţi și avind și o populaţie canaa- 
neeană), Khattin, Quë, Khilakku, Bit-Aguti, apoi statele- 
oraşe: °`Amq şi Meliz. În fine vom menţiona cele trei state 
de limbă aramaică din primul secol al erei noastre: Adiabene, 
Palmyra şi Petra. 

Multe din triburile arameene s-au aşezat sau au fost 
strămutate în regiuni agricole, supunindu:se stăpînitorilor 
asirieni sau babilonieni şi plătind un tribut anual conform 
normelor modului de producţie tributal. 


În valea sudică a fluviilor Tigru şi Eufrat, adică în 
Babilonia, găsim în secolele IX—VIII următoarele. triburi 
arameene: Utv’, Rubu', Kharilu, Labdudu, Puqudu (ultimul 
menționat şi în ' Biblie, — Iezechiel, XXIII, 23), Khamranu, 
Ubulu, Ru'a, Lit'au, Gambulu, K hindaru, Sutu şi Khaldu. 


În nordul Siriei și în valea superioară a Tigrului apar 
in secolul al XIV-lea î.e.n. triburile arameene numite akhlamu 
in textele de la Tell-el-Amarna. Tot în această regiune, în 
secolul al XI-lea î.e.n. găsim următoarele triburi arameene: 
Lit'au, Khindaru, Pugqudu, Gambulu (care se vor afla în 
aceste regiuni dar şi mult mai la sud în secolele următoare), 
apoi triburile Khadippe şi. Danunienii. 


Expansiunea arameilor este, pe de altă parte, legată și 
de numărul mare de copii al acestor semiţi care nu sacrificau 
pe altarul lui Baal pe primii lor născuţi (cum făceau ca- 
naaneenii) și care fiind păstori și agricultori interziceau 
probabil — ca şi vechii evrei — orice practici abortive. 
Într-adevăr, la populaţiile agricole sau de păstori numărul 
mare de copii reprezintă adevărata bogăție, căci constituie o 
forță de muncă gratuită care poate fi folosită pînă la virsta 
adultă. Dimpotrivă, la canaaneenii orășeni, teama de poli- 
andrie, de înmulțirea numărului de locuitori a unui stat- -oraş 
(ce ar fi putut „destabiliza“ echilibrul politic prin răscoale) 
făcea ca practica sacrificiului primului născut băiat să fie 
perpetuată, ca şi practicile abortive pe care le condamnă 
Biblia. 

De la canaaneeni săpăturile arheologice au scos la iveală 
numeroase schelete de copii sacrificați din sec. XIH— XII. 
Astfel, arheologul englez Macalister a găsit în ruinele oraşului 
canaaneean Gezer numeroase schelete de copii nou-născuţi și 
de copii mai mărișori, care erau aşezate în vase mari de 
argilă și puse în morminte săpate în stincă. 


Tot astfel, la Ta'anach și Megiddo s-au găsit oale cu 
schelete de copii. lar la Lakisch s-a găsit un adevărat cimitir 
de copii. După arătările lui Filon din Byblos, la fenicieni, 
zeul suprem El ar fi sacrificat cel dintii pe fiul său unul 


născut tatălui său Uranos şi a întemeiat astfel acest cult 
al sacrificiului de copii. Una din cauzele cuceririi orașelor 

canaaneene de către aramei trebuie să fi fost mica densitate 
a populaţiei acestor state-oraşe în raport cu numărul mare 
de cotropitori arameeni care nu cunoşteau jertfele de copii 
mici (În IV — Regi, XVII, 31 se menționează că locuitorii 
oraşului Sefarvaim își ardeau „pe fii şi fiicele lor cu foc în 
cinstea lui Adramelec şi Anamelec, zeii Sefarvaimului“, dar 
acest oraş ca şi locuitorii săi nu par a fi arameeni, ci canaa- 
neeni). 


IX. MODUL DE PRODUCȚIE TRIBUTAL LA ARAMEENI 


Este greu de admis că la triburile arameene care cotro- 
peau Siria și Mesopotamia sau în statele-oraşe arameene 
orinduirea dominantă și modul de producție ar fi fost cel 
sclavagist, pentru că sclavii erau puţini și exista o sclavie 
domestică poate, dar marea mulţime a triburilor arameene 
lucrau pămînturile sau îngrijeau de turme de oi, cornute, 
cămile. Pe de altă parte, canaaneenii, împotriva cărora s-au 
îndreptat invadatorii arameeni, aveau modul de producţie 
tributal, care era acela ce domina şi în Asiria și în Babilonia 
unde au venit să se instaleze arameeni. 


Karl Marx şi Friedrich Engels au descris un mod de 
producţie sau o formaţie ori o orinduire -socială -şi politică 
ce ar constitui după uni cercetători unmod de producţie 
separat (și la teza aceasta s-au raliat cei mai mulţi dintre 
ginditorii marxişti contemporani), după alţi cercetători o 
variantă a sclavagismului antic. 


Scriind despre modul de producție „asiatic“ (sau tributal), 
Karl Marx arată că în diferite regiuni „aceeaşi bază economică 
are nesfirşite variaţii şi gradaţii“ (Capitalul, vol. III, partea 
a Il-a, p. 745); orice orînduire economică este caracterizată 
în funcţie de elementele ei dominante şi tocmai de aceea nu 
se poate confunda orînduirea sclavagistă cu cea tributală. 


Cu privire la modul de producţie tributal, Mica enciclo- 
pedie de politologie (Editura ştiinţifică şi enciclopedică, 
Bucureşti, 1977) scrie: „Ampla dezbatere asupra modului de 
producţie tributal ce a avut loc în ultimul deceniu în literatura 
marxistă s-a înscris pe linia luptei împotriva interpretărilor 
dogmatice şi schematice a unor probleme fundamentale ale 
sociologiei (și sociologiei politice) marxist-leniniste. Amintim 
contribuţiile lui Henri H. Stahl, Miron Constantinescu, 


39 


Ion Banu, iar printre autorii din alte ţări pe F. Tokai, 
E. Hobsbawn, T. Pokora, Y. Semenov, J. Suret- Canale“. 


Desigur, statele-orașe arameene și triburile arameene 
trebuiau să aibă o orinduire social- -politică și un mod de 
producţie similare acelora ale statelor-orașe canaaneene în 
preajma cărora erau situate. 


Or, aşa cum am arătat în Civilizaţia feniciană, Ed. 
Sport-Turism, București, 1979, p. 70, statele- -oraşe feniciene 
(sau canaaneene după numele cə -3i dădeau fenicienii) nu 
erau state sclavagiste. 


Desigur, fenicienii au făcut comerţ cu sclavi şi exista 
sclavie domestică în cetăţile lor, dar vislașii corăbiilor feni- 
ciene, acele corăbii care aduceau atita bogăţie neguțătorilor 
fenicieni, nu erau sclavi (ibidem ). Tot astfel meseriașii feni- 
cieni nu erau cîtuși de puţin sclavi (ibidem). 

De asemenea, triburile arameene care s-au așezat în 
regiuni stăpinite de babilonieni, sau de asirieni, ori arameenii 
care au fost deportaţi de asirieni în regiuni puțin populate 
din Asiria, este incontestabil că trăiau sub o orînduire eco- 
nomico:socială tributală, fiind siliţi să plătească un tribut 
statului asirian sau babilonian, reprezentat prin regele Asiriei 
sau al Babilonului. 


Posedăm o inscripţie redactată în feniciană a unui rege 
arameean, ce poate fi datată cu mare probabilitate din seco- 
lul al IX-lea î.e.n., unde se poate vedea limpede opresiunea 
exercitată în cadrul modului de producție tributal de către 
nobili asupra păstorilor şi țăranilor. Nobilii, instrumente ale 
opresiunii exercitată de regi, erau cei ce exploatau munca 
țăranilor și crescăiorilo: de vite aramel. 


lată inscripţia: 

„Eu, Kilamu, fiul lui Khaye, 

M-am statornicit pe jilțul tatălui meu. 
Dinaintea regilor care au fost înaintea mea; 
Muskabim-ii pîndeau (2?) ca nişte cîini de jur împrejur; 
Dar eu, pentru cite unul am fost ca un tată, 
lar pentru altul i-am fost ca o mamă 

Și pentru cestălalt i-am fost ca un frate! 

Și pe cel care nu văzuse un cap de oaie, 
L-am făcut să aibă o turmă de oi; 

Și pe cel care nu văzuse un cap de bou, 
L-am făcut să aibă o turmă de cornute 

Și să aibă argint 

Și să aibă aur. 

Și pe cel care nu avusese un veșmint din tinereţea sa, 
În vremea mea s-a îmbrăcat cu haine de vizon (byssus)! 


v 


Şi eu i-am ţinut pe Muskabim de mină, 

lar ei şi-au deschis sufletul lor, 

Cum este sufletul orfanului faţă de mama sa! 

Și dacă unul dintre feciorii mei ce stă pe jilt după mine 

Va vătăma această pisanie 

Și dacă Muskabim nu vor mai cinsti pe Ba'aririm 

Și Ba'aririm nu vor mai hărăzi cinstire Muskabim-ilor, 

Dacă vreunul va sfărima această pisanie 

Atunci Ba'al-Şemed, (zeul) din Gabbar să-i spargă capul 

Și Ba'al-Khaman, (zeul) din Bamah să-i zdrobească 
| țeasta, 

Tot aşa ca și Rekub-el, Ba'al-ul Casei“ 


(Inscripţia a fost publicată prima oară în Ausgrabungen 
in Sendschirli, vol. IV, Berlin, 1911, pp. 374— 377; cf. A. 
Dupont- Sommer, Les Araméens, Paris, 1949, pp. 42—43). 


Termenul Muškab, care numește pe locuitorii săraci „ce 
pîindeau ca niște cîini“, trebuie pus in legătură cu verbul 
aramaic ADD (de deh), AA d (asqeb),. fiind un 
participiu pasiv al acestui verb la aphel, care are sensul de 
„dormire fecit“, „prostravit hostes“, deci s-ar putea traduce 
prin „cei biruiţi“, „cei învinşi“. Cit despre termenul Ba'arir, 
el trebuie raportat, cum crede şi A. Dupont- oome, la ver- 
bul aramaic 4% (bar), la pal Ay (ba'rar'), 
„ferum, ferocem reddidit“, avind deci sensul de „cei puter- 
nici“, „cei viteji“ (ibidem, p. 45). 

Aşadar, există un puternic antagonism între nobili și 
pătura producăvoare exploatată, iar regele Kilamu care a 
domnit în regatul aramaic Ya'udi (sau Sam'al) vrea să dimi- 
nueze ostilitatea celor exploataţi impotriva exploatatorilor lor. 

Credem că putem conchide cu destulă certitudine că în 
statele-orașe arameene,ca şi la triburile arameene,a existat 
un mod de producție şi, corespunzător, orinduire economică 
&i politică tributală, sau asiatică“. 

X. LIMBA ARAMAICĂ 


A. Limbile semite antice se pot împărți din punct de 
vedere geografic, ce corespunde dealtfel și cu împărțirea 
lor lingvistică, în trei grupe: 

1. Grupul de răsărit care cuprinde numai limba acca- 
diană (asiro-babiloniană) cu dialectele ei, limbă ce se vorbea 
în Mesopotamia; 

2. Grupul de limbi semite din nord-vest care erau 
răspîndite în Siria și Palestina; 

3. Grupul de limbi semite din sud-vest care cuprinde 
dialectele arabe din nord şi din sud, apoi limbile etiopiene. 

Grupul de limbi semite din nord-vest se poate divide în 
trei ramuri principale: 

a) Limbi semite din nord-vest nediferenţiate. S-a consi- 
derat de unii lingvişti că limba vorbită la Ugarit (Ras-Shamra) 
este o limbă anterioară diviziunii limbilor semite din nord- 
vest în două ramuri. Totuşi, limba semită din Ugarit este 
apropiată de limbile canaaneene. Grupul de limbi din nord- 
vest cuprinde şi limba amorită. 

b) Aceste limbi sînt acelea cărora le aparţine și limba 
canaaneeană a glosselor cuprinse în „Scrisorile de la Tell-el- 
Amarna“ datînd din secolul XIV î.e.n., apoi limba feniciană 
impreună cu cea punică, limba vorbită de la Ugarit (pentru 
mulți semitologi), limbile ebraică și amorită. 

c) Limba arameeană, cu multiplele e: dialecte pe care le 
vom menționa în cele ce urmează, era vorbită de arameeni 
în Siria şi Mesopotamia de nord. Trebuie arătat că limba 
arameeană are multe asemănări și caractere comune cu 
limbile canaaneene. În ea se regăsesc de asemenea sumedenie 
de termeni existenţi în araba vorbită în nordul Arabiei. 
Îndelunga folosire a limbii accadiene (asiro- -babiloniene) ca 
limbă de cultură a imprimat tezaurului lexical aramaic o 
influență marcată, dar nu se poate regăsi aceasta în grama- 
tica aramaică. Pe de altă parte, o serie de limbi nesemite, 
în special limba hurrită, au putut determina influențe uşor 
de constatat în limba aramaică. 

B. Denumirile limbii aramaice au creat numeroase con- 
fuzii chiar pentru orientalişti şi de aceea este necesar să 
precizăm clar aceste apelaţii diferite. 

De fapt denumirea științifică: limba arameeană sau 
aramaică derivă din numele pe care și-l dădeau înşişi ara- 
meenii: ow (Aram) este numele ţărilor, regiunilor sau 

statelor-orașe arameene în cele mai vechi inscripţii aflate 
în această limbă. Tot așa soldaţii aflaţi în slujba Egiptului 
și locuind la Elephantina (Yeb) afirmau că vorbesc limba 
ww ('rmj) (arami), „arameeană“. În papirusurile găsite 
în sudul Egiptului se menţionează acest termen la 471 î.e.n. 
şi cu funcţie adverbială: m»s (aramit), „în aramaică“. 
În limba ebraică acelaşi termen. se găsește cu aceeași 
semnificaţie în IV — Regi, XVIII, 28: „Vorbește robilor tăi 
în aramaică (n'p3x), căci noi o înţelegem“ (cf. și Isaia, 
Sa 


XXXVI, 11) și tot acest termen este utilizat în introducerea 
părţilor aramaice din cărţile lui Ezra (IV, 7) şi Daniel (II, 4). 

Dar deşi grecii au folosit termenul de °’Apapaïoı (men- 
ționat de Poseidoniu din Apameia), totuși pentru a denumi 
pe aramei grecii au întrebuințat altă denumire. În Septua- 
ginta, traducerea greacă a Bibliei, expresia „în limba ara- 
maică“ este redată prin ovpioti (syristi), iar în Vulgata, 
traducerea latină a Bibliei, prin syriace. La fel, evreii din 
Palestina numeau limba arameeană wb (sursi), adică 
„siriacă“ (Talmud Sota, VII, 2), dar limba pasajelor ara- 
maice ale Bible: ebraice o numeau nn (targum), „tra- 
ducere“ (Talmud yadayim, IV, 5). 

Evreii din Babilon, unde se afla o mare colectivitate 
iudaică, utilizau totuşi mai departe vechiul nume al 
arameilor. Însă atît la evrei cît şi la creştini denumirea de 
arameu, arameean a fost folosită pentru a indica pe arameii 
care au rămas păgini, închinători la idol, ajungind să însemne 
„păgin“, „idolatru“. 

_S-a petrecut același proces lingvistic care a avut loc cu 
numele grecilor, pentru că numele de “EAinv,nvoc, „grec“, 
„elen“ a căpătat în era noastră sensul de „păgin“, „idolatru“, 
„închinător la idoli“; de aici și în limba română veche 
etnonimul „elen“ are sensul de „păgin“. Se ştie că grecii din 
Bizanţ nu îşi spuneau oi “EXMAnvec, „elenii“, ci oi Pouuiot, 
„romanii“; împăratul din Constantinopol s-a numit pînă în 
ultimele zile ale Imperiului ó Bociievc tõv Pouaiov. Chiar în 
limba vorbită demotică se întreba „știți greceşte?“ (EEpere 
tà ponoika;), „știți romaica?“ și nu: „știți elena?“ 

Într-adevăr, termenul: “EAinv, „grec“, „elen“ a căpătat 
un sens peiorativ în era noastră după biruinţa creştinismului 
in epoca lui Constantin cel Mare. | 


În acelaşi fel și graţie aceluiași sens peiorativ al cuvîntului 
DN (aram), care a căpătat sensul de „păgîn“, „idolatru“ 

s-a utilizat denumirea de „siriac“ și limba aramaică vorbită 
de evrei şi de creştinii din Palestina, Siria, Mesopotamia și 
Asia Mică a fost numită „siriacă“ 

De mirare ni se pare că se ignorează incă de unii lingviști 
această denumire dublă a limbii vorbite de aramei. Însă 
confuzia a fost sporită de faptul. că în limba latină şi în alte 
limbi de cultură europene, pînă la sfirşitul secolului al XIX-lea, 
limba aramaică din Biblie a fost numită chaldaica — 
caldeeană, iar. Chaldaicus şi Chaldacus erau adjectivul și sub- 
stantivul derivat. Se pare că această apelaţie greșită a fost 
dată la început de Fericitul Hieronym, traducătorul Vulgate:, 
într-un comentar al său la Daniel, II, 4, pe cit.este probabil 
pe temeiul unor surse ebraice. 

Cuvîntul ebraic 2:33 (hkasdim) (Daniel, II, 4), 
„caldeean“ este numele unui popor ce-a locuit în Babilonia, 
dar el a căpătat sensul de „astrolog“, „tilcuitor de vise“. 
De-abia la sfirșitul sec. al XIX-lea s-a putut încetăteni 
denumirea exactă de „limbă aramaică“. 

C. Cu mult înainte de primele documente scrise de limbă 
arameeană, arameenii apar în relatările şi inscripţiile asiriene 
şi babiloniene. Și chiar acolo unde nu se găsesc denumirile 
de „Aram“ sau „arameeni“, şi în textele în care se vorbeşte 
de diferitele seminții nomade din Mesopotamia, trebuie să 
deducem din numele proprii ale şefilor acestor triburi şi 
din apelativele lor numeroase că este vorba despre arameeni. 
De-abia către sfirsitul mileniului al III-lea, in Babilonia 
aflăm menționat numele Aramu(i). La origine acest nume, 
Aramu, este al unei regiuni din nordul Mesopotamiei, și 
mai apoi, în chip secundar, au fost numiți după ea nomazii 
semiți care au pătruns acolo din pustiurile aflate în Arabia 
de nord. Am arătat anterior (vide supra) că in textele 
cuneiforme ale regelui asirian Tiglatfalasar I, arameenii sînt 
numiți Akhlamă (măi) armaya, arameeni fiind: deci o parte 
din triburile akhlamilor care prin dese incursiuni ameninţă 
Mesopotamia de nord şi ţările invecinate şi de aceea sînt 
în luptă cu regele asirian. 

limba iniţial vorbită de aramei era desigur apropiată 
de cea canaaneeană, dar avea și numeroase caractere comune 
cu limba arabă de nord care este menționată mult mai tirziu. 
În teritoriul larg pe care s-au aşezat triburile arameene se 
aflau oraşe canaaneene care au fost, cucerite de cotropitorii 
arameeni şi au devenit capitale ale regatelor ce le-au înte- 
meiat. Pe de altă parte, în toată această regiune existau 

influenţe culturale asiro-babilomene ; scrierea şi limba asiro- 
babiloniană erau cunoscute ȘI folosite. În apusul Siriei ara- 
meenii s-au întîlnit cu fenicienii de pe coastele Mediteranei, 
care erau în contacte culturale strinse cu canaaneeni din 
Palestina. În nord-vestul regiunii pe care au ocupat-o, 
arameii se învecinau cu mici state hittite; hittiţii păstraseră 
scrierea lor silabică — așa-zisele hieroglife hittite — și limba 
lor indo-europeană. Tot în această parte de nord a Siriei se 
aflau hurriţii ce vorbeau o limbă de tip caucazian, adică 
înrudită cu limba din Urartu, ţară ce se întindea în regiunea 
lacurilor Urmiah şi Van. 


Astfel, asupra limbii vorbite de arameeni s-au exercitat 
influențe numeroase şi în limba aramaică există și numeroase 
cuvinte babiloniene şi asiriene. 


Apoi limba poetică a arameenilor este foarte apropiată 
de limba poetică utilizată de fenicieni, de evrei și chiar de 
arabi. De fapt mulți termeni care apar în textul ebraic al 
Bibliei ca poetici sînt aramaici, dar și ugaritici. 


D. Limba aramaică inițială şi dialectele ei sînt deosebite 
intr-o oarecare măsură de aramaica imperială vorbită și 
scrisă în Imperiul persan. Dar condiţiile diferite în care se 
aflau numeroasele centre ale micilor state aramaice şi influen- 
țele culturale şi politice care acționau asupra lor explică 
diversitatea primelor şi celor mai vechi dialecte aramaice 
așa cum apar în inscripţiile din secolele IX — VIII. În Siria 
de sud şi în regatul Damascului aramaica se dezvoltă ca 
limbă scrisă sub influenţă canaaneeană, iar în nordul Siriei 
aramaica se formează sub influenţa limbi asiriene şi a cul- 
turii asiro-babiloniene. Totuşi în regatul Sam'al a cărui 
capitală era Ya'udi (de aceea acest regat e adesea numit 
Ya'udi) în bazinul rîului Karasu de azi („apă neagră“, în 
turcă), găsim că regii poartă nume asianice, dar poporul 
era arameean. Aici, în acest regat, apar influenţe culturale 
canaaneene, căci inscripţia regelui Kilamuwa datind din 
sec. al IX-lea î.e.n. este redactată în feniciană. Dar o inscripţie 
a aceluiaşi rege, pe un ornament de aur, este scrisă într-un 
dialect aramaic. Tot așa din același regat provine o inscripție 
intr-un dialect aramaic de pe statuia zeului Hadad (datînd 
din circa 770 î.e.n.) și un rege Bar-Rekib (în traducere „fiul 
zeului Rekib“ — călăreţul) pune să se sape o inscripţie dedi- 


cată regelui Panammuwa (numele este probabil hittit) în 
jurul anului 730 î.e.n. 


Limba acestor inscripţii cuprinde elemente arhaice care 
nu pot fi găsite nici în feniciana acelei epoci, nici în textele 
aramaice din sec. al VIII-lea î.e.n. dar care își află cores- 
pondenţa în limba ugaritică (de la Ras-Shamra) vorbită în 
sec. al XIII-lea î.e.n. Limba acestor inscripții aramaice 
constituie un rest din limba vorbită de semiţii din nord-vest 
inainte de separarea clară a limbilor semite canaaneene și 
aramaice. Astfel persistă toate terminațiile cazurilor la plural 
dar lipsește status emphaticus (determinatus) care este carac- 
teristic limbii aramaice. 


Cele mai vechi inscripţii arameene din sudul Siriei datează 
din secolul al IX-lea î.e.n. și aparţin unui rege din Damasc 
Bar-Hadad, fiind dedicate zeului Melkart. O altă scurtă 
inscripţie pe fildeş este a regelui Hazael (în traducere, „el a 
văzut pe zeul El“) din Damasc. 


Tot din rîndul celor mai vechi inscripții arameene sint 
cele din regatul Hamat, sau cele din oraşul Guzana, capitala 
unui regat arameean în nordul Mesopotamiei, ori cele trei 
stele din Alep care arată o diversitate de dialecte în care se 
manifestă influenţe lingvistice ale popoarelor vecine. 


E. Arameeana imperială (aşa-zisa  Rerchsaramă:sche a 
lingviştilor germani) este numele ce s-a dat limbii aramaice 
cînd ea a devenit limba oficială a Imperiului persan. În 
cursul sec. al VIl-lea î.e.n. aramaica s-a dezvoltat mult, 
apoi s-a extins pe un foarte vast teritoriu, astfel că de la 
constituirea Imperiului persan a devenit o limbă folosită 
în relațiile politice şi economice, limbă oficială a adminis- 
traţiei persane. Pe de altă parte, nimicirea Imperiului persan 
de către Alexandru cel Mare nu a dus la căderea în desuetu- 
dine a limbii aramaice care era la acea epocă bine constituită 
şi îşi crease o ortografie proprie. Astfel că ea a rămas şi după 
cucerirea Imperiului persan limba de cultură scrisă a popoa- 
relor aramaice sau care au fost influențate de limba și cultura 
aramaică. 


Este de notat că nimicirea micilor state arameene din 
nordul Mesopotamiei și din Siria de către armatele regilor 
Asiriei a avut ca urmare o răspindire şi mai mare a limbii 
arameene, datorită numărului mare de locuitori care o 
vorbeau şi care au fost mutați din satele și oraşele lor şi au 
fost stabiliți în regiuni îndepărtate unde au impus oarecum 
limba lor. Arameenii au devenit foarte numeroşi în Asiria, 
prin exilarea lor aci de către regii asirieni care au adus şi 

au statornicit numeroși arameeni şi în nordul teritoriului 
locuit de iudei, după ce au cucerit Samaria. 


lar limba aramaică, cu gramatica så destul de simplă, 
cu scrierea sa ce se putea învăța uşor, a fost folosită din ce 
în ce mai mult de ne-arameeni înlăuntrul regatului Asiriei 
și în afara granițelor sale pentru legături comerciale. 

Pe de altă parte, prăbușirea regatului asirian la 612 î.e.n. 
nu a dăunat cituși de puțin extinderii folosirii limbii ara- 
meene. lar în Imperiul nou babilonian, limba aramaică s-a 
extins chiar mai repede, prin deportarea aci a unui mare 
număr de arameeni din Siria şi a evreilor din Palestina care 
vorbeau o limbă apropiată. 

Dar și în Babilonia, ca şi în Asiria, scrierea atit de com- 
plicată și greu de învăţat a cuneiformelor — scriere la origine 
sumeriană — a fost completată cu note, adaosuri sau com- 
pletări pe tăblițe de argilă, redactate în scrierea simplă și 
uşor de învățat arameeană. 

Și din epoca noului Imperiu babilonian ni s-au păstrat 
pe tăblițe de argilă cu scriere asiro-babiloniană cuneiformă 
adaosuri, completări și explicaţii redactate în arameeană 
cum este de pildă tăblița de argilă din anul 571/570 î.e.n 
găsită la Sfire. 

Atunci cînd perşii au cucerit Imperiul babilonian, ei 
și-au asimilat scrierea aramaică mult mai simplă decît cea 
cuneiformă și de asemenea limba oficială a acestui mare 
imperiu ce se întindea de la Marea Egee pină la fluviul. Indus, 
de la Marea Caspică pînă la Nil a devenit aramaica. 

S-au putut descoperi astfel inscripții aramaice în Persia, 

în Mesopotamia, în Siria şi în Palestina, dar şi în Asia Mică 
și chiar în Arabia de Nord (în oaza Tema, inscripţii provenind 
din sec. al VI-lea î.e.n.). Textele în aramaică din Cartea lu: 
Ezra (|V, 8—16; V, 6—17; VI, 3—12; VII, 12—26) sînt 
o mărturie limpede a folosirii limbii aramaice ca limbă 
oficială a Imperiului persan. 
„Ni s-au păstrat tot astfel din insula Elephantina (în egip- 
teană Yeb), de pe Nil aproape de Siene (azi Assuan), unde 
sălășluia o colonie militară de soldați evrei care fusese sta- 
bilită spre a păzi frontierele de sud ale Egiptului, o serie 
de texte aramaice din secolul al V-lea î.e.n. Existau și 
ostaşi fenicieni, deşi aceștia din urmă își dădeau numele 
de arameeni după limba ce o vorbeau cu toții. 

Textele arameene găsite cuprindeau acte oficiale, scrisori 
ale guvernatorului persan al Egiptului, Arsama, scrise pe 
piele, din Babilon sau din Susa. De asemenea s-au găsit și 
acte de cumpărare-vînzare, de căsătorie, de despărţire, eli- 
berări de sclavi. Pentru actele private s-au folosit mult în 
Egipt bucăţile de oală (ostraka) şi pe acestea s-au găsit 
multe contracte de închiriere, de vinzare şi acte de mică 
însemnătate. Printre textele găsite la Elephantina au fost 
și două cu caracter literar: povestea lui Ahiqar dimpreună 
cu sentenţele adăugate ei şi povestea lui Bar Punes (aceasta 
doar ca fragmente). 

După cucerirea Imperiului persan de către Alexandru cel 
Mare s-au scris numeroase texte aramaice pentru că aramaica 
se menține ca limbă de cultură în tot Orientul de Mijloc. 
Regii din India au lăsat inscripţii în aramaică; dela regele 
Ašoka (din sec. al III-lea î.e.n.) ne-au rămas cinci inscripţii 
arameene, dintre ele două au texte paralele într-un dialect 
indian prakrit scris însă în alfabet aramaic, iar una are un 
text paralel în greacă. 

În Egipt, folosirea aramaicii încetează tirziu, în secolul 
al II-lea î.e.n. sub domnia regilor Ptolemei. Ni s-au păstrat 
foarte multe papirusuri scrise în aramaică. 

F. În Biblie se află porţiuni scrise nu în limba ebraică 
veche, ci în aramaică, pentru că aramaica ajunsese o limbă 
de cultură cu mult înainte de nimicirea micilor state arameene 
de către asirieni. Mai mult, aramaica era vorbită și cunoscută 
şi de evreii învățați sau care ocupau dregătorii. Dovadă: 
către anul 700 î.e.n. regele asirian Senacherib întreprinde 
o mare expediție împotriva regatului evreiesc din sud, Iudeea, 
unde domnea regele Ezechia. Dar generalul acestei armate, 
„Rab-sake“ (ht. „mare paharnic“, titlu dat unui înalt dregă- 
tor la asirieni), strigă în ebraică poporului şi înalţilor demni- 
tari ai regelui Ezechia, cerîndu-le să predea Ierusalimul fără 
luptă şi să nu-și pună nădejdea în Egipt, „această trestie 
frîntă“ (faraon în limba egipteană se spune n sw but, „cel al 
trestiei şi al albinei“; albina simbolizează Egiptul de Jos, 
Delta, trestia fiind simbol al Egiptului de Sus, cursul flu- 
viului şi valea sa, deci este o paronomasie, un joc de cuvinte, 
o amfibologie intenţională atit de frecvente în textele semite 
şi egiptene). Dar dregătorii evrei îispun: „Atunci Eliachim, 
fiul lui Hilchia, Sebna şi loah i-au răspuns lui Rab-sake: 
«vorbeşte robilor tăi în limba arameeană, căci înțelegem; 
nu vorbi cu noi în limba evreiască în urechile poporului de 

pe zid!»“ (IV — Regi, XVIII, 26). Dar Rab-sake nu admite 
cererea lor şi se adresează direct în limba ebraică poporului 
de pe zidurile lerusalimului. Astfel, acest generai asirian 
este in stare să vorbească în afară de limba sa asiriană şi 
aramaica şi ebraica. Nu este de mirare, la fel, că evreii înţele- 
geau aramaica, întrucît arameenii erau vecinii lor și aveau 
loc dese contacte diplomatice şi comerciale între cele două 
popoare. Trebuie să presupunem, pornind de la faptul că 
generalul asirian ştia aramaica iar dregătorii evrei din Ieru- 
salim de asemenea, că limba aramaică devenise la acea epocă 
— sec. VIII î.e.n. — o limbă comună, un fel de lingua franca 
a Orientului de Mijloc. Pe de altă parte, este foarte verosimil 
că stâtele arameene în epoca lor de înflorire reușiseră să-și 
făurească o limbă literară bine statornicită. Despre acest 
subiect, A. Dupont-Sommer scrie: „Ne putem noi oare 
închipui că Damascul, de exemplu, în vremea apogeului său 
politic, nu-și făurise o limbă scrisă, bazată pe o literatură 
pe cît de bogată pe atit de variată: anale regale, imnuri, 
ritualuri, legende, epopei? Nu, această capitală ambițioasă 
n-a putut îi inferioară din punct de vedere literar chiar 
regatelor Izrael și Iudeea, care, în aceeași epocă, au adus limba 
și literatura ebraică la apogeul lor. Dar în vreme ce Biblia, 
printr-un noroc, ne-a păstrat o parte însemnată a producţiei 
literare a acestor regate ebraice, totul a pierit din scrierile 
arameene datind din această epocă, totul afară doar de 
citeva inscripţii“ (Les Arameens, p. 83). Dealtfel, relaţiile 
comerciale şi diplomatice dintre numeroasele state arameene 
impuneau folosirea unei limki arameene comune fără trăsături 
dialectale. Apoi unele state arameene puternice şi cu o 
populație numeroasă au vrut să-şi afirme individualitatea 
lor proprie, folosind limba arameeană şi nu cea feniciană 
sau asiro-babiloniană. 

Este foarte probabil că această limbă arameeană comună 
s-a constituit în secolul al VIII-lea în regatul Sam'al; limba 
din inscripţiile aflate în acest regat nu diferă cituşi de puțin 
de limba arameeană din regiunile unde se găseau odinioară 
regatele arameene Damasc, Hamat şi Arpad. 

Deoarece aramaica devenise o limbă literară scrisă, ea a 
putut supravieţui nimicirii statelor arameene de către asirieni. 
Însă legăturile dintre arameenii așezați în nordul Mesopo- 
tamiei și cei din Siria cu armatele şi guvernatorii provinciilor 
asiriene impuneau existenţa unor scribi arameeni care scriau 
alături şi concomitent cu scribi asiro-babilonieni. Astfel, 

mai multe reliefuri asiriene dar şi pe fresce, cum este acea 
de la Til-Barsib (cf. F. Thureau-Dangin et M. Dunand, 
Tu Barsib, Paris, 1936, p. 56, ilustraţii a), găsim figurați 
unul lingă altul un scrib asirian, care scrie pe o tăbliță de 
argilă cu un stilet şi un scrib arameean care scrie cu pană, 
desigur, pe o filă de papirus. Exista în Asiria din secolele 
IX— VIII î.e.n. un corp de scribi arameeni care scriau acte 
şi documente oficiale ale administrației asiriene. 

Aşa se explică prezenţa unor texte arameene în Biblie, 
căci arameeana devenise o limbă de cultură, iar pe de altă 
parte era limba vecinilor imediaţi din nord ai evreilor. 

Găsim astfel două cuvinte aramaice în Geneză, XXXI, 47 
şi un vers în aramaică în prorocia lui Ieremia (X, 11); există 
redactate în aramaică pasaje lungi din cărţile lui Ezra (IV, 
8 sq.; VI, 18; VII, 12—26) şi din Cartea lui Daniel (Il, 46; 
VII, 28). Părţile aramaice ale cărților lui Ezra conţin unele 
acte oficiale ale administraţiei persane redactate în limba 
aramaică, care par a fi autentice şi corespunzind stilului 
acestor documente. Pasajele arameene din Cartea prorocului 
Daniel redau întimplările petrecute în sec. al VI-lea î.e.n. 
la curţile regilor Babiloniei şi ai Persiei, dar limba aramaică 
din aceste pasaje pare a fi mai recentă decit cea din cărțile 
lui Ezra, în textele actuale ale Biblie: cel puţin (care au putut 
fi copiate şi modificate de scribi ulteriori). 

G. Printre manuscrisele găsite la Marea Moartă in vecină- 
tatea obștei de la Qumran, ascunse în peşteri, se află și un 
număr de texte scrise în aramaică. Într-adevăr, în primele 
secole înaintea erei noastre iudeii din Palestina vorbeau nu 
ebraica, ci aramaica și cu tot conservatorismul esenienilor, 
autori ai Manuscriselor de la Marea Moartă, ei au trebuit să 
scrie în limba înţeleasă de toţi şi vorbită de toți. Esenienii 
au trebuit să lase fără modificări textul aramaic din cărțile 
lui Ezra şi a lui Daniel. Dar s-a găsit un alt text aramaic, 
ce nu se află în Cartea lui Daniel, — e vorka de patru frag- 
mente din rugăciunea regelui babilonian Nabonide care s-au 
descoperit în peştera IV de la Qumran (cf. J. T. Milik, 
Prière de Nabonude et autres écris d'un cycle de Daniel, in 
„Revue Biblique“, 1956, nr. 3, pp. 407—415). În aceste 
fragmente, regele Babilonului Nabunay este lovit de o 
boală cumplită; el lipseşte șapte ani din Babilon, fiind la 
Tema (o oază în Arabia de Nord). Dar un iudeu iartă păcatele 
sale şi îi tămăduieşte boala. Regele mulțumește lui Dumnezeu 
cel adevărat și se convinge de slăbiciunea şi neadevărul 

zeilor mincinoși la care se închinase mai înainte. În cartea 
biblică a lui Dantel, regele Nabonide este înlocuit cu regele 
Nabuchodonosor (Daniel, cap. IV). 

H. Prin prăbuşirea Imperiului persan, limba aramaică 
imperială comună a fost lipsită de temelia care îi dădea 
unitate. În regatele elenistice, pe de altă parte, limba ara- 
maică a fost pe încetul înlocuită cu limba greacă. Mai tirziu, 
cînd statele persane au dobindit independenţa, ele au 
folosit propriile lor dialecte iraniene dar pentru scriere s-a 
utilizat mai departe scrierea aramaică și mai ales limba 
aramaică a continuat să fie scrisă în bizara apariţie a hetero- 
gramelor. 

Pentru comunităţile iudeilor risipite în Palestina, Babilon 
și alte locuri din Orientul de Mijloc, aramaica a constituit 
un mijloc de legătură important graţie căruia evreii puteau 
comunica între ei. Pe de altă parte, eşecul tentativelor 
regilor seleucizi de elenizare a iudeilor din Palestina, carea 
culminat cu răscoala Macabeilor, a favorizat oarecum renas- 
terea limbii ebraice tradiționale, cel puţin în literatura scrisă 
și a dus şi la utilizarea limbii aramaice graţie căreia evreii 
puteau să aibă un limbaj comun pretutindeni unde s-ar, 
fi aflat. 

Scrierile iudaice din vremea regilor hașmonei dar şi din 
epoca romană, aşa cum o dovedesc Manuscrisele de la Marea 
Moartă, arată o evoluţie a limbii ebraice şi a ortografiei ei 
care îşi are rădăcina în aramaica imperială, ce a influenţat 
astfel considerabil ebraica folosită de esenienii de la Qumran. 

Însă literatura iudaică tradiţională din Palestina, în 
special Talmudul din Palestina (lerusalim), trebuie pusă 
in legătură cu o perioadă mai tardivă de dezvoltare a limbii 
aramaice și se pot evidenția multe influenţe ale limbii ebraice. 
Limba așşa-ziselor Targumim („traduceri“), cel puţin a 
unora dintre ele, este foarte apropiată de aramaica imperială, 
iar Targum-ul Onkelos trebuie considerat ca scris direct în 
aramaică. Cele mai multe texte aramaice găsite la Qumran 
cuprind și ele suficiente ebraisme, evidențiind astfel limba 
iudeo-aramaică vorbită în Palestina în epoca scrierii lor. 

Cît priveşte Evangheliile, s-a afirmat 'de mulţi autori 
moderni că cel puţin prima dintre ele, Protoevanghelia lu: 
Matei, a fost scrisă în aramaică, iar celelalte, plecînd de la 
acest original aramaic, au fost redactate în greacă. Dar toate 
textele antice afirmă că această Protoevanghelie a fost scrisă 
în ebraică sau în limba iudeilor (cf. Eusebiu din Cezarea, 

Historia ecclesiastica, ed. Schwartz, III, 39 (Papias); V, 8 
(Irineu); V, 10 (Panten); VI, 25, 3 (Origene); III, 24 (Eusebiu 
din Cezarea însuși)). Apoi Eussbiu din Cezarea, Quaest. ad 
Marinum, în Migne, P. G., XXII, 941 și P. G., XXIII, 904; 
aceeaşi afirmație la: Ciril al Ierusalimului, XIV, 5; Epifaniu, 
Adv. Haereses, XXX, 3,6 şi, de asemenea, LI, 5; loan 
Chrysostomul, Homil. in Matth., I, $ 3. l 

Înşişi scriitorii siriaci au afirmat că a fost scrisă în limba 
ebraică: Efrem (Moesinger, p. 286) şi Icho“dad, ca și manu- 
scrisele siriace datînd din secolul al VI-lea e.n. (apud P.M.-J. 
Lagrange, Évangile selon S aint Matthieu, Paris, 1923, p. XIV). 


Də asemenea, Ieronim, care cunoştea și ebraica şi ara- 
maica, a scris: „Matei, care se numea şi Levi, apostol făcut 
din vameş, a compus în litere şi cuvinte ebraice cel dintii, 
în Iudea pentru cei care au crezut venind din tăiere împre- 
jur, Evanghelia“ ... şi el adaugă: „nu este destul de 
limpede cine a tradus-o după aceea în greacă. Însă textul 
ebraic se află pină astăzi în biblioteca din Cezarea, pe care 
a alcătuit-o cu multă grijă Pamfil mucenicul“ (apud P.M.-J. 
Lagrange, ibidem, pp. XIV—XV). 

Or autorii moderni arată că e vorba nu de limba ebraică, 
aşa cum afirmă textele vechi citate mai sus, ci de aramaică: 
„Se spunea ebraică, pentru că era limba ţării unde evreii 
fuseseră aşezaţi de Domnul ... cind Pavel s-a adresat 
evreilor din Ierusalim în ebraică. (t “Efpoisi 5ioitT) 
(Act., XXI, 40), este sigur că a vorbit în aramaică, singura 
limbă care putea fi înțeleasă de toată lumea“ (P.M.-J.- 
Lagrange, ibidem, pp. XVIII—XIX). 

Dacă Evanghelia lu. Matei a fost scrisă pentru iudeo- 
creștini şi în Palestina, atunci ea n-a putut fi scrisă decit în 
limba aramaică pe care o vorbeau, o scriau și o înțelegeau 
aceștia, ebraica fiind o limbă nevorbită în acea vreme, limbă 
sacră ce se învăţa în şcoli şi accesibilă doar celor mai culti- 
vaţi dintre evrei. Dar dacă nu a fost scrisă în aramaică, ci 
in greacă, atunci Ev. Mate n-a fost elaborată în Palestina, 
înainte de cucerirea lerusalimului de către romani, nici n-a 
fost scrisă pentru cercurile iudeo-creștine din Palestina de 
la acea epocă, pentru că iudeo-creştinii vorbeau aramaica 
și citeau şi scriau în această limbă. Astfel, dacă ar fi fost 
scrisă „în limba greacă Ev. Mate ar fi fost mult mai 
recentă şi nu ar fi provenit din mediul iudeo-creștin din 
Palestina, unde se vorbea doar aramaica. 

Ce argumente se aduc în mod tradiţional pentru teza 
redactări Ev. Matei în aramaică: 

a) Existenţa a numeroase versuri de tip semit, în care 
șe remarcă versul cu paralelismul membrelor, ex.: 


1. Nu vă adunați comori pe pămînt, unde molia și rugina 
le strică și unde furii le sapă și le fură; 

2. Ci adunaţi-vă comori în cer, unde nici molia, nici 
rugina nu le strică, unde furi nu le sapă şi nu le fură. 


(VI, 19—20) 


În versetele de mai sus există un paralelism al membrelor: 
de tip antitetic, întrucit fiecare sintagmă sau locuţiune din 
versetul 1 se opune antitetic celor din versetul 2 (Nu vă 
adunaţi/ci adunaţi-vă; comori pe pămint/comori în cer; 
unde molia și rugina le strică/unde nici molia, nici rugina 
nu le strică; unde furii le sapă și le fură / unde furi nu le 
sapă și nu le fură). Acest paralelism al membrelor: sinonimic, 
antitetic și sintetic se regăsește în multe locuri din Biblie 
dar și în poezia egipteană (cf. Constantin Daniel, Gîndi:rea 
egipteană antică în texte, București, 1974, p. XLIV); el este 
frecvent în Cuvintarea de pe munte (Mt. V—VI); 

b) Existența aşa-zisei inclusio semitică, unde există un 
ritm poetic aparte, în care o pericopă se termină atunci cind 
se citeşte la sfirșitul. ideii pe care o dezvoltă o sintagmă sau 
locuţiuni analoage celora de la pi Ai ei. Ex.: Mt., XII, 
39: „Neam viclean şi desfrinat...“ pînă la Mt., XII, 45... 
„Așa va fi şi cu acest neam rău“ 

Dar atît paralelismul membrelor, cît și i inclusio — de care 
se pot da numeroase exemple — pot fi datorite. faptului că 
autorul semit a gindit într-o limbă semită dar a scris în 
greceşte, aşa cum se întilneşte în Septuaginta tradusă în 
greceşte din ebraică; 

c) Gruparea după anumite numere cu caractere sacrale:: 
cifra 7 este reprezentată de cele 7 pericope din Tatăl Nostru, 
de cele 7 parabole din Mt., XII, de cele 7 vaiuri din cap. 
XXIII, de cei 7 demoni ( Mt., XII, 45), de cele 7 piini (Mt., 
XV, 34), de cele 7 coşuri ( Mt., XV, 37), iertarea ce se va 
face de 70 ori cîte 7 ( Mt., XVIII, 22) și de cei 7 fraţi ( Mt., 
XXII, 25). Se știe ce reprezintă cifra şapte pentru iudei: 
numărul zilelor săptămînii, virstele vieţii omului, orificiile 
corpului său etc.; 

d) Mai frapantă este omisiunea oricăror lămuriri in 
Matei despre riturile şi obiceiurile iudeilor, astfel că ar fi 
fost cu neputinţă ca cititorii ne-iudei să înţeleagă despre ce 
este vorba. De pildă, în Matei, XV, 2, unde se discută despre 
spălarea miinilor. Sau în Matei, X, 12, citim: „Intrind într-o 
casă, salutați-o“, și adaugă: „Și dacă acea casă este vrednică, 
pacea voastră să fie asupra ei“. Cititorii trebuiau deci să 
știe neapărat că ucenicii salutau spunind „pace“ (n5w) 
(şalom), — cf. P.M.-J. Lagrange, op. cit., p. LXXXVI sq.; 

e) Se întilnesc multe locuţiuni semite existente și în 
aramaică şi în ebraică. 

Dar mai cu seamă exprimarea perfectului sau a imper- 
fectului prin verbul „a fi“ la imperfect urmat de un parti- 
cipiu prezent este o construcţie perifrastică absolut caracte- 
ristică limbii arameene. Ex., Mater, VII, 29: îv yàp 656okov, 
lit.: căci era învăţind = învăţa; sau Mt., XIX, 22: ñv yàp 
EXOv, căci era avind = avea. 

Tot o construcţie arameeană este în textul grec al lui 
Matei folosirea lui Aéysı sau Atyovow: „el spune“, „ei 
spun“ fără conjuncţia «Kai, „şi“ sau 6£, „însă“ ori o0dv, 
„deci“. În textul aramaic al Cărţii lui Daniel, această 
construcţie se găsește sub forma w) my (ana văamar), cu 
punctuație indiciînd participii prezente: „răspunzind și spu- 
nînd“. lar în Matei se regăsește această construcţie aramaică 
de 17 ori (P.M.-J. Lagrange, ibidem, pp. XCII—XCIII); 

f) La toate aceste date şi argumente se poate răspunde 
desigur că un autor de limbă arameeană, gindind în ara- 
maică, a putut scrie în greacă numeroase expresii, locuţiuni, 
construcţii aramaice. ; 

Credem că sintem în măsură să aducem argumente 
hotăritoare care să dovedească pe deplin că Ev. lui Mater 
a fost scrisă în aramaică și nu în greacă, nici în ebraică. 

Într-adevăr, în textul aramaic (siriac) al Ev. lui Matei 
există un număr de amfibologii intenționale, adică de paro- 
nomasii, sau jocuri de cuvinte care nu se regăsesc în textul 
grec şi nici nu sînt traductibile în greacă, dar care dau sensuri 
noi și însemnate textului acestei cărți. Paronomasia con- 
stituie o asemănare între cuvinte în cadrul aceleiaşi limbi 
(cf. Gh. N. Dragomirescu, Mică enciclopedie a figurilor de 
stil, București, 1975, p. 176), iar amfibologia este o construc- 
ție gramaticală care face ca enunţul să aibă două înţelesuri 
(ibidem, p. 102), amîndouă aceste denumiri referindu-se la 
ce se poate numi în mod mai puțin doct jocurile de cuvinte. 

Or acestea se regăsesc foarte des şi în Vechiul Testament 
şi în cele două Ta/muduri, dar mai ales în literatura midra- 
Sică (cf. Jidisches Lexikon, Berlin, 1927—1932, Bd. V, 
col. 1505). Jocurile de cuvinte au fost de asemenea folosite 
adesea de cei mai mari oratori grezi şi romani (cf. R. Volk- 
mann, Die Rhetorik der Griechen und Römer, Berlin, 1872, 
p. 407 sq.) şi erau studiate în amănunt în școlile de retorică 
antice. Dar jocuri de cuvinte se află numeroase şi în Manuscri- 
sele de la Marea Moară (cf. J. Carmignac et P. Guilbert, 
Les textes de Qumrân, Paris, 1951, vol. I; p. 193 şi Th. Gaster, 
The Scriptures of the Dead Sea, London, 1957, pp. 79—80, 
110 etc.), întrucit în ebraică și în aramaică sînt facilitate 
prin aceea că vocalele nu sînt scrise, şi un joc de cuvinte 
intre termeni notaţi doar prin consoane este mult mai uşor 
de făcut, aşa cum se găsesc frecvent şi în textele egiptene. 

Am semnalat existența acestor jocuri de cuvinte în 
Ev. lui Matei în mai multe lucrări ale noastre (cf. Constantin 
Daniel, FEsseniens, Zelotes et Sicaires et leur mention par 
paronymie dans le N.T., în „Numen“, International Review 
for the History of Religions, New York — Leiden, 1966, 
vol. XIII, fasc. 2, pp. 88—115; Les Esseniens et „Ceux qut 
sont dans les maisons des rors“, în „Revue de Qumrân“, 
1967, tome 6, fasc. 2, pp. 261—277). 

Multe din aceste paronomasii, jocuri de cuvinte din 
Ev. luv Mate. aveau ca scop să indice într-un fel voalat și 
enigmatic sectele iudaice ale căror nume nu trebuiau pro- 
nunțate şi scrise, fie pentru că provocau bănuieli şi represalii 
din partea romanilor şi a succesorilor regelui Irod cel Mare, 
fie pentru că era al unsi secte eretice, excomunicată, al 
cărei nume nu trebuia pronunţat pentru că ar fi stirnit 
minia conducătorilor Templului din Ierusalim. Astfel unele din 
aceste jocuri de cuvinte constituiau un fel de limbaj cifrat. 

Așa este următorul verset din Mate, XI, 7—8: „Ce-aţi 
ieşit să vedeți în pustie? Au trestie bătută de vint? Sau ce 
aţi ieşit să vedeți? Poate om îmbrăcat în haine moi? lată, 
cei ce poartă haine moi sînt la curțile regilor“. 

Întrucit trestia nu crește în pustie, întrebarea: „Au 
trestie bătută de vint?“ este cu totul absurdă. Ori absurdi- 
tatea în textele semite ale Vechiului şi Noului Testament 
este semnul sigur al unui sens diferit de cel literal și aparent 
(cf. J. Pepin, A propos de l'histoire de l'exegese allégorique, 
labsurdité signe de l'allégorie, în „Studia Patristica“, Berlin, 
1957, p. 395 sq., precum şi tratatele clasice de hermeneutică). 

Or în textul grec „trestie“ este k&hapov care nu ar putea 
avea un dublu sens şi nu s-ar putea preta la un joc de 
cuvinte. Dimpotrivă, în textul aramaic „trestie“ este ganio 
la status emphaticus singular și qana la status absolutus, 
cuvîntul ganio avind şi sensul de „zelos“, de la verbul (q n°) 
xp! (cfr. Max L. Margolis, Lehrbuch der aramaischen 
Sprache des  Babylonischen Talmuds, München, 1910, 
pp. 160*—161*), „el a fost zelos“. Dar aceia numiţi zeloşi 
erau membrii celebrei secte iudaice a zeloţilor care se luptau 
cu arma în mînă împotriva romanilor, ducind în pustie un 
război de guerilă. Despre ei este vorba în acest verset, iar 
numele lor nu putea fi scris și pronunțat, el fiind un nomen 
odiosum pentru romani şi regii din familia lui Irod cel Mare. 

Mai departe, în acest verset există un alt joc de cuvinte 
în expresia „(irestie) bătută de vint“ (în textul grec: nò 
&vEuov ocievouevov). Dar în greacă &veuog nu are decit 
sensul de „vint“, pe cînd în aramaică ruho este un termen 
cu dublu sens: „vint“ şi „duh, spirit“ (cf. ebraicul ruah). 
Acest verset susține că zeloţii erau clătinaţi, scuturaţi de 
către un duh, întrucît şi din multe alte locuri ale N. T. 
reiese că Hristos nu era favorabil zeloților. Evident, textul 
grec nu face nici un fel de aluzie la zeloţi, pentru că în gre- 
cește nu există nici un fel de paronomasie între trestie şi 
zeloți. 

Tot astfel în Mater, VII, 16: „au doară se culeg struguri 
din spini sau smochine din ciulini»“, — textul grec nu poate 
deloc avea un sens dublu și nici nu se poate deduce din el 
existenţa unor amfibologii intenționale. Dar textul aramaic 
(siriac) reprezintă un joc de cuvinte limpede cu următori 
termeni: „au doară se culeg proroci din esenieni sau învă- 
ţători ai legii din ciulini?“ (cf. Constantin Daniel, Esséni:ns, 
Zelotes et Sicaires et leur mention par paronymie dans le N. T., 
in „Numen“, International Review for the History of 
Religions, New York-Leiden, 1966, vol. XIII, fasc. 2, p. 109). 
Aşadar, este în acest verset aramaic al Ev. lu: Mate: o refe- 
rire la esenieni, autorii Manuscriselor de la Marea Moartă, 
pentru care de asemenea Hristos nu avea nici o simpatie. 

Paronomasii prin jocuri de cuvinte sint destul de multe 
în textul aramaic al Ev. lut Mate şi le enumerăm mai Jos 
pe cele mai însemnate: Mt., X, 30; Mt., XI, 17; Mt., XI, 
28—30; Mt., XII, 11; Mt., XIII, 18—19; Mt., XVI, 18; 
Mt., XVIII, 5—6; Mt., XXI, 9; Mt., XXI, 19; Mt., XXIII, 
4; Mt., XXIV, 3. Toate acestea lipsesc din textul grec şi nu 

este deloc plauzibil că ele au fost inventate de traducătorul 
aramaic al unui text grecesc al Ev. lui Mater, mai cu seamă 
că unele din ele au un sens criptic ce se referă la grupări iudaice 
ale căror nume nu era îngăduit să fie pronunțate sau scrise 
in greceşte în chip explicit. | 

Trebuie să conchidem din cele de mai sus că textul lui 
Matei a fost scris iniţial în aramaică. 

După tradiție, Evanghelia lui Ioan a fost scrisă la Efes, 
in Asia Mică, dar Efrem Sirul afirmă că a fost scrisă în 
Antiohia, marea capitală culturală a Siriei, în limba greacă 
insă, pe cînd cel mai vechi text siro-aramaic al Ev. Io. (The 
New Testament in Syriac, London, 1905—1920, text pre- 
gătit de G.H. Gwilliam) arată că: šl m 'wnglion gdi& grwzwtho 
diwhnn dmll iwn’ ith b'phsws (în scriere estrangelo care nu 
notează vocalele), în traducere: „sfirşitul evangheliei sfinte 
predicate de loan care a grăit în greceşte la Efes“. Așadar, 
după textul siro-aramaic, loan nu a scris, ci a vorbit, a 
rostit, adică a predicat dacă vrem, textul Evanghelie. lui. 

Dar a fost remarcat de foarte mulţi autori caracterul 
semit al textului acestei Evanghelii care a părut multora că 
a fost scrisă iniţial în aramaică și apoi tradusă în greacă. 
Teza aceasta a fost susţinută cu argumente extrem de puter- 
nice de C. F. Burney, un foarte bun orientalist care cunoştea 
bine aramaica, nu numai greaca veche (The Aramaic Origin 
of the Fourth Gospel, Oxford, 1922, p. 176). Concluziile la 
care a ajuns C. F. Burney asupra originii aramâice a £v. 
Io. au fost confirmate într-un studiu scris de Charles C. 
Torrey (The Aramaic Origin of the Gospel of John, în „The 
Harvard Theological Review“, oct. 1923, pp. 305—344). 
La fel marele semitolog W.F. Albright, directorul Școlii de 
arheologie americană din Ierusalim, considera că Evanghelia 
lui Ioan a fost compusă în aramaică şi apoi tradusă în gre- 
cește de către autorul însuși (P. M.-J. Lagrange, Évangile 
selon Saint Jean, Paris, 1925, p. CII). 

În anii din urmă, originea aramaică a Ev. Io. a fost 
demonstrată de M. Black în chip limpede (An Aramaic 
Approach to the Gospels, Oxford, ed. II, 1954). 

Care sint argumentele -pe care se sprijină cei ce afirmă 
că Ev. Io. a fost scrisă în aramaică? Ne vom strădui să le 
rezumăm în cele ce urmează: E 

a) Gramatica arată extrem de multe influențe semite, 
desigur arameene: folosirea frazei nominale pure; în frazele 
verbale, verbul este aşezat la început aşa cum fac semiţii 

şi egiptenii dar niciodată grecii; frecvenţa utilizării partici- 
piului prezent al unui verb cu imperfectul verbului „a fi“ 
spre a exprima prezentul, trăsătură gramaticală foarte frec- 
ventă în aramaică; frazele nu sint legate între ele, ceea ce 
nu se întilnește în greacă dar este foarte frecvent în aramaică 
și ebraică. Apar o serie de sintagme absolut caracteristice 
aramaicii, traducînd cu exactitate expresiile aramaice. De ex., 
Gmekpi0n rai sinev, „a răspuns și a spus“, este tradu- 
cerea aramaicului >» my. Tot aşa se găsește de 70 de ori 


Aéysi, „el spune“, termen frecvent în aramaică. Genitivul 
absolut din greacă este foarte rar în Ev. Jo. Apoi copula 
greacă kai are în Ev. 10. sensul de waw semit, adică adver- 
sativ (Zv ei ó 6.640KauA0G toÙ opun Kai taðta où yIvOGKELG; 
Tu eşti învățătorul lui Izrael şi nu ştii oare acestea?) 
(III, 10) sau exprimă o consecinţă (V, 10); 

b) Substantivele arameene şi ebraice sînt păstrate şi 
reproduse așa cum se scriu sau se pronunţă în aceste limbi 
şi nu sînt traduse; 

c) Paralelismul antitetic al membrelor mai ales este 
extrem de frecvent în Ev. Jo. ; acest procedeu de versificare — 
caracteristic creaţiilor poetice ebraice, arameene și egiptene 
chiar, — se regăsește clar în: I, 17; III, 16—17; IV, 14; 
V, 23; V, 29 etc. Paralelismul membrelor în Ev. Io. este aşa 
de frecvent că s-au putut stabili stihuri, adică membre de 
frază care îşi răspund reciproc, după modul care deosebește 
poezia semită de proză. Unele părţi au aparenţa unor strofe, 
care nu sînt însă regulate; 

d) S-a relevat de către C.F. Burney, în opera sa mai 
sus menţionată, un număr de locuri unde textul grec neclar 
sau dificil devine limpede numai în traducere arameeană. 

Tot aşa C.C. Torrey citează şi el alte pasaje din textul 
Ev. Io. pe care doar aramaica unui prototip arameean le 
poate clarifica (apud P.M.-J. Lagrange, op. cit., p. CII, 
nota 6). 

Important ni se pare că toate aceste argumente aduse în 
favoarea unui original aramaic tradus apoi în greacă nu sint 
intru totul concludente si lipsite de replică. Fiindcă se poate 
oricînd afirma că autorul Evangheliei a gindit în aramaică, 
fiind iudeu de limbă aramaică, dar a scris în greacă și a 
transpus în greacă fraze și sintagme gindite în aramaică. 
Aşa se explică aparenţa atit de semită a stilului şi gramatica 
atit de plină de expresii semite a Ev. Io. 

Considerăm. că se pot aduce o serie de argumente greu 
de respins în sprijinul tezei că Ev. Jo. a fost elaborată inițial 
în aramaică. Aceste argumente se intemeiază tot pe exis- 
tența unor amfibologii intenționale, unor paronomasi care 
nu au un sens inteligibil decit in aramaică, în traducerea 
greacă textul fiind cu totul lipsit de inţeles. Aceasta dove- 
deste clar că iniţial Ev. Lo. a fost „rostită“ (așa cum se citește 
în manuscrisul siro-aramaic pregătit de G.H. Gwilliam pe 
care l-am menţionat mai sus), dacă nu scrisă în aramaică, 
fiindcă in greacă pasajele pe care le vom cita sint absurde, 
nu au nici un înțeles. 

Într-adevăr, in Joan, I, 48—50, citim: „Văzind Isus pe 
Natanail venind spre EI, a zis despre dinsul: «lată, cu 
adevărat, izrailit in care nu este vicleșug! » Iară Natanail a 
zis către Dinsul: «De unde mă cunoşti?» Și răspunzind 
Isus i-a zis: «Înainte de a te chema Filip, fiind tu sub 
smochin, te-am văzut». Și i-a răspuns Natanail: « Rabbi, 
Tu eşti Fiul lui Dumnezeu! Tu eşti împăratul lui Izrail »“. 

Ce reprezintă pentru Natanail faptul că era sub un 
smochin şi ce l-a determinat să recunoască în Isus pe Fiul 
lui Dumnezeu cind i-a spus că l-a văzut fiind sub un smochin? 
F. Loisy scrie despre această pericopă: „Întreaga această 
punere în scenă este incoerentă şi bizară“ ; P.M.-J. Lagrange 
(op. cit., p. 51) scrie despre înţelesul acestei pericope: 
„Inutil să căutăm. Ceea ce rămine voalat nu este din această 
pricină incoerent. loan a arătat foarte clar că Isus a ştiut 
să se facă înțeles în cuvinte acoperite“. 

Ce sint aceste cuvinte acoperite și smochinul sub care se 
găsea Natanail şi la pomenirea căruia el recunoaşte in Isus 
pe fiul lui Dumnezeu? În siro-aramaică, „smochin“ este 
tina”, iar în ebraică se spune aproape la fa TXA (tena), 
care se pronunță tena (J. Brun, Diction. syriaco-latinum, 
Beryti, 1911, p. 701 şi W. Gesenius, Hebraïsches und ara- 
maïsches: Handwörterbuch, 14. Auflage, Leipzig, 1905 sub 
voce). Dar în aramaică „zel, emulație, rivnă“ este TY 
(thinna') (cf. J. Buxtorf, Lexicon chaldaicum, talmudicum 
el spa A Lipsiae, 1859, sub voce; Ab. Elmaleh, Nouveau 
dictionnaire hébreu- -fran çaıs, Tel Aviv, 1961, 5 vol., sub voce). 
lar „zel, rîvnă, emulație“ este desigur pentru Dumnezeu, 
pentru Templu, și în contextul războiului de guerilă ce se 
purta în Palestina împotriva romanilor și a regilor urmași 
ai lui Irod cel Mare, indica zelotismul, doctrina zeloților, 
acei vajnici luptători pentru libertate care au preferat să 

moară cu toții la Maşada, sinucigîndu-se în masă, decît să 
cadă în mina romanilor. Așadar thinnæ’, „zel“, doctrina 
zeloților, se- pronunţa aproape la fel ca şi irna’, „smochin“ 
în aramaică. Căci sunetul n (taw) se pronunţă adesea atit 
in siro-aramaică, cît şi îi ebraică cu p (thet), — cfr. N.Ph. 
Sarder et I. Trenel, Dictionnaire hebreu-francais, Paris, 
1859, p. 775. Pe de altă parte, „zelot“, luptător împotriva 
romanilor este în siro-aramaică thanono, de la verbul than, 
„el a avut zel, rivnă“, termen destul de aproape fonetic de 
tina”, „smochin“. 

Așadar, termenul „smochin“ din Ev. Jo. este o amfi- 
bologie intențională, o paronomasie, el avînd sensul şi de 
„zelotism, doctrină a zeloţilor“ şi în Ev. Jo. i se spune lui 
Natanail că a fost văzut înainte de a fi chemat de Filip 
„sub smochin“, adică la o adunare desigur tainică a zeloţalor. 
Această revelare a tainei sale, că fusese cu puţin timp înainte 
la o adunare a zeloților, că era și el zelot şi se lupta întrascuns 
cu romanii și cu regii irodieni, aceasta l-a făcut pe Natanail 
să exclame extaziat și plin de admiraţie că i s-a ghicit taina 
sa: „Rabbi, Tu ești Fiul lui Dumnezeu! Tu ești împăratul 
lui Izrail!“ Această descoperire a tainei sale a avut un efect 
dramatic asupra lui Natanail. Se ştie că zeloţii erau o sectă 
iudaică clandestină care se lupta cu. armele în mină îinpo- 
triva romanilor, deci despre ei nu se putea vorbi în mod 
deschis şi mai ales nu se putea scrie despre cineva că apar- 
ţinea acestei secte fără a-l expune răzbunării ucigaşe a 
romanilor. Or, Natanail spune că Isus este fiul lui Dumnezeu 
şi era logic să devină ucenic al lui, dar în restul Ev. nu se 
arată că ar fi fost şi Natanail ucenic. Însă există o foarte 
veche tradiţie care identifică pe Natanail cu ucenicul 
Bartolomeu (cfr. P.M.-J. Lagrange, Évangile selon Saint 
Marc, Paris, 1920, p. 60), iar pe de altă parte în Ev. Io., 
XXI, 2, printre ucenici este menţionat şi Natanail căruia i 
se dă în chip limpede epitetul de „discipol“, „ucenic“, dar 
Bartolomeu nu este menţionat aici. Putem conchide că 
Natanail a fost zelot şi spre a-l feri de represaliile romane și 
irodiene numele lui nu e pomenit în mod explicit și este 
numit doar ca Bartolomeu, ceea ce înseamnă „Fiul lui 
Tolmi“ (căci bar are sensul de „fiu“ în aramaică), în restul 
Ev. Io., întrucît „enigma“ șederii. sale sub smochin putea 
fi uşor descifrată și de alţi cititori ai Evangheliei lui Ioan şi 
apartenenţa lui Natanail la secta zelouilor ar fi fost dezvă- 
luată uşor. 

Vom preciza că în Ev. Jo. se ma: află un număr foarte 
insemnat de amfibologii intenționale care se clarifică doar 
prin traducerea în aramaică a textului grec pe care-l pose- 
dăm astăzi. Un exemplu este Joan, I, 29, unde loan Boteză- 
torul exclamă: „lată Mielul lui Dumnezeu !“, or „Mielul lui 
Dumnezeu“ este în siro-aramaică 'emre'h d“loho'. Dar „cu- 
vînt“ — nume sub care este indicat Hristos se spune în 
ebraică NADA ('imera'), — (W. Gesenius, op. cit., sub voce), 


iar în TA aramaică la status emphaticus „miel“ este 
'mmera'. Deci amfibologie intenţională este între „miel“ și 
„cuvint“ -nume sub care este proclamat Hristos, „Cuvintul 
lui Dumnezeu“. 

Ca să fie și mai evidentă amfibologia aceasta, în fraza 
spusă de loan apare înainte de termenul „Mielul“ (lui 
Dumnezeu) și acela de „a cuvintat, a spus“ (w'emar ho’ 
'emreh d“aloho' ). 

Se poate înţelege imediat paronomasia în siro-aramaică 
dintre „cuvint, a cuvintat“ şi „miel“, dar această paronoma- 
sie lipseşte în greacă. Tot în Ev. Io. menționăm ca parono- 
masii pe aceea dintre heneh, „oile lui“ şi hno, „a răspuns“ 


din Zo., IV, 13, sau pe aceea dintre '0%0' şi 'et0' din Io., IV, 
54, — toate paronomasii care apar atit de des în textele 
aramaice, ebraice și egiptene, spre a da un relief şi o muzi- 
calitate deosebită unui discurs dar care nu se regăsesc deloc 
în greacă în traducere. 

Putem conchide pe temeiul acestor paronomasii din 
textul siro-aramaic (limba vorbită în Palestina era foarte 
apropiată de siro-aramaică) că Evanghelia lui loan a fost 
sigur rostită în aramaică şi tradusă în greacă fie de Ioan, fie 
de un ucenic al său. 


H. Nabateenii, care locuiau la sud de Marea Moartă, au 
lăsat un număr de inscripţii aramaice, deși se pare că limba 
vorbită de popor era cel puțin în parte un dialect arabic de 
nord. Aceste inscripţii sînt redactate 'în aramaica imperială 
şi datează de la 170 î.e.n. Aramaica unora dintre inscrip- 
vile de mai tirziu trădează influența ortografiei limbii 
aramaice tardive ca şi a limbii arabe comune. 

Multe din aceste inscripţii s-au găsit la Petra dar ele se 
află risipite pină la Harran, iar în peșterile de la Marea 
Moartă din deșertul Iudeii s-au găsit papirusuri nabateene. 
Tot aramaica era folosită ca limbă scrisă de către arabii ce 
locuiau la “Araba. 

ATIZAA AAMAZOYPOY 
NABATAIOYOEA APO 
E YXHN 


Inscripţie bilingvă greco-nabateeană găsită la Cos 
(secolul I e.n.) 


I. La Palmyra, inscripţiile aramaice cuprind perioada 
anilor 33 î.e.n. pină la 274 e.n., dată la care acest mare stat- 
oraș din pustiul Siriei a fost cucerit şi nimicit de romani; 
în aceste inscripţii se găsesc influențe arabe şi grecești. Cele 
mai multe din inscripții au fost găsite în oaza Palmyrei — 
cea mai lungă este tariful vamal din anul 137 e.n. — iar 
altele se află răspîndite în jurul acestei oaze. Toate aceste 
inscripţii, ca şi cele ale nabateenilor, sint în aramaica impe- 
rială, însă apar influenţe ale limbii aramaice din răsărit. 

J. Pe teritoriul statelor formate din vechiul Imperiu per- 
san, în Sogdiana la răsărit de Marea Caspică, ca şi în terito- 
riul Gruziei de azi, administraţia şi oficialitățile utilizau scribi 
arameeni care scriau cu caractere aramaice. Este extrem de 
dificil însă de a trasa o linie de separație între textele cu 
adevărat aramaice, adică cele cara sint nu numai scrise în. 
aramaică dar trebuie citite în limba aramaică, și textele 
heterografice care se folosesc doar de scrierea aramaică a 
tuturor cuvintelor, dar care trebuie citite și pronunţate în 
limba parţilor sau chiar în altă limbă. 

Atunci cînd aceste heterograme aramaice au o terminaţie 
persană sau un complement fonetic persan, caracterul persan 
al unui text este clar stabilit. 

Stinga: Allant de la Tell-Halaf (secolul IN). Dreapta: Stela de la 
Tell-Asmar (Til Barsib) ìn care e figurat zeul furtunii Tesub 
(secolul IX) 


Mecetul din Hebron ridicat dea- 
supra mormintelor lui Sarah, 
Abraham, Isaac şi Iacob 


Iupiter din Heliopolis 


Canaancean. Sculptu- 
ră în lemn, în mormin- 
tul lui Tutankamon 


Registru median 
Obeliscului Negru 
lui Salmanasar 
III-lea, descoperit 
Nimrud 


al 
al 
al 
la 


Stinga: Călăreţ şi curier (?), ortostat de la Tell-Halat (secolul IX) 
Dreapta: Aruncător cu praștia, ortostat de la Tell-Halat (secolul IX) 


Prizonieri. Relief din 
palatul lui Assurnasir- 
pal al Il-lea de la 
Nimrud 


Soldat anatolian, orto- 
stat de la Sendjirli 
(secolul IX) 


Stînga : Craniu acoperit cu gips, 

găsit la lerichon (mileniul VII î.e.n.) 

Dreapta: Cap de figurină de gips 

pictat, găsit la lerichon (mileniul 
VII î.e.n.) 


pi 
"— 


Capul zeului furtunii, găsit la 
Karkemis (inceputul secolului IX) 


Relief întăţișind o scenă de vinătoare (Tell-Halat) 


Placă de fildeș, găsită la Arslan-Taș 


Du 


+ Templul din Ierusalim. Reconstrucţie 


<— Regele Bar-Rekub în picioare. Basorelief de la Sendjirli 


< Basorelief din Karkemis 


Piedestal de coloană. Tell-Tayanet (secolul 
VIII î.e.n.) 


-5 


Sigilii de amfore regale şi sigilii ale unor 
particulari 


Cupă din secolul XIII î.e.n. găsită la Lachiş 


Prismă din argilă arsă 
a regelui asirian Sena- 
cherib (704—681 î.e.n.) 
în 'care se descrie inva- 
darea Palestinei și ase- 
diul Ierusalimului 


E d iai - 


z ea ta = a... >... m — 


Panou de fildeş găsit la Nimrud, panou în care se poale constata o 
evidentă influenţă egipteană în această regiune locuilă de arameeni 


Cupă de bronz gă- 
sită la Nimrud, re- 
giune locuită de 
arameeni. 

Se constată prezen- 
ţa unor molive 
egiptene: scarabei 
înaripaţi şi sfincși 
cu capete de uliu 


Basorelief de la Karatepe, 
figurind păsări de pradă 
şi un om între doi urşi 
dresați 


Relief din IKarkemis 


Grifon înaripat sculptat în fildeş, găsit la Megiddo 


Basorelief găsit la Ka- 
ratepe, sinteză a mai 
multor stiluri, însoţit 
de o inscripţie bilingvă 


Cupă babiloniană cu o inscripţie magică în alfabet: ebraic pătrat 
(sec. VIII e.n.) 


Slaluie a zeului 
furtunii Iladad 
așezat pe lei, găsilă 
la Sendjirli 


Dar dacă aceste terminaţii sau complemente fonetice sint 
rare, poate să existe o mare nesiguranță asupra limbii în 
care trebuie citit un text. Chiar cind e vorba de texte ara- 
maice în acest stadiu de tranziţie, limba folosită este diferită 
atit ca scriere cît şi ca pronunțare de aramaica imperială. 


Heterogramele aramaice în textele persane sasanide con- 
stituie un capitol din cele mai interesante pentru istoria 
limbii aramaice. 


K. Dialectele aramaice apusene continuă tradiţia limbii 
vechi aramaice comune care şi-a găsit expresia cea mai 
deplină în aramaica imperială. Totuşi în dialectele apusene 
apar influențe locale, cum ar fi terminația în -e a pluralului, 
sau prefixul imperfectului la pers. 3 singular și plural care 
sint l- şi n-. Cele mai multe din vechile texte aramaice din 
apus sint cele iudaice. În afară de o serie de inscripţii de pe 
pietre funerare sau din sinagogi (datînd din sec. II î.e.n. 
pină în sec. VI e.n.), posedăm numeroase Targumim 
(traduceri din ebraică în aramaică), apoi Talmudul : din 
Palestina (Ierusalim) şi mai multe Midrasim (opere de 
comentare, explicare) care deseori au izvoare mult mai vechi. 


Dialectul vorbit în Palestina de către samariteni 'era o 
aramaică în care se găseau şi termeni din ebraică. De la 
samariteni ne-au rămas un Targum la Pentateuc, o expunere 
a doctrinelor şi credințelor lor — Memar Marge —, apoi 
poezii liturgice şi prescripţii religioase. 

L. Textele creştine aramaice provenind din Palestina 
constau în traduceri din N. T. Au fost găsite în peșterile din 
jurul Mării Moarte alte texte scrise în aramaica de apus. 
Inscripţiile neo-sinaitice sînt scrise în aceeaşi aramaică de 
apus, de către păstori, numărul lor fiind considerabil. 


Aceste inscripţii trebuie deosebite de cele numite proto- 
sinaitice, scrise cu cel puţin două mii de ani înaintea lor 
într-un dialect canaaneean. 


În toate aceste dialecte aramaice occidentale se pot găsi 
influenţe exercitate de alte limbi: în dialectele iudaice ara- 
maice — influenţa exercitată de ebraică, în dialectul hristo- 
palestinian — aceea a limbii grecești, în dialectul aramaic 
scris de nabateeni sau de către locuitorii Palmyrei, influenţa 
limbii arabe. 

GEDA so D 
605S DIY Vs 37 


Grafitti sinaitice 


Canaaneană initial 


Paleo-sinaiticã 


i 
Semiticå de Nord ! 
i | 
ai i E EAE S EENAA EATS | 
e T l 
i | 
Canaaneanč Aramaică Semitică de Sud 


feniciană z bri a/ca Wabaleană Multe Satbeană Multe 
| inifia/ă | altele | altele 
Greacă Punică Ebraică Meo-sinaltică  Etiopianà 
Și neo -punică pătrată | 
Arabică 


Iberiana  Libiană 


Alfabete Ebraică Amharică Multe 
apusene modernă altele 


Scrieri semite de vest şi de sud 


M. Dialectele aramaice de răsărit se pot diferenția după 
folosirea lor de către comunități religioase deosebite. Par, 
fundamental, aceste. dialecte aramaice estice nu provin din 
aramaica imperială, ci din dialectele aramaice vorbite în 


Mesopotamia. 

Cea mai largă utilizare a dialectelor aramaice ue es. şi-a 
găsit-o siriaca, care la origine a fost dialectul aramaic vorbit 
în oraşul Edessa (în siriacă Orhai, actualmente Urfa, în 
Turcia). Inscripţiile cele mai vechi în aramaică de la Edessa 
sînt din secolul al VI-lea e.n.; cu mult anterior extinderii 
creştinismului la Edessa, aramaica era o limbă literară şi 
în ea s-au scris opere valoroase. Bogata literatură siriacă a 
creştinilor care au scris în aramaica de răsărit s-a exprimat 
în două tradiții diferite atit din punct de vedere lingvistic 
cît și ortografic: acea de apus a iacobiţilor monofiziţi (care 
vedeau o singură fire, în grecește physis, cea divină, în 
persoana lui Hristos) şi acea a nestorienilor din răsărit (care 
admiteau existența a două persoane, cea umană și cea 
divină întru totul separate în Hristos). 

ludei care au trăit în Mesopotamia ne-au lăsat texte 
magice scrise pe cioburi care datează din secolul al V-lea 
al erei noastre. Dar monumentul cel mai însemnat de limbă 
aramaică în dialectul de răsărit ce ne-a rămas este Talmudul 
din Babilon în care se află un mare număr de discuţii, pole- 
mici între rabini, precum şi texte hagadice şi halakice foarte 
întinse. 

Nu ni s-a conservat însă nici o urmă din dialectul est- 
aramaic vorbit de locuitorii politeişti și adoratori ai stelelor 
din oraşul Harran (numit de greci Xappov, de romani Carrhae, 
şi de unii părinţi ai Bisericii, Hellenopolis, „cetatea păginilor“) 
în care locuiau sabeenii. Oraşul a dat un mare număr de 
cărturari, astronomi și filosofi chiar după cucerirea arabă, 
care a lăsat pe locuitori să adore mai departe stelele și pe 
zeul Sin, „luna“. Aramaica vorbită la Harran era vestită 
prin puritatea ei (cf. Handwărterbuch des Islams, herausge- 
geben von A.J. Wensinek und J.H. Kramers, Leiden, 1941, 
pp. 167—168). 

O serie de inscripţii şi documente de la Dura-Europos 
ne dau date despre un dialect est-aramaic vorbit înaintea 
erei noastre. Din vasta literatură manicheeană scrisă în 
dialecte aramaice estice nu ni s-a conservat nimic. 


Spre deosebire de aceasta, avem însă nu numai literatura 
dar și o limbă vie aramaică în dialect estic vorbită de man- 
deeni. Mandeenii constituie o sectă religioasă de origine 
gnostică iudaică, venită din Palestina și care s-a stabilit 
în secolul al III-lea e.n. în actuala sa așezare situată pe 
cursul inferior al fluviilor Tigru și Eufrat. În vreme ce 
dialectele iudaice aramaice de răsărit sînt influențate de 

limba ebraică, iar cele de apus de limba greacă, în special 
in ceea ce privește sintaxa şi vocabularul, dialectul aramaic 
al mandeenilor a păstrat cel mai bine sintaxa aramaică 
originară şi vocabularul ei. 

N. Limba aramaică nu este moartă, se mai vorbesc dia- 
lecte aramaice, dar aceste dialecte moderne s-au îndepărtat 
mult de vechea limbă și de aramaica imperială. | 

În trei sate din Liban (Maʻlūla, Baha şi Gub'addin) 


se mai vorbeşte încă un dialect aramaic de tipul celor occi- 
dentale, dar cu numeroase influenţe arabe. 

În nordul Irakului, în Kurdistan, precum şi în regiunea 
lacurilor Van și Urmiah, se vorbesc şi azi dialecte aramaice, 
in care influența limbilor turcă şi kurdă este însemnată, 
în special în ceea ce priveşte fonetica și sintaxa. Cei ce vor- 
besc aceste dialecte sint în mică măsură evrei, cei mai mulţi 
fiind creștini care aparţin fie iacobiţilor, fie, majoritatea 
dintre ei, nestorienilor. Aceştia din urmă îşi dau adesea 
numele de asirieni. Cit despre dialectul mandeean, el e 
vorbit şi la Ahwaz şi Chorremăahr, în sudul Persiei, în timp 
ce în Irak a încetat să se mai vorbească nu de mult timp. 

O. Gramatica limbii aramaice este în linii generale aceeași 
pentru toate dialectele ei, dar îndelunga evoluţie a acestei 
limbi de aproape 3000 de ani, apoi influenţe străine au 
imprimat diferitelor dialecte aramaice unele deosebiri gra- 
maticale care nu pot fi considerate esenţiale. 

Credem că pentru a fixa ideile şi spre a avea un sistem 
de referință exact, trebuie să studiem sistemul gramatical 
al limbii aramaice vechi, al limbii aramaice imperiale sau 
comune, aşa-zisa Reichsaramăik a autorilor de limbă 
germană. 

Fonetica limbii antice aramaice (= A.A.) nu se poate 
studia decit în lumina interpretării fonetice a grafemelor şi a 
combinațiilor dintre ele, iar aproape toate identificările fone- 
tice ale unor grafeme se întemeiază în cele din urmă pe 
limbi care mai sînt vorbite şi acum sau care s-au transmis 
pînă la noi ca limbi liturgice sau limbi de cultură cu fonetica 
lor. Prin scrierea sa alfabetică se poate reconstrui în mare 
măsură sistemul consonantismului limbii A.A., în timp ce 
vocalismul nu poate fi cunoscut cu certitudine nici prin 
scrierea unor consoane pentru a indica vocale (aşa cum se 
utilizează unele consoane şi în ebraică), nici prin tradiția 
masoretică de pronunțare a vocalelor. Dar părţile A.A. ale 
N.T. au primit vocalizarea stabilită de masoreți (t.e. învăţaţi 

iudei dintr-o şcoală în oraşul Tiberiada, care începind din 
secolul al VIII-lea e.n. au scris vocalele sub consoane în 
textul Bibliei) pentru textul ebraic. Pe de altă parte, fonetica 
siriacă (atit în tradiţia sa iacobită cit şi în cea nestoriană), 
apoi limbile arabă şi samariteană, de asemenea, pot da 
unele date asupra vocalismului limbi A.A. 

Este de observat că structura limbilor semite pare să 
indice în chip limpede că sistemul lor consonantic și cel 
vocalic sint independente unul de altul. 

Formarea cuvintelor este dominată ca în toate limbile 
semite de un sistem deosebit, în care semnificația fundamen- 
tală a unui termen e legată de un schelet alcătuit din trei 
consoane radicale. Modificările de sens ale unui termen sint 
indicate prin vocale adăugate între consoane, sau prin pre- 
fixe şi afixe. Acest sistem s-a impus în formarea substantive- 
lor, în vreme ce unele pronume şi particule arată un mod 
de formaţie diferit. În ceea ce priveşte verbele, sistemul 
triconsonantic al structurii lor fundamentale s-a impus de 
asemenea cu totul şi doar unele verbe „slake“ pot fi conside- 
rate ca relicve ale unui sistem verbal biconsonantic. 

Un număr de substantive — îndeosebi acelea care indică 
părţile corpului uman sau rudele apropiate — sînt formate din 
două consoane radicale. Astfel de substantive biconsonantice 
sînt, de pildă, pum, „gură“; yad, „mînă“; av, „tată“; ah, 
„frate“; bar, „fiu“. 

În formarea verbelor, sistemul celor trei consoane radicale 
este constant şi există chiar acolo unde una din consoanele 
radicale este w sau y; de asemenea, la verbele care au aceeași 
consoană, în consoana a doua sau a treia a radicalului lor. 

Morfologia limbii A.A. (= aramaica antică) va fi schițată 
de noi în cele ce urmează pe scurt. 

Pronumele personale sint fie de-sine-stătătoare (indepen- 
dente), fie adăugate ca sufixe la substantive și verbe. Pro- 
numele demonstrativ este apropiat și înrudit cu pronumele 
relativ care la origine avea funcţii de determinare. O catego- 
rie aparte este formată de pronumele interogative. Nu există 
forme speciale pentru pronumele nedefinit, dar substantive, 
numerale şi expresii verbale sint folosite spre a înlocui 
funcţiile pronumelui nedefinit care există în alte limbi 
semite. | 

Pronumele personal este adăugat ca sufix la substantive 
spre a exprima pronumele posesiv, iar ca sufix la verb spre 


a exprima complementul la acuzativ (obiectul). Formele 

acestui pronume-sufix sînt aceleaşi în ambele cazuri, cu 
excepţia persoanei I singular - (la substantive) şi -ni 
(la verbe). 

Substantivele au două genuri în aramaică, masculinul 
care nu are terminație specială și femininul, care în cea mai 
mare parte din cazuri se termină cu -t. Substantivele femi- 
nine care nu se termină în -t sînt puţine în aramaică și indică 
femei: ox em), „mamă“ sau vieţuitoare de sex feminin, 
ori părţi ale corpului uman: 533, rgl, „picior“; n (yad), 
„mină“; py (Cein), „ochi“; înp (keren), „corn“ ; wai (nefeš), 
„suflet“. Sau sint: feminine, fenomene şi lucruri ce există 
în natură: erh, „pămînt“; ruah, „vint“ ; evci, „piatră“ ; 
nur, r, foc“. 

Dar în multe cuvinte A.A. se observă o dizine a termina- 
ției -t din -at, -ut, -it, astfel că în statul absolut (vide supra) 
al substantivelor ce se termină în -at, -ut sau -īit, -t final 
dispare şi substantivele feminine rămîn doar cu terminația 
-ă la statul absolut. Totuși terminațiile -at, -ut şi -it reapar 
în statul construct (vide supra) şi în formele cu pronume- 
sufix. Terminaţia -ă la statul absolut la feminin se exprimă 
mai în toate dialectele cu ajutorul -a ceea ce se numește 
mater lectionis în limbile semite, care este în acest caz 7 (he), 
deși se poate afla şi x (alef). Sub numele de mater lectionis 
se înţelege scrierea unei consoane care nu se citește dar care 
serveşte de suport unei vocale care se pronunţă. 

Pluralul este indicat în A.A. prin terminațţii speciale, dar 
există şi substantive singulare cu sens colectiv cum ar fi 
sing. basar, la origine „trup“, „carne“, apoi căpătind sensul 
de „oameni“ la plural. 

Tot așa termenul enoș, „om“, poate fi ȘI substantiv colec- 
tiv cu sens de plural şi insemna „oameni“. Apoi modul pri- 
mitiv de a indica pluralul prin repetarea termenului (cum 
este de pildă în limba malaieză) este păstrat în A.A. la 
adjectivele rad, „mare“, dar acest plural prin repetare are 
și terminația regulată a pluralului rabrebin. Terminaţia uzua- 
lă a pluralului masculin este în -zn la statul absolut, la status 
constructus este -ay. 

Pluralul feminin este -an la statul absolut și -at la statul 
construct și la statul emfatic (sau status determinatus). 

Unele substantive masculine au un plural feminin în -at, 
dar şi substantive feminine pot avea plurale masculine. 

Se numeşte statul absolut (status absolutus ) forma unui 
substantiv care nu are caracterele determinării şi e lipsit de 

un atribut care să-i urmeze în chip nemijlocit. Statul absolut 
al substantivului este cel care este indicat în dicţionare, la 
substantivele feminine terminate în -t, adică -at, -ut şi -it este 
elidat, astfel că substantivul la feminin singular se termină 
în -a, -u sau -t la statul absolut. 

Statul construct (status constructus) al unui substantiv 
este acela al unui substantiv urmat în chip nemijlocit de 
un atribut nominal (la genitiv). Accentul principal cade 
asupra atributului, astfel că în unele cazuri se realizează o 
reducere a vocalelor. La substantivele masculine şi la cele 
feminine fără o terminaţie feminină nu se constată nici o 
modificare în ortografia substantivului (cel puţin în scrierea 
masoretică). Substantivele feminine singulare au status con- 
structus terminat în -t, -at, -it, -ut. Tot așa la plural status 
constructus al subst. feminine se termină în -at. 

Status determinatus (sau emphaticus) apare atunci cind un 
substantiv este determinat prin adăugarea ca sufix a unui 
-ă accentuat. Forma substantivelor la status determinatus 
corespunde, după funcţia sa, cu articolul prepozitiv al sub- 
stantivelor determinate în alte limbi semitice (precum ha- 
în ebraică și feniciană sau al- în arabă). 

Sistemul de cazuri ale substantivelor a dispărut aproape 
cu totul în A.A., dar s-a păstrat în ugaritică, în arabă și în 
accadiana antică. 

Numeralele sînt scrise consonantic, cu denumirea numă- 
rului respectiv atît în aramaica imperială (texte literare) 
cit şi în aramaica timpurie (Früharamaik a autorilor ger- 
mani), dar şi în Biblie în pasajele aramaice. În textele admi- 
nistrative ale aramaicii imperiale numeralele sint scrise cu 
cifre. Aceste cifre sînt ordonate după sistemul. decimal, 
unitățile prin linii verticale uşor aplecate spre dreapta; 
zecimile se marcau printr-o linie orizontală care uneori era 
curbată în Jos spre dreapta; cifrele pentru sute erau similare 
celor pentru zecimi şi se adăuga tot o.linie curbată în jos 
spre dreapta. 

Particulele din A.A. sînt adverbe, prepoziţii, conjuncţii 
şi interjecţii, dar multe dintre ele sînt formate dintr-o singură 
consoană care se scrie împreună cu cuvîntul care-l urmează. 
Vocalizarea acestor particule dovedește că ele erau strîns 
legate de cuvîntul care le urma. Prepoziţiile pot prim: sufixe 
pronominale. 

Sistemul verbal este dominat de existenţa radicalului 
format din 3 consoane, care este pe cît posibil conservat. 

Se pot stabili următoarele categorii la verbele în limba 
A.A.: 1) Persoanele (prima, a doua şi a treia); 2) Numărul 
(singular și plural; dualul nu este menţionat în textele 
de A.A.) ; 3) Genul gramatical: feminin sau masculin, exis- 
tent doar la persoana a 2-a şi a 3-a a singularului și a pluralu- 
lui unde formele masculine se deosebesc de cele feminine; 
4) Aspectele sau „timpurile“ verbale, adică așa-numitul 
perfect (format cu ajutorul unor afixe) şi așa-zisul imperfect 
(format cu ajutorul unor prefixe, dar și a unor afixe); 
5) Modurile verbale: alături de imperfectul indicativ există 
un iusiv (adesea avind aceeași formă ca și imperfectul), 
aşa-numitul Modus energicus ce se termină cu -n; impera- 
tivul (care este fără prefix); 6) Diferenţierea verbelor în: 
verbe de acțiune şi verbe de stare cu ajutorul unei vocale 
tematice aşezată între consoana a 2-a şi a 3-a a radicalului; 
7) Genul verbal poate fi activ sau pasi format prin modificarea 
vocalei înlăuntrul radicalului consonantic; reflexiv (cu aju- 
torul prefixului t-) ; 8) Clasele verbelor nu cuprind diferitele 
conjugări, ci verbele din A.A. sînt clasificate în clase deo- 
sebite după existenţa unor consoane radicale slabe (i.e. 
w, y-, în parte şi °, n); apoi, după repetarea celei de-a doua 
consoane a radicalului verbal care capătă astfel funcția celei 
de-a treia consoane a radicalului. 


Se pot astfel stabili următoarele clase de verbe: a) verbele 
tari, adică cele ale căror consoane radicale rămin nemodi- 
ficate în timpul conjugării lor; b) verbele laringale aparțin 
şi ele verbelor tari (cu excepţia celor ce au pe x (alef) ca 
prima şi ultima consoană). Laringalele se menţin fără schim- 
bare în timpul conjugării; c) verbele slabe (infirmae), care 
în timpul conjugării își modifică sau pierd (prin eliziune) 
una dintre consoanele lor. Aşa sînt verbele ce au pe n la 
prima consoană a radicalului (primae nun), verbele ce au 
pe x (alef) ca primă sau ultimă consoană (primae alef sau 
terliae alef). De asemenea, verbele ce cuprind pe y (primae 
şi terliae yod) sau cu w în al treilea radical (tertiae waw) 
ori verbe cu w sau y, al doilea radical (mediae waw swe yod). 
În fine, verkele cu aceeaşi consoană radicală a doua şi a 
treia ( mediae geminatae ). 


Toate paradigmele verbelor din A.A. sînt raportate la 
modelul verbului ebraic $y (p'1), „el a făcut“ sau la arabul 
fa “ala. Alături de acest verb se” foloseşte de asemenea 
paradigma syp (q'tal), „el a ucis“. 

Sistemul aspectelor (timpurilor) verbale este acela din 
limbile semite în general, adică iniţial există un perfect (care 
indică o acţiune sfirşită) şi un imperfect (care indică o acţiune 
în curs de desfășurare). Mai tirziu în A.A., participiul prezent 
însoţit de verbul „a fi“ la perfect exprimă ca în mandeeană, 
siriacă şi în T almud, prezentul. 


Sistemul de moduri ale verbului cuprinde, alături de 
imperfect și perfect, vusivul care exprimă un ordin sau o 
dorinţă, apoi așa-zisul modus energicus, imperativul și poate 
SI modul cohortativ. 

Sistemul de scheme verbale după modelul verbului ebraic 
şi semit în general distinge forma pal, pal, pui, fafeel, 
hitpeel, itel. Intensivul este exprimat prin haf'el, 'af'el 
si saf'el. 

Infinitivul are o formă cu prefixul mt-, ma- şi există 
participiul activ și pasiv al verbului în A.A. 

Sintaxa aramaică are reguli mai laxe decit cea ebraică 
și în ea se găsesc influenţe ale limbilor cu care arameii erau 
în contact permanent, adică asiro-babilonienii şi canaaneenii, 


precum şi limbi indo-europene cum ar fi cea hittită şi cea a 
mitannienilor. 


P. În studiul gramaticii arameene trebuie să avem în 
vedere că există multe dialecte arameene cu deosebiri lexicale 
și gramaticale destul de însemnate. În acest sens A. Dupont- 
Sommer scrie: „Prin faptul că în cursul lungii sale istorii 
(mba aramaică —n. n. Ĉ.D. ) afost vorbită şi scrisă în nume- 
roase regiuni, ea comportă o mare varietate de dialecte; 
spre a exprima realitatea, numele de (limbă — n.n. C.D.) 
« aramaică » indică nu un singur idiom, ci mai exact un 
grup lingvistic tot aşa de bogat și de complex ca, de pildă, 
(limba — n.n. C.D.) arabă cu numeroasele ei dialecte“ (Les 
Araméens, p. 19). 


Numeroşi termeni ai popoarelor cu care arameenii au 
fost în contact erau folosiţi de ei în mod curent. Astfel, în 
siro-aramaică există cuvinte de origine greacă, latină, asiro- 
babiloniană, ebraică, hittită, mitanniană, dar şi persană, 
arabă, turcă ori franceză (se ştie că francezii au întemeiat 
regate creştine în Siria în timpul cruciadelor). Dat fiind 
influenţa creştină şi a scrierilor creştine, numărul termenilor 
greceşti în siro-aramaică este considerabil. 


73 


XI. SCRIEREA ARAMAICĂ 


Întrucit în limbile semite funcţiile consoanelor — care 
alcătuiesc radicalele verbale — se deosebesc în mod funda- 
mental de funcţiile vocalelor — care servesc doar pentru 
flexiuni şi modificări ale cuvintelor — scrierea în majori- 
tatea limbilor semite nu cuprinde decit consoanele. 

Vocalele rămîn nescrise în vreme ce consoanele singure 
sînt marcate în scriere. Dar acest sistem de scriere pare să 
descindă direct din scrierea egipteană, în care, la fel, nu se 
scriau decit consoanele în scrierea lor fonetică. Într- adevăr, 
în sistemul egiptean de scriere se utilizează omonimia cuvinte- 
lor, sau mai exact omonimia consonantică, căci consoanele 
singure reprezentau osatura, scheletul cuvîntului în egip- 
teană (cfr. şi Constantin Daniel, Civilizatia Egiptului antic, 
București, 1976, p. 209). Totuşi, în scrierea asiro- 
babiloniană silabică, vocalele sint scrise în silabele diferite 
notate de scriere. Nici arameenii, nici canaaneenii n-au 
preluat sistemul lor de scriere de la asiro-babilonieni. În 
scrierea de la Ugarit s-au utilizat grafeme cuneiforme, dar 
spre a nota nu silabe, ci consoanele alfabetului după struc- 
tura scrierii egiptene şi nu a celei asiro-babiloniene. Dealtfel, 
însuși ductusul consoanelor canaaneene şi arameene derivă 
din ductusul scrierii egiptene hieratice şi demotice. 


Originea egipteană a alfabetului consonantic semit a fost 
demonstrată pentru prima oară de François Lenormant în 
1838, apoi în 1866 şi 1872. El constată că nici fenicienii, nici 
egiptenii nu foloseau în scris grafeme speciale pentru vocale. 
După această primă asemănare între cele două sisteme de 
scrieri, el găseşte o mare similitudine între douăzeci şi unu 
de semne alfabetice feniciene și douăzeci și unu de semne 
notind consoane, deci alfabetice din scrierea hieratică. Teoria 
avansată de François Lenormant a fost reluată și dezvoltată 
în epoca noastră de egiptologii P. Montet și A. Mallon care 
i-au adus completări. Veriga de legătură între alfabetul 
canaaneean şi cel egiptean pare a fi scrierea paleo-sinaitică, 
găsită în inscripţii pe stinci din peninsula Sinai, după părerea 
marelui egiptolog K. Sethe. 

Desigur, cuvinte aramaice, mai ales nume de [persoane 
sau toponime, se găsesc în texte accadiene mai'ales asiriene 
în scriere cuneiformă. lar egiptenii au' scris de asemenea 


nume aramaice în scriere hieratică şi hieroglifică; s-au găsit 

texte aramaice în întregime în scriere demotică din seco- 
lele IV—II î.e.n. | 

Scrierea aramaică începe de la dreapta la stinga, ca și 
scrierile ebraică şi feniciană. Dar spre deosebire de fenicieni, 
arameenii au introdus despărţirea cuvintelor între ele, la 
început în inscripțiile găsite la Damasc și la Zakir, printr-o 
mică linie aplecată spre dreapta. Această separare a cuvin- 
telor era efectuată după modelul scrierii cuneiforme. Mai 
apoi, în inscripțiile din Ya'udi separarea cuvintelor se făcea 
prin puncte, iar în cele din urmă — aşa cum se întilneşte 
în stelele de la Nerab, în multe ostraka, în papirusuri, sepa- 
rarea cuvintelor se realiza prin spații între ele. Doar în 
inscripțiile vechi cuvintele se scriu fără nici o separare. Se 
ştie că în scrierea egipteană separarea cuvintelor apare foarte 
târziu și numai în inscripțiile meroitice (ale Imperiului 
negrilor de la Meroe şi Napata), iar grecii și latinii nu separau, 
de obicei, cuvintele în textele pe papirus, pe pergament sau 
în inscripţiile pe piatră. 

În inscripțiile arameene antice s-a folosit cu începere din 
sec. al IX-lea î.e.n. scrierea consonantică alfabetică feni- 
ciană. Cu începere din secolele VIII—VII î.e.n. scrierea 
aramaică cu caractere feniciene capătă prelungiri în jos ale 
literelor, care sînt aplecate spre stinga şi au uneori un fel 
de apendice recurbat. Această scriere nu este iniţial cea din 
inscripţii, ci cea de pe materiale ușor perisabile (papirusuri, 
ostraka, frunze de palmier). 

Cît priveşte scrierea limbii aramaice imperiale pe papi- 
rusuri şi pe ostraka se pot observa forme destul de com- 
plicate ale literelor prin utilizarea calamus-ului de trestie 
şi a cernelei făcută din funiigine, căpătind astfel un ductus 
cursiv. 

Scrierea „monumentală“ a inscripților pe piatră are 
caractere speciale care se potrivesc durității pietrei. Formele 
ei sînt mult mai simple și se îndepărtează de scrierea cursivă. 
Manuscrisele ebraice şi aramaice de la Qumran (datînd de 
la 200 î.e.n. pină la 68 e.n.) au o scriere ce se apropie de 
scrierea aramaică imperială ; formele unor litere se apropie 
de scrierea „pătrată“ ( Quadratschrift a autorilor de limbă 
germană), astfel numită fiindcă fiecare literă poate fi înscrisă 
într-un pătrat. Ea s-a dezvoltat din scrierea cursivă a limbii 
aramaice antice, a fost utilizată de iudei cu începere din 
secolul al III-lea î.e.n. şi este folosită şi actualmente pentru 
notarea textelor ebraice, fiind numită în mod eronat „scriere 

ebraică“, deși originea ei este aramaică. Totusi, chiar în 
manuscrisele de la Qumran se găsesc urme ale scrierii ebraice 
care a precedat. pe cea pătrată, aramaică. Astfel, numele 
divinităţi este scris în acestea în vechiul alfabet ebraic, 
foarte apropiat de cel samaritean. 

Cinci consoane au forme diferite la sfirsitul cuvintelor, 
alte forme decit acelea pe care le au la inceputul sau la 
mijlocul unui cuvint; acestea sint 7,2 ,i „n „p. Această 
diferențiere a avut loc în secolele II—I î.e.n. 

Arameii, preluînd în sec. al EX-lea î.e.n. alfabetul de la 
canaaneeni (fenicienii), au inclus 22 de litere în scrierea lor. 
Dar este sigur că în acea epocă arameenii aveau mai multe 
foneme consonantice în limba lor. Astfel, unele consoane feni- 
ciene împrumutate de arameeni notau două sau poate şi 
trei foneme. De ex.: redă și pe z și d; p peq dar şi pe 
g, w pe Š, śŚ Si t. 

Încă cele mai vechi texte arameene foloseau, în unele 
cuvinte, pentru notarea unor vocale lungi, literele care notau 
consoanele apropiate fonetic. De exemplu, 2 era notat cu 
v (yod), -u cu: (waw), în vreme ce 7 (he) putea însemna 
-ē și alteori -ă. 

În textele aramaice tardive x (alef) nota vocala ă 
Jungă înlăuntrul cuvintelor. 

Dar pentru descrierea scrierii aramaice, în special a ara- 
maicii biblice, dar şi celei din literatura rabinică (Targum, 
Midraš etc.), este imperios necesar să prezentăm sistemul 
de notare a vocalelor stabilit de masoreţi, care este folosit 
atit pentru textele ebraice cît și cele aramaice. 

Pentru a fi siguri că textul Biblie este pronunțat în mod 
corect, iudeii au adăugat textului scris cu consoane semne 
grafice pentru vocale şi accente. În secolul al VI-lea al e.n. 
s-a creat acest sistem în Babilon, care aşeza semnele vocalice 
deasupra literelor după modelul scrierii vocalelor de către 
unii arameeni din răsărit, nestorienii creştini, dar care a fost 
mult complicat. În Palestina, de asemenea, s-a dezvoltat 
un sistem de notare a vocalelor pentru Biblia ebraică şi pe 
temeiul acestui mod de scriere a vocalelor deasupra consoa- 
nelor s-a constituit în sec. al VIIl-lea al erei noastre, în 
orașul Tiberiada din Galileia, de către cărturarii caraiţi 
(caraiţii erau o sectă iudaică), un sistem mult mai exact de 
notare a vocalelor cu semne puse dedesubtul grafemelor 


consonantice. 

Cei i ca 
Scriere ge | Scriere Scriere  |Ebraică| Valoare 
Ia, monumente Cursivă Sia akain Ra A P amariteană modernàl foneticã 

Textele biblice aramaice, dar şi cele atit de numeroase 
din literatura celor două Talmudur: scrise în aramaică, au 
primit ulterior vocalele insemnate: sub consoane după nota- 
rea masoretică a vocalelor. Pronunţia folosită în cercurile 
ştiinţifice a aramaicii şi a ebraicii biblice este cea tradițională 
a evreilor sefardim, care trăiau în Spania pînă în 1492 si 
apoi s-au risipit în diferite ţări din Europa de Apus, în 
Orientul de Mijloc, Africa de Nord. 


4 
Vocalizarea masoretică: 


irek 1 (i) 
şērē n e (8) 
segol » oe (08) 
patah > a 
qāmeş 9 à 
qāmeş hāțēp n å 
h6lem » o (6) 
qubbis v u (i) 
šūreq în Ūū 
Vocale reduse: 
še wā » e 
hāțēp paţah » a 
hātēp s“gol 2 0e 
hāțēp qâmeș » o 


Semnul pentru vocalele reduse numit 5wă indică fie 
lipsa oricărei vocale, așa-zisa sewă guiescens, fie notează un e 
asurzit similar lui e francez şi e german din „beschreiben“ 
(primul e); este aşa-numita Sewpă mobile. Prin Sewă composi- 
tum se înţelege adăugarea notaţiei se*wă alături de o vocală 
care se pronunţă de aceea scurt şi fugitiv. 

Textul consonantic al Vechiului Testament nu putea să 
fie modificat în vremea masoreţilor. Din această pricină 
modificările necesare s-au notat la marginea textului cu 
litera p de la ap, gre (in aramaică avind sensul „trebuie 
citit“, legendum),' adică ceea ce trebuie citit în cuvintul 

rămas neschimbat în text. Pe de altă parte, cuvintul rămas 
nemodificat în text (dar care. trebuie citit în alt mod) este 
notat cu un cerc mic (curcellus, in latină) la marginea textu- 
lui din V.T. care inseamnă cuvintul keţib, în3, „ce este 


scris“. Dar kețib are vocalele masoretice, acestea- aparțin 
însă lui q'rē, „ceea ce trebuie citit“. 


Astfel, citirea corectă a unui termen, aşa cum este propusă: 
de masoreți, se face prin legarea consoanelor care sìnt la 
marginea textului din V.T. și a vocalelor care se află in 
textul i însuşi. De exemplu, la termenul x» (Daniel, IV, 21), 

pis 


„Domnul meu“, gre (de citit) este +=», ceea ce cu vocalele 
din textul lui Daniel, IV, 21 reprezintă o (mari), adică 


vocalizarea corectă a acestui termen E ia, Sau in textul 
aceleiaşi Cărţi (Daniel, VII, 10), termenul incorect în ara- 
maică wass (alfim), „mii“ are în marginea sa gre forma 


corectă aramaică pass (alfin), pass , — de citit cu vo- 


calele din textul V.T.: alfin. 


inainte de a expune sistemul de scriere siro-aramaic, 
trebuie să menţionăm o supraviețuire extrem de curioasă şi 
poate unică, după cunoştinţele noastre, a limbii aramaice 
imperiale. De mult timp s-a crezut că limba pahlavi în care 
sint scrise cărțile religioase ale persanilor, in special Zend- 
Avesta care reprezintă textele sacre ale perșilor din India, 
cuprinde un mare număr de cuvinte arameene. Acești termeni, 
îmbinați cu alţii al căror carácter net persan nu putea fi 
contestat, au dat acestor texte un caracter extrem de enig- 
matic. Numai după multe cercetări s-a putut conchide că 
aceste cuvinte arameene nu erau cituşi de puţin pronunțate 
așa cum erau scrise în forma lor arameeană, ci transpuse 
prin simpla lectură în termenii persani care reprezintă tra- 
ducerea lor. Astfel, limba pahlavi a Imperiului sasanid, mai 
apoi a perșilor din India, nu era un idiom mixt, un amestec 
de iraniană cu aramaică, ci o limbă pur iraniană, iar ter- 
menii arameeni care se găseau în scriere trebuiau citiţi în 
pahlavi. Acești termeni nu:reprezentau decit ideograme, care 


înlocuiau cuvintele persane, ideograme ce au fost numite și 
metagrame. 


Originea acestei scrieri pahlavi cu numeroasele ei: :deo- 
grame arameene este foarte veche. Este drept că iraniştii 

au avut un fel de catalog al acestor ideograme arameene: 
Frahang-i- Pahlavuk, în care acestea sint traduse în echiva- 
lentul lor iranian. Dar textul acestui catalog este foarte 
alterat, apoi există un mare număr de ligaturi şi de litere 
polifone. Din fericire, există un număr de inscripţii sasanide 
(pînă la 640 e.n. cînd Iranul este cucerit de arabi) care au 
o scriere mult mai clară decît manuscrisele pahlavi. 

S-a putut stabili că au existat cel puţin trei sisteme de 
ideograme arameene, fiecare aparținind uneia din limbile 
iraniene vorbite în Persia: pahlavi, parsi și sogdiană (vorbită 
in Sogdiana în Afganistanul de azi). Este foarte probabil 
că acest sistem de ideograme aramaice este o moştenire de la 
regii achemenizi (559—330 î.e.n.) ai Iranului care au înte- 
meiat marele Imperiu persan ce se întindea de la fluviul 
Indus la Marea Egee şi de la fluviul Nil pînă la lacul Aral. 
În acest mare imperiu, limba oficială a cancelariilor era 
arameeana şi se pare că toate documentele oficiale erau 
scrise în aramaică, iar scribii trebuiau să traducă în persană 
sau în limbile vorbite în imperiu orice act oficial, imediat 
ce îl aveau în mînă, ca să zicem așa făceau o traducere ad 
aperturam libri, „la deschiderea cărţii“. Invers, cînd regele 
sau înalții dregători pronunţau o decizie sau transmiteau un 
mesaj în limba persană, scribii trebuiau să-l traducă și să-l 
scrie imediat în aramaică. Dar în mesajele astfel traduse au 
pătruns încetul cu încetul cuvinte iraniene. Apoi, termenii 
iranieni au devenit din ce în ce mai numeroși, iar elementul 
aramaic a ajuns să fie reprezentat doar prin expresii uzuale 
pe care scribii le traduceau imediat în persană cind citeau 
un astfel de act. Astfel a putut să se creeze un sistem de 
scriere atit de ciudat. 

Am menţionat (vide supra) că în Septuaginta ca și 
în N.T. limba aramaică este adesea numită siriacă, şi această 
denumire înlocuieşte pe cea de aramaică, fiindcă aram, 
arameean, ajunsese să insemne „păgin“, „idolatru“, aşa pre- 
cum elen, elin a „căpătat în primele secole ale erei noastre 
sensul de „păgiîn“, „închinător la idoli“. Dar siriaca sau mai 
exact siro-aramaica este limba literară a creştinilor din nordul 
Siriei şi al Mesopotamiei și face parte din limba aramaică 
de răsărit dimpreună cu limba Talmudului din Babilon şi 
aceea a mandeenilor. 


Epoca de înflorire maximă a literaturii siro-aramaice 
începe în sec. III e.n. și durează pînă în secolul al VIII-lea 
al erei noastre, dar s-a continuat să se scrie în siro-aramaică 

pină aproape de epoca noastră. Ca urmare a violentelor 
dispute hristologice din secolul al V-lea al erei noastre, siro- 
aramei din răsărit, care locuiau in Imperiul persan, s-au 
separat cu totul de creștinii siro-aramei care locuiau in apus 
in Imperiul roman de Răsărit (bizantin). Cei dintii au fost 
numiți nestorieni, căci urmau invăţătura lui Nestorie, fost 
patriarh al Constantinopolului, care susţinea că există două 
persoane distincte în Hristos. Ceilalţi au fost numiţi iacobiţi 
după numele unu: episcop al Antiohiei din secolul al VI-lea 
era noastră, Iacob Baraddai, care a propagat şi susţinut 
energic doctrina lui Eutihie (373—după 454) care afirma că 
în Hristos nu există decit natura sa: divină sub aparenţa 
umană, adică susținea monofizismul (monos, „unul“; 
physis, „natură“). 

Și această sciziune a impiedicat formarea unei limbi unice 
siro-aramaice și se poate distinge in siro-aramaică un dialect 
răsăritean (al nestorienilor) și unul occidental (al mono- 
fiziţilor). 

Cea mai. veche scriere “siro-aramaică este cea numita 
esirangelo (de la termenul grec oTrpoyyvim, „rotundă“, 
„rotunjită“). Este foarte probabil că scrierea estrangelo s-a 
născut din scrierea aiamaică „pătrată“. Din scrierea yeche 
estrangelo s-a dezvoltat scrierea iacobiților: care e numită 
serto OF, de la verbul Y¥æ (srat), „a tāia“, „a scrie“, 
„a A Adi Toate aceste trei scrieri sint cursive, iar literele 
atunci cînd sint legate intre ele suferă unele modificări. Ca 
şi în alfabetul „pătrat“, unele grafeme la sfirşitul cuvintelor 
sint de asemenea .ușor transformate. 

Alfabetul nestorian este foarte apropiat de cel serto și 
mult deosebit de cel estrangelo. 


Particula formată dintr-o singură lileră in aceste trei 
scrieri este reunită cu cuvintul următor. Iniţial, siro-ara- 
meenii àu scris ca și iudeii numai cu consoane, dar literele 
x (alef), (waw) și» (yod) au început mai tirziu să noteze 
vocalele a, u, o şi i. Acest sistem era insuficient și vocalele 
au fost mai apoi notate cu un punct sub consoane după care 
urma vocala, cînd nu era vorba de o vocală scurtă, slabă 
sau cînd nu existau vocale. Din această punctuație, nesto- 
rienii, siro-arameenii din răsărit, au dezvoltat un sistem de 
notare a vocalelor cu puncte, punind unul sau două puncte 
deasupra sau dedesubtul consoanei urmată de vocală, cele 
două puncte putind fi unul peste altul sau unul pe aceeași 
linie cu celălalt. 

Siro-arameii din vest însă au utilizat începînd din secolul 
al VIII-lea al e.n. vocalele grecești: o, o, e şi n (folosind pe 
” pentru notarea sunetului 2) și v (aceasta din urmă fiind 
scrisă ca un v răsturnat în mijlocul căruia se află un punct). 


Am menţionat pe mandeeni care vorbeau aramaica de 
est şi erau așezați în Mesopotamia, mai cu seamă de-a lungul 
cursului inferior al Tigrului și Eufratului. Mandeenii — o 
sectă iudaică gnostică — s-au stabilit în Mesopotamia venind 
din valea Iordanului în vremea domniei regelui parților 
Artabanos al III-lea, în secolul al III-lea al erei noastre 
(cfr. Rudolf Macuch, Handbook of Classical and -Modern 
Mandaic, Berlin, 1965, p. LXVII). Dar scrierile lor cele mai 
vechi, pe suluri de pergament, au fost elaborate de un con- 
ducător al sectei ce trăia în a doua jumătate a secolului al 
treilea al erei noastre, numit Zăzai d-Gawaztă. Scrierea 
acestor suluri are multe elemente comune cu cea a-naba- 
teenilor care locuiau în partea de sud a Mării Moarte. 
Scrierea mandeenilor a fost preluată de elymeeni şi de mese- 
nieni, populaţii ce locuiau în Imperiul part. Pe de altă parte, 
s-a susținut că manicheismul — celebra erezie introdusă -de 
Manes care credea în două divinităţi: cea a binelui şi cea a 
răului, și care s-a extins în Europa și în Africa de Nord 
(Fericitul Augustin a fost la început manicheean), apărind 
mai tîrziu după secole sub forma credinţei albigenzilor în 
Franța şi a bogomililor în Ţările Române şi în Peninsula 
Balcanică, — pare a fi o dezvoltare sistematică a mandeis- 
mului primitiv și o reacţie ascetică împotriva bucuriei de 
a trăi propagată de mandeism (Rudolf Macuch, ibidem). 

Alfabetul mandeean este numit abāgāda, întrucît literele 
sînt numite ă, bă, gă, dă şi nu alef, bet, ghimel, dalet etc. 
Numărul iniţial al literelor alfabetului semitic, de 22, a fost 
mărit astfel ca să corespundă numărului de ore dintr-o zi, 
adăugindu-se litera d- şi repetindu-se prima literă a la sfir- 
situl alfabetului. Fără aceste adăugiri, alfabetul nu ar ft 
fost considerat complet, din cauze magice. Redăm scrierea 
alfabetică a mandeenilor în unul din tabelele prezentului 
volum. 


Mandeeana are trei vocale: a-halqa, i-aksa şi u- (sau o-} 
usenna. Consoanele care nu au vocale după ele se pronunţă 
cu un ă (a scurt) sau e (scurt) aşezat înaintea consoanei 


(ex. ăb, ăz, àd) şi se spune în acest caz că după consoană nu 
urmează nimic, la0li menda, „neavind nimic“. Silabele se 

citesc astfel: ba = bă halqa ; bi = bi aqsa; bu = busenna; 
b = ab lali-menda. 


Nu ne vom ocupa în acest subcapitol de scrierile derivate 
din alfabetul arameean: uigură, mongolă devanâzări din 
India ca şi de alte scrieri din Asia sau chiar din părţile noastre 
(a pecenegilor). Acestea vor fi tratate în capitolul despre influ- 
enţele culturale exercitate de arameeni “în lume. 


XII. ARTA ARAMEEANĂ 


Arta arameeană este mai ales hieratică şi funerară; 
întocmai ca și cea a canaaneenilor ea nu atestă vreo origi- 
nalitate și se pot decela în monumentele arameene ce ne-au 
rămas influenţe hittite, asiriene, egiptene şi feniciene. 

La fel găsim și în arta arameeană aceeaşi evitare dea 
reproduce un chip uman, care este impusă și în cele 10 
porunci ale Decalogului ebraic: „Să nu-ţi faci chip cioplit“ 
(Ieșirea, XX, 4). Această interdicţie are desigur origini 
magice, întrucît reprezentarea unui om, pe basorelief, statuie 
sau pictură, este un dublu al lui asupra căruia se pot exercita 
influențe magice malefice prin vrăji, farmece şi descintece. 
“Tocmai din această raritate a reproducerii chipurilor de regi, 
nobili sau stăpinitori rezultă această sărăcie relativă a artei 
arameene, deşi, sub influenţa asirienilor, arameenii au reprodus 
şi chipuri de regi sau de preoți. 

Arta hieratică a seminţiilor arameene era constituită, în 
vremea cînd migrau din Arabia, din statuete ale unor zeități, 
de felul acelora pe care le furase Rahel, soția lui Iacob, de 
la casa tatălui său Laban Arameul şi pe care le pusese sub 
samarul cămilei sale spre a nu fi găsite de acesta (Facerea, 
XXXI, 32—34). Sau arta hieratică a vechilor aramei trebuia 
să fi fost similară aceleia din Cortul Adunării, un templu 
mobil alcătuit de Moise în rătăcirile iudeilor prin pustiu 
(Ieşirea, XXVI—XXVII). 

Creaţiile artistice ale arameilor la începuturile istoriei 
lor erau astfel mult influențate de cele ale popoarelor cu care 
se aflau în contact. Așa, de pildă, la Tell-Halaf, fosta Guzana 
arameeană, au fost scoase la lumină un mare număr de 
statul și de ortostate decorate cu basoreliefuri ce trebuie 
atribuite perioadei arameene (secolele XI—IX î.e.n.). Or, 
in toate aceste opere influenţa mittaniană este manifestă, 

căci întreaga această regiune fusese cucerită de la mitta- 
nieni de către arameeni. 


De asemenea, la Sendjirli unde exista vechiul regat ara- 
meean Sam'al s-a găsit un număr destul de însemnat de 
monumente datind de atunci. În acestea se poate observa 
o influență foarte clară a artei hittite, întrucît hittiţii au 
stăpinit mult timp aceste locuri. Este însă vizibilă şi o in- 
fluenţă asiriană, întrucît regii din Sam'al au devenit supuşi 
celor din Assur cu începere din secolul al IX-lea î.e.n. 


În locurile unde arameenii au întemeiat state s-au regăsit 
monumente" care au fost făcute de artişti străini poate, dar 
din ordinul unor suverani arameeni. Așa, bunăoară, la 
Damasc, unde se alcătuise un puternic stat arameean, s-a 
găsit un basorelief unde figurează un sfinx pe locul în care 
se înalță templul zeului Hadad; stilul acestei opere pare a 
fi fenician. Artiştii fenicieni au contribuit la înfrumusețarea 
unui templu din Siria, așa cum au ajutat la clădirea Templu- 
lui lui Solomon. Tot. din regatul arameean al Damascului 
trebuie să provină minunata colecție de fildeșuri sculptate 
găsite la Arslan-Taş, căci numele unui rege bine cunoscut 
din Damasc, Hazael (numele are sensul de „zeul El a văzut“ 
sau poate „el a văzut pe zeul El“), este figurat pe unul din 
aceste fildeșuri. Astfel de opere lucrate în fildeş au fost 
găsite la Megiddo, în Samaria, la Nimrud şi aceeaşi tehnică 
se regăsește în toate cu teme egiptene, feniciene sau hittite. 


Tot arameeană, lucrată probabil la Damasc, este o stelă 
găsită la Alep, unde este figurat zeul Melkart (în traducere: 
„regele locului, oraşului“) şi care a fost înălțată de regele din 
Damasc, Bar-Hadad. 


Dacă monumentele de artă ce ne-au rămas de la ara- 
meenii din secolele XI—VIII î.e.n. sînt destul de puţine și 
rareori reprezintă imagini de regi, nobili sau căpetenii, din 
motivele magice pe care le-am arătat mai sus, monumente 
create de artiști arameeni sau în state care aveau ca limbă 
aramaica au o tematică cu mult mai bogată și mai variată. 


Astfel, creaţiile artistice arameene din statul-oraş Tadmor 
(Palmyra), care au rămas în mare parte intacte, ne pot da o 
idee despre gustul artistic şi iscusinţa artizanilor arameeni. 
Tot așa Petra, capitala nabateenilor, care a rămas aproape 
intactă în mijlocul pustiului, cuprinde o succesiune de temple 
şi de monumente funerare, toate lucrate cu un vădit simţ 
artistic. 

Arta arameeană se manifestă tot astfel în eleganța și 
frumusețea manuscriselor siro- aramaice, în icoanele creştine 
pictate cu atita realism de către pictori sirieni, precum şi în 
atitea monumente sau opere de artă musulmane lucrate de 
artizani arameeni. 


XIII. RELIGIILE ARAMEENE 


Nu cunoaştem nimic exact despre credinţele religioase 
ale arameenilor beduini în Arabia înainte de a sosi în Siria 
şi a se instala în teritoriile unde au întemeiat state. Dar 
putem şti cu o certitudine destul de mare că nu practicau 
jertfele de copii mici, a primilor născuţi de sex masculin 
(de cele mai multe ori), nici nu cunoșteau jertfele umane şi 
nici acel masochism spiritual care consta în automutilări la 
care se dedau canaaneenii, semiţii pe care arameenii i-au 
găsit în Palestina şi Siria. Jertfele de copii au fost, în ultimă 
instanţă, cauza scăderii populaţiei canaaneene, pe cînd ceea 
ce este caracteristic la aramei este marele număr de oameni 
al triburilor care cotropeau regiunile depopulate ale Mesopo- 
tamiei, Siriei și Palestinei. 

Jertfele umane şi jertfele de copii mici nu sînt consemna- 
te în nici un stat-oraș arameean, în afară de Sefarvaim 
despre care am mai scris. 

Sigur este că arameii care rătăceau în pustiu purtau cu 
ei idolii lor, statuete probabil, pentru că Laban Arameul îi 
reproșează lui Iacob: „Dar atunci de ce mi-ai furat Dumnezeii 
mei?“ (Facerea, XXXI, 30). Aceşti „Dumnezei“, probabil 
statui mici ale unor zeități, erau purtați în peregrinările lor 
de arameeni și se găseau la capul familiei, aici la Laban a 
cărui fiică Rahel le furase. 

Putem afirma, pe de altă parte, că odată ce arameenii 
s-au aşezat și au încetat peregrinările lor- prin pustiu au 
primit să se închine şi la zeii popoarelor cu care intrau în 
contact: zei fenicieni și canaaneeni, zeități hurrite, hittite 
şi de asemenea zei asiro-babilonieni. Noi însă nu am putut 
găsi nici un text religios arameean, astfel că nu ştim nimic 
precis despre cultul acestor zei, ritualele ce însoțeau acest 
cult sau preoții lui. s 

Într-o lucrare — De Dea Syra (poate apocrifă), Lucian 
din Samosata, poreclit Voltaire-ul antichității, care era el 
însuși arameean (sirian) şi trăia în secolul al II-lea al erei 

noastre, descrie amănunţit ritualurile pe care le-a văzut în 
templul din Hierapolis (astăzi Membid]), localitate ce se 
află aproape de Karkemis. Acolo era adorată zeița Dea Syra. 
Descrierea lui Lucian este din secolul al II-lea e.n., dar este 
sigur că acest cult era cu mult mai vechi. 

În acest templu se înălţau rugi lui Zeus care este probabil 
denumirea greacă a zeului hittit, canaaneean şi arameean 
Hadad, zeu al vijeliei, identic cu zeul fenician de mai tirziu 
Baal şi cu zeul hurnt Tesub. 

Hadad (Zeus) adorat la Hierapolis are drept soţie pe 
Atargatis, al cărei nume compus trebuie interpretat în felul 
următor: prima parte Atar denumeşte pe marea zeiță a 
fecundității, Cibela a grecilor, Ištar a asiro-babilonienilor, 
Astarte a canaaneenilor; a doua partea numelui, Gatis, este 
transcripția în greacă cu spirit aspru a numelui “Atta, adică 
zeița canaaneeană Anat binecunoscută din textele de la 
Ras-Shamra. Numele de Atargatis reprezintă deci o reuniune 
a două nume de zeițe. Această zeiţă apare pe unele monede 
ale orașului Hierapolis șezind pe un tron străjuit de doi lei. 
Pe aceeaşi monedă este figurat zeul Hadad stînd într-un 
jilţ şi flancat de doi tauri. Între cele două zeități este repre- 
zentat un mic templu, cu un steag şi avind deasupra sa un 
porumbel. Într-adevăr, leul şi porumbelul sînt vieţuitoarele 
proprii zeiţelor Anat şi Ištar, iar taurul este animalul zeu- 
lui Hadad. 

La Hierapolis, alături de acești zei este adorat un zeu 
mai tinăr numit în grecește Simios (probabil de la aramaicul 
sema“ (el a ascultat) şi el este cel de-al treilea membru al 
triadei, al familiei divine de aci. 

Pe malurile rîului Balikh, afluent al Eufratului, în loca- 
litatea Harran s-a găsit o listă a proprietarilor de pămint 
din această regiune. 

Limba în care este scrisă această listă este asiriană, dar 
numele locuitorilor ce posedau bucăţi de pămînt în aceste 
ținuturi sînt arameene şi compuse mai toate cu nume de zei 
(nume theofore). În această listă citim nume formate cu 
acelea ale zeilor: Nabu (un zeu asiro-babilonian corespunzind 
lui Hermes al grecilor sau lui Thot al egiptenilor); Šamaš, 
zeu al asiro-babilonienilor şi al canaaneenilor; Sin, zeu 
babilonian al Lunii; Atar indică Astarte feniciană și “Atta, 
adică Anat pe care am mențţionat-o. Astfel, arameii par să 
fi împrumutat multe divinităţi ale lor din pantheonul asiro- 
babilonian şi canaaneean ; faptul acesta este confirmat şi de 

multitudinea de zei adoraţi în regatul arameean Sam'al. 
Căci pe statuia zeului Hadad găsită la Sendjirli unde se 
afla acest regat, vedem menţionaţi zeii canaaneeni El, Rešef, 
Rekub-el, Šamaš. Aceşti zel sînt binecunoscuți de canaaneeni, 
Rešef fiind zeul fulgerului,. Šamaš al soarelui (la Ugarit 
numit Šepeš), Rekub-el (un zeu al cărui nume derivat de 
la aramaicul r'keb, „el a călărit“ ar putea avea sensul de: 
„car al zeului El“ sau „călăreț al zeului El“) pare a fi un 
zeu mai puțin important, aşa cum indică şi numele ce îl 
poartă de „car“ sau de „călăreț“. 

Numele acestui zeu intră în compunerea numelui unor 
suverani arameeni cum ar fi Bar-rekub (bar avind sensul de 
„fiu“ în aramaică, spre deosebire de ebraică unde este ben, 
deci „fiu al zeului călăreț“). 

Este necesar să arătăm şi aici că numele real al zeilor la 
canaaneeni a fost de cele mai multe ori ţinut ascuns și nu era 
cunoscut decit de marele preot care era deseori şi regele 
oraşului-stat şi de foarte puţini nobili. Se știe că la iudei 
numele lui Dumnezeu era ţinut ascuns, secret şi nu era 
cunoscut decit de marele preot care îl spunea în şoaptă, în 
partea cea mai sfintă a Templului, în sfinta sfintelor, o 
singură dată pe an, în ziua de Yom-Kipur („ziua iertării 
păcatelor“). Acest rit — al misterului numelor divine — a 
existat şi în Egiptul antic, așa cum o dovedesc numeroasele 
papirusuri magice găsite pe malurile Nilului. Dar și numele 
unor zei romani era ținut secret, căci nu cunoaştem nici azi 
numele zeului-protector al orașului Roma, nici chiar numele 
latin al Romei (Macrobius, Saturnalia, IX, 3). Tot astfel, 
cel care era admis în secta esenienilor trebuia să jure că nu 
va transmite nimănui numele îngerilor. Atit secretul absolut 
ce trebuia păstrat cu privire la numele îngerilor cît și secretul 
numelui zeilor egipteni, romani sau canaaneeni şi arameeni 
erau riguros solicitate:  cunoscind numele zeilor sau 
ale îngerilor, aceştia puteau îi chemați, invocaţi și folosiţi 
in farmece, vrăji, exorcisme, adică acte de magie. 


De aceea dincolo de numele aparent al unui zeu, chiar 
la arameeni, trebuie să ne gindim la numele lui adevărat. 
Aşa, de exemplu, s-a găsit la Sendjirli un basorelief al regelui 
arameean din Sam'al, Bar-Rekub, pe care scrie: „Stăpinul 
meu Baal-Harran“. Acest Baal-Harran este zeul babilonian 
Sin, al Lunii, care avea un templu în oraşul Harran, dar 
care nu este numit cu numele său în această inscripţie, 
pentru că se evită dezvăluirea numelui său real. 

Tot așa într-o inscripție a regelui Kilamuwa a aceluiași 
regat arameean Sam'al sint menţionaţi zei necunoscuţi din 
alte inscripţii: Baal-Şemed şi Baal-Khaman. 

Dăm mai Jos pantheonul arameean așa cum ne este el 
cunoscut din inscripţii şi din texte: 


Adoni-laram = alt nume al lui Adonis 

Atargatis < Atar (= Ištar) + “Atta (= Anat) 

Baalat = alt nume al zeiţei Astarte, adorată de canaa- 
neeni şi de arameeni 

Baal-Semed = zeu arameean cu atribute necunoscute 

Baal-Khaman = zeu arameean adorat în regatul Sam'al 

Baal-Karan = alt nume al zeului Sin 

Baal-Samaim = stăpin al cerurilor, divinitate canaa- 
neeană și arameeană 


Banul = „cea frumoasă“, nume dat de arameeni zeiţei 
Asterat 
Betel = „casă a zeului El“, era o divinitate adorată de 


arameeni în Egipt la Syene. 

Dea Syra = nume sub care e cunoscută la romani zeiţa 
Atargatis 

Derketo = alt nume al zeiţei Atargatis 

El = zeu canaaneean adorat de arameeni, numit și Ilu 

Elagabal == zeu arameean adorat la Emessa; numele 
inseamnă „zeu al muntelui“. Apoi prin joc de cuvinte numele 
s-a scris Heliogabalus, de la helos, „soare“ 

Elyon = zeu canaaneean adorat şi de arameeni 

Hadad = zeu al furtunii 

[asura = nume sub care era adorată în Imperiul roman 
zeița Atargatis 

Kadva = divinitate arameeană cu atribute necunoscute 

La'abdba'alai = zeitate arameeană al cărei nume a fost 
găsit pe o inscripţie la Hamat 

Laş = divinitate arameeană cu atribute necunoscute 

Marduk = „zeu al locului“, zeu asiro-babilonian adorat 
şi de arameeni 

Melkart = „zeu al oraşului“, divinitate semită adorată 
şi de arameeni | 

Na“aman = „cel grațios“, nume dat lui Adonis și adorat 
ca zeu de arameeni 

Nabu = zeu accadian adorat și de arameeni, identificat 
de greci cu Hermes, de egipteni cu Thot 

Nakar = divinitate arameeană, poate a unui fluviu 


89 


Nergal = zeu babilonian adorat şi de arameeni 

Nikkal = zeiţă, soție a zeului Lunii, Sin 

Nusku = fiul zeului Sin, al Lunii 

Rekub-el = zeu al cărui nume înseamnă „călăreț al zeu- 
lui El“, sau „car al zeului El“ 

Rešef = zeu al trăsnetului, canaaneean, adorat şi de 
arameeni, identificat de egipteni cu zeul Seth 

Rimmon = nume de zeu însemnind „cel ce tună“, dat 
probabil lui Hadad, „zeu al vijeliei“ 

Sahar = zeu adorat de arameeni, este, se pare, echiva- 
lentul arameean al zeului Sin al Lunii 

Šamaš = zeu al soarelui 

Sibih = divinitate babiloniană și arameeană (numele său 
înseamnă „sapte“) l 

Șimtos = fiu al lui Hadad şi al lui Atargatis, a 3-a per- 
soană a triadei de la Hierapolis, identificat de greci cu 
Asklepios, identic cu Ešmun fenician 

Sin = zeu al Lunii la accadieni, adorat şi de arameeni, 
avind un templu la Harran 

Tašmet = numele unei divinități feminine arameene 

Wer = divinitate arameeană, zeu al furtunii, numele sãu 
se scrie și Mer 

Yaho = divinitate arameeană adorată la Elephantina, 
poate identică cu Yahwe 

Yarikh = zeu al Lunii la arameeni 

Zarpanil = divinitate arameeană preluată de la accadieni 


Este destul de sigur că vechii arameeni aveau aceleasi 
credințe despre destinul de după moarte al sufletului omenesc, 
ca și asiro-babilonienii și fenicienii sau evreii înainte de cap- 
tivitatea din Babilon. Adică arameenii erau încredințați că 
după moarte răposatul viețuia mai departe în mormîntul 
în care fusese înmormîntat şi de aici în chip tainic se ducea 
în împărăţia morţilor, o ţară aşezată sub pămint, Infernul 
cum l-au numit mai tîrziu grecii vechi, Arallu cum era numit 
de asiro-babilonieni şi Seol cum îl chemau iudeii. Dar Seol-ul 
vechilor evrei dinainte de captivitatea în Babilon era un loc 
întunecat fără bucurii şi toți sufereau nespus de mult. 

Inscripţiile funerare aflate pe două stele la Nerab, apar- 
tinind fiecare unui preot al zeului Sahar, arată că se acordă 

o mare însemnătate îngropării, ceremoniilor ce o însoțeau 
şi mai ales conservării intacte a mormintului şi a stelei ce îl 
însoțeau. 


Una din stele, a preotului Agbar, ne asigură că a obținut 
de la zeu o viață lungă şi un bun nume din pricina „dreptății 
în fața sa“, a îndeplinirii exacte a riturilor legate de adorarea 
zeului Sahar. Lipsa unui loc de îngropăciune ca şi moartea 
timpurie erau, pentru acești preoţi arameeni, pedepsele cele 
mai mari cu putinţă, în contrast atit de izbitor cu ermiţii de 
mai tîrziu ce trăiau în aceleaşi locuri, care cereau în scrierile 
lor să fie îngropaţi „într-un loc neştiut“ sau părăsiţi în 
pustiu „spre a fi sfişiați de fiare“ şi refuzau să li se înscrie 
numele pe o cruce ori pe o piatră de mormint, sau voiau să 
moară tineri „spre a nu săvirşi mai multe păcate“. 


Pe aceste inscripţii funerare arameene se remarcă limpede 
influența ideilor religioase ale Egiptului antic. Pe stela 
preotului Agbar, basorelieful îl reprezintă pe acesta bînd la 
o masă, iar alături de el fiul său înfăţişează ofrandele fune- 
rare. Prin aceste ofrande răposatul poate să bea în lumea 
de dincolo, aşa cum credeau şi egiptenii antici. 


Tot astfel, conform celor mai pure rituri funerare egip- 
tene, regele arameean Panammuwa I înalţă o statuie zeului 
Hadad pe care pune să scrie că fiul său, ce-i va urma la 
domnie, trebuie să împlinească cu grijă cultul tatălui său 
răposat. Căci aducind jertfe zeului Hadad, fiul regelui 
Panammuwa I va trebui să recite cu grijă următoarea for- 
mulă: „Fie ca sufletul lui Panammuwa să mănînce dimpreună 


cu Hadad, fie ca sufletul lui Pânammuwa să bea împreună 
cu Hadad“. Observind paralelismul membrelor de tip sintetic 
din acest stih semit trebuie să arătăm că aceasta e formula 
pe care fiul unui egiptean răposat o recită pentru sufletul 
tatălui său. 


Dar arameenii au îmbrățișat numeroase alte religii, în 
primul rind cea iudaică, apoi acea mandeeană, foarte mulţi 


au devenit creştini; o parte din arameenii din Mesopotamia 
au fost manicheeni şi începînd din secolul al VII-lea al e.n. 
au îmbrățişat islamismul. 

În lumea creştină, arameeni au dat naştere la o serie de 
erezii celebre: acele ale nestorienilor şi iacobiţilor, monofiziti, 
dar şi la mai multe secte islamice. 

XIV. EXPANSIUNEA LIMBII ARAMEENE 


Vorbită la inceput doar de triburile arameene care au 
sosit în Siria la sfîrsitul mileniului al II-lea î.e.n., limba 
aramaică nu a rămas numai limba arameenilor propriu-ziși, 
ci graţie şi exploziei lor demografice, deci a numărului mare 
de indivizi formînd un trib, arameii au cucerit un mare 
număr de orașe în Mesopotamia şi Siria, iar apoi, cînd statele- 
oraşe întemeiate de ei au fost nimicite de asirieni sau de 
babilonieni, arameeni ca supuşi ai acestor cuceritori au con- 
tinuat să cultive pămînturile pe care se aşezaseră, să crească 
vitele ce le aveau şi să se răspindească pe încetul în spațiul 
cuprins între Marea Mediterană și Tigru și Eufrat. Treptat, 
Asiria şi Babilonia au fost locuite numai de supuşi arameeni, 
iar în statele- -oraşe canaaneene și feniciene propriu-zise s-a 
vorbit numai aramaica, limba canaaneeană încetind să mai 
fie vorbită. De asemenea, în locurile unde se aflau cele două 
regate ebraice, Izrael și Iudeea, a încetat să se mai vorbească 
ebraica, pentru că Samaria a fost populată cu locuitori de 
limbă arameeană, iar în Izrael evreii ce s-au întors din capti- 
vitate nu mai vorbeau ebraica, ci aramaica sau o limbă în 
care cuvintele arameene erau cele mai multe. 


Pe de altă parte, aramaica, mai exact aramaica de est, 
siro-aramaica, devenise limba liturgică, sacră, pentru creş- 
tinii monofiziți (iacobiţi), pentru nestorieni, în India pentru 
creştinii de pe coasta Malabar ca şi pentru cei ce locuiau în 
Imperiul persan ; pină în zilele noastre, pentru cei 10 milioane 
de creștini din India, nestorienii slujesc în biserici în siro- 
aramaică, ca şi nestorienii din Irak sau cei din Iran. 

Nestorienii, iacobiţii şi ortodocşii siro-arameeni (melkiți) 
au scris în siro-aramaică o literatură vastă, despre care vom 
trata în capitolul ce îi consacrăm în acest volum. 

Aramaica a fost vorbită, învățată, studiată și scrisă în 
numeroasele instituţii de învățămînt ebraice,la cursurile 
pentru cele două Talmudur. în bună parte redactate în 
aramaică. 

Tot astfel aramaica era asiduu învățată și studiată de 
kabaliştii iudei, răspîndiţi în grupări și secte diferite, litera- 
tura Kabale: fiind scrisă în bună parte în aramaică. 

Începînd din secolul al VII-lea e.n. aramaica a fost 
treptat înlocuită în Orientul de Mijloc de către limba arabă 
şi aceasta a fost cu atît mai uşor cu cît există multe asemănări 


92 


Alfabet Alfabet 
palmyrian | nabatean 


L NRTC LSC NaRIAxALRI IA 


` 
dă = 
Sf XI rTI Can ȘI nam > ME fr > 


Alfabet aramaic 


D9/448U0/ P T 
amoh AP V o a EEE a a a e ir 


93 


în lexicul și gramatica celor două limbi surori. Mai există 
în Liban, Irak, Turcia, Iran, precum și în U.R.S.S. mici 
colectivități lingvistice, — printre care sate de munte sau 
așezări izolate — care mai vorbesc vechea limbă de cultură 
a Orientului de Mijloc. 


XV. APORTURI ARAMEENE LA CULTURI ASIATICE ŞI 
EUROPENE 


Vrind să efectuăm un bilanț al celor ce au creat şi 
adus arameeni în lume, trebuie să amintim un număr însem- 
nat de opere aramaice și de contribuţii culturale importante 
pe care le-au răspîndit, influențind numeroase culturi din 
Asia și Europa. 

Nu le vom putea enumera pe toate, ci numai pe acele 
care au avut roluri mari în istoria culturii. 

Am arătat că expansiunea limbii şi a culturii aramaice 
începe în chip paradoxal după prăbuşirea celor mai multe 
state intemeiate de arameeni și nu ne putem opri de a găsi 
o analogie între această inflorire culturală după dispariţia 
statului cu renașterea culturii greceşti după cucerirea cetă- 
ţilor greceşti de către diadohi sau de către romani şi cu 
strălucita înflorire a culturii iudaice după nimicirea statului 
iudeu. 

Limba aramaică nu se extinde în Orientul de Mijloc 
decit după ce micile state arameene au fost nimicite de către 
asirieni; aramaica devine limba Imperiului persan mult 
după ce arameenii nu mai aveau state independente. 

1. Scrierea aramaică, mult mai simplă, a înlocuit în 
Imperiul persan, așa cum am arătat, scrierea cuneiformă 
atit de complicată şi de dificilă. Simplitatea alfabetului 
consonantic aramaic a făcut ca el să se extindă la foarte 
multe neamuri şi culturi din Asia. Le vom enumera mai Jos: 


a) scrierea aramaică a fost împrumutată de vechiu evrei; 
a constituit scrierea „pătrată“, care pare a fi o scriere sacră, 
întrucît nu s-au găsit inscripții cu aceasta anterioare captivi- 
tății babiloniene a evreilor. Cel mai vechi monument al 
acestei scrieri este cel din Iordania, la Wadi es-Sir, descoperit 
la intrarea unei peşteri din Araq el-Emir. Inscripția nu 
cuprinde decit cinci litere: „Tobie“, care pare să fi fost 
nepotul marelui preot Onmias al Il-lea (183—177 î.e.n.), 
peştera fiind pentru el un loc de refugiu. Manuscrisele de la 

Marea Moartă scrise în același alfabet „pătrat“ datează şi 
ele din sec. al II-lea î.e.n., cel puţin cîteva dintre ele. Tot 
așa este papirusul Nash care datează din aceeași epocă; 

b) Scrierea nabateeană este şi ea de origine aramaică, 
cele mai vechi inscripţii ale ei găsite sînt din anul 100 î.e.n. 
Caracterele ei prezintă adesea haste (prelungiri inferioare) 
și consoanele sint uneori legate între ele; 

c) Scrierea din statul-oraș Palmyra (Tadmor) este de 
asemenea aramaică, cu literele rotunjite și cu ligaturi, ceea 
ce arată existența și a unei scrieri cursive pe lingă cea monu- 
mentală; 

d) Scrierea mandeeană, a gnosticilor care îl adorau pe 
loan Botezătorul și se îmbăiau frecvent, locuind pe cursul 
inferior al Eufratului, este ca şi limba lor de origine aramaică; 

e) Scrierea pahlavi, care se prezintă în cîteva variante 
(arsacidă, sasanidă, avestică), apare în secolul al Il-lea 
î.e.n. ca scriere de cancelarie şi pe monede şi este de origine 
aramaică, ca ,şi scrierea sasanidă care apare după 226 e.n., 
cînd Imperiul part şi dinastia arsacidă fuseseră nimicite. 
Am arătat existenţa ideogramelor sau mai exact a hetero- 
gramelor aramaice în scrierea sasanidă. Cuvintul „rege“ 
scria MLK dar se citea sah; 

f) Scrierea sogdiană, a sogdienilor, locuitori ai regiunii 
dintre fluviile Amu-Daria şi Siîr-Daria, care notează o limbă 
iraniană, este tot derivată din cea aramaică. Dar intrucit 
sogdienii au fost unii dintre ei creștini, alții manicheeni, alţii 
budişti, fiecare din aceste confesiuni. și-a avut o variântă 
deosebită a: scrierii; apoi, ca şi în scrierea pahlavi există 
1deograme aramaice; 

) Manicheenii — grupare religioasă întemeiată de Manes 
în secolul al III-lea e.n. — au avut o scriere tot derivată din 
aramaică, pe care însuşi Manes ar fi introdus-o; 

h) Scrierea din Horezm, stat la apus de Sogdiana, este 
de asemenea de origine aramaică; 

i) Scrierea paleo-turcă, aşa-zisele „rune siberiene“, e 
derivată din scrierea iraniană arsacidă care e la rîndul ei de 
origine aramaică; 

j) Scrierea uigurilor, populaţie de limbă turcă, o vreme 
scrierea oficială în Imperiul lui Genghis-Han, este tot ara- 
maică la origine, fiind împrumutată de la sogdieni; 

k) Scrierea pecenegilor sau așa-zise, în mod inexact, 
„rune maghiare“, a fost găsită la Istanbul și pe teritoriul 
României la Sin Nicolaul Mare, pe vasele unui tezaur desco- 

perit în 1799 de un ţăran și care se află la Viena, la Kunsthis- 
torisches Museum. Mai există cîteva inscripţii pecenege pe 
biserici la noi în ţară. Literele pecenege sînt similare cu cele 
din paleo-turcă; 

l) Scrierea mongolă derivă din scrierea uigură, despre 
care am vorbit mai sus, dar a suferit numeroase modificări 
și adăugiri pentru a putea exprima toate sunetele limbii, 
ceea ce a dus la alfabete derivate (p'aga-pa, sajombo şi 
galik); 

m) Scrierea kalmucilor şi cea manciuriană sint apropiate 
de cea mongolă; 

n) Scrierea brahmi din India provine din scrierea ara- 
maică, primele monumente în această scriere datînd din 
vremea regelui Ašoka (secolul III î.e.n.). Ea a dat numeroase 
scrieri derivate în Asia de sud-est despre care vom trata 
mail Jos; 

0) Scrierea carcsii a apărut în partea de nord-vest a 
Indiei stăpinită altădată de iranieni. Originea aramaică a 
scrierii este indubiiabilă, ea fiind folosită de pe vremea rege- 
lui Atoka pînă în secolul al VII-lea e.n.; 

p) Scrierile kuşană, aguiană şi kotaniană ale unor 
populaţii care au întemeiat state puternice la est de Marea 
Caspică sint variante ale scrierilor brahmi, deci la origine 
au alfabetul aramaic; 

q) Scrierea tibetană este derivată din cea brahmi; 

r) Scrierile din India, unde există şapte tipuri principale: 
gupla, siddhamaru:a, devanăzări, sarada,  paleo-bengaleză, 
nepaleză şi scrierea cu virfuri de săgeți. Csa mai folosită este 
cea devanăgări. 

Toate aceste scrieri sînt derivate din scrierea aramaică a 
Imperiului persan; 

s) Scrierile din Peninsula Indochina sint dependente de 
extinderea budismului care era propovăduit în limba tradi- 
ţională a budismului, pali, derivată din sanscrită. Literatura 
budistă pali era scrisă în scrierea pali înrudită îndeaproape 
cu cea brahmi indiană.. 

Khmerii, locuitori ai Kampuchiei, au fost înriuriţi de 
cultura indiană, în construcţiile lor celebre și în întreaga 
creație a lor religioasă şi literară. Silabarul khmer este 
derivat din cel pal. 

Scrierea siameză (siamezii făcînd parte din grupul. etnic 
şi lingvistic taz, din care făceau parte taii, şanii şi laoţienii) 

este derivată și ea din cea pali, ca şi scrierile tailor, şanilor 
şi cea laoţiană; | 

t) Scrierile din Indonezia au la bază tot silabarul budist 
pali; 

u) Alfabetul arab consonantic folosit actualmente în 
lumea arabă este derivat din scrierea nabateeană, o scriere 
aramaică a limbii aramaice folosită oficial de nabategni. 
S-au găsit inscripţii preislamice arabe avind o scriere simi- 
lară celei nabateene. 

Astfel, arameenii au fost aceia care au împrumutat scrie- 
rea lor unui mare număr de popoare şi de culturi. 

2. Arameii, mai exact siro-arameii, au fost aceia care au 
introdus în poezie rima. Autorii latini clasici foloseau uneori 
cîte o rimă în versurile lor şi se pot întilni ici şi colo în Virgiliu, 
Plaut, Horaţiu, rime, dar poezii rimate în întregime nu au 
fost scrise, la început, decit de siro-aramei. Rime găsim astfel 
în poezia lui Efrem Sirul (născut la circa 306 e.n. la Nisibis— 
răposat la 373 e.n.), deşi doar în unele versuri și în unele 
poeme ale sale. 

Este necesar să arătăm că prezența rimei în poezia siro- 
arameeană trebuie pusă în relaţie cu frecvența jocurilor de 
cuvinte (a paronomasiilor, amfibologiilor intenționale) atit 
de îndrăgite de popoarele semite ca şi de vechii egipteni. 
Astfel, rima pare a fi derivată din jocurile de cuvinte frec- 
vente în textele egiptene, ebraice și siro-aramaice. În poezia 
lui Efrem Sirul, versurile au desigur acelaşi număr de silabe 
(ca şi în cea greacă sau latină), de cele mai multe ori șapte 
silabe constituind așa-zisul „metru al lui Efrem Sirul“ (cfr. 
O. Bardenhewer, Patrologie, Freiburg im Breisgau, 1910, 
p. 338). : 

Multe imnuri ale lui Efrem Sirul sint compuse din strofe 
de mărime inegală, de la patru la douăsprezece versuri și la 
multe găsim acrostihuri. 

Rimele apar mult mai frecvente în poeziile poeților siro- 
arameeni posteriori lui Efrem Sirul, de pildă în poemele lui 
Narses Leprosul (mort în anul 75 e.n.) sau în acelea ale lui 
Cyrillonas care a trăit în secolul al IV-lea e.n. și a fost socotit 
al doilea poet siro-aramaic după Efrem Sirul. În poemele 
din mileniul al doilea scrise de poeţi siro-aramei, rimele, 
asonanţele, aliteraţiile apar mult mai frecvent. 


Un exemplu în acest sens este Ebedjesu (numele în- 
seamnă „robul lui Hristos“) din Sobena (Sobensis), mort 
în 1318, care în poemul său ce poartă titlul tradus în latinește 

De dissolutione hujus mundi (Despre nimicirea acestui univers 
(al nostru)) are rime şi asonanţe. la aproape fiecare vers. 


În poezia antică greacă şi latină, rima era o figură reto- 
rică ce o numeau homoioteleuton („care se termină la fel“), 
dar ea apărea și în proză ca un artificiu ornamental, fiind 
în mod sigur o variantă a jocului de cuvinte. Astfel, autorii 
care folosesc excesiv de mult jocul de cuvinte în proza lor 
au și rime. Un exemplu de acest fel este Lucius Apuleius, 
care era şi el semit fenician, trăgiîndu-se din punii din Africa 
de Nord, fiind - născut la Madaura (Numidia); textul său 
din Măgarul de aur (trad. română de I. Teodorescu, Bucureşti, 
ESPLA, 1957) este plin de jocuri de cuvinte şi de rime care 
sint bine înrudite cu cele dintii. 


Cum a fost cunoscută rima în poezia europeană? Se 
pare că se regăseşte la doi autori creştini, unul siro-aramaic, 
celălalt pun (fenician): sfintul Damasius și Fericitul Augustin 
(cfr. E. Norden, Die antike Kunstprosa, Leipzig, 1918, vol. IT, 
p. 811 și urm. şi Dag Norberg, Introduction à l'étude de la 
versificalion latine medievale, Stockholm, 1958, — citați de 
Mihai Bordeianu, Versificaţia românească, Iaşi, 1974, p. 208), 
deci autori care au cunoscut predilecția semită pentru litera- 
tură cuprinzînd jocuri de cuvinte şi rime. 


Se admite că poezia europeană populară care se baza 
pe accentul tonic al silabelor, nu pe cantitatea lor (silabe 
lungi sau scurte ca la greci și la romani, în afară de poezia 
saturnină), își are originea în poezia imnică liturgică creştină 
cu începere din secolul al IV-lea e.n. (W. Th. Elwert, Traité 
de versification française des origines à nos jours, Paris, 1965, 
p. 18, citat de Mihai Bordeianu, op. cit., p. 14). Dar această 
poezie imnică este în bună parte siro-aramaică, fiind com- 
pusă în marele centru cultural al Siriei, Antiohia, de către 
siro-aramei, chiar dacă aceștia au scris în greceşte. 


3. Siro-arameii au dat culturii universale un mare număr 
de scriitori şi de ginditori din cei mai însemnați. Vom men- 
ționa pe unii din aceştia și mai întîi pe Lucian din Samosata 
care a lăsat o vastă operă scrisă cu multă fineţe și bun-simț 
(Lucian, Opere alese, traducere de Radu Hâncu, Bucureşti, 
ESPLA, 1953). 

Un alt ginditor siro-arameu, filosof platonician, a fost 
Maxim din Tyr. Cel care s-a ilustrat prin nenumărate scrieri 
neo-platoniciene a fost Porphyriu (numit în aramaică Mal- 
chos). El a transcris opera dascăluluissău Plotin. Totodată 

filosof, polemist, istoric, gramatic şi matematician, Porphyriu 
a lăsat scrieri care sint o mină de informaţii. 

Un istoric valoros a fost Nicolae din Damasc (născut în 
anul 64 e.n.) care a scris o mare Istorie universală în 144 cărţi. 

Un ginditor adînc, visător, entuziast, a fost „divinul“ 
lamblichos, cum îl numeau contemporanii săi, născut la 
Chalcis, în Siria, către 280 e.n. lamblichos a scris mult. 

Odată cu însemnătatea pe care o capătă Orientul în 
Imperiul roman de Răsărit, în sec. I e.n. numărul scriitori- 
lor și ginditorilor arameeni se înmulțește considerabil și ar 
fi împovărător să-i enumerăm pe toţi. lar cînd capitala 
Imperiului roman de Răsărit a fost stabilită la Constan- 
tinopol, din Siria au venit aci un mare număr de teologi, 
oratori și poeţi. Menţionăm printre aceştia pe loan Gură de 
Aur, pe filosoful Libanios din Antiohia, Eusebiu din Cezarea, 
istoric de seamă, Theodor de Mopsuesta etc. 

4. Un număr de împărați romani au fost de neam siro- 
aramaic şi încă mai multe împărătese. Menţionăm printre 
cezarii romani originari din Siria pe cel mai cunoscut: 
Heliogabalus. 

5. Siro-arameii au adus o contribuţie de seamă în cultura 
universală, traducînd în aramaică şi în arabă operele celor 
mai mari filosofi greci, care au fost astfel cunoscute și recep- 
tate de arabi. Scolastica arabă, care este împărţită în două 
ramuri: orientală (cu Al-Kindi, Farabi, Avicenna) și occiden- 
tală (cu Ibn Badja, Ibn Tofail, Averroes), depinde de tradiţia 
elenică, în special de neo-platonism. Și scolastica arabă a 
vrut să facă o sinteză între gindirea lui Platon și aceea a 
lui Aristotel, care să fie în acord cu revelaţia Coranului. 
Cei care au făcut cunoscute arabilor operele lui Platon și 
ale lui Aristotel au fost traducătorii sirieni la început, mai 
cu seamă creștini. Cei mai celebri traducători sînt: Honein 
ibn-lSak, creștin din Hira, apoi fiul său Isak ibn-Honein, 
Ibn el-Batrik, Abu Bisr Matta (mort la Bagdad în 940), 
precum şi iacobitul Ibn Zer'a (mort la 1008 e.n.). 

6. Un om de geniu care prin invenţia sa a schimbat 
poate cursul istoriei a fost arhitectul siro-arameean 
Kallinikos care trăia în Siria prin secolul al VII-lea e.n. 
În acea epocă arabii conduși de califul lor cuceriseră o mare 
parte din Imperiul bizantin și împresuraseră Constantino- 
polul pe care îl asediau. 


Aflindu-se în Siria în acea vreme, Kallinikos trece într- 
ascuns în Constantinopolul asediat şi dezvăluie împăratului 

bizantin secretul unei arme cumplite, așa-zisul foc grecesc 
pe care cronicarii francezi ce au descris cruciada a IV-a îl 
numesc feu griegeois (foc grecesc, în franceza veche). Focul 
grecesc a contribuit la prelungirea duratei Imperiului roman 
de Răsărit cu 800 de ani, pînă în 1204 și împărații Bizanțului 
ii datorează numeroase victorii navale și pe uscat: „Nimic 
nu putea stinge acest foc teribil, nici apa, nici nisipul, nici 
balega de cal. Aruncat în apa unui riu, el reapărea la supra- 
față, arzind mai departe cu zgomot infernal. S-a insistat 
asupra faptului că «apa hrănea focul grecesc în 'loc să-l 
stingă », ceea ce ne face să ne gîndim la un produs petrolier, 
intrucit petrolul nu este rar în Orientul Apropiat. Alţii: spun 
că incendia, cu o explozie cumplită, edificii publice, ceea ce 
ne face să gindim la un compus oxigenat precum este nitra 
(salpetrul). Dar atunci de ce pulberea de tun a constituit o 
aşa de mare noutate cind a apărut? Dealtfel, se spunea că 
nisipul stingea focul grecesc dacă era îmbibat cu oţet... 
(Împărații bizantini — n.n. C.D. ) au avut mare grijă să păs- 
treze acest inestimabil secret. Nu încredinţau prepararea sa 
decit unui singur inginer care nu avea dreptul să pună 
„piciorul înafara Constantinopolului. . . 

Focul grecesc era lansat cu ajutorul unor maşini de 
război, precum erau balistele, catapultele sau arbaletele mari. 
Aceste instrumente proiectau butoiaşe umplute cu foc lichid 
ce se aprindea în ultimul moment. Pe mare se echipau vase 
mici fără echipaj încărcate cu această materie inflamabilă, 
cărora li se dădea drumul, cînd vintul era propice, să se 
indrepte spre corăbiile inamice pentru a le incendia. Și să 
nu ne închipuim că aceasta se practica pe o scară mică. 
Numărul corăbiilor echipate. cu acest «foc marin» s-a 
ridicat — după unele mărturii — în timpul unei expediții a 
împăratului bizantin Roman cel Tinăr împotriva saracinilor 
(arabilor — n.n. C.D.) din Creta, la 2000. Adică acest 
«foc» era mai răspindit decit artileria navală din zilele 
noastre“ (,„Historama“, 1971, mai, p. 29 şi 31). 


7. Siro-arameii au avut un mare rol şi în crearea muzicii 
bizantine, a cîntărilor corale răsăritene, căci corurile an- 
tifonice bizantine îşi au originea în muzica siro-aramaică, 
multe din imnurile vechi ale lui Efrem Sirul se mai cîntă şi 
azi; neumele, notație muzicală a textului, sint şi ele tot de 
aceeaşi origine, provenind de la Biserica siriacă (cfr. Grove's 
Dictionary of Music and Musicians, Vth edition, London, 
1954, vol. VIII, p. 253). Sf. Vasile cel Mare (mort în 379 e.n.) 


103 


scrie în apărarea cîntecului antifonic, cepărea grecilor din 
Constantinopol puţin decent, că „bisericile în Palestina, 
Arabia, Fenicia, Siria şi ţările învecinate îl folosesc“ (ibidem). 
Paul din Samosata, sirian, episcop de Antiohia, introduce 
primul cântărețe feminine în corurile sale. 

Perioada de inflorire a muzicii corale siriace a fost în 
secolele III—VII și ea a constituit o verigă de legătură între 
vechea muzică din Templul de la Ierusalim al evreilor şi 
muzica bisericească din apus (gregoriană), dar mai alescu 
cea din răsărit (bizantină) (Hans Joachim Moser, Musik 
Lexikon, Band II, Hamburg, 1955, p. 1261). Din muzica 
bizantină nu s-a păstrat decit muzica bisericească, care s-a 
dezvoltat din vechea muzică creștină siriacă. Ni s-a păstrat 
un imn din sec. al III-lea e.n. găsit la Oxyrynchos, în Egipt, 
şi în el se află numeroase elemente iudeo-siriene și greceşti 
tardive (ibidem, Band I, p. 24). 

Efrem Sirul, care a fost cel mai mare poet de limbă 
siro-aramaică, nu cunoştea limba greacă; a compus nume- 
roase imnuri în siriacă ce s-au menţinut în oficiile bisericeşti 
pînă în zilele noastre, fiind și cele mai vechi imnuri păstrate 
pînă la noi. El reuşeşte să realizeze o reformă însemnată în 
ritmul și metrica imnurilor, căci înlătură poezia fundată pe 
alternanţa silabelor lungi şi scurte aşa cum era la greci şi la 
romani (în afară de poezia saturnină) şi în locul ei introduce 
'alternarea silabelor accentuate cu cele neaccentuate, numă- 
rul silabelor accentuate fiind același în fiecare vers de cele 
mai multe ori (R.I. Gruber, Istoria muzicii universale, vol. 1, 
trad. din limba rusă, Bucureşti, 1961, pp. 142—113). Chiar 
din primele începuturi ale culturii bizantine, în muzica reli- 
pioasă au pătruns elemente ale creaţiei siriene de imnuri. 
Primul siro-arameean care ar fi compus imnuri în muzica 
bisericească ar fi fost Bar-Daisan, urmat de fiul său Har- 
monius. ; 

În lumea bizantină, creația de imnuri în cîntul bisericesc 
are loc în secolele VI—VII e.n. și este legată mai ales de 
numele sirianului Roman Melodul care a scris la început în 
limba sa proprie siro-aramaică, apoi în greacă. Roman 
Melodul a fost diacon la Berit şi a venit apoi la Constantinopol 


ca proto-psalt la Biserica Blaherne. A compus imnirile sale 
între 536—556 e.n. şi Mineiul său afirmă că a ajuns la 1000 
de imnuri din care ni s-au păstrat 80 de 24 de strofe sau de 
mai multe. Cercetătorii care au studiat opera sa sint una- 

nimi în a recunoaşte marele său talent poetic, adincimea 
sentimentelor sale și eleganța subtilă a limbii sale. 

__ Roman Melodul, poate cel mai mare poet bisericesc al 
tuturor timpurilor, „a transplantat în cultul bizantin reali- 
zările creaţiei siriene de imnuri“ (R.I. Gruber, op. cit., 
p. 113). 

Imnurile sale, aşa-numite condacur: (de la Kxovrakiov, 
„sul“), sint poeme cu strofe legate între ele prin folosirea 
acrostihului. Ca structură, condacul era un cuplet, adică pe 
aceeași melodie se cîntau diferitele strofe ale textului, cu un 
refren. 

În muzica bizantină, acea care s-a răspindit în toate 
ţările ortodoxe şi mai cu seamă în Țările Române, un alt 
sirian a avut un rol de frunte: loan Damaschin, de neam 
siro-aramaic, a trăit la Damasc şi a fost la început un înalt 
dregător al califilor arabi. Din anul 726 e.n. loan Damaschin 
scrie tratate teologice în apărarea icoanelor care fuseseră 
suprimate şi interzise în Imperiul bizantin de împărații 
iconoclaşti. În muzica bisericească el a introdus sistemul 
celor opt glasuri (oktoechos), alcătuit din patru glasuri 
„vechi“ autentice şi patru „plagele“. Atît textele cit şi 
melodiile cîntărilor bisericeşti trebuie să fie încadrate în 
aceste opt glasuri cărora le corespund forme melodice 
specifice. 


* 
X k 


Culturile care au scris şi au vorbit în aramaică, deși 
au aparținut unor popoare diferite, cu moravuri, tradiții, 
religii şi istorie mult deosebite unele față de celelalte, au 
avut în comun folosirea limbii aramaice şi aceasta le-a im- 
primat o pecete comună. 

De aceea am considerat util să facem o prezentare gene- 
rală a literaturii de limbă aramaică, linba de cultură a 
Orientului de Mijloc timp de atîtea secole, cu studiul căreia 
ne-am străduit vreme de mulți ani. 


CONSTANTIN DANIEL 


SCRIPIA 
ARAMAICA 


CUVÎNTUL TRADUCĂTORULUI 


Trebuie să menționăm acum greutăţile pe care le-am 
întimpinat în traducerea textelor din acest volum. Am avut 
la dispoziţie ediții mai vechi ale textelor originale, dar nu şi 
ediții critice. Pe de altă parte, am întilnit pasaje obscure 
ca şi fraze criptice ale căror sensuri par a fi fost în mod 
intenţionat neclare, mai cu seamă în Zohar şi în unele texte 
siro-aramaice. De asemenea, textele incluse în acest volum 
şi scrise în siro-aramaică, în multe pasaje din Ghemara şi în 
mandeeană sînt în cea mai mare parte nevocalizate, creînd 
mari dificultăți de înțelegere a unor termeni ambigui ce 
puteau fi traduşi în mod diferit. Neclarităţi cu privire la 
sensul exact al unor cuvinte ne-au pricinuit mari dificultăţi 
de interpretare. Instrumentele de lucru pe care le-am folosit, 
în special dicționarele, nu au fost din cele mai recente; 
totuşi Lexicon syriacum al lui Carol Brockelmann (editio 
secunda aucta et emendata, Halle, 1928) ne-a fost de cel 
mai mare folos pentru interpretarea unor termeni obscuri, 
ca și Dictionarium syriaco-laiinum (editio altera al lui J. Brun, 
Beyrouth, 1911), care ne-a ajutat să înţelegem sensul unor 
termeni din Ghemara. 

Desigur, folosirea unor alfabete atit de diferite — ebraic, 
estrangelo, mandeean, serto şi nestorian — pentru aceste 
texte aramaice a constituit la început o dificultate majoră 
în traducerea textelor aramaice şi numai pe încetul şi în 
decursul anilor am putut asimila pe deplin transpunerea 
într-un alt alfabet a unor termeni şi pasaje aramaice scrise 
în cu totul alte alfabete. 

Prescurtările atit de frecvente, ca şi jocurile de cuvinte, 
dar mai cu seamă propoziţiile eliptice -redactate de scribi 
care voiau să economisească pergamentul sau papirusul, 
apoi ortografia atit de diferită de la o scriere la alta a aceluiași 
cuvînt aramaic au reprezentat tot atitea obstacole pe care 
le-am avut de înfruntat. 

În fine, apelaţii criptice, cum este denumirea waw, nu 
le-am putut înţelege decît tirziu graţie indicaţiilor date de 
lucrări speciale publicate despre ele. 

Acest volum cuprinde şi texte traduse din alte limbi 
decît aramaica pe care le-am menţionat la locurile respective. 


C.D. 


MANUSCRISELE DE LA MAREA | 
MOARTA ŞI LITERATURA ARAMAICA 
A IUDEILOR 


NOTIŢĂ INTRODUCTIVĂ 


Manuscrisele de la Marea Moartă reprezintă cea mai senzaţionâlă 
descoperire arheologică a secolului nostru, iar tainele acestor manuscrise 
nu au fost dezvăluite nici pînă astăzi, căci cel mai lung dintre aceste 
manuscrise — Sulul Templului — a fostdesha publicat, iar zeci de 
mii de fragmente din alte texte de la Qumran, obştea eseniană de la 
Marea Moartă, așteaptă să fie desciirate şi publicate. 

Descoperirea acestor manuscrise a dezvăluit lumii existenţa reală 
şi viaţa de fiecare zi a unei grupări politico-religioase, esenienii, care 
trăiau sub un comunism de consum absolut, impuneau tuturor să 
muncească spre a-și agonisi traiul, respingeau sclavia, războiul şi 
luxul, trăind în comunități frăţești,fără să se căsătorească, îndelet- 
nicindu-se cu studiul, copierea cărţilor și muncile agricole. 

Scrierile eseniene conţin atacuri violente împotriva bogăției, con- 
siderată a fi una din cele trei capcane ale diavolului (cfr. Documentul 
de la Damasc, VI, 15—17, VIII, 5—7); setea de îmbogăţire şi înavuţire 
este osîndită de Regula Comunităţii (X1, 2; X, 19), iar în Imnuri autorul 
şi după el orice esenian care cîntă aceste imnuri, mulțumește lui 
Dumnezeu că nu are drept temei al existenței sale luarea de pradă, că 
bogăţia nu este o rațiune a sufletului său, în timp ce temeiul celor 
puternici, adică al vrăjmașşilor obștei eseniene, este bogăţia. 

Pliniu cel Bătrin scrie şi el despre esenieni că trăiau fără bani 
(sine pecunia). Este de amintit că viaţa în sărăcie era idealul unei secte 
iudaice — care pare a proveni din acea a esenienilor — secta ebio- 
niților (termenul ebion (13%) are sensul în ebraică de „sărac“), iar 
călugării fac şi acum legămiînt să trăiască în sărăcie. După cele relatate 
«2 Iosephus Flavius, esenienii mai înaintați în ierarhia sectei nu aveau 
voie să se atingă de bani şi este semnificativ că nici Hristos nu atinge 
un ban nici cînd vrea să vadă chipul cezarului roman (cîr. Mate, 

XXII, 18), nici cînd trebuie să plătească darea capitaţiei pentru el şi 
pentru Apostolul Petru (cfr. Matei, XVII, 27). 

Desigur, munca în comun și comunitatea de avere — care străbat 
ca un fir roşu toată Regula Comunităţii — trebuie privite drept conse- 
cinţe ale lepădării de avere şi ale dorinţei de a trăi în sărăcie a esenie- 
nilor. Chiar dacă viaţa în sărăcie a fost la început idealul obștei ese- 
niene, se pare că aceasta a strîns cu timpul bogății imense, amintite 
în aşa-zisul Sul de aramă descoperit la Qumran (cfr. Milik J.T., Le 
rouleau de cuivre de Qumrân (3 Q 15), în „Revue Biblique“, nr. 3, 66, 
1959, pp. 321—357). Astfel, că, deşi esenienii, ca indivizi, erau lipsiţi 
de avere, obştea eseniană pare să fi fost extrem de bogată, primind 
daruri şi ajutoare de la Herod, care, după spusele lui Iosephus Flavius, 
îi considera pe esenieni mai presus de fiinţe umane muritoare (Antichit. 
iudaice, XV, X, §4, N. 372). | 

După Filon din Alexandria, esenienii se îndeletniceau numai cu 
„meşteşugurile care însoțesc pacea“ şi „la ei nu veţi găsi vreun mește- 
şugar care să lucreze arcuri, săgeți, pumnale, coifuri, paveze, scuturi 
şi în genere pe nimeni care să facă arme, instrumente sau ceva ce ar 
putea sluji la război“ (Apologia iudeilor ;-cîr. Eusebiu din Cezarea, 
Prazparatio evangelica, VIII, 11 sq.). Același Filon din Alexandria 
arată că esenienii nu se gindesc nici în vis la negustoria cu toptanul sau 
cu de-amănuntul şi nici la comerţul pe mare, deoarece le este străină 
orice tendinţă de îmbogăţire. Esenienii se leapădă cu totul — scrie 
Filon — de orice formă de proprietate şi de înavuţire şi vor să dobîn- 
dească prin munca lor numai ceea ce le este strict necesar pentru traiul 
zilnic. Structura socială a obştiilor eseniene este o „expresie a princi- 
piului colectivismului, aplicat cu consecvență și concretizat în obligaţia 
de a munci în comun, în comunitatea patrimoniului, în existenţa unei 
vistiepii comune, unde se vărsau şi cîştigurile realizate din muncă în 
afara obștii, în luarea în comun a mesei şi în crearea de provizii ali- 
mentare şi rezerve de îmbrăcăminte comune“ (I. Amusin, Manuscrisele 
de la Marea Moartă, Bucureşti, trad. rom., 1965, p. 210). 

Deşi se cunoştea existenţa acestei grupări din scrierile lui Filon 
din Alexandria şi Iosephus Flavius şi se ştia şi despre însemnătatea 
ei, ea urmind imediat după farisei, ca număr de membri, printre sectele 
iudaice, totuşi informaţiile date de aceşti doi autori, ca şi de alţii, 
despre esenieni erau reduse, fragmentare şi păreau că sînt, în parte, 
fabuloase. 

Descopzirea bibliotecii eseniene de la Qumran pe malurile Mării 
Moarte, bibliotecă ce trebuia să fi avut iniţial peste 600 suluri, a dez- 
văluit un mare număr de amănunte asupra acestei grupări politico- 
religioase al cărui comunism de consum, pacifism şi dragoste de muncă 
o făcea să fie cea mai progresistă obște din epoca sa. Pe de altă parte, 

n imn fo pret 


Dara 


gruparea eseniană pare să fie accea care a pregătit apariţia creștinis- 
mului în societatea iudaică. De aici interesul extraordinar pe care l-a 
stirnit descoperirea textelor de la Marca Moartă. 

Au apărut pînă astăzi citeva mii de articole şi lucrări științifice 
sau cărţi consacrate Manuscriselor de la Marea Moartă, esenienilor, 
relațiilor lor cu alte grupări iudaice sau religii,dar cu toate acestea cer- 
celarea științifică a manuscriselor se află abia în etapa iniţială. Vor 
îi necesare cîteva decenii pentru descifrarea, traducerea, publicârea, 
interpretarea textelor descoperite în peșterile de lingă Qumran şi cola- 
borarea unor specialiști din cele mai diferite ramuri ale științei: lin- 
gviști, paleografi, filologi, istorici, arheologi, cercetători ai religiilor 
antice, antropologi etc. 

Printre manuscrisele de la Qumran s-au găsit un număr de cărți 
apocrife sau pseudo-cpigrafice. Termenul de apocrif vine de la gre- 
cescul ànrókpvooç, „ascuns“; a fost introdus de Fericitul Ieronim şi 
corespunde probabil ebraicului 133, ganoz, „ascuns“ ( B. Sabb., 30 b). 
În Talmud cărțile apocrife sînt numite DÍS D32 leefarn hi sw- 
nim), „cărți ce stau în afară, străine“, întrucît au fost scrise după ce 
a fost închis canonul Bibliei. Despre 'cărţile apocrife pare să vorbească 
cel dintii Iosephus Flavius (Antichităţi iudaice, 1, 8). Se pot clasifica 
apocrilele Vechiului Testament, în a) narative: Scrisoarea lui Aristea, 
Viaţa lui Adam şi Eva, Cartea Jubileelor, Testamentul lui Abraham, 
Testamentele celor 12 patriurhi, Testamentul lui Solomon, Testamentul 
lui Iov, Ascensiunea spre'cer a lui Moise, Mucenicia lui Isaia, Cartea 
lui Yanes şi Iambres, Iosif şi Assenela; b) profetice: Apocalipsul lui 
Henoch, Apocălipsul lui. Abraham, al lui Ilie, al lui Sofonie, allui Baruch, 
Apocalipsul lui Ezra (Ezra 1V); c) poetice: Psalmit şi Odele lui Solomon, 
Textele Suibilelor. Despre alte apocrife nu cunoaştem decit titlul lor 
menţionat de către Părinţii Bisericii, în literatură fiind citate peste 
70;de apocrife ale V.T., cele mai multe în limba greacă sau siro:ara- 
maică, dar și în etiopiană (ghezi), armeană veche (grabar), coptă, 
slavă veche, română şi gruzină. Dintre acestea au ajuns pînă la noi 
aproape treizeci şi acestea au fost păstrate nu de către iudei, ci de către 
creştini. Într-adevăr, iudeilor le era cu totul interzisă citirea apocrifelor 
şi aceasta pentru că erau cărţi considerate eretice, scrise de eretici, 
mai precis de către esenieni. 

Actualmente există un consens unanim pentru a atribui esenieni- 
lor nucleul esenţial al scrierilor apocrife „completat ulterior cu adăugiri 
şi interpolări creştine“ (1. D. Amusin, Manuscrisele de la Marea Moartă, 
p. 29). Ipoteza formulată încă din sec. al XVIII-lea că aceste apocrife 
sînt eseniene a fost întărită în sec. al XIX-lea de o serie de comenta- 
tori ai lor, care au afirmat că aceste scrieri au fost redactate în cercu- 
rile eseniene zugrăvite atît, de bine de către Filon din Alexandria şi 

losephus Flavius. Interzicerea de a se citi aceste scrieri, făcută tuturor 
iudeilor, confirmă că sint scrieri eseniene, întrucît esenienii erau con- 
sideraţi eretici ca unii ce nu sărbăloreau zilele faste de sărbătoare 
împreună cu ceilalţi iudei, avind alt calendar, apoi nu aduceau jertfe 
în Templu, nu plăteau zeciuială (neavînd nici o avere), în fine nu erau 
căsătoriți şi-călcau astfel porunca din Geneză, 1, 28: „Fiţi rodnici şi vă 
înmulţiți”. 

De aceea esenienii nu sint pomeniţi nicăieri în Talmud, întrucît 
numele ereticilor era un nomen odiosum, „nume vrednic de ură“ şi de 
aceea nici nu era voie să fie scris şi pronunţat (cfr. Constantin Daniel, 
Orientalia mirabilia, Buc., 1976, p. 143), la fel ca acela al divinilăţilor 
păgine. Un mare rabin din sec. I e.n., Aqiba, interzice iudeilor să 
citească Apocrifele, ameninţind pe cel ce le citeşte că va pierde dreptul 
la viața de apoi. Aceasta e o dovadă sigură că aceste scrieri erau întoc- 
mite de eretici şi singurii eretici care au scris alit de mult au fost ese- 
nienii. Talmudul babilonian care consideră apocrifele cărţi eretice, le 
numeşte chiar cărţi ale minim-ilor (s:fre minim, iar în Talmud, minim 
inseamnă „eretic“ (de la M9 (manak), „a separa“, „a număra“; 129, 
„parte“, „porțiune“, minim fiind deci traducerea termenului „sectari“), 
pentru „creştini: folosindu- -se de obicei expresia nazirei, nazareeni. 


Știm că esentehii scriau şi răspîndeau, în scopul ciştigării de noi 
membri (intrucit. nu aveau copii și gruparea lor s-ar fi stins dacă nu 
recrutau adepţi noi), foarte multe cărţi, despre.care Iosephus Flavius 
spune: „este o momeală pe care ei o întind şi căreia nu îi rezistă cei 
care au gustat o dată din înțelepciunea lor“ (Bellum. judaicum, II, 
VIII, 11, nr. 158). Aşadar, „momeala“ și. „înţelepciunea“ esenieniior 
par a fi aceste texte apoc.ile scrise de ei şi distribuite ca să spunem 
așa iudeilor spre a-i atrage să intre ca prozeliţi noi, ca membri novici 
ai sectei lor. 


Or printre manuscrisele esenienilor de la Qumran s-a găsit, în 
peștera nr. 1, un apocrif necunoscut pînă acum, a cărui origine ese- 
niană este dovedită de locul în care a fost aflat, în afară de existenţa 
în textul lui a temelor îndrăgite de gindirea eseniană. Această scriere 
a primit numele de Apocrif al Genezei şi lui îi vom consacra paginile ce 
urmează. 


1. Acest text nu este altul decît acela care a primii iniţial numele 
de Sulul lui Lamech. Spre deosebire de celelalte manuscrise mari din 
peştera nr. 1 de la Qumran, el nu a putut fi derulat imediat dat fiind 
starea sa rea de conservare. Fragmentele ce au putut fi citite din el, 
la început, au lăsat să se vadă numele lui Lamech, şi întrucît acest 
patriarh se exprima la, persoana 1 singular s-a crezut mai întîi că era 
vorba de textul aramecan al Cărţi lui Lamech, al cărei titlu doara 

supravieţuit (cfr. Ms. din Bibl. Vaticanului nr. 423, folio 415, publicat 


de Pitra în 1864, în „Nouvelle Revue Theolog:que“, mai, 1955, 
pp. 494—495). 


În anul 1954, statul Israel cumpărînd acest manuscris, cu multe 
altele din lotul deţinut iniţial de mitropolitul Mar Athanasios, 
au putut fi efectuate delicatele operaţii de derulare ale sulului şi 
citit. Atunci s-a constatat că nu era vorba de o carte a lui Lamech, ci 
de un apocrif care are părți similare cu Cartea Jubileelor ce este numită 
uneori Geneza cea mică. Prima dată au fest publicate părţi din acest 
apocrif de către N. Avigad şi Y. Yadin, A Genesis Apocryphon, A 
Scroll from the Wilderness of Judaea, Ierusalim, 1956. 

Partea cea mai bine conservată este constituită din coloanele II, 
XIX, XX, XXI şi XXII, singurele ce au putut fi traduse; restul nu a 
putut fi descifrat încă, căci suprafaţa scrisului era acoperită. | 

Aşa cum a fost derulat, manuscrisul are circa 2 m, 83 lungime pe 


31 cm lărgime şi este format din patru bucăţi de piele cusute. La origine 
manuscrisul cuprindea douăzeci şi două de coloane. 


În acea parte din manuscris care a putut îi descifrată, povestirea 
este centrată în jurul a trei personaje: Lamech, Noe şi Abraham care 
vorbesc unul după altul, exprimîndu-se la persoana 1 singular. Am 
putea distinge deci o relafare a lui Lamech, una a lui Noe, cealaltă a 
lui Abraham (în text redat: Abram), (cfr. J. Carmignac, Les textes 
de Qumrân, Paris, 1961, vol. I); 

2. Desigur, studiul Scripturii reprezenta scopul principal al retra- 
gerii în pustiu. Înțelegerea textelor Bibliei se realiza printr-un efort 
personal, dar şi prin învăţătura primită de la bătrîni mai competenţi 
şi mai pricepuţi (Regula Comunităţii, III, 13, IX, 12); Dumnezeu ar 
fi hărăzit unora dintre membri obştei de la Qumran darul de a inter- 
preta Scriptura, le-a descoperit „tainele înţelepciunii sale“ în ceea ce 
privește întîmplările_ viitoare (Regula Comunităţi, IV, 18) şi le-a dat 
în felul-acesta o împărtăşire cu „înţelepciunea fiilor cerului“ (adică 
a îngerilor — Regula Comunităţii, IV, 22), spre a face să se împărtă- 
şească din ea întreaga obşte. Aşa era, de pildă, Învățătorul Dreptăţii 
despre care scrierile eseniene afirmau că „Dumnezeu i-a făcut cunoscute 
toate tainele slujitorilor săi prorocii“ (Interpretarea lui Avacum, VII, 
4—5). Astfel, acesta era singur în stare să interpreteze în mod just 


cuvintele prorocilor canonici. 
Interpretarea dată de astfel de personaje ca Învățătorul Dreptăţii 


a putut da naștere la numeroase scrieri care se înfățișau toate drept 
comentarii inspirate de Dumnezeu, ale V.T. Într-adevăr, multe din 
scrierile găsite în peșterile de la Marea Moartă apar ca fiind astfel de 
comentarii efectuate de esenieni cu autoritate în obşte. S-au putut 
împărţi aceste comentarii în trei grupe: 1) menite să oriînduiască pur- 
tarea esenienilor în prezent, hic et nunc. Acestea sînt înrudite spiritual 

cu scrierile Malaka din literatura rabinică, adică cu exegeza juridică 
«lin Talmud ; 2) care lilcuiesc Scriptura, considerind-o ca o colecţie de 
profeţii despre cele ce vor-să vină, fie că este vorba de soarla sectei 
«eseniene, fie de timpurile „de la urmă“ ale lumii, epoca eschatologică. 

Aceste comentarii au fost numite peserim (de la verbul aramaic 
“se (pesar), „a explicat“, „a interpretat“, X3 (pesar), „explica- 
tie“, „interpretare“), de ex. pešar-ul lui Avacum; 3) comentarii care 
tălmăcese fapte petrecute în trecut şi care se înrudesc cu vestitele 
Hagada din Talmud (Hagada cste un text cxcgetic care ţinteşte la 
întărirea spirituală a cititorului prin exemple scoase din viaţa strămo- 
şilor iudeilor). 

Apelaţia midrašim se aplică diferitelor feluri de comentarii (de la 
“verbul #7 (deras), „a cerceta“; „a căuta“), pentru că toate sînt 
cercetări ale Bibliei, dar pare mai justificat să se aplice acestei ultime 
categorii de comentarii înrudite cu cele hagadice. Şi în această grupă 
se poate așeza ușor acest Apocrif al Genezei, care cuprinde amănunte ce 
se regăsesc în Cartea lui Henoch şi în Cartea Jubileelor ce au fost scrise 
în aceleaşi cercuri eseniene de la Qumran (unde s-au găsit fragmente 
din ele). Cartea Jubileelor are cele mai mari apropieri cu acest Apocrif 
al Genezei. 

3. Ceca ce pare absolut caracteristic acestui Apocrif al Genezei şi 
ül deosebeşte de cele mai multe midrasim este forma autobiografică. 
Se poate observa o transpunere la persoana 1 singular a faptelor rela- 
tate in Geneză, dar şi în alte apocrife cu care există puncte de contact, 
astfel capitolul 106 din Cartea lut Henoch pentru coloana a Il-a din 
Apocriful Genezei şi Cartea Jubileelor — relatările privind pe Abraham 
Şi Noe. 

De fapt această povestire la persoana 1 este o transpunere în 
stilul profeților care vorbeau la persoana 1. De aceea credem că sînt 
mumiţi esenienii in Evanghelii „proroci mincinoşi“, adică falși profeţi 
(cf. Constantin Daniel, Faux prophetes, surnecm des Esseniens dans le 
sermon sur la montagne, in „Revue de Qumrân“, nr. 25 (1969), 
pp. 45—89). Forma autobiografică — absolut specifică  apocrifelor 
eseniene ale V.T. — se. regăsește în multe din apocrifele N.T., de 
pildă în Evunghelia lui Petru. Forma autobiografică nu este continuă 
în Apoeriful Genezei şi, de pildă, în povestea lui Abraham relatarea trece 
la forma impersonală cind expune capitolul XIV al Cărții Facerii. 
Tot astfel în povestea lui Noc, „lista popoarelor“ oste redactată sub 
o formă impersonală. l 

Desigur, în cărțile profetice, ca şi în Eclesiastul sau în Înţelep- 
ciunea lui Solomon, relatarea se. face la persoana 1 singular, iar acest 
procedeu pare a fi provenit din literatura sapiențială a Egiptului antic 

(cf. Constantin Daniel, Gindirea egipteană antică în texte, Bucureşti, 
1974, p. 41 sq., p. 73 sq., 107 sq.). În literatura apocaliptică exprima- 
rea la persoana 1 singular, adică discursul autobiografic, tinde să se 
generalizeze, deşi există alternanţe între forma aceasta și relatarea la 
persoana a 3-a impersonală. Aşa este, de pildă, în Cartea profetului 
Daniel, 1—VI la persoana a 3-a, apoi VII—VIII la persoana 1. Tot 
aşa se observă aceeaşi alternanță în N.T., Faptele Apostolilor. 


În scrierile pseudo-epigrafice se întilneşte des acest stil personal, 
la persoana 1 singular, de ex. în Cartea Jubileelor, XVIII, 9 sau în 
Testamentul celor 12 patriarhi, dar şi printre scrierile găsite în peşterile 
de la Qumran şi necunoscute pînă acum: Rugăciunea lui Nabanide 
(cf. J. Carmignac, E. Cothenet et H. Lignée, Les textes de Qumrân, 
vol. II, Paris, 1963, p. 289 sq.). Aşadar, această exprimare la persoana 1 
a singularului este frecventă în toată literatura eseniană şi, desigur, 
acest stil a determinat evangheliile să-i numească pe esenieni „proroci 
mincinoşi“. 

Un episod aparte al acestui apocrif trebuie pus în relief: vindeca- 
rea faraonului egiptean de către Abraham prin impoziţia miîinilor sale 
asupra lui: (Apocriful Genezei, XX, 28—29). Esenienii erau pricepuţi 
în arta tămăduirii bolilor, dar aici nu este vorba de o vindecare prin 
plante medicinale sau prin pietre (litoterapie) semiprețioase sau pre 
ţioase despre care relatează Iosephus Flavius că le foloseau esenienii 
pentru vindecarea bolnavilor. În acest pasaj este vorba de un exorcism 
așa cum şi în Rugăciunea lui Nabonide un vindecător este înfăţişat 
ca exorcist (col. I, 2—4) care îl vindecă pe regele asirian Nabonide. 
Această vindecare prin .impozarea miîinilor nu este o operaţie de magie, 
pentru că ea necesită, înainte de efectuarea ei, restabilirea unui echi- 
libru moral rupt de către bolnav. Într-adevăr, faraonul trebuie mai 
întîi să redea pe Sarah (în acest text: Sarai) soţia lui Abraham, soţului 
ei şi apoi este tămăduit prin impozarea miinilor, fiind vorba deci de 
un exorcism, de un act theurgic şi nu de o operaţie de magie neagră. 

4. Limba din Apocriful Genezei a fost studiată în amănunt de 
E. Y. Kutscher (The Language of the Genesis Apocryphon. A Prelimi- 
nary Study, în „Scripta Hierosolymitana“, IV, Jerusalem, 1958) şi 
concluziile sale arată că este scrisă în aramaică, dar nu în aramaica 
imperială din care cea biblică reprezintă o varietate, nici în aramaica 
„medie“ — acea a Targum-urilor, ci una de tranziţie; redactorul 
acestei scrieri se căzneşte să: imite aramaica imperială dar limba sa 
este mai aproape de dialectul aramaic de vest, occidental, vorbit în 
Palestina: și Siria. Adică este vorba de limba aramaică vorbită în 
Palestina, în Iudeea, în sec. I î.e.n. sau I e.n. Dar este totuși cu putinţă 
ca Apocriful Genezei să fie o traducere dintr-un original ebraic. 

Pe de altă parte, primele scrieri în aramaică au .întîmpinat o 
opoziţie acerbă a cercurilor eseniene, care considerau un sacrilegiu 
folosirea aramaicii în locul limbii sacre, ebraica. Citim în Imnuri, 
col. II, 18—19: „Dar ei au schimbat (fîntîna cunoaşterii — n.n.C.D.) 
cu buze netăiate împrejur şi (cu) o limbă străină a unui popor fără 
înţelepciune, spre a dărîma prin divagaţiile lor“. Această limbă străină 
era fără îndoială aramaica, şi aici citim o aluzie la primele încercări de 
a traduce sau comenta cărţile sacre în aramaică. Desigur, învinuirea 
vizează pe farisei, dușmanii esenienilor şi autori ai scrierilor Midrasim 
şi Targumim. Dar intransigenţa aceasta a esenienilor dispare, pentru 
că Apocriful Genezei este scris în aramaică, iar operele lui Filon care 
sînt în esenţă tot nişte Midrasim sînt scrise în greacă veche. 

Cît privește scrierea acestui text, studiată de N. Avigad (The 
Paleography of the Dead Sea Scrolls and related documents, în „Scripta 
Hierosolymitana“, IV, Jerusalem, 1958, pp. 56—81) dimpreună cu 
scrierea principalelor texte găsite în peştera nr. 1 de la Qumran, se 
poate trage concluzia că acest sul, Apocriful Genezei, reprezintă un tip 
de scriere herodian care se poate situa între scrisul Regulei Războiului 
şi Peser-ul lui Avacum, adică la sfîrşitul primului secol înainte de era 
noastră şi începutul primului secol al erei noastre. Dar acest criteriu 
arată epoca în care a fost transcris Apocriful Genezei şi cîtuşi de puţin 
epoca în care a fost compus (cfr. J. Carmignac, op. cit., vol. I). 

5. Studiul izvoarelor de care depinde acest text ne îndreaptă în 
primul rînd către Cartea prorocului Daniel, unde de asemenea sînt 
convocați înţelepţii și magii de către un suveran spre a dezlega o enigmă 
(II, 2). De asemenea visul-parabolă al cedrului şi palmierului pare a 
împrumuta elemente din relatarea acestui proroc canonic (Daniel, 
IV, 7—12). 

Relaţiile Apocrifului Genezei cu Cartea lui Henoch sînt evidente: 
capitolele CVI—CVII ale Cărții lui Henoch cuprind o istorisire foarte 
apropiată de cea înfăţişată în coloana a II-a a Apocrifului Genezei şi 
dau aceleaşi date despre nașterea lui Noe. Este posibil ca aceste 
elemente din Cartea lui Henoch despre Noe să provină dintr-un alt 
apocrif pierdut azi, Cartea lui Noe din care pare a se fi găsit fragmente 
în peştera nr. 1 de la Qumran (cf. Discoveries in the Judaean Desert, 
Qumran Cave I, edit by D. Barthélemy and J.T. Milik, with contri- 
butions. .., Oxford, 1955, Nr. 19 ṣi 19 bis, pp. 84—85 şi 152). Unul din 
aceste fragmente se raportează întocmai la naşterea lui Noe în cuvinte 
similare celor din Cartea lui Henoch, cu toate că istorisirea este făcută 
într-un stil impersonal (pers. a 3-a singular), pe cînd în Cartea lur 
Henoch relatarea este făcută de însuşi Noe la persoana 1 a singularului. 

Paralelismul Apocrifului Genezei cu Cartea Jubileelor este foarte 
izbitor, este cu neputinţă de negat relația dintre aceste două texte. 

Dar este greu de afirmat care din cele două este anterior, care a fost 
sursa din care s-a inspirat celălalt. Desigur, cum Geneza este anterioară 
ca: proces am putea admite că Apocriful Genezei este anterior, dar cele 
doză scrieri ar putea să fie contemporane (cfr. J. Carmignac, op. cit.). 

6. Se poate conchide că Apocriful Genezei-a fost scris în forma sa 
actuală la începutul sec. I e.n. ori în ultimii ani ai sec. I î.e.n., folosin- 
du-se izvoare ebraice sau, arameene scrise ori orale. Dar publicarea 
restului, nedezvăluit încă, al acestui sul ar putea aduce în viitor date 
din cele mai interesante asupra textului destul. de lung, din care nu a 
putut fi citit decît o parte relativ mică. 


APOCRIFUL GENEZEI 


Coloana a II-a (25 liriii) 


= 1.. Iată că în acea vreme m-am temut în inima mea că 
zămislirea (să nu fi fost) făcută -de către Veghetori' și din 
[sămînţa(?)] Sfinţilor şi [acest copil să nu fie asemănător 
Uriaşilor]?; 

2. Şi inima mea in mine s-a schimbat,cu privire la acest 
copil ; 

3. Atunci,.eu, Lamech, m-am grăbit să mă duc la Bate- 
noš soția [mea] ŞI să-l SPUN: pissesssesseo E R pe 

4. [... şi] pînă cînd prin Cel prea Înalt, prin Stăpinul 


Mărimilor, prin: Regele tuturor velacurilor .............. ] 
SPA PS J Fiu al cerurilor, pînă cînd tu mă vei face să 
cunosc tot adevărul [ în Matei T E A E EEE = 


6. [şi în adevăr] tu îmi vei face cunoscut fără de min- 
ciună dacă acest. 

7. prin Regele tuturor veacurilor pînă cînd îmi vei vorbi 
cu adevăr şi fără de minciună; 

8. Atunci Batenos, soția mea, îmi vorbi cu o adincă 
tulburare şi cu,.... 

9. și ea îmi grăi: „O, fratele meu! O, Stăpinul meu! 
Aminteşte:ți de bucuriile mele: 

10. [inalinte de timpul, şi suflarea mea înlăuntrul în- 
velișului meu trupesc. Şi eu [îţi voi face cunoscut] totul cu 
adevăr [şi fără de minciună...]; 

e IESI NNE sa E ] Și inima în mine se schimbă în chip nespus 


12. Şi cînd Batenos, soţia mea, văzu că în mine fața 
mea se schimbase, 

13. atunci ea îşi veni în fire şi îmi grăi. Ea îmi spuse: 
„O, stăpînul meu! O, [fratele meu. we 

linteis ] bucuriile mele. Îți fac jurămint pe Sfintul 
cel Mare, pe regele Cerurilor. . 

15. că această sămință (vine) de la tine și din tine este 
această zămislire şi din tine este sădirea roadei [...] 

16. şi (că nu provine) de la un străin oarecare, nici de 
la un Veghetor, nici de la vreun Fiu al Cerurilor... [De ce 
oare] 

17. fața ta este aşa de schimbată şi duhul tău așa de 
D Koai 

. Îţi vorbesc (cuvinte de) adevăr“. 

a Atunci, eu, Lamech, am plecat în grabă către Metu- 
Salah”, tatăl meu şi [i-am descoperit] toate acestea, [astfel 
ca să se ducă şi să întrebe pe Henoch] 

' 20. tatăl său, spre a afla de la el toate cu deplină certi- 
tudine, căci el era prietenul [lui Dumnezeu) şi era hărăzit 
de el (cu multe daruri)... 

21. şi soarta pe care o primise ca să fie a luiera [casă 
fie împreună cu Fiii Cerurilor] și ei îl învățau toate. Şi cînd 
Metusala(h) a auzit [.... ela hotărit(? )] 

22. [să se ducă] la tatăl său Henocht pentru a afla tot 
adevărul de la el [....... ] 

23. bunăvoința sa. Și el se duse la capătul pămîntului 
a Parwaim? şi l-a găsit acolo... 

24. Şi el spuse lui Henoch tatăl său: „O, tatăl meu! 
O, Stăpinul meu! Dacă eu(?) [..... ] 

25. ... şi îţi spun să nu te minii împotriva mea că am 
venit aici spre a te găsi...“. 


Coloana a V-a (35 linii) — (Vorbeşte iarăşi Henoch) 


3. „Eu Henoch... 


4. ... (copilul) care n-a fost (zămislit) de către Fiii 
Cerurilor, ci de fiul tău Lamech...“ 

pe. ȘI acum îţi grăiesc... şi îți fac cunoscut...“ 

10. „... Du-te să spui fiului tău Lamech...“ 


24.: „Și cînd Metušalah a auzit...“ 
25.: „... a grăit cu fiul său Lamech...“ 


26. „Și cît despre mine Lamech... (am cunoscut cu 
certitudine) 


27. că (acest copil) a fost zămislit de mine“. 


Coloana a VI-a (grăieşte Noe) 


3. „... eu am rostit întotdeauna adevărul...“ 
6. Eu, Noe, sint un om (drept) 


Coloanele VII— X 


X, 12: „... arca s-a aşezat pe munții Ararat“ 
j ~ E E am adus o jertfă de ispășire pentru întreg 
pămintul‘ 
X, 15: „... pe altar am pus să fumege (tămiia)“. 


Coloanele XI—XII 


XI, 17: 4... Voi nu veţi minca din sîngele nici unei 
(ființe) vii“; 
XII, 10: „... Arphaxad? (i se născu lui) doi ani după 
potop...“ 

13: „... eu am început, dimpreună cu toţi fiii mei, să 
lucrez pămintul, şi am sădit o vie pe Muntele Lubar!, şi 
în al patrulea an ea îmi făcu vin...“ 

15: „... ȘI am început să beau (din vinul ei) în prima zi 
-al celui de-al cincilea an...“ 

16: „... Am chemat pe fiii mei şi pe copiii fiilor mei și 
toate soțiile noastre şi am făcut o adunare (sărbătorească) 

(dă 

17: „... (Am binecuvintat) pe Domnul din Ceruri, pe 
Dumnezeu cel prea Înalt, pe Marele Sfint, pentru că am 
scăpat de nimicirea (potopului). ..“ 


Coloana a XVIl-a 


16: „... Şi lui Gomer i-a dat primele ţinuturi, spre miază- 
noapte pînă la fluviul Tina” şi dincolo de el lui Magog...“12. 


Coloana a XIX-a 


7. ... Și eu i-am spus: „Tu eşti 

8. [pentru mine Dumnezeu cel veşnic..... ] pînă nu ai 
ajuns încă la Muntele cel Sfint“. Și m-am îndreptat 

9. către [..... ] și m-am dus către miazăzi [....] pină 
cînd am ajuns la Hebront. [Căci (într-adevăr) în vremea 
aceea] a fost clădit Hebronul. Am stat în el timp de 

10. [doi ani]. Or s-a ivit o foamete în tot acest ținut. 
Dar am aflat [că se găsesc] grine în Eghipeti5. Atunci mă 
indreptai 

11. către [...] în țara Eghipetului [...] Am ajuns la 
riul Karmoni$, unul dintre 

12. braţele fluviului [...] În acel moment [...] (am 
ajuns)... în ţinutul nostru(?). [Și am străbătut cele șapte 
brațe? ale acestui fluviu care [....] 

13. [...] În acel moment părăsisem ţinutul nostru și 
intraserăm în ţinutul fiilor lui Ham?! , în ţinutul Mişraim!?. 

14. Şi am avut un vis, eu Abram, în timpul nopţii în 
care am intrat în ţara Eghipetului. Și [iată ce] am văzut eu 
in somn. lată că era un cedru și un palmier”. 

15. [..:] şi au venit oameni care au vrut să taie și să 
smulgă [cejdrul și să-l lase pe palmier singur. 

16. Dar palmierul strigă și grăi: „Nu tăiați [cejdrul, căci 
blestemat (va fi) acela care va abate [cedrul]“. Şi cedrul a 
fost cruțat graţie protecţiei palmierului 

17. şi el nu a fost [tăiat]. Și m-am deșşteptat din visul 
meu din vreme de, noapte și i-am spus lui Sarai nevasta 
mea: „Am avut. 

18. un vis [... și sînt] înspăimîntat [în urma] acestui 
vis“. Și ea îmi spuse: „Povestește-mi visul tău, ca să[-l] 
cunosc“. Şi am început să-i istorisesc acest vis. 

19. [Şi ea ceru tilcuirea] acestui vis [... „şi vor veni 
oameni] care vor să mă ucidă şi să te lase (în viaţă) pe tine“. 
Dar [fă-mi] doar acest hatir. 


20. [....2..] în orice [loc] unde am merge tu să spui 
despre mine: „Este fratele meu!“ Şi voi fi eu în viaţă dato- 
rită ocrotirii tale și viața mea va fi izbăvită din pricina ta. 

21. [Dar dacă tu nu vei spune: „Acesta este fratele meu“, 
ei vor veni(?)] să mă ia de la tine și să mă ucidă. 

Și Sarai a plins din pricina cuvintelor mele în noaptea 
aceea. 


Dae Lie ] şi Sarai spre a se îndrepta înspre (cetatea) 


„23. [....] prin el însuşi (şi) nimeni nu îl va vedea. Şi 
după aceşti cinci ani- 
24. [veniră] trei oameni dintre dregătorii Eghipetului 


heuea ] al farao[nului] din Tani[s)?2 cu privire la cuvintele 
mele(?) şi cu privire la nevasta mea, şi ei mi-au dat: 

PA A E ] fericirea, înţelepciunea și adevărul. Și eu am 
citit înaintea feţei lor [cartea] cuvintelor lui Henoch?’ 

26. [...] prin. foametea care [....] şi ei veniră să se 
infățişeze pînă cind [....] cuvintele mele 

Da | ceată ] impreună cu prisosinţa de hrană și cu băutură 
[....] vinul.... 


Coloana a XX-a (vorbesc demnitarii faraonului, de- 
scriind-o pe Sarai) 


De | zarea ] în ce măsură [....] (este) frumos chipul feţei 
sale! cît de [....] 


3. fin (este) părul din capul său !24 cît de fermecători sînt 
ochii ei! Cit de atrăgător este nasul ei ca şi toată strălucirea 

4. (feței sale)! Cit de răpitor este pieptul ei! Cît de 
frumoasă este albeaţa (tenului ei)! Braţele sale, cît de fru- 
moase sînt ele! Miinile sale cit de 

5. desăvîrșite sînt ele! (Cît) de [graţioasă] este înfățișarea 
miinilor sale! Cit de drăguţe sînt palmgle sale! Şi cit de 
subțiri și delicate sînt toate degetele miîinii sale! Picioarele 
sale 

6. cît de frumoase sînt ele! Și cit de desăvirşite sînt 
pulpele sale! Nici o fecioară sau femeie care a intrat în 
iatacul ei de nuntă nu ar putea fi mai frumoasă decît ea! 
Mai mult decit toate 

7. femeile ea străluceşte de frumusețe, iar perfecțiunea 
ei întrece cu mult aceea a lor! Şi dimpreună cu această 
frumuseţe (ea are) o înțelepciune bogată şi măiestria 
miîinilor ei 

8. este minunată! După ce regele auzi cuvintele lui 
Hirqanos?5 şi cuvintele celor doi soți ai lui — căci toţi trei 
grăiseră la fel aceleași cuvinte —, el se aprinse puternic de 
dragoste pentru ea şi dădu poruncă: 

9. să fie adusă în grabă. De îndată ce o văzu el fu răpit 
de întreaga ei frumuseţe. El o luă spre (a fi) soţia lui și el 
vru să mă ucidă. Dar Sarai spuse 

10. regelui: „El este fratele meu!“ Astfel că s-au purtat 
bine cu mine din pricina ei. Eu, Abram, am fost cruțat din 
pricina ei și nu am fost ucis. Și eu, 

11. Abram, am plins amarnic, eu și Lot fiul fratelui 
meu? împreună cu mine, în acea noapte, din pricină că 
Sarai mi-a fost răpită cu silnicie. 

12. În noaptea aceea m-am rugat ca să cer şi să dobin- 
desc milă. Şi am spus în vreme ce mă căinam și în vreme ce 
lacrimile mele curgeau: „Binecuviîntat eşti tu, Dumnezeule 
Prea Înalt, Stăpînul meu, cel din 

13. toate veacurile! Căci Tu eşti Domn şi Împărat peste 
toate! Și Tu ai putere peste toţi regii pămîntului și tu îi 
judeei pe toţi! lar acuma 

14. înaintea Ta fac plingere, Domnul meu, împotriva 
faraonului din Tanis, regele Eghipetului, căci nevasta mea 
mi-a fost luată cu silnicie! Fă-mi dreptate împotriva lui! 
Și arată-ţi (puterea) miîinii tale cele tari 

15. împotriva lui şi împotriva casei sale întregi! Să 
nu poată el, în noaptea aceasta, să pingărească pe nevasta 
mea pe care mi-a răpit-o! Şi să se ştie Stăpine al meu, că 
Tu ești Domnul tuturor. regilor | 

16. pămintulu'“. Şi am plins şi am stat fără să mai scot 
o vorbă. Şi în noaptea aceasta, Dumnezeu cel Prea Înalt 
i-a trimis un duh răufăcător ca să-l lovească cu rele pe el 
şi pe toți casnicii casei sale. (Era) un duh 

17. primejdios și el începu să-i chinuiască pe el și pe 
casnicii săi. Și el nu s-a putut apropia de ea. Ba mai mult, 
nu a cunoscut-o?” atita vreme cit a stat cu ea: 

18. (timp de) doi ani. După un soroc de doi ani, rănile 
și suferințele sale sporiră și se înrăutățiră peste el şi peste 
toți casnicii casei lui şi el puse 

19. să fie chemaţi toţi [inţelepţii] Eghipetului şi toți 
fermecătorii? în acelaşi timp cu toţi doftorii Eghipeţului spre 
(a căuta) dacă pot să tămăduiască această boală care l-a 
lovit pe el ca şi pe casnicii 

20. casei sale. Dar nici unul dintre doftori, nici din ferme- 
cători şi nici-unul dintre înţelepţi nu a fost în stare să-l 
vindece, căci acel duh i-a lovit pe toţi (cu același rău). 

21. Şi ei o luară la fugă... Atunci Hirqanoš a venit către 
mine şi m-a rugat să vin și să mă rog pentru 

22. rege şi să-mi pun mîinile mele peste el?’ ca el să aibă 
viaţă, căci într-un vis [el mă văzuse] pe mine%. Dar Lot îi 
spuse: „Abram, unchiul meu, nu va putea să se roage pentru 

23. rege dacă Sarai, nevasta lui, (va rămîne) la el. Și 
acum du-te de spune regelui să trimeată înapoi la soțul ei 
pe nevasta lui de la dinsul şi el se va ruga pentru el și el 
va trăi“. 

24. Cind Hirqanoš a dat ascultare euvintelor lui Lot, 
el se duse de spuse regelui: „Toate aceste răni şi rele 

25. care l-au lovit pe stăpînul meu regele, sînt din pri- 
cina lui Sarai (care este) soţia lui Abram! Să fie trimisă 
inapoi Sarai la Abram soţul său 

26. şi el va înlătura de la tine acest rău care (te) lovește 
ca și duhul putreziciunii“, Și el (faraonul) mă chemă la el 
și îmi spuse: „Cum te-ai purtat cu mine în ceea ce priveşte 
pe Sarai ? Tu 

21. mi-ai spus: «Este sora mea», în vreme ce era soţia 
ta. Și am luat-o ca să-mi (fie) mie de soaţă. lată nevasta 
ta care este cu mine. Pleacă şi du-te departe de 

28. tot ținutul Eghipetului. lar acum roagă-te pentru 
mine și pentru casa mea ca să fie izgonit de la noi acest duh 
primejdios“. Şi m-am rugat pentru [ca... să fie cujrăţat 
repede 

29. şi am pus mîinile mele deasupra creştetului său. Și 
răul care(-l) lovise a fost îndepărtat de la el şi duhul pierzător 
a fost izgonit de la el. Și el a trăit. Și regele se ridică şi îmi 
făcu cunoscut [..... ] 


30. Și regele îmi făcu jurămînt jurat că [....] 
31. Şi rege[le] îi dădu [argint şi] au[r cu prisJosinţă şi 
multe veșminte de vizon?! şi de purpură [.............. ] 


32. înaintea ei. În afară de aceasta (el i-a dat-o) pe Hagar??. 
Și îmi [dă]du înapoi pe (Sarai). Și mi-a hărăzit un om care 
să mă însoțească și să mă scoată [din Eghipet....... ] 

33. Și plecai la drum, cu Abram, cu turmele foarte 
numeroase și cu argint şi aur. Și m-am suit din [Eghipet], 
[şi Lot,] 

34. fiul fratelui meu, dimpreună cu mine. Şi Lot de 
asemenea dobîndise pentru el turme multe şi el își luase o 
nevastă dintre [fiicele Eghipetului?. Și îmi așezai tabăra 
alături de el] | 


Coloana a XXI-a 


1. [în] tot locul unde făcusem popas, pînă cînd am ajuns 
la Bet-E]34, chiar în locul unde înălțasem un altar. Am clădit 
(acest altar) a doua oară? 

2. [și] am adus prinos de ardere de tot şi de jertfă 
Dumnezeului celui Prea Înalt. Și am chemat numele Stă- 
pinului veacurilor şi am lăudat numele lui Dumnezeu şi am 
binecuvintat pe 

3. [Dumnezeu, şi am adus mulţumită lui Dumnezeu 
pentru toate turmele și bunurile pe care mi le-a dat şi pentru 
că și-a arătat bunătatea faţă de mine, și pentru că m-a readus 
cu pace 

4. în această țară. 

5. După ziua aceasta Lot s-a despărțit de mine din 
pricina purtării păstorilor noştri? şi se duse să se așeze în 
cimpia Iordanului și toate turmele sale 

6. dimpreună cu el. Şi chiar i-am dat eu lui multe bunuri 
peste cele ce erau ale lui. Şi el puse să pască turmele sale 
și ajunse pînă la Sodoma şi și-a cumpărat la Sodoma o 
casă?” 


7. unde a stat să locuiască. Cit despre mine, eu am rămas 
în muntele de la Bet-El şi eram mihnit de faptul că Lot, 
fiul fratelui meu, s-a despărțit de mine. 

8. Și Dumnezeu mi s-a arătat într-o vedenie de noapte 
și El mi-a spus: „Urcă-te pe înălțimea Haşor3 care este la 
miazănoapte de Bet-El, 

9. locul unde te afli tu. Şi atunci înalță-ţi privirea şi 
uită-te la răsărit, la apus, la miazăzi și la miazănoapte. 
Priveşte toată 

10. această ţară pe care ţi-o dau ţie și scoboritorilor tăi 
pentru toate veacurile“. 

13. Şi voi face ca scoboritorii tăi să fie numeroşi precum 
este pulberea pămintului, pe care nici un om nu este în 
stare să-i afle numărul. Tot astfel scoboritorii tăi vor fi 
nenumărați. Ridică-te şi du-te 

14. să vezi care este lungimea (acestui ţinut) şi care este- 
lărgimea sa... 

15. Și am plecat, eu Abram, spre a străbate ținutul şi 
a vedea țara. Am început să merg de la rîul Gihon?’ şi am 
urmat malurile mării pină cind 

16. am ajuns la Muntele Taurului. După aceea am călă- 
torit de la marginile acestei mari Mări Sărate“ şi m-am dus 
de-a lungul Muntelui Tauruluit! înspre răsărit, pe lăţimea 
tării, 

17. pînă cînd am ajuns la fluviul Eufrat. Apoi am stră- 
bătut ţinutul de-a lungul Eufratului pină cînd am ajuns la 
Marea Roşie4?, la răsărit. Apoi am mers pe malurile 

18. Mării Roşii, pînă cînd am ajuns la Golful Mării 
Trestiilort care vine din Marea Roşie. Apoi m-am îndreptat 
pe calea dinspre miazăzi pînă cînd am ajuns la fluviul 

19. Gihon. După aceea m-am înturnat şi m-am întors 
cu pace la casa mea şi am găsit pe toţi oamenii mei sănătoşi. 
Și m-am dus să mă aşez la stejarii de la Mamrett care sînt la 
Hebron, 

20. adică la răsărit şi miazănoapte de Hebron. Am clădit 
acolo un altar şi am adus o ardere de tot şi un prinos lui 
Dumnezeu Celui Prea Înalt. Acolo am mincat şi am băut 

21. eu şi toţi oamenii casei mele. Am trimis să fie chemaţi 
Mamre, Arnom şi Eškol, cei trei fraţi amoreenit, prietenii 
mei şi ei mincară alături 

22. de mine şi băură împreună cu mine. 

23. Înainte de aceste zile veniseră Kedorlaomer, regele 
din Elam, Amraphel, regele din Babilon, Ariok, regele din 
Capadocia, Tideal, regele din Goyam, 

24. adică din Mesopotamia“? şi ei făcuseră război împc- 
triva lui Berac, regele din Sodoma şi împotriva lui Birsac, 
regele din Gomora și împotriva lui Sineab, regele din Adma şi 

25. a lui Semyabad, regele din Seboym şi impotriva 
regelui din Bela‘. Și toţi se inţeleseseră între ei să lupte într-o 
bătălie în Valea Piedicilor. Şi regele 

26. din Elam ca şi regii ce erau cu el îl biruiseră pe regele 
din Sodoma şi pe toţi aliaţii săi și îi siliseră să plătească 
tribut. Vreme de doisprezece ani ei au 

27. plătit tribut regelui din Elam. Dar în al treisprezecelea 
(an) ei. s-au răsculat împotriva lui. Atunci, în al patruspre- 
zecelea an, regele din Elam a adus cu el pe 

28. toţi aliații săi, şi ei se urcară pe drumul Pustiului. 
Și ei se apucară să nimicească şi să pustiiască începînd de la 
fluviul Eufrat. Și ei zdrobiră pe refaim48 care erau aşezaţi 
la Aštara 

29. din Qarnain, şi pe Zumzemim din “Ammon, şi pe 
emim din Sawe-Hagerioth, şi pe horiţii din Muntele Gebal, 
pînă cînd ajunseră la El 


30. Paran din pustiu. Și se întoarseră [şi îşi urmară 
drumul lor merjgind [...... si au clădit ....... care erau] 
la Haşşaşon-Tamar. i 

31. Atunci regele din Sodoma a ieșit întru întimpinarea 
lor, şi regele [din Gomora împreună cu el, ca şi rejgele din 
Adma, și regele din Seboim şi regele din Bela: şi se [luptară] 
într-o bătălie 

32. în Valea Pie[dicilor] împotriva lui Kedorla[omer, 
craiul din Elam si craii] care erau cu el. Regele din Sodoma 
a fost biruit și a luat-o la fugă. Regele din Gomora 


33. a căzut în nişte săpături“? [....] Regele din Elam 
[luă] toate bunurile Sodomei și ale 
34. [Gomorei şi ...... ] Şi ei au luat prins de război pe 


Lot, fiul fratelui 


Coloana a XXII-a 


1. lui Abram, care şedea la Sodoma, în acelaşi timp cu 
ei, şi de asemenea toate bunurile sale. Dar unul dintre păstorii 

2. turmei pe care Abram o dăduse lui Lot, scăpind dintre 
prinşii de război se îndreptă către Abram — Abram pe 
atunci 

3. locuia la Hebron — și el îi făcu cunoscut că Lot, fiul 
fratelui său, fusese prins în robie ca şi toate bunurile sale și 
că nu fusese omorit şi că 

4. regii o luaseră pe Calea Văii Celei Mari (spre a se 
reîntoarce) către ţinuturile lor, prinzind robi, pustiind, nimi- 
cind, ucigind și că se duseseră 

5. către ţinutul Damascului. Și Abram a plins pentru 
Lot, fiul fratelui său. Apoi Abram își veni în fire şi se ridică. 

6. El alese dintre slujitorii săi pe cei mai vrednici pentru 
luptă în număr de trei sute optsprezece. “Arnom, 

7. Eškol şi Mamre porniră de asemenea cu el. El se 
avintă în urmărirea lor pînă ce ajunseră la Dan și îi găsi 

8. pe cale să-și aşeze tabăra în Valea lui Dan. El năvăli 
impotriva lor din patru părți deodată şi făcu măcel 

9. printre ei, în vreme de noapte şi îi birui și îi urmări. 
Ei toţi o luară la fugă dinaintea lui 

10. pînă cînd ajunseră la Helbon5! care este aşezat la 
miazănoapte de Damasc. El le luă toate cele pe care le prin- 
seseră, 


11. toate cele ce robiseră şi toate bunurile lor. Şi de 
asemenea l-a slobozit pe Lot, fiul fratelui său, ca şi toate 
turmele sale şi 

12. aduse înapoi pe toţi prinşii de război pe care îi duse- 
seră. Regele din Sodoma află că Abram adusese înapoi pe 
toți cei înrobiți 

13. şi pe toate cele prinse, şi se urcă întru întimpinarea 
lu: și se duse la Salem, adică la Ierusalim. Abram își așeză 
tabăra 


14. în valea So“, adică în valea Regelui, Valea Bet- 
Karma. Și Melchişedek regele din Salem aduse 


15. de mincare și de băut lui Abram şi la toţi oamenii 
care erau cu el. Or (Melchişedek) era preot al lui Dumnezeu’? 
celui Prea Înalt şi el binecuvintă 

16. pe Abram, zicînd: „Binecuviîntat să fie Abram de 
către Dumnezeul cel Prea Înalt, Stăpinul Cerului și al pămîn- 
tului! Și binecuviîntat să fie Dumnezeu cel Prea Inalt 

17. care a dat pe potrivnicii tăi în mîinile tale!“ Și îi 
dădu zeciuială din toate bunurile regelui din Elam şi ale 
ahaților săi. 

18. Atunci regele din Sodoma se apropie de Abram şi 
ii spuse: „Stăpine al meu Abram! 

19. dă-mi oamenii care îmi aparțin mie şi care (sînt) 
prinși la tine și pe care i-ai luat regelui din Elam! Dar 
bunurile, 

20. ele, să rămină toate ale tale“. Atunci Abram a grăit 
către regele din Sodoma: „Eu înalt 

21. mîna mea, în ziua aceasta, către Dumnezeu cel Prea 
Înalt, Stăpinul Cerului șI al Pămîntului: nici măcar o sfoară 
din cureaua unei sandale 

22. nu voi lua eu din cele ce sînt ale tale, de frică să nu 
zici: „Din bunurile mele (se trage) tot belșugul 

23. lui Abram!“, în afară de cele ce au mîncat tinerii 
care m-au însoţit, și în afară de partea celor trei inşi care 

24. au pornit la luptă cu mine; aceştia au putere asupra 
părţii (ce li se cuvine) spre a ţi le da“. Si Abram dădu înapoi 
toate bunurile și pe toți 

25. prinșii de război şi (îi) dădu regelui din Sodoma. 
Și toţi cei înrobiţi care erau de fel din acest ţinut el le dădu 
drumul 

26. Și îi trimise acasă pe toți. 

27. După aceste întîmplări Dumnezeu se arătă lui Abram 
într-o vedere? şi îi spuse: „lată că zece ani 

28. au trecut din ziua în care tu ai ieșit din Harran. 
Ai petrecut doi ani aici, șapte în Eghipet și un an 

29. de cînd te-ai întors din Eghipât. lată acuma soco- 
teşte şi numără toate lucrurile ce sînt ale tale și priveşte cum 
s-au înmulţit de două ori față de toate 

30. cele ce au pornit cu tine în ziua ieșirii tale din Harran ! 
Și acuma nu te teme (căci) Eu sînt cu tine! Voi fi pentru 
tine 

31. sprijin şi putere. Voi (fi) un scut deasupra ta şi un 
adăpost pentru tine, (fiind) o tărie in afara ta. „Belşugul ȘI 
bunurile tale 

32. se vor înmulți mult de tot“. Şi Abram spuse: „Stăpine 
al meu, Dumnezeule ! Bogăţii şi belșug am eu din plin. Dar 
la ce bun pentru mine 

33. toate aceste bunuri, dacă eu, cînd voi muri, mă voi 
duce despuiat de toate! Căci eu nu am copii, şi unul dintre 
slujnicii mei mă va moșteni pe mine; 

34. Eliezer, fiul lui [Masek........ va fi] mostenitorul 
meu“ Şi (Dumnezeu) îi spuse: „Nu acesta te va moșteni pe 
tine, ci cela ce va ieși din tine“ 

Coloana a X XIII-a 


(Pentru înțelegerea clară a textului fragmentar și alterat 
al primelor coloane ale Apocrifului Genezei, credem necesar 
să dăm acele capitole din Cartea lu: Henoch, operă eseniană 
apocrifă de asemenea, în care sint redate evenimentele rela- 
tate în textul aramaic publicat acum în traducere). 


CARTEA LUI HENOCH 


Capitolul CVI 


1. Şi după o vreme fiul meu Metušalah luă pentru fiul 
său Lamech o nevastă şi ea zămisli de la el un fiu. 


2. Şi trupul său era alb ca zăpada şi roşu ca floarea de 
trandafir şi părul şi perii capului său erau albi ca lina. Și 
ochii săi erau frumoși, şi cînd deschise el ochii săi a luminat 
toată casa ca soarele și toată casa a fost foarte strălucitoare. 

3. Și atunci el se ridică din mîinile moașei, deschise gura 
și grăi către Domnul Dreptății. 

4. Şi tatăl său Lamech se înspăimintă dinaintea lui, și 
o luă la fugă şi se duse la tatăl său Metušalah 

5. şi îi spuse: „Eu am adus în lume un copil deosebit 
(de ceilalți); el nu este la fel ca oamenii, ci seamănă cu un 
copil al îngerilor cerului; firea sa este cu totul alta şi el nu 


este ca noi; ochii săi sint ca razele soarelui, fața sa este stră- 
lucitoare. 


6. Și mie mi se pare că nu este din mine, ci este din 
ingeri și mă tem că se va îndeplini o minune zilele acestea 
pe pămînt. 


7. Şi acuma te rog tată al meu, să te înduri să te duci 
la Henoch tatăl nostru și să afli de la el adevărul, că el sălăş- 
luiește impreună și alături de îngeri“. 

8. Or cind Metušalah a auzit cuvintele fiului său, el veni 
la mine la marginile pămintului, căci aflase că mă găseam 
acolo şi am auzit glasul său şi m-am îndreptat spre el şi 
i-am spus: „lată- mă, o, fiul meu, oare de ce ai venit la mine?“ 

9. El îmi răspunse și îmi grăi: „Din pricina unei mari 
nelinişti am venit la tine şi din pricina unei vedenii de mirare 
am venit la tine. 

10. Și acum dă-mi ascultare, o, tată al meu: s-a născut 
fiului meu Lamech un copil care nu-şiaflă seamăn nicăieri: 
firea sa nu este la fel ca aceea a oamenilor, culoarea sa este 
mai albă decît zăpada şi mai roşie decit floarea trandafirului, 
perii capului sînt și mai albi decit lina albă, iar ochii săi 
sînt ca razele soarelui și el a deschis ochii săi şi a luminat 
întreaga casă. 

11. Şi el s-a sculat din mîinile moașei şi a deschis gura sa 
și a binecuvîntat pe Domnul Cerurilor. 

12. Tatăl său Lamech a fost cuprins de teamă şi a fugit 
la mine; el nu crede că este al lui, ci (crede că este) chipul 
îngerilor din cer şi iată că eu am venit către tine ca să-mi 
faci cunoscut adevărul.“ 


13. Atunci i-am dat răspuns, eu, Henoch și i-am spus: 
„Domnul va îndeplini fapte noi pe pămînt: am văzut deja 
acestea într-o (viziune) și ţi-am făcut cunoscut că în vremea 
lui Yared, tatăl meu, au fost unii care au călcat din înaltul 
cerului cuvintul Domnului. 

14. Şi iată că ei au săvirșit păcatul şi au călcat legea: 
s-au unit cu femei și au împlinit păcatul şi s-au căsătorit 
cu unele din ele şi au avut copii cu ele. 

15. De aceea va fi o mare pierzanie peste întreg pămintul, 
va fi un potop nemăsurat de mare și o mare nimicire vreme 
de un an. 


16. Dar acest copil al vostru care vi s-a născut va rămîne 
pe pămînt şi cei trei copii ai lui vor fi miîntuiţi împreună cu 
el cînd vor fi murit toți oamenii care sînt pe pămînt; el va 
fi izbăvit, el și cu copii săi. 

17. Ei (îngeri cei răi) zămislesc uriași pe pămînt, nu din 
duh, ci din trup ; de aceea va fi o mare pedeapsă peste pămînt 
și pămîntul va fi curăţat de toată putreziciunea stricăciunii. 

18. Și acum vestește lui Lamech, fiului tău, că cel cei s-a 
născut este cu adevărat fiul său; dă-i numele de Noe, căci 
el va fi o rămășiță a voastră, şi el şi copiii săi vor fiizbăviţi de 
nimicirea care va fi peste tot pămîntul din pricina a tot 

păcatul şi din pricina a toată nedreptatea care se vor împlini 
pe pămînt în aceste zile. 

19. Și după aceasta va veni o nedreptate mai mare 
decit acea care s-a implinit la inceput pe pămint, căci eu 
cunosc tainele sfinţilor, pentru că Dumnezeu mi (le)-a arătat 


și mi (le)-a făcut cunoscute și pe tăblițele (de scris) din cer 
u (le)-am citit. 


Capitolul CVII 


1. Și am văzut scris pe ele că o generație va fi mai cri- 
minală decit cealaltă pină cind se va ridica o generaţie a 
dreptăţii şi pînă cînd crima va fi nimicită și păcatul va 
dispare de pe intinderea pămintului şi pină cînd tot binele 
va veni la el. 

2. Și acuma, 0, fiul meu, du-te, vesteşte fiului tău Lamech 
că acest copil ce i s-a născut este cu adevărat chiar fiul său 
şi (că) aceasta nu este o minciună“. 

3. Și cînd Metušalah a ascultat cuvintul tatălui său 
Henoch, căci îi arătase toate lucrurile in chip tainic, se 
intoarse înapoi şi (îi) făcu cunoscut (lui Lamech) și dădu 
acestui copil numele de Noe, căci el trebuia să mingiie pă- 
mintul pentru toată nimicirea sa. 

(cf. R.A. Charles, The Book of Enoch, Oxford, 1893, 
cap. CVI—CVII). 


NOTE 


1 „Veghetorii“ este un termen folosit în textele iudaice mai recente 
spre a denumi pe îngeri, cf. Daniel, IV, 10; alţi termeni folosiţi pentru 
a numi pe îngeri sînt „sfinţii“, „fiii cerurilor“ sau „fiii lui Dumnezeu“ 
(Geneza, VI, 2). Dar „Veghetorii“ sînt îngerii care nu şi-au îndeplinit 
îndatoririle lor și s-au unit tu fiicele oamenilor, revelind oamenilor 
tainele rele, desigur magia. Apocrifele așază această cădere a îngeri- 
lor în păcat în vremea lui Yared. 

2 Textul Genezei, VI, 4 face menţiune de existenţa Uriaşilor în 
vremea căderii în păcat a îngerilor, dar apocrifele consideră pe Uriaşi 
( = Titani ?) ca scoboritori ai unirii dintre Veghetori şi fiicele oameni- 

lor. Aşadar, Lamech se teme că fiul său — dacă soţia sa Batenos l-a 
zămislit cu un înger Veghetor — va reînnoi neamul rău al Uriaşilor. 

3 Batenos are sensul, în aramaică, de „fiică a omului“. Cartea 
Jubileelor, IV, 28 scrie că: „În al 15-lea Jubileu (= 750 ani de la creaţia 
lumii, un Jubileu fiind o perioadă de 50 ani), în a treia săptămină (de 
ani = în al 21-lea an al acestui ciclu de 50 ani), Lamech şi-a luat drept 
nevastă pe o femeie ce se chema Batenoš; ea era fiica lui Barakiiil 
(„el a binecuvintat pe Dumnezeu“). 

4 Fiul Cerurilor este un înger. | 

5 Metušalah este Matusalem menţionat în Geneza, V, 21. 

ê Despre Henoch, Geneza, V, 24 scrie: „Şi a plăcut Henoch lui 
Dumnezeu şi apoi nu s-a mai aflat pentru că l-a mutat Dumnezeu“. 
În apocrife s-a interpretat acest text în sensul că Henoch nu a murit, 
trăieşte veşnic şi cunoaște toate tainele divinității. Cartea Jubileelor, 
IV, 21 descrie revelaţiile pe care Henoch le primeşte de la îngeri în 
mijlocul cărora trăieşte: „El a fost cel mai adesea în aceste şase Jubilee 
= 300 ani) împreună cu îngerii lui Dumnezeu și ei i-au arătat tot ce 
este pe pămînt şi în ceruri, şi el a scris totul“. 

7 Parwaim este menţionat în II-Cronici, III, 6 ca o regiune pro- 
ducătoare de aur de unde s-ar fi adus aurul folosit pentru împodobirea 
Templului lui Solomon. Este vorba de o regiune mitică ce ar trebui 
identificată cu raiul, întrucît această regiune este locul de sălăşluire 
al lui Henoch. 

Dar legenda lui Henoch este de origine mesopotamiană şi mitolo- 
gia babiloniană aşază locul de şedere al lui Utnapishtim (care cores- 
punde lui Noe) într-o insulă, „la gura fluviilor“ (Ghilgameș, XI, 195). 
În mitologia sumeriană, Utnapishtim şedea către răsărit, spre Golful 
Persic, în ţara Dilmun. S-a propus să se identifice această ţară cu 
anticul Bar-bar, actuala insulă Bahrein. 

8 Pînă la Noe (Geneza, I, 29) se interzice orice hrană alta decit vege- 
tală, adică se interzice carnea şi alimentaţia carnală: „lată, vă dau 
toată iarba ce face sămînţă, de pe toată faţa pămîntului şi tot pomul 
ce are rod cu sămînţă într-însul. Acestea vor fi hrana voastră“. După 
Noe se permite alimentaţia cu carne dar se interzice carnea ce conţine 
sînge: „Tot ce se mișcă şi ce trăieşte să vă fie de mincare; toate vi le-am 
dat, ca şi iarba verde. Numai carnea cu sîngele ei, în care e viaţa ei 
să nu mîncaţi“ (Geneza, IX, 3—4). 

°? Arphaxad este fiul lui Sem (cf. Geneză, XI, 10). 

10 Muntele Lubar este menţionat doar în Cartea Jubileelor, VII, 1. 

11 Fluviul Tina este Tanais al grecilor vechi, adică fluviul Don. 

12 Magog este menţionat şi în Apocalipsul Sf. Ioan,XX, 8 şi în 
Cartea Jubileelor, IX, 8. 

13 Muntele cel Sfint, după exilul din Babilon, este pentru iudei 
Muntele Sion. Cartea Jubileelor, VIII, 19 afirmă că Muntele Sinai este 
„centrul ombilicului pămîntului“. 

1 Hebron este un oraș la sud de Ierusalim, într-o regiune fertilă. 
Oraşul a fost cunoscut și de hittiţi și are în jurul său morminte săpate 
în peșteri. Nu departe de oraş se află copacii lui Mamre (XD 135%) 
şi chiar în sec. al XVI-lea se cunoştea stejarul lui Abraham. Hebron 
a fost orașul de reședință a lui David înainte de cucerirea Ierusalimului. 
În Numerii, XIII, 22 se menţionează epoca întemeierii sale: „Hebronul 
fusese zidit cu şapte ani înainte de oraşul egiptean Țoan“ (Tanis, 
wS, S0an ). 

15 În Egipt, recolta depindea nu de ploi, ci de inundaţiile Nilului. 
În epoca aceea exista grîu în Egipt, cf. Geneza, XLII, 1—2. 

15 Numele aceștui rîu Karmon nu este atestat în altă parte, dar 
în Talmud se menţionează un fluviu Qarmeyon sau Qirmeyon. În 
orice caz este vorba de un braţ al Deltei Nilului, care nu poate fi decit 
brațul cel mai de răsărit, pelusiac. 

1 Numărul acesta de şapte braţe pare a nu fi prea exact, deși 
este menționat şi de Herodot, II, 17, dar șapte era un număr plin de 
valori mitice, număr sacru la semiţi. Apoi Abraham nu a putut stră- 
bate toate cele șapte braţe ale Nilului, căci ar fi ajuns în Libia și ar 
fi trebuit să se întoarcă înapoi spre a ajunge la Tanis care este în Delta 
Nilului. 

18 Fiii lui Ham sînt hamiţii, adică egiptenii. Ham este fiul lui Noe. 

19 Mişraim este în ebraică şi aramaică Egiptul; cuvîntul este un 
participiu la dual ce derivă din verbul șwr (*3%), „a împila“, „a 
oprima“, deci ar însemna „cele două regiuni care împilează, care opri- 
mă“, făcînd aluzie la cele două ţări din care e format Egiptul — cel 
de Jos și cel de Sus — şi la faptul că iudeii au fost oprimaţi un timp 
îndelungat în robia egipteană, dar poate și la sistemul de guvernare 
tiranic al Egiptului antic. Egiptul este numit cu un termen similar 
și în asiriană: Muzur, în babiloniană Mizr şi în arabă Misr. 

2 Visul este un procedeu midrasic destinat să explice pentru ce 
Abraham învaţă pe Sarah să-l recomande drept frate al său. 


21 Elementele acestui vis alegoric, al cedrului şi al palmierului, 
trebuie puse în relaţie cu Abraham şi Sarah. Sursa acestui vis alegoric 
pare a fi Psalmul XCII, 13: „Dreptul va crește ca palmierul, va spori 
precum cedrul din Liban“, căci dreptul este Abraham. 

22 Termenul ebraic de aici este Şoan ('Țoan), 1. Totuși, în Impe- 
riul Vechi, cînd pare a fi trăit Abraham, faraonii nu-și aveau reşedinţa 
la Tanis care a fost la început capitala fortificată a hicsoşilor și apoi 
în Imperiul Nou a devenit capitala lui Ramses II(13041 — 1235 î.e.n.). 

Mai tirziu orașul a devenit leagănul celei de-a XXI-a dinastii şi a 
prosperat pînă în timpurile romane. 

2 Abraham citeşte Cartea lui Henoch în prezenţa dregătorilor 
faraonilor. 

4 Frumuseţea lui Sarah este descrisă după sistemul relatărilor 
din midrasim. Aşa precum Abraham este tipul dreptului, Sarah esle 
şi ea tipul femeii perfecte, fără pată şi plină de înţelepciune. Descrierea 
lui Sarah se inspiră desigur din Cântarea cântărilor şi găsim analogii cu 
pasaje din Efeseni, V, 27. 

25 HRQNW3 în textul aramaic a fost vocalizat în chip ipotetic: 
Hyrkanos, Horganos. Dar acest nume nu este citat în Biblie, pare a 
fi de origine egipteană — cel puţin în prima parte HR care evocă 
numble zeului Hor. Ar putea fi începutul unui termen egiptean care 
începe cu Hari, „mare (ofiţer al lui...“) 

25 Acest frate al lui Abraham este Haran (Geneza, XI, 27—31). 

27 A cunoaşte“ are sensul de a avea relaţii sexuale ca în multe 
texte biblice. i 

28 Această convocare a înţelepţilor și vrăjitorilor este un clișeu 
des folosit cînd e vorba de curtea unui monarh oriental (cf. Geneza, 
XLI, 8; Ieşirea, VII, 11; Daniel, II, 2; V, 7 etc., apoi în Înţelepciunea 
lui -Ahigar, |, 1; XVII, 1). | 

*29 Acest gest al punerii mîinilor era practicat în“iudaism în unele 
împrejurări (Numerii, VIII, 10 şi XXVII, 18—22). Creştinismul îl 
va prelua pentru vindecarea bolnavilor (Marcu, XVI, 18; Fapte, IX, 
12 şi 17; XXVIII, 8). Cartea Jubileelor îl arată de asemenea pe Noe 
efectuînd acest rit de vindecare. 

Iosephus Flavius, în Antichităţi iudaice, VIII, II, 5, 45—49, 
relatează o scenă de exorcism de acest fel, la care a fost personal martor 
atît el cît şi împăratul Vespasian, exorcism efectuat de un iudeu Elea- 
Zar. Esenienii aveau, dealtfel, cunoștințe medicale şi vindecau prin 
plante, prin litoterapie şi prin exorcisme de felul celor arătate în acest 
text (cf. Iosephus Flavius, Războiul iudeilor, II, VIII, 6, 136). 

30 Tot astfel în Fapte, IX, 12, Pavel vede într-o vedenie că Anania 
îl va vindeca prin punerea miinilor şi îl va lecui de orbirea sa. 

31 Vizon este termenul din română veche ce corespunde grecescului 
Bvoooc, byssus, care poate fi o țesătură fină de in sau de bumbac. 

32 Hagar, conform Genezei, XVI, 1, era egipteană şi a devenit 
concubina lui Abraham. 

33 Biblia nu cunoaște acest detaliu despre soţia lui Lot şi nu afirmă 
că era egipteană, dar arată că ea a fost prefăcută într-o coloană de 
sare, atunci cînd a fugit din Sodoma şi s-a uitat înapoi (Geneză, 
XIX, 26). 

34 Bet-El are sensul de „casă a lui Dumnezeu“ în ebraică. 

35 Reconstrucţia altarului la Bet-El nu este menţionată în Biblie, 
ea trebuie pusă în paralel cu reconstrucţia Templului. 

35 Textul Bibliei arată că păstorii s-au certat între ei (Geneză, 
XIII, 7). 

37 Textul Genezei, XIX, 1—3, susţine că Lot a primit vizita a doi 
îngeri în casa sa, dar nu precizează că ar fi cumpărat casa. 

3 Înălțimea sau muntele Hașcr numit și Remat-Haşor (actual- 
mente Tell-Așur) este punctul cel mai înalt (1016 m) din Palestina 
centrală şi este aşezat foarte aproape la nord-est de Bet-El. 

39 Fluviul Gihon trebuie identificat cu Gibon, unul din cele patru 
fluvii ce izvorăsc din rai (Geneza, II, 13). Fluviul Gihon sau Gibon 
este Nilul, în Biblie şi după numele său egiptean Ye'or dar şi Sihor. 
Identificarea Nilului cu fluviul Gihon apare în Ieremia, II, 18 (după 
Septuaginta). 

40 Marea sărată cea mare este Marea Mediterană. 

41 Aici Muntele Taurului este Muntele Amanus, legat de Munţii 
Taurus din Asia Mică. 

42 Aici Marea Roşie este Oceanul Indian. De fapt acest nume nu 
este atestat decît în scrierile istoricilor şi geografilor greci (cf. Herodot, 
II, 158—159). 

13 Marea Trestiilor este Marea Roşie actuală, legată de Oceanul 
Indian prin strimtoarea Bab-el-Mandeb. 


44 Se menţionează mai mulţi stejari, nu unul ca în textul masoretic, 
poate ca o reacţie împotriva cultului unui copac, cult socotit păgin 
de iudei. 

35 Amoreenii erau o populaţie semită antică a cărei migraţie 
în Siria şi Palestina a precedat pe-cea a canaaneenilor, a iudeilor şi a 
arameilor. 


44 Relatarea continuă la persoana a 3-a în locul persoanei 1. 


4? Textul esenian al Apocrifului Genezei interpretează şi moderni- 
zează termenii arhaici din Biblie : astfel, Sinear care este Sumer devine 
Babilonul, căci acest stat s-a ridicat în locurile pe care erau aşezaţi 
vechii sumerieni; Ellasar din Biblie devine Capadocia în Asia Mică; 
regiunea Goyana devine Mesopotamia fiindcă Go-yam are în ebraică 
sensul de „în mijlocul mării“, apropiat de cel „între două fluvii“ cum 
este numită în grecește Mesopotamia. 

48 Refaimii sînt identificaţi cu un popor de uriași care trăiau în 
Palestina înainte de canaaneeni (cf. Deut., II, 11). Prin acelaşi nume 
sînt numiţi şi răposaţii din Seol. O cîmpie aşezată la sud de Ierusalim 
poartă şi ea acelaşi nume (/osua, XV, 8). Aici s-a luptat David cu 
filistenii (II — Regi, V, 22). 

49 În Biblie, regele din Gomora ca şi cel din Sodoma au căzut 
în niște puțuri de bitum, care se extrăgea din Marea Roşie. 

50 Valea cea Mare este valea fluviului Iordan. 

51 Textul biblic menţionează Hoba, dar autorul esenian înlocuiește 
acest nume cu unul mai cunoscut, cel de Helbon (actualmente 
Khalbun), menţionat şi în /ezechiel, XXVII, 18, regiune ce produce 
mult vin așezată la nord de Damasc. 

52 Targum-urile lui Onkelos şi Jonathan (dar nu şi cel din Ierusalim) 
nu menţionează preoţia lui Melchişedek, al cărui nume înseamnă 
„rege drept“ şi a fost socotit ca prefigurare a lui Hristos de către scrii- 
torii creştini. 

5 Spre deosebire de textele ebraice din Targumim, în serierile 
eseniene divinitatea se arată deseori oamenilor şi nu Cuvintul lui 
Dumnezeu, Memra care în Targumim se arată oamenilor în locul divi- 
nității însăşi. Această opreliște de a face să apară divinitatea însăşi 
înaintea oamenilor este proprie iudaismului ortodox rabinic, dar nu 
era păzită de esenieni. Într-adevăr, în textele eseniene se repetă des că 
Dumnezeu apare în plină lumină esenianului credincios (Imnuri, IV, 
5—6, 23; Regula Comunităţii, XI, 6). Pare foarte probabil că esenienii 
şi-au dat numele de „văzători“ tocmai fiindcă aveau viziuni, şi printre 
acestea aveau viziunea divinității. De aceea sînt numiţi „proroci 
mincinoşi“ de către cei ce nu admit doctrina lor. 


În redactarea acestor note am utilizat, în parte, notele publicate 
de Jean Carmignac la textul Apocrifului Genezei. 


INSCRIPȚII ARAMEENE DINAINIE 
DE ERA NOASTRA 


NOTIȚĂ INTRODUCTIVĂ 


După 1200 î.e.n. s-a produs prăbuşirea echilibrului marilor puteri 
din Orientul de Mijloc sub atacurile Popoarelor Mării şi imperiile: 
hittit, hurrit, asirian și egiptean fie că s-au fărămiţat, fie că au suferit 
o diminuare notabilă a forţelor lor militare şi economice. În acea epocă 
a fost cu putinţă crearea statelor arameene, mai mari sau mai mici, 
care sint moștenitoarele statelor mari şi puternice ale hittiţilor, ale 
hurriţilor și ale asirienilor. 

Am arătat că patria de baştină a arameenilor este pustiul siro-arab 
și de aici, cu începere din secdlul al XIV-lea î.e.n., ca păstori care îşi 
duceau turmele de oi, de cămile, de măgari şi de cornute, au pătruns 
pe încetul în ţinuturile „semilunei fertile“ în care se crease un vid de 
putere militară şi economică prin dispariţia sau slăbirea imperiilor 
mai sus arătate. 

Se poate afirma cu certitudine că aiâmeenii au ajuns la Ugarit 
încă din sec. al XIV-lea î.e.n. (cf. A. Dupont-Sommer, Les débuts de 
Phistoire arameenne, în Congress Volume, Leiden, 1953, pp. 45—47; 
M.Mc Namara, De populi Aramaeorum primordiis, în „Verbum Do- 
mini“, 35 (1957), pp. 135—137; J. Kupper, Les nomades en Mésopotamie 
au temps des rois de Mari, Paris, 1957, p. 114; P. Sacchi, Osservazioni 
sul problema degli Aramei, Firenze, 1960, p. 40) şi este posibil ca ei să 
fi fost prezenți în Siria de Nord cu un secol înainte. Astfel, s-a găsit 
un text în limba ugaritică în care apare termenul bn army (F. Thureau- 
Dangin, Une tablette bilingue de Ras-Samra, „Revue d'Assyriologie“, 
37 (1940 —1941), pp. 97—118). Apoi s-au găsit două texte, în aceadiană, 
la Ugarit, în care se citeşte Ar — me — ya și eqlātime a — ra — mi 
— ma. 

Dealtfel, numele de bn army, „fiu al arameeanului“, se găsește 
şi în alte două documente (cf. Mario Liverani, Storia di Ugarit, Roma, 
1962, p. 153). 

Cele mai vechi inscripţii arameene datează însă din sec. X—IX 
î.e.n. şi sint făcute mai ales pe piatră, mai rar ostraka. 


Inscripțiile pe care'le publicăm acum au fost strînse de H. Donner 
și W. Rollig (Kanaanäische und aramâăische Inschriften, Wiesbaden, 
Band I și II), cuprinzind textul inscripţiilor transliterat în alfabet 
pătrat: aramaic, textul acestora în traducere germană şi comentarii. 

Numerele inscripţiilor din acest prim volum poartă Nr. inscripției 


din această. lucrare. 


INSCRIPȚIILE nr. 222—224 


XOTITĂ INTRODUCTIVĂ 


Sfire. Stelele I—III. Textul unui tratat între două state, a regelui 
Barga'ia din h Th șia regelui Mati?el din Arpad, mijlocul seco- 
lului al VIII-lea î.e.n. (inainte de 740). 

Stela T — Stelă de bazalt in forma unui trunchi de piramidă de 
1,31 m înălţime. Lăţimea celor trei laturi cu inscripţii: partea dinainte, 
A, 0,52 m; partea dinapoi, B, 0,50—0,69 m; partea din dreapta, C, 
0,3+ m. 

Stela este, spartă în direcţia orizontală in două locuri şi s-a păstrat 
fragmentar. Inseripțiile păstrate cuprind: A = 42 rìnduri; B = 45 
rînduri; C = 25 rînduri. 

Stela II — 12 fragmente ale unei stele-de bazalt, ale cărei formă 
şi dimensiuni corespund originar stelei I. Înălţimea părților păstrate 
şi reconstituite după fragmente are circa 0,60 m. Lăţimea părților 
laterale, circa 0,37 m. Partea A a stelei:Îl are 14 rînduri; partea B 
are 21 rinduri; partea C, 17 rînduri. 


Stela III — 9 fragmente ale părţii inferioare a unei stele de bazalt. 
Lăţimea stelei rămase reconstituite din fragmente este de 1,025 m; 
înălțimea, de circa 0,82 m. În partea de sus se află o scobitură. Din 
inscripţie s-au păstrat 29 de rînduri. 

Nu se poate determina cu precizie cind şi unde au fost găsite 
aceste:stele, dar locuitorii din Sfire (25 km sud-est de Alep) afirmă 
că au fost găsite in această localitate. 


Actualmente, stelele I şi II se află la Damasc; în Muzeul Naţional; 
stela III, la Beirut, în Muzeul Naţional. 


Prima publicaţie a stelei: P.S. Ronzevalle, Mélanges de l Université 
Saint Joseph de Beyrouth, 15, 1930/1931, pp. 237—260 (Stela I). 

Nr. 222 
Stela 1 
A 


Înţelegerile lui Barga'ia!, regele din KTK2, cu 
Mati'-el, fiul lui “Atarsamakt, regele din [Arpad şi in]țele- 
gerile fiilor lui Barga'ia cu fiii lui Mati'-el şi înțelegerile 
nepoților lui Barga'ia şi a descendenților [săi cu scoboritorii] 
din Mati'-el, fiul lui “Atarsamak, regele din Arpad și 
înțelegerile din K T K [cu înțelegerile] din Arpad şi înțele- 
gerile boierilor din K T K cu înțelegerile boierilor din Arpad 
și înțelegerile soţlilor(?) din...] cu participarea întregului 
Arame şi cu participarea lui M S R? și a fiilor săi, care se vor 
urca pe locul (tronului [său] şi [cu participarea regilor din] 
Aramul de Sus şi de Josè şi cu participarea oricărui care 
intră în acest palat [....... ]. 

Ei au încheiat aceste înţelegeri. Aceste înțelegeri (sint 
acelea) pe care le-a statornicit Barga’ [ia] (înaintea)...... 
lui ...... M L Š şi a lui Marduk şi a lui Șarpanitu şi înaintea 
lui Nabu” și a lui Ta[Smetu şi înaintea lui Erra şi Nus)ku 
și înaintea lui Nergal și Laș şi înaintea lui Šamaš şi Nuru și 
inaintea lui S[in și Ningal... şi înlaintea lui NKR și alui 
KD'H şi înaintea tuturor zeilor pustiului și a ținutului 
rodn[ic şi înaintea lui Hadad din Ajlep și înaintea celor şapte 
stele (Pleiadele—n.n.C.D.) şi înaintea lui El și a lui “Elion!! 
și înaintea Cerullui și a pămîntului și înaintea fundului 
mării] şi înaintea izvoarelor şi înaintea zilei şi a Nopţii. 

Martori sint toți zeii din KTK şi zeii din Arpad. Des- 
chideţi ochii voştri şi priviţi la înțelegerile dintre Barga'ia 
cu Mati'-“el, regele din Arpad. 

Și dacă va călca înțelegerea aceasta Mati'-el, fiul lui 
“Atarsamak, regele din Arpad- cu Barga'ia, regele din KTK 
şi dacă vor călca această înţelegere descendenţii lui Mati'-“el 
cu scoboritorii din Barga'ia.... şi dacă vor călca această 
înțelegere locuitori din Bit-(ÂA)gusi... |... cc... ] 
o oaie şi nu va rămine grea; şi şapte doi[ci] să ungă!? 
[pieptul ei] şi să alăpteze un copil și el să nu se sature; și 
șapte iepe să alăpteze un minz și el să nu se sature; şi șapte 
vaci să alăpteze un vițel [şi el să nu se sature]!3; şi şapte oi 
să alăpteze un miel și [el să nu se sature]; şi şapte găini să 

se ducă să caute de mincare și să nu ucidă nimic! Şi dacă 
Mati'-['el] va călca (înţelegerea aceasta) < cu Barga'ia> ] şi 
cu fiul său și cu descendenţii săi, atunci regatul său să fie 
ca un regat (clădit) pe nisip, ca un regat de vis, pe care Assur 
il stăpineşte! Had[ad să reverse] tot răul pe pămînt și în 
cer și tot felul de necazuri. Și el să reverse peste Arpad 
[grăunţe de grin]dină! 

Și vreme de şapte ani să mănince lăcusta! Și timp de 
șapte ani să roadă viermele! Și timp de șapte [ani să se 
ri]dice T W J la suprafața țării sale, aşa ca nici un zarzavat 
(plantă) să nu crească şi să nu se vadă nimic verde și iarba 
să nu mai poată [fi zărită]! Şi sunetul de țiteră să nu se mai 
audă în Arpad și la locuitorii lui, (ci) zgomotul nimicitorului 
și lar[ma Jefuiltorului şi vaiete de jale! Şi zeii să trimeată 
din toate părţile vătămări asupra lui Arpad și a locuitorilor 
lui. lar gura șarpelui și gura scorpionului și gura ursoaicei 
și gura panterei și a moliei și a puricelui să nimicească! 


Și potirnichile [să cadă dejparte de el! Iarba să fie 
pustiită (spre a deveni) un deşert, şi. Arpad să se facă un 
morman de ruine, ca să fie [culcuș pentru vieţuitoarele 
sălbatice, şi] al gazelelor și al şacahlor și al iepurilor şi al 
pisicilor sălbatice și al bufnițelor şi al... şi al coţofenelor! 


ŞI nu se va mai numi el or[aş și)... Aşa cum această 
ceară este arsă în foc! aşa vor arde Arpad ȘI [orașele sale 
fiice, cele mullte! Şi fie ca Hadad să insămințeze in el sare 
si buruieni, ca să nu-se mai pomenească de el! Aceasta 
creadă ȘI ial este Mati'-el şi persoana sa. Așa cum 
aceasta este arsă în foc, aşa să fie ars în foc Mati-el; 


și așa cum sint rupte acest arc și aceste săgeți, așa să rupă 
Anăhită şi Hadad [arcul lui Mati'-el] şi arcul boierilor 
săi! Și aşa cum omul acesta de ceară este orbit, aşa să-i 
piară vederea lui Mati'-e[l]! [$i așja cum viţelul acesta 
este tăiat în' bucăţi, aşa să fie. Mati'-el rupt în bucăţi 
şı boierii săi să fie tăiați bucățele! 

[Și aşa cum este dezgolit] (dezvelit de veșminte) acesta, 
așa să fie dezgolite femeile lui Mati'-el și nevestele boieri- 
lor [lui]! Şi așa cum este luată această femeie și este lovită 
peste faţă, așa să fie luate [femeile* lui Mati-el și) femeile 
descendenților săi și soțiile boierilor lui și să fie lovite peste 
față! 

B 


(Înţelegerile lui Barga'ia, regele din K T K, cu Mati'-el, 
fiul lui (Ata)[rsamak, regele din Ar]pad și înțelegerile fiilor 
lui Barga'ia cu fiii lui Mati'-el şi înțelegerile [nepoților 
lui Barj]ga'ia cu descendenţii lui Mati'-el şi cu scoboritorii 
acestui rege care se va urca pe (tro)nul său [și îl va stăpini] 
șI cu locuitorii din Bit-(A)gusi și din Bit-$ LL și cu [întreg] 
Ara[mul şi înțelegerea lui KT K cu înțelegerile lui Arpad, 
și înțelegerile boierilor din KT K cu înţel[egerile boierilor 
din Ar]pad şi cu locuitorii săi şi înțelegerile zeilor din KTK 
cu înțelegerile ze[ilor din Arpad; și] sînt acorduri divine 
acelea pe care le-au statornicit zeii! (Fie ca) [Barga'a] să 
domnească bine [în veci] ca un rege mare! Și [aceste] înţele- 
geri [le vor păzi toţi zeii !] Și nici unul din cuvintele aceste[i] 
inscripţii nu va tace! [Și ele ver fi auzite din] R Q W pină 
in Ya'ud[i și] BZ, din Liban pînă în JB [........... dica 
O E m E EEEE E at ala a data iaca acas 
Și dacă Mati’: el nu dă ascultare [și dacă fiii săi nu dau 
ascultare, și dacă locuitorii supuși ai lui nu vor da ascultare, 
și dacă nu vor da ascultare toţi regii care vor domni în 
Arpad.. [...] atunci veţi fi voi călcători ai [acestei înțelegeri 
dinaintea zeilor], care se află [scriși] în această inscripţie. 
Dar dacă voi veți da ascultare și veți păzi aceste înțelegeri 
Si veți zice: „Éu [sint] un om (credincios) al acestei înțele- 
geri“, atunci [eu nu voi ridica mina mea] împotriva ta ȘI 
fiul meu nu va ridica mînă sa împotriva fiilor [tăi] şi des- 
cendența mea (nu va ridica mina) împotriva descendenţei 
[tale]. Iar dacă unul dintre regi sau unul dintre vrăjmașii 
mei [ar grăi] impotriva mea şi tu vei spune vreunui rege: 
„Ce falci tu?“ şi el ridică mina împotriva] fiului meu și îl 
ucide și ridică mina sa și ia din pămîntul (ţării) mele sau 
din posesiunea mea, atunci tu ai căl[cat aceste înţellegeri, 
care sint (arătâte) în această inscripție. Și dacă unul dintre 
regi vine și mă înconjoară (şi vine) oștirea [ta] de luptă cu 
toate [....] Şi dacă în ziua pe care zeii.... tu nu vei sosi 
cu oştirea ta și ea [nu] vine impreună cu oastea noastră de 


luptă, ca să apere ca[s]a mea, [şi dacă scoboriltorii tăi [nu] 
vor veni, spre a apăra descendența [mea], atunci [tu ai 
călcat această înţelegere încheiată înaintea zeilor acestei 
înțelegeri, care se află în această pisanie 

şi dacă tu nu-mi aduci hrana mea [şi dacă îmi] suprimi hrana 
și dacă nu îmi vei plăti hrana mea, atunci tu ai călcat (aceste) 
înțelegeri... (restul inscripției, fragmentar, nu este inteligibil ) 


C 


Așa am vorbit noi [şi aşa am scris noli. Ceea ce eu 
[Mati'-el am scris, (aceasta reprezintă) o avertizare pentru 
fiul meu [și pentru] nepo[ții] mei, care se vor urca pe [(tro)nul] 
meu, ca să săvirşească binele [sub] soare pentru casa [mea] 
re[gală], c ca să nu se întimple nimic rău casei lui Maftr-ʻel 
și fiului său şi] nepoților lui i[n vecii vecilor ....... ]. Fie 
ca zeii să ţină departe (înlăturind) tot răul de la vremea 
vieţii sale și de la casa lui! Cine nu păzeşte cuvintele inscrip- 
ției, ce se află pe această stelă, ci spune: „Eu voi şterge 
cuvintele ei!“ sau „Eu voi răsturna binele spre a mă în- 
drepta [spre] rău!“, — în ziua în care va săvirşi aceasta, 
fie ca zeii să doboare pe acel om şi casa lui şi tot ce este în 
[ea], iar cel ce este mai de jos al lui să ducă spre ce este mai 
sus! Și descen[denţa] lui să nu posede nici un nume! 


NOTE 


1 Bargavia, MRI, „fiu al maiestăţii“, subst. m), „înălțime“, 


ce 


maiestate“, iar 12, „bar“, este „fiu“ în aramaică. Pentru cealaltă 
parte a numelui regelui MNI, ga'ia, — cf. ebraic TNI. 

2 Nu s-a ajuns la un consens unanim asupra identificării acestui 
teritoriu. 

3 Mati'-el este ?Kynb, „cel păzit de El“. 

4 “Atarsamak ,1DDîNY, nume propriu persan, de origine indo- 
europeană, cu sensul de (zeul) „Atar a sprijinit“. 

5 Arpad, "ON, nume de oraș, astăzi Tell-Refad la 30 km de 
Alep. În antichitate Arpad era capitala regatului Bit-Aguti. 

€ Aramecnii întemeiaseră mai multe regate în Siria de nord şi 
în Mesopotamia care par, după multe inscripţii, să aibă conştiinţa că 
aparţin cel puţin lingvistic unui aceluiaşi popor. 

? MS R,"Sb, nu poate fi Egiptul, în semitică "bb, MȘRYM 
(la dual), ci pare mai curînd un teritoriu în nordul Siriei. 

8 Aramul de Sus şi de Jos indică fără îndoială statele mici ara- 
maice din Siria şi din Mesopotamia. 

* MLS este un nume de zeu necunoscut. | 

10 Marduk este binecunoscutul zeu asiro-babilonian, iar Nabu, 
zeu asiro-babilonian corespunzînd lui Hermes. La fel ceilalţi zei sînt 
asiro-babilonieni. 

11 E] şi “Elion sînt zeități principale ale pantheonului fenician 
din Ugarit (cf. Ath. Negoiţă, Gindirea feniciană în texte, Bucureşti, 
1979, p. 333). 

12 Se credea, desigur, că prin ungerea sînilor cu undelemn se 
sporeşte secreția de lapte. 

13 Fără îndoială, secarea secreției lactate la femeie, la iepe, la 
vaci era o calamitate gravă şi inscripţia de față blestemă pe cel ce va 
călca această alianţă să sufere o astfel de calamitate. 

14 Se descriu în continuare operaţii de magie neagră. 


Nr. 293 
A 


(... Şaptei lepe) [să alăpt]eze un minz şi el să nu se sature! 
Si sapte vaci să alăpteze un vițel şi el să nu sesature! Și 
șapte [oi să alăpteze un miel și el să nu se sature! Şi şapte 
capre să] alăpteze un ied și el să nu se sat[ure! Și şapte 
găini să se ducă să caute de mincare și să nu omoare nimic! 
Şi dacă el va căllca tratatul acesta faţă de Barga'ia și faţă 
de [fiul] său şi față de descendența sa; atunci regatul să fie 
un regat ca de vis! Şi numele său să fie ui]tat ! Și mormîntul 
[său] să fie... 

(restul inscripției conţine fragmente ce nu pot fi integrate 
în fraze coerente ) 


B 


„” înțelegerile şi binele pe care zeii le-au săvirşit față 
de [Arpad și de locuitorii săi. Şi dacă Matr-el nu dă 
ascultare și dacă fii săi nu dau ascultare (şi) dacă boierii 
săi nu vor da ascultare și dacă nu vor asc[ulta toți regii din 
Arpad....] care sint treji. 

Iar dacă tu dai ascultare, atunci (va fi) linişte [... lar] 
dacă tu grăieşti în cugetul tău și gindești în inima [ta]: 
[„Eu sînt un om credincios înțelegerii şi voi da ascultare lui 
Barga'a], şi fiilor săi şi descendenței sale“, atunci eu nu voi 
ridica mî[n]a [împotriva ta] şi [fiul meu împotriva fiului 

tău și descendența mea împotriva descendenței tale], nici 
ca să-i lovească, nici ca să nimicească numele lor. Și [dacă 
unul dintre fiii mei (va) spune: „Eu vreau] să mă [aşez] pe 
[tronul] tatălui meu, căci se bilbiie şi este bătrin!“ şi (dacă) 
fiul meu vrea să aibă [capul meu), ca să [mă ucidă pe mine 
şi dacă tu vei grăi în sensul părerii u, (zicînd): „Dacă el 
vrea să-l omoare, atunci să-l omoare“ !, atunci tu să fii socotit 
călcător al acestei înțelegeri față de o zeii care au stat la 
această înțelegere și care se află în această inscripţie. . 

(restul inscripției este format din fragmente de fraze ce nu 
pot fi integrate într-un text inteligibil) 


C 


[Iar cel ce] se va apuca să înlăture [a]ceste inscripții 
din casele zeilor“, unde sînt ele îng[r]opate şi va [z]ice: 
„Vo şterge aceste inscripţii, cuvint [cu] cuvint! Eu voi 
șterge pe ,K T K‘ şi pe „regele său'!“ Acela trebuie să se 
teamă să înlăture inscripţiile din „casele zeilor“! Și (cel) ce 
va spune către cel ce nu știe: „Mie îmi este frică, frică!“ şi 
[zi]ce: „Am înlăturat [inscripţiile din „casele zeilor“, acela 
să molară] într-o oprimare de negrăit, el și copiii săi!..: 
Vor [sejcera zeii ce se află în [ace]astă inscripţie, pe Matt- 
“el și pe fiul său şi pe nepoţii lui și descendența lui şi pe toți 
regii din Arpad și pe toţi boierii săi şi pe locuitorii lui din 
casele lor și din zilele (vieții) lor! 


Nr. 224 


(Și fiecare ce vine la tine), sau la fiul tău < sau 
la nepotul tău >> sau la scoboritorii din neamul tău, sau la 
un rege din Arpad și grăiește [im]potriva mea sau impotriva 
fiului meu sau impotriva nepotului meu sau împotriva 
descendenţei mele si, de asemenea, oricare om care cere 
azil şi grăieşte cuvinte rele cu privire la fap[tele mele] ȘI tu 
primeşti cuvintele sale — tu trebuie să mi-i predai pe ei 
mie şi fiul tău trebuie (să)-i predea fiului meu și descendența 
ta trebuie să-i predea descendenței mele, și (descendența) 
[tuturor rejgilor din Arpad trebuie (să) mi-i predea mie. 
Ceea ce imi va părea mie nimerit și bine, le voi face lor. 
lar dacă (tu), totuşi nu (vei face) aceasta, (atunci) tu te-ai 
făcut călcător al acestor înțelegeri faţă de zeii toţi care au 

fost de faţă la [aceste] înţelegeri și sint in [această] inscripţie. 
Și dacă un fugar fuge de la mine, unul din dregătorii mei 
sau unul din frații mei sau unul din eunucii mei, sau unul 
dintre supuşii mei, care îmi este plecat mie și se duc la Alep, 
(atunci) tu nu trebuie să îi hărăzeşti cu hrană și să nu le 
spui lor: „Rămineţi liniștiți în locurile voastre!“ și tu nu 
trebuie să-i încurajezi, ci tu trebuie să-i învingi pe el și să 
mi-i aduci înapoi. Şi dacă ei nu se opresc pe teritoriul tău, 
(atunci) tu totuşi să-i birui pînă cind voi veni eu însumi și 
îi voi lua ca prinşi. Dacă tu totuşi îi încurajezi şi dacă le 
dai hrană şi dacă le spui: „Rămiîneţi unde sinteţii“ şi „Nu 
vă întoarceţi înapoi la locul lui!“, (atunci) tu ești călcător 
al acestei înţelegeri. 

Si toți regii din vecinătatea mea dimprejur, sau oricine 
care este prietenos faţă de mine sau cei către care am trimis 
solii mei spre a transmite [solii], sau tot ce îmi va place și 
voi găsi cu cale, sau cel care îmi va trimite solia sa: „Deschisă 
să fie calea pentru mine! Tu nu trebuie să te amesteci în 
„această împrejurare şi să nu-mi ridici nici o obiec[ţie] pentru 
aceştia! Dacă însă (tu) nu (faci) așa, totuși, (atunci) tu ai 
că[lc]at aceste înțelegeri. Și dacă unul dintre fraţii mei,... 
sau unul dintre dregătorii mei, sau unul dintre of[ițerii mei, 
sau vreunul din oamenii ce îmi sînt supuşi mie, sau unul 
dintre vrăjmașii mei, vrea să-mi ia capul, ca să mă răstoarne 
pe mine, ca să răstoarne pe fiul meu sau descendența mea — 
și dacă mă vor ucide pe mine, (atunci) tu trebuie să sosești 
tu însuţi ca să răzbuni sîngele meu din mina vrăjmaşilor 
mei și fiul tău trebuie să vină (și) să răzbune sîngele fiului 
meu, pe vrăjmaşi lui şi nepoţii tăi trebuie să vină ca să 
răzbune sîngele nepoților mei, şi descendenţii tăi trebuie să 
vină (şi) să răzbune sîngele scoboritorilor mei. Și dacă (acest 
duşman) este un oraş, (atunci) loveşte-l în întregime cu 
sabia ta! Și dacă este unul dintre fraţii mei sau unul dintre 
slujitorii mei sau [unul] dintre ofițerii mei şi dintre locuitorii 
care îmi sint supuşi mie, (atunci) tu să-i loveşti pe ei, cu 
totul pe el şi pe descendenţii lut şi pe boierii săi şi pe prie- 
tenii săi cu sabia ta! Dacă totuşi nu vei (săvirşi) aceasta, 
(atunci) tu ai călcat acest tratat de alianţă dinaintea tuturor 
zeilor care au fost de faţă la această înțelegere. Și dacă îţi 
vine în inimă şi unelteşti să mă omori, < și (dacă) vine în 
inima fiului tău şi proiectează să omoare pe fiul meu >, 
și (dacă) vine în inima nepotului tău şi proiectează să 
omoare pe nepotul meu, sau dacă vine în inima descendenților 

tăi şi ei proiectează să ucidă pe descendenţii mei şi dacă 
vine în inima regilor din Arpad < şi ei uneltesc să mă ucidă 
pe mine >, — în orice împrejurare în care un om va fi 
mort, tu ești călcător al acestui tratat încheiat înaintea 
tuturor zeilor care se află în această inscripţie. 

Și dacă fiul [meu] care stă pe tronul meu are o ceartă 
dreaptă cu fratele (său sau) unul dintre fraţii lui vrea să-l 
inlăture pe el, (atunci) tu nu trebuie să stirneşti ceartă și 
vrajbă între ei şi să-i spui lui: „Ucide pe fratele tău!“ sau 
„Prinde-l pe el în inchisoare şi [nu] îl slobozi pe el!“. Dacă 
tu, [dimpotrivă], vei mijloci intre ei, (atunci) el nu-l va 
ucide (pe fratele tău) şi nu-l va arunca în închisoare. Dar 
dacă tu nu vei mijloci între ei, atunci tu ai călcat această 
înțelegere. Și în (ceea ce) priveşte pe regii din [JuJrul meu, 
dacă un fugar de-al meu va fugi la ei și dacă un fugar de-al 
lor va fugi şi va veni la mine, şi dacă (imi) va aduce înapoi 
ceea ce îmi aparține, (atunci) îi voi da eu înapoi lui [ceea ce 
îi aparține. Și] tu însuți nu trebuie să intervii cu silnicie 
împotriva mea! Dacă totuşi nu vei (face) aşa, (atunci) tu 
al călcat această înțelegere. 

Și tu nu trebuie să bagi vrajbă în casa mea, şi printre 
fiii mei şi printre frații [mei şi printre] descendenții mei şi 
printre supușii mei şi să le spui: „Ucideți pe Domnul vostru 
și lăsați să fie o schimbare!“, căci lucrul acesta nu ar fi 
frumos din partea ta și cineva va răzbuna [sîngele meu. 
Și dacă tu] îmi vei face nedreptate sau fiilor mei sau des- 
cendenţilor [mei], (atunci) tu te-ai făcut călcător al acestei 
înţelegeri dinaintea tuturor zeilor acestei alianțe care se 
află în această inscripţie. 

[Și TL'1JM! şi împrejurimile (orașului)? și aristocrația 
sa și teritoriul său aparțin tatălui meu și [dinastiei sale] 
pe vecie. Și atunci cînd zeii au lovit dinastia mea [pămin- 
tească], acesta [aparlținea altuia. Acuma însă zeii au resta- 
bilit dina[stia] mea [pămîntească] şi [dinastia] mea pămin- 
tească [s-a mărit] și TL/IM aparţine lui [Barga'i]a și fiului 
său şi nepoților săi şi descendenței sale pe vecie i-a fost 
hărăzită. Si [dacă fiul meu] are o ceartă, un litigiu şi (dacă) 
nepotul meu are un litigiu și dacă descendența mea are vreun 
litigiu [cu descendenții tăi] pentru TL'IM 3i a a 
sale clădite cu case și pentru aristocrația sa. .., (atunci) 
tu ai călcat aceste înțelegeri’. 


(restul inscripției alcătuit din cuvinte și porțiuni dintr-o 
frază nu este inteligibilă ) 

NOTE 


1 TIM este un nume de localitate scris: D'B2N, dar nu s-a 
putut localiza cu certitudine. 

2 Împrejurimile oraşului sînt acelea în care seminomazii din veci- 
nătate își ţineau recoltele lor. 

3 De la descoperirea stelelor de la Sfire s-a pus alături de o serie 
de probleme filologice şi cea a interpretării istorice a acestui tratat 
de alianță. O primă problemă istorică este acea a raporturilor între 
cei doi semnatari ai acordului de alianţă. Textul stelelor I—III lasă 
să se întrevadă limpede că alianţa se face pe seama şi cu ascultarea 
deplină a regelui din Arpad; căci îndatoririle sint de o singură parte, 
blestemele sînt formulate doar împotriva regelui din Arpad şi bine- 
cuvîntările sînt şi ele spuse pentru acest rege. 

A. Dupont-Sommer, în „Bulletin du Musée de Beyrouth“, XIII 
(1956), p. 36 sq., a formulat ipoteza că este un tratat care reglemen- 
tează raporturile de vasalitate, de subordonare a regelui din Arpad 
fată de Barga'ia din KTK. Tratatele de vasalitate hittite (V. Korošec, 
Hethitische Staaisvertrăge, în „Leipziger rechtswiss. Studien“, 60, 1931) 
au cu totul alt caracter şi enumeră îndatoriri precise pentru contribuţii 
băneşti, apoi de trimiterea unor contingente de trupe; astfel că textul 
acestui tratat de alianţă trebuie considerat ca încheiat între doi parte- 
neri egali în putere militară și economică. 

Cît priveşte identitatea semnatarilor acestui tratat, Mati'-el 
este acelaşi cu Mati-ilu care încheie un tratat cu regele asirian Assur- 
nirari V (E. Weidner, „Archiv fiir Orientforschung“, VIII (1932—1933), 
p. 17 sq.). Mai dificilă este identificarea lui Barga’ ia a cărui persoană 
este strîns legată de numele statului ce îl stăpînea KT K. 

Mai mulţi cercetători francezi (Cantineau, Dossin, G. Contenau) 
afirmă că KT K și Barga'ia sînt denumiri criptografice pentru Asiria 
şi regele ei Assurnirari V. A. Dupont-Sommer crede că Barga'ia este 
numele aramaic de rege al lui Sardur III, rege al lui Urartu, inamicul 
Asiriei din secolul al VIII-lea î.e.n., aceasta întrucît Sardur se numea 
adesea „regele din Kasku“, un ţinut pe care îl cucerise. Dar nici această 
ipoteză nu poate fi reţinută, căci e greu de admis că KT K = Kasku, 
astfel că rămîne deschisă identificarea acestei regiuni. 

Scopul acestui tratat este însă limpede, acela de a consolida status 
quo-ul regatelor arameene supuse unei puternice presiuni din partea 
asirienilor în această epocă, presiune care urmărea cucerirea acestor 
regate. 

INSCRIPȚIA Nr. 216 


NOTIȚĂ INTRODUCTIVĂ 


Sendjirii — capitală a regelui Barrakib din Sam'al. Jumătatea 
secolului VIII î.e.n. (între 733/732 şi 727 î.e.n.). Ortustat din dolorit 
înalt de 1,31 m şi lat de 0,62 m. Ortostatul se termină în extremitatea 
superioară cu o cavitate. Pe partea stingă a monumentului se află o 
reprezentare în relief a regelui care merge, cu barbă împletită, coif 
şi un veşmint cu ciucuri, în mîna stingă are o floare de lotus stilizată(?); 
în spatele regelui, la stînga, urmele figurii unui servitor cu apărătoare 
din pene de struţ într-o mină, iar în cealaltă un obiect ce nu poate îi 
identificat. La .dreapta capului regelui se află simboluri ale zeilor: o 
bonetă ascuţită, simbolul lui Hadad; un jug la un harnașament de car 
de luptă este simbolul lui Rakib-el; o stea cu cinci colțuri într-un cerc 
conturat de două ori = Reset(?); discul solar înaripat = Šamaš; o 
semilună deschisă în sus = Sin. Inscripţia are 20 de rînduri, cu semnele 
de despărţire ale cuvintelor, începe dedesubtul brațului sting al regelui 
pe partea dreaptă anterioară a ortostatului. 

A fost găsită la 1891 la Sendjirli. Actualmente se află la Istambul, 
în Muzeul de Antichităţi. 

Prima publicare a inscripţiei: F. von Luschan, Ausgrabungen in 
Sendschirli, 4. „Mittheiiungen aus den -Orientalischen Sammlungen“, 
14 (4911), 255, pp. 377—380. | 

Publicată şi în A. Dupont-Sommer, Les Arameens, p. 66. 


Nr. 216 


Eu sint Barrakib!, fiu al lui Panammuwa?, regele din 
Sam'al, sclavul lui Tiglatfalasar?, stăpinul celor patru părți 
ale lumii. Pe temeiul loialității tatălui meu și a mele însumi, 
m-a aşezat stăpinul meu Rakib-el5 şi stăpinul meu Tiglat- 
falasar pe tronul părinţilor mei. Și casa tatălui meu era 
mai zeloasă decit toate; şi eu am alergat la roata stăpinului 
meus, regele Asiriei, în mijlocul unor regi puternici, posesori 
de argint şi posesori de aur. Şi eu am lucrat casa tatălui meu 
și am făcut-o mai frumoasă decit casa oricărui altuia dintre 
regii puternici. Şi fraţii mei, regii, rivneau la tot ceea ce crea 
frumusețea casei mele. Și o casă frumoasă au avut părinţii 
mei, regii din Sam'al; era casa lui Kilamuwa, care îi apar- 
ținea lui, și aceasta era casa de iarnă și casa de vară pentru 
ei. Aşa am clădit eu această casă. 

NOTE 


1 Barrakib are sensul de „fiul (zeului) Rakib“, zeul-călăreţ. 

2 Panammuwa este un nume de persoană asianic, cu terminația 
-muwa ca şi Kilamuwa, nume de rege citat într-o inscripţie provenind 
din aceeaşi regiune. 

3 Tiglatfalasar III, regele Asiriei (745—727). 

4 Regii Asiriei, ca şi ai Babilonului, s-au intitulat întotdeauna 
astfel: stăpîni ai celor patru părţi ale lumii, adică stăpîni potenţiali ai 
Universului. Chiar şi această titulatură regală arată limpede dorinţa 
de putere, pofta de a domina totul în jur a regilor Asiriei. 

5 Rakib-el este zeul care păzeşte casa regală din Sam'al. 

€ Alerga pe jos alături de carul de luptă al regelui Asiriei. 


INSCRIPȚIA Nr. 202 


NOTIȚĂ INTRODUCTIVĂ 


Afis, la circa 45 km sud-vest de Alep, pe şoseaua dintre Hamat 
şi Homs către Damasc. Stelă cu inscripţie a regelui Z K R din Hamat 
şi a lui L'S, găsită în 1903. Patru fragmente ale unei stele de bazalt 
mai mare de 2 m înălţime şi de 0,27—0,30 m lăţime. Inscripţia scrisă 
cu semne de separare ale cuvintelor se găseşte jos la partea anterioară 
(A) avînd 17 rînduri, pe partea stingă (B) este inscripţia cu 28 rînduri, 
iar pe partea dreaptă (C) inscripţia cu 2 rînduri. Partea superioară a 
celei anterioare poartă un basorelief reprezentind o figură de bărbat 
în profil ale cărui picioare şi o parte din veşmînt sînt conservate; 
sub el, un piedestal cu ornamente.de tipul crucilor Sf. Andrei. Se află 
acum la Paris, la Musée du Louvre. 

Prima publicare a inscripţiei: H. Pognon, Inscriptions sémitiques 
de la Syrie, de la Mesopotamie et de la region de Mossoul, Paris, 1907/ 
1908, pp. 156—178. Publicată şi de A. Dupont-Sommer, Les Ara- 
meens, pp. 45—48. 


Nr. 202 

A 

[Stela pe care a aşezat-o Z K Ri, regele din [Ha]mat? 
și L‘Š3 pentru 'L W R4, [stăpinul său. Eu sint Z K R, regele 


din Hamat şi L'S; eu sint un om smerit. Şi [... m-a înălţat 
B'(LSM[INE și s-a ridicat împreună cu mine și m-a făcut 

rege [peste Hazjrak$. Atunci a adus Bar-Hadad”, fiul lui 
Haza'el, (puterea) a zece regi din Aram împotriva mea: 
Bar-Hadad şi oștirea sa, Bar-Gusi8 şi oștirea sa, pe regele 
din Quė? şi oștirea sa, pe regele din Ungi! şi oștirea sa, pe 
regele din Gur[gu]m!! și] oștirea sa, pe regele din Sam'al'? 
și oşt[irea] sa, pe regele din Milid® (și oşltirea s[a........ 
...] şapt[e regi], ei şi oștirile lor. Atunci au clădit toţi acești 
regi un meterez de împresurare impotriva (cetății) Hazra[k] 
și au înălţat un zid, mai înalt decît zidurile din Hazrak și 
au săpat un şanţ mai adînc decit șanțul [său]. Eu însă am 
inălțat mîinile către B'LS(MIJN şi B'LSMI[N] m-a auzit 
pe mine. [Atunci a grăit] B'LSMIN către mine [prin] inter- 
mediul văzătorilorit și prin intermediul prezicătorilor [şi a 
grăit] B'LSMIN [către mine] (aşa): „Nu te teme; căci eu 
[te-am [făcut rege şi eu mă voi] ridica împreună cu tine 
și am să te izbăvesc de toți [acești regi] care au clădit un 
meterez de împresurare împotriva ta!“ Și mi-a grăit [mie] 
B'LSMIN..... toți aceşti regi care au clădit împotriva 
15: IDE şi aceste ziduri ca|re....... ] 


EET ] Hazrak [....] cu care de luptă [şi] cu călărime 
[...] cu regele lor în mijlocul lor. E[u am clădijļt (cetatea) 
Hazrak şi am adăugat [la ea] toată împrejurimea [...].. și 
eu am clădit aceste fortificații de fiecare parte [...] Eu 
am [clJădit capişte ale zeilor în toată [țara] mea. Și eu am 
clădit [..... ] Afis și [..... ] Și eu am statornicit pentru 
CL W R] această stelă și am sc[ris] pe ea lucrul miîinilor 
mele [.... Cine va înlătura lucr[ul miinilor lui] Z K R, 
regele din Hamat şi al lui L]'S din această stelă şi cel care va 
înlătura stela de la (locul ei), [înajintea lu 'LWR şi cel 
care o va muta de la [lojcul ei sau cel care va trimite 
ETTET ] BYLSMIN şi 'L[W R și ..... ] Šamaš şi ŠH R 
[....] şi ze[ii Cerulļui şi zeii pămîntului şi pe Baal din 
bsi ] ră[dă]cina sa. 


[...] pe numele lui Z K R şi pe numele lui [....]!5 

NOTE 


! ZKR, nume propriu de persoană — cf. ebraic 112). 

2 Hamat (NN), nume de localitate, astăzi Hama pe cursul mijlociu 
al fluviului Orontes. 

3 LŠ (wy$), nume de localitate, era un ţinut care era unit cu 
Hamat-ul într-o uniune personală sub regele Z K R. Această localitate 
pare.a fi numită în „Scrisorile de la Tell-el-Amarna“, Nuhasse (în 
egipteană n gs). 

4'LW-R (58), nume al unei divinităţi adorate în Hazrak şi 
în imprejurimi, care poate fi de origine mesopotamiană. 

S B'LSMIN, Baal Samain este „stăpinul, domnul cerurilor“, 
nume de zeu foarte răspindit ìn tot spațiul siro-palestinian, — cf. 
ebraic 23" Syz, 

* Hazrak este capitala ținutului L’Š care pare a fi identic cu denu- 
mirea asiriană Hatarikka și ebraicul 7755 (Zaharia, IX, 1). 

Bar-Hadad inseamnă „fiul (zeului) Hadad“; el este prezentat 
ca fiu al regelui Haza'el (cf. 1V — Regi, XIII, 3, 24). contemporan 
cu regele Asiriei Adadnirari 11I (809—782) și regii loahaz şi loas din 
Izrael. Atit Bar-Hadad cit și tatăl său erau regi ai statului arameean 
din Damasc. 


8 Gusi este nume propriu iar Bit-Agusi, „Casa lui Agui“ era un 
stat aremeean în nordul Siriei, avind ca centru Arpad (azi Tell-Refad). 
Astfel că Gusi sau Agui este numele dinastiei, poate indicind pe fon- 
datorul dinastici. 


? Quë (MP) este nume de localitate sau de stat arameean în sud- 
estul Asiei Mici, numit astiel jn izvoarele asiriene. 

10 Unqi, în aramaica inscripţiei PS, stat arameean așezat în 
c'mpia fluviului Orontes, astăzi numit El — 'amq. 

11 Gurgum (2:73), denumirea unui stat arameean in nordul 
Munţilor Amanus, la frontiera intre Cilicia, Capadocia și Siria de 
nord; este numit Gurgum in izvoarele asiriene. 


12 Sam'al, în inscripţie ȘN2*, nume de localitate, capitală a statu- 
lui Ya'udi (W) în secolul VIII î.e.n., astăzi Sendjirli. 

13 Milid (325), stat şi ţinut în nordul Eufratului, la nord-vest 
de Gurgum, teritoriul viitorului oraş Melitene. 

14. „Văzători“ erau profeţii care aveau viziuni. 

13 Bar-Hadad al IlI-lea, fiul lui Haza'el, rege al statului arameean 
de la Damasc, a constituit, după cum afirmă prima parte a,acestei 

inscripţii, o coaliţie a prinților arameeni din nordul Siriei şi din Asia 
Mică, avind ca scop să cucerească statul lui Zakar. Motivele acestei 
acțiuni nu sînt prea clare dar pare că voia să-l silească pe Zakar să ia 
parte la o expediţie comună împotriva asiricnilcr. Peste o jumătate 
de secol, în 734—733 î.e.n., regele Reșon din Damasc şi Pecahia din 
Izrael atacă pe regele Ahaz din Iudeea, spre a-l determina să se 
alieze cu ei împotriva asirienilor. 


INSCRIPȚIILE Nr. 225—226 


NOTIŢĂ INTRODUCTIVĂ 


Nerab (7 km sud-est de Alep). Două stele de bazalt cu inscripţii 
funerare a doi preoţi ai zeului Š H R, datînd din secolul al VII-lea î.e.n. 

Stela I — Înălţime 0,93 m; lăţime 0,35 m. Inscripţia are un baso- 
relief înfățișînd pe preot care se îndreaptă spre dreapta cu o bonetă 
rotundă în cap şi cu un veșmînt cu ciucuri. Stela a II-a are 0,95 m 
înălțime, lăţime 0,45 m. Basorelieful părţii inferioare a stelei arată 
o scenă de prînz poate ritual: preotul, îmbrăcat ca în stela T, stă pe 
un scaun înaintea mesei, cu picioarele pe un taburet; cu mîna dreaptă 
duce un potir la gură, mîna stingă așezată pe genunchi. În partea 
dreaptă, figura unui servitor cu apărător de muşte. Inscripţia are 
10 rînduri. A fost găsită în 1891. Actualmente la Paris, în Muzeul 
Louvre. 

Prima publicare a acestei inscripţii: Ch. Clermont-Ganneau, 
Etudes d'Archeologie orientale, II (1897), pp. 182—223; A. Dupont- 
Sommer, Les Arameens, p. 115. 


Nr. 225 


(Monumentul) lui Sin-zera-ibni, preot al lui ŠH R în 
Nerab, cel răposat. Și acesta este chipul său și sarcofagul 
său. Oricine vei fi tu care vei muta acest chip şi sarcofag 
de la locul lui, (zeii) SH R!, Samas?, Nikkal și Nusku4 să 
stirpească numele tău şi lăcaşul tău dintre cei vii și să te 
ucidă cu o moarte rea, să lase să piară scoboritorii din tine! 
Dar dacă tu vei păzi acest chip şi acest sarcofag, (atunci) 
să-ți fie ţie apărat mai departe ceea ce îți (aparţine)! 

NOTE 


1 sm (SH R) este numele aramaic al zeului babilonian al Lunii, 
Sin. Zeul Sin avea un mare templu la Harran. 

2 Zeul soarelui. 

3 Nikkal este numele zeiţei Lunii babiloniene Nin-gal > Nikkal, 
soţia lui Sin, zeul Lunii. 

4 Nusku este zeul focului, fiul lui Sin. 


Nr. 226 


(Monumentul) lui 'GBR, preot al lui Š H R din Nerab. 
Acesta este chipul său. Din pricina dreptăţii mele înaintea lui, 
el mi-a dat un nume bun şi a făcut zilele mele lungi. În 
ziua în care eu am răposat, gura mea nu era închisă pentru 
cuvinte, şi ce am văzut eu oare cu ochii mei? Copiii din a 
patra generaţie plingeau pentru mine şi se jeleau foarte! 
Totuşi, ei nu mi-au aşezat nici un vas de argint sau de aramă 
(în mormînt); ei m-au așezat cu îmbrăcămintea leșului meu, 
ca tu să nu muti sarcofagul meu. Oricine (ai fi) tu care m-ai 
căra şi m-ai lua cu sila (de aici), (zeii) SH R, Nikkal şi Nusku 
să facă sfirsitul tău jalnic şi descendența ta să se prăpădească ! 


INSCRIPȚIA Nr. 279 


NOTIŢĂ INTRODUCTIVĂ 


Inscripţie în greacă şi aramaică găsită la Kandahar în Afganistan, 
la Sar-Pusa, provincia Shar-i-Kuna. 

Edict din al 10-lea an (după conversiunea la budism?) a regelui 
Asoka (259/8 sau 256/5 î.e.n.), găsit în 1918. Acum: in situ. 


Nr. 279 


Text grec: După ce au tr[ec]ut zece ani, regele Piodasses 
a arătat ginduri cuvioase față de oameni. Și de atunci i-a 
făcut pe oameni mai evlavioşi şi totul era infrinat în întreaga 
ţară. Și regele s-a oprit de la fiinţe vii şi de asemenea ceilalți 
oameni, — și tot așa vinătorii şi pescarii regelui au încetat 
să vineze. Și aceia care nu sint înfrinați au încetat, după 
puterile lor, să nu se stăpinească şi au ascultat de tată şi de 
mamă și.de cei mai bătrîni, aşa cum era mai înainte. Şi în 

0) Jéxa ètõr mâner dev ov facile (2) I7oddoonc edocfevalv] Zõertev 
Toig dv(3)Ppcomosc, xal ANO ToYTov evaefcotEgove (4) rog årôgonovg 
tzoimoev xai ndyra (5) ctiypvei xară näoar yiv, xai antyerai (6) Bac- 
Àsùç tw fuyúyæor xai oi Hotmnoi 6e (1) ăvoumor xal Goo. Omoevrai Ñ 
diets (8) Bacrtwc ainawrar Ppevovrec, xai (9) ei rivec dxpareic, 
ntmawvrat rije axpa(10)oia xata divan, xai îvjxoo marpi (11) xai 
pnroli xat Tv nocoBuriawy mapa (12) ră apdregov, xai roi Aoinoă Aclov 
(13) xai ăuewov xaTă nara raira (14) iata ĝıdgovgiy. 


vopn NUW? DOD DTD pp n may wna 10 pe (1) 
Na NOIR Bin Na A A Kya TaI ra PO 
Ty Rab Kaona e.: 


viitor, cei ce făptuiesc acestea vor împlini cele ce sint bune 
şi .de folos. 
„Text aramaic: Vreme de zece ani a săvirşit pocăință 
Domnul nostru Priyadarsi, regele nostru, care: implineşte 
adevărul. De atunci a încetat necurăţenia pentru toţi oa- 
menii. El a făcut să piară toate lucrurile duşniănoase si în 
toată ţara bucuria este mare. Şi apoi, pentru hrana Domnu- 
lui nostru, regele, se ucide puţin. De aceea toți oamenii au 
încetat (să ucidă animale) şi pentru acei care prindeau peşti, 
lucrul ăcestă le-a fost interzis. lar aceia care erau P R BST 
(vinători?) au încetat să P RBSTJ (vineze?). Şi oamenii 
dau ascultare mamei. lor, taţălui lor şi celor mai. virstnici 
ai lor, aşa cum destinul le impune (lor). 

Și nu este nici o judecată pentru toţi oamenii care sint 
cinstiţi. Aceasta e de folos pentru toţi oamenii și va fi de 
folos şi mai departe. 

Reconstrucţie a unei picturi murale din sala tronului a lui Sargon 
al II-lea, la Khorsabad 

Statuie colosală, provenind din 
Malatya, a unui rege 


Cap lucrat în fildeş pictat găsit la 
Nimrud. Ochii şi sprîncenele erau: 
la origine încrustate; pandantivele 
din jurul gitului erau încrustate 
cu aur 


Btiopian ucis de un leu. Fildeş cu incrustaţii albastre şi roşii, placat 
cu aur, provenind din Nimrud 

CINA ia Sa i. 


Sacrificiul lui Abraham gata să Găină cu pui (mozaic palestinian) 
înjunghie pe fiul său Isaac (mozaic 
palestinian) 


Candelabru (mozaic palestinian) 


Placă de fildeş ajurată fi- 
gurînd un leu printre crini. 
Leul poartă o coafură și 
un plastron copiat după cel 
al zeiţei egiptene lluthor 


Candelabru cu şapte braţe 
(menorah). Instrumente 
riluale și o inscripţie grea- 
că: „DBinecuviulare popo- 
rului“ (mozaic de la Hul- 
dah, sec. VI e.n.) 

Capete ale cailor de la carul soare- 
lui. Mozaic cu temă din Zodiac 
(Sinagoga din Bet-Alfa) 


Semnul fecioarei. Mozaic cu teme 
din Zodiac (sec. VI e.n. Sinagoga 
din Bet-Alfa) 


“Sacrificiul lui Isaac. Slujitori con- 
ducînd măgarul (mozaic, sec. VI e.n. 
Sinagoga din Bet-Alfa) 


Pagină de manuscris a Torei cu inluminări (din Spania, 1472) 


Rabban Gamaliel cu discipoli ai săi 
(din manuscrisul Hagadei de la Sa- 
raievo) 

Miniatură din manuscrisul 
Pesah-Hagada (cca. 1420, 
Biblioteca din Darmstadt) 


PAPIRUSURI ŞI OSTRAKA ARAMEENE 
DIN EGIPT 


NOTIȚĂ - INTRODUCTIVĂ 


Egiptul a primit întotdeauna populaţii sosite din Asia, fie fugari, 
izgoniți din ţările lor, fie negustori ce călătoreau pentru nevoile cemer- 
tului lor, fie prizonieri de război, fie militari în căutarea urei solde. 
Aceștia din urmă au fost destul de numercși şi vcm arăta de ce. La 
frontiera sudică a Egiptului se afla înaintea primei cataracte insula 
Elephantina (în egipteană Yeb) și portul fluvial Syene care era frec- 
ventat adesea de locuitorii Nubiei aşezate la sud de prima cataractă; 
aceştia veneau să-şi vîndă mărfurile în piaţa acestui port. În nordul 
Egiptului, porturile din Delta Nilului primeau numeroase corăbii 
feniciene şi greceşti. Încă de la începutul primului mileniu î.e.n. grecii 
se stabiliseră în Libia la frontiera de apus a Egiptului. Granița de 
răsărit a Egiptului reprezenta o fereastră deschisă către micile state 
ale Palestinei şi Siriei unde se vorbeau diferite dialecte canaaneene 


și arameene. 
Cucerirea asiriană a Egiptului din secolul al VII-lea î.e.n. a adus 


fără îndoială numeroși arameeni şi canaaneeni în Egipt, odată cu 
ostaşii asirieni care au eliminat dinastia etiopiană de la Napata, au 
jefuit oraşul Memfis (671), apoi Theba (664). Regele Psametic I, din 
dinastia de la Sais, instalat de Assurbanipal (663—609), a recucerit 
însă Theba în 653 şi a izgonit pe asirieni. Se ştie din spusele lui Hercdot 
(LI, 152) că a chemat soldaţi mercenari străini spre a-și întări stăpînirea 
asupra Egiptului, mai cu seamă greci şi carieni. Daphne, la apus de 
Deltă, devine principalul centru unde s-au așezat aceşti colonişti- 
militari (Herodot, II, 154) care păzeau graniţa de răsărit a Egiptului, 
fiind gata şi să invadeze regiunea siro-palestiniană. 

Un alt centru de aşezare al coloniștilor militari a fost Elephantina; 
garnizoana acestei insule supraveghea frontiera sudică a Egiptului 
care rămăsese fără apărare în urma dezertării mercenarilor egipteni 
sau libieni (cf. Herodot, II, 30—31). Aceştia au mers la regele Etiopiei 

care i-a angajat ca mercenari și le-a dat o regiune destul de mare să 
o locuiască (ibidem, 30). Se pare că au fost înrolați în locul lor mercenari 
sirieni, căci, sub domnia regelui egiptean Apries (587—567 îe.n.), 
guvernatorul provinciei sudice, Nesuhor, avea sub ordinele sale soldaţi 
sirieni, greci și asiatici, după spusele unei inscripţii gravate pe o statuie 
(cf. B. Porten, Archives from Elephantine, The Life of an Ancient 
Jewish Military Colony, Berkeley, 1968, p. 14, nota 55). Astfel este 
verosimil că un nucleu de mercenari sirieni au venit la Elephantina 
în cursul secolului al VII-lea, dar acest nucleu era foarte redus fiindcă 
pe grafitti găsite la Abu-Simbel nu se găseşte nici o inscripţie arameea- 
nă. Pe vremea lui Darius I (521—486 î.e.n.) folosirea limbii arameene 
este atestată la Elephantina și la această dată arameenii absorbiseră 
pe ostașii iudei. 

Din Cartea prorocului Ieremia se cunosc locurile unde existau 
colonii iudee în Egipt. Acestea erau Migdol, pe braţul pelusiac al Deltei 
Nilului; Tahpanhes, adică Daphne, vechea tabără a mercenarilor greci;. 
Memfis — capitala Egiptului, în fine „tara Ptrws“ (Ieremia, 
XLIV, 1). În această ultimă denumire se recunoaște numele egiptean 
al „ţării din sud“ (p2—t2 r s (y)), Ptores, „ţara din sud“, această pro- 
vincie meridională care avea drept capitală Elephantina. 

Așadar, aici exista o colonie iudee în jurul anilor 580—570 î.e.n., 
dată cînd se scrie Cartea lui Ieremia. Şi ce motive ar fi avut această 
colonie iudee de a ajunge tocmai la Elephantina, dacă dorinţa de a 
căpăta solde militare nu ar fi atras-o aici? Şi celelalte centre de implan- 
tare ale iudeilor menţionate în Cartea lui Ieremia sînt sedii ale unor 
garnizoane. Astfel se poate deduce că după cucerirea Ierusalimului, 
în iulie 586 î.e.n., un mare număr de iudei s-au înrolat în armatele 
egiptene în solda faraonului. Contingentul iudeu a fost în relaţii strînse 
cu mercenarii arameeni care veniseră anterior în Egiptul de Sus. Cele 
două grupări naţionale şi-au păstrat obiceiurile și credinţele, în special 
cele religioase. Amîndouă comunităţile — cea iudaică şi cea arameeană 
— au obţinut permisiunea de a construi temple pentru zeii lor naţio- 
nali. Şi în insula Elephantina, iudeii au avut un sanctuar consacrat 
lui Yaho, „din timpul regilor Egiptului“, cum vor scrie ei mai tîrziu 
pe vrem=a perşilor spre a întări drepturile lor. lar arameenii au clădit 
ia Syene capele dedicate zeilor Nabu, Banit, Bet'el şi Reginei Cerului, 
adică lui Anat. Aceste temple se găseau, desigur, în inima aglomerărilor 
ocuite de ostaşii iud2i şi arameeni. 

La graniţa cu Nubia a Egiptului, cele două oraşe-garnizoană, 
Elephantina şi Svene, separate de un braţ al Nilului, aveau amiîndouă 
incinte fortificate spre a se apăra de atacurile tilhărești venite din 
deşert sau spre a lupta împotriva trupelor ce puteau ataca din sud, 
din Imperiul etiopian de la Napata şi Meroe. Dar cele două contingente 

din aceste două oraşe formau practic o singură garnizoană, comandată 
de o căpetenie egipteană. Această căpetenie avea misiunea să colecteze 
impozitele, să supravegheze schimburile comerciale şi mai ales să 
asigure plata soldei mercenarilor străini. 


Ne putem pune întrebarea de ce Egiptul era nevoit să 
ia în solda sa mercenari străini şi nu îşi înarma pe propriii 
săi supuşi? Căci lipsa unei armate naţionale a fost cauza 
principală a cuceririi Egiptului de către asirieni mai întîi, 
de către perși după aceea, de către macedoneni și grecii 
regilor Ptolemei, în fine de către romani. Egiptul nu a avut 
o armată naţională fiindcă faraonii exploatau şi impilau in 
mod crunt pe supușii lor; faraonii au trăit cu teama răscoa- 
lelor propriului lor popor pe care îl jefuiau. 


Și începînd din Imperiul Vechi pînă în vremea Ptole- 
meilor mijloacele acestei opresiuni a poporului egiptean au 
sporit și s-au perfecţionat. Din ziua nașterii sale și pînă la 
moarte egipteanul simţea apăsind asupra sa cruntul sistem 
de împilare al statului faraonic — primul stat din lume în 
înțelesul deplin ce putem să-l acordăm acestui termen — 
care se sprijinea pe o uriașă armată de scribi ce făceau din 
doi în doi ani recensămîntul micii sale gospodării, apoi în 
fiecare an îi măsurau pămîntul și îi confiscau cea mai mare 
parte a roadelor muncii sale. De aceea ţăranul egiptean era 
nevoit să aibă ca hrană nu cereale, produse ale muncii sale, 
ci plante acvatice, papirus, lotus, crini. Scribii păstrau o 
catagrafie exactă a tuturor bunurilor aflate în gospodăria 
fiecărui țăran, chiar și a pomilor ce se aflau în grădina sa, 
ȘI ei cereau aceleași impozite ş și cota de produse agricole chiar 
și în anii de calamităţi naturale (secetă prin lipsa inundaţiei 
apelor Nilului, invazie de lăcuste, mană, omizi sau hipopo- 
tami). Pe lingă muncile agricole propriu-zise țăranul egiptean 
era silit să facă numeroase corvezi, lucrări de îndiguire, 
săpări de canale, stăvilare, munci la carierele de piatră 
pentru extragerea enormelor blocuri necesare construcţiilor 
templelor şi piramidelor, apoi transportul lor pe distanţe de 
kilometri. Apoi el era obligat să aducă nenumărate ofrande 
zeilor din temple, ofrande de cereale, legume, in, păsări de 
baltă, vite mari și mici etc. şi aceasta de mai multe ori pe 
an la fiecare sărbătoare a zeului din noma sa. Neplata dări- 
lor, din orice cauză ar fi fost, se pedepsea cu confiscarea 
averii, cu bătaia cu biciul din piele de hipopotam, cu ciomagul 
şi bietul ţăran egiptean era schingiuit într-un chip sălbatic 

pentru a livra roadele muncii sale pe care se presupunea că 
le ascunde. Înșiși soţia şi copiii săi erau bătuţi şi întemnițați 
impreună cu el pină la plata dărilor datorate faraonului. 
Țăranul egiptean nu putea nici măcar fugi în pustiu sau în 
vreo altă ţară, căci în acest caz erau întemnițați și chinuiţi 
soţia şi copiii săi, apoi înşişi vecinii erau consideraţi solidari 
cu el și răspunzători de neplata părţii sale de impozite. 

Un papirus din Imperiul de Mijloc descrie astfel opre- 
siunea la care erau supuşi nenorociţii: de ţărani egipteni: 
»-.. ȘI scribul pentru impozite ajunge la malul său şi ta- 
xează recolta... Aici vin şi polițiștii cu bitele lor şi negrii 
din Nubia cu toiegele lor din lemn de palmier. lată ce spun: 
«Dă grăunţele tale!» Dar ele nu există... Atunci ei îl 
bat pe ţăran, îl leagă cu fringhii și îl aruncă într-un șanț; 
el se scufundă în apă şi se zbate cu capul în jos. Soţia sa 
este legată fedeleş în faţa lui, copiii luila fel. Vecinii îl pără- 
sesc şi fug luînd cu ei grăunţele lor“ (Papirus Anastasie, 
V, 15, 6—17, 3). 

Se poate înţelege perfect că această diabolică tiranie 
instituită de faraoni — pe care au cunoscut-o și iudeii şi o 
descriu în Cartea ieșirii (1, 1—12) dar şi istoricii greci — să-i 
fi nemulțumit profund pe ţăranii egipteni; răscoala clocotea 
permanent în ei. Spre a preintimpina aceste răscoale, farao- 
nii Imperiului Vechi au imaginat, între altele, construirea 
acestor opere imense — piramidele — care au necesitat truda 
istovitoare a generaţii de țărani egipteni. 

Sint nenumărate mărturiile din textele vechi egiptene 
despre nemulțumirile ţăranilor împotriva statului faraonic 
și care redau foarte numeroasele răscoale ale populației 
egiptene (cf. Constantin Daniel, Orentalia mirabilia, p. 32 sq.). 


Împotriva numeroaselor răscoale ale asupriţilor, fie ţărani, 
fie meseriași, faraonii, nemaiavind încredere în trupele egip- 
tene, şi-au creat armate compuse din mercenari străini. Cel 
dintii faraon care a avut mercenari străini în Imperiul Nou a 
fost Amenophis al IV-lea (Ikhunaton), a cărui gardă per- 
sonală era formată numa: din mercenari. Acest faraon, după 
ce a închis toate templele, a repudiat pe toţi zeu, în afară 
de Aton, „zeul soarelui“, a confiscat averile templelor și a 
trimis pe preoţi acasă, era foarte urit de popor, care era nespus 
de ataşat de riturile şi de credinţele sale străvechi. Acest 
faraon „eretic“ trebuia să fie păzit de mercenari străini. 
Ceilalţi. faraoni ce i-au urmat au avut și ei armate formate 

din mercenari libieni şi nubieni, fiindcă se temeau de popor. 
Mercenarii lihieni, care se asimilaseră după multe veacuri 
cu populaţia egipteană, nu mai erau oameni de încredere ai 
faraonilor, avind aceleași aspirații și dorinţi ca şi ceilalți 
egipteni. De aceea aceşti mercenari libieni — din rindul 
cărora au ieșit o serie de faraoni — au fost înlocuiţi în 
mare parte în dinastia Saită (a XXVI-a, de la 663 la 
525 î.e.n.) cu mercenari greci și cu mercenari arameeni şi 
iudei la Elephantina. 


Cind Egiptul a fost cucerit de perşi, mercenarii iudei și 
arameeni au dobindit o situație privilegiată, pentru că 
egiptenii se răsculau energic împotriva noilor lor stăpînitori, 
iar mercenarii greci nu mai puteau inspira nici o încredere 
perșilor, întrucît Atena era aliata răsculaților egipteni avind 
in frunte pe lInaros şi pe Amirteu care se proclamaseră 
faraoni. 


Pentru a domina o ţară atît de turbulentă ca Egiptul, i 
care răscoalele şi războiul civil se ţineau lanţ, perșii, prin 
satrapii lor, aveau nevoie de sprijinul temeinic al mercenari- 
lor arameeni şi iudei. La aceasta este de adăugat că adminis- 
traia Marelui Rege, a regelui pers din dinastia achemenidă, 
ridicase limba aramaică la rangul de limbă oficială în actele 
oficiale încheiate în diferitele părţi ale imensului imperiu. 
Pe de altă parte, iudeii, și în Palestina, după întoarcerea din 
Babilon, vorbeau nu vechea limbă ebraică, ci limba ara- 
maică, iar la Elephantina de asemenea iudeii vorbeau numai 
aramaica, aşa precum se poate constata în scrisorile şi 
documentele găsite aci redactate de iudei exclusiv în limba 
aramaică. 


Cît despre organizarea garnizoanei iudeo-arameene de la 
Flephantina, ea era împărțită, în secolul al V-lea, în com- 
panii (deghel ), corespunzind „miilor“ vechilor armate iudaice 
și mai tirziu a armatelor greceşti. Fiecare companie este 
împărțită la rîndul ei în centurii, de o sută de ostași, iar 
acestea în decurii, de zece militari. Companiile poartă numele 
comandantului lor, analog hiliarhului grec; se spunea: com- 
pania lui Varyazata, a lui Haomadata etc. Toate numele 
comandanților de companii cunoscute din textele de la 
Elephantina sint iraniene sau mesopotamiene; iudeii şi ara- 
meenii par a fi cantonaţi în posturile subalterne. 

Soldaţii iudei şi arameeni, în afară de solda pe care o 


primesc ei şi familiile lor, au şi suprafețe agricole pe care 

le exploatează direct sau prin intermediul unor ţărani egipteni 
arendași. În afară de aceasta primesc alocaţii în natură. 


Documentele găsite la Elephantina, -redactate în imensa 
lor majoritate în limba aramaică şi foarte puţine în limba 
feniciană, presupun existenţa unor scribi arameeni în această 
localitate; pe unele din aceste documente găsim numele 
scribilor arameeni care au redactat actul respectiv. 


SCRISOAREA UNUI TATĂ CĂTRE FIUL SĂU 


Această scrisoare este conservată în Muzeul din Padova şi a fost 
publicată de E. Bresciani în 1960 (E. Bresciani, Papiri Aramaici 
egiziani di epoca persiana presso il Museo Civico di Padova, în „Rivista 
degli Studi Orientali“, 1960, pp. 11—24; cf. J.A. Fitzmeyer, în „Jour- 
nal of Near Eastern Studies“, 1962, pp. 15—24).:De la Migdol, în 
Egiptul de Jos (Deltă), un tată scrie fiului său care locuieşte de obicei 
la Memfis dar se găseşte acuma la FElephantina. 


( Papirusul din Padova 1) 


„Salut Templului lui Yaho de la Elephantina. Către fiul 
meu Salomam. Din partea fratelui tău Osea îţi adresez 
(urări) de sănătate, de prosperitate şi de abundență. Acuma, 
din ziua în care te-ai dus în această caravană, fiul meu, 
totul este bine pentru mine şi pentru mama ta de asemenea. 
Acuma, binecuvintat să fii tu de către Yaho Dumnezeu: 
să facă el să văd din nou faţa ta în pace! Acuma, din ziua 
în care aţi plecat din Egiptul (de Jos), noi nu am primit 
nici un fel de plată; şi cind ne-am plins guvernatorului cu 
privire la plata voastră, aici la Migdol, ni s-a răspuns: 
« Pentru aceasta plingeţți-vă secretarilor și (plata) vi se va 
da». Acuma, cînd vă veţi întoarce în Egiptul (de Jos)... 
cerețţi(?) plata care vi s-a oprit în totalitate. Acuma, întrucît 
casa a fost făcută şi că ai plecat... în pace și (nimic) nu este 
stricat. Fii om! Nu te destrăbăla pînă cind voi veni eu la 
Memfis. Acuma, tu ai cerut(?) în scrisoarea ta cu privire la 
o tunică şi la un veşmint. Tunica ta şi veşmintul tău s-au 
făcut.... care i-am făcut pentru mama ta. Nu te minia 
pentru că nu ţi le-am adus la Memfis! Cind te vei întoarce 
acolo le voi aduce în fața ta. Acuma am cumpărat pentru 

tine b-tunică de in... și un veşmint pînă cind vei veni. 
Salut din partea mamei tale și de la toți copiii. Acuma, 
sintem alc] OEE 


De la Mehir am scris această scrisoare. Acuma, am auzit 
următoarele vi se va da concediu. l 


(Adusă) către fratele meu Šalomam fiul lui Osea, fratele 
tău Osea fiul lui Pete’amunt. 


NOTĂ 


1 Scrisoarea ne arată grijile tatălui tînărului ostaş. Se loveşte de 
greutatea administrativă a neplății soldei fiului său, căci, se pare, 
familia soldatului plecat în misiune putea să încaseze solda. 

Pe de altă parte, plecarea tînărului militar într-o caravană ţinea 
de obligaţiile sale ostășeşti, pentru că aceste caravane erau escortate 
spre a scăpa de jaful „tilharilor“ din pustiu, adesea tărani fugiți în 
deşert de urgia împilării faraonice. 

Afacerile legate de haine şi de îmbrăcăminte ocupă un loc impor- 
tant în această scrisoare. Este vorba desigur de îmbrăcămintea pe 
care tatăl nu a adus-o la vreme la Memfis spre a fi luată de fiul său. 
În scrisoare toţi membrii aceleiași familii își dau numele de „frate“ 
și de „soră“ după obiceiul egiptean. Folosind bărcile ce coborau sau 
urcau cursul Nilului, se putea întreţine o corespondenţă regulată ş> 
rapidă între membrii unei familii despărțite. 


ACT DE ACORDARE A UNUI ÎMPRUMUT CU 
DOB ÎND Ă 


(Ap 10) 


În ziua a 7-a a lunii kislew, adică în ziua a 4-a a lunii luf 
Thot, în anul 9 al regelui Artaxerxes, Yahohan fiica lui 
Mesulak, doamna din Elephantina, cetatea fortificată, a 
spus lui Mesulam fiul lui Zakkur, iudeu din Elephantina, 
cetatea fortificată: «Mi-ai dat un împrumut de 4 sicli — 
patrul — după greutatea regală. Pentru dobindă mă va 
costa o sumă de 2 halluri pentru 1 siclu pe lună, adică o 


sumă de 8 halluri pe lună. Dacă dobinda s-ar adăuga la 
capital, dobinda ar aduce tot atita ca și capitalul, unul la 

fel şi tot atit cit celălalt. Și dacă se va întimpla un al doilea 
an fără ca să-ţi dau înapoi banii tăi şi dobinda care este scrisă 
în acest act, atunci tu, Mesulam şi fiii tăi aveţi dreptul să 
luați pentru voi orice bun care mi-ar aparține mie: casa de 
cărămidă?, aur sau argint, bronz și fier, sclav şi slujitoare, 
orz sau secară și orice hrană pe care ai putea să o găsești 
ŞI care să-mi aparțină, pină ţi se vor plăti banii tăi şi dobinda 
lor ». Și eu nu voi putea să spun: «Ţi-am dat înapoi şi banii 
tăi şi dobinda lor», căci tu ai acest document în mină. Și 
eu nu voi putea să fac plingere împotriva ta înaintea unui 
dregător? sau a unui judecător, (spunînd): «Ai pus mîna 
pe un amanet, (căci) tu ai acest act în mina ta». Și dacă voi 
muri și nu-ţi vol fi restituit aceşti bani și dobinda lor, copiii 
mei, ei, îți vor restitui acești bani şi dobinda lor. Și dacă ei 
nu îţi vor restitui acești bani și dobinda lor, atunci tu, 
Mesulam, ai tot dreptul să iei spre folosul tău orice hrană 
sau amanet pe care l-ai putea găsi, care să-mi aparțină mie, 
pînă cînd ţi se vorplăti banii tăi şi dobinda lor. Şi ei nu vor 
putea să facă plingere impotriva ta înaintea unui dregător 
sau a unui judecător, (căci) tu ai acest act în mînă. Chiar 
de ar merge la judecată ar pierde, căci ai acest act în mină. 

Nathan fiul lui Anani a scris acest act după declaraţia 
lui Yahohan. Martorii sînt aceștia (de mai jos). Martor: 
Osea‘ fiul lui Ghilgul, Hodawyah fiul lui Gadalyah, 'Ahyo 
fiul lui Palatyah, Agur fiul lui Zakkurt. 


NOTE 


1 Valoarea este scrisă în cifre, apoi cu toate literele ei, precauţie 
utilă împotriva îalsificărilor folosită şi în cecurile de azi. 

2 Casa de cărămidă (nearsă) avea o valoare mai mare ca una din 
trestie sau papură, de aceea este menţionată. 

3 Dregătorul aramaic sgn este accadianul Siknu şi corespunde 
nomarhului (descris de Herodot), şeful administrativ al unei nome. 

4 Banii împrumutaţi au fost cîntăriţi cu „etalonul regelui“ şi 
vor fi înapoiaţi după acelaşi etalon. 

În acest act nu există stipulaţie referitor la echivalenţe. Procentul 
dobîndei este acelaşi ca în multe alte acte din Elephantina, adică 5% 
pe lună. Împrumutul nu este garantat de o ipotecă, dar există în el 

dreptul de a lua toate bunurile celui ce a împrumutat banii dacă nu va 
fi restituit împrumutul. Totuşi, datornicul nu va putea fi aruncat în 
temniţă în caz de neplată, nici nu va putea fi vîndut ca rob el şi familia 
sa, aşa cum reiese din parabola din Mat., XVIII, 23—34, unde se 
vede că datornicul este dat pe mîna chinuitorilor care îl supun la 
torturi ca să plătească. 


O CONVENȚIE CU PRIVIRE LA UN ZID 
DESPĂRȚITOR 


(Ap 5) 


„În ziua a 18-a a lunii elul, adică în a 28-a zi a lunii 
Pahom, în anul al 15-lea al regelui Xerxes, Qoneyah. fiul 
lui Sadoq, arameean din Syene, din compania lui Varyazata, 
a spus lui Mahseyah fiul lui Yedonyah, arameean din Syene, 
din compania lui Varyazata: «Am venit la tine şi tu mi-ai 
dat intrarea casei tale spre a clădi un zid. Acest zid îți apar- 
ţine şi el se învecinează cu casa mea în unghiul său superiori. 


Acest zid va fi situat alături de latura casei mele, de 
jos în sus, din unghiul casei mele care este deasupra pînă 
la casa lui Zakaryah. Miine sau într-o altă zi, eu nu voi putea 
să te împiedic să construieşti pe acest zid care îți aparține. 
Dacă te voi împiedica, îţi voi da suma de 5 karš după (va- 
loarea) etalonului regal, în argint pur; şi acest zid, încă 
o dată, (îţi aparţine). Dacă Qoneyah moare, miine sau în 
altă zi, nici un fiu sau fiică, frate sau soră, rudă apropiată 
sau îndepărtată, militară sau civilă nu va putea împiedica 
pe Mahseh sau pe vreun fiu al lui să clădească pe acest zid 
care îi aparţine. Acela dintre ei care (l)-ar împiedica, îi va 
da suma care este înscrisă aici mai sus; și zidul îţi aparţine, 
incă o dată, şi ai dreptul să clădești pînă sus. Cit despre 
mine, Qoneyah, eu nu voi putea spune lui Mahseh: Această 
intrare nu îți aparţine și tu nu vei ieşi pe ulița care este 
între noi și casa lui Pefte'oneit barcagiul. Dacă te voi im- 
piedica, îţi voi da suma scrisă mai sus. Și tu ai dreptul să 
deschizi această intrare și să ieşi în stradă care este între 
noi ». Palatyah fiul lui 'Ahyo a scris acest act după declaraţia 
lui Qoneyah. Martorii sint arătaţi aici (mai jos). Martor: 
Mabhseh fiul lui Yesa'yah. Martor: Satibarzana fiul lui 'TRLY. 
Martor: Sama'yah fiul lui Hošea. Martor: Fratafarna fiul 

lui Artafarna. Martor: Bagadata fiul lui Nabukudurri. 
Martor: Imbuliya fiul lui Darga. Martor: Baniteres fiul lui 
Rahimrea'; Martor: Sillem fiul lui Hosa'yah2. 


Titlul pe dos: Actul zidului pe care l-a clădit (și) care a 
scris Qoneyah pentru Mabhseh. 


NOTE 


1 Cind se pomenește de unghiul „superior“ al casei sale, este o 
indicație topografică în raport cu punctele cardinale. Aici „superior“ 
poate însemna „de nord“ sau poate să se refere la cursul Nilului şi 
atunci să aibă sensul de „sud“? 

2 Printre numele martorilor şi ale părinţilor lor constatăm că 
cinci dintre ele sînt iraniene, patru sînt accadiene, unul este probabil 
arameean (Rahimrea'), iar doi mesopotamieni au dat fiilor lor nume 
iraniene. 

Cît despre numele celor doi semnatari principali ai contractului, 
ei sînt numiţi „arameeni“, ceea ce înseamnă că fac parte dintr-o trupă 
arameeană, dar nu că sînt ei înşişi arameeni. Tot astfel în epoca ptole- 
maică se găsesc iudei care își dau numele de macedoneni, pentru că: 
slujesc în armata macedoniană. Iosephus Flavius va menționa la 
Alexandria un grup de iudei care îşi dau numele de „macedoneni“ 
(Contra Apionem, Il, 35 sq.). 


O 
O 
O 
O 
O 
O 
O 
O 


LITERATURA ARAMAICĂ GHEMARICĂ 


NOTIŢĂ INTRODUCTIVĂ 


Dintre cele două regate pe care evreii le-au întemeiat în Palestina, 
regatul din nord, Izrael, cu capitala lui Samaria, fu cucerit de regele 
asirian Sargon în 722 î.e.n. şi peste treizeci de mii de oameni au fost 
luaţi în surghiun numai din Samaria, fiind transplantaţi în Mesopo- 
tamia și în Media. 

Regatul din sud, Iudeea, a fost și el cucerit la 586 î.e.n. de către 
Nabuchodonosor, regele Babilonului, iar Templul din Ierusalim dări- 
mat ; cea mai mare parte a iudeilor a fost dusă în surghiun la Babilon. 
„Numai puţini din poporul sărac al ţării au fost lăsaţi de căpetenia 
gărzii să lucreze viile şi ogoarele“!. 

La Babilon, căpeteniile iudeilor au dezbătut cum să păstreze 
mai departe oficiile religioase și închinarea către divinitate cînd Tem- 
plul nu mai exista, întrucît temeiul existenței întregului popor le 
părea să fie adorarea lui Dumnezeu. Se pare că bătrinii şi înțelepţii 
iudei surghiuniţi în Babilon s-au adunat la prorocul lezechiel?, unde 
s-a hotărît să se păstreze cu cea mai mare stricteţe legile moştenite 
de la Moise, să se citească profeţiile din acea vreme şi psalmii care par 
să fi fost scriși cu mult înainte. Acestea erau relicve ale vieţii lor reli- 
gioase şi singurele căi graţie cărora credeau că puteau să invoce divini- 
tatea și să dobindească bunăvoința ei. Actualmente există un acord 
general printre ebraiști că instituţia sinagogii datează din vremea exi- 
lului babilonian. - 

Şi sinagoga (Bet Ha-Kneset) era locul unde sărmanii surghiuniţi 
la Babilon se adunau să se roage şi să citească scrierile sacre. Dar 
instituţia aceasta. impunea existența unor învăţaţi care să citească și să 
comenteze scrierile. Aceştia au fost cei cunoscuţi sub numele de sofe- 
rim, „cărturarii“. 

Unii dintre aceştia sînt cuprinși în lista învăţaţilor menţionaţi în 
Ezra, VIII, 16 şi în enumsrarea acelora care explicau legea, Tora, 

poporului, din Neemia, VIII, 7. În primul rînd printre acești învăţaţi 
se afla Ezra însuşi înfățișat ca „un cărturar priceput în legea lui Moise“3. 
Ezra reuşi să redea vitalitatea unei comunităţi muribunde cum era 
aceea a iudeilor surghiuniţi la' Babilon. 

Pe de o parte, prorocii şi cărturarii susțineau că toate nenoro- 
cirile ce se abătuseră peste iudei au venit din pricina călcării poruncilor 
lui Dumnezeu şi a Legămîntului făcut cu el. Numai ascultarea şi împli- 
nirea acestor porunci puteau să abată minia divinității, să readucă pe 
iudei din Babilon la Ierusalim şi să-i ferească de Noi pedepse şi mai 
cumplite. 

Dar, pe de altă parte, nimicirea Templului din Ierusalim, ca şi 
cea anterioară a Templului de pe muntele Garizim din Samaria, făceau 
cu neputinţă jertfele: de iertare, de curăţire, din luna a șaptea, apoi 
jertfele din pîrga roadelor pămîntului, în fine cele de răscumpărare. 
În locul lor evreii din Babilon nu aveau decît Tora pe care trebuiau 
să o păzească în toate preceptele ei. De aici scrupulozitatea dusă la 
extrem a cărturarilor evrei de a împlini Legea şi de asemenea de a 
scruta, căutînd cu minuţie în poruncile Torei (această metodă de- 
ductivă se numeşte midraš, de la verbul daras, „a cercetat“, „a scru- 
tat“)%, învățături şi ordonanțe deduse din legile exprimate în Torat’. 

Dar, spre a împlini acest scop era în primul rînd nevoie să fie 
bine cunoscută Tora. De aceea Ezra introduce în Iudeea citirea publică 
a acesteia, după întoarcerea din exil: „Ei citeau bucăţi din cartea 
Legii, iar bucăţile citite le lămureau și poporul înțelegea tot ce se 
citea“. 

După tradiția ebraică, Ezra ar fi întemeiat sinagoga cea mare 
(Kneset Ha-Ghedola), adunare de tărturari care au primit învăţăturile 
păstrate pînă la ei şi le-au dezvoltat ca să le pună în acord cu noile 
condiții de viață ale iudeilor la reîntoarcerea din exilul babilonic. 
Aceşti cărturari au transmis mai apoi înaintaşilor direcți ai învăţătorilor 
ce au scris Talmudul, doctrinele lor. Tratatul Pirge Abot consemnează 
acestea în felul următor: „Moise a primit Tora pe muntele Sinai şi a 
trecut-o mai departe lui Isus Navi. Acesta a transmis-o celor bătrîni, 
iar aceia prorocilor care au lăsat-o oamenilor din sinagoga cea mare; 
aceştia rostiră trei sentenţe: fiţi cu luare-aminte (la împărţirea) drep- 
tăţii, statorniciţi mulţi ucenici, faceţi o îngrăditură în jurul Torei“. 

Desigur, nu avem date istorice exacte cu privire la marea sina- 
gogă, în timpul celor două secole şi jumătate care s-au scurs de la 
moartea lui Ezra pînă la răscoala Macabeilor. Dar persistenţa acestei 
adunări de cărturari și învăţaţi şi după moartea lui Ezra ne este pe 
deplin dovedită de marea influenţă a Torei, ceea ce a dus pe de o parte 
la interzicerea acesteia şi a citirii ei de către regele Antiochus Epi- 
fanes, iar pe de altă parte și la puternica răscoală a Macabeilor. Mati- 

tiahu începînd răscoala împotriva regelui seleucid Antiochus Epifanes 
striga: „Toţi cei ce îndrăgesc Tora și vor să mențină legămîntul (cu 
Dumnezeu — n.n. C. D.) să vină și să mă urmeze!”?. 

S> pare că marea sinagogă a încetat să existe fie către mijlocul, 
fie la sfirşitul secolului al III-lea î.e.n. şi în locul ei a apărut o altă 
adunare de cărturari cunoscută sub numele de Sanhedrin (de la gre- 
cescul synhedrion) care a preluat conducerea comunităţii evreieşti. 
Într-o scrisoare a lui Antiochus III către Ptolemeu, păstrată de Iose- 
phus Flavius, Sanhedrin-ul este numit Senat. Tradiţia ebraică rela- 
tează că au fost cinci perechi (zugot) de cărturari care s-au succedat, 
pe rind, ultima fiind acea a lui Hillel şi a lui Samai care au murit către 
anul 10 al erei noastre. Unul din ei era preşedintele Sanhedrin-ului 
şi era numit nası, „principe“; celălalt era vicepreşedinte și numit 
ab bet din, „tată al casei judecății“, după cum citim în tratatul Kag.,2,2. 

Cercetătorii moderni par să fi ajuns la alte concluzii: ei afirmă 
că Sanhedrin-ul era o adunare alcătuită din preoţi și cărturari, reuniți 
sub preşedinţia marelui preot. În Sanhedrin a apărut din primele 
timpuri ale existenței sale o sciziune, se formaseră două grupări dis- 
tincte ; preoţii erau partizanii unei politici de compromis cu modul de 
viaţă şi cu gîndirea helenistă, chiar dacă prin aceasta trebuia să se 
lase la o parte unele porunci ale Torei. Împotriva lor s-au ridicat 
oamenii legii, moştenitorii direcţi ai lui Ezra, intransigenţi şi cărturarii 
(Soferim). Pentru ei poruncile Torei, toate, trebuiau păzite cu cea mai 
mare strășnicie. Se pare că în vremea războiului Macabeilor cele două 
grupuri s-au reconciliat dar ele au reînceput diferendele la urcarea pe 
tron a lui Iohanan Iiyrcan (135—105 î.e.n.). Deosebirile între cele două 
grupări n-au încetat să se accentueze şi astfel s-au constituit cele două 
secte dușmane între ele, a saduceilor şi a fariseilor. O a treia sectă, a 
esenienilor, avea, se pare, un mare număr de adepţi şi esenienii, după 
spusele lui Iosephus Flavius, veneau imediat după farisei ca număr de 
membri. Esenienii erau, se pare, mult mai conservatori decît saduceii 
şi fariseii, şi deși sub Irod cel Mare unul din:ei devenise preşedintele 
Sanhedrin-ului, ei par a se fi izolat și retras din sînul comunităţii 
ebraice, poâte fiindcă fariseii și saduceii. s-au coalizat împotriva lor şi 
i-au excomunicat, adică i-au expulzat din sinagogi. În orice caz, ese- 
nienii nu intrau în sinagogile fariseilor, nu aduceau jertfe în Templu, 
trăind izolaţi în obştea lor de la Qumran sau în comunităţi proprii din 
oraşele iudaice, sau din Diaspora, refuzînd să intre chiar prin porţile 
oraşului Ierusalim considerat pingărit de statuile așezate de Irod, 
statui care călcau porunca a 3-a: „Să nu-ţi faci ţie chip cioplit”. 

Printre divergenţele dintre saducei şi farisei, una din ele a avut 
o mare însemnătate pentru evoluţia iudaismului. Iosephus Flavius 
descrie deosebirile între cele două secte, în felul următor: „Fariseii 

au infăţişat poporului un mare număr de păziri şi de opriri moștenite 
de la părinţii lor şi nescrise în legea lui Moise. Pentru această pricină 
saduceii se leapădă de ele; ei au făcut cunoscut că trebuie socotite 
ca obligatorii poruncile cuprinse în legea scrisă, dar că nu trebuie să 
păzim ceea ce se trage din predania părinţilor noștri. Acestea sint 
cauzele certurilor și conflictelor grave care s-au stirnit intre ei“?. În 
ceea ce privește pe esenieni, se pare tă ei păzeau cu şi mai mare străș- 
nicie decit fariseii multe din tradițiile părinţilor lor, astfel că s-a putut 
vorbi de o halaka, „cod de prescripţii juridice“. Esenienii învinuiau 
chiar pe farisei de laxism, nu numai pe saducei, de exemplu esenienii 
mai vechi nu atingeau o monedă 10 pentru a nu călca. astfel porunca a 
3-a: „Să nu-ţi faci ţie chip cioplit“. 

Dar controversa asupra validității Torei orale dintre farisei şi 
saducei a stimulat zelul fariseilor în studiul amănunţit al textului 
scris al Legii. De aceea cărturarii farisei au încercat să demonstreze 
că Tora orală făcea parte integrantă din Tora scrisă și că şi una și 
cealaltă aveau aceeași obirşie. Astfel, fariseii au creat procedee exe- 
getice care puteau dovedi că tradiţiile respinse de saducei se găseau 
implicit în înseși cele cinci cărţi ale lui Moise. În acest mod expunerea 
Torei intră într-o nouă fază și se îndreaptă spre crearea Talmudului. 


Dar găsirea unor noi metode de interpretare făcea din intelegerea 
exactă a textului Torei o știință complexă. Drept urmare, numai 
cărturari recunoscuţi puteau vorbi cu autoritate despre interpretarea 
cutărui sau cutărui verset din Biblie. Ei au fost numiți tanna:m, de 


la verbul aramaic teno, „a recitat“, „a descris“, la singular NN 
PP 


(tanna), „învăţător“, „instructor“, „dascăl“. Acest nume s-a dat 
rabinilor în vremea cînd s-a terminat codificarea Torei orale, în Misna, 
in primele două secole ale erei noastre, epoca tannaime-ilor terminindu-se 
pe la 220 e.n. Această perioadă a tannaim-ilor se imparte de obicei 
in 5—6 generaţii, prima fiind acea a ucenicilor lui Samai și a lui Hillel. 
Hillel s-a născut în Babilon; se spunea că cobora din regele David 
prin mama sa şi că a locuit în ludeea vreme de cel puţin patruzeci de 
ani. El a găsit mijlocul de a adapta condiţiilor economice, sociale şi 
politice schimbătoare din vremea sa (inceputul secolului.] e.n.) un cod 
de legi imuabile cum era acela al Torei, datorită libertăţii de inter- 
pretare a acesteia, libertate admisă de legea orală. Astlel, Deuteronomul, 
XV, 1—2 porunceşte: „În anul al şaptelea vei face iertare. Iertarea 
însă va fi aceasta: tot împrumutătorul, care dă imprumut aproapelui 
său, să ierte datoria şi să n-o mai ceară de la aproapele său, sau de la 
fratele său“. Dar Tora presupune starea socială a unui popor alcătuit 
din mici proprietari, care trăieşte fiecare din roadele date de bucăţica 
sa de pămînt. Dacă s-au transformat condiţiile sociale și economice ale 

ţării şi dacă o mai mare parle din populaţie își cîștigă existența din 
negoț, atunci această poruncă biblică putea deveni o sursă a multor 
necazuri. Oamenii se vor teme să dea pe credit, mai cu seamă cînd 
creditul este acordat aproape de anul iertării. 

Din punct de vedere saducean nu există nici o soluţie, — legea 
este lege, ea trebuie păzită întocmai. Dar Hillel observă că în versetul 3 
al aceluiaşi capitol din Deuteronom stă scris: „iar ce vei avea la fratele 
tău, să-i ierţi“. Nu poate fi o repetiţie, spune Hillel, căci nu există 
astiel de repetiţii în Tora care este desăvirşită. Se poate deci afirma 
—arată Hillel — că „ce vei avea la fratele tău“ este aşezat în acest verset 
spre a inlătura ipoteza că „ceea ce îţi aparţine“ nu se găseşte în mîinile 
datornicului. Din acest raţionament, Hillel trage concluzia că dacă cel 
ce a dat cu împrumut poate să înfăţișeze înaintea unui tribunal un 
act care să arate că datoria a fost transferată şi după anul sabbatic, 
atunci el poate cere plata datoriei chiar după ce au expirat cei șapte ani. 

Desigur, Hillel voia să facă din Tora o călăuză valabilă în mod 
perpetuu în orice condiţii sociale şi economice. Şcoala lui Hillel a avut 
numeroşi ucenici care interpretau Tora într-un mod mai larg, în con- 
trast cu şcoala lui Samai care era mult mai strictă. Talmudul arată 
că existau mai mult de trei sute de probleme controversate între cele 
două şcoli, dar în cele'din urmă învăţătura şi școala lui Hillel s-au 
impus. 

Hillel a preluat regulile de exegeză transmise pînă în epoca sa de 
generaţiile de cărturari care s-au succedat şi a impus discipolilor săi 
doar acele reguli pe care le-a considerat valabile. El a fixat astfel șapte 
reguli la care mai tirziu s-au adăugat altele. Este de asemenea foarte 
probabil că el a fixat_o listă de subiecte, ce trebuiau discutate de învă- 
ţăceii săi, din vastul ansamblu de tradiţii orale, aceasta în scopul de a 
da o utilitate practică reală învăţămîntului său. 

Dintre cărturarii iudei, cel ce s-a impus în mod hotărît după 
moartea lui Hillel şi a lui Samai a fost Iohanan ben Zakai, care a fost 
cel mai tînăr şi cel mai distins dintre elevii lui Hillel. Autoritatea sa era 
covirşitoare în sinagogile fariseilor în timpul războiului cu romanii şi 
după nimicirea celui de-al doilea Templu. A prevăzut că iudeii vor fi 
zdrobiţi de romani și de aceea a propovăduit cu toată vigoarea pacea, 
căci dorea, ca un homo religiosus, păstrarea religiei ebraice, a Templului 
şi a cultului şi se preocupa mult mai puţin de menţinerea independenţei 
naţionale a statului iudeu așa cum doreau zeloţii. 

Tradiţia povesteşte că în faţă intransigenţei zeloţilor care voiau 
continuarea războiului cu romanii şi văzînd că sfaturile sale de pace 
nu erau luate în seamă, a închipuit o serie de măsuri menite să împiedice 
nimicirea obștei iudaice după ce Statul și: Templul iudeilor vor fi fost 
distruse de romani. Spre a putea trece dincolo de zidurile Ierusalimului 

păzit cu străşnicie de zeloţi, el răspîndi zvonul că s-a îmbolnăvit grav, 
apoi că a murit; el a fost transportat într-un cosciug de prietenii săi 
afară din Ierusalim spre a fi îngropat. El se duse în tabăra romană 
şi reuși să se înfăţişeze înaintea împăratului Vespasian, cerîndu-i să-i 
dea orașul Yabne şi pe înțelepţii de acoloi!. Împăratul consimţi şi 
această localitate nu suferi nici o vătămare în urma războiului. După 
ce luptele se sfirşiră, Iohanan ben Zakai se retrase în acest oraș și 
şcoala din Yabne deveni centrul vieţii spirituale iudaice. Sanhedrin-ul 
se stabili aici şi Yabne deveni întrucîtva noua capitală în locul Ierusa- 
limului nimicit de oştirile romane. Graţie previziunii lui Iohanan ben 
Zakai, Tora fusese astfel salvată și datorită și acestui fapt poporul 
iudeu biruit în războiul cu romanii avea să supravieţuiască. Acest 
celebru cărturar fusese un convins apărător al doctrinelor fariseilor 
înainte de războiul cu romanii. 

lar Templul încetînd să mai existe, saduceii au dispărut odată 
cu el și cu ritualurile şi poruncile Torei legate de acesta. Dimpotrivă, 
tezele fariseene asupra Torei orale au primit în urma acestor vremuri 
cumplite o evidentă consacrare, pentru că ideile fariseene asupra Torei 
nescrise, orale, au permis şi religiei poporului iudeu să subziste mai 
departe în condiţiile în care Templul nu mai exista, nici jertfele, nici 
preoţia. După războiul cu romanii, esenienii s-au împărţit, se pare, 
în mai multe secte învrăjbite între ele. Iudeo-creştinii plecaseră din 
Ierusalim încă înainte de începutul împresurării lui de către romani, 
formînd comunităţi la Pella și la Kokaba dincolo de Iordan, apoi s-au 
risipit în cele mai multe orașe din lumea romană unde apostolul Petru 
întemeiase de mult numeroase biserici. ludeo-creștinii, al căror cult 
era la început legat de Templu (cf. Epistola Sf. Iacob, V, 14: „De (e 
bolnav cineva între voi să cheme preoţii Templului“; cf. şi Faptele 
Apost., XXI, 26) şi-au celebraţ oficiile lor în adunări ale credincioşilor, 
asimilîndu-se cu ceilalţi creştini sau formînd secte iudaizante ca aceea 
a ehioniţilor, a nazireilor. Zeloţii, cei mai mulţi risipiţi în :lume, 
dar rămași mulţi din ei în Siria şi Palestina, aveau să fie animatorii 
marilor răscoale ale iudeilor, cea de sub Traian (116 î.e.n.) şi cea condusă 
de Bar Kochba în vremea împăratului Adrian (132—135 e.n.). 
Zeloţii urmau întru totul învățăturile fariseilcr, dură spusele lui 
Iosephus Flavius, spre deosebire de esenieni, saducei, iudeo-creştini, 
desigur și de creştinii din Imperiul roman. 

După răscoala lui Bar Kochba, Ierusalimul este dărimat de romani: 
și reconstruit, dîndu-i-se un alt nume: Aelia Capitolina. [Aici se con- 
struiesc de romani numeroase temple păgine şi se opreşte sub pedeapsă 
cu moartea stabilirea evreilor; în noul oraş se formează din păginii 


convertiți o comunitate creştină. 

Primind învăţătura de la lohanai ben Zakai, ucenicii săi din 
şcoala de la Yabne au devenit, mai tîrziu, la rindul lor, dascălii unei 
noi generaţii de cărturari. La începutul secolului al doilea al erei noas- 
tre, doi învăţători ai Torei au o puternică înriurire asupra iudeilor. 
Cel dintii este ISmael ben Elizei care a suferit martiriul în vremea 
prigonirii iudeilor începută de împăratul Adrian. El crease o şcoală 
şi schimbase cele șapte reguli de interpretare a Torei lăsate de Hillel, 
formulînd treisprezece reguli noi ce au devenit principiile unanim 
acceptate de exegeză a Torei. Opera sa capitală a fost adunarea nume- 
roaselor decizii ale învăţătorilor, prezentindu-le spre sprijinirea nu- 
meroaselor texte din Biblie din care erau deduse. El a scris un comentar 
al poruncilor din ultimele patru cărţi ale Pentateuc-ului, dar numai 
comentariul la Cartea ieșiri a ajuns pînă la noi, acesta constituind 
tratatul talmudic numit Mekhilta (măsuri). 

Celelalte comentarii ale ultimelor trei cărţi ale Pentateuc-ului au 
servit drept temelie pentru scrierea unor comentarii analoage care au 
fost mai tîrziu incorporate în Mišna. Aceste comentarii au slujit drept 
fundament pentru scrierea cărții numită Sifra (a Leviticului), în tra- 
ducere aramaică: „Cartea“, prescurtare a expresiei Sifra de bet Rab, 
„Carte a casei învățătorului“, adică a şcolii şi a cărţilor numite Sifre 
(a Numerilor şi a Deuleronomului), sifre fiind pluralul lui sifra, deci 
„cărţi“., 

Aceste Sifre arată limpede contribuţia unui alt mare învățător 
din secolul al II-lea e.n., Agiba ben Iosif, care a pierit şi el cu moarte 
de martir, ucis de romani în anul 132 al erei noastre. El a adunat 
numeroasele dicta, „spuse“ ale cărturarilor dinaintea lui în probleme 
de jurisdicție şi a constituit din ele un ansamblu ordonat. Fără îndoială 
că poate fi considerat adevăratul constructor care a conceput planul 
Misnei, scrisă un 'secol după el. Fără eforturile sale niciodată: nu s-ar 
îi putut scrie Talmudul. 

Cîţiva ani după moartea sa se născu acela care avea să devină 
R. lehuda ben Simon ben Gamaliel II. El aparţinea ufei familii bogate 
şi influente şi primise o educaţie liberală ce cuprindea şi învăţarea 
limbii greceşti; a fost prietenul mai multor. aristocrați romani. 

Erudiţia sa, inteligenţa cît şi poziţia lui socială i-au creat o mare 
autoritate şi vreme de peste cincizeci de ani el a fost căpetenia oficial 
recunoscută a iudeilor din Palestina (purtînd numele de nasi, „prin- 
cipe“). El moare în anul 220 și opera sa majoră pe care a reuşit s-o 
termine a fost scrierea Legii orale, Mısra. 


I. Mišna 


Numele de Mišna derivă din verbul n (Sana) şi este un parti- 
cipiu care are sensul de „a repetat“, semnificînd: învățămîntul oral 
care se capătă în antichitate prin repetarea în cor a textului de către 


elevii unui dascăl. Mišna este opusul lui Mikra (de la verbul kera, 
„a citit“) care numea textul scris al Scripturii ce trebuia citit, nu reci- 
tat. Mišna reprezintă codificarea Torei orale care se opune Torei 
scrise. Mišna era numită de primii creștini Ssvrepooic, „repetiţie“ 
(a Bibliei), în latinește Deuteronomium. Termenul Mišna este ebraic; 
în aramaică Mišna este matnita ($min). Prin Mišna se înțelege numele 


ce l-a dat R. Iehuda Ha-Nasi culegerii de învățături transmise oral 
care reprezintă Tora nescrisă, orală. Dar asemenea colecții de învăţă- 
turi care reprezentau Tora orală existau şi înainte de R. lehuda 
Ha-Nasi. Unele tratate au fost atribuite unor tannaim, astfel Midot 
a fost atribuit lui Eliezer ben Iacob care trăia pe vremea Templului, 
deci inainte de anul 70 e.n.!?. Conform celor scrise în tratatul Bab. 
Sanhedrin, 86 b, sentenţele anonime din Mišna lui lehuda Ha-Nasi 
proyin de la R. Meir, adică din Mišna scrisă de el și trebuie atribuite 
unele lui R. Aqiba ben.lohanan, care se pare că și el scrisese o Mišna. 
Acesteia i-ar fi precedat Mišna risona, „Mišna cea dintîi“, după cum 
reiese din Sanhedrin, III, 415. Mišna risona ar fi fost scrisă de școala 
lui Hillel şi Samai şi poate :'și de cărturari și mai vechi. Este foarte 
verosimil că elevii lui R. Aqiba ben lohanan, care au fost fiumeroși, 
au avut fiecare o culegere de halakot, „prescripţii juridice“ constituind 
Tora orală așa cum a avut şi dascălul lor. Dar pericolul diversităţii 
interpretării şi a unei multiplicităţi de dispoziţii şi porunci legale 
i-a impus lui lehuda Ha-Nasi scrierea unei Mišna a sa proprie, după 
ce a folosit colecţiile de legiuiri existente la diferiţi cărturari. 

Această Mišna a sa n-a mai fost o culegere de orînduiri pentru 
folosul personal al fiecărui învăţător, ci un adevărat Corpus juris 
pentru întreaga comunitate a evreilor, avind autoritate deplină în 
problemele religioase şi de legislaţie. Pe de altă parte, Iehuda Ha-Nasi 
a plecat de la convingerea că o astfel de colecţie de legi pornind de la el 
şi de la şcoala sa va înlătura în mod sigur toate celelalte colecţii de 
legiuiri, ceea ce s-a şi întimplat. Apoi, el a întocmit opera sa în aşa 
fel încît celelalte colecţii de legi au devenit inutile, întrucît colecţia sa 
le cuprindea pe toate. El numea pe fiecare cărturar care emitea o 
opinie asupra unei probleme, chiar dacă acel cărturar își schimbase 
între timp părerea. Nu a lăsat nici o îndoială asupra cărei păreri anume 
era el de acord şi pe care o socotea ca cea exactă şi justă, întrucit 
pe această părere el o menţiona fără numele autorului ei şi fără să mai 
citeze opiniile diferite ale altora (DDD (setam), „anonim“)) sau nu 


prezenta această opinie în numele unuia, ci în numele „înţelepţilor“ 
DYN D'92N (hacamim omerim), „cei înţelepţi spun“™. 

“În alte cazuri R. lehuda Ha-Nasi citează o autoritate supremă, 
aceea a Misnei lui R. Meiri5. Există locuri din Mišna care au fost 

adăugate după moartea lui R. lehuda Ha-Nasi şi unde sînt citați fiii 
săi, sau însuşi R. lehuda Ha-Nasi, ori locuri din Tosefta. 

Limba din Mišna este cea ebraică, dar o ebraică ce a fost denu- 
. mită misnaică sau neo-ebraică, în raport cu limba ebraică biblică. 
Numărul termenilor străini din Mišna, adică aramaici, greceşti şi 
Jatini este destul de mare. 

Asupra chestiunii cînd și de către cine a fost scrisă Mišna a existat 
o diversitate de opinii încă din Evul Mediu. Cei mai vechi scriitori au 
admis că Iehuda Ha-Nasi însuși a scris Mišna. Dar Maimonide şi căr- 
turari spanioli şi italieni din trecut și azi alirmă că Mišna şi Ghemara 
au lost scrise de ultimii amorei sau de saborei. 

De fapt nu era îngăduit să se citeze pe dinafară Tora scrisă şi 
nici cea orală din cărţi 16. Apoi exista o interdicţie din vremea școlii 
lui R. Išmael care oprea fixarea în scris a oricăror Halakot. Iar această 
interdicţie era aplicată mai ales după generaţia care a urmat lui 
R. lehuda Ha-Nasi. Dar poate că această interdicţie avea ca scop să 
apere autoritatea şi valabilitatea unică a Misne: lui R. lehuda Ha-Nasi 
ca să nu determine și pe-alţi cărturari să scrie o altă Mišna. 

Însă nu s-a putut stabili că autorităţile din Babilon ar fi interzis 
scrierea unor Halakot în prima generaţie de amorei. Astfel că este 
foarte verosimil că textul Misnei a fost scris în Babilon şi faptul acesta 
este cu atit mai probabil cu cît Ghemara din Babilon explică, întoarce 
și răsucește în toate direcţiile textul Misnei, ceea ce nu este de conceput 
fără o Mišna scrisă. 

Mišna este alcătuită din tratate separate în 6 „ordine“, D939 
(sedarim.). 

Fiecare ordin se împarte într-un număr de 7—12 tratate: D225 
(masechet), „țesătură“ (cf. latin textus), la plural PiR205 (masectot). 
Tratatele se împart în capitole (sing. 23B, perek, plural D'R (pera- 
kim), iar capitolele în paragrafe. Numele celor șase ordine sînt: Zeraim 
(seminţe), Moed (anotimp), Našim (femei), Nezikin (infracțiuni), 
Kodasim (lucruri sfinte), Teharot (lucruri pure). În total sînt cinci 
sute douăzeci şi trei de capitole. 

Cele şase ordine ale Misne: conţin următoarele tratate, cărora 
le-am adăugat în paranteză numărul de capitole și dacă au sau nu 
Ghemara în Talmudul din Ierusalim (I) şi din Babilon (B), din care 
redăm, spre exemplificare, următoarele: 


III. Vasim, „femei“ 


1. Yebamot (16, I, B), „căsătorie prin levirat“. Despre legea căsă- 
toriei cu o cumnată fără de copii!”. Despre gradele de rudenie care 
interzic căsătoria ; 


179 


2. Ketubot (13, I, B), „acte de căsătorie şi matrimoniale“. Tratat 
despre zestre şi contractele de căsătorie; 

3. Nedarim (11, I, B), „legăminte“. Cum se fac legămintele în 
faţa lui Dumnezeu şi cum se anulează, mai cu seamă în ceea ce priveşte 
pe femei! ; 

4. Niri (9, I, B), mai. Despre legămîntul încheiat de a fi 
nazir ; 

5. Sota (9, I, B), „adulter presupus“. Despre femeia suspectă de 
adulter?’ ; 

6. Ghitin (9, I, B), „divorțuri“. Despre legile care anulează căsă- 
toria?! ; 

7. Kidusin (4,1, B), „sanctificare“. Statutul căsătoriilor. 


IV. Nezikin, „infractiuni“ 


1. Baba kama (10, I, B), „prima poartă“. Daune aduse bunurilor, 
prejudicii aduse persoatelor: l 

2. Baba meşia (10, I, B), „poarta de mijloc“. Despre proprietatea 
funciară, închiriere, arendă, vînzare; 

3. Baba batra (10,1, B); „ultima poartă“. Bunuri imobiliare, 
succesiuni ereditare; 

4. Sanhedrin (11, I, B), „tribunale“. Despre tribunale, proceduri 
judiciare, crime capitale; 

5. Makot (3,1, B), „lovituri“. Penalităţi ce se dau parjurilor. 
Oraşe de refugiu”. Despre delictele pedepsite cu flagelaţie; 


6. Sebuot (8, I, B), „jurăminte“. Despre jurămintele private, des- 
pre jurămintele în justiţie ; 


7. Eduiot (8, 1, B), „mărturii“. Colecţie de mărturii ale rabinilor 
asupra deciziilor unor cărturari mai vechi; 

8. Aboda zara (5,1, B), „idolatrie“. Despre riturile şi cultele 
păgine; 

9. Pirge Abot (5), „capitole ale părinţilor“. Tratat moral cuprin- 
zînd maximele favorite ale tannaim-ilor, are ca apendice „un capitol 
al lui R. Meir asupra dobîndirii Torei“; 

10. Horayot (3,1, B), „decizii“. Despre păcatul făptuit din 
nebăgare de seamă ca urmare a unui aviz greșit al unei autorități 
religioase, 

Publicînd M:sna, R. lehuda Ha-Nasi nu îşi fixase ca ţel să sta- 
bilească legi. Aceasta ar fi fost potrivnic spiritului care îi anima pe 
cărturarii evrei şi principiului fundamental al Torei orale. El voia, 
dimpotrivă, să ușureze studiul ei. De aceea el înfăţişează în Mišna 
părerile opuse ale autorităţilor celor mai diferite, indicînd, atunci cînd 
a fost cazul, ce acord s-a putut stabili între părerile divergente. Această 

codificare pe care o reprezenta Mišna stimula mai curînd noi cercetări 
și discuţii. 

De îndată ce a putut fi folosită Mišna, studiul Torei a căpătat 
mai mare extindere, căci fiecare legiuire a fost cercetată sub toate 
raporturile spre a i se evalua înţelesul şi consecinţele. 


II. Tratate posterioare Mišnei 


O serie de tratate posterioare Misnei, scrise de învăţaţi în epoci 
diferite, au ajuns pînă la noi. Dintre acestea menţionăm: 

1. Abot de Rabi Natan (41). Amplificare a tratatului misnaic 
Pirge Abot; | 

2. Soferim (21). Regulile de urmat pentru a scrie pe sulurile Torei. 
Alte probleme liturgice; 

3. Ebel rabati, „marele doliu“. Tratat numit prin eufemism mai 
des Semahot (14), „bucurii“. Regulamente asupra datinilor funerarii 
și a doliilor; 

4. Kalah, „mireasă“. Despre castitate; 

5. Derek ereș raba (10), „Marele tratat despre conduită“. Despre 
căsătoriile interzise "şi conduita morală; 

6. Derek ereş zuta (10), „Micul tratat despre conduită“. Reguli 
de bună conduită; 

7. Perek šalom, „un capitol despre pace“; 

8. Gherim (4), „prozeliţi“ ; 

9. Kutim (2), „samariteni“. Despre practicile samaritenilor în 
raport cu legile iudaice; 

10. Abadim (3), „sclavi“. Despre sclavii evrei; 

11. Sefer Tora, „cartea Torei“; 


III. Yosefta 


O altă operă analogă Misne: care a ajuns pînă la noi este Tosefta 
(„adăugire“, „supliment“). | 

Aceasta nu a fost concepută ca o operă de sine-stătătoare, ci, 
așa cum arată numele său, este doar o întregire-la Mišna, care nu 
întrece în număr de capitole și în mărimea conţinutului Misna. Se 
pare că atunci cînd R. Agiba a conceput Misna sa, s-a străduit să 
stringă dispoziţiile ei în paragrafe scurte și concise pentru ca să poată 
îi memorate de elevii săi. Şi el a lăsat la o parte din Halakot-urile sale 
(dispoziţii legale) tot ce a socotit că nu este neapărat necesar; chiar 
exemplele pe care le-a citat le-a limitat la cele ce erau de neapărată 

trebuinţă. Totuşi R. Agiba a considerat că materialele eliminate din 
Mišna sa erau importante şi de valoare şi a pus să se întocmească o 
operă cu aceste texte, încredinţind această lucrare unui elev al său» 
Neemia (Bab. Sanhed., 86 a). Acesta a îndeplinit lucrarea ce i se încre- 
dințase, trecînd paragraf cu paragraf, în ordinea ce exista în Misna, 
tot materialul ce fusese lăsat deoparte. Textul din Tosefta nu repetă 
cuvintele din Misna, pe care le continuă şi le întregește; alteori repro- 
duce cîteva cuvinte din Mišna spre a se recunoaşte paragraful, iar 
citeodată citează întregul paragraf din  Misna. Această din urmă 
orînduire a textului din Tosefta era necesară atunci cînd unui text din 
Mišna unic i se făceau mai multe completări, iar citarea Misnei alături 
de completări era indispensabilă. Tosefta nu este deci ceea ce s-ar 
numi o colecţie de glosse marginale sau de scholii, unde de obicei se 
adaugă idei şi consideraţii noi care nu erau cunoscute sau au fost 
omise de autorul cărţii, ci mai cu seamă de lămuriri, clarificări şi 
explicaţii care erau bine cunoscute redactorului Misnei, dar pe care 
el le-a socotit de prisos şi nefolositoare în opera.sa capitală. 

Desigur, se întîmpla ca autorul Toseftei să aducă şi completări 
ce pot fi considerate scholii sau glosse marginale. 

Se admite că lucrarea lui R. Neemia, executată ca urmare a cererii 
lui R. Agiba, a fost preluată şi continuată de un elev al lui R. Iehuda 
Ha-Nasi, cel mai probabil R. Hiya, deşi s-a afirmat că Tosefta s-ar 
datora, în nucleul ei, la doi cărturari din secolul al III-lea e.n.: 
Rabba și Ohaya. Totuşi, în forma sa actuală, Tosefia datează din 
secolul al V-lea. | 

La fel ca şi Mišna, Tosefta se împarte în şase ordine (sedarim), 
ale căror nume coincid cu cele ale ordinelor din Mišna. Aceeaşi coinci- 
denţă a numelor se întilneşte, cu puţine excepţii, şi în ceea ce priveşte 
fiecare tratat separat. Patru tratate din Misna nu sînt existente în 
Tosefta. Fiecare tratat este împărţit în capitole şi paragrafe; dar capito- 
lele din Tosefta nu coincid decît în puţine cazuri cu cele din Mišna, 
căci numărul capitolelor din Tosefta, de cele mai multe ori, este 
mai mic. 


IV. Baraita 


S-a dat numele de Baraita, „ceea ce este extern“, „pe din afară“, 
oricărei spuse a cărturarilor iudei lăsată în afara Misnei. Adesea, 
dezbaterile asupra unui paragraf din Misna începeau prin a prezenta 
o baraita care părea să adopte o poziţie cu totul diferită faţă de textul 
din Mišna şi se desfășura multă ingeniozitate pentru a concilia cele 
două păreri. 

Termenul baraita este aramaic şi se aplică unei tradiţii tannaitice 
(a cărturarilor tannaim) care tratează acelaşi subiect ca și Misna 
dar care nu a fost cuprins în textul oficial al Misnei. Baraita este doc- 
trina expusă de tanna bera, „tannaitul care este în afară“, „care nu 
este al nostru“,-pe cînd Mišna este aceea a lui tanna didan, „tannaitul 
nostru“. Raportul dintre Baraita şi Mišna este foarte similar celui 
dintre apocrife şi Biblie. În izvoarele vechi însă, Baraita este numită 
Halaka sau Mišna unui anume învăţător, şi așa au fost numite Barai- 
tele lui R. Simon, R. Eliezer ben Iacob sau ale lui R. Iămael. Apoi 
există Baraite care au căpătat numele lor după acela al ultimului lor 
redactor. Există însă şi Baraute care au fost redactate după întocmirea 
Misnei lui R. lehuda Ha-Nasi, de către elevi de ai săi, precum Bar 
Kappara, Levi, Abba Areka şi Samuel. 

Toate aceste colecţii se pot împărţi în două grupe: cele care au 
fost scrise înainte de apariţia Misne:, cele ce au fost scrise după redac- 
tarea ei. Cele două grupe de Baraite diferă considerabil între ele ca 
formă şi conţinut astfel că pot fi ușor deosebite. :» 

Numele de Baraita se dă unor colecţii de dicta cu conţinut de 
Halaka sau de Hagada, cele mai însemnate fiind: 

a) Baraita asupra tratatului Abot numită şi Perek Rabi Meir, 
culegere care începe astfel: „Aşa învățau înțelepţii în cuvintele Misne“. 
Din secolul al IX-lea ea constituie capitolul al VI-lea din tratatul 
talmudic Pirge Abot; | 

-b) Baraita asupra construcției cortului mărturiei are 14 capitole 
şi se referă la modul cum se construieşte acest cort din sinagogi; 


'c) Baraita lui R. I3mael, care constituie o introducere la tratatul 
talmudic Sifra. 


Alte culegeri numite Baraita sînt mult mai recente, datînd toate 
din mileniul al II-lca al erei noastre, unele arătînd influenţe ale Kabalei. 


V. Ghemara 


Vreme de mai multe secole evreii au studiat Mišna dar şi comen- 
tariile ce s-au adunat cu privire la textul ei, care au fost numite Ghemara 
(completare), pentru că veneau să completeze Mišna. Cărturarii ce 
expuneau aceste comentarii au fost numiţi amoraim, „interpreţi, 
oratori“ ce trebuiau distinși. de tannaim, „învăţători“, „dascăli“ 
anteriori scrierii Misne. Principalele şcoli rabinice unde asemenea 
studii s-au continuat au fost în Palestina şi Siria cele din Cezarea, 
Sepphoris, Tiberiada și Usa, iar în Babilon cele din Nehardea, Sura şi 
Pombedita. Textele din Ghemara cuprind discuţiile şi dezbaterile, cu 
explicaţiile și criticile asupra unui pasaj din Mišna, aşa cum se făceau 

In aceste şcoli. Astfel, Ghemara cuprinae un tel de protocoale ale discuz 
ţiilor purtate de cărturarii din aceste şcoli; aceste discuţii sînt redate 
în mod viu, cu tot realismul posibil, adică în frazele şi cuvintele pro- 
nunţate de acei dascăli. Însă, așa cum se întîmplă în cursul unor discuţii 
libere, cu prilejul menţionării unui nume, a unei întîimplări,. sau a 
explicaţiei unui eveniment, se merge spre direcţii foarte îndepărtate 
de punctul de plecare al discuţiei şi se citează lucruri importante, sau 
secundare, probleme grave, dar și legende, anecdote. Discuţiile se 
abăteau frecvent de la subiectul dezbaterilor. 

Adesea, discuția asupra unui pasaj din Misna începe cu întrebarea: 
De unde provine, de unde își trage obirşia cutare legiuire? Se răspunde 
atunci, în numele unui cărturar, cu un loc din Biblie care este arătat ca 
origine a cutărei legislații misnaice. Un alt învăţător socoate însă, 
dintr-un motiv sau altul, că această origine nu este exactă şi citează 
un alt loc din Biblie. Așa începe o discuţie în care intervin mai mulţi 
învățători. Se aduc în afară de argumente logice şi texte din Baraita 
care au o mare îmsemnătate în comentariile M:sne, fiindcă adesea 
texte din Baraita (sau Baraitot, la plural) par să se contrazică cel puţin 
în mod aparent. În felul acesta discuţia se desfășoară mai departe și 
trece foarte des din domeniul menţionării legislaţiei stricte (Halaka ) 
în acela al Magade:, adică al menţionării unor povestiri, relatări, le- 
gende care nu au un temei în legislația Mišnei sau în Biblie. Astfel 
de digresiuni hagadice oferă un tablou foarte variat: anecdote, relatări 
istorice, povestirea unor minuni, legende, fabule; parabole, proverbe, 
date astronomice, geografice, matematice, medicale. 


VI. Talmudul 


Misna împreună cu Ghemara constituie Talmudul propriu-zis, 
termenul Talmud (12M, de la 192 (lamad), „a învăţat“), fiind o pre- 


scurtare a cuvintelor Talmud Tora. În Palestina, Talmudul a luat 
forma sa definitivă către sfirsitul secolului al IV-lea al erei noastre. 
În Babilon, comunităţile evreiești erau mult mai numeroase şi mai 
temeinic reprezentate decit în Siria şi Palestina, astfel că au putut 
atrage rabini cu mare capacitate intelectuală, şi ca atare şcolile talmu- 
dice din Babilon aveau un nivel înalt. ‘Talmudul babilonian a fost 
terminat către anul 499 e.n. de către cărturarul Rabina, la el contri- 
buind mult R. Aše (352—427) care a lucrat vreme de: treizeci de ani 
la adunarea scrierilor lui. 

În nici unul din cele două Talmuduri, Ghemara nu este completă, 
cu toate că se pare a fi existat pentru toate tratatele din Mišna cite 
o Ghemara. În Talmudul din Ierusalim, Ghemara are treizeci şi nouă 

de tratate; în Talmudul babilonian sînt treizeci şi şapte de Ghemara, 
dar textul Ghemarei babiloniene este de opt ori mai întins decît al celei 
din Ierusalim. 


Prima ediţie completă a celor două Talmuduri, în forma lor 
actuală, a fost publicată la Veneţia de către David Bomberg: Talmudul 
babilonian în 1520—1523, iar cel din Ierusalim în 1523—1524. Pagi- 
naţia acestor ediţii a fost păstrată în toate reeditările ulterioare ale 
celor două Talmuduri. Tipăritorul venețian David Bomberg a impri- 
mat Talmudul din Ierusalim fără nici un comentar, pe două coloane, 
pe recto şi pe verso al fiecărei folii. Cît despre Talmudul din Babilon, 
el are în mijlocul fiecărei pagini o bucată de Ghemara, care este încon- 
jurată pe două coloane laterale de comentarul lui Solomon ben Isaac 
(Rași) care a trăit între 1040—1105 și note ale glossatorilor ulteriori 
numiți tosafişti. 

Referirile la Talmudul din Ierusalim (I. Talmud sau P. Talmud), 
literele J sau P fiind aşezate înaintea numelui tratatului respectiv din 
Talmud, putînd fi, de pildă, 7 a,b,c sau d, fiecare din aceste litere 
indicînd în folia 7, coloana 1 şi a 2-a din verso (a şi b)şicoloana1 şia 
2-a din recto, căci ebraica se scrie de la dreapta la stinga şi numărul 
7 al foliei se aplică la aceste două pagini (feţe) ale Talmudului. În 
Talmudul babilonian (B) coloana unică din verso este reprezentată 
prin a, cea din recto prin b. 


Cele două Talmuduri diferă, de asemenea, prin limba lor. Ghemara 
din Ierusalim (sau palestiniană) este compusă în limba aramaică din 
vest, foarte apropiată de aramaica biblică ce se întilneşte în unele 
capitole din cartea I a lui Ezra şi în acea a prorocului Daniel. Ghemara 
babiloniană utilizează limba aramaică din est care este învecinată cu 
dialectul mandeean şi siro-aramaica. 


Fără îndoială, Talmudul nu este o operă literară, dar în el se 
pot întîlni pasaje de o factură literară remarcabilă. Pentru a face 
digresiuni de la o dezbatere juridică dificilă, cărturarii din şcolile 
talmudice abordau, așa cum am arătat, în Ghemara, temele cele mai 
variate, unele de o certă valoare literară, altele de o mare însemnătate 
istorică. Cărturarii arătau cultura lor dar şi profunzimea spiritului lor 
și în Ghemara ni s-au păstrat dispute din cele mai interesante așa cum 
au fost purtate în acea vreme. 


Conţinutul Talmudului poate fi împărţit în două mari diviziuni: 
Halaka şi Hagada. Prima înseamnă „mers“ și indică parcursul vieţii 
care trebuie trăit conform Torei și aici se află ansamblul poruncilor 
ce constituiau un cod de viaţă pentru poporul iudeu. Legiuirile din 
Halaka au încercat să împiedice orice influenţă străină să se exercite 
asupra iudeilor şi să menţină coeziunea cultică a acestora într-o 

comunitate spirituală bine închegată care a străbătut atitea veacuri 
de crunte prigoane şi de masacre în masă. 

Nu putem despărţi Halaka de Hagada, care a fost opera aceloraşi 
învăţaţi ce au scris Halaka. Iar atit Malaka cît şi Hagada erau predate 
în aceleași școli, acelorași elevi de aceiași dascăli. 

Astfel, Hagada, care are sensul de „povestire“, indică acele părţi 
din Talmud dar şi din literatura rabinică în integralitatea ei care nu 
au caracter de legi și de porunci exprese. Însemnătatea Magadei este 
tot atit de mare ca şi a Halakei şi numai studiul ambelor poate arăta 
care era universul gîndirii învăţătorilor din şcolile timpului. Jalaka 
și Hagada se completează și tind către același scop %. 

Cărturarii se străduiau să lege o instrucție morală de un citat şi 
scriau: „Cum s-a spus“ sau „cum s-a scris“, urmat de o referință din 
Biblie, ce servea ca introducere a unei expuneri hagadice. Totuși, 
trebuie să ținem seama de marea deosebire dintre Halaka şi Hugada. 
În vreme ce Halaka desemna legea obligatorie pe care nimeni nu avea 
voie s-o calce, care trebuia păzită cu stricteţe (atîta vreme cît o autori- 
tate rabinică superioară nu o abrogase), Hagada nu exprima decit 
părerea personală a autorului ei, care nu avea nici o putere coercitivă 
asupra vreunui membru al comunităţii iudaice. 

Astfel, Halaka adună statutele şi dispoziţiile tradiţiei orale, dînd 
formule definitive ordonanţelor sale. Hagada, plecînd tot de la textul 
biblic, îl explică graţie legendelor, povestirilor, poemelor, alegoriilor, 
a amintirilor istorice şi a fabulelor sau a concluziilor moralizatoare. 
Precum s-a spus Hagada avea misiunea morală de a consola, de a 
exhorta, de a instrui şi de a insulla energie unei colectivităţi izolate 
Și supuse celor mai sălbatice opresiuni. 

Termenul Hagada este aramaic şi trebuie scris 77)XN la st. absolut, 
și XTN (Agadta) la st. emfatic și are sensul de „povestire“ în ebraică: 
1727 (povestire). Se pot distinge în Hagada patru grupe de texte: 

a) Expuneri şi comentarii ale faptelor. relatate de Biblie: ele 
constituie aşa-numitele Midrasim hagadice despre care vom scrie 
mai jos; 

b) Tezte etice: parabole (masal), sentenţe, proverbe, fabule, 
asemuiri etc. Tot în acest grup. trebuie considerate textele religioase 
în general, polemice, apologetice, precum şi completări la unele pro- 
bleme ştiinţifice de interes general: filosofie, medicină, astronomie, 
matematică. Această ramură a Hagade: s-a dezvoltat din textele de 
înțelepciune (hokkma). Trebuie distinse asemuirile (analogiile) propriu- 
zise de parabole. Fabule sînt acelea spuse de R. Agiba şi de R. Meir. 
În acest grup trebuie considerate şi ghicitorile (enigmele), glumele, 
proverbele, aforismele, maximele care se găsesc în special în tratatele 


186 


talmudice Pirge Abot, Abot de R. Natan, Masechet derech ereş. Un loc 
considerabil îl au speranţele mesianice ca şi polemica din secolul al 
III-lea e.n. împotriva creştinismului; 

c) Tezte istorice; istoria evreilor, anecdote despre personalități 
marcante, amintiri, legende. Textele hagadice istorice îmbracă în poezie 
unele personalităţi din Biblie a căror existenţă prezintă particularităţi 
deosebite; alteori Hagada modifică istorisirea biblică spre a întări 
virtutea celor buni şi a spori păcatele celor răi; sau personaje care sînt 
departe istoriceşte unele de altele sînt reunite (de pildă eroii biblici 
cu cărturarii de mai tirziu). Se povestesc evenimente din epoci tardive, 
de asemenea în scopul edificării etice a cititorului. De fapt fără Hagada 
nu s-ar fi știut nimic despre viaţa evreilor în epoca Talmudului. De- 
sigur, este greu de distins adevărul de neadevăr, de pildă în discuţiile 
relatate a fi avut loc între evrei şi neevrei, precum împărați, samariteni, 
matroane, creștini, sau cu filosofi greci şi romani. 

Opere hagadice istorice în afară de Talmud şi de Midrasim sînt. 
unele cărţi biblice, precum: Iona, Daniel, unele capitole ale Cronicilor 
şi numeroase apocrife (Iudita, Tobie, completările la Cartea Esterei), 
apoi Pseudo-epigrafele; în fine, Meghilat Taanit cu explicaţiile sale, 
povestirile lui Rabenu Nisim, Meghilot Antiochus, Sedet olam, cartea 
lui Eldad Ha-Dani, şi a lui Iošua ben Levi, pînă la celebra operă Iosipon 
şi la Sefer Ha-laşar, opere în care partea istorică este întunecată de 
încercarea de edificare morală şi spirituală; 

d) Cugetări teologice. fantastice despre Dumnezeu, starea îngerilor, 
creația lumii. Numele îngerilor, ghematria, relatări asupra demonilor 
Şi texte despre numele divin apar uneori în Talmud, ca“ şi trăiri 
extatice dar acestea din urmă sînt pomenite destul de rar. Nu se 
explică nimănui sub treizeci de ani, cartea prorocului Jezechiel, 
iar celor mai vîrstnici numai între patru ochi, Se pare că după răscoala 
din 135 e.n. a lui Bar Kochba temele apocaliptice au căpătat o mare 
răspîndire, poate spre a combate gnoza creştină. 

Istoria Hagade: începe de timpuriu, odată cu prelucrarea textului 
Torei, deci odată cu Ezra (de pildă, în concepţia prorocului Malahia 
asupra lui Ilie). Epoca de înflorire maximă a eise desfășoară în Pales- 
tina în secolele II—IV ale erei- noastre; se creează texte hagadice pînă 
prin anii 1000. Progresiv Hagada se dezvoltă mai apoi într-o literatură 
specială, aceea a Kabalei şi se termină în Piuim și predici. Ultima colec- 
ţie hagadică este Midraš Ha-Gadol (după 1200 e.n.), astfel că Hagada 
este continuată vreme de 1600 ani. 

La început Hagada are caracterul unor texte orale și de aceea este 
în forma unor fraze scurte. În parte, Hagada este anonimă şi în parte 
este spusă în numele învățătorului de elevii săi. Hagada a fost aşter- 
nută în scris destul de timpuriu; primii amorei aveau cărţi hagadice 
pe care autorităţile rabinice le interziceau uneori. Hagada a fost scrisă 
mai cu seamă în Palestina; Hagada egipto-elenistică se scrie pînă în 
secolul al III-lea. 

Babilonul a avut scrieri hagadice mult mai puţine şi de fapt 
Hagada babilonică este în parte de origine palestiniană. Din anii 
800 e.n. Hagada este scrisă şi în Europa. 

Caracteristicile interne ale Hagadei pot îi cuprinse în patru puncte. 
care o deosebesc de Halaka. Hagada este: 

a) liberă. Căci Hagada nu sprijină şi nu întărește textul biblic, 
ci este un adaos la acesta și tinde să-l facă vivace. S-a scris că Hagada 
este o continuare a profetismului şi a poeziei biblice. Dar libertatea 
Hagadei derivă şi din subiectivitatea citării Scripturii şi din senti- 
mente etice; 

b) plină de sentiment. Căci Hagada se ataşează mai mult la ideea 
generală, la tema completă decît la amănunt, mai mult de efectul 
total (încredere, speranţă, dragoste, teamă) şi la înțelegerea internă 
decît de un concept sau de un eveniment. Hagada nu este exactă, dar 
emoţionantă,'ea nu ordonă, ci recomandă; 

c) creaţie artistică-literară. Se foloseşte de fantezie şi de joc, expri- 
miîndu-se liber în proză uneori în mod prea liber. Dar analogiile sale 
și sentențele sale mijlocesc ideile în general. Uneori clatină însăși 
legea cea de piatră a Halakei, de pildă cînd citim în Hagada că în vre- 
murile venirii lui Mesia legea Vechiului Testament va fi abolită; 

d) populară. „Ea prinde inima prizonieră ca vinul“, citim despre 
ea în Sifre la Deuteron., XXXII, 14. Mai cu seamă în vremuri de 
obidă cînd o para era greu de cîștigat, evreii nu voiau să asculte decît 
Hagada în locul textelor de Halaka — uscate, grele şi stricte. În tra- 
tatul B. Şota, 40 a, e comparată cu o hrană ieftină lesne de cumpărat 
faţă de pietrele scumpe din Halaka. Hagada cuprinde cele de care are 
nevoie poporul în sens de cei suferinzi şi mici. Forma ei este plină 
de spirit, 'aforistică, am zice că are uneori aproape o formă jurnalistică. 
Etica sa e cuprinsă întrucîtva în adagiul: „leşi afară şi vezi ce spune 
şi ce face poporul“. Hagada răspîndeşte încredere, asistă pe cei nevoiaşi 
și mai ales hrănește speranţele colectivităţii. 


Hagada și Halaka 


Desigur, Hagada nu poate trăi fără Halaka, căci Hagada nu are 
destulă putere educativă, este prea complexă pentru viaţa de toate 
zilele, apoi se reduce deseori la generalităţi. De aceea Halaka trebuie 

să consolideze Hagada. Fără îndoială, liberalismul evreiesc popuiar 
din secolul al XIX-lea ca şi mișcarea caraită voiau să fie Hagada fără 
Halaka tradiţională. Halaka își are rădăcinile în Hagada, căci fără 
istorie și principii etice legislația nu poate dăinui. 

Acesta este motivul esenţial al înaltei preţuiri acordate dintot- 
deauna Hagadei şi a faptului că darsan (de la verbul daras, „a tilcui“) 
era un titlu dè onoare ce se acorda predicatorilor care expuneau 
Hagada. 


VII. MidraSim 


Termenul Midraš (de la W33, daraš, „el a cercetat“; de aici cică 


midras, „cercetare“) este denumirea: 

a) unei metode de interpretare a Scripturii; 

b) unei forme de expunere a Torei orale; 

c) unei scrieri în care se află cele două de mai sus. 

Pluralul, în forma midrasot, înseamnă „tilcuire“ și în forma midra- 
Sim, „opere“, „lucrări“. 

Verbul daras are sensul de „el a cercetat“, „el a căutat“ şi în 
Biblie are adesea înţelesul adresării unei întrebări lui Damnezeu, 
prorocilor, oracolelor, celor morţi etc., dar numai spre a dobîndi sfaturi 
pentru o conduită practică". Dar după ce a existat un text scris con- 
siderat că exprimă voinţa divinității, termenul daras a însemnat 
a căuta voinţa. divinității în Tora, mai întîi în cazuri particulare apoi 
în general şi teoretic; aceasta prin introducerea unor concepţii mai 
noi, la început prin proroci, preoţi şi înţelepţi, apoi cu ajutorul cărtu- 
rarilor şi rabinilor. În Înţelepciunea lui Isus Sirah, se menţiona Bet 
Ha-Midraă, în traducere: „casa învățăturii“ , dar literal „casa cerce- 
tării“ (Torei). Dificultatea textului Torei impunea creerea unei insti- 
tuţii, a unei case unde să se cerceteze legile, istoria; poezia şi profeţiile, 
adică pentru Halaka şi Hagada. 

Mai tirziu s-au stabilit reguli pentru interpretarea textului Scrip- 
turii, astfel celebrul cărturar Hillel — 7 reguli, R. Išmael — 13 și 
R. Eliezer — 32. Aceste reguli ale deducţiei Torei orale din cea scrisă 


se numesc: Midot (NB, „măsuri“, „direcţii“) şi se pot cita următoarele 
şase mai cunoscăte: | 

a) Kal vehomer (mm 28, „ușor și greu“), deducţia a minori ad 
maius sau invers; 

b) Ghezera sawa (m HNI, „același caracter“), raţionamentul 
prin analogie; 

c) Binian ab (25 Mz, „construcţia unui principiu“), crearea din 
mai multe exemple a unei legi cu o valoare generală; 
d) Kelal uperat (DR 259, „ce este cuprinzător şi ce este singular“). 


e) Perat ukelal (șa vR, „ce este singular şi ce este cuprinzător“). 


În ultima din legile Decalogului citim: „să nu rîvnești la soţia aproape- 
lui tău, la robul sau roaba sa, la boii săi, la măgarul său și la tot ce 
aparţine aproapelui tău !, avem o extindere, o lărgire a primei porunci 
referitoare la -soția aproapelui,. prin interdicțiile ce urmează (Jeșirea, 
XX, 17); l 

f) Kelal uperat ukelal (522 bi 572, „ce- este cuprinzător și 
ce este singular şi ce este cuprinzător“). Dacă se află concepte singu- 
lare intre două concepte generale, cuprinzătoare, atunci vom considera 
şi cele singulare în rîndul celor cuprinzătoare, generale. 


Din epoca exilului babilonic iudeii au căpătat deprinderea de a se 
reuni spre a asculta citirea și comentarea celor cirici cărţi ale lui Moise. 
Sinagoga derivă din acest, fel de reuniuni. În special în după amiezele 
simbetelor se rosteau cuvîntări menite să aducă auditoriului avid de 
învăţătură. satisfacţie intelectuală, spirituală şi morală. Se pronunţau 
omilii împotriva unor păcate foarte răspiîndite, exhortaţii destinate să 
dea curaj şi nădejde unei obștii oprimate, să-i.crească dorinţa de a trăi 
și de a lupta. Se foloseau patru metode de exegeză biblică, 
numite cu consoanele termenului pardes, „grădină“, „paradis“ (termen 
persan trecut în ebraică). Aceste metode de exegeză biblică erau: 
pesat, „simplu“, interpretarea literală; remez, „aluzie“, explicaţie ale- 
gorică ; deras,-„explicare“, comentariu omiletic şi sod, „mister“, „taină“, 
învăţămînt esoteric. Cu ajutorul acestor metode predicatorii stringeau 
numeroase idei care îmbogăţeau Hagada. 


Drept rezultat, în afară de'școlile rabinice, sinagogile au reprezen- 
tat o sursă bogată de învățămînt hagadic. Cu timpul a apărut nevoia 
de a avea toate aceste texte reunite pentru lectură şi studiu. Astfel 
s-a creat acea ramură a literaturii rabinice care s-a numit midrašim. 


Literatura midrasim-ilor este tilcuirea Bibliei în chip doar apa- 
rent, căci în esența ei intimă este o dezvoltare a învățăturilor Torei 
dar cu metodele scolasticii. Atunci cînd viața.şi cunoașterea aduceau 
ceva nou, se credea că este cuprins în Biblie și că putea fi aflat în textul 
Scripturii. Se căuta şi se interpreta totul din Biblie, așa cum un jurist 
interpretează codul său de legi. 

Se pot distinge midrasim care conţin mai cu seamă Halaka şi 
acestea sînt sfera tannaimilor şi opera primilor amorei. Asemenea 
midrasim conținînd Halaka mai ales sînt deseori numiţi midrasim 
tannaitice. 

Midrasim hagadice sint cărţile pe care le cunosc mai ales cei 
mai puţin informaţi. Ele cuprind tot felul de texte hagadice, adesea 
în ordinea cărţilor din Tora. 

Cel mai insemnat midraš este: Midraš raba, „cel mare“, care are 
forma unei Ghemara hagadice asupra Pentateuc-ului şi cele cinci suluri 
(.Meghilot)  Cintarea cântărilor, Rut, Plingerile lui Ieremia, Eclesiastul 
şi Cartea Esterei. Midraš raba era citită în cursul ciclului anual al 
slujbelor religioase. S-a stabilit actualmente, cu destulă precizie, că 
midrusim au fost scrişi la date destul de diferite care sînt cuprinse 
între secolele V— XII e.n., dar materialele de aici aparțin epocii tal- 
mudice. 


Trebuie citate următoarele midrasim: — Midraš Tankuma, un 
comentar la Pentateuc, scris de un cărlurar palestinian, Tankuma, spre 
slivşitul secolului al IV-lea, dar care n-a primit forma sa actuală decît 
mult mai tirziu: 

— Pesikta de Rabi Kahana, predici ţinute la sărbătorile cele mari. 
Opera aceasta a lost scrisă ìn secolul al VI-lea al erei noastre. 


VIII. Targum 


Targum (2332), pluralul targumim (2930m), de unde derivă 
netii nD (meturgeman), „traducător“. 


Targum are sensul de traducere din orice limbă; încă din epoca 
talmudică a căpătat înțelesul de „traducere aramaică a Bibliei“. Astfel 
de traduceri au apărut cu mult înainte de era noastră. Căci de indată 
ce limba ebraică n-a mai fost vorbită — adică după. intoarcerea din 
Babilon — s-a utilizat aramâica în şcolile talmudice și în sinagogi. Cînd 
se citea Tora în sinagogă, la început un credincios, apoi un slujbaş al 
acesteia, citea o traducere in aramaică, limba vorbită de popor, tra- 
ducere care nu era nici prea literală și nici prea liberă. Uneori se făceau 
digresiuni care ornau textul tradus. Odată cu dispariţia limbii ara- 
maice vorbite au încetat și traducerile orale făcute din aramaică. Dar 
între timp aceste traduceri orale au fest fixate în scris şi ni s-au păstrat 
din aceste Targumim: I. Targumim la Tora: a) Targum-ul Onkelos ; 
b) Targum-ul zis Pseudo-lonathan ; c) Targum-ul din Ierusalim. 
II. Targumim la profeţi: a). Jonathan; b) Completări la Targum-ul 
Ionathan. III. Targumim la Cărţile Hagiografe (in afară de acelea la 
cărţile lui Daniel, Ezra şi Neemia). 

Aceste Targumim au toate caracterele epocii dinaintea erei noas- 
tre; înfăţişarea lor actuală datează din epoca talmudică. Părţile mai 
vechi din Targumim (unele scrise in Palestina, altele în Babilon) nu 

traduc literal Tora, ci mai curind, mai mult sau mai puţin, prin para- 
fraze, redau sensul general al textului. Aceasta pare să fi fost modali- 
tatea cea mai veche a traducerilor din Targumim. Limba acestor 
Targumim este aramaica. 

Cel mai cunoscut Targum este Onkelos (D55P3$N). Acest nume 


menționat în tratatul B. Meghila, 3 a, pare a fi o deformare a termenului 
Aquila (Akylas, D229), unde y este pentru X. Aquila a făcut o tra- 


ducere cuvint cu cuvint, destul de slingace, a Septantei. De fapt și 
Targum-ul Onkelos interpretează fiecare cuvint al textului Torei şi de 
aceea i s-a dat acest nume: Targum în felul lui Aquila. Apoi multe 
din cele ce se relatează în' textele Talmudului babilonian despre On- 
kelos se regăsesc în cel palestinian atribuite lui Aquila. 

Mai verosimil este că Targum-ul Onkelos a fost redactat in Babilon, 
folosindu-se însă izvoare palestiniene din şcoala lui R. Aqiba, deci-din 
sec. al II-lea e.n. 

Targum-ul Onkelos este o traducere cuvint. cu cuvint a textului 
Bibliei, cu următoarele excepţii: a) În părțile care se referă la legiuiri 
ale Scripturii, apar prin modificări ușoare prescrierile din Halaka 
(de pildă la Ieșirea, XXI, 16); b) În părţile poetice ale Scripturii se 
găsesc adăugiri hagadice de o mărime variabilă (de exemplu în Facerea, 
XV); c) Textul descrie prin perifraze, ceea ce ar putea nedumeri pe 
lector (de exemplu Facerea, XX, 13; Ieșirea, XXIV, 11; Levit., XVII, 
17). Mai cu seamă textul acestui Targum aramaic preface şi exprimă 
pe ocolite şi prin perifraze anumite pasaje, cum ar fi cele ce arată 
însuşiri corporale ale divinității pe care le relatează ca spirituale 
(renunţind deci la orice antropomorlism). 

Apoi Targum-ul Onkelos introduce o entitate intermediară (Memra, 
XDR, „cuvint“, „logos“), ori XI?  (iekara, „stăpinire“), de ex. la 
Ieşirea, XXIV, 10 şi apoi: šekinta (apv, „prezența divină“), — de 


ex. în Deuter., XII, 5). Este discutabil dacă această entitate interme- 
diară, care corespunde Logos-ului (cuvîntului) lui Filon din Alexandria, 
şi lui Hristos din Ev. Io., 1,1 (Logos: La început a fost Cuvintul) con- 
stituie o influenţă eretică (a esenienilor pe care ìi admira atit de mult 
Filon din Alexandria şi din a căror sectă părea a face parte) sau, și 
mai puţin probabil, o influenţă a doctrinelor hristologice, ìn care 
mijlocitorul între divin și uman este de asemenea Logos-ul. 

Targum-ul Onkelos a fost atit de prețuit și i s-a acordat un loc 
atît de însemnat, încît în secolele de mai tirziu a ajuns o îndatorire 
să fie citit, chiar în ţările în care evreii nu vorbeau aramaica; citirea 
lui se făcea săptăminal alături de tratatele Sidra. Targum-ul Onkelos a 
fost numit deseori Targum-ul nostru, adică cel babilonian; mai lirziu 
era denumit doar Targum-ul prin excelenţă. 

Celelalte Targumim ce au ajuns pină la noi sînt mai mult sau mai 
puţin parafraze ale textului Bibliei și limitele între traducere, explicaţie 
şi colecţie de Midrasim se şterg în ele. Toate aceste Targumım 
nu sint redactate în mod unitar şi nu reprezintă creaţia unei anumite 
şcoli rabinice. Un astfel de Targum este cel numit Tora-Targum şi 
atribuit, se pare, în chip inexact lui Ionathan ben Uziel, fiind scris se 
pare în Palestina (de unde denumirea de Targum din Ierusalim), 
judecînd după limba sa: aramaica de apus, deci palestiniană. Dar 
există două versiuni ale Targum-ului din Ierusalim, I şi II care trebuie 
poate considerate amîndouă ca descinzind dintr-un Targum mult mai 
vechi, azi pierdut.: În ceea ce priveşte cărţile profeților există de ase- 
menea două Targumim. 

Samaritenii posedă și ei un Targum la cele cinci cărţi ale lui Moise, 
şi acesta a fost scris în secolul al VI-lea e.n. 


Targumim au o mare însemnătate pentru cunoașterea limbii ara- 
maice; pentru istoria acestei limbi, pentru interpretarea textului Torei 
şi pentru istoria explicaţiei textelor din Scriptură. Mai presus de orice, 
aceste texte au însemnătate pentru istoria religiilor şi a modificărilor 
survenite în riturile și credinţele iudeilor în primele secole dinainte şi 
după era noastră. 


IX. Combaterea magiei, astrologiei şi superstitiilor 
"în scrierile talmudice 


Literatura talmudică „manifestă net conflictul între doctrinele 
pure raţionale ale Torei şi credinţele inferioare și superstițioase răs- 
pîndite în lumea în care trăiau iudeii ...“ (A. Cohen, Le Talmud, trad. 
iranc., Payot, Paris, 1933, p. 337). În Deuteronom, XVIII, 10 sq. sînt 
enumerate superstiţiile, practicile magice şi divinatorii,. dar mai ales 
cele magice, care sînt cu totul interzise iudeilor. Talmudul reia și dez- 
voltă aceste interdicții. Îndeosebi practicile divinatorii sînt combătute 
în mod viguros: „Afară cu astrologia ta! Izrael nu- stă sub domnia 
unei stele a norocului!“ (Sabbat, 156 a). Sau alt text: „Celui care nu 
practică divinaţia îi este hărăzit un loc aparte în cer unde nici îngerii 
n-au dreptul să intre!“ (Ned., 32-a). A atribui cea mai mică crezare 
părerilor şi informaţiilor de origine astrologică era considerat ca un 
lucru nevrednic pentru iudei. (cîr. A. Cohen, op. cit, p. 339). 


Grija ca obștea să se ferească de acte -magice și divinatorii este 
ilustrată şi de faptul că Talmudul atribuie în mod constant aceste 
practici .păginilor (A. Cohen, op. cit., p. 339). Egiptul pare a fi fost 
adevăratul focar al magiei după textele talmudice: „Zece măsuri de 
vrăjitorie au coborit în această lume; Egiptul a luat nouă din ele 

iar restul lumii una“ (Kid., 49 b). Superstiţia este combătută şi prin 
indicarea iluziilor create de așa-zişii magi; astfel, „Rabb spunea lui 
R. Hiya: « Am văzut un om care-cu-lovituri..de sabie tăia în bucăţi 
o cămilă, apoi a început să facă mult zgomot cu tamburina sa și cămila 
s-a ridicat pe picioarele ei». — « Ai văzut tu oare înapoia cămilei 
urme de singe și de baligă?, întrebă R. Hiya. Dacă nu erau, tu ai 
visat »“ (iSanhedr., 67 b). Textele talmudice consideră că magia (vră- 
jitoria) conduc la mari dezastre; aşa, de pildă, se scrie: „Imoraliţatea 
și vrăjitoria au nimicit toate“ (Sota, 9, 13). 

Unii învăţaţi au susținut că influența planetelor nu era compa- 
tibilă cu liberul arbitru care este temelia moralei; dacă nu există liber 
arbitru, dacă nu sîntem liberi de a alege între bine şi rău; atunci nici 
morala, nici regulile Torei nu mai au nici. un fundăriânt. De'aici osti- 
litatea arătată astrologiei şi divinaţiei făcute cu ajutorul" asfirilogiei. 

În ceea ce priveşte posibilitatea ca visele să descopere unui om 
viitorul, adică valoarea practicii oniromanciei în general, 'se' evalua 
un vis la a şasea parte dintr-o prorocire (Ber., 57 b), deci un vis nu 
descoperă decît a șasea parte din adevăr, ceea ce este evident. destul, 
de puţin. În general tratatul Berakhot este extrem de sceptic cu privire 
la valoarea divinatorie a viselor: „Nici un vis bun, nici un vis rău 
nu se realizează în toate amănuntele sale. Mai bine un vis rău decît 
unul bun. Dacă este rău, grija pe care o provoacă este de ajuns (spre 
a împiedica realizarea lui); dacă este bun, bucuria ce o dă este de ase- 
menea suficientă. Nu e secară fără paie, nu există vis care să nu conţină 
ceva inutil“ (Ber., 55 a). 

Dar în ceea ce priveşte visele, negind valoarea lor divinatorie 
și posibilitatea de a se afla viitorul cu ajutorul lor, tratatele talmudice 
prefigurează oarecum multe din ideile lui Freud despre vise. Căci 
citim în același tratat Berakhot: „Un om bun nu are vise rele; un om 
rău nu are vise bune. Oricine trăieşte șapte zile fără să viseze este în 
mod sigur nefericit“. i 

Învăţaţii condamnă un mare număr de datini și de rituri, în fond 
magice, care ţin de „calea amoriţilor“, adică sînt practici păgîne şi 
magice pe care iudeii n-au voie să le folosească. În tratatele talmudice 
sînt menţionate un mare număr de astfel de practici superstiţioase 
pe care le interzic cu desăvirşire. 

Fără îndoială se întîlnesc — dat fiind imensa diversitate a opiniilor 
din aceste scrieri — şi păreri care admit unele superstiții, dar acestea 
sînt condamnate în bloc de către învățați și socolite ca practici păgîne 
de care un iudeu nu are îngăduința să se folosească (cir. A. Cohen, 
op. cit., p. 355). 

X. Igiena și medicina preventivă în scrierile talmudice 


În primul rînd se cerea, de la oricine, de către învăţaţi, să fie 
curat și să păstreze curăţenia cea mai desăvirșită cu putinţă. Cură- 
tenia era considerată ca o componentă a pietăţii, ocupînd un loc însem- 
nat în cadrul agesteia. Se prescrie, cu mare stricteţe, spălarea mîinilor 
înainte şi după mese (Ber., 53 b). Un alt tratat talmudic afirmă: 
„Cine mănîncă pîine fără să-şi fi spălat mai înainle mîinile săvirşește 
o faptă tot aşa de rea ca și păcatul de a trăi cu o femeie pierdută. Cine 
nu va ţine seamă de această poruncă va fi dezrădăcinat din lumea 
aceasta. Oricine mănîncă pîine fără să-şi curețe mîinile e ca și cum ar 
minca piine necurată“ (Sota, 4 b). Un tratat definește pe necredincios 
(cam ha-careş) drept „unul care mănîncă pîinea sa obişnuită într-o 
stare de nscurăţenie rituală“ (Ber., 47 b) şi apoi afirmă că: „un om 
care nu se îngrijește să se spele pe miini înaintea mesei trebuie să fie 
scos afară din obşte“ (ibidem, 19 a). Se cere şi curăţenia deplină a 
vaselor folosite la mese: „Curăţaţi și spălaţi cupele înainte de a bea 
și după ce aţi băut“ (Tamud, 27 b ) şi se prescrie: „Un om nu trebuie 
să bea dintr-o cupă şi s-o întindă altuia, căci este primejdie de mcarte“ 
(Dev. Ereş., 9). l 

Trebuia, de asemenea, ca omul să-și spele mîinile de îndată ce 
se scula din somn. Nefăcînd astfel, el își primejduia sănătatea: „O 
mînă care atinge orice parte a trupului (fără să se fi spălat la deştep- 
tare) merită să fie tăiată. O astfel de mînă (nespălată) dă orbire, sur- 
zenie şi produce polipi. Mîinile rămîn în această stare plină de primejdii 
pînă cînd nu au fost spălate de trei ori“ (Sabbat, 108 b sq.). 

Învățații au acordat o mare însemnătate îmbăierilor şi abluțiu- 
nilor: „Este oprit să locuiască cineva într-un oraş lipsit de o baie 
(publică)“ (Palest. Kid., 66 d). Se interpretează apoi acele pasaje 
din Tora în care este vorba de „lucruri bune“ sau de „deliciile fiilor 
oamenilor“ (Ecles., II, 8) ca însemnînd piscinele și băile (Ghittin, 68 a ). 
A te lipsi de piscine, de băi reprezintă o gravă privaţiune şi un păcat. 
Îmbăierea în apă caldă trebuia să fie urmată de îndată de un duş 
cu apă rece (Sabbat, 41 a). 


Curăţenia era socotită ca mijlacul'eficace, cel mai sigur, pentru 
prevenirea tuturor bolilor (Ned., 81 a). Pentru preîntîmpinarea ori- 
căror afecțiuni ale copiilor mici, se recomanda îmbăiere zilnică a aces- 
tora, apoi fricţionarea lor cu ulei (Yoma, 78 b). Copiii mai mărișori 
trebuiau să fie învăţaţi cu apa, să înoate chiar (Kid., 29 a), căci a şti 
să înoţi dă gustul apei. Tratatele talmudice menţionează censtipaţia 
şi necesitatea scaunului regulat care evită multe afecţiuni (Ber., 25 a). 


În afară de curăţenia corporală, una din poruncile fundamentale 
este moderaţia în alimentaţie; R. Gamaliel spunea: „Admir pe per- 

sani din trei motive: sint cumpătaţi în pofta lor de mîncare, modești 
în viaţa lor privată şi moderați în relaţiile lor conjugale“ (Ber., 8 b) 
Un tratat recomandă: „„Mănincă pînă la o treime (din cuprinsul sto- 
macului tău), bea iarăşi pînă la o treime a sa și lasă o treime gol“ 
(Ghuttin, 70 b). Stăpiînirea poftei de mincare şi masă cu pîine muiată 
în vin sau oțet sînt considerate drept cele mai folositoare. Trebuie 
să se mănince șezind: „A minca în picioare atacă, strică trupul unui 
om“ (Ghittin, 70 a). În timpul unei călătorii trebuie micșorată canti- 
tatea alimentelor ingerate (Taan., 10 b). Moderaţia trebuie să fie 
regula în toate, de pildă nu se impunea iudeului să vegheze, ci dim- 
potrivă: „Noaptea a fost creată pentru somn“ (Erub., 65 a). De re- 
marcat că se face mențiunea de o poţiune hipnotică ce se folosea în 
operaţii abdominale (Baba meșia, 83 b). 

Se acordă o mare însemnătate stării afective şi influenţei acesteia 
asupra sănătăţii întregului corp. De aceea se recomanda ca omul să 
fie. totdeauna bine dispus: „Un suspin nimicește corpul omului: în 
întregime“ (Ber., 58 b}. Pizma, aplecările spre rele şi ura aproapelui 
său scet pe om din rîndul celor vii (Abot, II, 16). Este neapărat nevoie 
ca omul să trăiască într-un mediu sănătos și se interzice orice acțiune 
câre ar putea prejudicia starea sanitară a unui oraş; de pildă, locurile 
de “aruncat gunoaiele trebuie să fie la distanţă de orașe, cimitirele nu 
pot fi în oraşe, la fel și tăbăcăriile care nu pot fi decit la răsărit de ur 
oraș; R. Akiba acceptă să fie așezate în toate direcțiile cu excepția 
Apusului. 

Învăţaţii erau" încredinţaţi de însemnătatea regimulni alimentar 
pentru păstrarea sănătăţii; Talmudul enumeră şi discută alimentele 
dătătoare de sănătate și cele care sînt răufăcătoare. Piinea este ali- 
mentul cel mai recomandat și i se atribuie un mare număr de calități 
şi de virtuti (Baba meşia, 107 b). 

Se cere ca un om să-și înceapă ziua de lucru cu stomacul plin, 
căci numai astfel este în stare să cugete limpede şi să-şi împlinească 
bine munca sa: „Înainte ca un om să bea şi să măniînce are două inimi: 
după aceea nu mai are decit una“ (Baba batra, 12 b), adică nu mai 
are dubii, se poate hotări repede. Dar nu se recomandă piinea caldă, 
căci ea dă febră (Palest. Sabb., 4 b). Se accentuează că pîinea trebuie 
să aibă sare în ea și să se bea apă după ea (Palest. Hor., 48 c), dar 
nu ‘trebuie ingerată prea multă sare. Un învăţat afirmă: „Sint 82 de 
boli legate de fiere care se pot preîntimpina dacă măninci dimineața 
pîine cu sare şi bei un ulcior cu apă“ (Baba kama, 92 b). 

Se pare că în epoca talmudică masa poporului minca un regim 
aproape vegetarian şi binefacerile acestei alimentaţii sint expuse pe 
larg. Se enumeră adesea legumele care asigură deplina sănătate a 
omului, dintre care varza, sfecla, usturoiul și ridichea ar avea virtuti 

deosebite, (Erub., 36 a). Se recomandă mai cu seamă peștele: „Cel 
ce s-a obișnuit să măhince pește. mig nu va suferi. de indigestie ; „peştele 
mic face pe om fecund.și viguros“ (Ber., 40 a). Peştele sărat gra soco- 
tit ca periculos, desigur fiindcă era sărat după ce se altera (Ba 44b): 
Oul este alimentul cel mai hrănitor (ibidem ). : Dintre toate: fructele, 
cel mai hrănitor este curmalul, care precum: se ştie era: “mult apreciat, 
în. Orientul Apropiat: „Curmalele dau căldură trupului, "plac la: gust, 
au un efect laxativ, .fortifică și nu slăbesc inima“ (Ket., 10 b) 


NOTE 


1 II — Regi, XXV, 12. 

2 Iesechiel, VIII, 1; XIV, 1; 4X,). 

3 Ezra, VII, 6. 

4 II — Cronici,.XXIV, 27, 

sa Tora: termen. ebraic impropriu tradus prin „lege“, semni- 
fică „învăţămint“, „direcţie“ Pentru iudeii exilați desemna corpus-ul 
de învățături, scrise și orale, pe care trecutul li l-a transmis. 

5 Neeriid; VIII, 8. 

€ Pirqe Abot, I, 1. 

7? I — Macabei, II, 27. 

3 Antichități iudaice, XII, 3,3. 

° Ibidem, XIII, 10, 6. 

10 A se vedea în legătură cu aceasta pp. 111--112. 

11 Ghitt., 56 b 

12 Bab. Ioma, 46, a. 

13 Ghitt., V, 6; Wasir., Vi, 1. 

14 Bab. Chull., LXXX, a. 

15 Bab. Sanh., LXXXVI, a. 

16 Ier., Meg., IV, 14. 

1 Deuteron., XXV, 5. 

18 Levitic, XVIII. 

19 Numerii, XXX, 3. 

20 Ibid., V, 12. 

21 Deuteron., XXIV, 4. 

'22 Numerui. XXXV, 41. 

3 Sifre la Deuteronom, § 49, 85 a. 

2 Isaia. VIII, 19; Jezechiel, XIV, 7; Amos. V. bb. 

MAX 25 
PIRQE ABOT 


NOTITĂ INTRODUCTIVĂ 


Acest tratat arată continuitatea tradiţiilor lui Moise şi expune 
principiile care trebuiau să călăuzească pe învățații indei. Iniţial, tra- 
tatul Pirge Abot era o culegere de sentenţe, în care s-au inclus mai 
tirziu oserțiuni despre diferite versete din Tora și despre studiul ei. 
În nucleul său primitiv, “sentenţele erau aşezate după succesiunea 
cronologică a rabinilor. 

Se pare că tratatul a fost redactat în sec. al III-lea al erei noastre, 
iar capitolul asupra Legii a fost adăugat mai tîrziu. Dintre tratatele 
ce formează Mišna, acesta este cel mai însemnat, căci cuprinde ideile 
morale ale învătaţilor din primele secole după dărimarea Templului. 
Tratatul este scris în misnaică cu multe expresii aramaice şi aramaisme. 
Traducere după ediţia Joseph Bonsirven, S. I., Roma, 1955. Îl prezen- 
tăm aici pentru înţelegerea şi explicarea textelor aramaice ce urmează. 


TEXTUL . 
(extrase) 


I, 3. Antigoniu din Sokko a primit (predania) de la Simon 
cel drept; el spunea: nu fiți la fel că robii slujind stăpinilor 
voştri doar dacă primiţi o răsplată. . 

4. lose ben lo'ezer din Sereda şi lose ben iohanan din 
Ierusalim primiră (predania) de la cei de mai înainte. Cel 
dintii spunea: fie ca locuinţa ta să fie un lăcaş de adunare 
pentru inţelepţi (cărturari), lasă să fii acoperit de praful 
picioarelor lor şi bea cu sete învățăturile lor. 

5. lose ben lohanan din Ierusalim spunea: fie ca locuința 
ta să fie larg deschisă, săracii să fie oaspeții casei tale... 

6. Iosua ben Perahia și Matthai din Arbelles au primit 
(predania) de la cei de mai inâinte. Cel dintii spunea: Ia-ți 
ție un dascăl, fă în așa fel ca să dobindești un prieten şi 
judecă pe orice om cu bunăvoință. 

7. Matthai din Arbelles spunea: fugi de vecinul rău, nu 
sta alături și împreună cu un nelegiuit și nu pierde nădejdea 
în mîntuire. 

8. lehuda ben Tabav şi Simon ben Šetah au primit 
(predania) de la cei de mai sus. Cel dintii spunea: Nu te 

purta ca un mai mare peste judecători; şi cînd cele două 
părți se înfăţişează dirfaintea ta socoate-le vinovate, dar 
cînd pleacă de la tine socoate-le drepte, căci au primit 
hotărirea ta. 

9. Simon ben Setah spunea: cercetează în chip amănun- 
tit martorii și fii cu luare-aminte la cele pe care le grăiești, 
ca să nu poată prilejui vreo minciună. 


10. Semaya şi Abtalion primiră (predania) de la cei de 
mai înainte. Cel dintii spunea: indrăgeşte munca, urăște 
să faci pe stăpinul şi nu căuta legături cu stăpînitorii. 

11. Abtalion spunea: voi, înţelepților, fiți cu luare- 
aminte la spusele și sentențele voastre, ca să nu fiți osindiți 
la surghiun, ca să nu fiți surghiuniţi acolo unde sînt ape rele 
pe care le vor bea ucenicii ce vor veni după voi: ei își vor 
da (astfel) duhul și numele cerului va fi hult. 


12. Hillel şi Samai au primit (predania) de la cei de mai 
sus. Hillel spunea: fii dintre ucenicii lui Aaron care îndrăgesc 
pacea; caută pacea, iubeşte zidirile create... 


13. El spunea de asemenea: cel ce risipește numele său 
il pierde; a nu spori (în învăţătură) inseamnă a sărăci... 

14. El mai spunea: dacă eu nu imi vreau binele, cine 
oare va vrea binele meu? Cind mă indrăgesc pe mine, cine 
sint eu oare să fac aşa? Dacă nu acuma (studiezi tu Tora) 
cind oare (vei face aceasta)? 


15. Samai spunea: fă (din studiul) Torei o ocupaţie 
regulată ; grăieşte puţin și lucrează mult; priveşte pe orice 
om cu o față prietenoasă. 

16. Rabban Gamaliel (fiul lui Hillel) spunea: găseşte-ți 
un dascăl; nu sta la indoială şi nu întrece măsura în sen- 
tenţele tale. | 


17. Fiul său Simon spunea: toată viaţa am crescut prin- 
tre înţelepţi şi nu am găsit nimic mai kun (în e!) decit tăcerea. 
Cel mai de seamă lucru nu este a discuta, ci a lucra; multă 
vorbărie duce la păcat. 


18. Rabban Simon ben Gamaliel spunea: lumea are trei 
temelii: dreptatea, adevărul şi pacea, după cum s-a spus 
(Zaharia, VIII, 16): „judecaţi la porțile voastre după 
adevăr, (dreaptă) judecată şi pace“. 

II, 4. Rabbi spunea: care este calea cea dreaptă pe care 
tot omul trebuie s-o aleagă? Să facă tot lucrul de cinste 
şi pentru care oamenii îl vor cinsti. Fii cu luare-aminte şi 

păzeşte o poruncă mică la fel ca o. poruncă mai mare, căci 
nu știi ce răsplată se va da pentru (păzirea) poruncilor. Ţine 
aceeaşi socoteală pentru o faptă bună că nu ai săvirșit-o 
sau (dacă ai săvirșit-o) de răsplata ei; iar cu privire la o 
greşeală tine socoteală de răsplata ei ca și de faptul că nu ai 
săvirşit-o. Cugetă la trei lucruri şi vei scăpa de păcat: să 
ştii că deasupra ta este un ochi care vede tot, o ureche care 
aude (tot) şi că toate faptele tale sînt scrise într-o carte. 


2. Rabban Gamaliel ben R. lehuda, principele, zicea: 
frumos este studiul Torei (dacă) este legat de o viață cin- 
stită; căci dacă de amindouă acestea te îngrijești, păcatele 
tale sînt uitate; iar a stăpini întreaga Toră fără a săvirşi 
fapte bune, sfirşește prin a aduce la nimic (studiul ei) și 
îndreaptă spre păcat. 

Fie ca cei care se ostenesc pentru obște să facă aceasta 
în numele cerului; căci vredniciile cele bune ale părinţilor 
lor ii ajută şi dreptatea lor rămîne în veci. 


3. Luaţi seama la cirmuitori, căci ei nu au legături cu 
oamenii decit pentru folosul lor propriu: par să fie prieteni 
cînd au vreun folos din aceasta, dar părăsesc pe oamenii ce 
se află în greutăți. 


5: R. Hillel spunea: Nu te despărți de obștea ta; nu te 
încrede în tine atita timp cit trăieşti; nu judeca pe altul 
înainte ca să fii în același loc ca şi el; nu spune nici o vorbă 
care să nu poată fi auzită (de toți), căci va sfirşi prin a fi 
cunoscută... 

7. Acelaşi (Hillel) văzînd o scăfirlie plutind pe apă, îi 
spuse: pentru că tu ai înecat (pe alții) te-au inecat și cei ce 
te-au înecat vor sfirşi' prin a fi înecaţi. 

8. Acelaşi spunea: multă carne, mulți viermi; multă 
bogăţie, multe griji; multe slujitoare, multă destrăbălare; 
mulți robi, multe furturi; multe femei, multe vrăjitoare; 
mult (studiu al) Torei, multă viaţă; multă ştiinţă, mulți 
ucenici; multă dreptate, multă pace. 

Este un cîştig mare să dobindeşști un nume bun; a dobindi 
cuvintele Torei înseamnă a dobindi viaţa veacului ce va 
să. vină. | 

9. Rabban lohanan ben Zakay a primit (predania) de la 
Hillel și de la Samai. El spunea: Dacă te-ai muncit mult cu 
Tora să nu capeţi nici.0 mindrie, căci acesta este scopul 
pentru care ai fost creat. 

10. El avu cinci ucenici: R. Eliezer, ben Horkenos, R. 
Iosua ben Hanania, R. lose preotul, R. Simon ben Nathan'el 
şi R. Eleazar ben Arak. 

El le aducea de asemenea laude: Eliezer ben Horkenos 
este un puț bine tencuit care nu pierde nici o picătură; 
lošua beo Hanania, ferice de aceea care l-a zămislit; lose 
preotui este cucernic; Simon ben Năthan'el se teme de 
păcat; Eleazar ben Arak este o fintină care se revarsă. 

11. El mai spunea; dacă toți înțelepții lui Izrael ar fi 
fost în talerul unui cîntar şi Eliezer ben Horkenos în celălalt 
cintar, el ar fi.fost mai. greu decit toţi; | 

Ava Saul în numele său spunea: dacă toți înțelepţii din 
Izrgel şi Eliezer ben Horkenos ar fi în talerul unui cintar, 
iar Eleazar ben Arak în altul, acesta din urmă ar fi mai greu 
decit toţi. 

12. El le spunea: duceţi-vă să vedeţi care este calea 
binelui de care trebuie să vă legaţi. R Eliezer spunea: Un 
ochi nepizmaş; R. Iosua răspundea: un tovarăș bun; R. 
Iose: un vecin bun; R. Simon: să vezi urmările; R. Eleazar: 
o inimă bună. El le-grăi: îmi place mai degrabă sentenţa 
lui Eleazar ben Arak decit sentenţele voastre, căci a lui le 
cuprinde pe ale voastre. 


13. El le spuse: duceţi-vă să vedeţi care este calea rea 
de care trebuie să vă îndepărtați. R. Eliezer zise: Un ochi 
pizmaş; R. lose: un vecin rău; R. Simon: omul pe care îl 
împrumută și nu dă inapoi... 

14. Ei (ucenicii săi) rosteau trei sentenţe: R. Eliezer 
spunea: Cinstea altuia să-ţi fie mai dragă decit a ta; nu 
fii aplecat spre minie şi pocăiește-te cu o zi înainte să mori; 
încălzește-te la focul celor înţelepţi, dar fii cu băgare de seamă 
la cărbunii lor să nu te ardă, căci mușcătură de lup (lit. 
șacal) este mușcătura lor, înțepătură de scorpie e înţepătura 
lor şi fluierat de şarpe este fluieratul lor, iar toate cuvintele 
lor sint la fel ca nişte cărbuni aprinşi. 

15. R. losua spunea: ochiul rău (pizmaș) arată o fire 


rea, iar ura față de zidiri (creaturi) scoate pe oameni afară 
din lume. 


_16. R. lose spunea: bunurile altuia să-ţi fie mai dragi 
decit bunurile tale... 


IIT, 5. R. Hanania ben Hakinay spunea: a veghea noaptea, 
a trece pe un drum singuratic şi a te 6steni cu'lucruri deşarte 
înseamnă a te osîndi pe tine însuţi. 

8. ...R. Dostay ben Yanay, în numele lui R. Meir, 
zicea: oricine care dă uitării un cuvint din studiul său este 
socotit ca şi cum s-ar fi osîndit pe sine însuşi, după cuvintul 
spus: „fii cu luare-aminte şi păzeşte-te să nu dai uitării cele 
ce au văzut ochii tăi“ (Deuteronom, IV, 9). Ar putea fi 
iertat dacă acest studiu l-ar copleşi, dar se. dă următoarea 
învățătură: „şi pentru ca acestea să nu se îndepărteze de 
inima ta în nici una din zilele vieţii tale“ (Deuteronom, IV, 9). 


12. R. Ismael spunea: fii vioi şi vesel, plin de tinereţe 
în aplecările tale şi primeşte cu bucurie pe toţi oamenii. 


13. R. Agiba spunea: risetele şi.uşurinţa obişnuiesc pe 
om cu destrăbălarea. El spunea încă: predania este o îngră- 
ditură pentru Tora, legămintele sint o îngrăditură pentru 
cei puși de o parte (fariseii); îngrăditura înţelepciunii este 
tăcerea. 

16. El spunea încă: totul este dat cu chezăşie; plasa 
este întinsă sub cei vii; negustorul vinde pe credit; pe table- 
tele deschise mîna înscrie şi cine vine să ia împrumut, să ia 
imprumut; dar birnicii umblă de colo pînă colo totdeauna 
și cer plată de la oameni, plată de bunăvoie sau împotriva 
voinţei lor; dar ei au pe ce să se bizuie, judecata este o 
judecată nemincinoasă şi totul este pregătit pentru masă. 

17. R. Eleazar ben Azaria spunea: unde nu este Tora 
nu sînt moravuri bune; şi unde nu sint moravuri bune nu 
este nici Tora. Dacă nu este ştiinţă nu e nici temere, dacă 
nu este temere nu este nici ştiinţă. Fără cunoaştere nu este 
pricepere, fără pricepere nu este nici ştiinţă; fără făină nu 
este Tora, fără Tora nu este nici făină. 

E] zicea de asemenea: cu cine să asemuim pe acela a cărui 
știință este.mai mare decit faptele lui bune: Cu un copac ale 
cărui” crengi“ Sint: simfoase, dar cu rădăcinile slăbănoage; 
dacă vine vintul îl smulge şi îl răstoarnă (după Ieremia, 
XVII, 8). 

Și cu cine să asemuim pe oricine ale cărui fapte bune 
sint mai numeroase decit știința sa? (Îl vom asemui) cu 
un copac ce are crengi puţine dar rădăcini temeinice; dacă 
vînturile se vor repezi asupra sa, ele nu îl vor mișca din 
locul său (Ieremia, XVII, 8). 

IV, 1. Ben Zoma spunea: Cine este înţelept? Acela care 
învaţă de la tot omul, după cuvintul grăit: „de la toţi cei ce 
mă învaţă am dobiîndit priceperea“ (Psalmi, CXIX, 99). — 
Cine este puternic? Acela care își supune pornirile sale firești 

(instinctele), după cuvintul grăit: „intrece pe războinicul 
(puternic) cel ce este răbdător şi pe un cuceritor de orașe, 
cel care îşi stăpineşte cugetul“ (Psalmi, XVI, 32). — Cine 
este bogat ? Cel ce este mulţumit de tainul său după cuvîntul 
spus: „eşti fericit mîncind rodul muncii miinilor tale şi ai 
mulţumire“ (Psalmi, CXXVIII, 2). Eşti fericit în lumea 
aceasta, vei avea fericire şi În lumea ce va să vină. — Cine 
are cinste? Cel ce cinstește făpturile, după cuvintul spus: 
„căci voi cinsti pe cine mă cinstește ȘI voi smeri pe cine mă 
dispreţuieşte“ (I-Reg:, Il, 30). 


2. Ben Azzay spunea: Grăbește-te să împlineşti o poruncă 
uşoară şi fugi de păcat; căci o poruncă împlinită (o faptă 
bună) trage după ea o altă poruncă împlinită şi un păcat 
alt păcat; pentru că: plata unei porunci este o poruncă și 
plata păcatului, un păcat. 

El mai spunea: Nu dispreţui pe nimeni și nu părăsi 
nimic; căci nu este un om care să nu aibă vremea sa şi nu 
este lucru care să nu aibă locul său. 

5. R. ISmael... spunea: cine învaţă ca să înveţe pe 
alții primeşte darul învățăturii pentru sine şi pentru cei pe 
care îi dăscălește; iar cine învaţă cu scopul de a acționa 


primeşte darul de a învăța pentru sine, de a dăscăli pe alţii 
şi de a acţiona. 

8. R. Ismael, fiul său, zicea: cine se leapădă de slujba 
de Judecător nu mai are de-a face cu dușmănii, furturi și 
jurăminte false; cel ce se umple de mândrie. dînd hotăriri de 
judecată e un 'prostănac, un nelegiuit şi un îngimfat. El 
spunea încă: nu fi singurul judecător, căci acel ce e judecător 
singur este doar el judecător... 


11. R. Eliezer ben R. Iacob spunea: cine păzeşte o 
poruncă își dobindeşte un apărător (avocat); cine săvirşeşte 
un păcat dobindeşte un acuzator; pocăința şi faptele bune 
sint ca un scut înaintea pedepselor. 


13. R. Simon spunea: sînt trei cununi: cununa Torei, 
cununa preoţiei și cununa regească; dar cununa unui nume 
bun le depăşeşte pe toate. 

15. R. Yanay zicea: ne depășesc liniștea pe care o au 
cei nelegiuiţi şi pedepsele celor drepţi. 

R. Matthia ben Hereş zicea: salută pe toţi tu cel dintii; 
fii coada leului dar nu capul lupilor răpitori (şacali). 


203 


16. R. Iacob spunea:. lumea asta de aici este ca pridvo- 
rul lumii ce va să vină; pregăteşte-te în pridvor ca să poți 
intra în sala de mese. | 

18. R. Simon ben Eleazar spunea: nu căuta să liniștești 
pe un om cind este minios, nici să-l mingii cînd mortul său 
zace. întins înaintea lui, nici să-i pui întrebări cînd face o 
făgăduință și nu te gindi să-i faci o vizită cînd este copleșit 
de supărare. 

19. Smuel cel mic zicea: căderea vrâjmaşului tău să nu 
te bucure, şi inima ta să nu tresalte de bucurie cînd îl vezi 
că se impiedică, de teamă că văzindu-l pe el, Domnul, să 
nu-l scoată din nenorocire şi să nu întoarne de la el minia Sa. 

20.: Elisa ben Abuya spunea: cu ce se aseamănă cel care 
dă învăţătură unui copil? Se aseamănă cu cerneala care 
scrie pe hirtie nouă. Cel ce dă învăţătură unui bătrin, cu ce 
se aseamănă el? El se aseamănă cu cerneala ce scrie pe 
hirtia unde scrierea se şterge. F 

R. lose ben lehuda din Kefr Ha-Babli (babiloniană) 
spunea: cu ce cae asemănător cel ce primește învăţătura 
de la nişte copii? Este asemănător celui care mănincă răză- 
chie şi bea vinul ce iese din ea; cel care primește învățătura 
de la bătrini cu cine se aseamănă? Se. aseamănă cu cel care 
mănîncă strugurii bine. copţi şi bea vinul vechi. 

Rabbi zicea: Nu lua seamă la ulcior, ci la ce are în 
el; cutare ulcior nou are în el (vin) vechi și un ulcior vechi 
nu are în el nici chiar (vin) nou. 

21. R. Eleazar Ha-Qappar zicea: Pizma, rivnirea lacomă 
și pofta de slavă scot pe oameni din lume. 

V, 1. Lumea a fost zidită prin zece cuvinte; şi de ce 
oare se învață aceasta? Nu putea oare să fie creată lumea 
de un singur cuvint? Dar lumea a fost făcută prin zece 
cuvinte ca să fie pedepsiţi nelegiuiţii care duc la pierzanie 
lumea şi spre a se da o răsplată vrednică celor drepţi, care 
o susțin, lumea a fost zidită prin zece cuvinte. 

7. Se găsesc şapte lucruri la unom fără de învăţătură şi 
sapte la un înţelept. 

Înțeleptul nu vorbește dinaintea celui ce îl intrece în 
intelepciune, nù intrerupe pe altul, nu se grăbeşte să răs- 
pundă, pune întrebări după Halaka şi dă răspunsuri ce se 
referă la subiect: tratează mai întii cuvintele numite cele 
dintii, apoi pe cele din urmă; despre ce nu a auzit zice: nu 
am auzit; recunoaşte ce este adevărat. La omul fără de 


invățătură găsim cele potrivnice. 

8. Şapte feluri de pedepse 'osindesc! şapte greşeli de 
căpetenie: „0 “luare nedesăvirșită a. zeciulelii este „pedepsită 
printr-o secetă. insoţită de’ foamete, unii n-au ce să mănince 
iar alţii au prea mult. Dacă toţi oamenii nu au vrut să dea 
zeciuială atunci se intimplă foamete. cu tulburări și secetă. 
Refuzul de:a plăti. darea halla (de dat pentru orice fel de 
aluat -n.n.«'.D.) se pedepsește cu o foamete nimicitoare. 
Ciuma se abate asupra oamenilor din pricina greșelilor, 
pedepsite de Tora -cu osinda morții, care nu au fost aduse 
inaintea scaunelor de judecată; de asemenea pentru vinderea 
produselor recoltate în al șaptelea an. Sabia se abate asupra 
lumii din pricina judecăților întirziate sau nedrepte şi minci- 
noase, 'ca și din pricina sentințelor de judecată: care nu 
urmează Halaka. Fiărele sălbatice cotropesc lumea din cauza 
Jurămintelor mincinoase ... Surghiunurile se intimplă în lume 
pentru a se pedepsi idolatria, incestul şi uciderile şi, de 
asemenea, neluarea în seamă a anului de iertare (a datoriilor, 
al 7-lea an -n.n.C.D.). 

9. Ciuma năpădește in patru vremuri: mai cu seamă mai 
puternic în al patrulea an, în al şaptelea an, la sfirşitul lui 
şi de asemenea în fiecare an la terminarea sărbătorii (Sukkot); 
în al patrulea an din pricina zeciuielii datorată săracilor ce 
trebuie dată in al treilea an; în al şaptelea an din pricina 
zeciuielii săracilor ce trebuie plătită în al şaselea an; la 
sfirşitul celui de-al şaptelea an din pricina produselor recol- 
tate în al şaptelea an; (apoi) in fiecare an la terminarea 
sărbătorii (Sukkot), pentru că au fost furate darurile dato- 
rate săracilor. 


10. Putem deosebi patru soiuri de oameni: cel ce zice 
„bunul meu este -al meu și bunul tău este.al tău“; acesta 
este soiul de om mijlociu, iar alții îl numesc soiul de om din 
Sodoma. Acela care zice: „bunul meu este “al tău și bunul 
tău este al meu“; aceşta este omul neînvăţat (“am ha-’ areș). 
Cel ce spune: „bunul meu este al tău'și bunul tău este al 
tău“; acesta este omul  cucernic; (iar) nelegiuitul zice: 
„bunul tău este al meu și bunul meu este al meu“. 


11. Sint patru feluri de firi: aplecat să se aprindă și 
aplecat să impace (uşor), — cele pe care le pierde compensează 
pe cele ce le cîştigă; greu de aprins și greu de împăcat, — 
cele ce cîștigă compensează cele ce pierde; greu de stirnit 
și aplecat să se potolească, — este omul cucernic; aplecat 
să se mînie şi greu de împăcat, —:este omul nelegiuit. 

12. Sint patru feluri de ucenici: auzire repede şi uitare 
repede — ciştigul este risipit de ceea ce pierde; auzire grea 
și uitare grea, — ceea ce pierde este compensat de ceea ce 
cîştigă; auzire rapidă şi uitare grea, — acesta este (ucenicul) 
înţelept; auzire grea şi uitare repede, — este ucenicul ne- 
iscusit şi rău. 

13. Sînt patru feluri de oameni care dau de pomană: 
acela care vrea să dea, dar nu vrea'să lase pe alţii să dea, — 
pizmaş faţă de ceilalţi; (acela care vrea) ca alții să dea, dar 


el nu, — pizmaș pentru el însuşi; (acela care vrea) să dea 
și ca şi ceilalți să dea, — este omul cucernic; (în fine este 
acela) care nu vrea să dea nici el nici ceilalţi, — acesta este 


omul nelegiuit). 


14. Patru soiuri de oameni se duc la şcoală: (cel ce se 
duce) fără să facă fapte (bune), — el primeşte răsplata dusu- 
lui său; altul face fapte (bune) fără să meargă (la şcoală), — 
el- primeşte răsplata faptelor sale; (un altul) se duce și face 
fapte bune, — acesta este. omul cucernic ; (în fine cel din 
urmă) nici nu se duce (la școală), nici nu face fapte bune, — 
acesta este cel nelegiuit. 


15. Sint patru soiuri de ucenici ai înţelepţilor: burete, 
pilnie, strecurătoare și sită; burete, fiindcă reţine totul; 
pilnie, cele ce intră la un capăt ies prin celălalt ; strecurătoare, 
căci lasă să treacă vinul și epreşte drojdia; și sită, pentru că 
lasă să treacă tărițele şi reţine floarea făinii. 


16. Dacă dragostea depinde de un lucru, acel lucru piere 
și dragostea de asemenea ; ceea ce nu depinde de vreun lucru 
nu dispare niciodată. Cel dintii fel de dragoste a fost a lui 
Amnon pentru Tamara; al doilea fel a fost acea a lui David 
pentru Ionathan. 


18. Cine a călăuzit spre bine un mare număr (de oameni) 
va scăpa de păcat și oricine a făcut să păcătuiască un mare 
număr (de oameni) nu va afla prilejul de a se pocăi. Moise 
a săvirşit binele, călăuzind pe mulţi spre bine şi virtutea 
multora a ţinut de el, după cuvintul acela: „și a implinit 
dreptatea Domnului și judecățile lui cu Izrael“ (Deuteronom, 
XXXIII, 21). leroboam însă a păcătuit şi a făcut să păcă- 
tuiască pe mulți şi păcatul multora a ţinut de el, după cuvin- 
tul acela: „el a păcătuit şi a făcut să păcătuiască pe Izrael“ 
(III — Regi, XV, 16). 

19. Cel ce posedă aceste trei calităţi este ucenicul lui 
Abraham tatăl nostru ; cel ce are pe celelalte trei este ucenicul 

lui Balaam, nelegiuitul: ochi bun (= nepizmaș), suflet smerit 
şi duhul blind — „iată pe ucenicul lui Abraham; ochi rău 
(pizmaş), suflet mindru și duh îngimfat —, iată pe ucenicul 
lui Balaam. 

21. El spunea: la 5 ani la Tora, la 10 ani la M:sna, la 
15 ani la învățătura (Talmudului), la 18 ani să te căsăto- 
reşti (la baldachin), la 20 ani să te apuci de muncă între- 
prinzătoare, la 30 ani să muncești cu vigoare, la 40 ani să te 
consacri treburilor destoinice, la 50 ani — sfaturilor, la 60 ani 
să fii înțelept, la 70 ani să fii bătrin (să ai părul alb), la 
80 ani să fii cu bătrineţea înaintată; la 90 ani eşti încovoiat, 
iar la 100 ca şi cum ai fi mort, ieşit și pierit din lume. 

22. Ben Bag Bag spunea: intoarce-te ici ȘI colo, căci 
totul este ici şi colo, şi de aici nu te mişca din loc căci nu vei 
afla ceva mai bun. 

23. Ben He He spunea: aşa muncă, aşa plată. 

VI, 3. Oricine invaţă de la tovarășul său de învățătură 
un verset,.o halaka, un pasaj, o sentență sau chiar o singură 
literă trebuie să-l cinstească, căci lucrul acesta îl găsim la 
David, rege în Izrael, care, după ce a învățat de la Ahitophel 
numai două sentențe, l-a făcut dascălul său, prietenul și 
casnicul său, după cuvintul acela: „şi tu, semenul meu, 
prietenul meu și casnicul meu“ (Psalmi, LV, 13). Și oare 
nu putem să spunem: cu atit mai mult dacă David, regele 
lui Izrael, care a învățat de la Ahitophel doar două sentenţe, 
l-a făcut să fie prietenul său, dascălul său şi casnicul său, 
atunci acela care învață de la tovarășul său de învăţătură 
un verset, o halaka, un pasaj, o sentenţă sau chiar o singură 
literă, nu trebuie el mai mult încă să-l cinstească?... é 

4. Nu căuta măririle şi nu pizmui după cinstiri. Faptele 
tale să fie mai mari decit ştiinţa ta; nu pofti masa regilor, 
căci masa ta e mai presus de a lor şi cununa ta deasupra 
cununei lor. Credincios este acela ce ţi-a încredințat lucrarea 
ta, căci el va răsplăti osteneala ta. 

8. R. Simon ben lehuda, în numele lui R. Simon ben 
lohai, spunea: strălucire, putere, bogăţie, cinste, vechime, 
bătrînețe și copi alcătuiesc frumuseţea celui drept și acea 
a lumii, după cuvintul -acela: „Bătrineţea este o cunună 
strălucită, ea se află mergînd pe calea dreptăţii“ (Proverbe, 
XVI, 31); şi: „Faima celor tineri este puterea lor şi podoaba 
celor bătrîni părul lor cărunt“ (Proverbe, XX, 29); şi: „Cununa 
bătrinilor sint nepoţii, iar mărirea fiilor sînt părinţii lor“ 
(Proverbe, XVII, 6). 

R. Simon ben Menasia: acestea sint cele șapte însuşiri 
pe care cei inţelepţi le hărăzesc celor drepţi: toate. s-au 
implinit la Rabbi şi la feciorii săi. 

R. lose ben Hisma zicea: odată, aflindu-mă eu pe caie, 
fuse întimpinat de un om care îmi dete binețe şi eu îi răs- 
punsei la fel. El îmi zise: „Rabbi, de unde ești tu?“ 


„Dintr-un oraş mare de înţelepţi și de cărturari“. — „Rabbi, 
n-ai vrea tu oare să locuieşti cu. noi; la noi?, iţi voi da un 
milion de dinari din aur şi pietre nestemate și mărgăritare“. 
— „Fiule, de mi-ai da tot argintul, tot aurul, toate pietrele 
nestemate, toate mărgăritarele care se găsesc in lume, nu 
vreau să locuiesc decit într-un loc unde este Tora; căci în 
ceasul morţii sale omul nu este insoţit nici de argint, nici 
de aur, nici de pietre scumpe, nici de mărgăritare, ci doar 
de Tora, şi de faptele sale cele bune, după cuvintul acela: 
« Ele te vor călăuzi, cind vei vrea să mergi, în vremea somnu- 
lui te vor păzi, iar cind te vei deştepta vor grăi cu tine» 
(Proverbe, VI, 22)...“ 


RĂBDAREA LUI HILLEL 
[Sabbat, IT, V] 
fol. 3l a 


— Rabbani invaţă: Omul să fie liniştit și blind ca Hillel 
şi neminios ca Samai. Odată au încheiat doi oameni o prin- 
soare și au zis: Cel care merge și minie pe Hillel va primi 
pătru sute de zuzi. A grăit unul dintre ei atunci: „Îl umplu 
eu de minie“. Era tocmai într-un ajun de sabbat, după ce 

Hillel se spălase pe cap; cel;ce a incheiat prinsoare s- -á dus 
la poarta lui 'și a intrebat:. „Eştée dare Hilel acasă? Este 


Hillel acasă?“ Acela s-a. mao pe cap?, a venit la el şi 
i-a grăit: „Fiul, meu, ce dorință ai?“ Acela a răspuns: „Arhi 
o intrebare să pun“. Hillel a zis: „Vorbeşte, fiul meu“. Atunci 
a intrebat acela: „Din ce pricină sint câpetele babilonienilor 
rotunde?“ Hillel a răspuns: „Fiul meu, tu ai pus o- întrebare 
inseninată! pentru că ei nu au moaşe cu mintea întreagă“. 
Acela a plecat și a aşteptat o vreme, apoi s-a reintors şi a 
intrebat din nou:'„Este oare Hillel acasă? Este Hillel acasă?“ 
Acela s-â imbrobodit (pe cap) şi a grăit către el: „Fiul meu, 
care este dorinţa ta?* Acela a răspuns: „Am o întrebare să, 
pun“. Hillel a zis: „Întreabă fiul meu!“ Acela a intrebat: 
„Din ce. pricină sint ochii locuitorilor orașului Palmyra? 
plini de urdori ?*. Hillel a răspuns: „Fiul meu, tu ai pus o 
intrebare importantă! Pentru că ei stau pe un sol plin de 
nisip“. Acela a plecat și a aşteptat o vreme, apoi s-a întors 
și -a intrebat: „Este oare Hillel acasă? Este Hillel acasă?“ 
Acela şi-a pus legătura sa în cap, a venit inaintea lui și,a 
zis: „Fiul meu, care este dorinţa ta?“ Acela a răspuns: „Am. 
o întrebare să pun“. Hillel.a zis: „Întreabă fiul meu“. Acela 
a întrebat: „Din ce pricină sint mari picioarele africanilor?“ 
Hillel a răspuns: „Fiul meu, tu ai pus o întrebare. impor- 
tantă! pentru că ei locuiesc printre mlaştini“. Acela a zis: 
„Mai am mu le intrebări să pun dar mă tem să nu te umplu 
de minie“. Hillel şi-a pus legătura pe cap, s-a așezat jos 
inaintea lui și i-a grăit: „Poţi să-mi pui toate intrebările pe 
care le mai ai“. Atunci a zis acel om „Eşti tu Hillel care'este 
numit principe al Izraelului?“ Atunci a zis Hillel: „Da eu 
sint“. Acela a replicat: „Dacă tu eşti acela, atunci nu pot 
să fie mulţi la fel ca tine printre izraeliţi“ Hillel a zis: 

„De ce fiul meu?“ Acela a răspuns: „Pentru că am pierdut 
pairu sute de zuz din pricina ta“. Atunci a zis Hillel către 
el: „Ia aminte, Hillel este pricina că pierzi patru sute de zuz 
și incă patru sute de zuz. Dar Hillel nu poate fi umplut 
de minie“ 

NOTE 


1 Zuz — monedă de aur a cărei denumire s-ar trage de la Zeus. 

2 Evreii credincioşi au totdeauna capul acoperit. 

3 Palmyra, în ebraică Tadmor, a fost centrul unii mare imperiu 
aramaic. 


NIMICIREA IERUSALIMULUI ȘI CAUZELE EI 


[Sabbat, XVI, II) 
fol. 119 b 


Abaiie spunea: „Ierusalimul a fost nimicit? numai din 
cauză că se profana sabbatul, pentru că scrie: «de la zilele 
mele de sabbat şi-au întors ochii, şi eu sînt injosit pentru 
ei »“?. 

R. Abahu zicea: „Ierusalimul a fost nimicit numai din 
această pricină, pentru că s-a părăsit citirea rugăciunii Šema 
dimineața şi seara căci scrie: «var de acera ce dizdedimineaţă 
aleargă după băuturi îmbătăloare, (va. de ce. ce pină tirziu 
seara se înfierbintă cu vin)»; şi mai departe (scrie): «(vai 
de) cei care voiesc la ospeţele lor cuthară, harfă, tobă, flaut şi 
vin! E. nu iau în seamă faptele Domnului și nu văd lucrurile 
mâinilor sale +; și mai departe (scrie): « Pentru aceasta popo- 
rul meu va fi dus în robie fără să bage de seamă »”. 

R. Hamenuna spunea: „lerusalimul a fost nimicit numai 
de aceea pentru că au fost opriți (de la învăţătură) copii, 

deoarece scrie: «voi vărsa (mînia mea) asupra copilului pe 
stradă », o voi vărsa întrucît copilul zăboveşte si rămîne 
pe stradă“. 


R. Ula spuse: „Ierusalimul a fost nimicit numai de 
aceea pentru că lipsea rușinea unora față de ceilalți: « Dar 
rușinează-se et oare cînd fac uriciuni? Nu, nu se rușinează 
deloc, nici roşesc. De aceea vor cădea printre cei căzuţi şi 
in vremea cercetării mele vor fi aruncaţi », zice Domnul”. 


R. lişhag a spus: „Ierusalimul a fost nimicit numai 
pentru aceea, deoarece acolo cel mic și cel mare se socoteau 
deopotrivă, căci scrie: «preotul şi poporul în acelaşi fel 
(este socotit) și de aceea, scrie, pămintul va fi cu totul 
pustiit »“?. 

R. ‘Amram fiu al lui R. Simon bar R. Aba spunea în 
numele lui R. Simon bar R. Aba în numele lui R. Hanina: 
„Llerusalimul a fost nimicit numai din acea pricină că acolo 
nu se dojeneau unul pe altul, căci spune: «principii săi 
erau asemenea berbecilor care nu găsesc lunci»; ca şi 
berbecul care își ţine capul la coada celuilalt, aşa ţineau 
izraeliții din vremea aceea fața lor către pămînt şi nu se 
dojeneau unul pe altul cu dreptate“. | 


R. lehuda spunea: „Ierusalimul a fost nimicit numai 
de-aceea pentru că acolo cărturari nu erau luaţi în seamă“. 
„Dar şi-au bătut joc de trimişii cei de la Dumnezeu și n-au 
ţinut seama de cuvintele lui; au batjocorit pe prorocii lu: 
pină ce mînia Domnului s-a pogorit peste poporul lui într-atita 
incit acesta n-a mai avut scăpare“ll. Ce insemna oare: 
încît n-a mai avut scăpare? R. lehuda a răspuns în numele 
lui Rabh: „Cel ce dispreţuieşte pe cărturari, pentru rănile 
acestuia nu mai este vindecare“. 


R. lehuda spunea în numele lui Rabh: „Ce înseamnă 
versetul din Scriptură: «Nu vă atingeţi de unşii mei și 
prorocilor mei nu le faceţi rău »?. Nu vă atingeţi de unşii 
mei, aceștia sînt copiii de școală, şi prorocilor mei nu le 
faceți rău, aceştia sînt cărturarii“. 

Res Laqis a spus în numele lui R. lehuda, principele: 
„Pămîntul este ţinut doar prin răsuflarea copiilor de şcoală“. 
R. Papa grăi către Abaiie: „Cum este cu (răsuflarea) mea şi 
a ta? Răsuflarea acelora care cunosc deja păcatul nu este 
deopotrivă şi asemenea cu răsuflarea acelora care nu cunosc 
deloc păcatul“. 

Reš Laqiš a spus mai departe în numele lui R. Iehuda, 
principele: „Să nu oprim copii de la (invăţătură), nici chiar 
pentru clădirea Templului“. 

Mai apoi a grăit Reš Lagis in: numele lui R. lehuda, 
principele: „Mi s-a lăsat învățătură” de la strămoşii mei (unii 
citesc: de la strămoșii tăi) că fiecare oraș în care nu sint 
copii de şcoală va fi nimicit“; Rabina citește: va fi distrus. 

Raba spunea: „Ierusalimul n-a fost nimicit din altă 
pricină decit aceea că acolo nu era nici un om de credinţă, 
căci scrie: « Cutreieraţi ulițele Ierusalimului, uitați-vă, cerce- 
taţi şi căutați prin mâidanele lui, nu cumva veţi găsi vreun 
om, măcar unul care păzeşte dreptatea şi caută adevărul, 
căci eu aș cruța atunci Ierusalimul »“!3. 

Nu este aşa în ceea ce privește Ierusalimul; chiar cind 
Ierusalimul se împiedicase (in greșeli) nu lipseau oameni ai 
credinţei, căci spune: „Atunci va alerga omul la fratele său, 
în casa tatălui său, şi-i va zice: «tu mai ai o haină, fin căpe- 
tenie peste noi »1t, adică tu ai lucruri cu care te poţi înveli 
ca într-o haină“. 


NOTE 


1 Ierusalimul, menţionat pentru prima oară în sec. XIV î.e.n. 
în documente asiriene, a fost dărimat pentru,prima oară în 586 î.e.n. 
de către regele babilonian Nabuchodonosor Il care i-a dus pe iudei în: 
robia babiloniană. A doua nimicire a Ierusalimului a fost în anul 
70 e.n. de către romani care l-au cucerit după pin război de patru ani 
împotriva iudeilor răsculați. lerusalimul devine sub împăratul roman 
Hadrian (117—138 e.n.), succesorul lui Traian, un oraş în care iudeilor 
li se interzice să locuiască. Ierusalimul a fost rebotezat de romani 
Aelia Capitolina. 

2 Iezechiel, XX, 24. 

3 Isaia, V, 11. 

4 Ibid., V, 12 

-5 Ibid., V, 13 

€ Ieremia, VI, 11. 
Ibid., VI, 15. 
3 Isaia, XXIV, 2 
9 Ibid., XXIV, 3. 


40 Plingerile lui Ieremia, Í, 6. 


4) 

11 JI — Paralelipomenă, XXXVI, 46. 
12 I — Paralelipomena, XV, 22. 

15 Ieremia, V, 1. 

14 Isaia, III, 6 


NETEMEINICIA ASTROLOGIEI 
[Sabbar, XXIV, II] 
-fol. 156 a 


În cartea de sentenţe a lui R. Iosua bar Levi stătea seris: 
„Cel (ce este ECU) intr-o duminică va fi un om căruia nu-i 
va fi nimic“. — „Ce inseamnă aceasta? Oare a voit să spună 
că nu-i Xa. fi nimic bun, atunci a spus R. ASi că el s-a născut 
într-o. duminică. Oare vrea să spună că nu va-face nimic 
rău?“ Atunci a spus R. Asi: „Eu şi cu Dimi bar Kakositos! 
sintem (născuţi) intr-o zi de duminică: eu sint căpetenie de 
școală şi el este căpetenie peste hoți“2. „Mai degrabă (această 
expresie din cartea de sentenţe a lui R. Iosua bar. Levi) 
înseamnă bun pe. deplin sau' rău. pe deplin“. — „Din ce 
cauză 2*2%. — „Pentru că în ziua aceasta „(de duminică) lumi- 
na şi întunericul au fost create“ 

Cine (se va naște) luni, va fi minios. — „Din care prici- 
nă 2* — „Pentru că în această zi a fost împărțită apa“. 
Cine (se. va naşte) marți, va fi bogat și afemeiat (depravat)“: 

Din ce motiv?“. — „Pentru că în această zi au .fost. 
cicale plantele“. Cel ce e (se va naşte) miercuri va fi. înțelept 
şi luminat . — „Din care pricină?“. — „Pentru că în ziua 
aceea au fost atirnaţi luminătorii. Cel « ce se va naşte joi va. 
fi făcător de fapte bune“. „Din ce motive”. - — „Pentru 
că Îr ziua aceea au fost cre m peştii și păsările“: Cel ce se 
va naște vinerea va fi un om sirguitor. R.. Nahman bar 
lişhaq a explicat: „Sirguitor (in °- împlinirea) poruncilor“. 

„Cine (se va naște) în ziua de sabbat va muri în ziua de 
sabbat, pentru că marea zi a sabbat-ului este pingărită din 
pricina lui“. Rabba bar R. Sila zise: „El va fi numit un 
mare sfint“. Atunci grăi Rabbi către dinsul: „Duceţi-vă şi 
spuneţi fiului lui Levi că-nu influenţează norocul zilei (în 
care s-a născut un om), ci steaua norocului, a ceasului (în 
care s-a născut cineva). Cel care s-a născut (într-un ceas 
care este) sub stăpînirea Soarelui va fi un om strălucit; 
va minca din ce este al său şi va bea din ce este al lui, secre- 
tele sale vor fi cunoscute și la furat nu va avea noroc. Cine 
se va naşte (într-un: ceas) sub stăpînirea lui Venus va fi 
bogat şi afemeiat“. — „Din care pricină?“. — „Pentru că 
(sub stăpînirea ei) focul a luat naştere. Cine se va naște 
într-un ceas sub stăpînirea lui Mercur va fi un om luminat 
şi înţelept, căci acesta este soarele scribilor. Cine se va naşte 
-sub stăpînirea Lunii va fi expus durerilor; el va clădi şi va 
răsturna, va răsturna şi va clădi, va mînca din ce este străin 
și va bea din ce este străin, secretele sale vor fi ascunse şi 
la furt el va avea noroc. Cine se va naşte sub domnia lui 
Saturn va fi un om ale cărui planuri vor fi zădărnicite. Unii 
spun: tot ce se va plănui împotriva lui va fi zădărnicit. 
Cine se va naşte sub stăpinirea lui Iupiter va fi un om virtuos. 
R. Nahman bar lișhaq a explicat: „un om virtuos în (impli- 
nirea) poruncilor“. Cel ce este născut sub stăpînirea lui 
Marte va fi un om care va vărsa sîngele. R. Aši a spus: „un 
băieşt sau un tilhar sau un măcelar sau un specialist în 
circumeizia copiilor? mici“. Rabba a spus: „Eu m-am născut 
sub stăpînirea lui Marte (şi totuși nu am devenit nici hoţ, 
nici băieș, nici măcelar, nici specialist în circumcizie)“ 
Abaiie grăi către el: „dascălul pune să fie pedepsit şi ucis 
totuşi“. 

Se învaţă: R. Ianina a spus: „steaua norocului face (pe 
om) înțelept, steaua norocului îl face bogat și (de asemenea) 
Izrael este aşezat sub o stea norocoasă“. R. lohanan însă a 
spus: „Izrael nu este aşezat sub o stea a norocului“. — „De 
unde (se poate deduce) că Izrael nu este aşezat sub steaua 
norocului? Scrie (textul Bibliei): « Nu deprindeţi căile păgini- 
lor şi nu vă îngroziţi de semnele de pe cer de care se îngrozesc 
păginii »î. Aceia se pot ingrozi insă Izrael nu“. 

Și Rabh este de părere că Izrael nu este aşezat sub o 
stea a norocului, căci R. lehuda a grăit în numele lui Rabh: 

„De unde (se trage concluzia că Izrael) este aşezat sub o 
stea a norocului? Scrie în Scriptură: «Apoi l-a scos ăfară 

și i-a zis: Priveşte la cer şi numără stelele, de le poţi numă- 
ra)». «Abraham a vorbit însă înaintea Celui Sfint, bine- 
cuvîntat fie numele lui, Stăpîn al pămîntului: Sluga mea va 
fi moştenitor după mine. Dar (Domnul) a grăit către 
dinsul: «Nu (te va mosteni acela), ci cel ce va răsări din 
coapsele tale (acela te va moşteni!». La acestea a grăit 
(Abraham): «Stăpine al pămîntului, eu am privit prin 
astrologia mea, că eu nu sînt potrivit ca să zămislesc un fiu. 
Atunci a spus (Domnul): Afară cu astrologia ta! Izrael nu 
stă sub domnia unei stele a norocului. Tu ești de părerea 
aceasta fiindcă Iupiter stă la apus; eu îl voi schimba și îl 
voi pune să stea la răsărit. De aceea scrie: Cine l-a sculat pe 
lupiter!” dinspre răsărit şi l-a chemat pe el din pricina sa ? »“*. 

Și de asemenea, dintr-o relatare a lui Smuel, trebuie dedus 
că Izrael nu este supus unci stele a norocului. Smuel şi Ablet 
stăteau împreună și nişte oameni veneau la ei în poiană. 
Atunci a zis Ablet către Smuel: „Acest om se duce şi nu se 
intoarce, pe el îl muşcă un şarpe şi el moare!“ Smuel însă 
i-a răspuns: „Dacă este izraelit, atunci se va duce și se va 
intoarce inapoi“. În timpul cînd stăteau ei acolo mai inainte, 
omul s-a dus şi s-a întors înapoi iarăşi. Cînd și-a descărcat 
povara sa, a găsit el în ea un șarpe tăiat în două jumătăți. 
li zise atunci Smuel lui: „oare ce ai făcut tu?“. — Acela a 
răspuns: ;,În fiecare zi punem noi la un loc impreună (ca 
să mincăm) piinea noastră şi mincăm, şi astăzi era printre 
noi un-om care nu avea piine și se ruşina. Eu i-am spus lui: 
«Mă duc să adun (pîinea) ». Cind am ajuns în dreptul lui, 
am făcut în așa fel ca şi cum aş fi primit de la el piinea (şt 
aş fi luat-o) ca să nu se ruşineze“. A grăit către el atunci 
(Smuel): „Ai făcut o faptă bună“. După aceasta a plecat 
de acolo Smuel şi a tras concluzia: Fapta bună izbăveşte de 
la moarte!? şi nu numai de o moarte nefirească, ci de moarte 
îndeobşte. 

Și, de asemenea, (dintr-o relatare) a lui R. Aqiba se poate 
deduce că Izrael nu este sub dominația unei stele a norocului. 
R. Agiba avea o fată despre care caldeenii!3 i-au făcut pro- 
feţia că în ziua în care va merge sub baldachinul de nuntă, 
un şarpe o va muşca și ea va muri şi de aceea el era foarte 
mîhnit. În ziua (nunţii sale), el a luat un ac de păr, l-a virit 
în zid şi s-a întimplat să nimerească în ochii unui şarpe. 
Acesta s-a tiriît pe urmele ei. Atunci i-a zis tatăl său: „Ce 
faptă bună ai făcut tu oare?“ Ea îi răspunse: „Aseară a 
venit un om sărac şi a bătut la uşă, dar toţi ai casei erau 

ocupați cu cina, și nimeni nu l-a auzit; atunci am luat o 
porție de mincare, pe care tu mi-o dăduseşi şi i-am dat-o 
lui“. Atunci i-a zis (R. Agiba) „Tu ai săvirşit o faptă bună!“ 
De aici a tras concluzia R. Agiba: Fapta bună izbăvește de 
la moarte și nu numai de la o moarte nefirească, ci de moarte 
îndeobşte. 


NOTE 


1 hakositos — gr. <'kukOc Giroc, „griu rău“, „hrană rea“, în 
sens alegoric: om rău, om nevrednic. | 

2 Toată această dezvoltare, din tratatul Sabbat; despre astrologie 
Şi valoarea ei tinde să demonstreze cit de lipsite de sens şi inexacte 
sînt previziunile astrologice. Literatura talmudică combate totdeauna 
practica divinaţiei şi astrologia în general: „De ce nu se cuvine să 
dăm ascultare caldeenilor? Este scris: Vei fi în întregime cu Cel Veșnic 
Domnul tău“ (Pesahim, 113 b). Se invocă exemplul primului patriarh 
Abraham. În timp ce un rabin oarecare pretindea că „tatăl nostru 
Abraham purta pe inima sa o tabelă astrologică și toţi regii Orientului 
şi Occidentului veneau să-i ceară sfatul“ (Bata batra, 16, b), alţi rabini 
i-au dât o dezminţire categorică: „În vremea lui Ieremia, izraeliţii 
doreau să folosească astrologia dar Sfintul cel Unul nu le-a îngăduit 
așa precurn este spus: Aşa grăieşle cel veşnic: «Nu vă luaţi după 
purtările păginilor, nu vă temeţi de semnele de pe cer »“ (Ieremia, X, 2). 

2: În continuare se redau întrebările şi răspunsurile dintr-o 
şcoală talmudică. 

3 Adică influenţa planetelor se modifică în fiecare ceas. 

4 Băieşii scoteau singe, deci vărsau sîngele omenesc. 

5 Circumcizia era o intervenţie rituală care se efectua în“a 8-a 
zi după naştere la băieţi și era legată de adoptarea unui nume. Circum- 
cizia este de origine foarte veche; ea există la foarte multe popoare 
din lume. Se apreciază că 10—15% din oameni sînt circumcişi. Este 


numit în ebraică fmin (mohel) cel ce efectuează circumcizia. 

$ Ieremia, X, 2. 

7 Geneză, XV, 5. 

3 Geneză, XV, 3. 

9? Geneză, XV, 4. 

10 Planeta Iupiter este numită în ebraică P3¥ (sdgq) care are și 
sensul de „drept“, „cucernic“, di 

11 Isaia, XLI, 2. 

12 Proverbe, X, 2. 

13 Caldeenii sînt originar un trib semit din sudul Mesopotamiei, 
care au fost unii din semiţii ce au întemeiat statul Babilonului. Caldeenii 
sînt numiţi în literatura talmudică: prezicători, ghicitori, astrologi. 

Literatura talmudică combate credinţa în astre .şi în astrologie 
în general. Într-adevăr, dacă soarta omului este fixată de astre, atunci 
nu mai există liber arbitru Predestinaţia dată de astre și destinul 
fixat de astre anulează orice merite și virtuţi ale omului. 


Mai mult, dacă astrele fixează destinul uman, atunci ele impun 
ordinele lor şi divinității care trebuie să fie supusă lor. 


Va 
O% 


= KABALA 
ŞI LITERATURA EI ARAMAICĂ 


NOTITĂ INTRODUCTIVĂ 


Multă vreme studiul Kabalei a fost evitat de către evrei, fiindcă 
cei evlavioşi o socoteau eretică, iar cei învăţaţi nu o credeau. vrednică 
de un studiu temeinic. Părea să fie o doctrină scrisă în hieroglife a 
căror taină n-a putut fi încă descifrată. De abia spre mijlocul secolului 
al XIX-lea învățații evrei au început să cerceteze serios doctrinele şi 
tezele Kabalei, pe care cei creştini, şi dintre cei mai străluciți, începuseră 
să le studieze mai demult din motive apologetice îndeosebi (cfr. G. G. 
Scholem, Les Grands Courants de la mystique juive, Paris, 1960, p. 14). 
Într-adevăr, în sec. al XIII-lea, marele gînditor catalan Raymundus 
Lullus a încercat să demonstreze că învăţăturile Kabale: confirmă doc- 
trina creştină a Treimei, iar după el au scris despre Kabala pe care au 
cercetat-o cu pasiune așa-zişii kabalişti creștini: Johannes Reuchlin, 
Erasmus din Rotterdam, Pico della Mirandola și J. B. van Helmont. 


I. Definitie 


Termenul kabala (1332) are sensul de „tradiţie“, „predanie“, 


„transmitere“, desigur a unor învățături esoterice. Cuvintul kabala 
apare pentru prima oară în scrierile poetului şi gînditorului Salomon 
ibn Gabirol, dar nu a fost folosit în mod curent decit începînd cu 
sec. al XIV-lea. Cît despre etimologia și sensul acestui termen trebuie 
luate în consideraţie două teorii. Prima este aceea de „tradiţie“, ceea 
ce vrea să arate că o învăţătură tainică este adevăratul înţeles în care 
trebuie să fie interpretat întreg Vechiul Testament şi că această tra- 
diţie a fost transmisă din gură în gură, oral. Cealaltă teorie este cea 
de „acceptare“ şi a fost propusă de David Neumark după un pasaj 
din Sefer Ha-Pahir, 46, unde se menţionează pe cei care urmează 

această învățătură tainică și ii numeşte: „primiţi“, „acceptaţi de 
„Dumnezeu“ (mekuballim, la participiul pual plural cu sens pasiv). 
Deci cei ce au admis existenţa unei doctrine ascunse au fost numiţi 
mekuballim, dar este probabil că și primul sens al termenului de kabala 
trebuie reținut, cele două sensuri contopindu-se. 


Totuşi, inainte chiar de folosirea termenului de kabala său de 
mekuballim ori de ba'ale Ha-Kabala, „stăpini ai Kabalei“, se găsesc în 
vechile scrieri iudaice din Evul Mediu aluzii la o învăţătură tainică 
(hokhma nistarah) sau de „cei care înțeleg“ “(maskilim) sau de „înţe- 
lepţi ai inimii“ (hokhma ha-lew). lar Talmudul însuşi aminteşte de 
„tainele Torei“ (sitre sau rase Tora). ` 

Nu se poate da o definiţie globală mișcării kabalistice, pentru că 
ea a îmbrăcat caractere diferite şi schimbătoare de la epocă la epocă 
şi de la ţară la ţară. Dar ca element comun al unei definiţii a Kabale: 
se poate constata afirmaţia insistentă că apropierea de divin nu se 
poate realiza nici prin speculaţii raţionale, nici printr-o viaţă cucernică, 
ci numai prin cunoaşterea și aprofundarea unei tradiţii secrete care 
merge pină la primul om. Aceasta s-ar împlini cu ajutorul con- 
templării unor nume şi a unor scrieri sacre. Pe de altă parte, Kabala 
acceptă o legătură structurală, am zice, între om şi Cosmos, apoi socoate 
că toi Universul perceput empiric este provenit dintr-o creaţie spiri- 
iuală realizată prin mijlocirea unor Puteri și Lumi intermediare înire 
om şi divinitate. Pe lingă aceasta Kabala acordă o mare valoare per- 
soanei umane "pentru mintuirea lumii întregi. 

Învățătura tainică a Kabalei care ar duce la mintuire- este de 
aceea foarte apropiată de vechiie doctrine ale gnosticilor şi ea pare, 
pentru un istoric al religiilor, să fie o gnoză. Kabala făgăduieşte celor 
ce se străduiesc să înainteze în învăţătura ci, puteri supraumane şi 
extatice mai ales, vederea îngerilor şi chiar a unor atribute ale divini- 
tăţii. De accea, poate, se interzicea tinerilor neînsuraţi pînă la 30 ani 
şi bărbaţilor pînă la 40 ani să studieze Aabala. Se poate împărţi Xabola, 
în raport cu strădaniile de cunoaștere ale ucenicilor ei sau cu eforturile 
lor de a dobindi puteri „supranaturale”, în două direcţii esenţiale: 
Kabala teoretică, my 732p (Kabala “iyunit) care statornicește diferite 
sisteme de cunoaştere; Kabala practică, mpya 1722 (Kabala ma'asiyit) 


care în vremurile Evului Mediu avea un caracter esoteric (exorcisme 
şi chemări ale îngerilor, magie a literelor, amulete etc.). Scopul ultim 
al Kabalei practice era mintuirea lumii care nu s-ar putea grăbi decit 
printr-o asceză strictă şi printr-o concentrare intensă în timpul 
rugăciunilor. 

II. Originea antică a Kabalei 


Cu privire la originile Kabalei.s-au emis teze diferite. Este iricon.-. 
testabil că Vechiul. Testament cuprinde pasaje şi versete: care se referă 
la un.sens mai ascuns ce “trebuie decriptat. Astfel, dimensiunile şi. 
proporțiile Templului de la. Ierusalim, prescrierile cu privire la vasele 
sacre, 'materialel& din care erau fabricate. simbolizau anumite aspecte 
din -Univers. Aşa, de pildă, cele trei diviziuni ale Templului. corespun- 
dean celor trei părţi ale: Universului: cerul, marea şi pămîntul; apoi, 

cele patru feluri de țesături folosite în cortul sacru ca şi “veșmintele 

preoților corespundeau celor patru elemente din. lyme (aer, apă. foc 
şi pămint) ; cele şapte hrate ale sfeșnicului mare (menorah ) repiezentău 
cele şapte plănete; cele douăsprezece pietre scumpe de pe veşmintul 
marelui preot. închiptiiau cele douăsprezece semne ale Zodiacului: şi 
cele douăsprezece seminţii ale iudeilor. 


Marele prâot îndeplinea o serie de'acte tainice, de ex.: binecuvin- 
tarea ce, perniite rostirea numelui divin, pe. care nu avea voie să-l 
pronunțe în alte împrejurări; oracolul: prin Urim. și Tumim de pre- 
zicere a viitorului“ şi pe care niarele preot îl purta la piept. Cu privire 
la acest oracol textul V.T. nu dă nici un fel de explicaţie. 

O doctrină esoterică s-a format din cele mai vechi timpuri cu 
privire la numele teofor. Desigur, pronunţarea acestuia se credea că 
determină o legătură tainică între cel ce îl'pronunţă și: divinitate. lar 
mulţimea numelor divine din V.T. nu sint 'simple sinonime, ci par să 
fi avut o semnificaţie aparte peniru fiecare dintre ele. Expresia: „a 
chema numele lui Dumnezeu“, din: Facerea, IV, 26, pare să indice că 
doar numele divinității putea i accesibil omului şi nu însăşi esenţa ei. 
De unde derivă marea însemnătate a cunoaşterii, dar și a rostirii acestui 
nume ; apoi este interzis de a rosti acest nume „în deșert“ după porunca 
a 6-a din Decalog, adică acest nume pu poate fi pronunţat decit în 
anumite împrejurări şi de anumite persoane. Binecuvîntarea marelui 
preot avea ca scop să aducă numele lui Dumnezeu asupra poporului. 
Dealtfel, se considera că atit cortul lui Moise, cit şi altarele de mai tirziu 
și Templul lui Solomon erau lăcașuri unde sălăşluia „Numele“ şi nu 
esența divină. 

Dar in afară de divinitate un mare număr de „fiinţe supraumane“ 
sint amintite în V.T.: fiii lui Dumnezeu care se nasc din fiicele oa- 
menilor (Facerea, VI, 2), heruvimii la intrarea în rai (Facerea, III, 
24), apoi mulţi îngeri, arhangheli şi îngeri păzitori ai unor popoare 
(sarim) ; chiar stelele apar uneori: ca fiinţe vii, după teologia bahilo- 
niană desigur, căci citim în Jov, XXXVIII, 7, că „stelele dimineţii“ 
sînt pomenite alături de îngeri, „fiii lui Dumnezeu“ şi cinţă laolaltă. 

În afară „de aceste ființe supraumane, V.T. menţionează multe 
esențe intermediare între om şi divinitate. Aceste esențe nu trebuie 
luate în sens poetic sau alegoric, ci privite ca desemnind „fiinţe 
divine“ şi cîtuşi de puţin facultăţi ori entități abstracte ori per- 
sonificări artificiale. Astfel de esențe supraumane care sint considerate 
aci ca expresii ale divinului sint următoarele: kavod, care are sensul 
primordial de „nor“, „condensare de aburi“ (Ieşirea, XXXIII, 18); 
apoi Sekina, avind înţelesul de „locuinţă“, „sălaș“ al divinității în 
lume, cum ar fi pe muntele Sinai; tot astfel makom, „loc“, „aşezare 
în spaţiu“ e folosit spre a arăta omniprezenţa divinității; la fel ar fi 
înțelepciunea divină aşa cum este personificată în Prov., cap. VIII și 
IX; în fine, trebuie să menţionăm „Cuvîntul lui Dumnezeu“ prin care 
au grăit prorocii. Acest „Cuvint“ (ìn aramaică Memra) corespunde 
Logos-ului din opera lui Filon din Alexandria și în Targum-ul Onkelos, 
divinitatea în traducerea sa a primului capitol al Cărţi Facerii e 
numită Memra, „Cuvintul“ (cf. și Ec. Io., 1, 1). 


O mare parte din prorocii Vechiului Testament îşi încep relatările 
lor prin fraza: „Şi a fost Cuvintul lui Dumnezeu asupra...“, adică 
orice prorocire. presupune o comunicare directă cu divinitatea, care 
l-ar călăuzi în mod constant. Dar în afară de proroci individuali, 
V.T. ne înfăţişează un corp organizat: „fiii prorocilor“, care pare a fi 
un corp constituit în felul preoţilor iudei sau ai lui Baal care erau şi 
ei. adunaţi într-o comunitate aparte. i 


Este foarte probabil că. în aceste „Şcoli“ unde st aflau „fiii pro- 
rocilor“ se creau stări de extaz cu ajutorul dansului şi al cintecului, 
adică era vorba de un profetism extatic (cfr. III. — Regi, XX, 5, 
IV — Regi, II, 3, 7, 15; ibidem, IV, 1, 38; I —.Regi, XIX, 20—24). 
Cu privire la conireriile de proroci, prorocirea extatică şi inducția 
profetică, citim: „s-a pogorit Duhul lui Dumnezeu peste slujitorii lui 
Saul şi au început și ei a proroci. Spunîndu-se acestea lui Saul, el 
trimise alţi slujitori, dar și aceştia au început a proroci“ (I — Regi, 
XIX, 20—21). Pe de altă parte, se formaseră printre iudei, înainte de 
dărimarea primului Templu chiar, grupări care voiau să adincească 
trăirea lor religioasă şi așa erau recabiții care nu îşi zideau case, nici 
nu făceau agricultură, trăiau în corturi și nu beau vin (Ieremia, XXXV, 
2—19); tot așa erau nazireii (Aumerii, VI, 2—21); de asemenea asi- 
deii (| — Macab., II, 42; VII, 13), ca şi chineenui citați alături de 
recabiți (I — Cronici, II, 55), ori „fiii lui Korek“, confrerie de cîntăreți 
cărora li se atribuie mulți Psalmi. Desigur, din aceste grupări descind 
sectele politico-religioase ale iudeilor în primul rînd fariseii şi esenienii. 
Îndeosebi esenienii au fost aceia care âu dezvoltat într-o măsură con- 
siderabilă atit interpretarea alegorică a multor pasaje din V.T. şi 


291 


au aflat sensuri criptice în alte numeroase texte biblice, dar mai cu 
seamă, şi lucrul acesta trebuie accentuat, au vrut să dea o mai mare 
amploare profetismului (ei îşi dădeau chiar numele de proroci, după 
cuni vom arăta), în chip paralel căutînd să realizeze relaţii strînse între 
om Și divinitate, folosind o serie de tehnici extatice, despre care vom 
vorbi mai departe, care le creau iluzia unor trăiri suprasensoriale. 


De la început trebuie arătat că viaţa lor ascetică împinsă pînă la 
limitele puterii de îndurare umane nu ar fi fost cu putință pentru 
esenieni, dacă o serie de trăiri şi de experieri extatice nu le-ar fi creat 
în mod permanent iluzia că văd puterile divine, că sînt în continuă 
legătură cu ele, că le aud şi vorbesc cu ele. Vom încerca să arătăm în 
cele ce urmează cum se produceau aceste stări extatice și cum aveau 
experierile suprasensoriale care îi întăreau în convingerile şi asceza lor. 

Esenienii în scrierile lor îşi dădeau o sumedenie de nume, denumiri, 
apelaţii sau porecle cum ar fi: fiii luminii, oamenii care au înțeles, 
membrii obștei, fiii adevărului, fiii Legămîntului (cf. Constantin Daniel, 
Orientalia mirabilia, 1, p. 124). Un nume ce se întîlnește în Manuscri- 
sele de la Marea Moartă şi se referă la esenieni este acela de văzători, 
termen care avea sensul de profet și era în raport cu viziunile pe care 
aceşti asceţi le aveau. (Constantin Daniel, ibidem) şi de vedeniile pe 
care le percepeau. Într-adevăr, esenienii scriau că au văzut divinitatea 
cu propriii lor ochi şi aceasta nu în somn sau în vis sau într-o arătare 
de noapte, ci în plină lumină (Imnuri, IV, 5—6, 23). Citim, de exemplu, 
într-un text esenian: „Fiinţa eternă, cchii mei au contemplat-o“ 
(Regula Comunității, XI, 6). În alt loc al acestor imnuri, autorul esenian 
descrie voci pe care le-a auzit: „Căci Tu ai descoperit urechilor mele 
tainele Tale cele minunate“ (Imnuri, II, 21) şi esenienii dădeau ascul- 
tare „cuvintelor Învăţătorului Dreptăţii (spuse) din gura lui Dumnezeu“ 
(Interpretarea lui Avacum, Il, 2—3). În manuscrisul esenian Regula 
războiului se poate citi că esenienii își dădeau numele de „ascultători 
ai vocii celei glorioase, spectatori ai îngerilor sfinţeniei, confidenţi şi 
auditori ai străfundurilor (secrete ale lui Dumnezeu ?)* (X, 10—11). 

Dealtfel, însuşi numele de „esenian“ pare a avea ca etimologie 
(sau ar fi un joc de cuvinte) cu termenul de „văzător“. Căci în greceşte 
'Esonvoi poate fi pus în raport etimologic cu aramaicul HZW NA?’ 
(hezwana ), iar celălalt nume grecesc al esenienilor, 'Eoocoicc, folosit 
mai rar de Iosephus Flavius (autorul iudeu ce a scris în greacă şi despre 
sectele iudaice) este de pus în legătură cu verbul ebraic HZ H la parti- 
cipiul activ qal luat substantival, Hozeh. Această etimologie care 
afirmă că „esenian“ sau „eseu“ derivă din cuvîntul ebraic „văzător“ 
a fost susținută de peste 100 de ani (A. Hilgenfeld, Die jiidische Apo” 

kalyptik in ihrer geschichiliche Entwicklung, Jena, 1857) şi a fost reluată 
apoi de numeroşi serhitologi. 


“Evident, putem afirma că esenienii spuneau un neadevăr atunci 
cînd scriau că au văzut pe îngeri, pe Dumnezeu şi puterile divine; 
dar cum putem atunci să motivăm logic viaţa lor în pustiu, lipsiţi 
de cele mai elementare condiţii de existență umană, vieţuind în peşteri 
sau în dogoarea copleșitoare a deşertului de lingă Marea Moartă? Ce 
AN susţinea. în asceza lor cumplită care le impunea să trăiască: în:sărăeie, 
să nu se atingă de bani, să nu se căsătorească, să trăiască într-o obşte 
aşezată în pustiu şi să postească mult? Este evident că erau exaltaţi 
şi cuprinși de un fanatism nemărginit care îi făcea să ducă o viaţă din 
„cele mai dure cu putinţă, pe care o acceptau în med voluntar. „Aşadar, 
“esenienii nu minţeau în: spusele şi scrierile. lor, unde nu erau palavre 
“şi: laude său vorbe- goale, 'ci se” descriau tjăiri extătice: reale. 

Care este explicaţia ştiinţifică ce se poate da acestor trăiri-extatice, 
în cate esenienii aveau numeroase viziuni și auzeau voci? 

Credem că trebuie să punem alături toate aceste afirmaţii ale 
esenienilor cu cele ce scrie Iosephus Flavius despre unii proroci minci- 
“noşi sau ;,şarlatani“ care, într-o epocă mai tîrzie este adevărat, făgă- 
duiau iudeilor să le arate semnele divinității şi apariţii divine în pustiu, 
adică acolo unde se găseau şi esenienii de la Qumran. Considerăm că 
ceea ce acești „proroci mincinoşi“ arătau iudeilor în pustiu erau miraje, 
fenomene de Fata morgana care se preduc frecvent în deşerturi. Desigur, 
astfel de iluzii optice erau frecvente şi în pustiul ludeei unde erau aşezaţi 
esenienii. Iosephus Flavius descrie modul cum „falşii proroci“ arătau, 
înainte de războiul cu romanii, astfel de miraje iudeilor (Războiul 
iudeilor, II, 259; Antichităţi iudaice, XX, 166), iar în alt pasaj din 
opera sa descrie cum un sicar — , zelot extremist, făcînd parte din 
secta sicarilor — pe numele său Ionathan, a convins, în orașul Cirena 
din Africa de Nord, pe mulţi iudei să vină să le arate în pustiul Libiei, 
deci în Sahara, semne divine și apariţii. Dealtfel, fenomenele de Fata 
morgana au fost bine descrise de ermiţii creștini care au locuit în pustiu- 
rile Egiptului, de asemenea în Pateric (R. Vâlcea, 1930, pp. 9, 131,184, 
319, 325 etc. În Occident, Patericul e numit Apophtegmata patrum 
aegyptiorum şi e publicat în Migne, P.L., vol. 73). Ermiţii creştini 
care locuiau în deşertul libian din Egipt vedeau în aceste miraje, ispite 
şi înşelăciuni ale diavolului și nu semne divine. Este mai mult ca pro- 
babil că esenienii au văzut în aceste miraje apariţii divine. Într-o 
lucrare remarcabilă, E. Unger a arătat, în 1958, ce rol însemnat au 
avut mirajele de Fata morgâna în istoria religiilor, în religia sumeriană 
şi babiloniană mai ales. Aceste miraje au putut fi observate și în zilele 

noastre în regiunile deșertice ce înconjoară văile Tigrului şi Eufratu- 
lui. De cele mai multe ori aceste miraje sint reflectarea în aer.a unor 
obiecte sau lucruri situate la mari distanţe de observator. Drept urmare, 
imaginea unui om situat la un punct determinat din deșert şi cunoscut 
mai dinainte poate. să fie reflectată ca un miraj, adică mărită enorm 
şi proiettată în aer (cfr. E. Unger, Fata morgana als geisteswissenschafi- 
liches Phänomen im Alten Orient, în „Rivista degli studi. orientali“, 
Roma, 1958, vol. XXXIII, pp. 1—51). 

Pe de altă parte, afirmațiile textelor de la Marea Moartă despre 
vederea lui Dumnezeu mai cu seamă dimineața în zori, par a dovedi 
că este vorba despre asemenea miraje, căci după textele reunite de 
E. Unger, în articolul menționat, asemenea miraje se produc mai ales 
dimineaţa (cf. pp. 13, 23 și 25). Iar astfel de miraje se produceau şi în 
deşerturile din Palestina și erau cunoscute de iudei, pentru că termenul 
ebraic SR B (Isaia, XXXV, 7) are sensul de „miraj“ , Fata morgana 
şi se regăseşte şi in arabă serab (cfr. Coran, sura XXIV, verset 39) 
avind acelaşi înţeles. 


Putem conchide că „semnele divine“ şi apariţiile pe care le vedeau 
în zori esenienii şi le socoteau de origine supranaturală erau fenomene 
de Fata morgana, miraje. 

Se ştie că Manuscrisele de la Marea Moartă au fost aflate într-un 
număr de peşteri, în care s-au găsit de asemenea urme evidente arătind 
că aceste grote au fost locuite, desigur de esenieni. Căci ermiţii esenieni, 
oamenii de la Qumran, au fost numiţi și „oamenii peşteriior“ încă din 
secolul al X-lea e.n. Pe de altă parte, în muhe religii aflăm recluziunea 
in peşteri a unor ermiţi sau căpetenii religioase (cfr. Mircea Eiiade, 
De la Zalmozis la Gengh:s-Han, București, 1980, p. 52, 72).care, în felul 
acesta, afirmau că se află in legătură strinsă cu puterile divine. Astfel, 
Zalmoxis a trăit într-o peşteră (ibidem, p. 44 şi Herodot, IV, 95—96) 
ca şi Pitagora care ar fi stat, se zice, 27 zile într-o grotă din muntele 
Ida în Creta (Diogenes Laertios, VIII, 4; Tertullian, De anima, 28; 
Porfiriu, Viața lui Pitagora, 16—17) şi tot astfel Apollonius din Tyana 
a locuit într-o peșteră (Filostrat, Vita Apollonii, VIII, 19) înainte de 
a fi căpătat darâl profetic ce l-a făcut celebru în antichitatea greco- 
romană. De asemenea Mani, fondatorul manicheismului şi Mithra 
(Meher), in tradiţia vech: armeană, au stat o vreme într-o peşteră. 
În același chip în vestitele misterii de la Eleusis și Samothrace, iniţiatul 
cobora şi el în peșteri şi în culoare subterane în completă obscuritate, 
unde, după o şedere prelungită, incepea să „vadă“ pe zei. 

În ultimele două decenii s-a făcut o descoperire extrem de însemna- 
tă în psihologie şi în psihiatrie, anume s-a pus în evidenţă că în stare 
de izolare sensorială sompletă (în așa-zisa sensory deprivation a autorilor 

anglo-saxoni, unde subiectul nu poate vedea și auzi absolut nimic timp 
de citeva zile) apar halucinaţii vizuale şi auditive chiar după trei zile 
(Paul Matussek, Wahrnehmung, Halluzination und Wahn, în „Psychia- 
trie der Gegenwart“, vol. I, 2, ed. Springer, Berlin, 1963, p. 53 sq., 
în special capitolul: Halluzinationen bei experimentell-erzeugten Isola- 
tionszustânden). În experimentele făcute de psihiatri şi psihologi se 
descriu stări experiate de subiecte şi subiecţi tineri de la Universitatea 
Gill din S.U.A., care erau culcaţi în pat, cu izolarefonică absolută, 
mișcările mîinilor şi picioarelor oprite, cu ochelari negri pe ochi, în 
completă obscuritate. După două zile apăreau halucinaţii vizuale cu 
caracter tridimensional care nu se modificau prin mişcări ale capului 
sau ale ochilor. 

Aceleaşi halucinaţii vizuale apar la cei ce stau zile întregi singuri 
în grote, şau la unii navigatori care au traversat singuri marea şi de 
asemenea la deţinuţii care au fost închiși singuri şi în obscuritate un 
mare număr de zile. 

În ultimii ani s-au făcut foarte numeroase experienţe asupra 
apariţiei acestor halucinaţii care pot explica multe fenomene ce apar 
în unele boli mintale şi s-a ţinut un simpozion important asupra halu- 
cinaţiilor şi a turburărilor de conştiinţă sau de percepţie ce apar în 
această stare de izolare sensorială (Ph. Solomon, Sensory Deprivation, 
Cambridge (Mass.), Harvard Univ. Press, 1961). - 

Or esenienii locuiau şi în peşteri, după cum am arătat, şi este 
sigur că după zile întregi de izolare sensorială (lipsă totală de percepții 
vizuale şi auditive) aveau astfel de halucinaţii vizuale şi auzeau voci 
şi sunete pe care le considerau mesaje ale divinității, ale îngerilor şi ale 
tainelor divine. 

Tot în ultimii ani s-a pus în evidenţă că privarea îndelungată 
de somn (peste trei zile) este în stare să provoace şi ea astfel de halu- 
cinaţii vizuale la subiecţii care au fost supuşi la experimente de supri- 
mare voluntară — nu medicamentoasă — a somnului (cfr. Richard, J., 
Neurophysiologie und Psychiatrie, cap. Biologie des $Schlafes, în 
„Psychiatrie der Gegenwart“, vol. I, 1, Berlin, 1967, ed. Springer, 
p. 653 sq.). Or, după cum reiese din relatarea vieţii therapeuţilor, 
care erau esenienii din Egipt, aceştia dormeau foarte puţin fiindcă 
trebuiau să citească în cursul nopţii, să. studieze textele sacre (cfr. 
Regula Comunităţii, V, 6—8). „Cei Numeroşi“ trebuiau să vegheze 
impreună o treime din nopţile anului, — în Regula Comunităţii se 
scrie că unii esenieni adormeau la adunările lor, istoviţi de muncă şi 
de nesomn și erau pedepsiţi pentru aceasta cu excluderea de la purifi- 
care timp de zece zile (cfr. J. Carmignac et P. Guibert, Les textes de 
Qumrân, vol. I, VII, 10, p. 50). 

Aşadar, şi privarea de somn putea să producă halucinaţii vizuale 
esenienilor. 

În fine, credem că esenienii ca şi alte grupări esoterice din alte 
religii, posedau o tehnică de dirijare a viselor, pentru că citim în Filon 
din Alexandria: „Întotdeauna (therapeuţii) au cugetarea lor îndreptată 
spre Dumnezeu, în așa fel încit chiar în vis nu își reprezintă nimic 
altceva decit frumuseţile Virtuţilor şi Puterilor. Căci mulţi dintre ei 
avind vise în somnul lor ajung pînă acolo încît li se revelează secretele 
admirabile ale filosofiei sacre“ (De vita contemplativa, $ 26). Dar Pu- 
terile şi Virtuţile sînt o categorie de îngeri pe care therapeuţii îi văd 
în somn. Afirmația aceasta a lui Filon care scrie că therapeuţii visau 
astfel de vise fiindcă aveau cugetarea lor îndreptată spre Dumnezeu, 
ne face să presupunem că puteau dirija visele în anumite direcţii. 

Se ştie că astfel de halucinaţii auditive şi vizuale erau produse 
prin utilizarea unor substanţe halucinogene la multe popoare şi grupări 
religioase din trecut: la geto-daci, prin inhalarea vaporilor de cannabis 
indica, „cînepă“, după cum arată Herodot (Mircea Eliade, De la 
Zalmoxis. la Genghis-Han, Bucureşti, p. 57); la hașişinii din Liban, 
prin ingerarea de haşiş; la ordinul de dervişi islamici bektaşii, 
vinul amestecat poate cu opiu (afion) etc. Esenienii de la Marea Moartă 
amintesc în scrierile lor de o băutură pe care o beau la masă și care 
nu era vinul (1, zain), cio băutură numită tiros (pia) care în 
dicţionare are sensul de „must“. Dar cum s-ar fi putut conserva mustul 
în pustiu, unde era atît de cald şi încă în tot timpul anului, căci textele 
eseniene arată că acest „must“ se bea totdeauna la masă? (cfr. Regula 
“Comunităţii, V, 4—5 şi II, 18—19). În realitate, această băutură era 
altceva decît un vin sau must, și ne întrebăm dacă nu producea stări 
de extaz similare beţiei în cursul cărora puteau apărea halucinaţii 
multiple. 

Doctrinele, tezele, interpretările, dogmele eseniene, erau fundate 
deci pe temelia acestor experienţe şi trăiri sensoriale pe care le aveau 
acești ermiţi, prin halucinaţii, viziuni, arătări obţinute de ei în modurile 
felurite pe care le-am enunțat mai sus. Şi aceste percepții pe care le 
credeau supralumeşti întăreau oarecum şi erau dovada deplină a jus- 
teţei sistemului lor de înţelegere a textelar sacre din V.T. Acest sistem 
era îndeosebi interpretarea alegorică proprie gîndirii esenienilor și 
Filon din Alexandria care era el însuşi esenian, după cum am putut 
demonstra (Orientalia mirabilia, vol. 1, pp. 133—169), scrie că unele 
alegorii au fost găsite de „oamenii divini“, înţelegind prin aceasta, 
desigur, pe esenieni, iar pe altele le-a găsit el însuşi (De specialibus 
legibus, I, §§ 80 şi 209; III, $ 178). Cunoaştem din: cărţile scrise de 

esenieni cît de mult foloseau gîndirea și interpretarea alegorică. Filon 
scrie cu privire la esenieni: „De cele mai multe ori învățămîntul lor 
este făcut de ei cu ajutorul simbolurilor, după o veche metodă de cer- 
cetare“. Iar cu privire la therapeuţi, Filon scrie: „ei citesc scrierile 
sacre şi se ocupă cu filosofia alegorică tradiţională, căci ei cred că 
sensul litera] este simbolul unei realităţi ascunse, indicată prin cuvinte 
acoperite. Ei au opere ale unor autori vechi, începători ai obştei lor, 
care au lăsat numeroase scrieri alegorice“ (De vita contemplativa, 
§$§ 28—29). Tot despre therapeuţi, Filon scrie: „Explicaţiile scrierilor 
sacre se fac după semnificaţia lor alegorică. Totalitatea Legii pentru 
aceşti oameni este analoagă cu o fiinţă vie: copilul este porunca literală, 
sufletul este spiritul invizibil aşezat în cuvinte“ (ibidem, $ 78). Tot aşa 
despre esenieni, Filon scrie: „Trebuie să ne îndreptăm către alegoria 
scumpă oamenilor care au darul să vadă“ (De plantatione, $ 36). 


Astăzi — după descoperirile din peșterile de la Marea Moartă — 
ştim că majoritatea tratatelor apocrife, sau pseudoepigrafice cuprin- 


zînd tratate apocaliptice sau chiar eschatologice (cum ar fi: Testa- 
mentele celor doisprezece patriarhi ; Ascensiunea lui Moise; Cartea 


Jubileelor, Cărţile lui Henoch etc.) sînt scrise de esenieni, căci au fost 
găsite în peşterile de la Marea Moartă şi constituiau literatura pe care 
o citeau esenienii. Or nu se poate admite că niște sectanţi.atît de fanatici 
să citească tratate scrise de membrii altor secte decît cea a lor, fiindcă 
toţi ceilalţi iudei în afară de ei erau „fii ai întunericului“ şi vrăjmaşă 
de moarte ai lor. Toată această literatură eseniană apocrifă sau pseudo- 
epigrafică, despre care Iosephus Flavius scrie că „este o momeală pe 
care o întind şi căreia nu îi rezistă cei ce au gustat odată din înțelep- 
ciunea lor“ (Bellum judaicum, 1], VII, 11, nr. 158), abundă în simboluri, 
alegorii şi în ele se discerne în germene sistemul de gindire al Kabala. 
Iar Filon dezvoltă în scrierile sale o mulţime de procedee şi de artificii 
de gîndire şi de analiză proprii Kabalei, cum ar fi, de pildă, amfibologii 
intenţionale sau rioi etimologii (cf. Constantin Daniel, Orientalia mira- 
bilia, p. 155); de asemenea, sensuri noi unor cuvinte. 


Trebuie să vedem deci în mișcarea eseniană, în scrierile eseniene 
şi în Filon din Alexandria, unele dintre originile cele mai vechi ale 
Kabalei. Dar expunînd originile antice ale Kabalei, nu putem să omitem 
doctrinele gnostice precreștine care par să fi influenţat Kabala. Aşa 
este, de pildă, doctrina creaţiei lumii de către demiurgi diferiţi, unul 
mascul, altul feminin, care unindu-se au născut lumea. Această doctrină 
foarte des întilnită la gnostici reprezintă o temă fundamentală în 
Kabala. S-a încercat, de către unii învăţaţi, să pună în relaţie cu gnoza 
şi gnosticii unul din tratatele care au precedat Kabalei propriu-zise 
şi care este celebru prin influenţa ce a exercitat-o. Este vorba de tra- 

tatul Szpher ieşirah pe care H. Graetz, marele istoric al evreilor, în 
cartea sa Gnostizismus und Judentum, Berlin, 1876, îl consideră scris 
sub influenţa gnosticilor greci Marcos şi Valentinian, căci are aceeaşi 
învăţătură secretă despre numere și litere şi aceeaşi doctrină a emana- 
ţiilor şi a sizigiilor sau a cuplurilor de părţi cosmice polare opuse. 
Unul din motivele pentru a respinge o astfel de conexiune între gnostici 
şi Kabala este, pe de o parte, legătura strinsă între gnoză și începuturile 
creştinismului — primele grupări gnostice avind doctrine creștine 
bine conturate, ba chiar gnosticii se considerau creştini. În afară de 
aceasta trebuie să ţinem seama de adversitatea, chiar ura violentă ce o 
arătau unele secte gnostice împotriva iudeilor, a tradiţiilor iudaice, a 
legilor morale iudaice; aşa, de pildă, Sethienii, Canaiţii şi Ophiţii au 
făcut din Cain şi din şarpele care l-a ispitit pe Adam obiecte de vene- 
raţie deosebită. Sau, discipolii lui Marcion au prefăcut pe creatorul 
acestei lumi rele într-o fiinţă rea numită laldabaot. Totuşi, unele 
relaţii între gnoză și învăţăturile esoterice iudaice au trebuit să existe, 
mai ales fiindcă în perioada în care a înflorit gnosticismul cu Basilide, 
Valentinian, adică în secolul al II-lea al erei noastre, se găsesc și rarele 
urme ce ne-au rămas din doctrinele talmudice esoterice. 

Câteva puncte de contact pot fi stabilite între Kabala şi gnosticism, 
cum ar fi: însemnătatea mare acordată luminii (ca şi la esenieni care 
se intitulau „fii ai luminii“ şi aveau un Tratat despre războiul fiilor 
luminii cu. fiii întunericului), emanaţiilor luminii, apoi rolului mare 
acordat eonilor ce corespund poate Sephirot-urilor, în fine sistemul 
sizigiilor şi doctrina tainică a sensului literelor care apare pentru prima 
oară la gnostici mai mult ca sigur sub influenţa Egiptului antic. 

Deosebirea gnostică între foc „văzut“ şi cel „nevăzut“, denumirea 
de către gnosticul Basilide dată ziditorului lumii „Ne-fiinţă“, sau 
menţionarea de către acelaşi Basilide a unei „seminţe“ a Universului 
sînt idei ce se regăsesc în tratatele Kabalei şi în special în Zohar. 

O cercetare amănunţită a cărţii Sepher ieşirah, unul din cele mai 
vechi tratate esoterice iudaice, dovedeşte limpede influenţe persane 
vechi. Cele zece Sephirot-uri sînt statornicite în așa fel că spațiul 
izvorăşte din bine şi: din rău (conceptele fundamentale ale gîndirii 
iraniene care le personifică în doi zei antagoniști, cel al binelui şi cel 
al răului), iar binele şi răul se nasc din timp (Zrvah akarana, „timpul 
nesfirşit“ diw cugetarea iraniană care precede pe cei doi zei (Ormuzd 
şi Ahriman) şi lumile lor. Tot aşa cele şapte Puteri, în parte calităţi 
abstracte, în parte fiinţe reale, care corespund celor şapte planete, 
par să aibă prototipul lor în cele șapte Amesaspentas persane, adică 
în puterile divine ce au pe Ormuzăd în fruntea lor. S-a arătat tot astfel 


că multe din numele ebraice ale îngerilor și ale demonilor din Talmud 
sînt adesea de origine persană. 

De asemenea, conceptul de „împărăție“ din Evanghelii constituie 
în Kabala cel mai de jos dintre Sephirot-uri, iar treimea din doctrina 
aceloraşi Sephirot-uri trădează influenţa creștină. Tot astfel gîndirea 
greacă neoplatonică a adus în Kabala doctrina emanaţiilor, precum 
teoria numerelor trebuie pusă în relaţie cu neopitagoreismul grec. 


Totuși, nucleul esenţial al doctrinelor Kabale: pare a fi avut la 
origină doctrine iudaice și constituite din ideile eseniene, căci esenienii 
reprezentau o sectă foarte numeroasă — patru mii de membri față 
de şase mii cît aveau fariseii, după spusele lui Iosephus Flavius — şi 
mai cu seamă au scris opere multe, pentru că Filon din Alexandria 
singur a scris peste patruzeci şi două de tratate. 


III. Doctrine esoterice şi erezii iraniene, musulmane și creștine 
premergătoare Kabalei 


Desigur, Kabala este o creaţie proprie iudaismului dar ea nu a 
putut să răsară ex nihilo şi se pot pune în evidenţă teze, idei și direcţii 
de gindire comune HKabalei cu o serie de doctrine esoterice și erezii 
care au precedat-o cu mult timp înainte şi de la care, fără nicio îndoială, 
a putut prelua mai mult sau mai puţin. Chiar dacă scrierile ese- 
niene, — apocrifele V.T. şi N.T. sau operele lui Filon din Alexan- 
dria — au constituit izvorul de la care s-a adăpat şi Kabala, tezele 
eseniene, ideile, sistemele lor de interpretare biblică au fost puţin 
cunoscute direct de evreii din Spania, pentru motivul că un interval 
de un mileniu şi mai bine separa creaţia eseniană de apariţia cărţilor 
ce au premers Kabale: propriu-zise. Apoi, scrierile eseniene — socotite 
eretice (numele esenienilor nu sînt amintite în Talmud, ca un nomen 
odiosum, ca şi cel al lui Filon din Alexandria) —au fost cunoscute puţin 
şi fragmentar tocmai fiindcă erau considerate eretice. Desigur, operele 
eseniene apocrife şi pseudoepigrafice traduse, citite şi comentate mai 
cu seamă de creştini au fost receptate şi de iudei. Aşa este Cartea 
ebraică a lui Henoch (Enoch), unde se dezvoltă doctrina Carului ceresc 
(Merkaba) şi unde se face menţiune despre Hekalot (palate) care sînt 
în centrul unor scrieri kabalistice de mâi tîrziu. 


Dar în afară de aceste teme, Kabala vădeşte numeroase puncte 
de contact, similitudini şi influenţe care își au originea în alte cercuri 


de cultură şi în alte medii. Despre acestea intenţionăm să scriem în 
cele ce urmează. 


4. În secolul al III-lea e.n., pe cursul inferior al Eufratului, în 
Mesopotamia, pe vremea dinastiilor sasanide, apăruseră numeroase 
secte gnostice pentru care Babilonul, capitala acestei regiuni, ajunsese 

să fie pămîntul de elecţie. Despre aceste grupări politico-religioase care 
au primit numele generic de „gnostice“ vom trata în altă secţiune a 
acestei lucrări. Una din aceste grupări gnostice sălăşluite pe valea 
inferioară a fluviului Eufrat era cea mandeeană (despre care vom trata 
în altă parte) sau cea sabeeană, ori aşa cum au fost numiţi de primii 
cercetători ai lor „creştini ai Sfintului loan Botezătorul“. Arabii îi 
numeau mughtasila, adică „doritori de îmbăieri“, pentru că se spălau 
mereu în apele Eufratului. Ei trăiau acolo pe vremea lui Mahomed 
(şi mai trăiesc şi astăzi) alături de alte grupări gnostice: Cainiţi, 
Nicolaiţi, Sethieni etc. Or în acea epocă un nobil iranian, Futtak 
Babak fiul lui Abu-Barzam din familia Haskanidilor, susținea că a 
primit poruncă de la un înger să nu măniînce carne, să nu bea vin şi 
să se ferească de legăturile cu femeile. El intră în obștea mandeenilor 
şi crescu pe fiul său Manes în aceleaşi principii şi oprelişti. Manes 
povestește despre sine că s-a nășcut într-un sat, Mardinu, în Babilonia, 
în anul 215 e.n. şi că la virsta de 13 anii se arătase un înger care i-ar 
fi dat misiunea de a predica. La 25 ani această revelaţie i s-a reînnoit 
şi iarăşi i s-ar fi arătat un înger cu aceeaşi poruncă. Atunci Manes 
începe să propovăduiască şi să-și expună învățătura, după cartea 
întocmită de adepţii lui numită Fihrist. Era în anul 240 e.n., în ziua 
urcării pe tron a lui Sapor I, rege sasanid al Persiei şi trecuse cam un 
veac de la moartea lui Marcion şi șaptezeci de ani după acea a lui 
Bardesan, doi gnostici ale căror învățături se răspîndiseră în toată 
Babilonia și de la care Manes a împrumutat multe elemente în sis- 
temul său. 

Mandeenii, în a căror grupare intraseră Manes și tatăl său, erau 
dualişti ; în urma revelaţiilor ce i-ar fi fost făcute de către înger, Manes 
a susținut un dualism mult mai riguros. Răul ar fi existînd din toată 
veşnicia şi reprezenta, în toată natura şi elementele ei, un dublu, o 
altă înfățișare a toate cele ce existau. În Univers existau principii 
contradictorii: binele şi răul, lumina şi întunericul; Dumnezeu este 
făcătorul celor dintii, adică al binelui şi al luminii; Satan, demonul, 
a zidit răul şi întunericul. Împărăţiile lor se întind înspre nesfirşit, 
dar împărăţia răului se întinde doar spre sud, pe cînd cea a binelui se 
întinde în toate direcţiile. Demonul a luat hotărîrea să cucerească 
părţile luminoase-ale lumii. Părintele măreției, care este Dumnezeu, 
nu putea spre a se apăra să cheme întrajutor pe cei cinci Eoni pe care-i 
zămislise: Inteligența, Rațiunea, Gindirea, Reflexia şi Voința, căci era 
un război şi Eonii erau înfricoşaţi de atacul brusc al demonilor întune- 
micului. Atunci el creă pe Mama Vieţii, care a dat naștere primului 
om. Acesta a fost la început biruit şi capturat de demoni, dar mai pe 
urmă i-au sărit în ajutor alte puteri ale Binelui şi l-au eliberat. În 
ielul acesta a fost creată lumea. 

Dualismul se afla, după Manes, şi în om, care are două suflete- 
opuse unul celuilalt, unul bun şi celălalt rău. Gîndirea, sentimentele 
şi intelectul bun aveau împotriva lor gîndirea, sentimentele și intelectul 
rău şi obscur. Cele dintii dădeau naştere la milă, la credinţă, la răbdare, 
la înţelepciune, celelalte produceau ură, desfriu, minie, prostie. 

Morala lui Manes ajungea la un ascetism riguros pe care trebuiau 
să-l păzească doar aleşii (electi) care se abţineau de la carne, ouă, 
lapte, vin, de la lucrul manual şi de la orice fel de plăceri. Erau deci 
vegetarieni stricţi, celibatari şi nu aveau voie nici un fel de legături cu 
femeile. Auditorii, adică membri obişnuiţi ai grupării lui Manes, nu 
erau legaţi de reguli atît de aspre, trebuiau doar să evite: idolatria, 
minciuna, zgîrcenia, omicidul, adulterul şi heterodoxia. 

Cosmologia manicheană afirma că lumea trebuie să se sfirşească 
printr-un cataclism care-o va arunca în noianul iadului, unde stihiile 
lumii aveau să se aprindă, apoi aveau să fie acoperite de o piatră mare 
cît pămîntul de care vor fi legate sufletele celor ce au păcătuit. Aleşii 
(electi) se vor duce în cer; auditorii care nu au păzit decit pe jumătate 
poruncile divine vor trece în alte trupuri pînă la contlagraţia finală, 
iar păcătoşii vor cădea în iad. Așadar metempsihoza. 

Manes spunea despre sine că este Paraclet „Mîngiietorul“ vestit 
în Evanghelia lui Ioan şi că este ultimul ucenic al lui Hristos, fiind ceł 
ce trebuie să transmită adevărurile divine. Manicheismul respingea 
tot Vechiul Testament, dar păstra Evanghelia şi Epistolele lui Pavel. 

Pentru răspîndirea credinţei sale, Manes a scris mult, în limba: 
pahlavi, şi mai mult în aramaică — limba vorbită în aceste regiuni. 
A inventat o scriere care este apropiată de cea aramaică, iar operele 
sale erau ornamentate, ca şi la alți gnostici, cu numeroase miniaturi, 
devenite proverbiale, reputaţia lui Manes ca pictor păstrindu-se multă 
vreme în Iran. Aceste anluminări figurau virtuțile şi puterile 
întunericului. 

Sapor I, regele Persiei, la început a îmbrățișat noua doctrină a 
lui Manes şi a fost credincios ei zece ani, dar după aceea s-a întors 
spre mazdeism, religia tradiţională a vechilor perși. Atunci Manes a 
părăsit Persia şi s-a dus în Caşmir (în India), în Turkestan şi în 
China, ba chiar ar fi străbătut Tibetul spre a menţine zelul adepților 
săi cu care dealtfel întreținea o vastă corespondenţă. Cei convertiți 
i-au rămas credincioşi, — ştim că turcii seldjukizi înainte de a pă- 
trunde în Imperiul bizantin erau împărţiţi între budism și manicheism. 
Întors în Persia, în anul 273, Manes este prins pe timpul regelui Beh- 
ram I, judecat, acuzat de erezie, jupuit de piele de viu şi decapitat. 
Pielea sa, umplută cu paie, a fost agăţată de o spînzurătoare. 

Biserica manicheană avea în capul ei 12 apostoli sau învăţători, 
apoi şaptezeci şi doi de discipoli sau episcopi, în fine preoţi, diaconi 
şi călugări (sau aleşi, electi în traducere latină). Cei din urmă erau 
auditorii (nigosak). Credincioşii se reuneau în fiecare duminică spre a 
cînta imnuri şi a asculta lectura unor texte sacre, de obicei operele lui 
Manes, pe care le copiau cu asiduitate. Dar scrierile lui Manes s-au 
răspîndit în Babilonia, Siria, nordul Arabiei și ţara nabateenilor, căci 
limba locuitorilor era aramaica în care erau scrise aceste opere. Acestea 
ăjung pînă în Egipt şi în Africa de Nord. la Cartagina unde se află 
citate chiar de la sfîrşitul secolului al III-lea e.n. Augustin a făcut 
parte din această sectă, dar s-a lepădat repede de ei și a scris împo- 
triva lor. 

Manicheismul a exprimat protestul maselor împotriva începuturi- 
lor exploatării feudale. l 

În Spania, în sudul Franței, în Italia, manicheismul începe să se 
răspîndească în secolul al IV-lea e.n. În Europa, manicheenii dispar cu 
începere din secolul al VI-lea e.n., dar în Mesopotamia ei se menţin pînă 
în secolul al XIII-lea, arabii dindu-le numele de zăndig, adică „eretici“. 

2. Dar Persia era un regat în care oprimarea celor mici de către 
nobili ajunsese la maximum, iar asprimea cu care erau reprimaţi ţăranii 
depășea orice închipuire. De aceea mulţi şi-au aflat refugiul în credin- 
ţele religioase, iar din doctrina lui Manes s-a desprins aceea a lui Mazdek 
ce promova necesitatea unor reforme sociale şi chiar politice. 

Mazdek fiul lui Bamdad s-a născut la Nisapur, în provincia Kho- 
rasan şi a fost la început printre credincioşii manicheeni. Ca şi Manes 
susţinea existenţa unor principii contradictorii: binele şi răul, lumina şi 
întunericul; Universul provenea din trei elemente: apa, focul şi pă- 
mîntul şi din amszstecul lor se năşteau binele şi răul. Cel dintîi era 
pricinuit de părţile pure, răul — de cele necurate şi tulburi. Lumea 
spirituală era alcătuită, după Mazdek, la fel ca și lumea de aici de jos. 
Stăpînul cerurilor stătea pe un tron şi înaintea lui se aflau patru forţe: 
discernămiîntul, inteligenţa, memoria și bucuria. Aceste patru forţe 
conduceau lumea prin intermediul a șapte miniştri. Dar spre a suprima 
suferinţa din lume, ura, războiul, opresiunea care sînt rele ce-şi aveau 
originea, desigur, în întuneric, Mazdek se întoarce spre principiile care 
le generează şi găseşte că acestea sînt: dragostea de femei şi dorinţa 
de bogăţie. Spre a crea o societate fericită, Mazdek propovăduieşte ca: 
femeile să fie în comun ale tuturor bărbaților; averile să fie toate 
comune, adică să se instituie un comunism de consum; să se interzică 
uciderea pentru hrană a oricărei fiinţe vii, deci vegetarianism. În 
lumea spirituală, împăratul guvernează cu ajutorul literelor al căror 
ansamblu alcătuiește numele ce nu se poate grăi: cel divin. Cel care 
poate să-și imagineze ceva despre aceste litere ar vedea deschizindu-se 
înaintea lui Marea Taină. 

Mazdek cerea, pe plan social şi politic, abolirea tuturor privile- 
giilor şi confiscarea averilor nobililor care trebuiau puse în comun. 
El a primit un ajutor nesperat de la regele Persiei Kavadh care se 
urcase pe tron în anul 488 e.n. (domnește pină în 534 ). Regele a 
văzut in doctrinele politico-religioase ale lui Mazdek putinţa de a 
înlătura opresiunea și tirania exercitată de nobili asupra poporului și 
de aceea a favorizat răspindirea lor. Discipolii lui Mazdek s-au îm- 
părți! in patru secte care mai dăinuiau încă pe vremea califilor din 
Bagdad (sec. VIII—ILX ). Reformele social-politice iniţiate de 
Mazdek în Persia au fost înlăturate în secolul VI de către nobili și 
rege care voiau să perpetueze exploatarea ţăranilor şi meseriașilor. 

3. Este neîndoielnic că iudeii din Babilon, numeroşi, cu un nivel 
intelectual atit de ridicat format în academiile de la Pombedita și 
Sura, au cunoscut doctrinele lui Manes şi ale lui Mazdek. După biruin- 
tele Islamului şi cuceririle sale în Asia, Europa și Africa, iudeii au 
putut recepta multe din ideile ginditorilor arabi. Mai cu seamă în 
Spania, unde iudeii trăiau alături de arabi, vorbeau araba şi au scris 
atitea opere în arabă nu rămîne îndoială că au putut avea cunoștință 
de scrierile teologilor şi ginditorilor esoterici arabi. | 

Chiar de pe timpul profetului Mahomed ar fi existat un număr 
de însoțitori ai lui care şi-au consacrat viața rugăciunii şi contem- 
plării. Aceștia au fost numiţi ahl — es — soffa, „oamenii verandei“. 
Cel mai de seamă dintre aceşti însoțitori, din care descind sufiții, a 
fost Hasan din Basrah şi un istoric Al-Hujwiri (cfr. Carra de Vaux, 
Les penseurs de Islam, tome IV, Paris, 1923, p. 197), care enumeră 
64 de sufiţi, adică de teosofi, arabi. Un alt istoric arab al sufismului, 
Sihab ed-Din Suhrawerdi, scrie un tratat despre sufism intitulat 
“Awarif el-Ma'arif (Binetacerile cunoștinței), în care descrie doctrina 
sufită întemeiată pe o asceză severă și care distinge în mod esenţial 
staţiunile de stări. Se pare că descrierea staţiunilor şi stărilor este reali- 
zată pe baza experienţei ascetice, ea fiind aceeași pentru mai toţi 
asceţii, exerciţiile acestea făcindu-i pe toţi să treacă prin aceleași trepte. 

În principiu, starea este o aşezare schimbătoare a proceselor 
cognitive și afective ale -ascetului, iar staţiunea este o persistare înde- 
lungată a acestor procese. Totuși, diferiţii autori şi teologi sau asceţi 
confundă stările cu staţiunile, deşi este cu putinţă ca ceea ce a început 


ca stare să se consolideze ca stațiune (magam, cf. ebr. Di>p (makom), 
„Aodc“). Şi în stare și în staţiune, în urma practicilor ascetice apar stări 
de extaz, cu viziuni, cu o stare de beatitudine sau de aneantizare şi cu 
un vid total, sau, dimpotrivă, cu sentimentul prezenţei divine. Nu ne 
propunem aici să facem o istorie a sufismului arab, dâr vom menţiona 

viaţa şi scrierile unui doctrinar esoteric arab, poate cel mai mare dintre 
sufiţi, care a scris enorm de mult şi al cărui renume se păstrează încă 
în ţările arabe. Numele lui este Mohyi ed-Din ibn “Arabi, născut la 
1165, la Murcia în Spania, unde era un Califat arab. La 30 de ani 
pleacă într-o călătorie la Mecca, apoi vizitează mai toată lumea arabă 
şi moare în 1240 e.n. la Damasc. Opera sa cea mai însemnată are ca 
titlu El-futahat el-Mekkieh (Revelaţiile de la Mecca). 


Într-un tratat despre sufletul omenesc, el distinge sufletul rațional 
de cel irațional, descrie „spiritele animale“ asupra cărora se discută 
încă în Europa sec. al XVII-lea. Mohyi ed-Din susţine preexistența 
sufletului faţă de corp, apoi grade diferite de perfecţiune. 

S-au stabilit mari apropieri între doctrinele acestui învăţat și 
gînditor esoteric arab şi tezele lui Raimundus Lullus (1235—1315), 
căci acesta din urmă a mărturisit dependenţa sa de gînditori 
musulmani (cf. Miguel Asin, Aben Masora y su Escuela, Madrid, 1914, 
pp. 155—164, — apendice). Astfel, el scrie despre cele o sută de nume 
ale lui Dumnezeu: „Sarazinii spun că în Alcoran se află 99 nume ale 
lui Dumnezeu (els cents noms de Deus) şi cel ce ar şti şi pe al o sutălea 
ar şti toate. De aceea am alcătuit această carte despre cele o sută de 
nume divine“. 

Raimundus Lullus, ca şi Ibn “Arabi, foloseşte cercuri spre a expune 
sistemul său. Ibn “Arabi explică sistemul lui cu ajutorul a nouă figuri 
geometrice. Simbolismul consoanelor și al vocalelor se regăseşte la 
amindoi: astfel, consoana Ph este simbolul Măreţiei, forţei, puterii; 
ea corespunde celei de-a patra sfere cereşti. Ibn “Arabi compară ilumi- 
narea esoterică cu un palat (alcazar) conținînd numeroase camere. 
Vom vedea ce rol au simbolismul literelor, numele divine şi palatele 
(Hekalot) în doctrina Kabalei, observînd că Ibn “Arabi a trăit în 
Spania unde s-a născut şi a învățat. Trebuie să adăugăm că sferele de 
care scrie Ibn “Arabi sînt echivalente Sephirot-urilor Kabalei. Pe de 
altă parte, se poate uşor pune în evidenţă o influenţă ebraică asupra 
magiei islamice, de exemplu asupra talismanelor care au fost totdeauna 
foarte răspîndite în Islam. Pe talismane islamice se regăsesc adesea 
nume de îngeri din Zohar, cartea fundamentală a Kabalei, de ex. Meta- 
tron. Tot astfel se pot găsi litere ebraice, pătrate magice şi nume 
ebraice ale lui Dumnezeu. Cărţile arabe au împrumutat unele procedee 
magice descrise în cărţile esoterice ebraice. 


4. Manicheismul, religie întemeiată de Manes — care se răspîndise 
în tot Imperiul roman dar şi în multe ţări din Asia, pînă în China — 
reapare din nou în Imperiul bizantin pe vremea împăratului Constantin 
al Il-lea (642—668 e.n.). Acest neomanicheism — cum îl numeau 
scriitorii bizantini din sec. IX — a primit numele de pavlicianism, 

probabil pentru predilecţia pe care o aveau predicatorii acestei erezii 
pentru scrierile Sf. Pavel. Ca şi manicheenii, pavlicienii erau dualişti: 
existau doi Dumnezei, — unul bun, celălalt rău. Dumnezeul cel răv, 
adorat în Biserica oficială, s-a născut din foc şi din întuneric, dar el 
este creatorul lumii materiale. Pavlicienii aveau multe elemente gnos- 
tice în doctrinele lor, ce s-au menţinut în Imperiul bizantin pînă în 
vremea împăratului Ioan Tzimisches (969—976 e.n.) care le-a acordat 
libertate religioasă şi i-a strămutat în Tracia lîngă Filipopole ca să 
apere hotarele Imperiului împotriva bulgarilor ce atacau deseori oraşele 
bizantine de graniţă. Aici pavlicienii au găsit un teren foarte propice 
pentru propovăduirea învățăturilor lor. Astfel a apărut în Bulgaria 
această doctrină care a primit numele de bogomilism. Numele său 
ar proveni de la cel al unui misionar pavlician, Teofilos, al cărui nume 
înseamnă în greacă „prieten al lui Dumnezeu“, iar tradus în bulgară 
veche ar fi Bogo, Dumnezeu ; mile, „prieten“. După alţii, ar fi traducerea 
în slava veche a cuvîntului grec evxirar, „rugători“, iar alţii cred că 
derivă de la rugăciunea pe care o repetau: Bogo-milui, „Dumnezeule, 
miluiește-ne“. Expunerea sistematică a doctrinei bogomililor, care a 
fost răspîndită și în Ţările Române, este aceea a unui medic bogomil, 
Vasile, prins de război de bizantini şi ars apoi pe rug pe hipodromul 
din Constantinopol. 

Cosmogonia bogomililor susţine că Satan este creatorul lumii, 
fiind fiul cel mai mare al lui Dumnezeu şi se numeşte, Satanael. 
Răsculindu-se împotriva părintelui său, a fost alungat din cer împreună 
cu îngerii lui şi şi-a creat pentru sine o lume a sa proprie care e pă- 
mîntul. În om stăpinesc şi Satanael şi Dumnezeu, dar omul este des- 
tinat de Dumnezeu să completeze în cer numărul îngerilor căzuţi 
împreună cu Satanael. 

Viaţa omenească este o luptă între bine şi rău, răul săvîrșindu-se 
de om sub influenţa îngerilor căzuţi din cer. Aceşti îngeri răi se află 
în fiecare om şi nu pot fi îndepărtați decit prin botezul făcut de bogo- 
mili. Aceştia nu credeau că mor cu adevărat, ci că sînt preschimbaţi, 
fără durere, într-un corp eteric care merge către cer. 

Bogomilii interziceau căsătoria pentru cei „desăvirşiţi“ dar o 
admiteau pentru credincioşii obişnuiţi. Cea mai însemnată dintre 
interdicții era dobindirea de averi, cerindu-se de la credincioşi sărăcia 
absolută ; de aceea îşi dădeau numele de „săracii lui Hristos“. Uciderea 
oricărui animal era interzisă, în afara şarpelui, deoarece susțineau că 
cei nepurificaţi în această viaţă se reincarnează, duLi o perioadă de 
pedeapsă în iad, în diferite animale, în afară de şarpe, iar apoi, în cele 
din urmă, se reincarnează în om pentru ca într-o nouă viaţă omenească 

să se purifice din nou. Aşadar, doctrina similară aceleia numită samsara 
în brahmanism, care există şi la gnostici şi la neoplatonici. Se interzicea, 
de asemenea, consumul de carne, lapte, brînză, ouă şi tot ce provine de 
la vreun animal, fiind deci şi ei vegetarieni stricţi. 

Bogomilii, nefiind de acord cu structura economică şi socială din 
vremea lor, încercau să lupte prin doctrinele lor împotriva nedreptăţii 
şi opresiunii. Posedăm o expunere despre ei a unui presbiter, Cosma, 
contemporan epocii de înflorire a bogomilismului, care scrie că bogo- 
milii „defăimează pe cei bogaţi, învaţă pe ai lor să nu se supună stăpi- 
nilor lor, invidiază pe rege, calomniază pe boieri“. 

În Bulgaria, bogomilismul a fost foarte răspîndit, fiind o formă de 
protest social şi de luptă împotriva opresiunii feudale a boierilor şi 
tarilor, astfel că în regiunea Vidinului, pe la 1360, cu greu se mai 
puteau găsi alţi oameni decit bogomili. Dar este incontestabil că per- 
secuţiile îndreptate împotriva bogomililor atît în Bulgaria cît şi în 
Serbia, Croaţia, Bosnia și Herţegovina i-au determinat să ajute;pe turci, 
să treacă de partea lor, ceea ce a uşurat mult cucerirea acestor țări 
de către oştirile turcești. În Bosnia şi Herţegovina mulţi bogomili au 
trecut la mahomedanism. Bogomilii au subzistat ca grupare eretică 
pînă în secolul al XVI-lea, bucurindu-se de libertate religioasă doar 
sub stăpînirea turcească. 

Bogomilii în Ţările Române par a fi inspirat o serie de scrieri 
populare, cum ar fi acelea despre Sf. Sisinie sau acelea care afirmă 
că Satan ar fi creat lumea. S-a crezut un timp şi s-a susţinut deB. P. 
Haşdeu şi de Moses Gaster că vechea" literatură română ar fi foarte 
influenţată de bogomili. Studiile mai noi făcute de D. Russo, N. Carto- 
jan şi Gh. Ciuhandu au contrazis această teză care s-a dovedit greşită. 

5. Crunt persecutați, legaţi în lanţuri, uciși, arşi pe rug de'către 
împărații bizantini, regii bulgari și sirbi care vedeau în ei mişcare 
nu numai religioasă, ci şi una îndreptată [împotriva exploatării şi 
oprimării poporului, bogomilii au părăsit Peninsula Balcanică, în- 
dreptîndu-se spre Italia şi Franța, unde, găsind condiţii sociale apro- 
piate celor din Balcani fac un mare număr de prozeliți. Într-adevăr, 
feudalismul din Italia și Franţa oprima masele populare. Sub numele 
de catari (de la grecescul kaĝðapóç, „curat“, „pur“, cum erau numiţi 
„aleşii“) sau albigenzi (de la localitatea Albi din sudul Franţei) ori 
bulgari, bougres (în 1. franceză), publicani, patareni şi gazari, aceşti 
bogomili occidentali au făcut o mulţime de adepţi. Deosebirile de 
bogomilismul din Balcani erau mici, în special se refereau la faptul că 

-bogomilii admiteau minciuna ca să scape de persecuții şi urmăriri, 
pe cînd catarii nu. 

Dependenţa catarilor de bogomili se poate recunoaşte şi din faptul 
că la Sinodul catarilor de la Saint Felix (1167) s-a hotărît ca deciziile 
să fie supuse şi delegatului de la Constantinopol, pe considerentul că 
acolo s-ar fi păstrat mai bine tradiţiile vechi. Apoi catarii erau îm- 
părțiţi în trei ordine principale care purtau nume balcanice: de Tran- 
gurium (Dalmația), de Bulgaria şi de Slavonia. Cătari au existat în 
Italia încă din anul 1022 şi în 1403 mai erau amintiți. În Franţa, centrul 
lor era la Toulouse, catarii deveniseră un fel de biserică, care se for- 
mase împotriva Bisericii catolice. Catarii afirmau că ROMA era o 
răsturnare a ideilor creştine fundamentale bazate pe AMOR, „dra- 
goste“, cel dintii cuvînt fiind într-adevăr inversul în scris al celui de-al 
doilea. S-a afirmat chiar că celebrele „cours d'amour“, „curţi de iubire“ 
şi rolul enorm acordat acestui sentiment în civilizaţia atît de străluci- 
toare, provensală din Franţa, nu au fost decît mijloace deghizate de a 
combate ROMA care răsturnase creștinismul bazat pe AMOR. 

Catarii, îndeosebi „cei aleşi“ dintre ei, trebuiau să trăiască într-o 
castitate absolută, ceea ce dealtfel se cerea şi perfectului cavaler care 
adora pe doamna sa în acele faimoase „cours d'amour“ din sudul 
Franţei. Propaganda lor era în primul rînd socială ; averile clericilor şi ale 
nobililor erau atacate iar privilegiile lor negate și combătute de catari. 

Doctrina catară era foarte asemănătoare bogomilismului: susținea 
metempsihoza, interzicea hrana cu carne, lapte, ouă, erau vegetarieni 
stricți. Cosmologia lor, în care Satanael era creatorul lumii acesteia, 
era legată de morala lor care considera că este păcat orice supunere 
faţă de „materie“ şi deci faţă de Satan care a creat lumea. Tendinţa 
acestei morale era de desprindere a omului prin toate mijloacele posi- 
bile de lumea materială. 

Dar în Franţa, legatul pontifical Pierre de Castelneau, venit 
pentru a combate erezia în Provența, este ucis în 1208. Această crimă 
a dezlănţuit o cruciadă împotriva catarilor, aceştia fiind socotiți mai 
răi decit arabii și turcii care ocupaseră locurile sfinte. Au fost uciși 
în această cruciadă 60 000 de catari şi mulţi din cei rămaşi în viaţă 
s-au refugiat în Spania, unde în nord exista deja un număr însemnat 
dintre ei. Creşterea tot mai mare a numărului catarilor în Spania, 
adică tocmai acolo unde avea să trăiască Moise de Leon şi să se scrie 
Zoharul, a făcut pe papa Grigore al IX-lea (1227—1241) să introducă 
inchiziţia în Spania. Dar doctrinele catarilor în Spania au mai con- 
tinuat să existe şi astfel ei mai sînt menţionaţi pînă în 1292. Nu se 
poate exclude influenţa lor asupra cercurilor cultivate ale evreilor din 
Spania cărora le-au putut transmite multe teze teosofice şi cosmologice 
pe care le găsim în Kabala. 

IV. Origini medievale ale Kabalei 


Dacă este necontestabil că o serie de doctrine, erezii şi sisteme mai 
mult sau mai puţin filosofice au impregnat adînc unele din învăţă- 
turile Kabalei, în afară de scrierile eseniene mai înainte menţionate, 
o serie de tratate iudaice din epoca talmudică şi post-talmudică au 
pregătit Kabala propriu-zisă. Trebuie să menţionăm în primul rînd 
tratatul Sepher ieşirah, AY" ƏD (Cartea Facerii), scrisă în ebraică 


biblică, care conţine în primul rînd o expunere a creaţiei, o lucrare 
teoretică cu privire la probleme de cosmologie și de cosmogonie. 


Tratatul tinde să explice dificultățile raţionale ale expunerii 
biblice despre creaţie, dificultăţi care nu pot fi conciliate logic şi raţio- 
nal, întrucît în istoria creaţiei rămîne inexplicabil cum a izvorit lumina 
în prima zi din Cuvintul Creatorului și totuşi soarele şi corpurile cerești 
(luna și stelele) nu au fost create decît a patra zi. Apoi, cele șase zile 
în care s-a realizat creația lumii nu pot fi zile omeneşti, ci zile ale divi- 
nităţii. Ce sens are termenul de ape superioare şi inferioare în raport 
cu cerul? Care este locul exact al omului în planul creaţiei? În fine, 
cum pot fi conciliate deosebirile dintre istoria creaţiei omului din 
primul şi din al doilea capitol al V.T.? 


Doctrina expusă în Sepher ieşșirah deosebeşte omul primordial 
(Gavra Kadmaia în aramaică, cfr. G B R ebraic, „om“) de cel dintii 
om (Adam Ha-Rison) menit să vină şi să izbăvească lumea. Apoi se 
acordă o mare însemnătate „cuvintului“ ca instrument de creaţie, 
căutindu-se urme ale acestui „cuvint“ în proprietăţile literelor şi 
sunetelor. Universul material este împărțit ca la filosofii greci mate- 
rialiști în patru elemente fundamentale (pămînt, aer, foc şi apă), iar 
conceptul de existenţă ca și existenţa lumii are trepte, grade. În 
fine, numerele au o putere creatoare, idee înrudită cu multe teze 
neopitagorice (cfr. Ernest Miller, Histoire de la mystique juive, 
Payot, Paris, 1976, p. 39. Ne vom folosi de această carte în continuare 
la acest subcapitol). 

Tratatul Sepher ieşirah nu conţine decit șase capitole destul de 
reduse ca mărime, dar este o operă interesantă care a înrîurit gîndirea 
Kabalei în mod hotăritor, cuprinzind germenii unui sistem de fonetică 
ebraică, de filosofie a naturii şi de fiziologie. Această operă a ajuns 
pînă la noi în două versiuni scrise în ebraică biblică, cu mulţi termeni 
greceşti. Textul e în proză ritmată cu paralelism al membrelor, deşi 
lipseşte orice fel de poezie în el; de asemenea, orice fel de tendinţe 
etico-religioase. Sepher ieşirah poate fi considerat ca primul tratat 
ştiinţific în limba ebraică. 

Subiectul tratatului de mai sus este creaţia lumii, prin treizeci 
și două de căi ale inţelepciunii închipuite prin cele douăzeci şi două 
de litere ale alfabetului ebraic şi primele zece numere zecimale pe care 
le numeşte Sephirot. Actul creaţiei este descris ca o emanaļie —, 
concept scump gnosticilor greci şi neoplatonicienilor — a unei entităţi 
superioare, Duhul de sus, în cele trei etape superioare ale creației. 
Elementul fundamental în creația lumii este aerul, de unde se înalţă 
focul, temelie a lumii cerești și de unde pogoară apa, fundament al 


lumii materiale (ca pentru Thales). Cele douăzeci și două de litere ale 
alfabetului ebraic sint grupate în trei litere-„mame“ (X, aleph, b, 
mem şi X, sin, adică cea dintii, cea de la mijloc şi penultima); apoi în 
şapte litere „duble“, adică putind fi pronunţate în două. feluri, precum 
și douăsprezece semne simple. Cele trei litere-,,mame“ corespund celor 
trei stihii de mai sus ale lumii (aer, foc și apă), cele șapte litere duble 
corespund celor şapte planete, iar cele douăsprezece semne simple celor 
douăsprezece semne ale Zodiacului. Această împărţire se aplică în 
cosmologia tratatului Sepher ieşirah, timpului (sub forma „anului“), 
spatiului (sub forma macrocosmos-ului) și organismului uman (sub 
forma microcosmos-ului). Diviziunea aceasta în trei părţi se aplică și 
omului: o parte superioară (capul), o parte mediană (pieptul) și o parte 
inferioară (abdomenul). Dar peste om stăpineşte un element suprem 
care este inima. Printre stele, cea care le stăpineşte este aceea pe care 
textul tratatului o numește Teli, care poate îi o stea din constelația 
Dragonului sau steaua polară. 

Tratatul acordă un mare interes celor trei tehnici (sisteme) de 
analiză a numelor proprii şi a substantivelor în general: ghematria, 
notarikon şi temura care împreună reprezintă arta denumită șeruf, 
„combinaţie“. Ghematria, care se folosea cel mai mult, ia în seamă 
valoarea numerică a consoanelor ce alcătuiesc un cuvint și apoi com- 
pară un cuvint cu altul a cărui valoare numerică rezultă din totali- 
zarea valorii numerice a consoanelor ce alcătuiesc acest cuvint, fiecare 
literă ebraică avind,ca și în greacă,o valoare numerică. Astfel, îngerul 
„in care sălășluiește numele lui Dumnezeu“ (Ieşirea, XXIII, 21) tre- 


buit să fie Metatron (n992), pentru că. termenii Metatron şi Sadai 
('3%*) au aceeași valoare numerică, adică 314, dacă se adună valoarea 


numerică a literelor din care sînt formate. Tot astfel Menahem (2115) 
și emah (715%), fiecare avînd valoare numerică de 138, indică pe 
Mesia care àre aceeaşi valoare numerică. 

Sistemul notarikon constă în interpretarea unui cuvint ca şi cum 
ar fi format din inițialele altor cuvinte. De exemplu: se ia consoana 
kaf (2) şi se admite că înseamnă Karban (129P, „jertiă“) sau consoana 


men (D) de la începutul unui cuvint și se admite că înseamnă ma'aser 

(<y5), „al zecelea“ sau se consideră două cuvinte dintr-un text care 
sint unul după altul și încep cu N (aleph) şi se admite că înseamnă 
Amen, Amen (iON ,19%). În hermeneutica ebraică, sistemul de inter- 
pretare notarikon este al treizecilea din cele treizeci şi două de reguli 
introduse de R. Eliezer ben lose Ha-Gelili, după care un cuvint din 
Vechiul Testament trebuie împărţit: în litere şi fiecare din aceste litere 
trebuie văzută ca un cuvint de-sine-stătător. Tot astfel luna Elul 
(535%) a calendarului ebraic reprezintă, dacă se ia fiecare literă drept 
inițială a unui cuvint din V.T., propoziția: „eu aparţin iubitului meu 
și iubitul meu îmi aparţine mie“, din Cântarea Cântărilor, VI, 3. 

În ceea ce priveşte sistemul temura (17392), „schimbare“ a unui 
animal de jertfă prin altul (cf. Levit., XXVII, 10), el constă în punerea 
în relaţie de egalitate sau de derivare a două cuvinte, unul așa cum se 
află în textul V.T., celălalt avind ordinea consoanelor din el modifi- 
cată. De ex., Beresit („la început“, DER, primul cuvint din Cartea 
Facerii) este egal şi are sensul de Roš baiit, ma WN („inceputul 
casei“). Cele trei tipuri de interpretări ale sensurilor tainice pe care 
le-ar avea cuvintele şi sintagmele din V.T. sînt numite cu un termen 
generic şeruf, „combinaţie“. Lor trebuie să le-adăugăm neapărat alfa- 
betul ebraic secret care se realizează prin schimbarea literelor, în 
sensul modificării valorii literelor, de obicei luînd literele de la sfirşitul 
alfabetului și acordîndu-le valori pe care le au cele de la început. Acest 
alfabet secret ebraic este deci o variantă a sistemului de interpretare 
temura. Alfabete secrete au existat la multe popoare din antichitate 
și erau folosite ca o criptografie spre a ascunde anumite date, fapte 
sau relatări. La iudei s-a folosit alfabetul Atbas tot în scopuri cripto- 


grafice, în care o literă era scrisă în locul alteia, de pildă în locul lui 
N (aleph, prima literă a alfabetului) se scria N (taw, ultima literă), 
în loc de 2 (bet, a doua literă a alfabetului), W (sin, penultima literă) 
și așa mai departe. 

În textul Vechiului Testament chiar se găsesc exemple ale acestui 
sistem alfabetic permutativ. De pildă, leremia care scria despre Babi- 
lon şi se temea ca textul scris de el să nu ajungă în miinile babilo- 
nienilor, iar pe de altă parte dorea ca prorocia să rămină ascunsă o 
vreme, pune termenul Sesak (7) „iar regele Sesak va bea după 
dinşii“ (Ieremia, XXV, 26) care este în loc de Babel (522), „Babilonul“ 
şi tot astfel scrie în LI, 41. Apoi același proroc, în loc de 272 


(„caldeeni“), locuitori ai aceluiași stat opresiv şi tiranic Babiionul, 

scrie „lev kamai“ (Cap 25) — Ieremia, LI, 1. În Sepher ieşirah, 


cele două cuvinte: “oneg (229), „plăcere“ şi nega (322), „suferință“ 
sînt opuse unul altuia fiindcă sînt anagrame între ele şi cu consoanele 
uneia se poate scrie celălalt cuvint. 

Dăm mai jos corespondenţa literelor între alfabetul ebraic și 
alfabetul Atbas: 


Tran- 
scriere t Sr k sph* snmlqithhzvhădegb” 
latină 


vu 88 Sa PRI 2 INI <A RI ARI na BE RI a n NR, co 9 N E IC Mar RR Ia 

Alfabetul 2 e o 

ebraic E E 3 “a = = = E Z Cm me = 2 2 = £ pe r 

rh a a pa E GO E Ie a a m e N e E O SP E 

Atbaă RSA N EN 322 53 DS e pu n 
Tran- 


scriere bb gdhvzhthhiqlIlmn s phşhkr st 
latină 


Mai sînt şi alte metode criptografice de permutare a literelor 
menţionate în cărţile Kabalei, de pildă sistemul Atbah şi Albam. 

Cărturarii iudei care studiau sensul criptic al termenilor Vechiului 
Testament erau numiţi Yode: hen, „cunoscători ai harului“ (divin), 
pentru că cele două consoane ale cuvîntului Pen, „har“, „graţie“ puteau 
fi considerate în sistemul de interpretare 'notarikon ca iniţiale ale cuvin- 
telor kokhma nistarah, „înţelepciune tainică“. La fel cuvîntul pardes 
ar conţine, interpretat de sistemul notarikon, cele patru feluri de a 
tălmăci V. T., adică pesat, „literal“, „simplu“, remez, „prin aluzie“, 
derus, „în mod alegoric“ şi sod, „în mod tainic“, „secret“. 

Un număr de alte tratate care au pregătit apariţia Kabalei propriu- 
zise sint acelea ce au fost scrise în urma și spre completarea Cărții 
ebraice a lui Henoch. Această operă este în mod incontestabil scrisă 
în cercurile eseniene, întrucît s-au găsit în peșterile de la Marea Moartă 
numeroase. manuscrise care îl menţionează pe Henoch ca o figură 
centrală în lista” patriarhilor (cf. J. Carmignac, E. Cothenet et H. 
Lignée, Les tettes de Qumrân, II, pp. 208, 211, 213 etc.). 

Pe de altă parte, e de reţinut numărul mare al alegoriilor şi al 
nterpretărilor alegorice, atît de caracteristice pentru gîndirea ese- 
niană (şi creștină de mai tîrziu), căci fariseii par a nu o cunoaste şi a 

nu o înţelege (cfr. Joan, III, 3—10, răspunsul lui Nicodim, fruntaș 
fariseu care nu pricepe o expresie alegorică, apoi prezenţa „văzătorilor“ 
pentru cei înfăţişaţi în acest text). 


Cartea lui Henoch pare să fi constituit sursa primă din care au 
provenit tratatele numite- Hekalot rabbati (Hekalot-urile mari) şi 
Hekalot zutrati (Hekalot-urile mici), precum și tratatul Midras Konen 
şi Siur Koma, — toate aceste cărţi avind ca element Merkaba (carul 
pe care era aşezată divinitatea) şi doctrina ce se leagă de ea. Aceasta 
provine din capitolul întîi al Cărţii lui Iezechiel, adică al „viziunilor 
divine“ (I, 2), unde „slava divină“ se arată prorocului. Sînt descrise 
aceste viziuni prin metafore numeroase, viziuni pe care lezechiel le 
are fiind transportat departe, de o furtună venind dinspre miază- 
noapte, într-o sferă cerească în mijlocul norilor, a fulgerelor şi a focului 
care înconjoară aceste viziuni cu o lumină ce nu are nimic pămîntesc 
în ea. În această viziune se arată heruvimi şi serafimi dar şi fiinţe pe 
care textul le numeşte haiot (litt. : „genii sub formă de animale“, „vie- 
uitoare sfinte“). Alături de aceste kaiot, textul descrie în această viziune 
prezenţa unor roţi sau a unor forme ce se învirtesc pe care le numește 
Ophanim. Aceste roţi au dus la formarea conceptului de Merkaba 
(de la rkb, „a călări“, avînd sensul de „car“, „căruţă“, aici alui 
Dumnezeu), dar termenul merkaba ca atare nu se află în viziunea lui 
lezechiel. Cele patru kaiot, „vieţuitoare sfinte“, care posedă fiecare 
cîte patru feţe, au aripi (Jezechiel, I, 6) şi au înfățișarea împătrită de 
leu, de bou, de vultur şi de fiinţă umană; într-un fel oarecare trăsă- 
turile omeneşti se află în înfățișarea lor. Se ştie cît au utilizat această 
viziune a lui lezechiel, scriitorii de literatură fantastico-ştiinţifică ce 
au văzut în aceste fiinţe, aparate de zbor ale unor extra-tereştri. În 
realitate era o viziune cu un sens alegoric interpretat de mulţi teologi 
+reştini şi iudei, căci punctul culminant al acestei viziuni este apariţia 
tronului divin şi pe acest tron şedea „ca o figură de om“ (1,26); astfel, 
în această apariţie se arată chipul omului care ocupă un loc central. 


Cît priveşte tratatele numite Hekalot, ele se referă la '„sălașurile 
divine“, „palatele divine“, cuvintul H K L avind sensul de „palat“; 
dar în aceste cărţi „palatele divine“ sînt o regiune deosebită, 'aceea 
a celui de-al șaptelea cer, Arabot, unde se susţine că ar fi avut loc viziu- 
nile lui Henoch. În tratatul talmudic Haghiga, 12 a, se scrie astfel: 
„Arabot este locul unde se află dreptatea, justiţia, comorile de viaţă, 
de pace și de binecuvintare, sufletele drepţilor și sufletele celor ce se 
vor naşte în viitor... 


În aceste texte din cărţile Hekalot, ca şi în pasajele similare din 
Talmud şi Midras, întilnim îngeri în număr extrem de mare; şi îngerii 
cei răi sau demonii sînt menţionaţi: îngerii nimicirii (malahe kabala) 

sau spiritele pretutindeni rătăcitoare (Sedim). Printre puterile rele de 
prim rang sînt: Asmodea, vrăjmașa lui Solomon; Lilit (prima soţie 
a lui Adam), Sorat, purtătorul, după sistemul de tălmăcire al ghema- 
triei, al numărului 666 (care, precum se ştie, a fost aplicat împăratului 
Nero şi celui care a provocat războiul romanilor cu iudeii: @əssius. 
Florus, — cf. Constantin Daniel, Orientalia mirabilia, p. 192 sq.). 
Numele îngerilor este în întregime redat; aceste nume, pentru ese- 
nieni, erau tainice, membrii sectei cărora li se dezvăluia numele îngeri- 
lor nu aveau voie să-l facă cunoscut, depunînd şi un jurămiînt în acest 
sens (Iosephus Flavius, Războiul iudeilor, II, VIII, $ 7, N. 142; 
Constantin Daniel, op. cit., p. 190, nota 32). 


Figura cea mai frapantă din lumea îngerilor este Metatron, în care 
Henoch ar fi fost prefăcut după ce a fost transportat în sferele cereşti. 
El este considerat căpetenia tuturor îngerilor şi aşezat aşa de sus, 
deasupra lor, încît în Cartea lui Henoch el este numit „micul Y H W H“, 
micul Dumnezeu. Ca scrib ceresc, ce consemnează toate greşelile: 
oamenilor, persoana sa ne amintește de zeul egiptean Thot. El este: 
de asemenea avocatul ceresc. 

Desigur, Metatron este foarte asemănător cu Logos-ul lui Filon 
din -Alexandria şi cu Memra din scrierile apocrife (care are tot sensul 
de „Cuvîntul'“”) şi, bineînţeles, cu Verbul, Cuvintul, din Evanghelia lui 
Ioan. Etimologia acestui termen Metatron este neclară, afirmindu-se 
că provine fie din rădăcina ebraică natar, „a supraveghea“, fie din 
latinescul metator, „cel care măsoară“, fie din mater şi matrona care: 
în arameeană ar fi matronita—una din numirile kabalistice ale Sekinei, 
„fiinţă divină“, fie din grecescul meta thronon (după tron). 


Se poate afirma cu oarecare certitudine că aceste descrieri ale 
palatelor. divine (Hekalot) sau al carului pe care este așezat tronul 
divin corespund unor viziuni, arătări pe care le aveau homines reli- 
giosi, cucernicii dintre iudei care posteau, privîndu-se de alimentaţie. 
Într-adevăr, hipoglicemia, adică scăderea nivelului glucozei (zahărului) 
din sînge sub pragul convulsivant poate provoca halucinaţii vizuale şi 
auditive, aşa cum se poate constata în șocurile insulinice cînd scade 
glicemia. Dar şi foamea, privarea îndelungată de alimentaţie, mai cu 
seamă cînd este asociată cu setea, poate crea halucinaţii vizuale cum 
s-a putut constata la mulţi naufragiaţi care au rămas fără apă şi hrană 
pe mare. Şi alte practici ascetice — repetarea neîntreruptă a unei 
rugăciuni, şederea în obscuritate completă, sîngerarea masivă la călu- 
gării creştini catolici în Evul Mediu etc. aşa cum le-am enumerat spre: 
a da o explicaţie viziunilor esenienilor — erau capabile să dea stări 
de extaz şi halucinaţii vizuale sau auditive. Astfel că komines religiosi 
iudei care posteau şi se rugau muit sau urmau alte practici ascetice 

aveau viziuni care se grupau în jurul vederii „palatelor divine“ (He- 
kalot) şi a carului divin (Merkaba). Acești mistici își dădeau numele 
de iorde Merkaba, „cei ce scoboară în Merkaba“ și pomenirea lor se 
face alături de o serie de tehnici necesare spre a obţine vederea 
acestuia. 


Aceste tehnici presupun o antrenare riguroasă ascetică și morală. 
G.G. Scholem atrage atenţia asupra acestei expresii „coborire“ (în 
Merkaba) care pare opusă ideii de înălţare a sufletului înaintea acestei 
viziuni. lată cum descrie Haghiga metodele de urmat pentru a căpăta 
astfel de viziuni: „Mulţi învăţaţi gîndeau că cel ce se deosebește prin 
numeroase calităţi descrise în cărţi şi care doreşte să contemple Mer- 
kaba şi sălașurile îngerilor (Hekalot) trebuie să urmeze anumite căi. 
El trebuie să postească un număr determinat de zile şi să-şi așeze 
capul între genunchi și să recite în șoaptă, grăind spre pămînt, mai 
multe imnuri şi cîntări cunoscute prin tradiţie. Atunci, el percepe 
interior şi cămările (palatelor divine) ca şi cum ar vedea cele şapte 
palate cu ochii săi şi ca și cum ar intra în fiecare din aceste palate unul 
după altul văzînd ce cuprind ele“. Autorul acestui text observă în 
continuare că există două cărți referitoare la aceste secrete: Hekalot 
rabbati şi Hekalot zutrati. 

În felul acesta, citirea acestor texte era în stare să „dirijeze“, să 
„sugereze“ conţinutul halucinaţiilor vizuale, care se ştie că sînt întot- 
deauna în legătură cu preocupările, ideile și temele delirante (persecu- 
torii, revendicative) la bolnavii psihici. 

Multe din tratatele menţionate mai sus acordă o mare însemnă- 
tate numelor și tilcuirii sau interpretării lor. În centrul acestor doctrine 
se află cea cu privire la numele ascuns al lui Dumnezeu (Sem Ha- 
Mephoras). De fapt.nu cunoaștem care era exact numele pe care îl 
rostea marele preot în Sfinta Sfintelor în ziua de Yom Kipur, cînd 
pronunţa şi chema pe Dumnezeu sau atunci cînd acorda marea bine- 
cuvîntare. Tradiţia talmudică cunoaște numele divin uzual format din 
patru consoane: Y H W H, care este înlocuit în rugăciuni prin numele 
de Adonai; în conversații uzuale, iudeii cucernici pronunţau doar 
Ha-Sem, „Numele“, mai tîrziu Adosem, urmind în felul acesta porunca 
a 6-a („Să nu iei numele Domnului, Dumnezeului tău în deşert, că nu 
va lăsa Domnul nepedepsit pe cel ce ia în deşert numele lui“ — Ieşirea, 
XX, 7). 

Pe de altă parte, aceeaşi tradiţie talmudică cunoaște un nume 
divin format din 42 litere sau din 72 litere a cărui natură şi compoziţie 
este nesigură încă. Este posibil ca numărul de 72 să fi fost obţinut 
prin diminuţia triunghiulară a numelui YHWH, aşa cum era 

practicată de pitagoricieni și numită de ei scară (klimaz), în felul 
următor: 


HWHY valoare cifrică a consoanelor 26 
WHY ii 3 i 21 
HY R E 15 ~- 
Y SI i 5 10 
total DEP 


În afară de aceasta, existau numeroase nume biblice şi postbiblice 
-ale lui Dumnezeu și numeroase nume de îngeri. Cultul „numelor“ este 
partea cea mai însemnată a unei vaste doctrine esoterice asupra sune- 
telor și! a literelor. Această învăţătură tainică cuprinde speculaţii 
cosmologice ca în Sepher ieşirah, dar se fac şi personificări fanteziste 
ale literelor alfabetului cum este în tratatul Midras al literelor atribuit 
lui R. Agiba (Otot de Rabi Agqiba). Aici literele sînt prezentate una 
după alta, expunind în fața lui Dumnezeu pretenţia lor de a fi folosite 
pentru a se începe creaţia lumii. Victoria revine literei b (bait), prima 
literă a Vechiului Testament care începe prin cuvîntul Berešit, „la 
început“. 

În rindul tratatelor care au precedat Kabala trebuie socotită şi 
scrierea numită Sabia lui Moise, descoperită şi editată de semitologul 
de origine română binecunoscut Moses Gaster. Această scriere constă 
mai ales din formule magice, sabia ea însăși fiind alcătuită: din nume 
tainice. 

Tot una din scrierile medievale cele mai vechi care stau la înce- 
puturile Kabalei este tratatul Bahir (Sepher Ha-Bahur, nza 55) 


numit la început Midras-ul lui R. Nechunia ben Hakana. Termenul 
bahir înseamnă „strălucire“ ca şi cuvîntul zohar. Cartea cuprinde o 
mulţime de parabole legate de cuvinte din V.T., apoi cugetări cosmo- 
logice. Cele zece Sephirot-uri sînt numite „Cuvinte“ ale lui Dumnezeu; 
lumea este considerată ca veșnică, fără de început, fără de sfirșit şi 
existentă chiar înainte de creaţie „într-o lumină ascunsă“. De asemenea, 
se dau interpretări ale literelor şi ale sunetelor similare celor din cartea 
Zoharului; semnele care indică vocalele — introduse de masoreţi în 
secolele VIII—IX — sint de asemenea interpretate. Se afirmă că 
vocalele rămîn în consoane aşa cum sufletul stă în corp. Unele pasaje 
. discută locuri obscure din Sepher ieşirah, cum ar fi de:exernplu semni- 
ficaţia lui Teli (vide supra). Alături de acestea se află cercetări „fizio- 
logice“, cum ar fi o discuţie asupra „înţelepciunii urechii“, iar inima, 
creierul şi măduva spinării sînt luate în considerare dintr-un punct de 
vedere esoteric. Sărbătorile şi ceremoniile cultului mozaic sînt inter- 

pretate şi ele simbolic, cum ar fi, de ex. jertfele despre care se spune că 
„apropie formele sacre unele de altele“. Un loc de seamă este acordat 
etapelor creaţiei Terrei, apoi sensului expresiei tohu va bohu, stare în 
care se găsea Universul înainte de creaţia Terrei, relaţia dintre! cer şi 
elementul component al lumii „focul“, în fine natura luminii, totodată 
lumină „vizibilă“ şi lumină „ascunsă“ a lumii viitoare. În alte părţi 
ale lui Sepher Ha-Bahir se discută aplecarea spre rău a omului, lumea 
viitoare, Mesia şi simbolismul numelui patriarhilor iudei. 


V. Literatura hasidică din Germania 


Difuziunea scrierilor esoterice care au precedat Kabala propriu-zisă 
a început în Europa prin apariţia unor cărţi apocrife, atribuite unor 
personaje menţionate în Talmud dar a căror paternitate este cel puţin: 
discutabilă. Aceste scrieri, ai căror autori reali rămîn necunoscuţi, 
dezvoltă toate o învăţătură esoterică şi vor să arate sensuri criptice 
unor pasaje din V.T. care capătă în felul acesta noi dimensiuni. 


Sînt de menţionat următoarele scrieri esoterice care au precedat 
Kabala în Europa: Tratatul despre emanaţie (Maseketh Atșilut), 
Despre ierarhia cerească (Maareket Elohut), un Comentar asupra celor 
zece Sephirot-uri (Peruk eser Sephirot) şi scrierea intitulată Coroana 
numelui binefăcător (Keter Sem Tob), Cartea credinţei şi a încrederii 
(Sepher Ha-Emuna we-Ha- Bittahon ), Cartea lui Raziel (nume al unui 
înger), Cartea asemănării (Sepher temunah), în afară de Sepher Ha- 
Bahir despre care am amintit mai sus. 


În Germania, evreii erau stabiliți de secole, mai cu seamă pe 
ambele maluri ale Rinului şi în Franconia. Organizaţia feudală a țări- 
lor germane interzicea evreilor să fie proprietari de pămînturi, astfel 
că ei au trebuit să trăiască din comerţ şi meserii. În acest fel, ei au 
reuşit să dobîndească o oarecare stare care a stirnit lăcomia multor 
feudali dornici de jaf şi de îmbogăţire rapidă. La 26 nov. 1095, papa 
Urban al II-lea, la Clermont, în Franţa, a făcut un apel solemn către 
toată lumea creștină să pornească într-o mare cruciadă împotriva 
musulmanilor care ocupau „Locurile Sfinte“, adică Palestina şi Ierusa- 
limul. Feudalii care aveau să conducă cruciada şi-au pus în gînd să 
obţină de la evrei cel puţin o parte din cheltuielile impuse de această 
expediție. Astfel Godefroy de Bouillon (1061—1100), duce al Lorenei de 
Jos, care era şeful primei cruciade, a făcut și jurămiînt că va face ca 
sîngele iudeilor să răscumpere sîngele lui Hristos (cfr. M. L. Margolis 
et A. Marx, Histoire du peuple juif, p. 333). Pe de altă parte, erau 
stirnite poftele de bogății ale mulțimilor care voiau să ia parte la 

cruciade şi a locuitorilor satelor din regiunile Renaniei şi Lorenei. 
Conduşi de nobili, mulțimile s-au năpustit asupra evreilor, au ucis un 
mare număr dintre ei, au jefuit pe ceilalţi, nelăsind în viaţă decît 
pe copii. La Worms, conduşi de contele Emicho, mulţime de burghezi 
ai orașului și de locuitori ai satelor, în mai 1096, au ucis un mare număr 
de evrei; alţii, ca să scape de urmăritorii lor, s-au sinucis şi puţini dintre 
ei au primit botezul spre a-şi mîntui viaţa. 

În fiecare oraş din Renania dar şi în alte ţări germane, lucrurile 
s-au desfăşurat în acelaşi fel şi un considerabil număr de evrei au fost 
uciși, ei şi soțiile lor, pe cînd un tot atît de mare număr s-au sinucis. 
Numărul total al victimelor a fost estimat la zece mii. Şi înainte de 
cruciadele a doua şi a treia (1099—1215) au reînceput masacrele în 
massă a evreilor din Germania şi din Franţa și li s-au confiscat bunurile 
lor, fiind adesea izgoniți din ţările în care locuiau de veacuri. Spre a 
scăpa, o mulţime de evrei s-au refugiat în Polonia unde au fost prote- 
jaţi de regi şi au putut să-şi înalte sinagogi şi şcoli proprii, să-și agoni- 
sească traiul şi să ducă o viaţă paşnică. Ei au adus în Polonia și în tot 
răsăritul Europei limba germană vorbită pe malurile Rinului, care, 
amestecată cu termeni ebraici şi din alte limbi este limba idiş de azi. 


Suferințele îndurate de evrei în ţările germane, mai cu seamă 
jafurile, izgonirile din oraşe, masacrele, au produs o reacţie puternică 
în gîndirea iudeilor de aci şi ia naştere o mişcare religioasă care urmărea 
să dezvolte pietatea lăuntrică, avînd ca scop constant realizarea unei 
prezențe divine de fiecare clipă. O mare însemnătate se acorda ascetis- 
mului și penitenţei, dar şi practicilor similare multor tehnici din Yoga, 
cum e acea poziţie cu capul între genunchi, despre care am vorbit 
mai sus, impusă pentru rostirea unor rugi și cîntări. Rugăciunea în aceste 
cercuri esoterice din Germania de după și din timpul cruciadelor devine 
un fel de meditaţie, de contemplare (yihud) cu totul deosebită de 
formalismul talmudic. Cartea care a avut cea mai mare influenţă 
pentru difuzarea acestei noi vieţi spirituale este Sepher Ha-Hasidim 
(Cartea celor cucernici). 


Legenda afirmă că aceste doctrine esoterice au fost aduse din 
Babilon în Italia către anul 870 e.n. de către Aron ben Smuel Ha-Nasi 
şi difuzate mai ales de familia Kalonym-ilor care mai pe urmă s-a 
stabilit în Germania. Aici, după cumplitele suferințe îndurate de evrei, 
au apărut doctrinele esoterice care cereau de la credincios o unire 
tainică cu divinitatea şi nu numai o adorare exterioară şi formală. 
Din familia Kalonym-ilor se disting cărturari care au precedat prin 
scrierile lor apariţia Kabalei. Dintre aceştia trebuie menţionaţi Smuel 
Ha-Hasid („cel cuvios“) şi fiul său Iehuda Ha-Hasid |din Ratisbona, 
apoi elevul acestuia Eleazar ben Iehuda din Worms care se crede că ar 

fi scris tratatul Sepher Ha- Rokeah (Cartea apoticarului). Printre ucenicii 
acestuia din urmă cel mai însemnat a fost Abraham din (Colonia. 
Desigur, hasidismul german este începutul mișcării religioase 
cunoscută în secolul al XVIII-lea şi astăzi sub denumirea de hasidism 
fondată de Israel Baal Sem Tov (Stăpînul Numelui Bun) care a trăit 
mult timp la laşi și a propovăduit şi în Moldova şi în Bucovina. Hasi- 
dismul îşi caută şi azi, aşa.cum l-a vrut întemeietorul său, sursele în 
Kabala. Hasidismul german, cel puţin așa cum este afirmat în cartea 
Sepher Ha- Rokeah, tinde să concilieze o strictă adeziune la legea rabinică 
cu doctrinele esoterice kabalistice, autorul acestui tratat, Eleazar din 
Worms, elaborind comentarii asupra unor tratate ale |Talmudului. 


VI. Scrierile de început ale Kabalei în Franța 


Este foarte probabil că din Germania gîndirea esoterică a hasidi- 
milor a trecut în Franţa şi mai cu seamă în sudul-ei în Provența, unde 
locuiau un mare număr de evrei. În această parte din Franţa se naște 
o însemnată școală kabalistică ce avea să dea mari scriitori: Iacob 
Ha-Nazir, Abraham ben Isaac şi ginerele său Abraham ben David din 
Posquitres, — acesta din urmă e autorul unui comentar asupra cărții 
Sepher ieşirah care a ajuns pînă la noi. Cel mai vestit reprezentant al 
acestei şcoli a fost fiul lui Abraham ben Pavid, numit Isaac Ha-Sagina- 
hor („cu vedere clară“, în sens spiritual) poate fiindcă era orb. Numit 
de multe ori „părintele Kabale:“, a fost socotit întemeietorul acesteia. 
E] este considerat de mulţi autori — în special de A. Jellinek, editorul 
a atîtor cărţi ebraice din Evul Mediu şi a numeroase opere kabalistice 
— drept autorul cărţii Sepher Ha-Bahir (Cartea strălucirii), ce a avut 
o însemnătate considerabilă pentru începuturile Kabalei. Unul din 
reprezentanţii tardivi ai acestei şcoli a fost Azriel ben Solomon care 
denumește Kabala, hokhmah Ha-Ani („înţelepciunea eului“), pentru că 
în şcoala din Provența se acordă o mare însemnătate cercetării vieţii 
lăuntrice a omului şi a legăturilor sale trăite interior cu divinitatea, 
desigur obţinute prin asceză şi practici descrise! de noi mai sus. 

Azriel ben Solomon a jucat un rol însemnat în istoria Kabale:, 
căci el a transplantat-o din Franța în Spania. 


VII. Serierile kabalistice inițiale în Spania 


În Spania, scrierile kabalistice au pierdut oarecum trăsătura lor 
sesoterică, de uniune personală, permanentă şi lăuntrică cu divinitatea și 
de trăiri a unor stări suprasensoriale prin folosirea unor tehnici şi 
met ode”pentruobţinerea extazului şi chiar a halucinaţiilor vizuale sau 

auditive. Căci teosofia, adică interpretarea Vechiului Testament, 
comentarea scrierilor religioase şi stabilirea unor corelaţii cu gîndirea 
vechilor filosofi greci, în special Aristotel şi Platon sau neoplatonicieni 
chiar, căpătase o mare dezvoltare în Spania. 


Desigur, trebuie să considerăm Kabala în totalitatea ei un amestec 
de filosofie religioasă şi de doctrine esoterice tinzînd să realizeze o 
uniune cu divinitatea ; dar dintre aceste două direcţii fie una fie cealaltă 
au predominat în epoci diferite şi în diverse ţări. Kabaliştii care aderau 
la doctrinele esoterice şi urmăreau să obţină viziuni şi trăiri extra- 
sensoriale, care, în ultimă instanţă, trebuiau să-i întărească în credinţă 
şi să le adeverească oarecum justeţea convingerilor lor au fost numiţi 
în chipuri felurite în diferite epoci: iod'e Hen, „cei care cunosc harul“ 
(lui Dumnezeu); ba'ale Ha-:Sod, „stăpîni ai tainei“; iod'im, „cei ce 
ştiu, cunosc“; anse ma'ase, „oameni ai faptei, ai acţiunii“. Alături 
de ei — dar cu totul deosebiți de ei — trebuie numărați printre kaba- 
lişti cărturarii evrei care nu urmăreau să dobindească stări extatice, 
nici experieri suprasensoriale, ci cercetau prin metodele ghemara, 
notarikon sau temura, ca şi prin cele de interpretare ale Vechiului 
Testament cuprinse în termenul pardes (vide supra), cum se pot tilcui 
în chip cît mai profund textele biblice. Din amalgamul acestor două 
direcţii s-a născut opera clasică a Kabalei, Zoharul. 


În Spania se pot afla numeroase puncte de contact între aceste 
două direcţii, în opera a trei mari gînditori evrei: lehuda Halevi, 
Salomon ibn Gabirol și Abraham ibn Ezra, găsindu-se adesea la aceştia 
menţiuni ale temelor şi tezelor din cărţile esoterice ebraice. Marele 
poet şi gînditor lehuda Halevi (1080—1145) discută cartea Sepher 
ieşirah în marea sa operă Cuzari scrisă în arabă, 


Filosoful Gabirol, Salomon ben Iehuda ibn Gabirol (1020—1058), 
numit de europeni, mai tirziu, în tot Evul Mediu, Avicebron, în opera 
sa scrisă în arabă dar şi în ebraică (tradusă mai apoi în latină) a dez- 
voltat un sistem filosofic neoplatonic şi de aceea are numeroase ase- 
mănări cu idei din Kabala, asemănări care au fost subliniate de toţi 
ce au cercetat vasta sa creaţie filosofică. În special ideea unei voințe 
primordiale care creează în mod liber şi considerată a fi sursa ultimă a 
Fiinţei, pare să se fi introdus în Kabala prin opera lui Gabirol. În 
multe din poemele sale se regăsesc aluzii la o învăţătură tainică ce ar 
descoperi omului, divinitatea, îndeosebi în poemul său Keter malkut 
(Cununa împărăției); în sistemul Kabalei, cea mai [înaltă dintre Se- 
phirot-uri este „cununa“, iar cea mai joasă este „împărăţia“ care se 
unest între ele, 

În fine, Abraham ibn Ezra (1092—1167) a analizat sensurile 
esoterice ale literelor, ale numerelor (în cartea sa Sepher Ha-Mispar 

(Cartea numărului), ale numelor (in lucrarea sa Sepher Ha-Sem (Cartea 
numelui). În“scrierile sale kabalistice se află incluse idei pitagoriciene, 
calcule matematice și chestiuni de gramatică. 

Dar insuși marele pinditor evreu Maimonide (RaMBaM, numit: 
alttel după adevăratul său nume: Moše ben Maimon), născut la 
Cordoba în 1135 şi răposat la Fortat în 1204, scrie despre ” tainele Torei“ 
(Sitre Tora, în capitolul 71 al marii sale opere More Nebukhim, Călăuza 
rătăciţilor). După Maimonide, aceste taine sînt trecute de un mic: 
număr de știutori la ciţiva ucenici aleşi ai lor şi de aceea doctrinele: 
fundamentale esoterice tind să se piardă. Așa se explică faptul că în 
Talmud şi Midraš se face rareori vorbire despre asemenea învățături. 
secrete. Acestea se aseamănă cu un simbure mic înconjurat de nume- 
roase invelişuri și nimeni nu bănuiește simburele ce se găsește 
ascuns la mijloc. 


Cel care se consacră Habalei şi scrie un număr de opere cu caracter 
net esoteric şi kabalistic (pe lingă unele lucrări de filosofie religioasă) 
este Isaac bhen Abraham ibn Latif, născut la Toledo în 1220, răposat 
la Ierusalim în 1290; a scris în arabă și în ebraică. El aderă la doctrina 
creaţiei ez nihilo a lumii şi între lume şi ziditor susţine existenţa unui 
număr de ființe intermediare, dintre care cea mai de sus este cea dintii 
creată (.Vibra Ha-Rison ; nibra, participiul niphal luat substantival 


de la verbul bara, „a crea“, NIZ, „el a creat“). 


Din -aceste fiinţe intermediare izvorăsc pe cale de emanatie alte 
„inteligente abstracte“. În scrierea sa urat Ha-'Olam (Forma lumii) 
se foloseşte de explicaţii de ordin matematic cu privire la formarea 
luminii dar şi a lumilor planetare şi a Sephirot-urilor. 


Cărturarul cel mai însemnat din epoca ce a precedat înfloririi 
Kabalei propriu-zise este Abraham ben Samuel Abulafia; născut la 
Saragosa în 1240, el pleacă la virsta de 20 ani în Palestina, apoi face 
lungi popasuri în Spania, Grecia şi Italia. În ajunul Anului Nou 1280, 
el încearcă să convertească pe papa Nicolae al III-lea la mozaism, 
dar abia scapă să nu fie condamnat la moarte. De aici se duse în Sicilia 
unde fu luat drept Mesia. Moare în 1291. Abulafia era un om foarte 
erudit pentru epoca sa, totodată încredinţat de superioritatea sa abso- 
lută asupra contemporanilor săi. El privea atit filosofia religioasă cit 
şi doctrinele esoterice care aveau să ducă la Kabala propriu-zisă drept 
simple etape preparatorii către o Kabală profetică (Kabala nebiut) 
care ar constitui o treaptă aparte şi pe care el, Abulafia, era singurul 
ce o reprezenta. 

Începuturile acestei idei despre o Kabală profetică se puleau 
afla în scrierile lui Maimonide privitoare la profeție şi această Kabală 
se putea realiza doar prin cercetarea asiduă a numelor hi Dumnezeu. 

Această căutare şi iscodire continuă a sensurilor tainice ale numelor 
divinității trebuia să conducă pe om la "obţinerea unor puteri magice 
care aveau să acorde celui ce le va avea: bogăţie, succese în dragoste 
şi putere deplină de stăpînire asupra semenilor săi. Trebuia însă, 
în prealabil, să-şi purifice în mod deplin sufletul său de păcate și mai 
cu seamă de pofte. 

Scrierile lui Abulafia, sistemul lui teosofic şi kabalistic au fost 
apreciate în mod felurit dar G.G. Scholem (Les grands courants de la 
mystique juive, p. 139 sq.) îl consideră drept cel mai mare gînditor 
kabalist înainte de apariţia Zoharului. 

Tema fundamentală a gîndirii lui Abulafia, studiul aprofundat al 
numelor lui Dumnezeu, a fost reluat şi de alţigînditori contemporani 
sau posteriori lui. Așa a fost Iosif ben Abraham ibn Gicatilla, care a 
viețuit în Castilia, între 1248 şi 1305. Din doctrina numelor lui Dumne- 
zeu, el face un sistem mai dezvoltat, grupîndu-le în jurul a două nume 
centrale formate din patru consoane, Ekyeh şi Yehowah. Mai sînt încă 
zece alte numiri deduse din Biblie, care corespund celor zece Sephi- 
rot-uri. i 

Desigur, chemarea lui Dumnezeu prin aceste nume trebuia — în 
gîndirea kabaliștilor spanioli — să fie urmată de venirea şi de pre- 
zența sa care putea să le acorde celor care îl chemau tot ce doreau şi 
cereau. Dealtminteri, doctrina aceasta a numelor divine folosite în 
incantaţii şi în exorcisme se poate urmări pînă în Egiptul Imperiului 
Vechi, pînă în Babilon, în papirusurile magice grecești, apoi în doc- 
trinele esenienilor de la Marea Moartă. Astfel că aflarea şi cunoaşterea 
numelor divine avea pentru kabaliști, incontestabil, un scop practic 
— prezenţa divinității şi solicitarea ei spre a obţine favoruri de la ea. 

Trebuie să menţionăm pe un alt învăţător al doctrinelor esoţerice 
în Spania, pe Moise ben Nahman, denumit Nahmanide de contempo- 
ranii săi. În comentariul său asupra Pentateuc-ului, el susţine că există 
o tradiţie veche după care întregul text al Bibliei constă în nume ale 
lui Dumnezeu, pentru că silabele din cuvinte pot fi divizate după 
aceste nume. De pildă, primele cuvinte ale V.T.: Beresit bara, pot îi 
împărţite în cuvintele: beros itbare, „în cap a fost făcut“. Iar aceasta 
în mod cu totul independent de combinaţiile literelor din cuvinte 
( şerufim ) şi de valorile lor numerice (ghematriot). După el, s-ar părea 
că Tora a fost scrisă fără'despărţiri între cuvinte şi consoane, astfel că 
se pot citi mai multe sensuri ale unei propoziţii, după asamblările de 
consoane făcute din textul examinat (se ştie că nu existau despărtiri 
între cuvinte la început în textul pre-masoretic al Biblie: și chiar în 


cel masoretic uneori). 

S-a descris, cu începere din secolul al XIII-lea, o Kabală teoretică 
sau contemplativă (Kabala “Iyunit) și o Kabală a acțiunii (Kabale 
Ma “asiyit), acest ultim tip de Kabală se aplică fie activității interioare 
a sufletului, fie unei activități externe magice. Această activitate 
magică este o magie practică, utilitară, folosită de iudei şi de creştină 
ca şi de musulmani. 


VIII. Sistemul Kabalei și Zoharul: 


Gindirea exprimată în cărţile de esoterism despre care am amintit 
pînă acum, a ajuns la deplina sa maturitate în cartea Zohar, apărută 
în Castilia după 1275, care era destinată să eclipseze toate celelalte 
documente ale literaturii kabalistice prin succesul său, prin renumele 
său şi prin influenţa pe care a exercitat-o treptat. „Un singur fapt ne 
permite să evaluăm locul său în istoria kabalismului: este singura. 
operă, în toată literatura post-talmudică, care a fost considerată drept 
un text canonic; într-o epocă ce a durat citeva secole, a avut acelaşi 
rang ca şi Biblia şi Talmudul. ... Într-adevăr, au fost necesare aproape 
două secole spre a scoate Zoharul din obscuritatea relativă af înce- 
puturilor sale şi ca el să fie pus în primul rînd al literaturii kabalistice“* 
(G.G. Scholem, op. cit., p. 172). 

Trebuie să ne întrebăm însă în ce a constat secretul influenței 
şi succesului său şi de ce alte scrieri esoterice n-au avut o atît de înde- 
lungată și puternică înriurire asupra evreilor din Evul Mediu care 
căutau cele trei căi ale dobindirii prezenţei divine în' ei, numite de 
creștini: via purgativa, via illuminativa, via unitiva. 

Cartea Zoharului este scrisă sub o formă pseudo-epigrafică, în 
speţă i se dă drept autor celebrul învățător din Mišna, R Simon ben 
Iohai. În acest roman esoteric am putea spune, apar fiul său Eleazar, 
amicii şi ucenicii vestitului cărturar care discută cu el despre diferite 
subiecte de ordin divin sau uman. Ei citează foarte frecvent sentenţe 
din Scriptură şi se preferă genul omiletic; astfel, omilii se întîlnesc des 
în textul Zoharului care e lipsit de sistematizări şi de un sistem logic, 
doctrinal. 

Trebuie adăugat că din punct de vedere al stilului, limba arameeană 
şi solemnă a cărţii realizează o puternică impresie asupra cititorului. 
Destul de des autorul acestei opere se pierde în alegorii esoterice şi 
devine confuz. 

ine a fcst autorul acestei opere? Au fost mai mulţi autori sau 
unul singur? A fost creația mai multor generaţii sau o-compilaţie din 

mai mulți autori? Spre a răspunde la aceste întrebări trebuie să expu- 
nem titlul și conţinutul capitolelor Zoharului. 

1. O mare parte din textele cuprinse în cele cinci volume ale 
Zoharului (editio princeps, Mantova, 1558—1560, traducere engleză, 
în circa 5000 pagini, Londra, 1931—1934, V volume) nu au un titlu 
special şi sînt alcătuite din comentarii discursive asupra unor pasaje 
din Vechiul Testament. Caracterul literar al acestora, — cuvîntări, 
discuţii, povestiri —, este vădit. 

2. Sifra di Șeniutha (Cartea tainei), (Sifra este „carte“ în aramaică, 
corespunde ebraicului sefer), nu are decît şase pagini de comentar 
asupra primelor şase capitole ale V.T., Cartea Facerii. Stilul său este 
ermetic și obscur. 


3. Idra Rabba (Marea adunare). Aluziile şi insinuările din Cartea 
tainei, menţionată mai sus, sint explicate pe deplin. Simon ben Iohai 
adună pe ucenicii săi spre a le tilcui tainele ce erau acoperite înaintea 
lor. În cursul revelaţiei acestora, ucenicii marelui învăţat sînt cuprinși 
de extaz şi în apoteoza de la sfirşit trei dintre ei mor în stare de transă 
extatică. 


4. Idra Zutta (Mica adunare). Se descrie moartea lui Simon ben 
Iohai, care, înainte de a-şi da duhul dezvăluie alte taine. 

5. Idra di-be-Maskana (Adunare cu prilejul citirii secţiunii -din 
Tora despre Tabernacol). 

6. Hekalot (Palate). Sint descrise cele șapte „palate“ de lumină 
pe care le priveşte sufletul celui credincios după moartea lui sau cel 
învăţat în doctrinele tainice, printr-o viziune lăuntrică (am arătat 
mai sus modul cum puteau să se formeze asemenea viziuni). 


7. Raza de razin (Taina tainelor). Precizăm că în aramaică geni- 
tivul se poate forma cu particula genitivului care este de, sau d, fără 
status constructus, corespunzînd lui šel din ebraica postbiblică. Aflăm 
aici pasaje despre fiziognomofie (arta de a afla caracterul unei per- 
soane după trăsăturile feţei ei) şi despre chiromancie (arta de a afla 
viitorul după mînă şi liniile din palmă, chirognomancia fiind arta de 
a stabili caracterul unei persoane după liniile miinii sale). 

8. Sava (Bătrînul); un bătrîn păzitor de măgari se înfăţişează 
înaintea ucenicilor lui Simon ben lohai şi se dovedeşte că este un mare 
kabalist. Sînt discutate tainele sufletului omenesc ce este simbolizat 
de un sclav supus legislaţiei Torei. 

9. Jenuka (Copilul) este un copil-minune descoperit de ucenicii 
lui Simon ben Iohai. Copilul le ţine o cuvîntare despre tainele Torei. 


10. Rav Methiviha (Mai marele peste casa de învăţătură) conţine 
descrierea unei călătorii efectuate prin rai de unii din cei ce studiau 

la picioarele lui Simon ben Iohai şi apoi o cuvintare despre soarta sufle- 
tului în lumea de dincolo. 

11. Sitre Tora (Misterele Torei) dă interpretări alegorice şi eso- 
terice unor pasaje din Biblie. 

12, Matnitin (adică Misnot şi Tosefta) constituie o încercare de a 
reproduce stilul laconic al textelor din Halaka, din secolul al II-lea, 
numite Mišna şi Tosefta („adăugire“), dar cu tendinţe kabalistice. 

13. Zoharul Cântării cântărilor, comentariu kabalistic al primelor 
versete ale acestei cărți a Vechiului Testament. 

14. Khav Ha-Mida (Frînghia tainică de măsurat) este o tilcuire 
a versetului: „Ascultă Izraele“ din Deuteronom, VI, &. 

15. Sitre Otiot (Misterul literelor). Cuvintare a lui Simon ben 
Iohai despre literele care compun numele lui Dumnezeu. 

16. Un comentariu fără titlu despre viziunea carului Merkaba 
al lui lezechiel. 

47. Midraš Ha-Neelam (Midraš tainică), asupra sensurilor ascunse 
ale Torei. Apare nu numai Simon ben Iohai, ci şi un mare număr de 
cărturari iudei, figuri legendare sau învăţători talmudici. 

18. Midraš Ha-Neelam, asupra Cărţii lui Rut; amîndouă aceste 
capitole sînt scrise în parte în ebraică. 

19. Raia Mehemna (Păstorul credincios), nume dat lui Moise. 
O interpretare kabalistică a Decalogului. 

20. Tikkune Zohar. Un nou comentar asupra primei secţiuni a 
Torei, împărţită în 70 de capitole. Fiecare începe cu o nouă interpretare 
a celui dintîi cuvînt al acesteia: „La început“. 

21. Adăugiri ulterioare la acest capitol și un nou comentar la 
viziunea carului ceresc Merkaba al lui lezechiel (G.G. Scholem, 
op. cit., pp. 175—178). 

În textul volumelor complete ale Zoharului, aceste capitole sînt 
cuprinse în circa 2400 pagini imprimate strîns, dar traducerile, în 
special cea engleză a lui Hary Sperling şi Maurice Simon, nu conţin 
decît cîteva capitole publicate în cinci volume. Astfel, Zoharul este 
o operă extrem de voluminoasă, care poate fi împărţită în două grupe, 
prima cuprinzind optsprezece tratate ale acesteia, iar ultimele trei 
constituie un al doilea grup care se deosebeşte de primul. 

Cei ce au putut studia îndelungat Zokarul, cum este marele 
ebraist G.G. Scholem, conchid că primele optsprezece capitole con- 
stituie Zoharul veritabil şi sînt opera unui singur autor, iar ultimele 
trei trebuie considerate ca o imitație, adăugată (op. cit., pp. 178—179). 

Cea mai mare parte a literaturii Kabalei este scrisă (ca şi litera- 
tura cea mai veche iudaică) fie în ebraică, fie în aramaică. Printre 

aceste scrieri, în general, ebraica predomină în operele cu caracter 
didactic, aramaica în cele de tip imaginativ. Limba Zoharului este 
în cea mai mare parte aramaica, o aramaică înrudită pînă la un punct 
cu cea din midrasim și targumim. Dar dialectul aramaic al Zoharului 
este cu totul particular şi pare să fi apărut odată cu Zoharul. Aramaica 
sa este plină,de ebraisme şi de cuvinte stranii de origine străină. Nume- 
xoasele neologisme, străine ori artificiale, explică prezenţa în Zohar 
a numeroase pasaje enigmatice sau alterate. 

Aramaica primelor optsprezece capitole este aceeași în toate şi 
pretutindeni prezintă aceleași caractere individuale. De fapt, aramaica 
Zoharului este) pur artificială, este o limbă literară folosită de un 
scriitor care nu cunoștea decît aramaica textelor literare iudaice şi 
în afară de aceasta își dăltuia propriul său stil după criterii subiective. 
Dar în toate capitolele Zoharului, spiritul şi structura ‘limbii ebraice 
din Evul Mediu — în special a aceleia din (sec. al XII-lea e.n. — sînt 
transparente în spatele formei aramaice. Stilul întregii opere, este 
adevărat, variază de la un capitol la altul, dar vocabularul autorului 
este extrem de resirîns şi trebuie să-l admirăm că a fost în stare să 
exprime un număr atît de mare de idei cu ajutorul a atit de puţine 
cuvinte. 


Se poate spune cu mare probabilitate că limba aramaică folosită 
de Zohar este un amestec de dialecte aramaice, dialecte ce se regăsesc 
în cele două cărţi cu care autorul pare a fi fost bine familiarizat: 
Talmudul babiloniani si Targum-ul Onkelos, vechea traducere ara- 
meeanâ a Bibliei (cfr. G.G. Scholem, op. cit., p. 180). Dimpotrivă, 
Talmudul palestinian nu a exercitat în mod practic nici o influenţă 
asupra Zcharului. Sintaxa acestei scrieri este foarte simplă, aproape 
monotonă, şi acolo unde există deosebiri între ebraică şi aramaică 
construcţia este net ebraică. 

În ceea ce privește vocabularul, sînt unele expresii arabe, cum 
ar îi cuvîntul taan, „a excita un animal“ sau unele spaniole cum ar fi 
gardina, „paznic“. Însă multe cuvinte au în Zohar un sens propriu pe 
care nu-l puteau poseda în nici un dialect aramaic. 

Autorul are tendinţa de a folosi un stil hiperbolic, cum ar fi: 
atotadincimea, atotconfiguraţia,| atotrealizarea, atotmisterul, — expre= 
sii în care termenul de-kola, „atot“, este legat de substantivul care îl 
urmează. Astfel de expresii au fost foarte mult folosite de gnostici, 
dar nu se găsesc în vechea literatură ebraică; ele sînt o mărturie a 
influenţei neoplatonismului în Kabala. Tot asemenea, utilizarea 

superlativelor este o dovadă a aceleiaşi influenţe, cum ar fi de ex.: 
„beatitudini ale beatitudinilor“, „mistere ale misterelor“, „adincimi 
ale adincimilor“. 

Numeroase fraze exprimate într-un stil sublim şi grandilocvent, 
care par la început absurde au ca scop de a atrage atenţia cititorului 
asupra a ceea ce va urma. De pildă: „Care este şarpele care zboară în 
aer şi se plimbă singur şi care ţinînd o furnică între dinţii săi are plă- 
cerea să înceapă într-un grup şi să sitrșească în singurătate ? Care este 
vulturul al cărui cuib este în pomul care nu există ?... Cine sînt aceia 
care cînd urcă, coboară, şi cînd coboară, urcă, două lucruri care fac 
unul şi unul care face trei.?... În felul acesta « Bătrînul» din capito- 
lul 8 își începe marea sa cuvîntare“ (cfr. G.G. Scholem, op. cit., p. 183). 

Originea Zoharului este obscură şi cu privire la autorul ei au 
existat multe versiuni. 

Cartea Zohar a fost publicată de kabalistul Moise pen Semtov 
de Leon, ca şi cum ar fi fost o scriere a lui Simon ben Iohai. Dar cu 
toată această origine presupusă, Abraham Zacuto, la începutul seco- 
lului al XV-lea, în cartea sa Sepher Yuhasin, susține că în vreme ce 
kabalistul R. Isaac din Acra se afla în Spania, puţin timp după apa- 
riţia Zoharului, i s-a spus că Moise ben Nahman (Nahmanide), care 
trăia în Palestina, ar fi găsit manuscrisul lui R. Simon ben Iohai şi 
l-ar fi trimis în Catalonia. De acolo manuscrisul ar fi fost adus în Ara- 
gon, ţară stăpînită de creştini, unde ar fi căzut în mîinile lui R. Moise 
de Leon. Atunci R. Isaac a cerut să i se arate manuscrisul original, dar 
înainte ca să-l poată vedea Moise de Leon a murit în drum pe cînd se 
întorcea la el în oraşul Avila. După moartea sa, doi evrei bogaţi din 
Avila au făgăduit văduvei sale o mare sumă de bani dacă le va arăta 
manuscrisul. Însă soţia lui Moise de Leon a afirmat că un astfel de 
manuscris nu există şi a explicat că Moise de Leon a scris el însuşi 
această carte şi o atribuise acestui autor celebru spre a-i spori valoarea. 

Discuţiile cu privire la autorul Zoharulu: nu au contenit de atunci, 
kabaliştii pretinzînd că autorul este cu adevărat Simon ben Iohai, 
pe cînd raţionaliştii rabinici că întreaga operă este un fals. Această 
ultimă părere a fost şi aceea a multor cărturari evrei din secolul al 
XIX-lea, în special a| lui H. Graetz marele istoric al evreilor. 

Într-adevăr, nu era greu de adus argumente împotriva apărării 
vechimii cărţii Zohar; apariţia sa neașteptată, povestea falsificării 
sale, stilul şi limba sa erau contrare aserţiunilor care afirmau că ar îi 
fost scrisă în epoca talmudică. Apoi numeroasele anacronisme, cum 
ar fi interpretarea esoterică a riturilor ebraice care n-au fost introduse 
decît în Evul Mediu, referiri la cruciade şi la dominaţia islamică, apoi 
menţionarea vocalelor ebraice care n-au fost introduse decit de masoreţi 

Stelă funerară a preotului Agbar, găsită la Neirab 

Regele Bar-Rekub aşezat pe tron. Basorelief de la Sendjirli 


Demoni purtînd discul solar. Basorelief de la Tell-Halaf 


Vacă alăptindu-și vilelul. Plăci de fildeş din palatul regelui Hazacl 


Cerb adăpîndu-se la izvor. Fildeș din palatul regelui Hazael 


Călăreţ înarmat. Bascrelief de la Tell-Halaf 


«—  Dregător arameean îmbrăcat cu tunică și manta. Placă 
de fildeș din palatul regelui Hazael 


Cupă de bronz cu motive geometrice, găsilă la Nimrud, 
regiune locuită de arameeni 


Scenă de banchet. Orto- 
stat de la Karatepe (se- 
colul VIII î.e.n.) 


Staluia zeului furtunii Hadad, cu 
inscripția regelui Panammuwa, găsită 
lingă Sendjirli —> 


Sfinx. Basorelief de la Tell-Halaf 


Femeie cu oglindă. Ortostat de la 
Sendjirli (secolul IX î.e.n.) 


Stelă funerară de la Maraş 
(secolul VIII î.e.n.) 


Ruine ale sinagogii de la Capernaum 
(secolele III—1V e.n.) 


Doi jongleuri. Orlostat de la Sendjirli 
(secolul VIII î.e.n.) 


Omul cu iedul. Ortostat de bazalt de 
la Sendjirli (secolul VIII î.e.n.) 


Zeița Ištar din Arbela. Stelă de la 
Tell-Asmar (Til-Barsib) 


Statuie a unui regc-divinilate 
Karkemiš 


așezat pe un tron pălrat, găsită 


la 


Cariatida de la Tell-Halaf. Trei din 
aceste statui suportau. un portic din 
faţa unui palat 


Mozaic din sinagoga de la Bet-Alfa 


Mozaic din sinagoga de la Bet-Alfa 


Mozaic din sinago- 
ga de la Bet-Alfa 
înfățișînd patru ca- 
pete de boi și con- 
ducătorul carului 


Divinităţi din Palmyra 


Pagină dintr-un manuscris al operei kabalistice Cartea înțelepciunii lui 
Solomon 


Pagină dintr-un manuscris al operei kabalistice Cartea înțelepciunii luă 
Solomon. 


Visul lui Iosif. Magada de la Saraiero 


în secolele VIII-IX e.n. Pe deasupra, se regăsesc în scrierile lui Moise 
de Leon care ne-au fost păstrate, pasaje întregi din Zohar redate cuvînt, 
cu cuvint. 

Mulţi cercetători ai Zoharului s-au întrebat dacă este cu putinţă 
ca învățații talmudiști menţionaţi în această operă să fi fost cu adevărat. 
adepţi ai unor doctrine esoterice. În ceea ce îl priveşte pe Simon ben 
lohai, există numeroase pasaje în Talmud şi Midraš care dovedesc 
că avea o părere exagerată despre sine, iar pe de altă parte că ducea o: 
viaţă ascetică. Aceste pasaje adunate de Moise Kunitz sînt, de pildă, 
următoarele: „Din pricina meritelor mele sînt în stare să scutesc de 
Ziua Judecăţii lumea care a existat din ziua naşterii mele pînă în ziua 
morţii mele“ (Sukkah, 452). Şi tot astfel: „Tot Izraelul este obligat să 
întrerupă studiul Torei spre a recita «Šema »“ („Ascultă Izraeie“, 
Deut., VI, 4) şi cele 18 binecuvîntări, în afară de Simon ben. Iohai, 
pentru că viața sa este în întregime consacrată exclusiv celor cereşti“ 
(Midraš Semoth Rabba, 52). Trebuie să recunoaştem că nu era peste 
măsură de modest, deşi smerenia era totuși una din calităţile iudeului 
cucernic, dat fiind că mîndria la evrei ca şi la grecii vechi (5Bpr, 
hybris) era păcatul fundamental ai omului care putea mînia pe Dumne- 
zeu sau pe zei. Adam, de exemplu şi Eva sînt izgoniți din rai fiindcă, 
au fost mindri şi au primit ispita şarpelui care îi îmbia să guste din 
pomul ştiinţei binelui şi al răului, prin aceasta voind să fie egali lui 
Dumnezeu (Facerea, III, 5—6). Nefiind prea smerit nu făcea parte 
dintre cărturarii care aderau la doctrinele esoterice şi la o viaţă de 
continuă rugăciune sau de extaz. Dar în Zohar, Simon ben Iohai apare 
ca cel mai însemnat dascăl şi cărturar, cu cei șapte ucenici ai lui numiți 
uneori „cei şapte ochi“ ai lui. 

Cu toate că Zoharul, în întregul lui, nu cuprinde un sistem doc- 
trinar clar, este necesar să fie expus acesta pentru o deplină înțelegere 
a sa. Astfel, după Zohar, originea lumii porneşte de la o scînteie pri- 
mordială de unde divinitatea á creat spaţiul (Zohar,: I, 152—16 a). 
Acelaşi proces e numit sursă primordială, urmată de o „radiaţie“. 
Ca în doctrinele Gnozei, substanţa lumii este înfăţişată ca un fel de 
lumină, în aramaică Or Kadma, „Prima lumină“. 

Locul central în crearea lumii este ţinut de „Cuvint“ care, precum 
am spus, este menţionat pentru prima oară de Filon din Alexandria 
ca Logos (A6yog), iar în Evanghelia lui Ioan este de asemenea cel care: 
a creat lumea: „Toate printr-însul s-au făcut şi fără de dînsul nimic 
ce-i făcut nu s-a făcut. Într-însul era viaţa și viaţa era lumina oameni- 
lor“ (1, 3—4). Nu putem a priori să respingem orice relaţie între textul 
acesta şi doctrina Zoharului despre facerea lumii. Ca şi la Filon şi 
în Ev. Io., creatorul imediat nu este Fiinţa primă divină. Pentru 

creaţie este nevoie de un al doilea principiu care este identificat cu 
Metatron (vide supra) sau cu Mesia. Lumea ce există acuma nu este 
cea dintii; ea-a fost precedată de alte lumi, care sînt închipuite prin 
regii din Edom menţionaţi în capitolul XXXVI din Geneză. Iar creaţia 
lumii poate de asemenea fi reprezentată printr-un proces de purificare 
şi de separare din tohu va bohu (poate haosul primordial), urme şi 
resturi lăsate de lumile anterioare, după această carte. 

Doctrina emanațiilor cu cele patru. etape ale dezvoltării lumii şi 
doctrina celor 10 Sephirot-uri se află și în Zohar, unde sînt foarte 
dezvoltate. În raport cu cele zece Sephirot-uri, Fiinţa supremă e 
numită En Sof („fără de sfîrşit“) sau Ain („neantul“). 


Cele zece Sephirot-uri sînt orînduite în trei grupări de cîte trei, 
cunoscute sub numele de „lume a inteligenţei“ (Olam Ha-Mushol), 
„lume a sentimentului“ (Olam Ha-Murgas) şi „lume a naturii“ (Olam 
Ha-Muiba) ; cît despre ultima Sephira, Malkut ( = împărăţia), ea 
conţine în sine calităţile tuturor celorlalte Sephirot-uri spre a le trans- 
mite omului. 


Sephirot-urile din prima triadă sînt: Cununa, Înţelepciunea și 
Inteligența. Cele din a doua triadă sînt: Harul, Teama şi Frumuseţea, 
iar cele din a treia triadă sînt: Victoria, Maiestatea și Temelia. Divi- 
ziunea aceasta în triade este, fără îndoială, o influenţă creştină, mai 
cu seamă că în afară de diviziunea verticală de mai sus, în trei triade 
suprapuse, Sephirot-urile sînt împărţite în trei triade. orizontale: la 
dreapta, la mijloc şi la stînga. 

Personificarea unor facultăţi abstracte se întilneşte în multe 
opere din secolul al XIII-lea, cum ar fi celebrul Roman de la Rose 
scris către 1236, astfel că Sephirot-urile care închipuiesc calităţi morale 
nu ne surprind. 


Există zece nume ale lui Dumnezeu, corespunzînd fiecare unei 
Sephira, şi legarea numelui lui Y H W H de principiul dragostei pare 
să indice aceeaşi influenţă creştină. 

Pe de altă parte, concepţia monoteistă pare a îi estompată — tot 
sub influenţă creştină probabil —, căci se afirmă în Idra, III, 288 a, 
că Sfîntul cel vechi, adică „Dumhezeu“, are trei capete care în realitate 
nu sînt decît unul, conform Treimei creştine. Tot astfel în sistemul 
Sephirot-urilor, „Faţa lungă“ semnifică pe „Tatăl“ şi „Faţa scurtă“ 
pe „Fiul“; în fine, principiul matern este numit „mamă inferioară“ 
sau „matroană“ (în aramaică Matronita), — toate aceste principii 
fiind străine iudaismului dar apărute poate sub influenţa scrierilor 
lui Gioacchino da Fiore (sec. al XII-lea) şi ale franciscanilor italieni. 

Doctrina Zoharului pare să fi preluat de la gnostici, şi poate din 
celebrele „Table smaragdinice“, una din scrierile ermetice de la sfirşitul 

lumii antice, principiul care afirmă că „Ce este deasupra este și dedesubt 
şi ceea ce este dedesubt este şi deasupra“. Adică lumea de jos închipuie 
şi reflectă lumea de sus şi există o strinsă legătură între ele, precum și 
o acţiune reciprocă a uneia asupra celeilalte. Separarea Sekinei 
(n2»3) (alt nume dat divinității) de lume ar produce suferinţă şi 


discordie, iar unirea ior auce la armonie. 


Angelologia Zoharului este în relaţie cu doctrina carului divin 
(Merkaba, în arameeană Retişa ), unde fiinţe supraumane avînd ranguri 
felurite şi misiuni diferite sînt unite într-o activitate comună. Și de- 
monii apar în Zohar, iar principiul răului se găsește localizat în ultimă 
instanţă în partea stîngă, care este în chip esenţial locul negaţiei. 
Există astfel o opoziţie între partea stingă şi cea dreaptă. 

Denumirea de „om“ cuprinde o serie de semnificaţii distincte unite 
totuşi între ele: mai întîi prototipul divin sau omul primordial, Adam 
Kadmon, apoi primul om Adam Ha-Ri3on, în fine „omul“ individual 
(numit de obicei în aramaică Bar naš, „fiul femeii“). Corespunzînd 
omului primordial perfect, există în afară de aceasta perfecțiunea 
viitoare a omului în persoana lui Mesia. Diferitele părţi ale corpului 


uman sînt atribuite fiecare altei Sephira: fruntea, Sephirei Hokhmah, 
„înţelepciune“, tîmpla !stîngă — celei [numită Bina, „inteligenţă“, 
— totul fiind dominat de „coroană“. 

În acord cu ideea că tot ce este în cer e şi pe pămînt, arătată 
mai înainte, în capitolul Tikkunim (secţiunea I), întîlnim afirmaţia 
aceasta cutezătoare: „forma omului este sfinta Sekina“, poate o dez- 
voltare a versetului 26, cap. I din Geneză, care afirmă că omul este 
făcut „după chipul și asemănarea“ lui Dumnezeu. Dealtfel, vechiul 
tratat Siur Koma descrie esenţa divină prin organele şi proporţiile 
corpului! şij fiinţei omeneşti. Iar Zoharul denumeşte corpul ca „întipă- 
rirea sufletului“, aşa cum Leibniz, cîteva secole mai tîrziu, avea să 
afirme că trupul omenesc este un simbol al sufletului. Aceeaşi concepţie 
se găsește in ovo în traditia talmudică, fiindcă Zargum-ul Ionathan 
susține că numărul oaselor corpului omenesc, adică 365, corespunde 
cu cel al zilelor anului, în vreme ce numărul interdicţiilor Torei, adică 
248, corespunde numărului organelor corpului. 


În acest fel — ca în toate concepţiile esoterice despre lume de la 
Hermes Trismegistul şi neopitagoricieni înainte — omul apare drept 
o copie a Lumii, a Cosmos-ului (în grecește x6ouoș, „lume“) și omul 
este o „lume mică“, micro-cosmos, corespunzind pe deplin lumii celei 
mari, macro-cosmos sau lui macro-anthropos, „omul cel mare“. În con- 
diţia „naturală“ a omului, adică înainte de păcatul lui Adam, veşmîntul 
său era trupul său și de aceea umbla gol, dar acest veșmiînt era de 
lumină, iar chipul divin era ușor de discernat în el. Dar în urma păca- 

tului, chipul lui Dumnezeu îl părăsește, trupul său se întunecă fiindcă 
lumina piere.din jurul său, iar fiarele şi demonii sînt în stare să-i inspire 
teamă (cf. Zohar, I, 74 a). 


Psihologia Kabalei. În linii generale se poate afirma că doctrinele 
neoplatonismului cu privire la psihologie și antropologie se regăsesc 
în Kabala, adaptate însă la limbajul și la tradițiile ebraice. Zoharul 
se referă uneori la cele trei diviziuni clasice ale sufletului descrise de 
Aristotel; de cele mai multe ori Zoharul admite trei componente esen- 
iale ale vieţii psihice: nefes, ruah și nesamah, în care nefes este partea 
fundamentală. Există o strinsă unitate între aceste trei componente, 
iar prima, nefeg, se află în orice om, căci apare în momentul naşterii 
și este sursa vitalităţii animale şi izvorul totalităţii funcţiilor psiho- 
fizice umane. 

Celelalte două componente ale vieţii psihice sînt adăugiri post- 
natale și se găsesc doar la omul cu o spiritualitate pronunţată şi la 
cel care a făcut eforturi deosebite spre a-și dezvolta puterile intelec- 
tuale. Astfel ruah se ivește cînd omul reuşeşte să se înalțe mai sus 
«de necesitățile sale vitale, fizice. Dar cea mai înălțată parte a vieţii 
sufletești umane este nešamah, „spiritus“, care este cea mai însemnată 
din toate, fiind, după Zohar, aceea ce-l leagă pe om de celcare l-a creat. 


Această diviziune în trei a fost preluată de cei mai mulți învăţaţi 
ai Kabalei: semnificaţia şi interpretarea ce se dă fiecărei componente 
variază mult în detalii. Deşpre aceste trei diviziuni ale sufletului uman 
scrierile Kabale: fac un acronim: naran '(nefes, ruah şi nesamah ) pe 
«care îl. menţionează în locul lor. Pentru școala de la Gerona, „sufletul 
raţional“ al filosofiei aristotelice trebuie identificat cu nesamah, o 
scînteie divină existentă în om, mai degrabă decît provenind din evo- 
luţia și dezvoltarea celorlalte elemente psihice. În sistemul kabalistic 
al lui Isaac Israeli, nefes este un denominator comun între om şi lumea 
animalelor, în vreme ce nešamah singură, avînd originea sa în lumea 
Sephirot-urilor (mai exact în Sephirah Binah), trebuie singură să fie 
mumită „suflet omenesc“, din cauza acestei scîntei divine. Alţi kabaliști 
din Gerona au susținut că nešamah își are originea în Sephirah a înţe- 
jepciunii sau Hockmah, pornind de la înălțimile la care poate ajunge 
cunoașterea omenească. 

În tratatul Midraš Ha-Ne'elam se observă reluarea doctrinei lui 
„Maimonide a „intelectului dobîndit“ care este stîrnit în om prin stu- 
dierea Torei şi împlinirea poruncilor ei. Dar se face o distincţie între 
„sufletul limbajului“ (Ha-Nefes Ha-Medabberet) şi „sufletul raţio- 
nal“, numai cel de-al doilea posedînd puterea de a-l aduce pe om la 
desăvirșire, care este identică cu sufletul real numit nešamah. Forţa 
psihică, numită nefes de autorul acestui tratat, cuprinde: viața animală, 

cea vegetativă şi cea cognitivă care se exprimă prin limbaj (Medabber ), 
iar acestea trei cuprind totalitatea psiho-fizică a omului. În contrast, 
nesamah este viaţa spirituală care reuşeşte să fie o percepţie extra- 
sensorială, să ducă la a cunoaștere esoterică. Ruah este o putere inter- 
mediară a vieţii psihice care distinge între bine și rău, deci este o putere 
etică în esență. Nesamah însă nu poate făptui decit binele. 

În Zohar predomină concepţia că sufletul uman este pretutindeni, 
la toţi, iudei sau păgini, același, la fel la toţi fiii lui Adam. 

O teză care revine des în tratatele Kabale: este aceea care afirmă. 
că la origine orice suflet este compus dintr-un suflet bărbătesc și unul 
feminin și numai în cursul coborării lor în om acestea se despart. 

Zoharul a fost scris şi citit într-o vreme cînd astrologia era la. 
loc de mare cinste; de aceea el susţine că omul este în mod neîntrerupt 
supus influențelor cosmice ale stelelor şi planetelor sau mai precis ale 
fiinţelor cereşti care lucrează cu ajutorul stelelor — temă ce se regă- 
seşte la Aristotel şi pleacă, desigur, din astrologia „babiloniană“. 
În afară de aceasta, — ca şi pentru astrologia greco-alexandrină — 
planetele sînt într-o legătură tainică cu trupul omenesc: Saturn, cu 
splina; Iupiter, cu ficatul; Marte, cu fierea şi vezicula biliară, — idei 
fundamentale în medicina astrologică a Evului Mediu. 

În somn, sufletul ar fi dominat de nefes (care, conform Zoharului, 
dă omului sentimentele şi tendințele sale), iar ziua ruah (spiritul, 
duhul) este predominant. Visele, care reprezintă puţin și doar a şasea. 
parte din profeție (după Talmud), constituie unul din mijloacele prin. 
care se poate cunoaşte viitorul. Somnul este o imagine, un simbol al. 
morţii, în care cele trei părţi ale sufletului se despart una de alta. 
Nefes, pentru o vreme, planează deasupra trupului, pricinuind. 
„durerile mormintului“, ruah intră în grădina de jos a Edenului, 
iar nesamah se duce în grădina superioară (Zohar, III, 141 b—142 a)- 
Sufletele inițiaţilor, în doctrinele kabalistice, ajung de îndată într-o- 
Academie cerească, corespunzînd celei lumești. 


În Zohar găsim o doctrină a transmigrării sufletelor, susţinută. 
de neopitagoricieni şi gnostici dar şi de unii eretici creştini cum ar fi 
Origene (185—253). Această transmigrare a sufletelor e numită sam- 
sara la brahmani, metempsihoză la pitagoricieni, sau metensomatoză. 
În Zohar, această transmigrare a sufletului se numeşte Ghilgul, „circuit“,. 
„rostogolire“ (Zohar, III, 215 b—216pa). Ca şi la Platon, în Zohar se: 
expune aceeaşi teză despre iubire: unirea unui bărbat cu o femeie 
nu este altceva decît descoperirea a două suflete că au fost unite înainte- 
de naşterea lor (Zohar, 1, 49 b—50 a) şi ei trebuie să se unească din nou. 
în viaţă. Ca şi gnosticii și neopitagoricienii, Zoharul afirmă că sufletul: 
există înainte de naştere şi această doctrină a preexistenţei sufletelor- 
a fost şi aceea a unor eretici creștini, ca Origene. Zoharul aderă la doc- 

trina palingenezei, a nașterii din nou şi a intrării în alt trup a unui 
suflet. 

Exegeza Zoharului este alegorică, ea descinde din aceea a lui 
Filon din Alexandria şi a esenienilor. Numeroase apelaţii biblice capătă 
o semnificaţie simbolică, de exemplu: Canaan, Lot, Betsabe, Rahel. 
Egiptul este privit „casa“ obscurităţii (spirituale). Deşertul este con- 
siderat sub o nouă lumină dat fiind legătura ce se poate stabili, prin 
amfibologie intenţională (joc de cuvinte), între termenul ebraic midbar, 
„pustiu“ şi „dabbar“, „cuvînt“, căci „Cuvîntul“ se dezvăluie în „pustiul 
Sinai“. Numărul alegoriilor şi al simbolurilor este nespus de mare în 
Zohar. 

Operă extrem de vastă —, cuprinzînd în ea concepţii și teze din 
cele mai variate, unele preluate din doctrine și religii foarte felurite 
provenite din Egiptul antic, din Persia magilor şi din Grecia neo- 
pitagoricienilor sau Alexandria gnosticilor — Zoharul rămîne cartea 
fundamentală a Kabale:, care se impune mult în viaţa spirituală a 
evreilor începînd din secolul al XV-lea. | 


IX. Kabala în secolele XVI—XVII 


După izgonirea evreilor din Spania (1492) şi din Portugalia (1497), 
ei s-au aşezat în Orient, mai ales în Palestina, precum şi în Olanda, 
Franţa, Germania. În Orient, Zoharul a fost studiat cu multă rîvnă 
şi alături de cărturari talmudişti învăţaţi s-a format în oraşul Safed 
(Ş“fat) din nordul Galileii, în Palestina, o grupare de kabalişti de seamă. 
Fără să fi fost el însuşi kabalist, autorul celebrului comentar halakic 
al Talmudului, Sulhan Arukh (Masa acoperită), Iosif Caro, era el 
însuşi unul din cei ce practicau tehnicile extatice care provocau viziuni, 
aşa cum scrie în cartea sa Maghid Meharim (Cel ce arată calea dreaptă), 
unde descrie viziunile pe care le-ar fi avut graţie unui înger călăuzitor 
al său în toate situaţiile primejdioase. 

Unul din discipolii săi cei mai de seamă a fost Moise Cordovero, 
marele enciclopedist al Kabalei vechi. Opera sa principală e Pardes 
Rimonim (G-ădina rodiilor), care conţine o expunere sistematică a 
Kabalei aşa cum se găseşte în Zohar. 

Figura cea mai însemnată din acest grup de kabaliști a fost Isaac 
Luria, dintr-o familie de origine din Germania (şi de aceea numit 
Aškenazi). Născut în 1534, la Ierusalim, dar crescut de un unchi la 
Cairo, după moartea tatălui său, el dobîndi de la un maran, un exem- 
plar al Zoharului; după ce l-a citit, a petrecut treisprezece ani într-o 
colibă pe malurile Nilului spre a se pregăti pentru misiunea sa. Exerci- 
tindu-se în trăiri extatice prin posturi prelungite şi prin repetarea 

de rugăriuni și poate în ritmul inspiraţiei și expiraţiei (în felul yoghi- 
nilor și al isihaştilor), credea că în fiecare noapte sufletul său s-ar 
ridica spre sferele cerești, unde primea o lecţie divină. I s-a dat de 
asemenea un călăuzitor şi acesta a fost iarăşi Simon ben Iohai, care 
l-ar fi sfătuit să se stabilească la Safed. Acolo îl găsi pe el Hayim Vital 
din Damasc, care, stîrnit de un vis, s-a legat de el ca de un frate spi- 
ritual. Grupul adunat în jurul lui Luria n-a avut o durată mare, fiindcă 
în 1572 acesta moare ae ciumă. Scrierile lui Luria cuprind explicații 
ebraice ale textelor Zoharului, un comentar aramaic asupra Idrot 
şi unele imnuri aramaice. N-a mai scris altceva, fiindcă spunea: „Pot 


de abia să deschid gura şi am impresia că marea a spart stăvilarele 
sale și se revarsă“, 


Cele ce ştim despre învăţătura lui Luria le avem de la discipolul 
său Hayim Vital. După Luria, actul special și primordial al creaţiei 
constă în Șimsum, concentrare a vieţii divine asupra ei însăși; prin 
ea se creează un spaţiu vid prin care lumea se poate desfăşura. Prin- 
cipiul lumii este En Sof (Infinitul) care e întîi lumină sub forma de 
Or En Sof (Lumina infinitului). 


Un loc însemnat în doctrina lui Luria asupra sufletului este ocupat 
de Ghilgul, sau „transmigrarea sufletelor“, care este nu numai teoretică, 
ci şi practică.- Învățătorul Luria afirma că recunoaşte sufletele pe care 
le întîlnește şi călătoria pe care au făcut-o. 

Învățăturile lui Luria pomenesc și de „rădăcini de suflete“ (šara- 
šim) sau de „fragmente de suflete“ (nișoşt). „Rădăcinile de suflete“ 
sînt comune unui anumit număr de suflete, de ex. sufletul lui Izrael. 
„Fragmentele de suflete“ pot să se găsească nu numai în oameni dar şi 
în alte vietăţi (animale) şi chiar în lucruri. La el, toată natura pare 
populată de fiinţe spirituale, cam în felul lui Thales (râvra nnp Ov, 
„toate sînt pline de zei“). Astfel, „el vedea spirite pretutindeni şi auzea 
murmurul lor în clocotul apelor, în mişcările pomilor. şi a ierbii, în 
cîntecele sau ciripitul păsărilor “și chiar în pilpiîitul flăcărilor“ (Solomon 
Schechter, Safed in the Sixteenth Century, Studies in Judaism, II, 
pp. 275—276). | 


Tot Luria a emis teza despre Dibbuk, un fel de posesiune a unei 
persoane de către sufletul unei persoane decedate sau de către o fiinţă 
demonică, iar credinţa în existenţa unor „fragmente de suflet“ în 
lume a răspîndit superstiţia că există fiinţe demonice. Învățăturile 
lui Luria cereau de la toţi'propăşire spirituală, un progres pe care él 
îl numeşte tikkun. Există un tikkun al sufletelor, unul al lumilor şi 
lumea desăvîrșirii viitoare se numeşte ‘Olam Ha-Tikkun, „lume a 
tikkun-ului“. Mijloacele pentru a atinge perfecțiunea, după el, sînt: 
ascetismul, pedepsele corporale, posturile, băile rituale, rugăciuni. şi 

exerciţii de devoțiune (kawanot) recitate cu atenţie specială pentru 
combinaţiile de sunete. 

În ultima instanţă toate aceste practici religioase ar avea un singur 
scop: să grăbească venirea lui Mesia. Activitatea lui Isaac Luria s-a 
limitat la grupul său de kabalişti. 

Sub influenţa învățăturilor lui Isaac Luria se creează la Safed 
comunităţi ascetice, ai căror membri se numeau între ei haberim (ca 
fariseii din trecut), sau „cort al păcii“ (Sukkat Šalom). Pentru ei s-au 
scris mai multe cărți, cum ar fi, de pildă, Sepher Haredim (Cartea celor 
ce tremură) de către Eliezer Askari, sau Resit Hokhma (începutul 
înţelepciunii), carte ce a fost adoptată mai tîrziu de hesidim. 


Opera lui Isaac Luria a fost desăvirşită de discipolul său Hayim 
ben Iosef Vital Calabrese (1542—1620), care era mai mult un perfect 
stiutor al tehnicilor magice şi părea un foarte bun cunoscător al ocul- 
tismului, care, precum se ştie, era cultivat. de mulţi învăţaţi din Ev. 
Mediu. Opera sa principală se numeşte Eş Ha-Hayim (Arborele vieţii), 
avînd ca subtitlu: „cele opt porţi“, capitol special în care se trata despre 
transmigraţia sufletelor. În fine, într-o altă carte, Saare Kedusa (Por- 
ţile sfinţeniei), el înfăţişează un fel de ghid pentru dezvoltarea facultăți- 
lor „suprasensoriale“. 

Un kabalist însemnat a fost Abraham Herrera (1570—1639), 
maran (maranii erau evrei care au fost trecuţi în mod silit la creștinism 
Şi care au păstrat, în ascuns, rituri și credinţe ebraice) care publică la 
Amsterdam cartea sa Poarta cerului (Saar Hu-Samaim), unde se 
discută probleme ale cosmologiei kabalistice. 

În Italia, Emmanuel Hayi Rikki, în cartea sa Misnat Hasidim 
{Mišna celor cucernici), orînduieşte învăţăturile Kabale: într-un sistem 
analog aceluia al Misnei. Mai tîrziu, Isaia Ha-Levi Horowitz sistema- 
tizează doctrinele Kabalei într-o formă mai populară, scriind cartea 
Snei Luhot Ha-Brit (Cele două table ale Alianţei), cartea kabalistică 
ce. s-a răspîndit cel mai mult. 

În general, se poate afirma că pentru kabaliştii posteriori a existat 
tendinţa de a funda întreaga viaţă religioasă a evreilor pe Kabala, cu 
părăsirea tradiţiilor rabinice ortodoxe. Alţii au studiat Kabala spre a 
face din ea nu o cale pentru credinţă şi rugăciune, ci spre a expune 
teorii şi teze filosofice, teosofice şi speculaţii neo-gnostice. Aşa a fost 
Moise Hayim Luzzatto, născut la Padova în 1707, răposat la Akko 
(Acra) în 1746, care la vîrsta de numai 20 de ani a reunit în jurul lui 
pe mulţi tineri spre a le face cunoscute revelaţiile, în parte mesianice, 


pe care le-ar fi primit de la un maghid (m39, „vorbitor“, „tălmăcitor“), 


ceresc care vorbea prin gura lui şi îi dicta. Luzzatto a compus mai 
multe scrieri. Dar împotriva lui s-a dezlănţuit mînia rabinilor din 

Italia şi Germania şi a fost silit să dea înapoi de la tezele sale şi mai 
apoi a emigrat la Amsterdam cu familia sa. De aici s-a dus la Safed, 
în Palestina, unde făcînd o călătorie la Acra a contractat ciuma, ca şi 
învățătorul său Isaac Luria şi a murit. Însscurta sa viaţă, Luzzatto a 
scris multe opere: Cercetătorul și Kabala, un dialog între un raţionalist 
şi un kabalist; Mesilat Yesarim (Cărarea celor drepţi), operă morală. 
El a mai scris un tratat de logică, unul de retorică şi mai multe drame 
în ebraică, precum şi numeroase poeme mici care prin noutatea stilului 
şi vocabularului au făcut să fie considerat precursorul noii poezii 
ebraice. 

În sistemul său moral, Luzzatto pare a fi influențat de tezele 
scolastice, căci susține că răul nu are o existenţă în sine, malum est 
absentia boni, „răul este absenţa binelui“, cum se afirma în Evul Mediu. 

Printre ultimii kabaliști din Italia a fost Iosef ben Emmanuel 
Ergas din Livorno (1685—1730), care a scris un dialog între un filosof 
şi un kabalist, Somer Emunim (Apărătorul credinţei) şi o introducere 
în Kabala. În Palestina, după epoca de aur de la Safed, au mai scris: 
Abraham Azulai, o carte despre transmigrarea sufletelor: Hesed 
Le- Abraham (Dragoste faţă de Abraham) și de asemenea Hayim ben 
Moise ibn Attar care a scris un tratat Or Ha-Hayim (Lumina vieţii). 
El a trăit îndeajuns spre a cunoaşte pe hasidim din Europa răsări- 
teană din secolul al XVIII-lea. Un scriitor iudeu care trebuie men- 
ționat este Isaac Abrabanel, născut la Lisabona în 1437, care a fest 
o vreme ministrul de finanţe al regelui Portugaliei, apoi s-a stabilit 
la Veneţia unde a murit în 1508. A scris o serie de comentarii asupra 
Bibliei, încercînd să efectueze o sinteză între Kabala şi tendinţele 
raţionaliste. 

Doctrinele la început secrete şi esoterice ale Kabale: reuşesc în 
secolele XVII—XVIII să se răspîndească printre mulți evrei şi influen- 
ţează în mod hotăritor concepţiile şi felul lor de viaţă. Cele mai în- 
semnate dintre învăţăturile Kabalei au fost: transmigraţia sufletelor, 
venirea iminentă a lui Mesia şi credinţa în formule magice și în magie 
în general. Desigur, existenţa sufletului după moarte şi învierea 
trupului (menţionate pentru prima oară în Cartea lui Iov, XIX, 27) 
constituiau doctrine fundamentale ale teologiei rabinice. Dar Kabala 
afirmă că sufletul se reîntoarce în trupul mort al omului, adică aderă 
la teoria reincarnării. Este de presupus că această doctrină care se 
află deseori menţionată în N.T. (cîr.: „multe trupuri ale sfinţilor 
răposaţi au înviat“ — Mt., XXVII, 52; Io., XI, 44 ʻete.) are o foarte 
veche origine (de pe timpul Gaonului Saadia) și a putut să se ivească 
în Kabala sub influenţă creştină. Aşteptarea Mesiei a fost nădăjduită 
cu toată fervoarea de masse largi ale poporului evreu şi calculele fixau 
venirea lui pentru anul 1648. Or în acel an s-a ivit prigoana lui Bogdan 

Hmielnițki, ataman al Ucrainei, care a trăit de la 1595-1657, a ucis 
cu cetele sale de haidamaci zeci de mii de evrei şi a nimicit marile centre 
de cultură ebraice din Polonia trecîndu-le prin foc şi sabie. Suferințele 
cumplite îndurate de cei rămaşi în viaţă şi fugiţi pe malul vestic al 
Vistulei i-au împins să adere la doctrinele Katale:, care, în ultima 
instanţă, cerea credincioşilor să dobîndească acea cognitio Der experi- 
mentalis, „cunoaşterea lui Dumnezeu prin experienţă“, după celebra 
expresie a lui Toma de Aquino. Iar aceasta s-ar realiza prin tehnicile 
extatice ale Kabalei pe care le-am arătat mai înainte: rugăciuni înde- 
lungate, — de noapte mai ales — ; posturi prelungite; Šema Izrael, — 
scurtă rugă repetată foarte des, rugăciune cu capul în jos între genunchi 
(care reproduce una din asane-le yoghinilor); rugăciuni ritmate de 
inspirație şi de expirație (tot ca în tehnicile Yoga, denumite prama- 
yoga); sîngerări — toate tehnici care duceau la o stare de extaz şi 
deci la aceea ce se socotea o intrare. în contact directă şi imediată 
cu divinitatea. 

Trebuie să arătăm că inspirațiile și expirațiile dese ce ritmau 
pronunțarea rugăciunii Šema Izrael, ca şi reținerea pentru un timp 
a respirației între inspirație şi expirație, creştea tensiunea CO (bi- 
oxidului de carbon) în sîngele circulant al subiectului, iar CO» este un 
gaz euforizant ce produce o stare de euforie cu scădere a pragului 
conştiinţei, a lucidității. Starea de fericire obținută de yoghini sau în 
isihasm (tehnieă de rugă creștină) ducea la o creştere a CO2, gaz eufori- 
zant, în sîngele circulant şi deci la o stare de beatitudine (probabil 
şi cu halucinaţii vizuale care apăreau ca viziuni magnifice celui ce 
practica astfel de tehnici). Viziunile puteau apare şi prin mecanismul! 
hipoglicemiei la cei care posteau mult şi nu ingerau deloc alimente, 
dar şi în urma poziţiei corpului cu capul în jos, între genunchi. 

Apariţia halucinaţiilor vizuale la cei care posteau îndelungat era 
cunoscută şi în secolul al XVIII-lea de călugării ortodocşi. Iată ce se 
scrie într-o Viaţă a stareţului Paisie Velicikovski, scrisă în slavă veche 
de schimonahul Platon şi tradusă în româneşte de ieromonahul Kiriac, 
despre mama lui Paisie: -„Pe cînd slăbisem eu desăvirşit din multă 
nemiîncare şi întristare şi aşteptam degrabă moartea, am căzut în 
spaimă şi în frică mare şi aın văzut mulţime de draci înfricoşaţi şi 
întunecaţi ispitindu-se a năvăli asupra mea“ (cfr. Viaja şi nevoinţele 
fericitului Paisie, îndreptată de Gh. Racovean, R. Vilcea, 1935, p. 23). 

Cert este că doctrinele Kabale: au avut o răspindire mare în 
Europa de est şi pe fondul lor s-au dezvoltat mișcările mesianice ale 
lui Sabatai Zewy (sec. XVII) şi Iakob Frank (sec. XVIII) care pre- 
tindeau fiecare că sînt Mesia însuşi. Pe de altă parte, Kabala a sporit 
adeziunea la practicile magice, fiindcă scrierile ei justificau şi aduceau 
o bază teologică magiei. 

X. Mişcarea hasidică 


Studiul Kabale: a produs apariţia în Europa de est dar şi în cea 
de apus, cu începere din secolul al XVI-lea, a unui număr de personaje 
care afirmau că sînt în stare cu ajutorul Numelui divin să facă mira- 
cole. Ei erau cunoscuţi de către evrei sub numele generic de Baal Sem, 
„Stăpîn al Numelui“ (divin). În secolul al XVI-lea cunoaştem pe 
Elia din Chelm şi în Germania, de asemenea, au fost mai mulţi Baal 
Sem. Dar cei mai mulţi Baal Sem s-au ivit în Europa de răsărit unde 
ecourile vechii Kabale s-au îmbinat cu mişcările mesianice ale lui 
Sabatai Zewy şi Iakob Frank, spre a face să răsară în popuiaţia iudaică 
un elan pentru credințe esoterice. 

O altă urmare a constituit-o ivirea în Polonia, în secolul al 
XVIII-lea, a unei mişcări pe care aderenţii ei au numit-o kasidism, 
care era legată de activitatea unui Baal Sem, care a reuşit să ducă la 
o transfigurare a pietăţii și credințelor populare centrate pe Kabala 
şi pe învățăturile ei. Acesta se numea Israel ben Eliezer Sem Tov, 
numit de obicei Baal Sem sau, mai scurt, Best. Născut în 1700, la 
Okup, între Volhinia și Podolia, şi-a petrecut cea mai mare parte din 
copilărie rătăcind prin păduri. A avut un han pe care soţia sa îl con- 
ducea, pe cînd el însuși stătea într-o colibă în mijlocul pădurii, venind 
acasă doar sîmbăta. Timp de cîţiva ani a dus o viaţă rătăcitoare, 
locuind se pare şi la Iaşi, şi chiar la poalele: Ceahlăului. În cele din 
urmă s-a așezat la Miedzyborz, lingă Brody, unde a murit în 1760. 


Spre deosebire de Luria, Israel Baal Sem Tov n-a făcut nici o 
inovaţie teoretică în Kabala; dar prin exemplul său, prin felul său 
de viaţă şi conduita sa a imprimat o nouă direcție discipolilor săi. 

Faţă de sistemul lui Luria, hasidismul este lipsit de ascetismul 
sumbru al vieții religioase. Dimpotrivă, în hasidism avem o acceptare 
a tuturor binefacerilor pe care le aduce cu sine viaţa. Apoi, hasidismul 
se exprimă printr-un sentiment de bucurie permanentă, bucurie legată 
de sentimentul prezenţei continue a divinității. Această bucurie res- 
pingea în principiu ascetismul şi orice tristeţe apărea ca un obstacol 
la înălţarea sufletească spre divinitate. Hasidismul considera că reali- 
zează această perfecţiune prin avodah, „serviciu“, care era, în acelaşi 
timp, serviciu către divinitate și muncă cotidiană. 


Trebuie pomenită cu privire la hasidism, dragostea pentru natură 
şi compunerea unei muzici sacrale populare care era legată de dansurile 
masculine religioase, ce creau o stare extatică marcată la cei ce luau 
parte la aceste ceremonii. Efortul cel mai mare al hasidismului a fost 
crearea unei vieţi comune foarte unite pe temeiul unei baze religioase. 
Această viaţă comună a hasidim-ilor era centrată în jurul persoanei 

unui șadik („om drept“). Acesta ţinea loc de căpetenie religioasă, fiind 
considerat ca personificarea însăşi a unei puteri superioare și de aceea 
plin de o înțelepciune adîncă. - 

Trebuie să observăm că şadik-ul se iveşte istoricește în vremea 
cînd în ţările ortodoxe şi mai ales în Ukraina, Rusia şi Moldova apăru- 
seră stareţii, descriși în romanele lui Dostoievski. Stareţii erau şi ei 
călăuze şi sfătuitori fără de care credinciosul nu întreprindea nici o 
acţiune. Hasidismul afirmă că fapta cea mai bună este rugăciunea. 
Contemporan cu Baal Sem Tov şi cu alte personalităţi marcante din 
hasidism a fost Paisie Velicikovski, starețul miînăstirilcr Dragcmirna 
şi Neamţ, care a introdus rugăciunea inimii. Astfel că trebuie să nu 
excludem o posibilă influenţă creştină în apariţia şi dezvoltarea hasi- 
dismului, mai ales fiindcă Baal Sem Tov a locuit în Moldcva urde se 
aflau Paisie Velicikovski şi ucenicii lui. 

Hasidismul a prefăcut în mod profund viaţa evreilor; sub 
influenţa sa au diminuat discuţiile aride din şcolile talmudice şi în 
locul lor s-a instalat simplitatea în expresii. Moitificările (prin posturi 
lungi) au încetat, căci hasidim credeau că sufletul poate foarte bine 
să suporte trupul și să se înţeleagă cu el, nefiind nevoie să se despartă 
unul de altul. Spiritul de critică a fost înlocuit printr-o atitudine de sim- 
patie și de indulgență. Iar pompa şi fastul au fost înlocuite cu o simpli- 
tate evidentă chiar în manifestările publice. 


Dar hasidismul a întîlnit multe obstacole și o opoziţie acerbă din 
partea autorităţilor rabinice-constituite ; el a pricinuit o schismă adîncă 
printre evreii din răsăritul Europei începînd chiar din 1772, cînd a fost 
dat primul decret de excomunicare împotriva lui. 


XI. Kabala la creştini 


Nu este îndoielnică coincidenţa în timp a Kabale în Provența 
din Franţa cu mișcarea esoterică foarte ascetică a catarilor sau albi- 
genzilor, iar Kabala în Spania este contemporană cu misticii spanioli. 

Tot astfel difuziunea Zoharului, la începuturile sale, este contem- 
porană cu viaţa marelui gînditor german Meister  Eckehart 
(1260—1329). Tot astfel apariţia hasidismului în Europa de răsărit 
apare contemporană cu reformele monastice şi pietiste ale lui Paisie 
Velicikovski. Iar hasidismul german din secolul al XII-lea coincide 
în timp cu fervoarea monastică din ţările germane. 


În afară de aceste contacte probabile au fost un număr de cărtu- 
rari creştini care au cunoscut şi au studiat în mod asiduu Kabala. 
Cel dintîi pe care îl cunoaștem este Raymundus Lullus din Catalonia 
(1235—1315), care vede în Kabala introducerea spre orice fel de 

cunoaştere; el a scris o carte, De auditu Cabbalistico, unde afirmă 
că în Kabala se află „toate adevărurile în mod divin revelate de către 
sufletul raţional al omului“. În acelaşi fel se poate spune că: opera sa 
fundamentală, Ars magna, arta de a dobiîndi cunoștințe cu ajutorul 
schimbării literelor din alfabet, a fost într-o măsură înriîurită de meto- 
dele Kabale:, cum ar fi: temura, notarikon şi ghematria. La Raymundus 
Lullus, s-a putut pune în evidenţă și înrîurirea scrierilor esoterice 
arabe. 

Johannes Reuchlin (1455—1522), marele umanist din Renaştere, 
a studiat mult Kabala şi a publicat două tratate despre aceasta: De 
Arte Cabbalistica şi De Verbo Mirifico. Reuchlin era un bun ebraist 
şi a putut citi în textul lor original principalele cărți kabalistice. 

Tot astfel celebrul Pico della Mirandola (1463—1494), care avea 
extrem de vaste cunoștințe şi spunea despre sine că poate vorbi de 
omnibus rebus scibilis et aliquibus alluis, „despre toate lucrurile ce se 
pot cunoaşte şi de citeva altele“, — a scris un tratat despre Kabala 
intitulat Conclusiones Cabbalisticae. 

Desigur, aceste scrieri despre Kabală întocmite de creştini aveau 
la origine. dorința de a converti pe evrei, dar mai presus de aceasta 
doreau să afle în Kabala confirmarea dogmei creştine, punînd în relief 
asemănările între ideile kabalistice şi Noul Testament. Mulţi gînditori 
erau preocupaţi de magie şi de ocultism şi cercetau Kabala pentru a 
afla în ea sprijin pentru astfel de preocupări. Din rîndul acestora aur 
fost şi Giordano Bruno, Agrippa de Nettesheim și Athanasius Kircher. 
Acesta din urmă găseşte în Kabala originea misterelor aduse de Abra- 
ham în Egipt, iar Agrippa de Nettesheim, într-o vastă operă, De 
occulta philosophia, discută despre magia numerelor şi folosește „pătra- 
tele magice“. 

În Anglia, în secolele XVII—XVIII, au trăit numeroşi învăţaţi 
care au studiat Kabala, cum ar fi: alchimistul Robert Fludd, Henri 
More care a scris despre Merkaba, Thomas Vaughan etc. 


În Franţa, în secolul al XVIII-lea, s-a studiat cu acelaşi interes 
Kabala ca în Anglia şi Martines de Pascally a construit un sistem 
cabalistic elaborat pe un fond creștin, iar înainte de Revoluţia fran- 
ceză Louis-Claude de Saint-Martin, sub influenţa ideilor Kabalei, a 
întemeiat ocultismul modern. Alţi învăţaţi au cercetat Kabala şi au 
scris opere; printre ei trebuie să menţionăm pe Fabre d'Olivet care 
studiază limba ebraică plecînd de la ideile Kabale:. 

În secolul al XIX-lea, în fine, un număr de studioși în Franţa, 
plecîind de la învățăturile Kabale, au publicat opere din cele mai 
originale. Așa au fost: Saint-Yves d'Alveydre, a cărui lucrare princi- 
pală este intitulată Mission des juifs, sau Edouard Schur6, autorul 

cărții Les Grands initiés, Eliphas Levi (pseudonim al fostului abate 
Louis Constant) care vedea în Kabala începutul a toată înţelepciunea 
şi a scris'o carte al cărei titlu este acela al Zokarului, tradus: Le livre 
de la Splendeur. Așa au fost și Stanislas de Guaita sau Papus d'Encausse 
care au cunoscut Kabala și au scris în operele lor despre doctri- 
nele ei. 

Numeroase sînt sistemele gnostice sau teosofice care au utilizat 
Kabala şi se aseamănă în chip uimitor cu doctrinele ei. În Germania 
unul din acestea este al lui Iacob Böhme, din Görlitz (1545—1624), 
care descrie în tezele sale cosmologice şi „eternul Neant“ şi „Voința 
primordială“ ca început al creaţiei, termeni întru totul.similari cu cei 
folosiţi în Kabala. Cu privire la acest şi „etern Neant“ pe care Böhme 
îl numește Ungrund, el spune că seamănă cu un foc ascuns „care există 
şi nu există în același timp“, terminologie folosită în Zohar. Sunetele 
şi cuvintele limbii germane sînt cercetate cu aceleaşi metode ca ale 
Kabalei. K. Marx observă, în opera lui Böhme, formularea automișcării 
iar Feuerbach gustul pentru natură. 

Filosoful evreu lehuda Abrabanel (fiul lui Isaac Abrabanel), 
născut la Lisabona în 1460, care fusese în Spania medic, a studiat 


îndelung filosofia neoplatonică, fiind apropiat de Pico della Mirandola 
cu care se împrietenise. El a scris o operă care pare să fi avut un imens 
răsunet în cultura secolului al XV-lea, intitulată Dialogo d'amore 


(Dialog despre dragoste). Dragostea este pentru el elementul care 
leagă toate vieţuitoarele (oameni şi animale) între ele, în toate etapele 
existenței lor în lume. Principiul dragostei animă toate fiinţele. 

Este foarte probabil că această operă a stat la temelia gindirii 
lui Sigmund Freud, creatorul doctrinei psihanalizei, care şi el descrie 
dragostea, pe care o numeşte libido, ca motorul esenţial al legăturilor 
dintre oameni. lehuda Abrabanel (numit de contemporanii săi şi mai 
tîrziu Leone Ebreo) ia din Kabala doctrina emanaţiilor, acea a Sephi- 
rot-urilor, descriind structura ierarhică a lumii și ideea dragostei care 
transcende orice sentiment. 

Un alt gînditor evreu, marele filosof Baruch Spinoza, în opera sa 
dovedeşte că a avut o serie de contacte cu Kabala şi multe din concep- 
tele sale pot fi puse în paralelă cu unele din tezele cele mai cunoscute 
ale Kabale.. 

În Germania, o serie de scriitori şi de filosofi din secolul al XIX-lea 
au studiat Kabala şi i-au dat un loc de frunte în sistemele lor de gîndire. 
Aşa scriitorul şi filosoful Wilhelm Friedrich Schelling în opera sa, 
Die Gottheiten von Samothrake (Zeităţile de la Samotrace), care conţine 
multe deducţii derivate din rădăcini ebraice ale cuvintelor, afirmă 
existența în Kabala a unor resturi ale acelui sistem primitiv „care ar fi 
cheia tuturor sistemelor religioase“. 

Desigur, Kabala constituie una din sursele însemnate din care au 
izvorit numeroase creaţii literare, filosofice sau psihologice şi de aceea 
nu trebuie nici ignorată, nici minimalizată ca fenomen cultural în 
trecutul gîndirii europene. 


“ni 
ZOHAR 


SIMBOLUL NUCII 
[Zohar, I, 19 b] 


Cind regele Solomon a coborit în grădina cu nuci, a 
luat o coajă de nucă şi a făcut o asemuire între învelișurile 
unei nuci şi acele duhuri care insuflă dorinţi pătimaşe în 
fiinţele omenești, după cum este scris: „plăcerile fiilor oame- 
nilor se trag din demoni bărbătești şi femeești“... Sfintul — 
binecuvîntat fie El — a găsit că este-de trebuinţă să zidească 
toate lucrurile în lumea aceasta spre a asigura acesteia con- 
tinuitatea ei; astfel ca să fie — să spunem aşa — un creier 
înconjurat de. multe cămăşuţe. Lumea întreagă este zidită 
după principiul acesta, lumea de sus şi lumea de jos, de la 
cel dintii punct tainic pînă la cea mai îndepărtată dintre 
etape. Există tot felul de învelișuri, unul pe deasupra celui- 
lalt, și un duh în alt duh, astfel că fiecare lucru este coaja 
de nucă a altuia. 


Punctul primordial este o lumină lăuntrică aşa de străvezie, 
aşa de fină și aşa de curată incit este mai presus de orice 
închipuire. Întinderea acestui punct ajunge să fie un palat 
(Hekal) care alcătuieşte un înveliș al punctului acestuia, cu 
care dă naștere la raze ce nu se pot cunoaşte de noi încă din 
pricină că sînt străvezii. Palatul, care este învelișul acestui 
punct de necunoscut pentru noi, posedă o iradiere de neînțe- 
les și de nevăzut, totuși mai puţin subtilă și mai puțin stră- 
vezie decit punctul tainic cel de la început. Acest palat este 
întins în lung și în lat în lumina cea de la început care este 

un înveliş pentru el. Începind de la acest punct aflăm înve- 
lşuri peste învelişuri şi întinderi peste întinderi, fiecare 
căutind un înveliş pentru cel următor, aşa cum este cămăşuţa 
creierului și creierul unul faţă de celălalt. 

În felul acesta, fiecare lucru mai întîi este un înveliş 
și devine un creier în etapa următoare. Același proces se 
petrece în Jos, astfel că în lumea aceasta, după un astfel de 
model, omul combină creierul cu pieliţa (ce-l învelește), duhul 
cu trupul, totul pentru ca să fie ordinea cea mai desăvirşită 
a lumii. Cind Luna era în conjuncţie cu Soarele, ea era 
luminoasă, dar cind s-a despărţit de Soare şi cînd i s-a hără- 
zit să-şi păzească pe oaspeţii săi proprii, ea şi-a micşorat 
lumina sa; în felul acesta coajă peste coajă au fost zidite ca 
să acopere creierul și totul s-a făcut pentru binele creierului. 
De aceea cuvintul meorot este scris în chip greşit. Căci toate 
acestea s-au făcut pentru binele lumii şi de aceea (trebuie) 
scris: „spre a da lumină pe pămint“. 


FAPTELE LUI BALAC 


[Zohar, III, 184 b] 


„Și Balac, fiul lui Şipor văzu etc.“ (Numeru, XXII, 2). 
R. Simon întrebă: „Ce a văzut el?“ El văzu mai întîi prin 
fereastra Înţelepciunii, apoi a văzut cu propriii săi ochi. 
Căci este o fereastră a Înţelepciunii formată de comete, în 
care înțelepţii păgîni văd, aşa cum este scris (Geneza, XXVI, 
8): „Şi Abimelech a privit pe fereastră“, Mama lui Sisera a 
privit de asemenea prin fereastra aceasta. Cit despre ce a 
văzut el cu ochii săi, iată ce a văzut el: 

El purta numele de fiu al lui Şipor (adică „pasăre”). 

.. Dar el era în realitate fiul unei păsări cu ajutorul 
căreia practica toate fermecătoriile şi vrăjile. El puse să 

zboare pasărea în aer, rosti în fața ei nişte descintece și îi 
puse niște ierburi în cioc. Apoi o închise într-o cușcă, îi 
aduse prinos de jertfe şi făcu mătanie înaintea ei; iar pasărea 
venea să-i facă cunoscute mai multe taine ale vrăjitoriei, 
ciripea după aceea şi zbura şi se ducea la Balaam căruia îi 
arăta dorinţele lui Balac. Nu făcea nimic fără să consulte 
pasărea sa. Într-o zi pasărea zbură și întirzie să vină înapoi. 
El fu foarte mîhnit. Însă după o scurtă vreme, o aduse înapoi 
urmărită de un snop de flăcări care îi arse aripile. Începind 
din acel moment începu să se teamă de Izrael. Numele aces- 
tei păsări era Yedua'. Toți înţelepţi care au știut să se 
slujească de această pasăre nu ajungeau să săvirşească atitea 
minuni ca Balac. El făcu mătanie dinaintea acestei păsări, 
îşi acoperi capul şi începu să geamă înaintea ei. Cind Balac 
spunea despre „un popor“ pasărea adăuga „Izrael“ şi cind 
Balac vorbea despre „numeroși“ pasărea mai adăuga şi 
„puternici“. Ei ciripeau şi unul şi altul, ciripitul lui Balac 
erau întrebări şi acelea ale păsării erau răspunsuri. Numărul 
întrebărilor și cel al răspunsurilor erau de şaptezeci. În 
cartea vechiului vrăjitor Qasadel (Nota — în ediţia de la 
Amsterdam a Zoharului:  Qesarael) am găsit că această 
pasăre era făcută în unele vremuri din argint şi din aur; 
capul păsării era de aur, ciocul ei era de argint; aripile erau 
făcute din aramă galbenă aliată cu argint, corpul era format 
din aur presărat cu stele de argint, picioarele din aur. Se lua 
apoi limba păsării Yedua' şi se punea în ciocul păsării fabri- 
cate din metalele menționate mai sus; după aceea se aşeza 
această pasăre dinaintea unei ferestre expuse la soare, iar 
în timpul nopţii se aşeza înaintea unei ferestre expuse lunii. 
După aceea se aducea prinos de jertfă, se rosteau formule 
vrăjitoreşti şi se conjura soarele în timpul zilei și luna în 
timpul nopții. 

185 a — Aceste îndeletniciri se repetau vreme de şapte 
zile, şi, după a șaptea zi, limba începea să se miște în ciocul 
păsării. În cele din urmă se impungea liinba păsării cu un 
ac de aur şi pasărea rostea singură iucruri importante. Cu 
ajutorul acestei păsări Balac ştia cele ce dorea să ştie. De 
aceea purta numele de „fiu al lui Şipor“, adică fiu a] 
pasărei... ...există în lume un ţinut unde se află nume- 
roase dobitoace sălbatice, dintre care cea mai primejdioasă 
era Og, regele din Basan; puterea sa era atit de mare încît 


nici un rege nu putea să lupte împotriva ei. Moise porni la 

război împotriva lui. Sehon era nădejdea lui Moab. După 
ce Izrael a nimicit oraşul Sehon (adică Hesebon), se auzi un 
glas în împărăţia cerurilor care rostea: „Adunaţi-vă voi 
căpetenii ale tuturor noroadelor“. Atunci căpeteniile celor 
trei seminţii din Canaan se adunară şi au vrut să restabi- 
lească popoarele lor; dar cînd văzură puterea lui Moise, 
dădură înapoi aşa cum este scris (Vumeru, XXI, 27—35). 


PLATA LUCRĂTORULUI 


[Zohar, III, 85 a] 


(Scriptura adaugă): „Plata năimitului care îţi dă munca 
sa nu va rămine la tine pină dimineața“. Această poruncă 
se află deja în Deuteronom. Prin versetul arătat mai sus, 
Scriptura ne învață să nu reținem plata lucrătorului, spre 
a nu ne expune la moartea mai înainte de vreme. Vom deduce 
din acest verset că cel ce are milă de omul sărac (85 a) — pri- 
meşte un supliment de viaţă, chiar dacă ceasul morții lui 
deja a sosit. Oricine oprește plata muncii celui sărac este tot 
atit de vinovat ca și cum i-ar fi luat sufletul lui și al membri- 
lor familiei lui. Suflarea care iese din gura celui sărac — a 
cărui plată a fost oprită — se urcă la cer, în vreme ce omul 
care i-a oprit plata este lipsit de toate bunurile care i-au 
fost hărăzite lui. Sufletul unui astfei də om nu se va urca 
niciodată (la cer); şi Dumnezeu să ne ferească de ruşinea 
de care acest suflet va avea parte. Nu este siabod să oprești 
plata chiar a unui om bogat şi cu atit mai mult 2 unui om 
sărac. Cînd Rabb Hamenuna folosea om năimit, avea obiceiul 
să-i dea plata de îndată ce năimitul își înceta lucrul, spu- 

nindu-i: „Primeşte-ţi viaţa pe care tu ai incredinţat-o miini- 
lor mele“. Şi chiar dacă năimitul îi spunea: „Opreşte plata 
mea, căci nu vreau să o iau astăzi“, Rabb Hamenuna refuza 
să accepte, spunind năimitului: — „Îmi este interzis să 
primesc amanet trupul tău şi cu atit mai mult nu trebuie 
să primesc amanet duhul tău care nu aparține decit lui 
Dumnezeu, aşa cum este scris: „Miinii tale încredinţez eu 
duhul meu“. 


Cel ce nu plătește lucrătorului în ziua aceea chiar plata 
muncii lui pingărește zilele cereşti cărora corespund zilele 
noastre de aici (de pe pămînt). 


pa | i | 
wa DJE IJAAN 


ENIGMATICII MANDEENI — ULTIMII 
GNOSTICI ŞI LITERATURA LOR 
ARAMAICĂ 


NOTIŢĂ INTRODUCTIVĂ 


Gnosticismul a constituit vreme de trei secole — din secolul al 
II-lea pînă în secolul al V-lea e.n. — o mișcare spirituală tenace, extinsă 
nu numai în Imperiul roman, ci şi în regiunile din jurul său. Această 
mişcare a avut profunde implicaţii în istoria culturii universale, iar 
înrîurirea ei se vădește veacuri de-a rindul pînă în secolul al XIX-lea 
cînd nu mai trăiesc gnostici și nu mai există gnoză. Gindirea filosofică 
sau esoterică, creaţiile literare şi artistice ale unor oameni ca Moise 
de Leon, Raimundus Lullus, Leone Ebreo, Gioacchino da Fiore, Dante 
Alighieri, Campanella, Giordano Bruno, Nicolaus Cusanus, Pico della 
Mirandola, Van Helmont, Dimitrie Cantemir, Giovanni Battista Vico, 
Schelling sau Hegel, s-au inspirat şi din idei gnostice sau au fost 
influenţaţi de sistemele gnozei. 

De aici însemnătatea — pentru istoria gîndirii — a acestui sistem 
complex, deseori confuz și puţin coerent, dar extrem de original pe 
care l-au edificat curentele gnostice. 

Patria mişcării de idei gnostice a fost Siria, Palestina şi Asia 
Mică, căci primii gnosticicunoscuți nouă din scrierile ereziologilor creş- 
tini erau originari din aceste părţi ale Imperiului roman și locuiau 
acolo. 

Într-adevăr, Simon Magul, Menandru, Dositei, primii gnostici 
erau samariteni, Satornil învăţa în Antiohia, Marcion era din oraşul 
Sinope în Asia Mică. 

De la Apamea, în Siria, a adus Alcibiade cartea Elzai (Dumnezeu 
ascuns) şi cea mai veche ramură a gnosticilor era în Siria acasă la ea. 
Regiunea la răsărit de valea Iordanului ca şi Babilonia erau locurile 
în care multe grupări gnostice au predicat doctrinele lor: esenieni, 
ebioniţi, elkesaiți, sampseeni, mandeeni sau sabeeni. Apoi sursa Scrieri- 

lor Pseudoclementine, vastă operă gnostică, este Siria. De aceea se 
poate afirma, pe de o parte, că primii gnostici s-au răspîndit în Siria, 
Palestina, Mesopotamia și Asia Mică și, pe de altă parte, că primii 
gnostici au fost oameni ce vorbeau aramaica, erau impregnaţi de cultură 
aramaică şi ebraică, după cum arată multe din numele ce-şi dădeau 
şi numele divinităţilor sau a îngerilor pe care îi adorau şi li se închinau. 


Din Siria şi Palestina mişcarea gnostică a trecut în Egipt unde a 
înflorit şi s-a extins în mod surprinzător de mult, iar din Egipt în întreg 
Imperiul roman. 


1. Definiția gnosticismului 


Gnosticismul este o mişcare sincretistă avînd idei provenite din 
iudaism şi creștinism care constituiau fondul său; alături de ele coe- 
xistau doctrine ale diferitelor credinţe „păgîne“. 


Apelaţiile: gnosticism, gnoză, gnostic vin de la termenul grecesc 
IVOG1G, „cunoaştere“ pe care gnosticii credeau că o posedă, şi la 
rîndul ei vyvâoiw derivă din verbul grec vywyvooko, „eu cunosc“. 
Gnoza pretindea că este o ştiinţă pe care nu o aveau toţi oamenii, 
bazată pe tradiţii seculare, cunoscute numai de iniţiaţi, ce ducea în 
mod sigur la fericire. Gnoza era deci o antroposofie şi o teosofie, adică 
un.sistem de filosofie religioasă, căci folosea unele concepte filosofice 
dar scopul ei era religios. 


Gnosticismul punea şi credea că rezolvă marile probleme care se 
pun spiritului uman: Unde malum et quare ? (De unde vine răul şi de 
ce?); Unde homo et quomodo? (De unde vine omul şi cum?), — aceste 
întrebări eterne spiritului omenesc. Apoi gnosticii întrebau şi căutau 
să răspundă la întrebări de felul următoarelor: Ce am fost noi oamenii 
şi ce am devenit? Unde am fost şi unde am ajuns? Unde mergem şi 
unde vom fi mîntuiţi? Ce e nașterea şi ce este renașterea? Care sînt 
raporturile între Dumnezeu și lume? Cum poate spiritul pur, fiinţa 
divină infinită, să cunoască, să producă și să conducă materia, finitul, 
adică lumea? 

Primordial pentru gnostici era aşadar mîntuirea de rău, de răul 
fizic şi de cel spiritual. Dar izbăvirea, mîntuirea omului nu se poate 
realiza prin credinţă (sola fide cum spuneau scolasticii) oarbă, ci se 
făcea prin cunoaştere, cunoașterea desigur a doctrinelor gnostice care 
îl îndreptau pe adeptul lor către o viaţă cu totul deosebită de 
cea dinainte. 

2. Caractere generale ale gnosticismului 


Toate doctrinele gnostice au un fond comun care este dualismul, 
apoi doctrina emanaţiilor, în fine învăţătura salvării prin cunoaştere. 

Dualismul gnostic credea că există două principii veşnice opuse 
unul altuia, spiritul şi materia. Gnosticii, spre a da o idee cît mai 
înaltă despre divinitate şi mai presus de tot ce este omenesc şi material, 
o numeau tăcere) (oiy), ca ceva despre care nu este îngăduit a vorbi. 
Tot astfel, spre a arăta că divinitatea este departe de lume, infinită 
şi separată de om şi de natură, o numeau abis. Divinitatea era după 
gnostici o tăcere eternă a adincimilor unui abis şi de aceea nu putea 
fi definită. 

Gnosticii numoau divinitatea și åpxń, „început“ sau „preînceput“, 
poapxi sau „protopărinte“, rpondrop ori „unul şi totul“, Ev kaí náv. 
Materia s-ar găsi din veşnicie în opoziție absolută cu divinul. Ea este 
socotită sediu al răului şi este identică cu răul. La întrebarea: de unde 
vine răul?, gnosticii dădeau un răspuns unanim:. din materie. Acest 
dualism provenea fără nici o îndoială din mazdeism, vechea religie a 
iranienilor care admiteau două divinităţi: una a binelui, cealaltă a 
răului. Materia era numită „ceea ce nu există“, „ce nu are ființă“, 
fiind lipsită de formă, în opoziţie cu spiritul considerat divin. Sau 
materia era identificată cu haosul. Gnosticii afirmau că lumea nu este 
creația divinității, ci ea este opera unui Demiurg, o entitate inferioară 
emanată de divinitate. 

Cît despre eoni care intervin foarte des în cosmologia gnostică, 
ei sînt sau figuri din vechea mitologie greacă sau personificarea unor 
entităţi abstracte ale unor concepte filosofice. Numărul eonilor poate 
ajunge pînă la 365 (numărul zilelor unui an) sau de șapte ori mai mult. 
Creatorul lumii, Dumnezeu, este în unele concepţii gnostice cel mai 
de jos eon şi este socotit pervers şi rău. Alt eon este eonul superior care 
e inteligența (vəðç) sau raţiunea, „cuvintul“ (45yo0g); el va trebui să 
salveze lumea. 

Toţi eonii, care sînt identificaţi deseori cu îngerii, formează la un 
loc împărăţia binelui şi a luminii, principiul bun şi divin, pe care gnos- 
ticii îl numesc mimpouu (plinătatea), opusă domniei răului şi mate- 
riei; pe ultima ei o numəsc kEvoua (de la kevóç, „gol“, „vid“). 

Salvarea are sensul de eliberare de materie pentru individ şi pe 
plan cosmic disoluția lumii materiale, empirice, prin despărțirea ele- 
mentelor constituente şi reîntoarcerea la starea de puritate inițială 
(&rokarăsra 33). Dar această salvare individuală nu se realizează 
decît prin cunoaștere reală, prin gnoză. 

Morala gnosticilor era fie extrem de ascetică, interzicînd hrana cu: 
lapte, ouă, vinul, carnea animală de orice fel, oprind căsătoria pentru 

nimicirea materiei din om, fie morala gnostică era extrem de libertină, 
socotind că nu faptele bune sînt necesare pentru miîntuire, ci gnoza. 
Numai cei ce aveau cunoștiinţă, „gnoză“ se puteau salva. Astfel că 
gnosticii libertini erau desfrinaţi, sensuali, lipsiţi de orice simţ al 
ruşinii. 

Antropologia gnostică împărțea pe oameni în două sau chiar trei 
categorii: pneumaticii, adică cei care posedau spiritul (în limba greacă 
nveóa, „Spirit“, erau singurii care se mintuiau; ceilalţi, ilicii (de la 
ön, „materie“), adică cei materiali, merg cu toții la pierzanie. În 
alte sisteme gnostice se insera între -aceste două categorii şi psihicii 
(sufletești), care erau simpli credincioşi cărora adevărata gnoză le 
răminea necunoscută deşi puteau căpăta o stare de satisfacţie inferioară. 


Toate cărţile Vechiului Testament sînt interpretate de gnostici 
alegoric, aşa cum au făcut la început esenienii. Gnosticii pretindeau 
că au cărţi sacre ce le erau cunoscute doar lor, ca şi o revelație socotită 
secretă şi cunoscută: prin iniţiere. 

Gnosticii şi-au organizat colegii, secte, adunări, şcoli, biserici şi 
au format asociaţii ascetice, cu caracter esoteric și comunităţi. În 
toate aceste grupări se pătrundea prin iniţiere şi îndeplinirea unor 
rituri complicate, precum şi prin depunerea unui jurămînt că nu vor 
revela nimănui tainele pe care le vor auzi şi vedea în obştea gnostică 
în care vor intra. 


Vom prezenta mai departe cauzele sociale și economice care au 
dus la înmulţirea considerabilă a acestor grupări gnostice. 


3. Origini ale gnosticismului 


Gnosticismul apare într-o parte a lumii unde limba uzuală era 
aramaica, întrucît samaritenii, sirienii şi locuitorii din Babilonia sau 
de pe malurile Eufratului aveau ca limbă maternă aramaica în secolul 
I î.e.n. şi în secolele I—V e.n. Acesta fiind cadrul lingvistic în care se 
ivesc gnosticii şi doctrinele lor, trebuie să ne întrebăm cine şi ce a 
generat această mişcare, adică unde sînt sursele ei, izvoarele ei de 
inspiraţie şi mai ales cum se explică brusca explozie a acestor doctrine 
în a douasjumătate a secolului I. 


Este interesant de observat că gnosticismul iniţial, aşa cum îl 
cunoaştem la Simon Magul, Dositei sau Corinth, foloseşte termeni şi 
concepte ebraice, iar sistemele lor de gîndire se mişcă în cadrele biblice, 


La întrebarea cine a reprezentat acel primum movens al mişcării 
gnostice în Palestina, Siria şi ţările învecinate, trebuie să răspundem 
prin a constata că a existat o gnoză iudaică precreştină de facto, chiar 

dacă nu a primit denumirea de gnoză. Într-adevăr, gnosticismul este 
în mod Sigur anterior creştinismului şi provine de la grupări şi scrieri 
precreștine. 


Toţi autorii care au scris despre gnosticism şi gnostici pun în 
legătură această mișcare cu Filon din Alexandria. Şi într-adevăr, Filon 
din. Alexandria este un gnostic precreştin şi poate fi socotit într-o 
măsură „părintele gnosticismului“, aşa cum s-a scris despre el (Jones, J., 
Gnosis und spătantike Geist, II, Göttingen, 1954, pp. 70—121). Dar 
Filon din Alexandria era esenian, așa cum am putut arăta (C. Daniel, 
Orientalia mirabilia, Buc., 1976, p. 133 sq.) şi aşa cum scrisese despre el 
un autor karait, Ya'qub al-Kirkisani, în secolul al X-lea e.n. (ibidem, 
p. 162). 

lar esenienii, care nu se căsătoreau şi nu aveau copii, spre a men- 
tine gruparea lor politico-religioasă trebuiau să recruteze noi membri, 
prozeliţi ai doctrinelor lor. Şi esenienii recrutau noi prozeliţi, noi 
aderențţi la felul lor de viață şi la doctrinele lor prin difuzarea scrierilor 
lor foarte numeroase printre cititorii iudei, de limbă aramaică în 
Palestina sau greacă în Egipt. 


Asupra eficienței acestei propagande losephus Flavius, care a 
fost şi el esenian o vreme se exprimă astfel: „este o momeală pe care 
o întind şi căreia nu îi rezistă cei care au gustat odată din înțelepciunea 
lor“ (Bellum iudaicum, Il, VIII, 11, nr. 158). 


Toate tratatele, în număr de 35, ce ne-au rămas de la Filon din 
Alexandria pot fi considerate ca scrieri de propagandă eseniană, ca şi 
apocrifele şi Pseudoepigrafele (Cartea lui Henoch, Testamentul celor 
doisprezece patriarhi, Cartea' Jubileelor. etc.), care au fost găsite în 
peșterile de la Marea Moartă şi se poate presupune că esenienii de 
acolo n-ar fi citit alte scrieri decît ale lor. Dar forma mentis a esenieni- 
lor şi a gnosticilor este întru totul asemănătoare: acelaşi sistem de 
interpretare alegorică, aceleaşi viziuni revelatoare, acelaşi esoterism 
al numerelor şi al literelor şi aceeași credinţă în două lumi opuse: a 
luminii şi a întunericului. 

Avem certitudinea că gnosticismul palestinian şi siro-aramaic l-au 
precedat pe cel egiptean, fiindcă Filon din Alexandria rămîne depen- 
dent de mişcarea eseniană care a început în Palestina. Dealtfel, iată 
ce citim în Regula Comunităţii despre doctrinele tainice ale dsenienilor: 
„Întreaga acţiune (realizarea obștei eseniene) va rămîne ascunsă în 
aţa (poporului) lui Izrael, dar va fi descoperită omului care îl caută 
pe Dumnezeu şi va fi tăinuită faţă de ceilalţi de teamă să nu se slă- 
bească hotărîrea lor“ (Regula Comunităţii, VIII, 12). Şi de asemenea 
în aceeaşi Regulă a Comunităţii se poate citi că: „Orice om ... care 
se îndepărtează de la o poruncă oarecare ... să nu i se facă cunoscut 

nici un proiect“ (al oamenilor obștei eseniene — C.D.), (ibidem, 17—18). 
Astfel, secretul cel mai complet exista la esenieni înainte de a fi introdus 
la gnostici. Dar şi la esenieni ca şi la gnosticii de mai tirziu, constatăm 
dualismul lor fundamental care admite drept cîrmuitori ai cosmosului, 
subordonați lui Dumnezeu, două duhuri, cei al binelui și cel al răului: 
„Iată care sînt duhurile fidelității şi aie perversităţii. În lăcaşul luminii 
(se găsesc) urmaşii scoboritori ai credincioşiei şi din izvorul întunecimi- 
lor (ies) urmaşii scoboritori din mîrșăvie. În mîna Principelui luminii 
se află stăpînirea asupra tuturor fiilor dreptăţii, ei pășesc pe căile 
luminii. În mîna îngerului întunecimilor se află stăpînirea peste fiii 
mîrşăviei, ei umblă pe căile întunecimei. Prin îngerul întunecimilor se 
rătăcesc toţi fiii dreptăţii, toate păcatele lor, toate rătăcirile lor, vino- 
văţiile lor; greşelile faptelor lor sînt sub puterea lui după (hotărîrile) 
tainice ale lui Dumnezeu, pînă cînd (va veni) vremea“ (Regula comuni- 
tății, III, 18—24). 

Dacă ne referim la esoterismul numerelor, constatăm la Filon 
din Alexandria o mistică a cifrelor care se dezvoltă la gnostici mai 
tîrziu. Cităm următorul text din Filon spre a exemplifica convingerea 
sa (comună cu a pitagoreicilor şi a gnosticilor) că numerele au calităţi 
tainice, în ele se ascund mistere ce trebuie dezvăluite: „Numărul şapte 
conţine atitea titluri de laudă încît deţine în sînul decadei un loc deo- 
sebit faţă de celelalte cifre. Într-adevăr, din aceste cifre unele dau 
naştere la altele fără să fie ele înseşi născute. Cifra şapte este singura 
care nu figurează în nici unul din aceste (grupuri de cifre). Să aducem 
mai multe motivări aserţiunii noastre. Cifra unu dă naștere, în mod 
succesiv, la toate celelalte numere, fără ca ea însăși să fie născută de 
vreun număr; numărul opt este născut din 2 X 4, dar el însuşi nu 
dă naştere la nici o cifră dinlăuntrul decadei; numărul patru la rîndul 
său aparţine totodată clasei părinţilor şi aceleia a copiilor, căci el dă 
naştere la numărul 8 dacă este luat de două ori şi este născut de 2 x2. 
Singur şapte nu poate să dea naştere nici să fie născut. Din această : 
pricină filosofii au obiceiul să compare acest număr cu Nike şi cu 
Parthenos, fără mamă, pe care legenda o pune să iasă din capul lui 
Iupiter; pitagoricieni, ei îl compară cu un pilot al lumii. 

Într-adevăr, ceea ce nu este nici născut, nici nu dă naştere rămîne 
imobil; căci devenirea este făcută din mișcare. Or, atît ce dă naştere 
cît şi ce este născut în mod necesar este sub stăpînirea devenirii, întrucît 
primul vrea să nască, iar cel de-al doilea să fie născut. Singura ființă 
care nu se mișcă şi nu este mişcată este pilotul sublim (= Dumnezeu) 
al cărui chip, pe bună dreptate, poate să fie reprezentat prin cifra 
şapte. Părerea mea este întărită de asemenea de Philolaos care scrie: 
«Există un pilot şi un stăpîn al tuturor lucrurilor, un Dumnezeu unic 

şi etern, care este durabil şi imobil, şi nu este egal decît cu el însuşi 
şi este separat de toate ». Astfel numărul şapte indică, printre cele pur 
duhovniceşti, caracterul Imobilului şi Imuabilului. Dar el are de ase- 
menea o putere întinsă şi considerabilă printre lucrurile ce se pot percepe 
graţie mişcărilor circulare ale planetelor care dau ajutor oricărei vieți 
pe pămînt şi graţie mișcărilor lunii. Să vedem în ce fel. Dacă se adună 
succesiv numerele de la 1 la 7 se obţine numărul perfect şi echivalent; 
părţilor sale 28 (14+24+3+44+5+64+7—28); acest număr este egal 
cu părţile sale, căci 7X4 sau 4X 7=28. Or numărul astfel obţinut este 
acela care aduce luna la poziţia sa iniţială, atunci cînd sfîrşindu-se 
scăderea ei îşi regăseşte forma în care începuse să crească. Ea creşte 
într-adevăr de la lună nouă la jumătate de lună în 7 zile; îi sînt nece- 
sare acelaşi număr de zile ca să ajungă la lună plină şi revine pe aceeaş: 
cale de la lună plină la jumătate de lună și de la jumătate de lună pînă 
la nouă în acelaşi timp, ceea ce (adunat) dă numărul mai înainte men- 
ționat de 28. Pentru cei care obişnuiesc să folosească cuvintele la 
adevărata lor valoare, numărul 7 este acela care «dă perfecțiunea», 
căci prin el orice lucru ajunge să fie desăvîrşit. 

Se poate dovedi aceasta, arătîndu-se că orice corp organizat are 
trei dimensiuni: lungime, lărgime şi înălţime,-și patru limite: punctul, 
linia, suprafața şi volumul, care adunate dau 7...“ (De opificio mundi, 
$$ 99—105). 

Dar nu numai numerele au un sens criptic, şi literele au o semni- 
ficaţie ascunsă pe care gnosticii de mai tîrziu o vor dezvolta. 


Așadar, este foarte probabil că la originea mişcării gnostice care 
a început în Siria şi Palestina a fost difuziunea scrierilor eseniene şi 
membri acestei grupări politico-religioase. Este posibil ca primii gnos- 
tici cunoscuţi nouă, samaritenii Simon Magul, Dositei şi Menandru 
să fi fost înainte membri ai sectei „eseniene şi în această calitate au 
aprofundat sistemul de gîndire alegorică şi au putut cunoaşte multe 
din metodele şi tehnicile lor de extaz, de cunoaștere a viitorului sau 
medicale. 


De ce s-a produs explozia doctrinelor gnostice în a doua jumătate 
a sec. I e.n.? Credem că a găsit condiţii foarte favorabile pentru eclo- 
ziunea ei, în primul rînd fiindcă stăpînirea romană instaurase o opre- 
siune puternică ce nu mai permitea o reacție eficientă din partea autori- 
tăţilor Templului din Ierusalim. Apoi pentru că autoritatea romană 
ca şi cea a regilor din familia lui Irod încurajau sau tolerau mișcările 
gnostice care mijeau, socotind că în acest fel pot slăbi rezistența iudei- 
lor faţă de opresiunea lor. În fine, după nimicirea Templului de la 
Ierusalim n-a mai existat o autoritate religioasă care să se împotri- 
vească ereziilor gnostice. 

Pentru cunoaşterea mai exactă a gnosticismului credem că trebuie 
să înfăţişăm în linii mari cîteva din sistemele gnostice cele mai im- 
portante. 


4. Sisteme gnostice 


a) Gnoza lui Simon Magul. Eresiologii sînt de acord cu toţii să 
afirme că cel dintîi gnostic a fost magicianul Simon despre care se 
spune că făcea vrăjitorie şi umplea de uimire pe toţi locuitorii Sama- 
riei, care de la mic pînă la mare spuneau despre el că este însăşi „pute- 
rea lui Dumnezeu“. Crezînd însă în minunile făcute de apostolii Filip, 
Ioan şi Petre, el se creştină şi îi propuse apostolului Petre să-i dea o 
sumă de bani spre a obţine de la el puterea de a dărui Spiritul şi de a 
face vindecări miraculoase şi alte minuni. Dar Apostolul Petre îl res- 
pinge, îi refuză banii și îi cere să se pocăiască (Fapte, VIII, 5—25). 

Aşadar Simon Magul simbolizează în mic evoluția gnozei; ea 
exista înainte de creștinism și am arătat că mişcarea eseniană era în 
esenţă o gnoză iar Filon din Alexandria un gnostic, dar gnoza a devenit 
creștină, şi-a asimilat unele din conceptele creştinismului și pretinde 
să rămînă creştină. 

În opoziţie cu acesta desfăşoară însă un sistem de teme, de prac- 
tici, de rituri care în esenţă susțin salvarea nu prin credinţă sau fapte 
bune, ci prin cunoaşterea gnozei. 

Figura lui Simon Magul reapare în două scrieri în mod sigur 
gnostice: Omiliile pseudo-clementine (Migne, P.Gr.I, tom. 2 şi în aşa- 
numitele Recognitiones (Migne, Patrol. Graeca 1), unde el este înfățișat 
ca un apostol mincinos care îşi răspîndește învăţătura în lumea în- 
treagă, urmat mereu de Sf. Petre care îi combate doctrinele. După 
textul din scrierea Recognitiones, Simon Magul ar. fi aderat la secta 
unui alt samaritean, Dositei, care își fundase gruparea după moartea 
lui loan Botezătorul şi avea treizeci discipoli şi o femeie care se numea 
Luna sau Elena. Numărul ucenicilor reprezenta zilele lunii, iar Elena 
era luna (Selene în grecește). Dar Dositei este înlăturat de la conducerea 
sectei de Simon Magul care pune stăpinire şi pe Elena și se proclamă 
supremă putere a lui Dumnezeu, aşa cum citim în Fapte, VIII, 10. 
Cît despre Elena ea obţine o nouă demnitate şi este proclamată Înţelep- 
ciunea pogorită din ceruri, Mamă a Totului. Simon Magul întîlneşte 
— după textul din Recognitiones — pe apostolul Petru la Cezarea şi 
are cu el o controversă care ţine trei zile. Simon Magul contestă Vechiul 
Testament şi monoteismul lui. Există mulţi zei şi deasupra tuturora 
un zeu recunoscut şi cu neputinţă de conceput, a cărui esenţă este 


ı 283 


bunătatea — aşa cum credea şi Platon. Cît despre zeul Noului Testa- 
ment, el este un zeu rău şi imperfecţiunea lui se deduce din opera sa 
care este imperfectă (un creator perfect n-ar fi putut crea o operă 
imperfectă). 

Sub stăpînirea acestui zeu rău, oamenii sînt meniţi să sufere. 
Dar suiletele oamenilor sînt zămislite de zeul bun şi necunoscut, zeul 
suprem; sufletele se află în captivitate în lumea aceasta, sufletul 
suferă în închisoarea sa care este corpul omenesc: „Căci acest corp în 
care sufletul este cuprins este mai întunecos decît întunecimile ele 
înseși şi mai scîrbos decît noroiul mocirlei“ (Recognitiones, II, 58). 
Un singur lucru poate să-l salveze pe om: cunoaşterea zeului bun şi a 
înțelepciunii sale (adică gnoza). Iar zeul necunoscut .s-a arătat dim- 
preună cu înţelepciunea sa în Simon şi în Elena — aceasta este Vestea 
cea bună, Evanghelia gnostică adusă de Simon în lume. 


Unul din cei mai cunoscuţi eresiologi, Irineu, descrie pe însoți- 
toarea lui Simon Magul în felul următor: „(Ea pretinde că este) cea 
dintîi cugetare a Spiritului lui: Dumnezeu, Mama a Tot ce este; prin 
ea Spiritul lui Dumnezeu a hotărît să zămislească pe îngeri şi arhangheli. 
Ea este Rațiunea născută din el. După ce a cunoscut voinţa Tatălui, 
a coborit în regiunile inferioare și a zidit pe îngeri şi Puterile, prin care 
la rîndul ei lumea a fost, creată. După ce a creat aceste fiinţe, ele au 
reţinut-o pe pămînt din pizmă. Căci Zeul suprem le-a rămas cu totul 
necunoscut... şi ea a suferit tot felul de ocări ca să fie împiedicată 
să ajungă la Tatăl. A căzut aşa de jos încît a fost închisă într-un corp 
omenesc şi vreme de veacuri a rătăcit dintr-un trup de femeie într- 
altul, ca dintr-un vas în altul“ (Irineu, Adversus haereses, I, 27, 1—4). 
Ea ar fi fost faimoasa Elena care a pricinuit războiul Troiei; în cele 
din urmă, după tot felul de reincarnări din ce în ce mai umilitoare, 
a ajuns într-o casă de prostituție la Tyr. Vedem astfel doctrina metem- 
psihozei şi a transmigraţiei sufletului în corpuri diferite, este evident 
o confabulaţie delirantă a acestor gnostici. 


Un alt eresiolog, Hyppolit ne-a păstrat extrase din Marea Reve- 
lație, o scriere atribuită lui Simon Magul pe care o rezumăm în cele de 
mai jos: i 

Simon predica existența unei Puteri infinite pe care o numeşte 
Principiul a toate şi care este focul, însă nu focul pe care îl cunosc 
toţi ca fiind unul din cele patru elemente constituente ale lumii. 
Dimpotrivă, la el focul are o dublă natură: una criptică, alta aparentă. 
Natura criptică a focului cuprinde în ea toate lucrurile inteligibile, 
toate pe care le putea cugeta şi toate pe care nu le putea concepe. 
Focul posedă aşadar părţi vizibile şi părţi invizibile, toate acestea 
avînd „inteligenţă şi darul de a gîndi“. Cosmosul creat vine “din focul 

care nu a fost creat şi dă naştere la şase rădăcini: Spirit, Gindire, Voce, 
Nume, Raţiune şi Reflexiune. Toată Puterea infinită se găseşte în 
aceste şase rădăcini, potenţial nu faptic. Această Putere infinită, 
Simon Magu! o numeşte „Cel ce stă drept în sus, care a stat şi va sta 
drept“. Dacă un om în care se află cele şase rădăcini de mai sus devine 
asemănător luînd chipul Puterii infinite, el va fi în esenţă, ca putere, 
ca mărime şi ca perfecţiune, identic cu această Putere infinită. Dar 
dacă un om în care există potenţial, nu faptic, cele şase rădăcini de 
mai sus, nu devine chipul, nu este asemănător Puterii infinite el va 
fi exterminat şi va muri. 

Sistemul cosmologic şi antropologic stufos al lui Simon Magul 
este foarte asemănător cu acela al lui Filon din Alexandria care este 
esenian şi utilizează metoda eseniană a alegoriei spre a interpreta 
Scriptura ebraică. Un mare cunoscător al sistemelor gnostice, H. 
Leisegang, scrie despre Simon Magul: „Doctrina și metoda lui Simon 
se apropie în chip singular de acea a iudeului Filon din Alexandria și 
de ambianța generală care a văzut născîndu-se scrierile sale ca şi acea 
a Înţelepciunii lui Solomon“ (La Gnose, trad. franc., Paris, 1951, p. 63). 


Spre deosebire de Filon însă, Simon Magul interpretează alegoric 
nu numai Vechiul Testament, ci şi pasaje din Evangheliile creştine, 
din epistolele lui Pavel, mituri grecești. Iar similitudinea cu sistemul 
lui Filon din Alexandria este similitudinea cu doctrinele eseniene ale 
sistemului lui Simon Magul. i 


Morala lui Simon Magul este însă laxistă, căci misterele simonieni- 
lor constă în a imita activitatea salvatoare a profetului lor Simon Magul. 
La începutul lumii, marea -Putere a fecundat prin sămînţa sa Cugeta- 
rea; tot aşa Simon a salvat pe Elena fecundînd-o şi discipolii lui Simon 
Magul îl imită învăţind pe toţi libertatea absolută sexuală. Ei spuneau: 
„Orice pămînt e pămînt şi.ce importă unde se seamănă? Ei se mîndresc 
cu această promiscuitate şi spun că aceasta este dragostea desăvîrşită“. 
Epifaniu, unul din marii eresiologi, confirmă libertinajul şi promiscui- 
tatea ucenicilor lui Simon Magul (Panarion, XXI, 41,2). 

Simon Magul pretindea că este asemănător cu Marea Putere şi 
deci identic cu ea, avînd aceleași virtuţi şi energii. 

b) Gnoza lui Menaridru. Menandru, după Iustin filosoful și mar- 
tirul, a fost discipol al lui Simon Magul și era samaritean ca și el, deci 
de limbă aramaică, trăind la Antiohia în Siria. După Irineu, el predica 
la fel ca Simon Magul că există o primă Putere necunoscută omului, 
care însă ar fi fost trimisă de Invizibilul pentru mîntuirea omului. 
Acesta a fost creat de către îngeri care derivă din Cugetare, la fel ca 
în gnoza lui Simon Magul. Magia pe care el Menandru o posedă, i-ar 
permite să biruie chiar pe îngerii care au creat lumea. 

Discipolii lui ar obţine prin botezul lor să învie spre a nu mai 
muri şi ar rămîne în viaţă fără să îmbătrinească, ca nemuritori (Irineu, 
Adversus haereses, I, 25, 3). lar Tertullian (De resurrectione carnis, 5) 
arată că pentru Menandru corpul omenesc este o creație a îngerilor, 
de aceea este rău şi stricăcios. Dar iarăşi se vede influența eseniană 
în această teorie a creației omului de către îngeri, pentru că Filon din 
Alexandria, care era. esenian,. scrie: „Moise insinuează intervenţia 
şi altor colaboratori, pentru că în deciziile şi faptele inocente ale unui 
om drept, Dumnezeu este conducătorul ființelor şi autorul lor; iar 
acţiunile opuse (id est rele) provin de la alte fiinţe care îi sînt supuse 
lui, pentru că Tatăl nu poate fi cauza răului pentru copiii săi; or greşe- 
lile şi faptele păcătoase sînt un păcat“ (De opificio mundi, $ 75)... 

Dacă Simon Magul pretindea că.este Marea Putere Însăși, Me- 
nandru mai modest afirma că este doar un trimis dar nu al acestei 
Mari Puteri, ci a spiritelor invizibile, poate a eonilor care s-au înmulţit 
apoi enorm în sistemele gnostice posterioare. i 

Gnoza pentru Menandru este știința magică ce permite să fie 
biruiţi îngerii şi ea dispune de o sacralizare care îi este proprie şi care 
conferă nemurirea. Această sacralizare este botezul în miîntuitor și 
puterile cereşti. Acest mîntuitor nu este Hristos pentru Menandru, 
aşa cum Hristos nu apare în Gnoza lui Simon Magui, credem, fiindcă 
Hristos nu apare în doctrinele eseniene şi la Filon, de unde se inspiră 
cei doi gnostici samariteni. A 

c) Gnoza lui Satornil. Satornil este succesorul lui Menandru, dar 
în sistemul lui gnostic intervine Hristos. Irineu, episcopul din Lyon şi 
eresiolog bine informat, scrie (Adversus haereses, XXIV, 1 şi 2) despre 
Satornil că el credea în Tatăl necunoscut ce ar fi zămislit pe îngeri, 
pe arhangheli, Puterile şi Stăpinirile. Lumea cu tot ce este în ea a fost 
zidită de şapte îngeri determinaţi; omul este şi el zidit de îngeri. Aceştia 
ar fi făcut pe om după chipul şi asemănarea lor, dar din pricina slă- 
biciunii îngerilor acest chip al lor care era omul, odată creat, nu. putea 
să stea drept în picioare şi se tira ca un vierme pe pămînt. Atunci 
Puterea de Sus a avut milă de el şi i-a trimis o scînteie de viaţă ; această 
scînteie a ridicat pe om; i-a dat miini şi picioare ca şi viaţă. După 
moarte, scînteia de viaţă revine la divinitate, în vreme ce celelalte 
părți se descompun. Dumnezeul iudeilor este unul dintre îngeri. Întrucît 
toate Stăpiînirile, adică îngerii puternici, voiau să răstoarne pe acest 
Dumnezeu al iudeilor, Hristos a apărut ca să detroneze pe Dumnezeul 
iudeilor şi să mîntuiască pe cei ce credeau în el, adică pe cei ce deţineau 
o scînteie din viață. Căci îngerii au creat două feluri de oameni, cei 
buni şi cei răi. Întrucît demonii răi ajutau pe cei răi, Hristos a venit 
spre a nimici pe cei răi şi pe demoni şi să salveze pe cei buni. Căsătoria 
şi naşterea de copii sînt lucrări ale diavolului. De aceea discipolii lui 

Satornil sînt celibatari, ceea ce va duce desigur la dispariţia sectei. 
Apoi cei mai mulţi sînt vegetarieni absoluţi. Profeţiile, crede Satornil, 
provin în parte de la îngeri care au creat lumea, în parte de la diavol. 
În gnoza lui Satornil se discern aceleaşi elemente iraniene, cu cele două 
tabere vrăjmaşe în luptă una cu alta, cea a binelui şi cea a răului. 
Remarcăm că acelaşi dualism există la Filon din Alexandria și la 
esenienii din care pare să descindă gnoza aramaică a lui Simon Magul, 
Menandru şi Satornil. Dar la Satornil, ca şi la esenienii celibatari 
ca şi el, dispare cu totul elementul feminin, nu mai există o Elenă 
alături de profet și nici Cugetarea alături de Marea Putere. 

d) Gnoza ofiților. Şarpele a jucat un rol considerabil în simbolismul 
a numeroase secte gnostice şi faptul acesta se explică prin rolul impor- 
tant pe care îl are în Vechiul Testament. 

Un şarpe — simbolizînd pe diavol şi răul — a înşelat pe Eva în 
rai. Toiagul lui Moise se preface în șarpe. Moise ridică în pustiu un 
şarpe de aramă spre a scăpa de mușcăturile șerpilor pe iudei. Iar în 
Ev. Io., III, 14—15, citim: „Precum Moise a înălţat şarpele în pustie, 
așa trebuie să se înalțe și Fiul Omului“. 

Gnoza ofiţilor nu pare a se lega deloc de secta eseniană și este 
probabil derivată din mitologia feniciană, peste care se interpun o serie 
de mituri greceşti, la care se suprapun o serie de legende creştine şi de 
denumiri din V.T. și N.T. 

În orice caz, gnosticii ofiţi au primit înriuriri multiple pe care vom 
căuta să le analizăm. 

Este surprinzător că cercetăicrii moderni ai gnosticismului n-au 
pus în relaţie gnoza ofită cu mitologia fenic:ană, din care pare să derive. 
H. Leisegang menționează doar că „șarpele este un animal pneumatic“ 
după Filon din Byblos (nvevuariorarov yàp 716 Gâov, adică 
„îndestul de spiritual, duhovnicesc“, după traducerea exaciă (H. 
Leisegang, op. cit., p. 81). Într-adevăr, iată ce scrie Filon din Byblos, 
reproducînd spusele unui preot fenician cu nume egiptean care ar fi 
trăit cu cel puţin un mileniu înainte de era: noastră, Sanchuniaton 
(în egipteană numele acesta ar însemna: „(zeul) Aton produce, crează 
viaţa lui“)). Nu posedăm textul original al lui Filon din Byblos, dar 
acesta este reprodus de Eusebiu din Cezarea (Historia ecclesiastica, 
I, 10), care scrie despre zeii-șerpi ai fenicienilor: „45. Consideră, de 
asemenea, ceea ce ne spune autorul nostru, traducînd capitolul lui 
Sanchuniaton Despre elementele fenicienilor, cînd ne vorbeşte despre 
şerpi şi despre jivinele veninoase care nu sînt de nici un folos pentru 
om şi nu aduc decît -moarte și devastare acelora pe care «ei pot să 
arunce veninul lor, fără leac şi crud. Iată ce scrie el, exprimîndu-se în 
felul acesta cuvînt cu cuvint: 

46. « Taautos în persoană a divinizat natura balaurului şi pe 
şerpi, iar după el fenicienii şi egiptenii; dintre toate reptilele, într- 

adevăr, el a prezentat şarpele drept animalul care are cel mai mult 
suflu şi care se înrudeşte cel mai mult cu focul; el dezvoltă o viteză 
pe care nimeni nu o poate depăși din pricina suflului său, fără ajutorul 
picioarelor, a mîinilor sau a vreunui mijloc exterior, graţie cărora restul 
animalelor însufleţite îndeplinesc mișcările lor. El realizează tot felul 
de figuri extrem de variate, şi, cu înaintarea sa, mişcările sale iau 
forma unei spirale spre a atinge iuţeala pe care o doreşte; 

47. el trăieşte foarte mult şi are darul de a întineri nu numai 
năpiîrlind, dar are de asemenea darul de a cunoaşte sporirea lungimii 
sale. Cînd a atins o măsură determinată, el se strînge în sine, aşa cum 
Taautos în persoană a consemnat aceasta în scrierile sale sacre. De 
aceea în ceremoniile cultului și în misterii, acest animal este chemat 
să ia parte. 

48. Noi am vorbit în chip mai îndelungat despre el în memoriul 
nostru intitulat: <Despre> cultul lui Thâth, în care este stabilit că 
el este nemuritor şi se închirceşte în el însuși; căci acest animal nu 
moare de moarte naturală, ci numai victimă a unei violenţe oarecare. 

Fenicienii îl numesc Demonul cel Bun, și în acelaşi fel egiptenii 
îi dau numele de Kneph. Ei îi dau un cap de şoim din cauza activităţii 
acestei păsări. 

49. Şi Epeeis... declară în mod expres: «Cea dintii fiinţă care 
a fost în mod eminamente divină este şarpele avînd forma unui şoim, 
plin de toată graţia; dacă deschidea ochii, el umplea orice lucru de 
lumină în primul ţinut creat, care îi aparţinea lui; dacă îi închidea, 
se făcea întuneric ». 

50. Epeeis vrea să ne semnifice că are natura flacării, prin folo- 
sirea termenului «a străluci », căci este propriu luminii să strălucească. 
De la fenicieni, de asemenea, Pherecyde a preluat inspiraţiile sale 
spre a elabora theologia sa referitoare la zeul pe care îl numeşte Ophion 
(în traducere: „șarpe“ — n.n.C.D.) şi la Ophionide ... 

53. ...Şi după ce au clădit temple, ei au consacrat în sanctuare 
primele elemente reprezentate prin şerpi şi pentru ele celebrează săr- 
bători, sacrificii şi misterii orgiace, cu sentimentul că aceştia erau 
zeii supremi şi cauzele principale ale Universului...“ (Eusebiu din 
Cezarea, Praeparatio evangelica, trad. în Athanase Negoiţă, Gindirea 
feniciană în tezte, Bucureşti, 1979, pp. 275—278). 

Adorarea şerpilor ca zeități în Egiptul antic era destul de răspîn- 
dită şi printre şerpi-zei trebuie menţionaţi: Uraeus-ul, şarpele cobra 
ce era purtat pe coroana faraonilor, adorat sub forma zeiţelor Edjo 
și Naunet. lar în Grecia, în templele lui Esculap (Asklepios) şerpi 

neveninoşi erau hrăniţi și crescuţi. Vom observa că ofiţii aveau şi alt 
nume care pare a fi numele lgr iniţial: maaseeni, care este un termen 
semit (în ebraică şi: feniciană na; în siro-aramaică, „şarpe“ este 
de as, hevio, care fără h aspirat, ca în cele mai multe cuvinte aramaice, 
se citea evo, aşadar destul de aproape fonologic de cuvintul grec ofis, 
öp, „şarpe“. 

Naaseenii par a fi fost una din sectele gnostice primare, căci 
Hippolyt în tratatul său Elenchkos, V, 2, arată că din doctrina naaseeni- 
lor au plecat toate aceste erezii. Naaseenii sau ofiţii aveau cărţi din 
care Hippolyt redă extrase lungi unde zeitățile feniciene Attis şi Adonis 
sînt des menţionate. Mitul lui Attis descrie pe acesta ca amant şi profet 
al zeiţei-mame Cybela al cărei cult a venit din Asia Mică la Roma 
încă în jurul anului 204 î.e.n. Attis s-a îndrăgostit de o nimfă, fiica 
zeului rîului Sangarios. Cybela, geloasă, îl bătu în chip feroce pe Attis 
şi acesta, spre a se răzbuna, se castră cu propria sa mină. 

Dar naaseenii îl identifică pe Attis fenician cu Adonis, apoi cu 
Osiris, zeul egiptean cunoscut, cu Adamas, zeitate adorată la Samotrace 
Şi închină un imn în care sint celebrate diferitele ipostaze ale lui Attis, 
imn citat în întregime de Hippolyt. În cele din urmă Attis este iden- 
tificat cu Logos-ul divin din Evanghelia lui loan. Logos-ul pentru ofiți 
este rodul întilnirii între Spirit şi Materie şi este un mediator între 
acestea două. Spiritul este masculin, materia haotică este feminină, 
Logos-ul, unirea dintre acestea două, va fi androgin. Dacă se distinge 
conform schemei antice, în lume şi în om (macrocosmos-ul şi micro- 
cosmos-ul), un spirit, un suflet şi un corp, Logos-ul va fi sufletul. Dar 
în calitate de suflet, el se găsește în pietre, în plante, în animale, în 
fiinţele infernale, în cele pămiîntești și în cele cereşti. În același timp 
Logos-ul este puterea care produce, ordonă, naște, animă şi conduce 
orice lucru în sînul materiei, adică este principiul ordonator, Cosmosul 
el însuşi (k6ouog, Kosmos în limba greacă înseamnă și „lume“ şi „ordine“ 
şi „podoabă“, „ornament“). 


Sarcina omului pe pămînt, după ofiţi, ar consta în a realiza o 
evoluţie ascendentă, plecînd de la starea sa de om trupesc şi psihic, 
adică să primească în el în afară de Logos-ul cosmic ce se află în sufle- 
tul său, Logos-ul extracosmic care este pur Spirit (Pneumă). În felul 
acesta sufletul omului va fi eliberat de greutatea trupului şi purificat ; 
se va naște omul nou „pneumatic“. După ofiţi există trei feluri de 
oameni şi de fiinţe: cei angelici, cei psihici şi cei tereștri, cărora le 
corespund: o biserică angelică, una psihică şi alta terestră, biserici 
numite: aleasă, chemată şi captivă. Această doctrină ar fi fost trans- 
misă — afirmau ofiţii — de către Iacob, fratele lui Hristos, unei femei 
Mariamna care este foarte probabil Maria Magdalena. Au fost secte 

eretice care susțineau că se trag de la Mariamna (cf. Origene, Contra 
Celsum, V, 63); apoi există o serie de cărţi gnostice intitulate Marile 
Interogații ale Mariei şi Micile Interogaţii ale Mariei (Epifaniu, 
Panarion, 26, 8,1). lar în cartea gnostică, scrisă în coptă, Pistis Sophia, 
Maria Magdalena este alături de Hristos principalul personaj. Maria 
Magdalena din gnoza creştină înlocuiește pe Helena în gnoza lui Simon 
Magul care este şi ea o femeie ce a păcătuit și este mîntuită, fiind pro- 
movată în rîndul spiritelor feminine superioare. 

Secta peraţilor, despre care scrie în continuare Hippolyt în tra- 
tatul său împotriva ereticilor, Elenchos, prezintă o strînsă afinitate 
cu acea a ofiţilor. Numele lor derivă de la verbul grec nepo, „a tra- 
versa“, „a trece dincolo“, conform unei teme obișnuite la naasceni 
dar şi la Filon din Alexandria, după care anumiţi „aleşi“ pot traversa 
sau trece dincolo de corupţie sau pot „trece“ peste Marea Roşie, adică 
marea stricăciunii (Elenchos, V, 16, 1 şi 4). Trei puncte de contact 
esenţiale leagă doctrina peraţilor de cea a naaseenilor: 

1. Acceptarea a trei principii esenţiale care constituie esenţa lumii; 

2. Reprezentarea Logos-ului ca un curent ce revine asupra lui 
însuşi sau ca un şarpe; 

3. Considerarea Logos-ului ca o esenţă cosmică ce reunește în 
ea însăşi cele trei principii ale lumii şi ale omului. La acestea se poate 
adăuga adeziunea la astrologie şi la simbolica ei. După peraţi, Totul 
se compune din Tatăl, din Fiul şi din Materie. Fiecare din aceste trei 
principii cuprinde în sine numeroase puteri. Între Tatăl şi Materie se 
află Fiul sau Logos-ul sau Şarpele care se mişcă în mod veșnic spre 
Tatăl imobil şi spre Materie care se mișcă. Uneori Logos-ul se îndreaptă 
spre Tatăl şi ia în persoana sa Puterile, entităţi spirituale similare 
îngerilor ; apoi, după ce le-a luat, se îndreaptă spre Tatăl şi ia în per- 
soana sa Puterile entității spirituale similare îngerilor; apoi, după ce 
le-a luat, se îndreaptă spre Materie şi acesteia, care este fără calităţi, 
nici formă, Fiul îi imprimă Ideile pe care le-a primit mai dinainte de 
la Tatăl. 

Se regăsesc şi la peraţi principiile fundamentale ale gnozei: un 
ciclu universal al devenirii, desfacerea Logos-ului în antinomii şi abo- 
lirea acestor antinomii prin actul răscumpărării omului de către Logos; 
în fine macrocosmos-ul şi mici ocosmos-ul, corpul omenesc fiind ima- 
ginea Marelui Univers. Creierul „nare este asemenea Tatălui nemişcat, 
creierul mic corespunde Fiului şi Şarpelui. Creierul mic extrage din 
creierul mare o substanţă pneumatică, dătătoare de viaţă pe care o 
transmite apoi măduvei spinării prin care ființele trupeşti se formează 
(Hippolyt, Elenchos, V, I, 11—12). 

Simbolismul şarpelui — care precum am arătat este de origine 
feniciană ca şi întreaga gnoză ofită — este încă mai accentuat. Nu 

numai Logos-ul este şarpe, ci toate Puterile care conduc lumea sînt 
de asemenea şerpi. 

În fața Logos-ului, care este asemănător şarpelui, se află materia 
care este figurată sub forma apei ce se închide de asemenea în jurul ei 
ca şarpele, întrucît Oceanul este circular, sferic. Apa nimiceşte lumea, 
ea este principiul distrugerii. Sistemul gnostic perat acordă un rol 
însemnat astrologiei, căci după el Universul nostru este supus puterii 
astrelor. Acestea sînt demiurgi, Puteri diferite în care se împarte şi se 
găseşte Logos-ul. Cerul întreg reprezintă o mare frescă a luptei dintre 
Logos, Şarpele cel bun şi desăvirşit şi Stăpînul lumii acesteia, Şarpele 
cel rău. Logos-ul este figurat prin constelația Dragonului. Înapoia 
lui este constelația Stăpînului rău al lumii acesteia, constelația Şarpe- 
lui. Dar la peraţi şarpele nu este un element constituent al doctrinei 
lor numai, ci joacă un rol şi în cultul lor. Epifaniu (Panarion, XXXVII, 
5) descrie un rit ofitic caracteristic, împărtăşania: „Ei strîng grămadă 
piine pe o masă, cheamă apoi un şarpe pe care îl cresc ca pe un animal 
sacru. Se deschide cușca lui, el se îndreaptă spre masă, se încolăceșşte 
printre piîini, şi — spun ei — le preface în împărtășanie. Atunci ei 
îrîng piîinile în jurul cărora s-a încolăcit şarpele şi le împart celor ce se 
împărtăşesc. Fiecare dintre ei sărută şarpele pe gură, căci șarpele a 
fost îmblinzit prin incantaţii și se prosternează înaintea unui astfel de 
animal. Ei spun că priri şarpe trimit Tatălui de sus un imn. Acesta 
este chipul lor de a celebra tainele lor“. Astfel, cina sacră constă în a 
face ca Logos-ul să fie prezent în corpul șarpelui; șarpele sfințește 
pîinile prin contact, el dă, după ce s-a înghiţit împărtășania, sărutarea 
păcii şi aduce lui Dumnezeu Tatăl mulţumirile credincioșilor săi 

Este foarte probabil ca statuia marelui șarpe încolăcit descoperită 
la Constanţa, la 1 aprilie 1962, să fie o statuie a unui şarpe utilizat 
în cultul naaseenilor (ofiţilor) sau a peraţilor. După cum se poate vedea 
ușor pe o fotografie a lui (cfr. Gabriela Bordenache, Contributi per una 
storia dei culti e dell’arte nella Tomis d'età romana, în Studii clasice, VI, 
1964, pp. 155—178; idem, Il deposito di sculture votive di Tomis, în 
„Eirene“, IV, 1965, pp. 67—79), acest şarpe are cap de miel, urechi de 
om Și păr omenesc, adică întruneşte toate caracterele Logos-ului pentru 
peraţi şi ofiţi; este miel (Hristos este „mielul“ lui Dumnezeu, cf. Joan, 
I, 29), este şarpe și este om în acelaşi timp. Credem că împărtăşania 
ofitică cu şarpele care se încolăceşte printre piîini, apoi este sărutat 
de credincioşi, este imposibilă în climatul Dobrogei, unde cel puţin 
5 luni pe an şerpii hibernează, amorţiţi şi nu pot fi făcuţi să se mişte 
printre piini. A fost necesar deci să se realizeze o statuie a şarpelui- 
Logos identificat cu Hristos şi pe aceasta o sărutau credincioşii, căci 
un şarpe real — tiîritoare cu sînge rece — ar fi imobilizat de frigul 
iernii şi ar sta ascuns. 

Apoi, statuile găsite la Constanţa în grupul cărora figurează şi 
şarpele de care discutăm, datează, cele mai multe, din secelul al 
III-lea e.n., pe cînd cultul şarpelui Glykon al lui Alexandru din Abonu- 
teichos este cu un secol înainte, în secolul al II-lea e.n. (cf. D.M. Pippidi, 
Siudii de istorie a religiilor antice, Bucureşti, 1969, p. 306), iar sta- 
tuile îngropate la Constanţa au fost aşezate în pămînt în sec. al IV-lea 
e.n. (ibidem, pp. 309—310), dacă nu în al V-lea. 


Fără îndoială, în doctrinele sincretiste religioase din secolele 
II—IV asimilarea lui Glykon, șarpele lui Alexandru, cu şarpele ofiţi- 
lor nu este deloc exclusă şi primul a putut fi identificat cu al doilea. 
Dealtfel, şarpele Glykon intrase în lumea reprezentărilor gnostice și 
făcea parte din divinităţile gnozei, căci pe o serie de geme gnostice s-a 
putut citi numele șarpelui Glykon alături de numele lui Anubis (scris 
XNOYBIC) şi al lui lao (cfr. Gabriela Bordenache, ibidem, p. 159, 
nota 13). De asemenea, este de remarcat că falsul profet Alexandru 
moare la 175, iar statuia de la Constanţa pare a fi mult mai tardivă. 
Nu trebuie să omitem nici descrierea şarpelui Glykon pe unele monede, 
reprezentat ca un om cu o barbă groasă, ceea ce nu are șarpele găsit 
la Constanţa (cfr. Gabriela Bordenache, Contributi... , p. 159, nota 13). 


Trebuie menţionat și faptul că în apropiere de coasta Mării Negre, 
destul de aproape de Tomis, se află Insula Şerpilor, unde trăiau un 
mare număr de șerpi alături de un templu dedicat lui Achile (N. 
Densuşianu) sau lui Apollon. Or pare verosimil ca un cult al şarpelui 
să: se fi dezvoltat în Dobrogea dat fiind şi apropierea de această Insulă 
a Şerpilor ca şi marelui număr de şerpi care se aflau în jurul oraşelor 
Tomis, Histria şi Callatis. 

În fine, obiecţia cea mai firească împotriva tezei care vrea ca 
şarpele găsit la Constanţa să fie faimosul Glykon al lui Alexandru din 
Abonuteichos, teză susţinută de Gabriela Bordenache, este că acest 
şarpe din Pseudomantis era un şarpe propriu-zis şi nu fiinţă fantastică 
găsită la Constanţa, care are cap de miel și de om, trup de şarpe şi 
coadă de leu. De aceea aceasta ni se pare că este o reprezentare a șarpe- 
lui ofiţilor sau peraţilor (cfr. și Zevin Rusu, Cultul șarpelui la Tomis, 
în „Studii teologice“, Nr. 3—4, 1974, p. 226 sq.). 

e) Barbelognosticii şi gnoza lor. Sub acest nume trebuie cuprinse 
toate sectele a căror doctrină este axată pe Barbelo sau Barbero, care 
ar datora numele său unor cuvinte ebraice: Barbhe Elaho, „în patru 
(este) Dumnezeu“, patru fiind tetrada ofiţilor: Tatăl, Fiul, Pneuma 
şi Hristos. Dar Barbelo pare mai degrabă o amfibologie intenţională, 
un joc de cuvinte cu bar, „fiu“ şi Bal, „domn, stăpîn“ (în forma greci- 
zată Belo, „domn“), în acest caz fiind vorba de doi termeni aramaici, 
nu ebraici. Aceşti gnostici apar la eresiologii creştini sub nume diferite, 

mai cu seamă că se fac jocuri de cuvinte kakofemice cu privire la 
numele lor, fiind numiţi, de ex., Borboriţi, de la Bópßopoç, borboros, 
„noroi“, „tină“, „gunoi“, „murdărie“, făcîndu-se aluzie la riturile lor 
dezgustătoare şi scîrboase. Barbelognosticii sînt numiţi astfel: Nico- 
laiţi, Phibioniţi, Stratiotici, Levitici, Kodieni, Zacheeni şi Barbeliţi, 
constituind aceeaşi sectă cu Barbelognosticii sau cu alte secte înrudite. 

Datele ce le posedăm despre acești gnostici:ne vin de la Epifaniu, 
care, la vîrsta de 20 ani, s-a dus în Egipt, către anii 335 e.n., cu scopul 
de a studia viaţa călugărească de acolo, spre care era îndemnat de 
aplecarea sa spre ascetism. Acolo a intrat se pare în legătură cu membrii 
unei secte gnostice care l-au iniţiat asupra doctrinei lor, iar femei din 
această sectă au încercat să-l corupă istorisindu-i multe obscenităţi. 
În cele din urmă, ei i-au încredinţat, spre a le studia, unele cărţi ale 
acestei secte. Epifaniu, deşi tînăr, şi-a dat seama în ce societate a 
intrat şi a rupt legăturile cu aceştia. Apoi s-a dus să-i denunțe pe 
aceşti eretici, în număr de optzeci, episcopilor orașului care i-au ex- 
comunicat. Spre a cunoaşte un număr așa de mare de adepţi ai acestei 
secte, este probabil că a avut legături durabile cu ei și excomunicarea 
acestora nu s-a făcut decît pe temeiuri serioase. Iar relatarea raporturi- 
lor sale cu secta aceasta îl pune pe Epifaniu într-o lumină puţin favo- 
rabilă aşa că trebuie să acordăm crezare istorisirii sale. 


Epifaniu, episcopul din Salamina în Cipru, născut către 315 e.n. 
în Palestina, era un om foarte învăţat pentru vremea sa, căci ştia cinci 
limbi: ebraica, aramaica, greaca, latina şi copta (nevrâyA Troc, 
„vorbitor a cinci limbi“). El citează un mare număr de cărţi ale Barbe- 
lognosticilor pe care le-a citit şi din care dă extrase: Cărţile lui Ialda- 
baoth, Apocalipsul lui Adam, Evanghelia lui Eva, Cărțile lui Set, Cartea 
lui Noria, Prorocirile lui Barkabbas, Înălțarea lui Ilie, Naşterea Mariei, 
Evanghelia Apostolilor, Micile şi Marile Întrebări ale Mariei, Evanghelia 
lui Filip şi Evanghelia desăvîrşirii. 

Epifaniu spune că Barbelognosticii se închină unei oarecare 
Barbelo care ar trăi în al 8-lea cer şi este născută din Tatăl. Ea ar 
fi după unii mama lui laldabaoth, după alţii mama lui Sabaoth. Fiul 
ei exercită asupra lumii o autoritate tiranică şi este zeul cel rău al 
lumii, stăpînul rău al lumii. Dar Barbelo vrea să salveze lumea şi în 
acest scop ea readuce la ea săminţa sa, răspîndită în diferite ființe. 
Misterele sectei folosesc tot felul de practici abjecte, spre a retrage 
din lume sămiînţa și a o restitui lui Barbelo. 


Mărturia lui Epifaniu despre acești gnostici are o mare valoare, 
căci nu este luată din cărţi şi din relatările calomnioase, ci este trăită 
de el și cunoscută în amănunte. El scrie despre Barbelognostici: „Ei 
pun soțiile lor în comun şi în cazul cînd vine cineva străin de secta lor, 

ei au un semn de recunoaştere pe care îl fac între oameni și femei și 
între femei şi oameni. Acest semn constă, atunci cînd își dau mîna ca 
să se salute, dintr-un fel de gidilat în palmă pe care îl fac dacă noul 
venit aparţine sectei lor. 

De îndată ce s-au recunoscut unii pe alţii, se aşează să facă ospeţe. 
Ei servesc miîncăruri delicioase, beau vin şi mănîncă carne, chiar cei 
săraci. După ce au benchetuit bine şi și-au umplut vinele, ca să spun 
aşa, cu un surplus de forţă, ei trec la destrăbălare. 

Bărbatul părăsește locul de lingă soţia sa, spuniîndu-i: « Ridică-te 
şi împlineşte agape cu fratele ». Nenorociţii au relaţii sexuale unii cu 
alţii“ (Panarion, V, 12). 

Această promiscuitate dezgustătoare era apoi însoţită de un cult 
al spermei şi al sîngelui menstrual care ar reprezenta sămiînţa lui 
Barbelo. În fine provocau avorturi femeilor însărcinate şi fetusul era 
macerat într-un mortar, amestecat cu miere şi diferite condimente sau 
cu uleiuri parfumate. Ei se împărtăşeau cu această pastă de fetus 
triturat (ibidem, XXVI, 4—5). Epifaniu numește secta lor o 
comunitate de porci şi de cîini. 

f) Gnoza carpocratienilor. Această grupare gnostică ar fi fost 
întemeiată, după Clement din Alexandria, de către un oarecare Carpo- 
crate şi de fiul său Epifaniu făcut cu o femeie Alexandreia. Carpocrate 
l-a instruit pe fiul său în disciplinele enciclopedice şi în filosofia pla- 
tonică. Epifaniu a murit însă la virsta de 17 ani după ce a fundat secta 
Carpocratienilor şi a fost adorat ca un zeu. El a lăsat o carte, Despre 
Dreptate, din care Clement din Alexandria reproduce un lung extras. 
Vom cita acest extras pentru ideile sale destul de progresiste pentru 
epoca sa: „Justiţia constă într-o comunitate de egali. Același cer se 
desfăşoară şi îmbrăţişează circumferința pămîntului, noaptea arată 
de asemenea toate astrele ei; cît despre soare, autor al zilei şi tată al 
nopţii, Dumnezeu l-a făcut să strălucească de sus deasupra pămîntului 
în mod egal pentru toţi oamenii care pot să-l vadă. 

Ei îl văd cu toţii în comun, căci el nu face nici o deosebire între 
bogat şi cerşetor, suveran, nebun ori înţelept, femeie sau bărbat, om 
liber sau rob. Înseşi animalele cele fără de rațiune nu au nici o greutate 
să-l vadă, căci Dumnezeu a revărsat de sus peste toate fiinţele lumina 
soarelui ca un bun comun şi a arătat dreptatea sa atit celor buni cît 
şi celor răi. Nimeni nu poate să posede mai mult sau să fure pe aproapele 
său, spre a dubla partea sa de lumină. Soarele face să crească iarba 
pentru folosul comun al tuturor animalelor și dreptatea sa este împăr- 
ţită între toţi în comun şi în mod egal... 


În afară de aceasta, totul a fost răspîndit în mod egal pentruo 
specie (animală) oarecare. După principiul folosirii în comun, hrana a 

fost răspîndită în mod egal pentru dobitoacele care pasc, şi fără ca 
aceasta să fie reglementată de către o lege; dimpotrivă, ea este dată 
de către dărnicia Stăpînului (lumii) tuturor potrivit cu dreptatea sa. 

Chiar pentru naştere nu există o lege scrisă, căci ar fi atunci o 
lege mincinoasă. (Dobitoacele) zămislesc şi nasc în același fel şi trăiesc 
într-o obşte care le-a fost inserată în ele de către dreptate. Ziditorul şi 
Tatăl Întregului a dat tuturor în comun vederea spre a vedea şi legis- 
laţia lui a constituit în mod exclusiv dreptatea ieșită din el. El nu a 
făcut deosebire între bărbat și femeie, între om raţional şi fără de 
rațiune și nici între o fiinţă şi alta... Al tău şi al meu nu au intrat în 
lume decit prin legi şi aceasta a însemnat sfîrşitul oricărei comunităţi. 
Căci ce mai rămîne în comun pentru aceia care nu se bucură nici de 
proprietăţi, nici de bunuri şi nici măcar de căsătorie?... Dar din ziua 
în care comunitatea nu a mai fost înţeleasă în sensul unei egalități şi a 
fost deformată de către Lege, de atunci ea a produs pe hoţ care fură 
roadele și animalele. Întrucît Dumnezeu a creat totul pentru înfrup- 
tarea comună a oamenilor, a unit pe om cu femeie pentru ca să aibă 
relaţii în comun şi a reunit de asemenea toate fiinţele vii spre a-şi 
arăta dreptatea sa ca pe o comunitate în egalitate. Dar cei care s-au 
născut graţie acesteia, au renegat originea lor ce se trage din ccmunitate 
care apropie pe oameni“ (Clement din Alexandria, Stromat., III, 
2—9 şi 3—9). 

Ceea ce este deosebit în gnoza Carpocratienilor şi îi separă de toate 
celelalte doctrine este doctrina metempsihozei, dusă la consecinţele ei 
extreme. Sufletul poate să intre fie într-un corp omenesc, fie într-un 
animal, fie într-o plantă. Această formă de migraţie a sufletelor este 
o veche credinţă greacă, care s-a propagat în decursul antichităţii. 
Hindușşii constată numai migraţia dintr-un corp omenesc în alt corp 
omenesc. Filosofi greci cum au fost Pitagora şi Empedocles au susţinut 
că sufletul uman trece în animale şi păsări chiar. Pitagora credea că a 
fost cocoș în altă viaţă, iar Empedocles spunea că a fost copil, fată 
tînără, plantă, pasăre, peşte surd şi clătinat de valuri (Diels, 24, 
B 117). Natura schimbă orice lucru și îmbracă sufletele cu veşminte 
corporale străine (Diels, 21, B 126). În vremea transmigraţiunilor lor 
oamenii se prefac mai cu seamă în animale — în lei care locuiesc în 
munţi — şi în pomi, în lauri cu frunzele lor atît de frumoase (Diels, 
21, B 127). Orfismul, după Empedocles și Pitagora, a susţinut transmi- 
grarea sufletelor ca şi filosofia greacă din sec. VI—V î.e.n., de unde 
această doctrină a trecut la Platon iar de aici în religiile de mistere, 
în neoplatonism şi în cele din urmă la gnostici. 

5. Cauze sociale, economice şi politice ale apariţiei gnosticismului 


Grupările gnostice apar şi se înmulţesc într-un mod uimitor în a 
doua jumătate a sec. I e.n. şi se menţin pînă în secolul al IV-lea, foarte 
puţine din ele mai dăinuind în sec. V e.n. H. Leisegang enumeră în 
cartea sa, pe care am menţionat-o mai sus, peste 60 de grupări gnostice, 
dar în realitate fiecare sectă gnostică se împărțea în grupări „dizi- 
dente“, astfel că numărul real al sectelor gnostice trebuie să fi fost 
mult mai mare, unele din ele nefiind cunoscute de eresiologii creştini, 
singura noastră sursă de informaţii asupra lor. 


Or explozia aceasta de grupări gnostice a depins de factori istorici, 
politici, economici şi sociali pe care istoricii occidentali ai gnosticismului 
nici măcar nu-i amintesc, văzind în diferitele sisteme gnostice pure 
speculaţii teologice sau pseudofilosofice, fără contigențe de ordin 
material, decisive în explicarea ecloziunii bruște a gnosticismului în 
sec. I e.n. 

Am arătat că gnosticismul apare în regiuni de limbă aramaică și 
la iudei sau la samariteni, mişcarea eseniană fiind aceea care constituie 
sursa gnosticismului. Desigur, gnosticismul apare în. Palestina atunci 
cînd romanii — toleranţi din punct de vedere religios — împiedică 
autoritățile Templului din Ierusalim să exercite o constringere reli- 
gioasă, iar pe de altă parte dau deplină libertate samaritenilor să-şi 
expună doctrinele chiar eretice. Că samaritenii, încă înainte de apariţia 
gnozelor lui Simon Magul, Dositei sau Satornil, interpretau Scriptura 
în chip alegoric şi foarte diferit de cel al iudeilor, se poate constata din 
acuzaţia ce i se aduce lui Hristos de către ascultătorii săi: „Oare nu 
zicem noi bine că tu ești samaritean și ai drac?“ (Jo., VIII, 48). 


Trebuie luat s&ama că în tot Imperiul roman preoţii diferitelor 
culte, religii, secte, deci şi preoţii grupărilor gnostice erau scutiţi de 
serviciul militar şi nici nu plăteau vreun impozit, avantaje considera- 
bile dacă ne gîndim că acest impozit — censul — era destul de ridicat 
(Fredouille, Jean-Claude, Enciclopedia civilizaţiei și artei romane, 
trad. rom., Bucureşti, Ed. Meridiane, 1974, p. 223). lar aceia care 
intemeiau secte gnostice erau preoţii acestor culte şi ei numeau preoți, 
la rîndul lor, în diferite oraşe ale imperiului, desigur după ce primeau 
compensaţii materiale importante. 


Pe de altă parte, multe grupări gnostice cereau adepților lor să 
trăiască în sărăcie, dăruind averea lor însăşi sectei sau averea cre- 
dincioșilor devenea proprietatea comună a sectei, administrată evident 
de preoţii acesteia. Astfel că era o cale rentabilă de a-şi asigura venituri 
însemnate, aceea de a funda o sectă, de a îi preot ori slujitor al unei 
astiel de grupări. Şi nu este de mirare că mulţi şarlatani şi escroci au 

devenit șefi ai unor astfel de grupări gnostice, aşa cum s-a remarcat 
de numeroși cercetători ai acestui curent. 

Apoi multe din sectele gnostice predicau promiscuitatea sexuală 
şi un libertinaj marcat, dînd frîu liber poftelor şi dorințelor înfrînate 
mai înainte. Alte secte, în așa-zisele lor misterii, celebrau, precum 
Barbelognosticii şi grupările apropiate de ele, orgii greu de închipuit 
care, desigur, atrăgeau pe mulţi în rîndul lor, dar mai cu seamă incitau 
pe slujitorii acestor secte să recruteze cît mai mulţi adepți. 

După anul 70 cînd a fost distrus Templul din Ierusalim, evreii, 
iudeo-creştinii şi chiar creştinii din Imperiul roman, nu numai din 
Palestina, au fost siliţi să plătească — în locul impozitului datorat 
Templului din Ierusalim care nu mai exista — un alt impozit, așa-zisul 
fiscus judaicus în valoare de două drahme anual. Această dare se 
plătea în folosul templului lui Iupiter Capitolinus. Aderarea la aceste 
secte gnostice îi scutea pe mulţi evrei sărăciţi şi izgoniți din casele lor 
Şi din oraşele lor din Palestina, precum şi pe creștini, de plata acestui 
impozit destul de mare. 


Trebuie accentuat că puterea romană a dat ajutor extinderii 
sectelor gnostice, pentru că romanii erau ostili atît iudeilor cît şi creşti- 
nilor. ludeilor, fiindcă aceștia se răsculaseră împotriva lor în războiul 
de cinci ani (66—71 e.n.) care s-a terminat cu cucerirea Ierusalimului 
şi dărimarea Templului, apoi se răsculaseră şi după accea, pe vremea 
lui Traian, în 115 e.n., în Egipt, Cirenaica, Cipru, precum şi în Mesopo- 
tamia; în fine, pe vremea împăratului Hadrian cînd izbucnește răscoala 
condusă de Bar Kochba (132—135 e.n.). Se ştie că după această mare 
răscoală se interzic cu străşnicie în tot răsăritul Imperiului roman: 
circumcizia, păzirea sabbatului şi studierea Bibliei, — sub ameninţarea 
pedepsei cu moartea pentru cei ce calcă aceste interdicții. 


"Romanii erau extrem de ostili și creştinilor, pe care i-au prigonit 
fa mod sîngeros pînă în vremea lui Constantin cel Mare; creştinii erau 
socotiți de romani drept „vrăjmași ai neamului omenesc“ după expresia 
celebră a lui Tacitus. 


În aceste condiţii, nu încape îndoială că mișcările gnostice care 
subminau şi creștinismul şi iudaismul au putut fi ajutate şi încurajate 
de către romani, care vedeau în ele religii idolatrice în care se mențineau 
şi erau adoraţi un mare număr de entități divine ca şi în păgînismul 
grec sau roman. | 


Atracția exercitată de gnosticism asupra unor supuşi ai Imperiului 
roman trebuie explicată prin atracţia faţă de orgii, faţă de o viaţă 
sexuală destrăbălată şi uşoară şi poate și faţă de unele avantaje ma- 
teriale în sectele gnostice în care bunurile erau în comun, cei săraci 
fiind astfel întreţinuţi din averea colectivă a sectei. 

Este mai greu de admis că numeroasele scrieri ale gnosticilor — 
scrieri de „propagandă“ ca să spunem aşa menite să recruteze aderenţi 
— au putut determina pe mulţi să devină adepţi ai acestor secte. 
Căci aceste scrieri presupuneau un înalt nivel de cultură pe care nu 
putea să o aibă populaţia sătească din Egipt, din Siria sau Palestina. 
Aceste scrieri recrutau mai ales oamenii înstăriți avind un nivel cultural 
mai ridicat. Or tocmai astfel de oameni înstăriți, posedind averi în orașe 
şi la sate erau utili sectelor gnostice, căci sporeau veniturile acestora. 

Desigur, este posibil ca printre gnostici să se fi utilizat tehnicile 
de extaz folosite în misteriile greceşti, în special pentru a le întări 
convingerile asupra originii divine a doctrinelor gnostice. Astfel de 
tehnici de extaz ne sînt, desigur, descrise şi enumerate în scrierile 
gnostice din care posedăm destul de puţine dealtfel și cuprinse în afară 
de Pistis Sophia în biblioteca gnostică de la Nag-Hammadi (cf. Con- 
stantin Daniel, Orientala mirabilia 1, Buc:, 1976, p. 50). 

Banchetele în comun date de Barbelognostici şi de alţi gnostici 
ne fac să bănuim că se foloseau substanţe halucinogene la acestea, 
poate de tipul unui extras din Atropa belladonna (mătrăgună) ori 
Hyoscyamus niger (măselariţă) sau a unor substanțe extrase din 
Cannabis indica (cînepă) ori extrase din plante care puteau crea stări 
onirice sau oniroide (în stare de veghe), plante ce creșteau şi se aflau 
în Egipt. Amintim că extazul profetic se obținea în Grecia antică de 
către Pitia de la Delphi prin mestecarea unor frunze de laur (=ciumă- 
faie, Datura stramonium) care dădeau stări confuzive, halucinatorii 
şi prin şederea pe un trepied deasupra unui loc — o crăpătură în 
stîncă — din care se degajau gaze, probabil CO2, gaz euforizant și care 
dă stări coniuzive şi el. 

Pe de altă parte, fumigaţiile de Cannabis indica. tsau cînepa), 
aşa cum făceau și sciţii (Herodot, IV, 75), puteau_duce la trăiri onirice 
şi oniroide care să reprezinte experienţe halucinatorii durabile ce 
puteau fi interpretate în chip mistic de gnostici. 

Că unii gnostici au avut viziuni, ştim din cele ce a scris Valentinian, 
unul din şefii unei şcoli gnostice egiptene, care ar îi văzut că îi apare 
un copil nou-născut ce i-a Spus că este Logos-ul însuși (Hippolyt, 
Elenchos, VI, 42, 2). Apoi același Valentinian a scris un Psalm în care 
relatează o astfel de viziune a sa: 

“Văd totul amestecat cu Pneuma în ether, 

Văd spiritul care este purtat de Pneuma, 

Trupul atîrnat de suflet, 

Sufletul atîrnat în aer, 

Aerul atîrnat de ether, 

Fructe ieşind din noian, 

Un copil mic ridicîndu-se din mitră“ 

(Hippolyt, Elenchos, VI, 36,7). 

Acelaşi caracter vizionar îl are o altă scriere a lui Valentinian 
care descrie creaţia lumii. Se foloseau de către gnostici, probabil, 
procedee iluzioniste care puteau crea post-imagini şi iluzii optice. Astfel, 
un papirus magic egiptean descrie cum poate fi văzut zeul Harpocrate 
În flacăra unei lămpi aprinse. 

În fine, nu este exclus ca mulţi gnostici să fi utilizat tehnici ilu- 
zioniste pe care le întrebuinţau şi preoţii în Egiptul faraonic, adică 
ventrilogi şi tuburi pneumatice prin care se auzeau voci (cîr. Constantin 
Daniel, Civilizaţia Egiptului faraonic, Buc., 1976), ori procedeele 
iluzioniste utilizate în misteriile de la Eleusis sau Samothrace unde cei 
iniţiaţi pretindeau că au văzut pe zei şi destinul lor după moarte, — 
în realitate efecte optice obţinute prin trecerea bruscă de la întuneric 
la lumină, sau prin şedere îndelungată în coridoare întunecate şi 


izolare sensorială completă (aşa-zisa sensory deprivation, cfr. supra, 
pp. 224—225). 


6. Mandeenii și gnoza lor 


În 1652 apărea la Roma cartea lui Ignatiu de Jesu, călugăr carmelit 
desculţ, care trăise multă vreme la Bagdad şi în Irakul de azi, carte 
în limba latină intitulată: Expunere asupra originilor, riturilor şi 
erorilor creştinilor Sfintului Ioan. Opera aceasta a stîrnit un mare 
interes la apariţia ei. Misionari catolici şi călători au adus din Iran şi 
din Imperiul otoman un număr însemnat de texte mandeene care nu 
au fost traduse, nici citite, fiind lăsate în depozitele bibliotecilor mari 
din Europa pînă în secolul al XIX-lea. În 1816 a apărut, în Europa, 
prima carte mandeeană: Ghinza (Comoara) sau Sidre Rabba (Cartea 
cea mar6), ce reprezenta, într-adevăr, opera capitală a literaturii man- 
deene. Dar textul nu putea fi utilizat ştiinţific întrucît era în siriacă 
(Matth. Norberg, Codex Nasaraeus, liber Adami Appelatus, Tom. 
I—III, Londoni, 4815—1816, în litere siriace cu traducere latină). 
De abia Heinrich Petermann (Thesaurus sive Liber Magnus vulgo 
„Liber Adami“ appelatus, Tom. I—II, Leipzig, 1867) a făcut să apară 
un text utilizabil științific. Apoi J. Euting a publicat textele man- 
deene cu privire la botez şi la slujba de înmormîntare (Qolasta oder 
Gesänge und Lehren von der Taufe und dem Ausgang der Seele, Stutt- 
gart, 1867). Au urmat apoi scrierile filologice ale lui Th. Nöldeke 
(Über die Mundart der Mandäer, Göttingen, 1862; idem, Mandäische 
Grammatik, Halle, 1875). De la aceste lucrări începe studiul științific 
al -scrierilor mandeene. Th. Nöldeke a arătat că limba mandeenilor 
este înrudită cu acea a Talmudului din Babilon, dar în timp ce aceasta 
era vorbită în partea superioară a văilor Tigrului şi Eufratului, man- 
deeana era vorbită în părțile sudice, constituind un dialect răsăritean 

al limbii aramaice. După Th. Nâldeke, W. Brandt traduce o serie de 
texte mandeene (Mandăische Schriften, Göttingen, 1893; idem, Die 
mandăische Religion, ihre Entwicklung und geschichtliche Bedeutung, 
Leipzig, 1889). Dar cel care a făcut să apară cea mai mare parte a 
textelor mandeene a fost Mark Lidzbarski (1868—1928), cu introdu- 
cere, note şi traduceri (Das Johannesbuch der Mandăer, I—II, Giessen, 
1905—1915; idem, Mandă:sche Liturgien, Berlin, 1920; Ginză, der 
Schatz oder Das grosse Buch der Mandăer, Göttingen, 1925). 

Un dicţionar al limbii vorbite de mandeeni s-a publicat de Lady 
E. S. Drower şi Rudolf Macuch (A Mandaic Dictionary, Oxford, The 
Clarendon Press, 1963). 

În ultimele trei decenii s-au publicat de asemenea texte magice 
mandeene, texte pe amulete, pe filacterii, apoi un codex astrologic 
(Lady E. S. Drower, Book of the Zodiac, London, 1949). În fine, legende 
mandeene pe monedele regatului Charcena în sudul Babiloniei. 

Despre mandeeni, riturile și viaţa lor au scris mulţi misionari 
creştini, dar un studiu amănunţit a fost făcut doar în 1854 despre un 
grup de mandeeni ce trăiau la Suq es-Sujuh (J. H. Petermann, Reisen 
im Orient, II. Bände, Leipzig, 1861 ; idem, Uber die gnostische Sekte der 
Mandăer, în „Deutsche Zeitschrift f. christliche Wissenschaft und 
christliches Leben“, nr. 5/1854, nr. 7/1856). Un preot al mandeenilor 
convertit la creştinism a descris în mod minuţios religia și cultul acestor 
gnostici (M. N. Siouiffi, Etudes sur la religion des Soubbas ou :Sabeens, 
Paris, 1880). Acesta trecuse la creştinism în 1875, după ce primise 
învăţătură şi studiase religia mandeeană spre a deveni preot. Scrierea 
lui Lady E. S. Drower (The-Mandaeans of Iraq and Iran, Oxford, 1939), 
care a locuit multă vreme cu mandeenii în sudul Irakului şi în Iran 
descrie cultul lor, legendele, riturile, obiceiurile şi folclorul lor — 
reprezentînd o sursă însemnată pentru descrierea vieţii mandeenilor. 

De remarcat este însă că în raport cu micimea acestei secte — cu 
numărul mic de membri ai ei — literatura lor este imensă, plină de 
inventivitate şi de fantezie. 

a) Controversele cu privire la originea mandeenilor şi la raporturile 
lor cu alte religii. Odată cu apariţia traducerilor lui Marc Lidzbarski 
din textele mandeene, istoricii religiilor şi în special ai creştinismului 
şi ai iudaismului au început să privească textele mandeene cu.cel mai 
mare interes. 

Primul, W. Bousset, a afirmat că mandeenii erau adepţii unei 
doctrine gnostice (Hauptprobleme der Gnosis, Göttingen, 1907; idem, 
Die Religion der Mandăer, „Theologische Rundschau“, vol. XX, 1917, 
p. 185 sq.), iar un autor german, Johann Friedrich Kleuker 
(1749—1827), rămas necunoscut, arătase la începutul secoluluial 
XIX-lea, pe baza scrierii lui M. Norberg, că mandeismul îşi are rădăcina 

în sincretismul gnostic precreştin şi are relaţii cu religiile orientale și 
de asemenea unele similitudini cu Evanghelia după Ioan. R. Rei- 
tzenstein (1861—1931) a continuat ideile lui W. Bousset şi a observat 
gnosticismul în religia mandeeană, accentuînd importanţa pe care o 
prezintă existenţa unui mîntuitor în scrierile pre-creştine. Acelaşi 
cercetător german a scos în evidenţă elementele iraniene în sincretis- 
mul mandeean. Pe de altă parte, el aşează creștinismul în centrul 
discuţiei asupra mandeismului, ceea ce face ca dezbaterea asupra 
originii, rolului şi semnificației doctrinelor mandeene să capete un 
caracter pasional şi să provoace controverse intense între anii 
1920—1933, controverse care nu au încetat nici astăzi și despre care 
vom schiţa unele aspecte. Astfel, Rudolf Bultmann din şcoala istorico- 
religioasă, încă din 1925 şi 1928, afirma însemnătatea izvoarelor 
mandeene şi manicheene pentru înţelegerea Ev. Io. (R. Bultmann, 
Untersuchungen zum Johannesevangelium, „Zeitschrift für Neutesta- 
mentliche Wissenschaft“, XXVII (1928), pp. 113—163). El a fost 
imitat de o mulţime de autori germani și străini, printre care şi M.-J. 
Lagrange care în două articole din „Revue Biblique“ (1927 şi 1928) 
a scris despre însemnătatea acestor texte mandeene pentru înţelegerea 
Evangheliei lui Ioan. Dar în contrast vădit cu aceste opinii erau părerile 
multor teologi europeni care negau orice relaţie posibilă între creştinis- 
mul primitiv şi mandeeni; H. Lietzmann a răsturnat această relație 
posibilă şi a expus teza conform căreia mandeenii au fost mult înriuriți 
de creştinismul nestorian existent în Siria de răsărit şi în Imperiul 
persan. 

Poziţia lui H. Lietzmann a fost urmată de mulţi alţi autori, printre 
care şi Alfred Loisy (Le Mandeisme et les origines chretiennes, Paris, 
1934). 

Controversa s-a concentrat asupra problemei originii mandeismului 
şi asupra chestiunii cronologice legată de ea. Adică: credințele man- 
deene sînt originare din Palestina sau din Babilonia? Dacă mandeismul 
este originar din Palestina, atunci se putea aserta o eventuală înrudire 
cu grupul de credincioşi din jurul lui loan Botezătorul şi cu creștinismul 
primitiv, ceea ce aducea cu sine o reprezentare specială a acestui creşti- 
nism primitiv în relaţie sau influenţat de cercul lui Ioan Botezătorul. 
Atunci mandeenii — care îşi spuneau adepţi ai lui loan Botezătorul — 
şi creștinii ar fi putut exista ca două grupări rivale şi paralele. 

O serie de lucrări apărute înainte de război au încercat să clarifice 
aceste dispute. Aşa este, de pildă, aceea a lui Joseph Thomas (Le 
Mouvement Baptiste en Palestine et Syrie, Gembloux, 1935) şi, în 1941, 
comentariul la Evanghelia după Ioan a lui R. Bultmann care afirmă 
în mod peremptoriu că terminologia şi stilul acestui text nu pot fi 
explicate decit prin influențe şi texte gnostice, în special mandeene. 

Apoi, același autor vrea să demonstreze că creştinismul primitiv este 
impregnat de gnosticism şi că mandeismul cu limba sa artificială 
comună tuturor gnosticilor trebuie pus în relaţie cu Palestina. Lucrarea 
lui E. Percy (Untersuchungen über den Ursprung der johanneischen 
Theolegie, Lund, 1939) este întru totul opusă acestei teze. Iar autorul 
danez V. S. Pedersen a încercat să deosebească în scrierile mandeene 
straturi diferite care să demonstreze două elemente fundamentale: 
un gnosticism pre-creştin semit occidental şi un gnosticism iudeo- 
creştin cuprinzind botezul şi păzirea sîmbetei. 

În marele tratat Histoire générale des religions, Paris, 1945, tome 
III, pp. 67—83, cunoscutul istoric al religiilor H. Ch. Puech, după ce 
analizează și discută originile mandeismului și relaţiile lui cu creşti- 
nismul, conchide: „rămîne în sensul deplin al cuvîntului o problemă 
deschisă“. g 


Folosind metoda lui R. Bultmann a comparatției stilurilor şi a 
motivelor, orientalistul suedez Geo Widengren (Mesopotamiean Ele- 
ments in Manichaeism, Uppsala, 1946) socoate că mandeismul are un 
l:mbaj religios pregnostic sau gnostic inițial, a apărut în Mesopotamia 
înainte de creștinism şi este inserat în concepţiile babiloniene (doctrina 
religioasă a lui Tammuz) şi iraniene. 

Un alt orientalist suedez, Torgny Săve-S6derbergh, a demonstrat 
similitudini între Psalmii lui Thoma, de origine manicheană, găsiţi 
în Egipt, în coptă și părți din literatura mandeeană, ceea ce ar proba 
originea vestică a mandeismului (Studies in the Coptic Mănichaean 
Psalm- Book, Uppsala, 1949). S-a putut demonstra însă că vechea religie 
babiloniană, cu influențele ei iraniene a avut influenţă şi în Siria şi 
Palestina, astfel că este posibilă o fază premandeeană în vest (W. 
Baumgartner, Neues zur Mandăerfrage, „Theologische Zeitung“, Basel, 
VI (1950), p. 401). 


După R. Macuch, în „Theologische Zeitung“, LXXXII (1957), 
p. 401 sq., pe temeiul unui nou text mandeean, legenda Haran-Gawaite, 
originea palestiniană a acestei secte ar fi certă, plecarea din Palestina 
ar fi avut loc pe vremea regelui part Artabanos III. Cercetînd ritualul 
botezului mandeean, care se repetă frecvent la același individ, E. 
Segelberg a putut să demonstreze “originea vest-semită a botezului 
mandeean (Maşbūiā. Studies in the Ritual of Mandaean Baptism, 
Uppsala, 1958). 

b) Doctrinele mandeene. Textele sacre ale mandeenilor par să fi 
fost scrise şi codificate, în mare parte, în secolul al VIII-lea e.n., atunci 
cînd aceştia au fost nevoiți să demonstreze arabilor că sînt „oameni 
ai cărţii“ la fel ca iudeii şi creştinii şi de aceea pot beneficia de o legis- 
laţie coranică mai tolerantă. 

Apelaţia de „mandeean“ ar deriva de la termenul aramaic manda, 
„cunoaştere“, care la rîndul lui trebuie raportat la verbul aramaic 
Ida“, „a cunoaşte“ Nb, în siro-aramaică uó , „Scientia, intellec- 
tus“); n din manda este efectul unei consoane d ocluzivă prenazalizată 
(cfr. H. A. Gleason, Introduction à la linguistique, tr. franç., Paris, 
1967, pp. 199—201). Mandeeni, mandaya, sînt „oamenii conştiinţei“, 
ai gnozei, fiindcă manda, „cunoaştere“, corespunde grecescului yvõoiç 

gnosis), „gnoză“, „cunoaștere“. O altă etimologie a termenului de 

mandeean este aceea propusă de Lady E. S. Drower, numele fiind pus 
în paralelă cu mandi, „sanctuarul“, „templul“ mandeenilor, dar se 
pare că această ultimă etimologie nu a găşit o acceptare generală. De 
fapt mandeenii işi spun între ei nasoraia, „nazareeni“, care trebuie 
tradus prin „observanţi“, „păzitori ai doctrinei“, de la verbul aramaic 
nedar, 4% , „a face un legămint“. Alt nume al mandeenilor este 
sabaya, „botezaţii“, de la verbul vest-aramaic seba“, „a boteza“, „a 
scufunda în apă“, — cfr. ebr. Y2%, șb, „baptizavit“. 

Doctrinele mandeene sint cuprinse în trei mari colecţii de texte 
care conţin. principalele: idei ale acestor gnostici, după numele pe care 
şi-l dau ei înşişi. 

Cea dintîi este Ghinza (Comoara) sau Sidra Rabba (Cartea cea 
mare) care e şi colecţia cea mai însemnată ; conţine două grupe de texte 
inegale ca mărime. Cea mai mare este aşa-zisa Ghinza din dreapta; 
cuprinde -doctrinele mandeene despre cele două lumi, despre cel dintii 
om (Proto-adam), despre Mesagerul ceresc etc. Cartea VII din această 
culegere cuprinde maxime atribuite lui loan Botezătorul, iar cartea V, 
în capitolul al IV-lea, relatează botezul Mesagerului ceresc făcut de 
Ioan Botezătorul în apele Iordanului. 

Ghinza din stinga, mai scurtă, conţine învăţăturile privitoare la 
soarta omului după moarte, la ascensiunea sufletului în lumea de sus. 

A doua colecție mare de texte mandeene se numește fie Sudra 
d° Yahya (Cartea lui loan), fie Draše d° Malke (Cuvintări ale regilor). 
Ea prezintă şasezeci și şapte de fragmente care tratează aceleaşi teme 
ca precedenta colecţie, dar și fragmente cu privire la Ioan Botezătorul, 
la “Maria mama lui Isus şi la Mesagerul ceresc. 


În fine, a treia culegere se numește Qolasta (Culegere) ; i se dă de 
asemenea numele de Sidra d° Nismata (Cartea sufletului) şi are o sută 
trei poeme grupate ìn patru părţi, care se raportea?ă toate la ritualul 
botezului şi la liturghia pentru morți. 

Din cărţile mandeene se pot degaja o serie de concepţii esenţiale 
ale doctrinei lor. Există doi dumnezei: Dumnezeul bun care are grijă 
de cei buni şi Dumnezeul viclean şi rău al cărui nume este Adonai și 
este Dumnezeul iudeilor din Vechiul Testament. Tot V.T., după doc- 

trinele mandeenc, este o carte mincinoasă și impură. Adonai, Dumne- 
zeul cel rău, are ca sfătuitor pe Duhul Sfînt pe care mandeenii îl acoperă 
de ocări şi insulte. Adonai are de asemenea drept ajutor cele șapte 
planete, căci mandeenii sînt vrăjmaşi ai astrologiei, așa precum urăsc 
pe iudei şi pe creştini. 

Lumea de sus a Dumnezeului bun este opusă lumii de jos a Dumne- 
zeului rău, lume care este locul întunecimilor, al beznei. Lumea de sus 
este împărăţia luminii. Dar acest dualism nu este absolut, căci Dumne- 
zeul bun intervine prin crearea lumii de jos, de asemenea prin revelaţia 
sa pe care o face cunoscută lumii de jos prin trimisul său Mesagerul 
ceresc pe care textele mandeene îl numesc Manda d° Hayye, „cunoaş- 
tere“, „gnoză a Vieţii“. Religia luminii, întemeiată de Mesagerul 
ceresc, se opune la șapte religii ale beznei, ale întunecimii, printre care 
trebuie menţionate: mazdeisnmiul, iudaismul, creştinismul,manicheismul 
şi islamismul. De aceea Isus Hristos este considerat de mandeeni ca 
un profet fals, un proroc mincinos. Adevăratul profet este uneori 
identificat în textele mandeene cu Mesagerul Vieţii, alteori cu loan 
Botezătorul care, persecutat de iudei de la naşterea lui, s-a retras 
departe pe malurile Iordanului și a strîns în jurul său un grup de ucenici 
credincioşi întemeind obștea mandeeană. 

Sufletul omului merge după moarte în rai, în „Cetatea Vieţii, 
Cetatea luminii“ dacă este miîntuit de Liberatorul care, nu este altul 
decît Mesagerul ceresc sau Omul-Dumnezeu, care, după unele texte 
mandeene, coborînd din cer, a botezat pe Ioan Botezătorul. 

Cît despre loan Botezătorul, este născut dintr-o mamă foarte 
bătrînă şi dintr-un tată vîrstnic, căci susțineau că loan „a coborit 
din ceruri şi a fost introdus după aceea în mitra mamei sale și a fost 
născut după nouă luni“. Așadar, mandeismul este o religie revelată 
prin sosirea în lume a Mesagerului ceresc care a învăţat pe credincioși 
adevărul, cum susţin aceste texte. 

c) Cultul, ritualul şi practicile religioase ale mandeenilor. Desigur, 
cultul și formele lui sînt acelea care reprezintă conţinutul spiritual real 
al unei religii şi de accea trebuie să fie cercetat cît mai complet. Dar se 
pare că s-a acordat un loc limitat în scrierile cu privire la mandeeni 
cultului şi riturilor, tot interesul cercetătorilor centrindu-se pe doc- 
trinele lor şi pe textele ce le posedau (Rudolph Hunt, Die Mandărr, 
Bd. I—II, Göttingen, 1961, vol. II, p. 15 sq.). 

Mandeenii au locuri de cult care nu sînt nici temple, nici biserici, 
ci mai degrabă nişte construcţii foarte simple ce pot fi numite „colibe 
de cult“, construite din trestie şi lipite între ele cu argilă, avind o 
poartă strîmtă şi scundă așezată totdeauna spre sud, astfel ca cel ce 
intră să privească spre nord; apoi nu au ferestre şi nici'vreo decorație 
interioară, icoane, statui ori picturi. Toate ceremoniile mandeene au 

loc în afara acestei colibe — care nu este deosebită de multe locuințe 
din Iranul de sud — afară doar de o -singură ceremonie, masiqta, 


„Slujba pentru morţi“. 
În scrierile mai vechi, această mică clădire e numită maskna, în 


cele mai noi mandi (în mod curent bimanda, de la bit, „casă“, manda, 
„gnoză“, „cunoaştere“). Aceste mici temple se află totdeauna pe malu- 
rile unor ape curgătoare, căci botezul mandeean se face numai în ape 
curgătoare şi nu prin imersiune în apă într-un cazan (cristelniță) ca 
la creştini sau într-un bazin ca băile rituale (mikva) ale iudeilor. De 
la această apă curgătoare se sapă două mici canale la un iezer așezat. 
la sudul templului, astfel ca să existe totdeauna „apă vie“ lingă 
templu. 

Templul, cu micul lac de lîngă el, este adesea înconjurat cu un 
gard. În vechile texte mandeene nu se scrie nimic despre acest mic 
lac de lingă temple, ci se prescrie botezul în rîuri, ceea ce se mai prac- 
tică şi astăzi. 

Din scrierile mandeene reiese că obştea acestor gnostici este comu- 
nitatea luminii în această lume a beznei, comunitatea vieţii veşnice, 
a aleşilor, care a fost creată încă înainte de zidirea lumii. Pe de altă 
parte, sufletele celor răposaţi dintre mandeeni alcătuiesc, împreună 
cu ființele luminii uthra, „îngerii“ şi cu „fiii luminii“, adică mandeeni 
în viaţă, o obşte a celor înfrăţiţi între ei. 

În ceea ce privește clerul mandeean, se întîlnesc în textele man- 
deene multe trepte de iniţiere în doctrinele sectei. Preoţii nu sînt. 
deosebiți de simpli credincioși ca ın manicheism. Preoţii sînt numiţi 
fie „învățători“, fie „înţelepţi“, fie „desăvîrşiţi“; peste preoţi exista. 
pe vremuri un fel de episcop num Ganzibras și de asemenea „căpetenie: 
a poporului, r:s“ ama. | 

Dintre obiectele folosite în cultul mandeean trebuie menţionată 
baniera (drobsa) care este o cruce mare pe partea orizontală a. căreia 
este fixată o pînză albă lungă încolăcită în jurul ei.Această banieră. 
nu e numai un steag, ci şi un simbol al lumii de lumină. Un alt obiect. 
de cult al mandeenilor este toiagul de lemn de măslin pe care îl poartă 
preoții şi cu ajutorul căruia îndeplinesc multiple acte sacrale. Se ştie: 
că în multe religii „toiagul cel sfint“ are un rol de seamă. 

Pe lîngă acest toiag, preoţii mai au un inel cu pecetie (isgta) 
care nu e folosit decît la slujba de îngropăciune pentru a pecetlui 
„scrisoarea“ către lumea de apoi, — o sticluţă cu undelemn — pe care 
cel răposat o duce cu el. Acest inel aparţine „lumii de lumină“, de 
aceea e dc aur, în vreme ce un inel de fier (skandola) e simbol al forțe- 
lor rele şi « purtat doar la mîna stingă, fiind un talisman împotriva 
duhurilor rele. Ombilicul copilului nou-născut e pecetluit cu acest inel 

de fier şi mireasa îl primeşte la nuntă, apoi mormîntul este pecetluit 
cu el. 


În micul templu mandeean există o masă făcută din argilă ames- 
tecată cu paie, pe care stau un vas cu tămiie şi un vas în care se pun 
cărbunii pentru arderea tămiiei. Afară de acestea se folosesc: ulei de 
sesam, sare, benzoe, smirnă, răşini, pentru diferite operaţii magice 
şi cultice. i 

Important pentru cultul mandeean este interzicerea folosirii vinu- 
lui, care este foarte strictă pentru toţi preoţii, vinul fiind mijlocul 
cu care ameţește Duhul Sfînt, de care mandeenii se leapădă. Totuşi, 
se utilizează vin amestecat cu apă, simbolizind forţa vieţii, deşi se 
polemizează aprig cu creștinii împotriva folosirii vinului la împărtă- 
şanie, deși vita-de-vie este simbol al pomului vieții şi a lumii de lumină 
în scrierile mandeene. 

Mirtul (Myrtus communis), cu frunzele lui veşnic verzi, e folosit 
pentru coroniţe şi coroane la botez, la naşteri şi: la căsătorii, la înmor- 
miîntări ; el este simbol al vieţii veșnice şi al nemuririi. Cît despre tran- 
dafir, el este privit cu dispreț şi ură, căci „așa cum se scutură tranda- 
firul se ofileşte şi trupul omului“. Apoi mandeenii cred că planetele 
sînt acoperite cu trandafiri ca stăpîne ale lumii acesteia rele. Trandafirul 
este de asemenea simbol al:sensualităţii şi al inconsistenţei. La fel 
muzica şi instrumentele ei sînt dispreţuite şi batjocorite în chip violent. 
În muzică s-ar fi întrupat toţi demonii răului, aceştia fiind reprezen- 
taţi ca dansînd, cîntînd sau purtind instrumente muzicale. Această 
ostilitate fată de muzică este unică în istoria religiilor şi constituie o 
particularitate a mandeismului. 


Veşmintele sacrale ale mandeenilor exprimă o caracteristică aparte 
a cultului lor: ele trebuie să fie albe. Albul era simbolul lumii de lumină, 
culoarea albă era presupusă că este a etherului şi a lumii cereşti. De 
aceea mandeenii vorbeau de „Iordanul cel alb“, de „vulturul alb“, de 
„susanul alb“, de „baniera albă“, de fructe albe. Dimpotrivă, culoarea 
pestriță este simbol al întunericului şi al trecătorului pasager, căci 
demonii răi poartă veşminte pestriţe, iar păunul cu penele sale multi- 
colore este simbol al demiurgului căzut. 


Chiar azi se consideră că cei ce poartă haine colorate în chip diferit 
păcătuiesc. Mandeenii combat şi ironizează pe cei ce poartă veșminte 
pestriţe, cum sînt unele secte islamice dar şi călugări creștini şi asceţi 
din Siria. Albastru este culoarea Duhului (Ruha) pe care îl ocărăsc 
anandeenii, iar negru şi cenuşiu erau culorile lui Ahriman la iranieni, 
pe cînd călugării sirieni aveau rasele în multe culori, poate fiindcă erau 
găurite, purtind petece de mai multe culori, precum se relatează că ar 
fi purtat Efrem Sirul, Barde“ana şi Mar Babai. Dar și egiptenii, ese- 

nienii, perşii şi manicheenii purtau veșminte albe. Tot astfel catarii, 
care erau urmași ai manicheenilor. 

Din textele mandeene reiese că fiecare mirean mandeean trebuie 
să aibă o îmbrăcăminte rituală (rasta) compusă din cinci pînă la 
șapte piese, iar preoţii îmbrăcăminte formată din șapte pînă la nouă 
piese, cuprinzind: o cămaşe care trebuie să ajungă la glezne, pantaloni, 
o piînză de muselină similară stolei creştine, o legătură pentru cap 
asemănătoare unui turban. Preoţii purtau așa-numita pandama, o 
bucată de pînză peste gură şi nas care trebuie să prezerveze apa şi alte 
obiecte folosite în cult de răsuflarea și de poluarea dată de respiraţie. 
Aceeaşi pînză era folosită de vechii perși ca să împiedice spurcarea focului 
sfint. Aici, în folosirea acestei pînze, se vede limpede împrumutul 
mazdean la mandeeni. 


Mandeenii trebuiau să poarte un briu din 60 de fire de lină, iar 
preoţii erau încununaţi cu o coroană din mătase albă care, alături de- 
inelul de aur şi toiagul, reprezenta puterea spirituală ce o aveau. Am 
menţionat cununile de mirt pe care le purtau mirenii și preoţii la ocazii. 
festive, 

Preoții ei singuri mai poartă părul lung printre mandeeni, căci 
preotul nu are voie să se tundă de cînd este novice, pentru că tăierea. 
părului „este un păcat împotriva luminii“. 


Ceremonia botezului (mașbuta) este extrem de complicată la 
mandeeni, ea se repetă de multe ori la acelaşi individ, nu este un botez. 
unic cum este cel creștin. După scrierile mandeene, botezul este sta- 
bilirea unei legături cu lumea de lumihă şi o întărire a acestei legături.. 
Desigur, botezul mandeean conferă iertarea păcatelor dar se consideră 
şi că este o purificare, deci o curăţire de păcate şi de alte întinări şi: 
spurcări magice. De asemenea, spre deosebire de botezul creştin, celui 
botezat nu i se conferă Duhul Sfînt, care se ştie e vrăjmășit de man- 
deeni. Botezul se face într-o apă „vie“, adică curgătoare şi comportă 
intrarea în apă şi a celui ce se botează și a preotului care botează; 
orice apă „vie“ este numită Iordan şi în ea se face botezul. După imer- 
siunea în apă şi o serie de rituri legate de botez, cel botezat trebuie să 
bea apă din „Iordan“, apoi să fie încununat, să primească o binecuvîn- 
tare prin impoziţia miîinilor preotului, să fie uns cu undelemn ; în fine 
are loc o masă rituală. 

Afară de botez, care se. îndeplineşte de multe ori în viața unui 
credincios, mandeenii practică spălări rituale (lustraţii) care se efec- 
tuează fără preot şi se pot îndeplini zilnic. Lustraţiile zilnice amintesc: 
pe cele islamice persane şi arabe (şiite şi sunite) şi sînt de două feluri: 
una, doar o spălare a miinilor, a feţei şi a picioarelor; cealaltă, impune 
o cufundare în apă de trei ori. 

Alte ceremonii cultice sint mesele comune care se impun şi la 
botez dar şi la alte ceremonii religioase. Se descriu două feluri de astfel 
de mese comune: pitha şi mambuha. La cea dintii se mănîncă pîine 
fără aluat, adică azimă nefermentată, preparată cu apă „vie“ din 
„lordan“ ; cea de-a doua constă din apă „vie“ din acelaşi rîu care este 
băută de credincioşi, în vreme ce o parte din ea este aruncată peste 
umărul stîng (partea malefică). S-au descris mese comune la multe 
ceremonii mandeene: la consacrarea unui templu, la hirotonisirea unui 
preot, la nunţi, dar şi la înmormintări. 

Slujba de înmormintare (masigta) este extrem de lungă şi de 
complicată şi ea vrea să obţină ascensiunea sufletului în împărăţia 
luminii. După înmormiîntare urmează o mare masă comună, la fel ca 
şi la ceremoniile de amintire a celor răposaţi (dukrana, „parastas*). 

d) Paralelisme și înriuriri străine asupra gnosticismului mandeean. 
Dacă problema originilor gnozei mandeene, a regiunii în care s-a dez- 
voltat pentru întîia oară, a dat şi dă încă loc la dezbateri ample, pro- 
blema influențelor ce s-au exercitat asupra mandeenjlor și a paralelis- 
melor dintre gruparea mandeeană și alte religii sau secte din Orientul 
de Mijloc pare mai ușor de clarificat. Am arătat că dezbaterea care 
separă pe istoricii religiilor pînă în zilele noastre este statornicirea 
originii grupării mandeene: este ea originară din Mesopotamia și 
Babilonia sau a luat naştere în Siria şi Palestina şi deci este paralelă 
sau derivată din creştinism, ori este anterioară creștinismului așa cum 
au fost şi Ioan Botezătorul şi ucenicii lui anteriori lui Hristos și disci- 
polilor săi? Mai simplu pare a fi de a stabili prin metoda comparatistă 
paralelisme sau înriuriri ale unor religii din Orientul de Mijloc asupra 
mandeenilor şi prin aceasta să se poată da un răspuns indirect spinoasei 
chestiuni a originii mandeenilor. 

În acest scop vom enumera pe rînd punctele de contact, para- 
lelismele sau influenţele ce s-ar fi putut exercita asupra acestei miste- 
rioase secte a mandeenilor din partea unor religii din Orientul Mijlociu: 

I. Iordanul, acest fluviu mic ce se varsă în Marea Moartă, după 
ce izvorăşte din înălțimile Hermonului şi străbate lacul Genezaret, 
are un rol foarte însemnat în lumea de reprezentări a mandeenilor. 
În Biblie, o serie de miracole se leagă de acest rîu: trecerea miraculoasă 
a lui de către lisus Navi împreună cu iudeii (Iisus Navi, III, 8—17) 
sau vindecarea de lepră a arameeanului Neeman prin spălare în apele 
Iordanului (IV — Regi, V, 13—14) şi mai ales botezarea lui Hristos 
de către loan Botezătorul (Mate — III, 13—17). Pentru mandeeni 
orice apă curgătoare este numită Iordan sau „apă vie“ şi îşi are originea 
în marele Iordan cel din Palestina. 

O serie de cercetători ai sectei au văzut în utilizarea acestui nume 
de rîu o dovadă peremptorie a originii palestiniene a mandeenilor şi a 

locului de unde au plecat în Mesopotamia. Căci strămoșii mandeenilor 
au trebuit să fi fost botezați la început în Iordan ca să se menţioneze 
atit de des numele lui şi să fie rîul per excellentiam. Dacă ar fi locuit 
totdeauna la confluenţa Tigrului cu Eufratul, acestea ar fi fost socotite 
drept fluvii în care trebuie să se boteze mandeenii. Pe de altă parte, 
deși Iordanul a putut fi riul unde se afirmă că s-au efectuat vindecări 
miraculoase, apele sale, pentru iudeii ortodocşi din epoci mai tardive, 
au fost socotite improprii pentru lustraţii, întrucît erau amestecate 
(cfr. Strack-Billerbeck, Komment., I, p. 109). Poate această interdicţie 
a utilizării apei Iordanului de către iudei s-a datorat întrebuințării 
acesteia de către cercuri eretice (Mark Lidzbarski, în „Zeitschrift für 
neutestamentliche Wissenschaft“, XXVI, p. 72). În general, se poate 
spune că la iudei Iordanul nu a fost socotit ca un rîu sacru, în cultul 
mozaic nu joacă nici un rol şi nu este amintit. 

Dimpotrivă, în ritualul de botez creștin, ortodox mai ales, este 
pomenit foarte des şi numele său este utilizat în sens metaforic. De 
exemplu, în biserica abisiniană, apa cu care este botezat noul creştin 
este numită Iordan şi există numeroase imnuri creştine ortodoxe în 
care se pronunță numele de Iordan. Şi la nestorieni apa botezului e 
numită Iordan. Dar spre deosebire de mandeeni, la creştinii ortodocşi 
se numeşte apă a Iordanului, în mod metaforic, nu o apă curgătoare, 
vie, ci apa din cristelniţă (baptisteriu). 

Este important de notat că în ritualul botezului la mandeeni se 
pomeneşte des de Iordan dar niciodată de Ioan Botezătorul. Este 
posibil însă ca menţionarea Iordanului să fi fost preluată de la creștinii 
nestorieni sau introdusă tardiv în ritualul botezului. Cert este că men- 
ţionarea Iordanului în textele mandeene nu constituie o dovadă de 
netăgăduit a originii palestiniene a mandeenilor. 

II. Rapoartele despre mandeeni scrise în secolele XVII—XIX 
afirmă că ei se numeau discipoli ai lui loan Botezătorul, fiind creştini 
ai Sfîntului loan. Dar în textele mandeene nu scrie nimic despre această 
apelaţie, însă botezul lor în apa Iordanului şi menţionarea lui Ioan 
Botezătorul în literatura mandeeană, ca şi numele de nazareeni ce şi-l 
dădeau constituie argumente pentru această denumire. S-ar fi putut 
ca mandeenii să se fi prezentat înaintea misionarilor catolici ca „disci- 
poli ai lui loan“ sau „creştini după loan“, conform celor scrise în 
Faptele Apostolilor, XVIII, 25 şi XIX, 3—4. 

Apoi, înaintea oficialităților islamice, ei se prezentau drept oameni 
ai unei Cărţi Sfinte, spunînd: „loan este prorocul nostru, precum este 
Isus sau Mahomed“. Persoana lui loan Botezătorul este lipsită de 
istoricitate reală la mandeeni și nicăieri în scrierile mandeene nu se 
amintește că a fost ucis de Irod. Dar nici nu există menţiuni în scrierile 
mandeene că Ioan Botezătorul ar fi fost un fel de întemeietor de religie, 

de Mesia sau de mîntuitor. loan Botezătorul nu apare în textele litur- 
gice mandeene, nici în textele magice, astfel că personalitatea-lui nu 
aparține vechii tradiţii mandeene, ci apare mult mai tirziu. De fapt 
loan Botezătorul este unul din profeţii Coranului și a fost foarte des 
amintit şi slăvit în literatura islamică posterioară Coranului. Este 
posibil ca persoana lui loan Botezătorul să fi fost prezentată de man- 
deeni spre a legitima botezul mandeean înaintea musulmanilor și a 
creştinilor. Dar apocriifele creștine şi legendele siriace despre loan 
Botezătorul, precum și scrierile ebioniţilor, în special aşa-zisa Proto- 
evanghelia lui Iacob, îl menţionează adesea. 

Desigur, este cu putinţă ca mandeenii să fi cunoscut o tradiţie 
despre loan Botezătorul în afara celei creştine, care să fi făcut dinel 
un adversar al lui Hristos şi tocmai aceasta explică ostilitatea man- 
deenilor împotriva creştinilor. 


În afară de Noul Testament, Iosephus Flavius aduce date despre 
loan Botezătorul (Antichităţile iudeilor, XVIII, 5,2, §§ 116—119), 
pe care îl descrie ca pe un răsculat şi un predicator al moralei. Botezul 
lui este de asemenea înfățișat ca o curăţire a corpului, nu a sufletului. 
Iosephus Flavius afirmă că loan Botezătorul a fost ucis de Irod Antipa 
în fortăreaţa Machaira, aşa cum arată şi N.T. (cfr. Mat., XIV, 1—13). 
De asemenea Homiliile Pseudo-clementine (II, 13—24) menţionează 
pe loan Botezătorul, dar îl socot fondatorul „gnozei samaritene“, el 
fiind considerat „hemerobaptist“. lar Simon Magul din Ghitta şi 
Dositei din Sichem, ambii samariteni, apar ca ucenici şi urmaşi ai lui 
Ioan Botezătorul. Este posibil ca mandeenii să fie iniţiaţi ai unei tradiţii 
care afirma că. Ioan Botezătorul şi Isus au fost adversari. Dar botezul 
lui loan, care nu se repeta des ca la mandeeni și nici nu era un botez 
însoţit de pocăință, la fel ca şi persoana lui Ioan Botezătorul trebuie 
considerate ca fără nici o relaţie reală cu mandeenii (Kurt Rudolph, 
Die Mandăer, G5ttingen, 1960, vol. I, p. 76). 

De asemenea, mişcarea mandeeană, la originile ei, a trebuit să fie 
independentă de gruparea lui loan Botezătorul (cfr. ibidem), aşa cum 
este descrisă în N.T. (Mate, III, 1—17; XI, 2—15; XIV, 1—12; 
Marcu, I, 4—14; II, 18; VI, 14—30; Luca, III, 2—20; Io., I, 15—38; 
III, 23—36; Fapte, XIX, 1—19). 

Dar a existat o astfel de grupare a lui Ioan Botezătorul atît în 
Palestina cît şi la Efes (Fapte, XIX, 1—19), ea fiind combătută şi de 
Homiliile pseudo-clementine (|, 17; I1, 23 sq.; III, 22), iar Recognitionae 
pseudo-clementinae menţionează pe „discipuli Johannis“ (I, 53; 60; 
I, 54, 8). 

Urmele acestei grupări a botezătorilor pot ajunge pînă în secolul 
al III-lea e.n., fiindcă ea este menţionată şi de Efrem Sirul (cfr. Joseph 

Thomas, Le mouvement bapliste en Palestine et Syrie, Gembloux, 1935, 
p. 114 sq. şi p.123) şi de Virgiliu din Thapsus. Este probabil că botezul 
la această grupare baptistă era un rit de iniţiere și membri ei posteau. 
Or mandeenii nu postesc şi resping postul, iar botezul lor nu este un rit 
de iniţiere. De aceea trebuie admisă ca justă concluzia lui Joseph 
Thomas, V. S. Pedersen și Kurt Rudolph (op. cit., p. 80) că loan 
Botezătorul și discipolii săi nu au nici o relaţie'cu mandeenii, după 
izvoarele istorice care ne sint astăzi accesibile. 

I. Iudaismul pare inserat adinc în mitologia mandeeană, iar 
terminologia ei ca şi cultul sint atit de mult influențate de V.T. şi de 
lumea ebraică, încît nu se poate nega un paralelism vizibil între cele 
două religii. Astfel, fiinţele cereşti şi cele infernale ale panteonului 
mandeean sint în mare parte de origine iudaică sau sint numiri for- 
mate cu termeni ebraici. De pildă, printre mintuitorii trimişi în lume 
aflăm treimea Hibil, Sitil şi Anoš, adică Abel, Seth şi Ano din Biblie. 
Căpetenia demonilor este Ruha, adică Duhul creator din V.T. Tot 
aşa numele căpeteniei iadului, Ur, este ebraic (cfr. ur, or, „lumină“). 
Înapoia demiurgului mandeean Ptahil se ascunde Dumnezeul creator 


biblic (cfr. NDS, „deschide“; ?X, „Dumnezeu“; deci „Dumnezeu 
deschide“ sau „Dumnezeu crează“). Adonai este Dumnezeul iudeilor 
pe care îl urăsc mandeenii, dar sint numeroase reminiscențe biblice 
în textele mandeene, cum ar fi de ex.: Adam şi Eva, Noe cu fiii săi, 
Sum (Sem), lam (Ham) și Iafet, apoi Abraham, Moise cu fuga din 
Egipt şi muntele Sinai, Ierusalimul şi nimicirea sa, în fine muntele 
Carmel. Chiar în riturile şi practicile religioase ale mandeenilor se pot 
observa apropieri cu prescripţii din V.T., cum ar fi respingerea unei 
asceze severe, cu toate că unele trăsături ascetice nu lipsesc; este la 
mare cinste căsătoria cu o femeie, ceea 'ce constituie chiar o datorie 
(„cel ce rămine celibatar nu va intra in rai“, spun mandeenii, — vezi 
E. S. Drower, The Mandeans of Iraq and Iran..., Oxtord-London, 
1937, p. 59). Tot o datorie este aceea de a milui pe săraci şi a da de 
pomană (numele acestei fapte bune este aproape la fel ca în ebraică: 
„idgă). Se resping idolii şi imaginile sau icoanele divine (Ghinza de 
dreapta, XVI, $ 96). Regulile care interzic anumite alimente, poruncile 
pentru spălări şi tăierea animalelor. sînt cele iudaice; multe rugăciuni 
mandeene sint similare celor iudaice. 

Deşi mandeenii cinstesc duminica şi nu lucrează în acea zi se 
poate deduce din multe texte că iniţial ţineau sîmbăta. Dar nu poate 
fi vorba la. mandeeni de un monoteism strict ca la iudei, iar conceptul 
de „viaţă“ ca divinitate la mandeeni nu există şi la iudei. 


Dualismul mandeean nu este o dovadă peremptorie împotriva 
originii iudaice a mandeismului, întrucit acest dualism îl găsim şi 

la esenieni. În textele mandeene întîlnim menţionate cu repulsie: 
Seolul, Ghehenna, Abbadon şi foarte des pe Satan. 

Foarte caracteristică pentru mandeeni este ura împotriva iudeilor, 
care nu se poate explica decît prin ostilitatea primară a unei secte 
eretice iudaice împotriva iudaismului oficial. Mandeenii sînt o sectă 
gnostică care şi-a făurit concepte religioase sincretiste, iar acest sincre- 
tism a promovat izolarea de iudaismul oficial. De aceea menţiunea 
Ierusalimului și a Templului din -acest oraş, precum și a distrugerii 
lor este o mărturie de netăgăduit a legăturilor vechi dintre mandeism 
și iudaism. Nimicirea Templului și a Ierusalimului sînt puse în legătură 
de textele mandeene cu persecutarea şi prigonirea discipolilor man- 
deenilor. 

După ideile mandeene, religia lor este vechea religie a lui Adam 
şi a urmaşilor săi, iar iudaismul şi creştinismul sînt alunecări de la 
această religie originară. Dar adamiţii, urmașii lui Adam, apar foarte 
des în literatura iudaică apocrifă şi pseudoepigrafică din vremea de 
după Macabei, cum ar fi, de pildă, în Cărţile lui Henoch, în Testamentul 
celor 12 patriarhi, în Apocalipsul lui Abraham, în Cărțile lui Adam, 
în Cărţile lui Noe, în Testamentul lui Moise, adică în cărţile iudaice 
scrise, între secolul II î.e.n. şi secolul I e.n., în cercurile eseniene, adică 
eretice iudaice. Dar în aceste cărţi citatele biblice sînt puţine, aşa cum 
sînt şi în cărţile gnostice de mai tirziu, iar în scrierile mandeene lipsesc 
cu totul. Poate acest fapt se explică prin aceea că unii eretici, sau 
gnostici au socotit că Biblia a fost alterată şi falsificată de către iudei. 

Oricare ar fi explicaţia acestei absenţe de menţiuni biblice, exis- 
tenţa unor rituri şi a unui cult foarte apropiate de cele ale iudeilor 
ne pot duce la convingerea că mandeenii reprezentau o sectă eretică 
iudaică, ce se afla la periferia iudaismului, sectă care a fost apoi mult 
înrîurită de gnosticism. 

Vom expune mai departe care pare a îi această sectă eretică iudaică 
care a dus la formarea grupării mandeene. 

Credem util să atragem luarea-aminte asupra unui text mandeean 
pe care îl reproducem în acest volum: Alegorie despre formarea obștei 
mandeene (cîr. supra, p, 333). În această legendă Mark Lidzbarski 
vede o mărturie limpede a originii palestiniene a sectei mandeene, 
Miriai este simbolul credinţei mandeene şi al convertirii mandeenilor 
la noua religie de către Ano&-Uthra (,„omul-înger“, „omul-Dumnezeu“). 
S-a afirmat că Miriai a mandeenilor este Maria-Magdalena care se 
regăseşte atît de des în scrierile gnosticilor, mai cu seamă ale ofiţilor. 
Miriai este urmărită şi prigonită de iudei aşa precum a fost și gruparea 
mandeeană, în această legendă. 

IV. Creştinismul apare în credinţele mandeene ca vrednic de ură 
şi profund ostil acestei secte, în aceeaşi măsură ca și iudaismul. Cu 

toate acestea se pot afla în mandeism multe asemănări cu creștinismul, 
ce nu ne pot îndreptăţi totuși să credem într-un stadiu creştin al man- 
deismului. 

Nu se poate admite că tema unui mîntuitor din scrierile mandeene 
derivă din creștinism, întrucît şi gnosticii credeau într-un mintuitor 
care îi va izbăvi, iar gnoza pare a îi pre-creştină. Apoi mintuirea pentru 
mandeeni este o cunoaştere, o gnoză a lumii demonizate şi potrivnică 
lui Dumnezeu, cu o recunoaștere a lumii de lumină a lui Dumnezeu 
pe cînd în creștinism lumea este o creaţie a lui Dumnezeu şi mintuirea 
este o izbăvire de vinovăţii şi de păcate. În centrul revelaţiei mandeene 
stă revelaţia originară, primară, care este o concepţie tipic gnostică. 
Cultul mandeean propriu-zis prezintă asemănări cu botezul, liturghia 
morților, parastasele, slujba de duminică creştină, — dar acestea par 
a fi tardive şi superficiale. 


Lipsește totuşi din mandeism conștiința apartenenţei la o biserică 
şi sentimentul apariţiei noului în istorie, aşa de specific pentru creştinism. 

Menţionarea bizantinilor în scrierile mandeene pare a fi tardivă 
şi o adăugire, căci mandeenii sînt mai vechi decît secolul al V-lea cînd 
se afirmă că ar fi venit în Imperiul persan. Ei au avut printre adepţii 
lor pe tatăl lui Manes şi pe Manes însuși, fondatorul manicheismului 
(sec. al III-lea e.n.). 


Marele mobed (mag) Karter, şef al mazdeismului iranian, se laudă, 
într-o inscripţie din timpul regelui sasanid Šapur I (243—273 e.n.), 
că a persecutat pe nazareeni (deci pe mandeeni), pe creştini, pe asceţii 
budiști şi pe brahmani. Karter a fost şi cel mai puternic adversar al 
lui Manes (cfr. Kurt Rudolph, op. cit., p. 57, remarca 3). Există ele- 
mente babiloniene în mandeism ; în fine s-au găsit tabele de plumb cu 
texte mandeene din secolul al IV-lea e.n. — toate fapte ce mărturisesc 
vechimea apariţiei mandeenilor, care este anterioară menţiunii Patriar- 
hului Mihail I al Constantinopolului despre emigrarea ereticilor Dos- 
teeni, adică adepţi ai lui Dosithei în Persia în secolul al V-lea e.n., 
poate în urma edictului din 452 e.n. împotriva ereticilor, ceea ce a dus 
la emigrarea lor din Samaria. 


Un alt aspect care se cere clarificat este denumirea de nazareeni 
ce-şi dau mandeenii. E de precizat că această apelaţie se aplică nu 
preoţilor şi nici judecătorilor mandeeni, ci indică pe o persoană care are 
o pregătire şi o abilitate deosebită în exorcismele duhurilor rele, în 
interpretarea semnelor, în arta tămăduirii bolnavilor şi în general în 
magia albă (E.S. Drower, op. cit., p. 4 sq.). Însă în multe texte cele 
două numiri se confundă, deşi iniţial nazareean la mandeeni pare a fi 
înțeles în sensul de „oameni care observă poruncile şi le îndeplinesc 
cu grijă“ sau „iniţiaţi în misterii“. Mai important ni se pare că Epifaniu 


A 

distinge trei secte de nazareeni: nazareenii iudei-creştini (Natapato), 
nazareenii din V.T. (Naoipaior) şi o sectă precreştină a nazareenilor 
(Nasapaioi), aceasta din urmă fiind una din cele şapte erezii iudaice 
(Panarion, XVIII, XIX, 5,1, XXIX, 6,1). 

Este probabil că mandeenii au oarecari raporturi cu nazareenii 
pre-creştini care ţineau prescripţiile iudaice privind sabbatul, circum- 
cizia, sărbătorile, dar respingeau hrana cu carne, sacrificiile sîngeroase şi 
mai ales cărţile lui Moise, la fel ca și mandeenii. Poate că apelaţiile de 


ebioniţi (săraci), elchasaiţi („Dumnezeu ascuns“, DJ 5%) sînt unele 
din denumirile ce-şi dădeau aceşti sectanţi iudei pre-creştini, dat fiind 
că știm de la esenieni multiplele apelaţii pe care și le dădeau și aceștia 
(cfr. Constantin Daniel, Une mention paulinienne des Esseniens de 
Qumrân, în „Revue de Qumrân“ (Paris), 1966, N° 20, p. 553 sq.). 

V. Religia vechilor perși, mazdeismul, şi mai apoi zervanismul 
par să fi înriurit într-o anumită măsură pe mandeeni. Dualismul man- 
deean cu contrastul lumină/intuneric, spirit/corp există şi în mazdeism 
dar și în toate doctrinele gnostice. 

Dualismul păstrat şi în stihiile lumii (foc viu şi foc nimicitor, apă 
vie și apă tulbure) pare să fie legat de universul de ideiiranian. Întreaga, 
eschatologie mandeeană are “trăsături iraniene: judecata de apoi, 
purgatoriu, a doua moarte pentru sufletele rele, paradisul, pomul 
vieţii, apoi învăţătura despre imaginea existentă pentru fiecare om 
în împărăţia luminii etc. Tot astfel tendinţa la personificări, la ipos- 
tazieri a unor calităţi sau defecte sufleteşti,doctrina „trimişilor cereşti“ 
şi a revelaţiilor ciclice, aşa cum se află în mazdeism, dar şi în iudaismul 
tardiv şi în lumea gnostică. În persoana fiinţelor cereşti şi infernale se 
constată o netă înriîurire iraniană la mandeeni, dar aceleaşi fiinţe 
apar şi la gnostici sau în iudaismul tardiv. 


În ceea ce priveşte cultul mandeean, se pot constata multe ase- 
mănări cu cel iranian, cum ar fi: îmbrăcămintea rituală a preoţilor 
dar şi a mirenilor, construcţia templelor mandeene, apoi în piinea cu 
care se împărtăşesc mandeenii şi în băutura haoma. Se poate trage 
concluzia sigură că cultul mandeenilor este foarte asemănător cu cel 
al perşilor şi nu are similitudini cu cel iudaic, întrucît mandeenii nu 
păzesc sîmbăta, nu se circumcid, nu se îndreaptă spre Ierusalim cînd 
se roagă. E.S. Drower susține chiar că mandeenii au religia vechilor 
magi iranieni, că aceste elemente persane din credințele mandeene nu 
pot îi împrumutate de la vecinii lor perşi în epoca islamică. Astfel 
mandeenii ar fi o sectă indo-ariană care la origine ar îi trăit în munţi 
şi cu ei s-a amestecat o sectă din Ierusalim (E.S. Drower, op. cit., 
p. XIX sq.). Această teză e însă greu de acceptat, căci texte grecești 
bizantine afirmă migrarea mandeenilor din Siria. Tot aşa un eresiolog 

arameean Theodor bar Koni relatează în partea a II-a a cărţii sale de 
scolii (A. Baumstark, Geschichte der. syrische Literatur, Berlin, 1922, 
p. 218) despre două secte: Kanteenii şi Dosteenii, şi el citează, vorbind 
despre Kanteeni, din Ghinza, aproape textual, adăugind că pe vremea 
regelui Peroz al Iranului (459—487 e.n.), un oarecare Battai a fondat 
o religie sincretistă pe care ar fi revelat-o la Adiabene, în Siria, Kan- 
teenilor. Textul lui Theodor bar Koni este redat în traducere germană 
de Kurt Rudolph (op. cit., vol. I, pp. 255—259). 

Se mai pot menţiona ca elemente iraniene în cultul mandeean: 
cele cinci rînduri de rugăciune zilnică, titlul marelui preot (ganzibra) 
care este iranian, numele „Bibliei“ manaeene (Ghinza, de la sanscritul 
ganga, „comoară“, cfr. ebraic-aram. ghinza, sirian gaza), numele templu- 
lui mandeean mandi, o parte din calendarul lor, lustraţiile, lipsa postu- 
„ui. Este bine cunoscută iradierea culturii şi religiei iraniene în Orientul 
de Mijloc. Apoi mandeenii au trăit vreme de secole sub stăpînirea 
persană sasanidă. Expansiunea religiilor iraniene, ce se poate constata 
şi în difuzarea religiei lui Mithra pînă in tot Imperiul roman și în Dacia 
chiar, este, p2 de altă parte, vizibilă în Manuscrisele de la Marea Moartă 
în care də asemnea se găs=sc multe concepte şi un mod de gîndire 
iranian. 

VI -Gnosticismul mandeenilor. Mandeismul are foarte multe ase- 


mănări cu numeroasele secte gnostice pe care le cunoaştem. Lucrul 
acesta e demonstrat de numele ce-l poartă persoana ,„,Mesagerului 
ceresc“, manaa d'Haije, adică voi tñs Loc, „cunoaştere a vieţii“, 
fiind o personificare a conceptului central al religiei mandeene. 


Miîntuitorul mandeean nu este altceva deci decit glasul gnozei 
(cunoașterii) prin care omul ajunge să se rzcunoască și acest mîntuitor 
este gnoză şi el aduce gnoză. 


În opera sa despre gnosticism, H. Jonas (Gnosis und spatantiker 
Geist, Göttingen, 1954) clasifică mandeismul în: gnosticismul siro- 
egiptean deosebit de cel iranian. La început, pentru mandeeni există 
o proto-revelaţie făcută prin Adam, care se reînnoieşte periodic. Adam 
pare să fie căpetenia triadei mandeene: Hibil (= Abel), Sitil (= Set), 
Anoš (= omul) şi el este omul iniţial, cel primar, căpetenia neamurilor 
şi cel dintîi mandeean din care se trage toată obştea acestor credin- 
cioşi. Greaţia corporală a lui Adam este realizată de Ptahil (= Dumne- 


zeu deschide = ôN NN) cu ajutorul demonilor celor răi, Duhul Sfînt, 
care este Ruha la mandeeni şi cele șapte planete, dar înălţarea sa la 

demnitatea de om e făcută de Viaţa cea Mare şi de ajutoarele ei. Atunci 
pare şi Adam cel lăuntric, Adam cel ascuns (Adam Kasia) care pare 
să fie o fiinţă de lumină, un înger (uthra). Sub numele de Adaka se 
înţelege Adam cel ceresc, cel preexistent în imagine, înainte de creaţia 
celui real. De observat că și la Filon din Alexandria, „părintele gnosti- 
cismului“, Adam este omul ideal existent ca idee, ca chip (De opificio 
mundi, $ '69). Dar Adam la mandeeni este fără de păcat şi relatarea 
despre păcatul originar lipseşte la mandeeni, cum lipsește la toţi gnosticii 
siro-egipteni; căci păcatul este lucrarea -duhurilor rele care stăpînesc 
lumea, nu a lui Adam în sistemul mandeean. Totuşi, în cele mai vechi 
texte mandeene se susţine că un fiu al lui Adam, Adam bar Adam, a 
săvirşit păcate fiind biruit de duhurile rele. Doctrina păcatului originar 
pentru aceşti gnostici este o cădere a lui Adam înainte de a fi ajuns 
pe pămînt, întrucît el ar fi căzut din Lumină în Întuneric şi ar fi ajuns 
sub puterea lumii Întunericului. 


În literatura pseudo-clementină, de asemenea, lipseşte păcatul 
originar, aşa cum este descris în Geneză şi aceasta arată originea ei 
gnostică. 

Strîns legată cu tema lui Adam este învăţătura despre Izbăvitorul, 
Miîntuitorul, Trimisul, Ajutătorul, adică denumiri despre „omul străin“ 
care a venit aici în lumea întunecimii spre a aduna sufletele şi a le 
readuce în lumea de lumină. Acţiunea acestui „om străin“, după 
mandeeni, a început din timpuri străvechi şi el călătoreşte de atunci 
sub nume şi înfățișări diferite avînd mereu aceeaşi misiune. Acest 
„om străin“ corespunde „adevăratului“ profet din Scrierile pseudo- 
clementine şi cu acela al ebioniţilor şi al elchasaiţilor. Dar acesta, în 
misiunea sa de salvare trebuie să aibă aceeași soartă ca şi sufletele pe 
care vrea să le salveze, adică să fie sub stăpînirea Întunericului. Şi el 
trebuie să iasă de sub stăpînirea Întunericului, adică să se salveze pe 
el odată cu sufletele celor pe care îi aduce în Împărăţia Luminii. Ideea 
aceasta a „mîntuitorului mîntuit“ este unul din conceptele fundamentale 
ale gnosticismului şi se regăsește şi la mandeeni. 

Studiul ideilor fundamentale ale mandeismului ne constrînge 
să vedem în el un produs al unei gnoze pre-creştine din Siria-Palestina, 
mai exact un produs al sincretismului unei gnoze iudaice. 

Dacă ne întrebăm care sînt originile mişcării gnostice în general, 
atunci trebuie să arătăm că rădăcinile iudaice ale gnozei apar limpede 
în textele gnostice găsite la Nag-Hammadi (cfr. Constantin Daniel 
Les origines ei la provenance des papyrus gnostiques copies de Nag 
Hammadi, S.A.0., 1962, p. 15 sq.). Pe de altă parte, existenţa unei 
mișcări gnostice pre-creştine nu poate fi contestată, ea dezvoltîndu-se 
sub diferite forme, anterioare creştinismului, cum ar îi gnoza sama- 

riteană a lui Simon Magul şi sistemele gnostice iudaice (ofiţii, naaseenii, 
gnoza lui Baruch), gnosticii pe care îi combat Epistolele către Corin- 
teni — I şi II, gnosticii din Scrierile pseudo-clementine, precum şi cei 
din literatura 3pocrifă şi pseudo-epigrafică, sau sectele eretice baptiste : 
elchasaiți, hemerobaptişti, masbothei, sebuei care toate par a descinde 
din gnoza iudaică per ezcellentiam : mişcarea eseniană. 

VII. Esenienii — autorii manuscriselor de la Marea Moartă și man- 
deenii Știrile eresiologilor creştini şi alte date despre grupările religioase 
eretice iudaice sau creştine, în care rituri legate de apă, adică imersiuni 
în apă au avut un rol de seamă au fost studiate într-o lucrare de ansam- 
blu de J. Thomas, Le mouvement baptiste en Palestine et Syrie (150 
av. J. Ch. — 300 après J. Ch.), Gembloux, 1935. 

În centrul acestor grupări sînt esenienii sau esenii, care prin 
descoperirea manuscriselor de la Marea Moartă au fost mai bine 
cunoscuți. 

Cultul esenian este caracterizat prin mese comune, dar mai cu 
seamă prin lustraţii (spălări) şi băi pentru unele trepte de iniţiere care 
aveau o semnificaţie sacrală. Prescripţiile de spălare rituală existente 
la farisei erau mult mai severe la esenieni. 

Similitudinile între esenieni și mandeeni erau destul de numeroase. 
Şi la unii şi la alţii nu se aduceau jertfe în Templu; exista același dua- 
lism: lumină/întuneric şi suflet/trup ; credinţa în îngeri la mandeeni 
era în uthra, fiinţe de lumină îngereşti; amîndouă aceste grupări purtau 
haine albe, refuzau şi respingeau portul podoabelor, numărul șapte era 
foarte onorat; înmormiîntarea se făcea cu capul înspre sud, mormintele 
erau anonime, nu purtau o indicație asupra numelui celui răposat (ca 
şi la călugării ortodocși) ; la ambele secte, de asemenea, secretul trebuia 
păstrat cu grijă şi nu se dezvăluiau tainele sectei lor; grade de iniţiere 
existau şi la esenieni şi la mandeeni. În fine, ura faţă de celelalte secte 
iudaice a esenienilor este înlocuită la mandeeni prin ura împotriva 
tuturor iudeilor; şi textele mandeene și cele eseniene scriu despre 
prigoane amarnice la care au fost supuşi din partea unor grupări iu- 
daice. Pe de altă parte, preoților mandeeni le este interzis să bea vin, 
pe cînd esenienii beau o băutură pe care o numesc tiros ce nu poate 
îi must, în pustiu. 

Desigur, există şi unele trăsături opuse între mandeeni şi esenieni, 
cum ar fi interzicerea căsătoriei (dar există o grupare eseniană ai cărei 
membri se căsătoreau, iar sectanţii din Documentul de la Damasc, 
ce par a fi esenieni, şi ei se căsătoreau). Esenienii, pe de altă parte, 

păzeau simbăta, pe cînd mandeenii cinsteau duminica, aceasta însă 
mai tîrziu, în evoluţia istorică a sectei, întrucît iniţial ei cinsteau 
sîmbăta. În fine, comunismul de consum al esenienilor nu exista la 
mandeeni, dar nu se află nici la sectanţii din Documentul de la Damasc. 

Toate elementele comune de mai sus au permis de mult să se 
afirme raporturi sigure între esenieni și mandeeni (cfr. J.-M. Lagrange, 
Le judaisme avant Jesus Christ, Paris, 1931, pp. 329, 426 observ. 1). 
Pentru F.M. Braun, mandeenii s-au desprins din mișcarea eseniană; 
el scrie: „mandeismul ar reprezenta... o ramură degenerată a «plan- 
tei» răsărită din Izrael şi Aaron », adică din esenieni cum își spuneau 
aceştia“ (Le mandeisme et la secte essenienne de Qumran, în „L'ancien 
Testament et POrient“. Etudes présentées au VI° Journées Bibliques 
de Louvain (1954), Louvain, 1957, p. 228). Este posibil, de asemenea, 
ca esenienii să fi dat naştere și altor secte baptiste în Siria şi Palestina, 
cum sînt elchasaiţii şi ebioniţii şi din aceștia să se fi desprins mandeenii. 
Dar şi alţi eretici iudei făceau îmbăieri dese, cum ar fi ermitul Banus 
(cf. Tosephus -Flavius, Vita, $ 2), Sibila iudaică ce se îmbăia în ape 
curgătoare; tot astiel o serie de grupări eretice despre carenu știm 
nimic dar le cunoaştem numele: hemerobaptiști (poate identici cu 
„cei ce se îmbăiază de dimineaţă“, ţobli teharit din literatura rabinică, 
cei care se îmbăiau zilnic dimineaţa la sculare, — cfr. Schoeps Hans 
Joachim, Urgemeinde — Judenchristentum — Gnosis, Tübingen, 1955, 
p. 204), baptiști, masbothei şi sebuei (ZeBovaioi). Toate aceste 
denumiri sînt desigur etichete sub care se pot ascunde multe şi s-ar 
putea ca mandeenii sau mandeenii iniţiali să se ascundă sub aceste 
denumiri. Un indiciu despre locul apariţiei acestor secte este folosirea 


termenului ş b* , Y2Y, pentru „a boteza“, cuvînt care nu este utilizat 
decît în aramaica de vest, în cea de est existind termenul de ‘m d 


(moy), „a boteza“. Or mandeenii utilizează termenul 15y, nu cel de 


y3Y, ceea ce dovedeşte originea lor palestiniană sau siriacă. 

Am amintit (vide supra) despre gruparea lui Ioan Botezătorul 
şi mențiunea sa în N.T. şi în Iosephus Flavius, dar trebuie adăugat 
că în Biserica creştină primară exista practica botezului și a lustrațiilor 
frecvente. 

O sectă iudaică eretică, elchasaiții, creată în vremea lui Traian 
(116 e.n.) de un oarecare Elchasai (numele ar putea însemna şi „putere 
ascunsă“, kail k? sai) care ar fi scris o carte de revelații, a luat naştere 
în Iordania de azi sau în Siria. Elchasaiţii, despre care avem mai multe 
informaţii (cfr. Epifaniu, Panarion, XIX) erau o sectă intermediară 
între iudaism şi creştinism, credeau într-un trimis al lui Dumnezeu, 
în îngeri şi în demoni, apoi respingeau jertfele la Templul din Ierusalim 
şi pe preoţii lui. Caracteristică acestei secte — o gnoză iudaică în 

esenţă — eru desele botezuri şi cufundări în ape curgătoare a credin- 
cioşilor îmbrăcaţi pentru iertarea păcatelor, împotriva bolilor şi a 
demonilor, a spurcărilor de orice fel. Botezul se făcea fără preoţi, cu 
pronunţarea unei formule şi se invocau cele şapte elemente ale naturii 
ca martore. Botezul şi îmbăierea înlocuiau jertfele în Templul din 
Ierusalim, jertfe pentru iertarea păcatelor. Aceste elemente se regăsesc 
şi la mandeeni. Tot aşa elchasaiţii trebuiau să se căsătorească, credeau 
într-o opoziţie a apei cu focul, cinsteau apa ca şi mandeenii, admiteau 
o judecată de apoi şi nici ei, nici mandeenii nu studiau scrierile biblice, 
socotite probabil ca falsificate. 


Existau totuşi mari deosebiri între cele două grupări, căci elcha- 
saiţii se circumcideau, păzeau simbăta, luau mărturie la botez cele 
şapte elemente ale naturii, apoi nu urau nici pe iudei, nici pe creștini. 
Astfel, trebuie să conchidem că mandeenii au mult mai puţine trăsături. 
comune cu elchasaiţii decît cu esenienii. 


Este probabil că membri sectei numită mugtasila în cartea arabă 
a lui An-Nadim, Fihrist, IX, capitolul 2, erau identici cu elchasaiţii, 
fiindcă se afirmă că se spălau des și aveau drept fondator pe Al-Hasih 
în care recunoaştem pe Elchasai, apoi ca ucenic al acestuia este numit 

am'un în care recunoaştem pe Simon Magul. 

Mai apoi textul din Fihrist (scris pe la 987 e.n.) arată că Futtak, 
tatăl lui Manes, fondatorul manicheismului, a aderat la această sectă. 
Or se ştie că acesta aderase la o sectă baptistă, ca şi Manes, care era 
poate mandeeană sau elchasaită. 

Elchasaiţii, după Epifaniu (Panarion, erezia, XIX), erau la început 
esenieni (66onvo.). Iată ce scrie Epifaniu: „Acești (osseeni) sînt iudei 
ca şi cei ce urmează ereziile menționate mai înainte şi ei falsifică în mod 
grav sensul Scripturilor. Ei locuiesc în ţara nabateenilor începînd din 
Ithurea, Moabitida şi Arialtida, ţinuturi aşezate dincolo de Valea 
Sărată şi menţionate în Scripturi, iar marea este numită Marea Moartă 
(pe țărmurile :ei se afla obştea de la Qumran — n.n.C.D.). Tălmăcind 
sensul acestui cuvînt, secta osseenilor se traduce prin «popor puternic 
sau numeros ». Un oarecare Elxai a intrat mai tirziu în secta lor în 
vremea lui Traian, după venirea lui Hristos şi acest Elxai a devenit 
un proroc mincinos“ (Panarion, erezia XIX). 


Mai departe, Epifaniu arată că Elxai a introdus jurămîntul pe 
cele 7 elemente (sare, apă, pîine, cer, vînt, ulei şi pămînt), apoi credea 
în îngeri, ura castitatea, obliga oamenii să se căsătorească. De asemenea, 
nu admitea jertfele, interzicea hrana cu carne animală, ceea ce con- 
stituie o idee adamită fiindcă Adam, după Geneză, era vegetarian şi 
numai după Noe oamenilor li s-a îngăduit să mănînce carne (cfr. Ge- 
neză, I, 29 şi IX, 3—4). Mai departe, Epifaniu scrie că „acest fel de 

oameni se numesc acum sampseeni“. Or în acest termen se recunoaște 


ebraicul Y3Y, ș b', „a boteza“; deci sampseenii erau cei ce se botezau, 
ce se cufundau în apă şi se spălau des. 

Aşadar, elchasaiţii sînt desprinşi din esenieni care par a fi la ori- 
ginea întregii gnoze iudaice. 

Tot aşa se poate afirma cu privire la ebioniţi (al căror nume ebraic, 
DPIN (ebionim), grecesc nroxoi, „cei săraci“), din rîndul cărora au 
fost scrise tratatele cunoscute sub numele de Homiluile pseudo-clemen- 
tine şi Recognitiones pseudo-clementinae, al căror nucleu este constituit 
din Vestirile lui Petru (Knpóypata IlErpov). Şi aici, ca şi în textele 
mandeene, se poate citi despre sacralitatea „apei curgătoare“ în opoziţie 
cu aceea a focului, înlocuirea sacrificiului la Templu prin băi rituale 
şi prin botez în apă. De asemenea, în Scrierile pseudo-clementine, 
pîinea, sarea, făina sînt legate de botez; şi aceste elemente ne sînt 
cunoscute de la elchasaiţi care le luau drept mărturie la băile lor rituale. 
Apoi se vorbeşte în aceste scrieri de miruirea cu ulei (pe care esenienii 
o respingeau) dar care este folosit de elchasaiţi. Ebioniţii şi elchasaiţii 
sînt secte gnostice iudaice, iar toate sînt urmașşe ale esenienilor a căror 
gnoză este anterioară creştinismului, ea datînd din secolele 
III—II î.e.n. f 

Mandeenii au emigrat în Mesopotamia poate după răscoala lui 
Bar-Kochba şi ca urmare a ei. Însă aci secta iudeo-gnostică a mandeeni- 
lor care își avea rădăcinile în iudaism şi în învățăturile eseniene a 
suferit înrîuriri iraniene, manicheene, babiloniene şi creştine. 


Limba şi gramatica mandeeană. Mandeeana este un dialect ara- 
maic de est ca şi dialectul în care a fost scris Talmudul din Babilon. 
Limba mandeeană clasică a fost studiată temeinic de Th. Nöldeke 
în a sa Mandăische Grammatik, Halle, 1875. Însuşi Th. Nöldeke a scris 
că: „Lipsa cea mai însemnată a cărții mele constă în faptul că am 
cunoscut această limbă numai din literatură, fără să posed nici o 
informaţie despre pronunția ei tradițională“ (R. Macuch, Handbook 
of Classical and Modern Mandaic, Berlin, 1965, p. XLIII). Aşa cum 
scrie R. Macuch, într-un secol de la apariţia acestei lucrări nimeni nu 
s-a gîndit să remedieze deficienţa arătată mai sus de Th. Nöldeke, 
studiind direct limba vorbită de mandeeni. Ba s-a crezut că nimeni 
nu mai vorbește această limbă. 

Dar în ultimele decenii, mandeenii din Iran şi Irak au fost mai 
îndeaproape cunoscuţi şi s-a putut şti că mirenii dar şi preoţii vorbesc 
limba mandeeană modernă. 

Istoria limbii mandeene poate să se împartă în trei perioade: 
limba clasică, limba post-clasică și cea modernă, fără ca să se poată 
afirma cu exactitate începuturile şi sfîrşitul fiecărei perioade. Literatura 

Pagină cu figuri și simboluri kabalistice 


Pagină dintr-un manuscris kabalistic 


Pagină dintr-un manuscris kabalistic 


Isaia în portul unui învăţat din secolul XVI 


Dările regelui Yehu către regele Salmanasar al III-lea 


Trupul lui Iacob este readus de fiii săi în Canaan. Reproducere din 
Hagada de la Saraievo 


Pagină a unui text kabalistic de exorcizare 


Cel mai vechi text siriac: Evanghelia lui. Rabbula (586 e.n.) 


Mark Antokolski. Talmudist. 


clasică apare în cele mai vechi cărți mandeene şi pare să se termine la 
începuturile erei islamice, în sec. VII şi VIII, ea fiind reprezentată 
în afară de textele cunoscute și de imnuri scrise de Zăzai d- Gawaztă 
în jurul anilor 272 e.n. Întrucît limba acestei vechi poezii mandeene 
“constituie un dialect aramaic-babilonian pe deplin dezvoltat, cu o 
măiestrie poetică ce n-a fost niciodată egalată în literatura aramaică, 
este neapărat obligatoriu să postulăm o existență mai veche a religiei 
mandeene în Mesopotamia şi o perioadă mai lungă de înflorire a acestei 
literaturi care a precedat apariţia poeziei lui Zăzai d- Gawaztă. Epoca 
clasică a literaturii mandeene se sfirşeşte cu redactarea Ghinzei (Co- 
moara), care reprezintă Biblia mandeeană. 


Totuşi, influența limbii clasice continuă în perioada postclasică, 
astfel că unele opere din această epocă sînt apropiate ca limbă de cele 
din perioada clasică. Un element caracteristic al acestei perioade este 
pătrunderea cuvintelor arabe şi a unor sufixe sau forme ce apar de 
pildă în Cartea lui Yahya (loan Botezătorul) și mai mult încă în tratatul 
astrologic cunoscut sub numele de Cartea Zodiacului. Dar şi în această 
epocă limba clasică este imitată. Multe din formele ei sînt cu totul 
ignorate de limba modernă vorbită azi. 


Nazareii mandeeni sînt aceia dintre mireni care au cunoştinţe de 
magie albă, de descîntece, farmece, dezlegări şi cunosc scrierile man- 
deene. Desigur, mai tîrziu termenul nazarei s-a aplicat tuturor man- 
deenilor, dar iniţial aceștia au reprezentat un grup aparte, întrucitva 
similar faimoşilor electi, „aleşi“ ai manicheilor şi ai catarilor. Sigur 
este că această conifrerie sau grupare din rîndul mandeenilor a lăsat 
o serie de comentarii care au fost scrise pe suluri de tablă de plumb. 
Limba acestor comentarii este cea clasică şi nu conţine nici un singur 
cuvînt arab, dar dificultatea înţelegerii acestor texte vine din logica 
lor diametral opusă celei a noastre, din simbolism şi alegoriile care nu 
mai pot fi pricepute azi decît parţial. Pe de altă parte, s-au găsit ostraka 
şi vase de argilă pe care erau scrise texte magice în aceeaşi limbă clasică 
mandeeană. 


După E.S. Drower, textele magice, precum şi comentariile pe 
suluri de tablă de plumb datează din secolele I—II ale erei noastre. 


După Rudolph Macuch, fonetica limbii mandeene este una din 
cele mai interesante din întreaga filologie semitică. Pricina acestui 
fapt ar fi limpede: „Sistemul fonetic mandeean se prezintă cu o elasti- 
citate admirabilă care nu este egalată de nici o limbă semitică. Inven- 
tarul fonetic mandeean este cel mai simplu dintre toate limbile semite 
şi pronunţarea fonemelor mandeene nu prezintă nici o dificultate reală. 
Simplitatea sistemului fonetic mandaic provine, posibil, în parte, din 
acadiană“ (R. Macuch, op. cit., p. 1). 

Instabilitatea fonetică a limbii clasice mandeene a fost dezvoltată 
pînă la un grad foarte înaintat de mandeeana modernă, iar mandeeana 
modernă poate fi de un real folos pentru studierea foneticii mandeene 
clasice. 

Pentru mandeeana modernă nu există o pronunțare unitară; este 
cu putinţă să se audă multe nuanţe de pronunțare, uneori chiar la 
locuitorii aceluiaşi oraş. Citirea textelor clasice liturgice este bine- 
înţeles influențată de asemenea pronunţări locale sau personale. De 
pildă, prepoziţia Z este citită el de unii, sau este citită la ori lo de alţii 
din același oraş. De asemenea, în mandeeana modernă se face confuzie 
între r, 1 şi n, iar mandeenii nu s-au prea îngrijit de o pronunțare corectă 
cum se dovedeşte prin textele lor unde există numeroase variante ale 
unui cuvînt. 

Gramatica limbii mandeene este foarte asemănătoare celei a 
dialectelor aramaice de est, iar gramatica est-aramaică este similară 
aceleia a tuturor dialectelor aramaice, întrucît deosebirile gramaticale 
între acestea sînt minime şi ţin mai cu seamă de o pronunțare diferită 
a unor termeni. 

VII]. Scrierea mandeeană. Alfabetul mandeean este numit abagada, 
întrucît literele sînt numite a, ba, ga, da şi nu aleph, bet, ghimel, dalet, ca 
în ebraică, feniciană şi siriacă. Numărul originar de litere ale alfabetu- 
lui semitic — adică 22 de grafeme — a fost extins la 24, astfel ca să 
reprezinte numărul de ore într-o zi, adăugîndu-se litera d- și repetîn- 
du-se prima literă a la sfîrşitul alfabetului. Fără această adăugire s-ar 
fi considerat că alfabetul nu este complet, din motive magice (Rudolph 
Macuch, op. cit., p. 9), dar și pentru că sistemul de numerație sumero- 
acadian era decimal şi duodecimal, iar 24 este multiplu al lui 12. 

Alfabetul mandeean este foarte clar şi frumos spre deosebire de 
multe scrieri semite. S-a atras de mult atenţia asupra similitudinii 
literei a a mandeenilor cu litera a (aleph) a nabateenilor, căci amîn- 
două constau dintr-un cerc mic. Din această similitudine s-a conchis la 
o origine comună a acestor două scrieri. Dar această similitudine nu 
există decît pentru grafemul a (aleph), celelalte sînt cu totul deosebite. 

Actualmente se consideră că scrierile mandeeană şi nabateeană 
s-au dezvoltat în mod paralel din vechiul alfabet aramaic. Lucrul 
acesta nu poate fi contestat, scrierea mandeeană, cea din Palmyra 
(Tadmor) şi a nabateenilor (a căror capitală era Petra) au similitudini 
destul de mari între ele. În 1952 însă au fost publicate inscripţiile 
elymaice, datînd din sec. II e.n., de la Tang-i-Sarvak (între Fars și 
Khuzistan) şi s-a aflat astfel un inel de legătură însemnat între scrierea 
mandeeană şi nabateeană (W. B. Henning, The Monuments and In- 
scriptions of Tang-i-Sarvak, în „Asia Major N.S.“, vol. IL (1952), 
pp. 151—178). Tang-i-Sarvak era un templu al lui Bel (echivalentul 

Alfabet Transliterare Pronunţie 
Literă Cu vocale latină ebraică 
O (halga) 8 N d, d, à 
£% bă ay bi Cobi ay ib © b 3 ko ! 
< Ba as gi ctpi ace ip e g 3 a y 
— d a93di da a5 ad 5 d A 4, d 
AL hå auhi ceu hï au ăh a h ” pă 
=} A (-4Semna) u 3 0,un,ri 
Wa Aa [wi œw w LD Ww _ u 3 y,’ 
| ză O | zi e| ză | az | z t z 
Z z i 
L ü aţi cf Lt l s i 
a (aksa) i f A, 
. Oc ji ce yù sc ăy a i y Y 
vV ā ki kū àk k > k 
J nā y li “i lū N al y l Y fă 5 
si mă ASI mi e mù St im S m n m 
V nia a/ ni œ% / nă Vi ăn V n 3 n 
d sa Qmo Si O SÜ ao ăs O 8 (e) s 
ï ; y i (e,i) 
V i a pi =? pă A P Y p D P, Ay 
; și ști ăs s 3 H 
y qă Ra qi NBA qi RA ăq yY q P q 
| ră AS ri arů of ăr 9 e q: r 
q šā Oap îi caps aap ăi mw. š Y š 
A tă ati Hü ae n t n n Ý 
ra (adu, or dušenna) d- 1 (a) d 
O a R a 


Alfabetul mandeean 


semit al lui Ahuramazdah) şi poate şi a zeiței Nanai (corespunzînd 
lui Anahita persană), unde erau încoronați regii din Elymais în sec. 
II e.n. pînă cînd regele part Ardašir l-a nimicit. Forma literelor cores- 
punde lui „scriptio plena“ mandeeană şi unsprezece grafeme sînt la 
fel ca în mandeeană, iar forma celorlalte se poate reduce uşor la gra- 
femele mandeene. Desigur, prin aceste inscripții nu s-a dovedit că 
mandeenii erau stabiliţi încă din secolul II e.n. în Khuzistan, dar se 
poate afirma că ei locuiau în ţinuturi învecinate, apropiate de aceste 
inscripţii şi monumente. 

S-a stabilit de asemenea că cele mai vechi monede avind legende 
scrise în caractere mandeene datează din sec. II e.n. şi sînt din regatul 
Charakene (în sudul Babiloniei). Pe de altă parte, dispariţia grafemelor 

h şi k dar şi a lui ° și * din mandeeană aparţine fără îndoială fenome- 
nului cunoscut şi caracteristic de eliminarea laringalelor în Mesopo- 
tamia, iar în aramaică acest proces a avut loc destul de devreme. 
Acest fapt ne ajută să stabilim marea vechime a unui imn din literatura 
mandeeană. Este vorba de un imn alfabetic (Ghinza de dreapta, 
XII, 2—5), în care grafemele k şi *, figurează ca litere întregi şi deci 
trebuie atribuit sec. IV e.n. cel mai tîrziu. De remarcat este de asemenea 
S.militudinea cu ortografia manicheiană a scrierii mandeene (Kurt 
Rudolph, op. cit., p. 31). 

Cuvintele în mandeeană sînt pronunţate împreună cu vocalele ce 
sînt scrise alături de ele, şi anume cu semnele vocalice a-halqa, i-aksa 
Şizu-usena. Aceste nume indică forma semnelor folosite pentru vocale: 
halqa înseamnă „cerc“; aksa, „întoarcere înapoi“, iar usena arată 
sunetul u și forma lui de „dinte“. Consoanele ce nu au un semn de 
vocale sînt pronunţate cu un a scurt sau e aşezat înainte (ab, ag, 
ad etc.). 

Ordinea literelor este cea existentă în alfabetele aramaic, ebraic 
şi arab. 

Redăm în continuare o serie de texte mandeene. 


APOSTOLUL VIEŢII 
[Ghinza de dreapta 64, 10—65, 11] 


În numele Vieţii Celei Mari, cînd eu apostolul Luminii, 
regele care am venit de la Lumină, am venit acolo, unirea şi 
strălucirea erau în mîinile mele, lumina și slava, splendoarea 
şi luminarea se aflau la mine, şi (de asemenea) vestirea, 
semnul era la mine și cufundarea în apă și un luminător al 
inimilor întunecate erau în mine. 

Cu glasul meu şi cu vestirea mea eu am chemat lumea, de 
la un capăt la altul am chemat lumea. Am făcut o chemare 
lumii, fiecare să poarte de grijă de sine însuși. Oricine poartă 
de grijă de el însuși va fi slobozit din focul mistuitor. 

Să trăiască slujitorii adevărului, cei desăvirşiți şi cei 
credincioşi. Să trăiască cei desăvirșiţi care se țin departe de 
tot răul. Eu sînt Apostolul Vieţii pe care Cel Mare l-a trimis 
în lumea aceasta. Eu sint apostolul cel adevărat, în care nu 
se află minciună, cel adevărat lipsit de minciună și în mine 
nici o nedesăvirșire şi nici o lipsă. Eu sînt Apostolul Vieţii. 
Oricine care miroase acest parfum dobindeşte viaţă, oricine 
primeşte învăţătura mea ochii săi sint plini de lumină, cu 

atu ja au ad ap ao «aș Oc ocemuai y cadi ape 
weh apa) Ao ag! — «Soo atau Ste ag) ast 
cas away calo auscgaab atiuy casa 
AIUD pe a als a apa sală oja po ala au ad 
A ax coblap calan oayâpau adal] aj au ast 
Ls yas Vp arati asdar alas ala agan 
oaa a e Pa ly az au asl ag AE R RR capat 
Has apte dapat Savasjja vast ly Hanash 
oqastloap a/apay ocssal pu cast] alpo au, (“t 
V” o clu aaa oajastlo ap): pearl oa cauib 
Nyao ap ASen airoja AJO amedap apea L, 
axie] arsaya qy apy ajo am eap aslo yelaud 
OL^ O Li ya l asiu yee Ajo au eap ap 


Text mandeean: Apostolul Vieţii, în Ghinza, 64, 10 


lumină sint plini ochii săi şi gura sa este plină cu laudă, cu 
laudă este plină gura sa şi inima sa este plină de înţelepciune. 
Cei care au săvirșit destrăbălări au adulmecat mirosul acesta, 
ei au părăsit înșelăciunea lor şi au venit, s-au înconjurat 
cu mireasma mea și au zis: „Atunci cînd eram neşștiutori am 
săvirşit desfrinare; acum cînd cunoaştem nu mai facem 
destrăbălăni“. 


Eu sînt Apostolul cel adevărat în care nu se află min- 
ciună, cel plin de adevăr în care nu este neadevăr şi în mine 
nu se află nici o lipsă de desăvirşire şi nici un fel de scădere. 


Și tot acela care miroase mireasma mea dobîndește 
viața, și cine o adulmecă pe ea, ochii săi se umplu de lumină. 

Mincinoşii o miros, îşi părăsesc minciunile lor și vin, se 
înconjoară pe ei înşişi cu mireasma mea şi spun: Domnul 
nostru! Cînd eram neştiutori spuneam minciuni, acum de 
cînd cunoaştem nu mai zicem minciuni. 


ACORDAREA UNUI NUME 


[Qolaşta, XXX] 


În numele Vieţii 
Tatăl tău ce-a făcut din tine, suflete 
În ziua cea mare în care ai fost statornicit? 
El m-a călăuzit la Iordan și m-a sădit. 
Mă sui pe mal şi mă înălţă, 
Frămintă pîine şi mă pofti să măninc, 
Grăi rugile sale pe potir şi-mi dădu să beau din el, 
Mă așeză între genunchii săi 
Și rosti asupra mea numele Vieţi: celei Mari. 
El cutremură muntele şi... 
Strigă din străfundul său și mă făcu să aud, 
El strigă și mă lăsă să aud glasul său: 
„Dacă ai tărie în tine, suflete, vino. 
Dacă mă urc pe munte, voi cădea de pe el 
ȘI voi pieri din această lume“. 
Ridicai ochii mei către înălțimea aceea, 
Sufletul meu îşi puse nădejdea în Casa Vieții. 
Mă urcai pe munte şi nu căzui Jos, 
Ci ajunsei sus şi găsi viața mea proprie. 
„Tatăl tău ce-a făcut el cu tine, sufiete, 
În ziua cea mare în care ai fost statornicit? 
El m-a dus la Iordan și m-a sădit, 
Mă sui pe malul lui şi mă înălță acolo, 
Frămîntă piine şi-mi dădu să gust din ea, 

Grăi rugăciuni de mulţumire deasupra 

Potirului şi-mi dădu să beau din el, 

Mă așşeză între genunchii săi 

Și rosti asupra capului meu numele Vieţii celei Mari. 
El aţiţă focul şi... | 
Strigă cu toată tăria glasului său şi mă lăsă să ascult; 
Mă lăsă să aud puterea glasului său, cînd strigă: 
„Dacă ai tărie în tine, suflete, vino!“ 

De voi străbate focul, voi arde 

ȘI voi dispare din această lume. 

Ridicai ochii spre înălţimea aceasta, 

Sufletul meu își puse nădejdea în Casa Vieţii, 
Străbătui focul şi nu arsei, 

Ci ajunsei şi găsii viaţa mea însăși. 


Tatăl tău ce-a făcut din tine, suflete 

În ziua cea mare în care ai fost statornicit? 

El m-a călăuzit spre Iordan şi m-a sădit acolo. 

Mă sui pe mal și mă înălță acolo, 

Frămiîntă piine şi mă pofti să gust din ea. 

Grăi rugăciuni de mulțumire pe potir şi-mi dădu să 
beau din el. 

Mă aşeză între genunchii săi 

Și rosti deasupra mea numele Vieţii celei Mari 

El zgudui marea și... 

Strigă cu glas tare şi mă puse să aud tăria vocii sale: 

„Dacă ai tărie în tine, suflete, vino!“ 

Dacă intru în mare mă voi ineca în ea 

Și voi pieri din lumea asta. 

Ridicai ochii către înălţime, 

Sufletul meu își puse nădejde în Casa Vieţii, 

Intrai în mare și nu mă înecai, 

Ci ajunsei şi găsii viaţa mea însăşi. 

O, Viaţă! O, Viaţă! Viaţa a biruit lumea, 

Viaţa este izbînditoare. 


LITANIE LA CĂPĂTÎIUL UNUI OM CE-ȘI DĂ 
DUHUL 


[Qolaşta, LXVIII, s] 


(Qolaşia este o culegere de texte liturgice mandeene publicate de 
M. Lidzbarski în Mandäische Liturgien ) 


Între Taină şi Strălucire, 

Între Lumină şi Zeităţi, 

Între Taină şi Strălucire, 

Ei stăteau ca să întrebe sufletul: 

„Spune-ne, grăieşte-ne, o, suflete, 

Cine te-a alcătuit? 

Cine te-a potrivit, cine te-a zidit? 

Cine este omul făcătorul tău?“ 

Sufletul răspunse şi zise: 

„Sufletul alcătuit _desăvirşit de bine, 

Răspunse şi spuse” 

Celuia ce-l întreba. 

El grăi aşa: 

« Tată, un oarecare m-a alcătuit, un oarecare m-a potrivit, 
Un oarecare a fost Omul ziditorul meu, 

Un oarecare printre fiii mîntuirii. 

În bunătate sa a luat o parte, 

El mă acoperi cu un înveliş de slavă, 

Mă luă şi mă dădu lui Adam. 

Adam, în puţținătatea minţii sale 

Se ruşină! neştiutorul! Se ruşină! cel fără de minte! 
Adam, în puţinătatea minții sale, 

Mă luă și într-un trup material mă puse. 
Mă luă şi mă puse într-un trup de materie...» 
lată deci sufletul care păzeşte 

Acest azil al trupului ce i s-a încredințat. 
lată că el îl păzeşte 

Pînă cînd se împlineşte măsura şi numărul. 
Cind se sfirşiră măsura și numărul 
Izbăvitorul veni la el, 

La el veni Izbăvitorul şi îl slobozi. 

Cel ce slobozise sufletul mergea înainte, 

Cel ce îl legase mergea după el. 


e 

Sufletul alergă să ajungă pe lzbăvitor, 

Cel ce îl legase fugi dar nu-l putu ajunge 

Sufletul şi Izbăvitorul 

Se duc către Cetatea Vieţii, 

Cetatea unde soarele nu apune nicicind 

Și nu se întunecă vreodată luminătorii (de pe cer). 

În locul acesta sint chemate şi aduse la judecată 

Sufletele poftite de această slujbă 

Si însemnate cu semnul acesta. 

Ele vor vedea marea Cetate a Luminii 

Și vor privi uimite la sălașul acesta strălucitor. 
Lăudată fie Viaţa, 

Să domnească pacea și mintuirea 

Pe calea pe care Adam a arătat-o ca dreaptă, 

Pace şi mintuire să domnească, 

Pe calea pe care sufletul îşi îndreaptă pașii 

Sufletul a friînt lanţul său 

Și a rupt legăturile sale, 

A aruncat veșmintul trupului său. 

El se întoarse înapoi, îl văzu şi se cutremură, 

Apoi cu un blestem cumplit afurisi 

Pe omul ce-l înveşmiîntase cu trup. 

El deşteptă pe ziditorul trupurilor, 

Îl ridică din locul unde era culcat 

ȘI îl grăi: 

„Scoală-te, priveşte, tu ziditor al trupurilor, 

Tu ale cărui miîini goale s-au umplut de apă*. 

lată glasul ziditorului de trupuri, 

Plinge şi îşi Jeleşte ființa sa. 

El spune: 4 Vai mie, nenorocitul, 

Căci mîinile mele goale s-au umplut de apă!» 

E] zise: 

« Du-te cu pace, fiu al slavei 

Care în casa celor răi erai numit slujitor, 

Du-te cu pace, mărgăritar curat 

Ce ai fost scos din Comoara Vieţii, 

Du-te în pace, tu din care iese aromă suavă 

Și ai dat mireasma ta acestui trup.ce duhneșşte, 

Du-te în pace, tu ce răspindeşti lumină și 

Luminezi casa beznelor, 

Du-te în pace, alesule neprihănit, 


* Adică cel ce a făcut o faptă deşartă, goală, fără sens. 

Fără de păcat, fără de pată »“ 

Sufletul îşi luă zborul, el călătoreşte, 

În cele din urmă ajunge la Casa Vieţii. 
Cind ajunse la Casa Vieţii 

Zeităţile îi ieşiră înainte şi îl întimpinară. 
Ele îi grăiră: 

„lată, îmbracă-ți veșmîntul de slavă, 
Încinge-ţ ţi fruntea cu cununa ta scînteietoare, 
Urcă-te, rămii în corturile, 

În cetatea unde sălăşluiesc zeitățile. 
Viața e slăvită şi biruitoare, 
Biruitoare este şi știința mîntuirii, 
Biruitori cei ce indrăgesc numele ei, 
Lăudată fie Viaţa!“ 


SUFERINTELE IERUSALIMULUI 


[Cartea lu: Ioan, 273—277] 


În numele Vieţii Celei Mari 

Slăvită să fie Lumina! 

Sosesc cu sandalele impodobite cu giuvaeruri, 
Miîinile mele sînt înfrumuseţate 

Cu diamante alese şi cu mărgăritare, 

La stinga mi s-a dat un paloș 

Și o săcure mare 

Care dinaintea mea răzbesc şi culcă la pămînt, 
Nimicesc dar şi reclădesc, 

Dărim dar şi înalt din nou palatele mele. 
Chipurile zugrăvite pe pereți 

Eu le-am șters de-a pururi de la stinga la dreapta. 
Capul meu este încins cu cununi, 

Am trecut prin neamuri şi lumi, 

Lumi și neamuri am străbătut 

Și în cele din urmă ajuns-am la porţile Ierusalimului. 
Am înălţat jilţul meu şi m-am aşezat în el 
Şi am cuvintat despre tainele Înţelepciunii mele. 
Aşa încît la Ierusalim 

Ale cărui porți se aflau închise, 

lar zăvoarele şi lacătele erau puse, 

La glasul meu şi la vestirea mea 

Porţile închise s-au deschis 

Și au căzut lacătele şi zăvoarele. 
Ierusalimul străluci atunci în slava sa 

Și toate aromele mele îşi răspindiră miresmele lor; 
Aceea care duhnea rău 

A căpătat aroma miresmelor mele. 

Am deschis ochii orbilor, 

Pe leproși i-am tămăduit, 

Celor surzi și celor muţi 

Le-am dăruit cuvint în gura lor, 
Schilozilor şi ologilor 

Le-am dat în dar 

Să păşească pe picioarele lor. 

Hristos ridică ochii săi, 

Privirea sa se tulbură, 

Îşi schimbă înfăţişarea 

Și îşi răsuci limba şi-mi vorbi aspru. 

El grăi: 

„Cine eşti tu cel din Viaţa cea Dintii 

Ca să ţi se încingă fruntea cu cununi? 

Tu ai străbătut neamuri şi lumi, 

Lumi şi neamuri ai străbătut, 

În cele din urmă ai ajuns la porţile Ierusalimului. 
Ţi-ai înălţat jilțul tău şi te-ai aşezat în el 
Și ai grăit în tainele Înţelepciunii, 

Astfel că la Ierusalim, 

Ale cărui porţi erau închise, 

lar lacătele şi zăvoarele trase, 

La glasul şi la vestirea ta 

Se deschiseră porţile închise 

Și s-au desfăcut zăvoarele şi lacătele, 
Ierusalimul străluci de slava ta, 

Toate aromele tale răspîndiră miresmele lor. 
Celor orbi tu le-ai deschis ochii, 

Pe leproşi tu i-ai vindecat, 

Celor surzi și celor muţi 

Le-ai dat graiul în gura lor, 

Schilozilor şi celor ologi 

Le-ai dat în dar 

Să pășşească pe picioarele lor“. 

Hristos ridică ochii, | 

Mă văzu şi se întunecă la faţă, 

Îmi puse întrebări care-i răsuciră limba 
Şi-mi vorbi pe un ton aspru. 

El grăi: 

„Cine ești tu cel din Viaţa cea Dintii 

Și din aceşti prea-nțelepţi bărbaţi? 
Arată-mi minunile tale la Ierusalim. 

Eu lovii pămîntul cu picioarele 

Aşa de tare că el se cutremură, 

lar cerurile fură... clătinate. 

Am scris o epistolă către Apa Vie, 

Ea nu dispreţui scrisoarea mea; 

Îmi; aşezai semnul la flacără, 

Flacăra nu mă jigni 

Pe mine, Omul Divin“. 

Hristos ridică ochii şi mă zări 

Dar privirea sa se tulbură, 

Îşi schimbă faţa 

Și îmi puse întrebări care răsuciră limba sa. 
Apoi îmi grăi fel de fel. 

El spuse: 

„Dacă tu vu de la Viaţa cea Dinti: 

Adu scrisoarea înţelepciunii 

Și citește-o cu glas tare“. 

Eu dădui citire începutului scrisorii. 

Citii despre Adam, despre Eva nevasta sa, 
Căpetenie a neamului oamenilor; 

Citii despre Set fiul lui Adam, 

Floarea cea mai desăvirşită pe care am sădit-o 
În neamurile de oameni şi în lumi; 

Citii despre Ram și despre Rud, 

Despre lumea nimicită prin sabie și ciumă; 
Citii despre Surbai şi despre Sarhabel, 
Despre lumea nimicită de foc şi de aprindere; 
Citii despre Sem fiul lui Noe, 

Despre lumea nimicită de ape. 

Cine îmi dă ascultare mie, 

Mie Omului Divin 

Și cine este credincios mie 

Va avea un lăcaş pregătit în Cetatea Luminii, 
lar cine nu-mi dă ascultare. 

Mie Omului Divin, 

Lăcaşul său nu se va găsi în Cetatea Luminii, 
Numele său va fi șters din cartea mea, 
Trupul său va fi întunecat şi nu va străluci. 
Viaţa e slăvită şi biruitoare 

Și biruitor este Cel ce a sosit aici. 


ALEGORIE DESPRE FORMAREA OBȘIEI 
MANDEENE 


[Cartea lui Ioan, 181—143] 


Sint Miriai*, un trunchi de vie, 

Un arbore ce se înalţă la gurile Eufratului. 
Foile acestui arbore sînt giuvaere, 
Poamele sale sînt mărgeane, 

Corzile vieţii sînt strălucire, 

Cerceii săi sint de lumină scumpe, 
Mireasma sa răspindeşte sub pomi 
Și se întinde în toată lumea. 
Păsările văzduhului o sorb, 

Un noian de păsărele se lasă pe copac, 
Un noian de păsărele se lasă pe copac 
Ca să-şi clădească cuibul lor. 

În jurul lui ele zboară, 

Înainte ca să se aşeze pe el. 


* Miriai simbolizează obştea mandeeană. În acest text se descrie 
cum mandeenii s-au rupt de iudei şi au găsit un adăpost la gurile 
fluviului Eufrat. 


333 


Ele mănincă frunzele frunzișului lui 

Și beau vinul din măruntaiele sale. 

Pe cînd păsărele se aflau pe vita-de-vie, 
Furtuni şi vijelii s-au dezlănțuit 

Care au zguduit pe bietele păsărele, 

Care au lovit pomul, 

Au risipit vlăstarii viei 

Și au izgonit păsările din lăcaşul lor; 

Mai multe din acestea n-au zburat, 

Ci agăţindu-se cu ghiarele şi aripioarele lor 
Au rămas acolo în timp ce treceau vinturile şi vijeliile; 
Altele n-au stat agăţate 

Și au zburat fugind de acolo... 

Dar nenorocire pentru cele ce nu au stat agățate 
Și au fugit din copac spre a zbura din el. 

Ce. frumos e pomul Vieţii! 

Ce frumoase sînt păsările așezate în el! 
Vinturile şi vijeliile trecură 

Și liniștea s-a întors pe pămint. 

În vreme ce păsărelele erau acolo, ciripind, 
Pregătindu-se să înceapă cuiburile lor, 

Toate păsărelele aşezate pe trunchiul de viţă, 
Un vultur se ivi, zburind în rotocoale, 

Un vultur alb se ivi; 

El privi şi văzu păsărelele, 

Dar zburind de jurimprejur 

El se repezi pe trunchiul de viță şi se aşeză pe el. 
Păsărelele legară vorbă cu el 

Și îi spuseră: 

„Pe viața ta, o, vulture, 

Eram pe copacul acesta păsărele o groază 

Dar vinturi tari se dezlănţuiră împotriva noastră 
Vijelii furioase loviră arborele 

Smulgind aripile (unora din noi). 

Multe din ele se agăţară 

Iar vînturile şi vijeliile nu putură să le smulgă; 
Dar unele fugiră în grabă, 

Noi te întrebăm, o, vulture, 

Noi îţi cerem veşti cu privire la aceste păsărele, 
(Căci ochiul tău este pătrunzător 

Si tu vezi tot ce e pe fața pămîntului): 

Ce au făcut vinturile şi vijeliile 

Cu aceste păsărele, surioarele noastre? 

Ce veşti ne poţi da despre ele?“ 

El le răspunse: 

„Mai bine ar fi, surioarele mele, să nu ştiţi ce s-a 
Întimplat cu aceste păsări; 

Pietre de praştie le-au izgonit departe de mine 
Și le-au smuls, şi le-au frînt, şi le-au rupt aripile... 
Acvila şi uliul 

Zburau în jurul lor, 

Le smulgeau bucăţi de carne 

Și le mincau pe cele mai grase; 
Nenorocire pentru cele ce căzură în apă, 
Ferice de păsărele mici 

Care cu voi s-au putut agăța de vie 

Și s-au făcut tovarăşi ai lui Miriai, 
Via sădită la gura riului Eufrat. 

laiă, vedeţi, voi păsărele mititele 

Că am venit la voi, 

La fraţii mei eu am venit 

Ca să le fiu un sprijin pe acest păminc, 
Am venit să o tămăduiesc pe Miriai, 

Să aduc apă la dragele mele viţe, 

Viei sădită la revărsarea Eufratului. 
Eu scot apă cu o căldare albă 

Și aduc apă viţelor mele; 

Duc căldarea şi o ţin în brațele mele strălucitoare, 
Braţe ce-s ale mele însemi, 

O duc şi adap viţele, 

Ferice de cel ce a băut din apa mea, 

El bea şi află tămăduirea şi veşnidia 
Creşte încă o dată mai mare. 

Viţele ce s-au adăpat din apa mea 

Au dat roadă bună, 

Corzile au urcat în sus 

Strălucitoare, 

lar viţele ce n-au băut din apa mea 
Au rodit ierburi amare. 

Vai de aceia care 

Nu au mers înainte pe cale! 

Vai de cei 

Ce n-au trecut de piatra de hotar! 

Ei au urit Comoara Vieţii, 

Pe Miriai, pe credinţa cea îndrăgită! 
Fiţi tovarăşi ai lui Miriai! 

Eu voi da ocol cu privirea mea lumii! 

Voi face să răsune chemarea Vieţii, 

Voi zgudui, voi deştepta pe cei ce dormitează“. 
Vulturul își luă zborul din copacul de viţă, 
El dădu ocol în zbor şi învăţă pe soţii săi, zicîndu-le: 
„Daţi ascultare chemării mele, fraților mei buni, 
Ţineţi-vă tare, suferiţi asuprirea! 

Fiţi tovarăşi ai lui Miriai! 

Vai de iudei, prigonitori ai lui Miriai ! 

Vai şi amar "de Elezar, casa cea re, 

Stilpul ce ţine Biserica (Templul)! 

Vai şi amar de Zaton-Stilpul 

Care a adus o mărturie mincinoasă despre Miriai!“ 
Toţi iudeii se adunară, 

Cărturarii, cei mari şi cei mici, 

Se strinseră laolaltă şi spuseră de Miriai: 

„Ea a fugit de preoţi, 

Ea a îndrăgit un om“. 

Ei s-au luat de mină, 

De mină s-au luat, 

S-au aşezat la revărsarea Eufratului. 

„Noi o să o ucidem 

Şi să aducem ruşine peste Miriai la Ierusalim. 
Vom înălța un stilp 

Pentru omul ce a corupt şi înşelat pe Miriai! 

Să nu mai fie pe pămint o singură zi măcar 

În care străinul să aibă voie în Ierusalim“. 

Ei deschiseră porumbarele , 

Și goniră pe porumbei din Ierusalim. 


Iudeii se strinseră şi urmară pe Miriai, 

Se duseră și găsiră un Jilţ 

Ridicat pentu Miriai la revărsarea Eufratului. 
Un steag alb era întins (desfășurat) pentru ea, 
O carte albă era deschisă pe genunchii ei. 

Ea citi în cărţile credinţei 

Și cutremură toate lumile. 

Ea ţine în mină toiagul Apei Vii, 

Briul e legat în jurul şalelor sale. 


Miriai se roagă cu smerenie 

Și predică cu un glas minunat. 
Peştii mării se adunau 

Și păsărelele de la gurile Eufratului. 


336 


Ei dădură ascultare glasului lui Miriai 
Și nu fură dornici să mai aţipească. 

Ei sorbiră mireasma ce ieşea 

Și dădură uitării lumea aceasta. 

ludeii văzind acestea toate 

Se ridicară în picioare dinaintea ei; 

Ei se ruşinară, strinseră pumnii, 

Își loviră piepturile şi plinseră amarnic. 
Maica lui Miriai glăsui 

Și lacrimi se prelinseră în sînul ei. 
„Priveşte-mă Miriai, fata mea, 

Îi zise ea. 

la aminte la mine ce-ţi sînt maică, 

Tu eşti fata mea 

Și fiica tuturor preoților; 

Taică-tău este mare căpetenie a Templului. 
Au uitat-ai tu oare Miriai 

Că Legea (Tora) se afla pe genunchii tăi? 
O deschideai şi o citeai, 

Cunoșteai ce se află scris în ea, 

Cheile porţilor celor din afară 

Se aflau în miinile tale; 

Cheile porţilor dinlăuntru 

Tu le agăţai de lanţuri, 

Toți preoţii şi feciorii de preoţi 

Veneau de-ţi sărutau mina. 

Celuia ce voiai tu, îi deschideau poarta 
lar cela pe care nu îl primea: 

Trebuia să se întoarcă de unde venea. 

O mie din ei sînt acolo în picioare, 

lar două mii stau aşezaţi acolo; 

Ei ascultară de tine 

Ca un rob scopit. 

Cuvintul tău era ascultat la Ierusalim. 
De ce-ai dat uitării pe frații tăi 

Și inima ta s-a făcut străină pentru preoţi? 
lată, 

Fecioarele pling în Iudeea, 

lar femeile şi bărbaţii la Ierusalim ! 

Au aruncat departe de ei aurul cel mult iubit lor 


Și jelesc şi bocesc amarnic. 

Ei glăsuiesc: 

„Să nimicim averile noastre 

Pînă cînd Miriai vine înapoi! 

Toţi stau pe acoperișurile caselor lor 
Şi privesc în depărtare 


Nădăjduind să te vadă iarăşi la Ierusalim.. 
Scoală-te fiica mea! 

Întoarnă-te în cetatea ta 

În oraşul Ierusalim ! 

Vino, aprinde- ți făcliile 

Stinse din ziua plecării tale! 

Părăsește pe acest bărbat 

Care te-a adus în robie! 


Omul acesta ce nu-i din cetatea ta 

Lasă-l singur în lume! 

Să nu poată spune el: 

«M-am dus şi am răpit-o pe Miriai 'din sălaşul său» 


Vino, 
Învaţă-i -i pe feciorii tăi 


Şi să înveţe de la tine! 
Aşază Tora pe genunchii tăi 
Și fă să răsune glasul tău, 
Să-l auzim ca altădată!... 
Cind Miriai auzi aceste vorbe de la maică-sa, 

Rise şi se bucură în sufletul ei. 

Ea le grăi: 

„Plecaţi, duceţi-vă de aici 

Bezmeticilor ! Prihăniţi de gunoaie... 

Nu sînt o femeie pornită ca să mă vind pe bani. 

În beznă să fie ei cufundaţi 

Dar nu pentru că am îndrăgit un bărbat 

N-am plecat ca să mă întorc la voi 

Spre a vă vedea iarăşi pe voi, adîncuri ale spurcăctunii ! 
Duceţi-vă, plecaţi departe de mine 

Voi ce aţi adus mărturii mincinoase împotriva mea 

Și aţi rostit neadevăruri şi blestemăţii; 

Voi ce ați mărturisit împotriva mea 

Curvie şi jafuri 

Aţi făcut din mine un chip asemenea vouă. 
Binecuvintat fie omul 

Care m-a slobozit din lanţurile mele 


Și care m-a aşezat cu picioarele în locul acesta! 

Nu am curvit cu tine 
Și n-am furat pe nimeni în lume. 


În loc de mărturia mincinoasă ce aţi grăit-o împotriva mea 
Eu am primit rugi și mulțumiri“. 

În vreme ce preoţii stăteau acolo 

Vorbind lui Miriai la gurile riului Eufrat, 
Veni un vultur alb 

Cu aripile întinse şi mari cît lumea; 

El se îndreptă în zbor către iudei 

Și se repezi asupra lor bătind din aripi 

Și îi legă, şi îi cufundă în străfundul apelor* 
Mai adînc decît noroiul mocirlos şi duhnitor, 
Îi cufundă mai jos decît apa arzătoare 

Ce se găseşte în apa tulbure. 


El scufundă corăbiile lor în străfundul apei arzinde 
Și nimici Templul, 

Dădu foc Ierusalimului, 

Îi aruncă jos şi 

Ucise pe ucenicii din Ierusalim. 

Apoi cobori la Miriai, 

Își cobori aripile dinaintea ei, 

Se aşeză alături de ea, | 

Îi grăi şi îi cuvîntă prelung 

Si ei îşi făcură cunoscută 
Înţelepciunea lor cea prea iubită. 

În cele din urmă o iîmbrăţișă cu tărie, 
O întinse şi o aşeză pe jilț, 
Zicîndu-i: 

„Miriai, priveşte-mă cu bunătate, 
Înaintea Vieţii gîndește-te la mine! 
Eu îs Apostolul tău cel bun, 

Omul ce dă ascultare graiului tău. 


Te rog în numele Înţelepciunii celei prea slăvite, 
Înţelepciunea pe care au ales-o oamenii lordanului“**. 


* Acest vultur alb care apără pe Miriai la gurile Eufratului pare 
să fie vulturul din Apoc., XII, 14: „Dar i s-a dat femeii două aripi 
ale vulturului celui mare ca să zboare în pustie, la locul său și să se 
dosească de fața șarpelui şi a fost ea hrănită acolo în curgerea vremii, 
a vremii şi a unei jumătăţi de vreme“. 

** Oamenii Iordanului sînt cei ce au primit botezul lui Ioan 
Botezătorul, deci mandeenii dat fiind că acest botez s-a efectuat 
inițial în apele Iordanului (,cfr. Matei, III, 5—7). 

Ea îi spuse: 

„O, om al lui Dumnezeu plin de bunătate, 

Sfint pe care l-a trimis Viaţa! 

Strălucirea și lumina ta s-au ridicat peste capetele 
- noastre, 

Slava ta e mărturisită în Cetatea Luminii, 

Oricine va da ascultare glasului tău 

Va fi primit în cetatea celor neprihăniţi, 

Va intra în comoara Vieţii, 

Iar razele tale vor străluci de două ori peste tine. 

Cine nu va da ascultare glasului tău 

Va fi lipsit de veghe şi de somn; 

Să fie acela numărat printre iudei, printre robi 

Și printre preoții feciori ai slujnicei. 

Ne vom lua zborul, tu şi cu mine 

Şi ne vom urca plini de slavă către Cetatea Luminii“. 


CELE O MIE ȘI DOUÄSPREZECE ÎNTREBĂRI 


[tezti publicat de LADY E. S. DROWER, The Thousand and Twelf 
Questions] 


A Mandaean text, Edited in Transliteration 
and Translation, Akademie-Verlag, Berlin, 1960, 
Book I, part. II (241), p. 172 sq. 


NOTIȚĂ INTRODUCTIVĂ 


Textul mandeean al Celor o mie și douăsprezece întrebări, publicat 

de Lady E.S. Drower, pare a fi extrem de vechi, din secolele II—III 
e.n., cu toate că manuscrisele lui au fost copiate mult mai tirziu. 

Limba mandeeană clasică este o limbă moartă şi deşi mandeeana 

este vorbită încă în sudul Iranului de resturile ce au mai supravieţuit 

ale unei comunităţi mandeene, pe malurile rîului Karun (în Khuzistan), 

această limbă mandeeană modernă este o formă simplificată a celei 
clasice, cuprinzînd numeroase cuvinte arabe şi persane. Dar pronunta- 
rea limbii mandeene clasice. ne-a fost păstrată de preoţi. Slujba de 
preot este ereditară și de obicei un băiat menit să devină preot învaţă 
de la tatăl său, de la unchiul său formule ce trebuie să le repete lao 
ceremonie religioasă mandeeană, pe din afară, cu intonaţia şi pronun- 
area tradiţionale. 


Dar dintre marii preoți mandeeni (ganzivri) numai trei mai 
trăiau în deceniul al şaselea al secolului nostru şi numai unul din ei a 
învățat pe un fiu al său rugăciunile și slujba de preot, căci o asemenea 
profesiune nu mai oferea putinţa de a avea subsistenţa necesară. 


Chestiunea care se pune este cît de veche şi cărui secol i se pot 
"atribui părţile vechi ale liturghiei şi cărţilor sacre mandeene? În această 
problemă s-a făcut oarecare lumină de lucrarea lui T. Sâve-Sderbergh 
(Studies. of Manichaean Psalm Book, Uppsala, 1949) care arată că 
Psalmii manicheeni sînt de origine mandeeană, iar textul copt al 
acestora datează dinainte de ultimul sfert al secolului III e.n. (p. 162). 
Așadar, textele mandeene fundamentate şi în special cele liturgice 
trebuie considerate ca datînd cel puţin din secolul al III-lea e.n. 


În ce priveşte textul publicat aici de E.S. Drower, Sulul celor 
o mie și douăsprezece întrebări, orientalista engleză scrie în introducerea 
ediţiei sale: „Aş putea să afirm că (acest sul) contribuie nu cu puţin 
la studiul credințelor gnostice și a practicilor gnostice în primele secole 
ale erei noastre şi poate cu puțin timp înainte de ele. Pentru valoarea 
deosebită a acestui sul este de arătat că cele șapte cărţi ale sale dau o 
descriere amănunţită, unică în istoria acestei religii, a riturilor și cre- 
dinţelor unei secte gnostice care nu numai că a supravieţuit, dar şi 
care, datorită formei sale speciale de izolare a beneficiat de o despărțire 
completă (de alte religii). Vreme de veacuri riturile au fost ferite de 
schimbări datorită felului riguros în care devierile şi lipsa de. grijă 
(în respectarea riturilor) au fost pedepsite, în timp ce credințele sale 
au fost transmise şi păstrate de o preoţime ereditară care se căsătorea 
numai în cadrul propriei sale caste şi nu avea aspirații politice. Stabiliţi 
în aşezări mici, în tîrguri şi sate mai degrabă decit în oraşe și protejaţi 
de lipsa lor de însemnătate, secta a supraviețuit în chip miraculos 
împotriva invaziilor şi a persecuțiilor. 

În cele şapte texte ce compun sulul de faţă noi am dat explicaţii 
asupra riturilor efectuate în chip meticulos şi am arătat că aceste 
lămuriri nu sînt niciodată împărtăşite unor laici, pentru că sînt secrete 
şi transmise tînărului la inițierea sa în treapta prgoţiei şi nu înainte. 
Că aceste explicaţii aruncă o nouă şi Ari Aa asupra altor 
texte gnostice este evident; dar cel ce studiază (acest sul) trebuie să 

fie prevenit, totuşi, că aşa precum grăunțele apar în praf, aceste amă- 
nunte apar doar după ce o masă mare de detalii obositoare şi de repetiţii 
au fost înfăţişate. l 

Sulul este cel mai lung din bibliotecile mandeene. Este foarte des 
consultat și păzit ca o comoară. Nu este destinat laicilor şi e întot- 
deauna păstrat în coliba în care un candidat la preoție şi învățătorul 
său petrec o săptămînă în rugăciune şi veghere. 
La fel ca şi Ghinza Rabba (Comoara cea mare) sau ca Drašia de 
Yahia (cunoscut în traducere sub titlul de Cartea lui Ioan) și la fel 
ca și Sfar Malwašia (Cartea Zodiacului) este un text miscelaneu. În 
colofonul său la sfîrşitul celei de-a șaptea cărți se citesc cuvintele lui 
Ramnia fiul lui *Qaimat, un liturghist vechi, cuvinte pe care le-a scris 
cînd a editat acest sul miscelaneu: « Cînd am scris acest Divan, era 
separat în şapte tratate...» 


Există puţină creaţie literară în textele acestui mare sul;  înălţările 
pline de imaginaţie sînt rare; scriitorii (acestor texte) se preocupă de 
sarcina serioasă a instruirii şi explicării şi sînt grijulii pentru a trans- 
mite fiecare amănunt al ritualului. Preoţii mandeeni consultă acest 
sul spre a afla cum se pot îndeplini în mod corect aceste rituri şi de 
asemenea ce trebuie să facă spre «a redeveni neprihăniţi (puri) » după 
călcarea unei legi rituale. 


Ritualul mandeean este mai important decit dogmatica. Ritualul 
mandeean pare să recunoască, fără împotrivire, că este cu neputinţă 
să reprezinţi infinitul în termeni finiţi şi de aceea tolerează descrieri 
ale creaţiei şi ale mîntuirii ce variază mult ca și descrieri puţin cohe- 
rente ale naturii şi activităţilor ființelor divine. Ritualul mandeean nu 
face nici o încercare să împace sau să raţionalizeze acele aserţiuni care 
se contrazic ; iar cei care au compilat texte sacre plasează pasaje contra- 
dictorii unul lîngă altul într-un singur codex sau sul. 


Dar este cu totul altfel cînd este vorba de ritual. Aici un preot 
mandeean este pe terra firma. Ritualul se desfășoară folosind un limbaj 
străvechi şi puternic, acela al mimării şi al simbolului. Fiecare rit este 
o dramă. Recitările ce însoțesc riturile sînt adesea nepotrivite, alteori 
în relaţie îndepărtată cu ele. La iniţierea sa, un viitor preot este învăţat 
« adevăratul » sens şi semnificaţia «tainică» a actelor sale sacramen- 
tale şi însemnătatea îndeplinirii lor cu exactitate. A săvirşi în chip 
greşit o ceremonie religioasă aduce totodată prihănire şi blestem. 


Părţile (din acest sul) care tratează despre cosmogonie reamintesc 
etape din teosofia Kabale: şi la fel ca şi în alte literaturi esoterice, 
imagini şi alegorii sexuale sînt folosite spre a introduce unele concepţii 
tainice. Examinarea atentă a acestora descoperă acea formă a teosofiei 
orientale pe care o numim gnosticism, curent subteran de idei care 

răsare sub aspecte proteiforme în manicheism, în diferitele erezii 
cunoscute de noi din scrierile creştine polemice, în esoterismul iudaic 
și în Kabala, apoi în Evul Mediu în sectele europene dualistice. În 
textele mandeene aceste concepţii se găsesc înlănţuite cu ceremonii 
care sînt fără nici o îndoială pre-creştine, așa cum este botezul. 

Întrucît rituri sacramentale similare sînt îndeplinite de creştini, 
textul nostru este important pentru a revela nu numai felul în care 
era împlinit de o sectă gnostică foarte veche dar şi semnificaţia simbolică 
ataşată de aceste rituri, un simbolism întru totul în acord cu învăţătura 
gnostică despre suflet, despre destinul său şi despre Creatorul lui“. 
(Lady E. S. Drower, op. cit., pp. 2—5). 

Pentru slujba înmormîntării (masigia), viitorul preot învaţă să 
împlinească ceremonii simbolice, care ar face sufletul în stare să se 
despartă de trup, să se nască din nou într-o lume nouă şi imaterială. 
Mandeenii, prin riturile lor, afirmă în chip analogic dar şi simbolic că 
trupul putrezește, dar sufletul n-ar putea părăsi acest sălaș coruptibil, 
trupul, decît prin riturile funerare care trebuie îndeplinite cu cea mai 
mare scrupulozitate. În liturghia de înmormîntare sînt invocate două 
puteri divine: Tatăl şi Mama, iar slujba aceasta este un fel de căsătorie 
a acestor două puteri din care ar renaşte sufletul celui mort în viața 
de apoi. 

Metoda de învățămînt a acestui sul cuprinzind ritualuri este aceea 
a unor întrebări şi răspunsuri. Şi Marele Wbaţ, Mara d° Rabutha răs- 
punde întrebărilor Marelui Sislam, aşa cum învățătorul rba (sau rabbi), 
al cărui model este primul, răspunde întrebărilor ucenicului său, viitorul 
preot aswalia al cărui prototip este Marele Sislam. Răspunsurile la 
cele o mie douăsprezece întrebări precizează cu minuţie toate ritua- 
lurile mandeene şi lămuresc cum trebuie efectuate ele. 


TEXTUL 


241. Luaţi aminte, voi copaci buni şi plăcuţi! Sint nişte 
copaci care beau din apă vie și poartă roade sănătoase şi 
întregi. Și sint alţi copaci răi, care, cu toate că beau apă vie 
(curgătoare), poartă fructe acre, amare și putrede; într- 
adevăr, cu toată înflorirea lor, cu toată desimea frunzișului 
lor, amărăciunea şi răutatea lor este îndoit de mare. Luaţi 
seama, înţelegeţi și vă lămuriți cu privire la cele ce inimile 
și ochii voştri au văzut. Puteţi voi oare să stoarceţi ulei 
dintr-o piatră? Nu spuneţi că arama se aseamănă cu aurul! 
Păstraţi-vă tainele astfel ca să vă puteţi înălța în neprihănire 
în Locul Luminii. 

Apoi el învaţă cu privire la Adam, pecare toate lumile 
îl numesc Adam şi în toate cărţile el este numit Adam, 
Adam este numele lui. Atunci el spuse: „Nu sînt Adam din 
Viaţa cea puternică, eu sînt Adam (fiu) al Vieţii celei puter- 
nice, căci eu strălucesc întru lauda Tatălui meu. Să cunoşti 
că atunci cînd Adam s-a unit cu Eva, Adam era sufletul 
iar Eva era trupul şi ea este pămîntul şi Adam este aerul. 

242. lată, un nume. le-a fost hărăzit lor cînd ei au pus 
început tainelor regilor şi cînd au luat o formă materială 
şi cînd au dat naştere la scoboritori ai lor. Şi în a opta lume 
(adică în lumea materială) ochii i-au privit pe ei şi urechile 
i-au auzit. lată aceasta era podoaba lor. Cind au privit 
la copii, încercînd tainele, Adam cel de-al doilea (Adam bar 
Adam, Adam cel fizic, material are drept tată pe Adam 
cel spiritual sau Adam cel mistic; cf. Adam Qadmon al 
kabaliştilor ) şi Sitil (itil este Set) s-au născut venind la 
viaţă, şi tainele au numit sufletul Sitil, şi au numit trupul 
Adam, pentru că în acest loc Adam era singe şi Sitil era 
suflet. Şi în alt sens, Adam era întunecime a ochilor şi Sitil 
era vedere, și Adam era pămîntul, în vreme ce în toate 
tainele Sitil este Iordanul, căci toţi sint în legătură cu Ior- 
danul (apa curgătoare). 

243. Şi ei i-au grăit lui: „Pe viaţa ta, Sitil, tată al nostru, 
vino cu noi la Iordan pentru că pomi şi creaturi vii care nu 
se împărtășesc din apă sînt nimicite şi devin ca şi cum nu ar 
fi existat niciodată.“ Ei l-au înălţat pe Sitil tatăl lor, pentru 
că el este tată al tainelor şi al tuturor regilor, şi tată al sufle- 
telor şi al luminilor alcătuite. Pentru că Pămintul a numit 
pe Iordan (apa vie) „Tatăl meu“, căci tainele sale au pătruns 
în el. Şi Pămiîntul a strigat tare Iordanului: „Nu mă pă- 
trunde pe mine“ (Notă: Pămintul striga ca o fecioară temiîn- 
du-se să nu-şi piardă virginitatea — C.D.) şi i-a spus: 
„Răspunde-mi, Tată, răspunde-mi mie!“ Ridică-mă, o fiu 
cel mare al Vieţii celei Puternice, Tată al fiului Lumini! 
Răspundaţi-mi mie Silmai şi Nidbai (Cei doi păzitori ai 
Iordanului), stăpîni ai Iordanului. 

Și atunci Iordanul a grăit, a strigat tare cu glasul său şi 
a venit şi a înveşmintat toate tainele sale, acoperind toate 
asprimile sale cu frunziş verde. lar tainele cele mai adinci 
ale sale el le-a ridicat şi a întărit limbile lor bilbiite, a limpe- 
zit viziunea şi a întors sferele. Și Etherul dinăuntrul lui s-a 
mărit şi duhul (din el) s-a înălţat şi s-a produs o răsădire... 
Etherul din afară se află mai sus de ceruri şi există sub 

pămînt. lar creaturile au trup şi copacii şi peştii nu pot 
trece în apele Etherului, nu pot nici viețui nici trece prin 
el, pentru că el are o atmosferă sublimă în care regii ţin 
sfat; şi ei țin la el, căciiîl numesc „cuib“ întrucît toate tainele 
lor cultivate în el... 


271. Apoi el iînvăţă cu privire la Ou, spunind că Oul 
este maica tuturor tainelor şi că nu este nimic mai venerabil 
decit forma sa, ca naşoreeni (Aceştia sint preoţii sau 
mireni care au cunoştinţe teologice) eiinşişi să-l cunoască 
și să-l interpreteze pe el, căci albuşul şi gălbenuşul unui ou 
(simbolizează) pe Tatăl şi pe Mama, ele sint duhul și sufletul, 
Și coaja este acoperămintul lor cel din afară, este trupul. 
În chip asemănător este întreg Pămîntul. Și el spuse aceasta: 
Sufletul care părăseşte pămintul se aseamănă cu o pasăre 
care provine dintr-un ou... Şi uneori nu există săminţă în 
ou (oul nu este fertilizat), şi sînt unii (pui) pe care 
coaja oului îi ţine închişi. Și sint unii care ies afară cei din 
urmă, unii pe care mama lor îi ucid, alţi (pui) care sint omo- 
rîți de căldură sau de frig sau de furtună sau de apa vijelioasă. 
lar alteori el iese din oul nafs (Talmudul descrie trei 
componente imateriale ale persoanei umane: nefes, ruah şi 
nesamah. Cea dintii este temporară şi încetează la moartea 
fizică) ca şi cum ar fi orb sau surd şi uneori iese 
schilod şi toţi îl ucid sau dau sfatul ca să fie ucis. Acesta este 
sufletul cind se desparte de trup. Uneori sufletul este stră- 
lucitor şi luminos, iar alteori este intunecat şi piere. Aşa 
fel, cum am spus noi, este sufletul. 


Cartea a III-a 


2. După aceea el (Vorbeşte Mara de Rabutha). 

Învățătorul, care arată ritualurile mandeene Marelui 
Sislam) a spus: (cu privire) la un. novice care se află în skinta 
(Coliba de iniţiere) dacă mama sa trăieşte şi plane- 
tele au făcut-o să păcătuiască și să se despartă de 
cele 12 porţi (s-a lepădat de mandeism) şi dacă el 
este prihănit, dacă este primul novice (Primul novice 
învăţat de un dascăl), atunci el şi dascălul său trebuie 
să fie botezați. Dacă (dascălul) are de asemenea și alţi novici, 
dascălul şi novicele trebuie să fie botezați şi el trebuie să 

aşeze mîinile sale pe novicii săi şi trebuie să oficieze toate 
riturile. Dacă soția unui ganziwra (Mare preot) este 
prihănită şi novicele este cel dintii novice al său sau 
cel de-al doilea, atunci amindoi şi dascălul şi novicele 
sint inapţi, fie că prihănirea survine în cea dintii, a doua sau 
a treia zi (de izolare în colibă), pentru că aceste trei zile 
sînt ca nişte trei fatiria (Trei azime, pîine fără aluat — C.D.). 
Fă apt pe dascăl prin botezul a șapte preoţi şi fă apt pe 
novice printr-un Mare botez (Marele botez cuprinde 360 
de botezuri). Căci orice greșeală săvirşită după cal- 
cularea (perioadelor de menstruaţie ale mamei sau soţiei), 
dacă acesta (care a greşit) este primul novice sau un dascăl 
care este învăţător pentru prima oară ei devin inapţi. Dacă 
mama novicelui are menstruaţie sau dacă o femeie ce ţine 
de casa dascălului său (are menstruaţie), novicii vor fi bote- 
zaţi din nou cu Botezul cel Mare, slujit de șapte preoţi 
după ce au săvirşit o slujbă de inmormintare şi amindoi 
atit dascălul cît şi novicele trebuie să fie botezați. 


3. Apoi orice ganzivra care s-a culcat cu o femeie ce nu 
este a sa proprie va fi caterisit din vrednicia sa de ganzivra. 
Dar dacă se căieşte şi este botezat, el poate să devină un 
preot (obişnuit), cu toate că nu poate să-şi pună miinile 
(în semn de binecuvintare) pe novici. Totuşi, atunci cind el 
se va despărți de trupul său, pedeapsa lui va fi în foc şi 
în gheaţă. 

Și întrucit novicii pe care i-a hirotonisit sînt nevinovați, 
ei nu au nici o pată. Orice ganzwra a cărui soţie comite 
adulter cu alt om devine necurat şi ea de asemenea necurată. 
Nu va pierde nimic întrucit el este nevinovat și soția sa este 
aceea care s-a îndepărtat de la el. (Cît despre ea) focul va fi 
judecătorul ei. Orice preot care se culcă cu o femeie ce nu 
este a lui a prihănit trupul lui. El nu va recita slujba de 
înmormîntare pentru un suflet ce: s-a despărțit (de trup) 
și nu-și va așeza miinile pe cei ce vor să fie preoţi, nici să 
boteze o femeie după naştere. (Din pricina) corupției firii 
sale el este imperfect şi de disprețuit; cînd se va despărţi 
de trupul său chinul său va fi în foc și în frig; el va plinge 
acolo dar nimeni nu-i va răspunde. 

4. Apoi el va orîndui toate obiectele rituale şi învățătorul 
său va aduce cinste cununei sale (de preot) și va boteza pe 
novice. Şi preoţii nu vor aduce cinste cununilor lor, dar unul 
dintre preoţi va apuca steagul și unul din ei va citi imnul 

„rugăciunea Iordanului“ după ce dascălul (a recitat) ruga: 
“În numele Vieţii“. Și dacă ei nu au dat cinstire cununei 
lor (Cinstirea cununei este ò ceremonie săvirşită atunci 
cînd un preot pune şi scoate cununa sa, adică înainte 
de-a începe și la sfirșitul fiecărui ritual), dacă unul dintre 
preoți iese afară, dascălul și novicele au săvirșit o greşeală; 
el trebuie să fie botezați de şapte preoți după ce au săvirșit 
slujba de înmormiîntare (masiqgta) şi ei vor fi purificaţi. 
Dacă cununa unuia dintre preoți îi cade din cap (în timpul 
ceremoniei) atunci este o greşeală atit pentru dascăl cit și 
pentru novice, căci cununa este aur curat şi numele său 
este slavă. 

Dakan 
Unuia care a moştenit un defect de la tatăl său, 
mama sa să nu-i hărăzească cununa nici vrednicia de rege 

(i.e. de preot); dacă trupul său este slăbănog ori are vătă- 
mare la ochi, în ureche, în mînă sau picior să nu-i pui 
cununa. Orice om care aşază o cunună pe oameni vătămați, 
aşa precum i-am arătat eu, cununa sa este nimicită de pe 
capul său şi el va fi legat în casa de temniţă a lui Pthahil 
(Fiu al lui Hibil-Ziwa şi al lui Zahriiil. Lui i s-a încredinţat 
crearea lumii, dar el nu a fost în stare să împlinească această 
sarcină), pînă la sfirşitul pămîntului. 

6. Tot asemenea, să nu pui cununa pe capul unui om 
a cărui mamă a fost măritată cu doi bărbaţi în viaţa ei și 
a fost necredincioasă celui dintii legămint nupţial al ei, căci 
orice fiu ce poate să-l aibă de la cel de-al doilea bărbat alei 
nu poate să devină (preot) în chip legiuit nici să fie primul 
născut (candidat la preoţie), totuşi în atreia generaţie aceştia 
pot fi aleși preoţi. Cu toate acestea să nu aşezi cununa peste 
un eunuc, căci un eunuc seamănă cu un vas de argilă care 
atunci cînd este spart nu poate fi reîntregit la loc... Cind 
va muri trupul lui va fi purificat în foc şi ger. 


7. Tot asemenea orice om care a săvirşit un omor s-a 
prihănit pe sine. Să nu aşezi cununa pe el, pentru că ela 
nimicit persoana unui fiu al lui Adam; totuşi dacă s-a căit 
şi s-a botezat el poate să devină un mandeean mirean. Tot 
aşa o femeie care a comis adulter, ia seamă să te separi de 
masa ei şi să nu o botezi pe ea cu botez, căci orice om care 
o botează iși strică lepădindu-se de cununa sa, și oricine 
care săvirşește o ceremonie de căsătorie asupra ei este de 
asemenea decăzut (de la preoţie); să nu o botezi. Orice 
preot care o botează pe ea face fără detemei cununa sa şi 

şi-a călcat legămintul lui. Dacă este un mare preot, el este 
decăzut din vrednicia sa şi de este un preot este decăzut și 
nu poate să mai ia parte la slujbe. 

18. Totuşi, dacă ei au făcut fapte bune, marele preot şi 
preotul vor fi botezați cu Botezul cel Mare (360 de botezuri), 
pentru că ei sint asemenea acestei femei nemăritate și 
nu pot să-și pună mîinile pe cei ce vor să devină preoţi, 
Și fata aceea nemăritată şi văduva care a săvirşit adulter, 
ei nu vor fi botezați pînă cînd nu se desparte (sufletul) de 
trup şi pedeapsa lor va fi focul şi înghețul. 


LITERATURA ŞI SCRIEREA 
SIRO-ARAMAICĂ 


NOTIȚĂ INTRODUCTIVĂ 


Sirienii, siriacii sau siro-arameenii s-au extins în Libanul de azi, 
Siria, Turciă de azi şi în Imperiul persan, începînd din Asia Mică pînă 
la hotarele Palestinei şi pînă dincolo de Tigru şi Eufrat. Numiţi de 
popoarele semite Aram (27%) sînt probabil identici cu "Apport 


(arimoi) din Homer (Iliada, 11, 783) şi Hesiod (Theog., v. 304). În 
Septuaginta sînt numiţi syrioi (odpioi), ovpiori (syristi) fiind limba 
ce o vorbesc. Scriitorii greci şi romani îi confundă des cu asirienii 
(Diodor din Sicilia, II, 13; Herodot, VII, 63; Strabon, XVI, 2; Xeno- 
phon, Cyropedia, VII, 5,31; Lucian, De dea Syra, $ 1; Ammianus 
Marcellinus, XXIII, 6); iar mulţi din vremea noastră îi confundă mai 
adesea cu locuitorii arabi ai Siriei de azi. Am arătat că sint numiţi și 
caldeeni pînă în secolul al XIX-lea. 


Arameenii au întemeiat o serie de regate în sec. XAI—VII îe.n.; 
apoi au existat regate semi-independente și independente ai căror 
locuitori vorbeau aramaica, dar după cucerirea statului-oraș Palmyra 
(Tadmor) de către romani nu a mai existat un stat independent în care 
locuitorii să vorbească numai limba aramaică. 

Sirienii erau răspîndiţi în orașele și satele Imperiului roman și 
în acele din Imperiul sasanid pină la cucerirea sa de către arabi, după 
care au trăit sub stăpinire musulmană. 

Limba siriacă este limba literară apărută la Edessa și în ea s-au 
mai scris atît texte gnostice cît și creştine. Am arătat (vide supra) 
că limba sau mai exact spus dialectul siriac constituie împreună cu 


dialectul Talmudului din Babilon şi cei mandeean grupa de est a dia- 
lectelor limbii aramaice. 


Epoca de înflorire maximă a literaturii siriace a început în secolul 
al III-lea e.n. şi s-a extins pînă în sec. al VII-lea. 

I. Scrierea : 


Scrierea siriacă are ìn comun cu ebraica și araba 22 de grafeme 
care notează consoane sau semi-consoane şi cu cea arabă numeroase 
ligaturi. 

Există următoarele alfabete siriace: estrangelo (de la orpoyyvin, 
„rotundă“), care este şi cel mai vechi şi din care derivă celelalte, adică 
alfabetul serto sau pesito, „simplu“ ce s-a diferențiat după secolul al 
V-lea e.n. intr-o scriere a iacobiţilor monofiziţi şi alta a nestorienilor 
din est. Între aceste două ultime scrieri există diferenţe mici. Scrierea 
estrangelo s-a păstrat chiar în textele iacobite și nestoriene pentru 
titluri. Toate aceste scrieri sint cursive şi literele suferă unele mici 
modificări după ligaturile ce le au. La sfirşitul cuvintelor unele grafeme 
capătă alt ductus care corespunde mai mult stării lor iniţiale. 


Cuvintele care constau dintr-o singură literă — de cele mai multe 
ori prepoziţii — sint unite şi scrise impreună cu termenul ce urmează. 
Uneori grupuri de cuvinte care sînt strîns legate între ele, constînd din 
una pină la trei grafeme, sint şi ele scrise împreună. 


La inceput, in sec. 1I—III e.n., sirienii ca şi iudeii scriau numai 
consoanele, dar literele aleph, waw şi iod îşi pierduseră valoarea lor de 
consoane ìn multe cazuri şi s-a inceput să se scrie vocalele cu aceste 
grafeme. 


Dar s-au mai folosit și alte semne pentru scrierea vocalelor. Spre 
a diferenția cuvinte scrise în acelaşi fel, cu aceleași consoane şi fără 
vocale, se insemnează o pronunțare plină şi tare printr-un punct așezat 
deasupra cuvintului, o pronunțare mai fină, mai slabă sau lipsa unei 
vocale printr-un punct aşezat sub cuvintul scris doar prin consoane. 
În unele cazuri punctul scris deasupra cuvîntului capătă o semnificație 
gramaticală; de ex., la sufixul persoanei a 3-a singular feminin ah, 
spre deosebire de sufixul masculin eh unde lipseşte punctul deasupra 
cuvintului. Astfel punctul serveşte pentru indicarea persoanelor. Spre 
a deosebi mai precis formele verbale, adesea,se adăuga și un al doilea 
și chiar al treilea punct deasupra unor cuvinte, mai ales la verbe. 


Din această punctuație, nestorienii au dezvoltat un sistem întreg 
de notare a vocalelor, care deosebește calitatea acestora, nu cantitatea 
lor (in afară de vocalele a şi e). Aceste semne vocalice punctiforme sînt: 


w 


+ =ă, — =a 
"T= č Tr =e 
i= i 
ọ =u 
06 =0 

Sirienii din vest, iacobiţii, folosesc cu începere din secolul al 
VIII-lea vocalele grecești pentru indicarea calităţii vocalelor fără con- 
siderarea cantităţii lor. 


Aceste vocale scrise deasupra dar și dedesubtul cuvintelor sint: 
> 


> 
= a, petoho = 0, zeqofo, = e, reboso 


poes 


; ; A e 
= i, heboşo şi = u, ‘ṣ0s$0 


Trebuie adăugat că lipsa de vocală ca și o vocală scurtă murmurată 
(ebr. s“wa) nu se notează deloc dar se recunoaște ușor din contextul 
gramatical. 

În manuscrisele siriace de vest ca și în textele imprimate mai vechi 
apar ambele sisteme de notare a vocalelor amestecate între ele. 

Pentru consoanele b, g, d, k, f, t, pronunţarea este arătată ca 
explozivă (qussaia, „întărire“) printr-un punct aşezat deasupra con- 
soanei, pronunţarea este spirantă, krukkaka, „inmuiere“, printr-un 
punct așezat sub una din aceste consoane. 

Spre a distinge singularul de plural se scriu două puncte deasupra 
termenului la plural, puncte numite stiame. 


Dacă la început se așezau aceste două puncte numai deasupra 
cuvintelor la plural,care altfel puteau fi luate drept singulare, mai 
tirziu s-au scris. două puncte chiar deasupra acelor substantive sau 
participii care nu puteau fi luate drept singulare. 

În unele cazuri se pune — spre a se deosebi cuvinte scrise la fel — 
ca semn al lipsei de vocale o linioară. Același semn grafic este folosit 
spre a indica litere care dispar cu totul în pronunțare (linea occultans ). 

Cele mai vechi semne de separare sînt: un punct foarte accentuat 
la sfirşitul propoziției și patru puncte așezate în formă de cruce ca 
separare a unor paragrafe mai mari. Mai tirziu s-a utilizat pentru 
despărțirea propoziţiilor un punct dedesubt. Afară de aceasta, în 
manuscrisele siriace ale Bibliei se găsește, la fel ca și în ebraică, un 
sistem foarte complicat de â0 accente care indicau probabil note 
muzicale. 

Limba siriacă este puţin diferită, din punct de vedere gramatical, 
de dialectele aramaice de răsărit și occidentale, astfel că nu considerăm 
necesar să consacrăm un studiu mai amănunţit nici foneticii, nici 
morfologiei, nici sintaxei siriace, care păstrează aceleași caractere 
comune tuturor dialectelor aramaice. 


II. Literatura siriacă primară 


Dezvoltarea literaturii aramaice de vest a avut loc pe ambele 
maluri ale fluviului Tigru, în ținuturile regatelor Osroene şi Adiabene. 

Într-adevăr, în aceste regate-tampon așezate între Imperiul roman și 
cel part la început, apoi cel sasanid, misionarii creștini, mergînd pe 
urmele așezărilor iudaice din Diaspora, au obţinut numeroase convertiri. 
În regatul Adiabene, ai cărui regi au trecut la iudaism încă înainte de 
nimicirea Templului din Ierusalim, noua credinţă creştină a avut 
episcopii şi mărturisitorii ei încă-în jurul anului 123 e.n. În regatul 
Osroene domnea regele Ab(h)gar bar Manu (179—216 e.n.) care, în 
anul 202, a fost primul cap încoronat ce a devenit creştin şi din vremea 
lui a rămas Edessa centrul cel mai însemnat al vieţii literare în limba 
aramaică de răsărit (siriacă). Plecînd de la Edessa, creaţia literară şi 
religioasă în limba aramaică de est a difuzat în alte centre, cum ar. îi 
Nisibis şi Mabbog(h) cu numele său grec Hierapolis și a ajuns pînă la 
marea metropolă elenistică așezată aproape de coasta Mediteranei, 
Antiohia. Dar expansiunea nu s-a făcut numai în Imperiul roman şi în 
statele-tampon dintre acest imperiu şi cel part (sasanid cu începere de 
la 224 e.n.), ci şi în Imperiul part al Arsacizilor, astfel că în primele 
decenii ale sec. al V-lea e.n. teritoriul pe care se întindea cultura siriacă 
creştină ajungea pînă la Golful Persic și la fruntariile Indiei. 


- Anterior culturii siriace creştine a existat o literatură scrisă redac- 
tată în limba autohtonă, aramaica de est, şi această literatură era 
păgină sau iudaică. S-a putut deduce că siriaca era deja o limbă literară 
din unele scurte inscripţii pe morminte, din manuscrisele păstrate în ar- 
hivele regale din Edessa, precum şi dintr-o epistolă a unui preot sau epis- 
cop, Mara bar Serapion, sau din textul siriac al romanului lui Ahigar. 


Arhivele din Edessa ne-au făcut cunoscută aşa-zisa Cronică din 
Edessa, unde se relatează, de pildă, o inundație catastrofală ce a avut 
loc în noiembrie 201 e.n. pe vremea regelui Ab(h)gar. Aceste texte 
reprezintă cele mai vechi scrieri siriace. 


Mara bar Serapion din Samosata, probabil, se afla undeva în 
detenţie la romani şi scria fiului său Serapion care făcea progrese mari, 
în studiul său. Nu se poate data cu certitudine această scrisoare dar 
autorul ei exprimă idei foarte apropiate de concepţia populară a filoso- 
fiei stoice. Alături de Socrate şi de Pitagora menţionează pe „regele 
alb“ ucis de popor. 


Baba din Harran e numit „profet“ de un scriitor creştin anonim 
care combate credinţa sa centrată în jurul divinităţilor din Harran 
unde se găseau sabeenii (nu trebuie confundați cu mandeeni ce-şi 
spuneau și ei sabeeni — n.n. C.D.), adoratori ai zeului lunii Sin și ai 
stelelor. Oraşul Harran se afla între Edessa și Raš “Ain şi era cunoscut 
în Vechiul Testament drept patria lui Abraham şi a lui Laban. El se 
numea de către greci Xappåv, de către romani Carrhae și de unii 
părinţi ai Bisericii, Hellenopolis („oraşul păginilor“). 

Templul zeului lunii, Sin clădit de asirieni fusese împodobit în 
chip minunat. Odată cu biruinţa creştinismului în Mesopotamia, Harran 
a avut un episcop dar imensa majoritate a populaţiei sale a rămas 
ataşată idolilor ei. 

Ahigar este eroul unei povestiri în formă de roman care a fost 
scrisă iniţial în aramaică sau asiriană şi datînd din sec. VII î.e.n. (cf. 
Ath. Negoiţă, Gindirea asiro-babiloniană în texte, Bucureşti, 1975, 
p. 286). Este foarte probabil că maximele acestei povestiri care expu- 
neau o înţelepciune practică au fost cunoscute de Theophrast (cf. 
Diogenes Laertios, V, 50) şi de Democrit (cf. Clement din Alexandria, 
Stromat., I, 69), iar povestirea biblică asupra lui Tobie (I, 21 ; II, 10, 11) 
dovedeşte paralelisme nete. S-a găsit, pe de altă parte, printre papiru- 
surile coloniei iudaice din Elephantina textul pre-roman al acestei 
povestiri (cf. Pierre Grelot, Documents arameens d'Égypte, Paris, 
1972, pp. 427—447). În textul siriac al acestui pre-roman se observă 
o prelucrare creştină a întregii expuneri. | 


Există de mai multe secole şi traduceri în mai tcate limbile popoa- 
relor ortodoxe, iar în română textul vechi al povestirii lui Ahiqar a 
fost publicat de M. Gaster (în „Journal of the Royal Asiatic Society“, 
1900, pp. 302/9). Asupra diferitelor texte ale povestirii lui Ahiqar s-a 
scris o literatură vastă. 


Limba siriacă a fost folosită într-o mare măsură ce gnostici pentru 
exprimarea doctrinelor lor şi de către gînditori care acceptaseră o 
parte din temele şi miturile gnostice. Cel mai-proeminent dintre aceşti 
gnostici sau dintre scriitorii influenţaţi în sistemul lor de gîndire de 
către gnostici a fost între sec. al II-lea şi al III-lea Berdaișan. Din 
şcoala sa pare că a ieşit romanul misiunii printre păgîni numit Actele 
lui Thoma. Tot astfel pare să descindă în linie dreaptă din sistemul de 
gîndire al lui Bardaişan, ereticul “Ud(h)a din sec. IV e.n. Odele lui 
Solcmon scrise în siriacă pretind a se înfăţişa ca traducerea unui text 
grec al Psalmilor compuși de regele Iudeii binecunoscut. 


Bardaișan s-a născut la 11.7.154 la Edessa sau în apropierea ei 
ca fiul unei perechi originare din Arbela. Bardaisan a trăit la curtea 
regelui Abgar al IX-lea unde Sf. Iuliu Africanul a avut prilejul să 
admire priceperea sa ca vinător şi trăgător cu arcul. După .Epifaniu 
(Panarion), ar fi fost crescut împreună cu regele de mai tîrziu din 
Edessa, dar după sursele interne siriace el ar fi crescut la Mabbcg(h) 
(Hierapolis) unde ar fi pcpcsit părinţii săi izgoniți din Imperiul part 
de participarea lor la o censpiraţie. Aceleaşi surse siriace (Thecdor bar 
Koni) afirmă că Bardaișan ar fi fost crescut de un preot păgîn 
Anud(h)uzbar care l-a învățat şi imnele păginilor. Totuşi |Bardaișan 
a trecut la creştinism, fiind atras de predicile episcopului de Edessa, 

Ustasp, dar a trecut apoi repede la doctrina gnostică a lui Valentinian 
şi de aceea a fost excomunicat de episcopul ‘Aqqi, urmaş al lui Uătasp. 
În cele din urmă a întemeiat o sectă independentă care există încă la 
Edessa în sec. VIII şi chiar în sec. X era răspîndită în ţinutul dintre 
Wasit şi Basra, după ce a avut adepţi pînă în Chorasan (Khorezm) 
şi pină în Turkestanul chinez (Sinkiang). 

Cu toate că Bardaizan cunoștea bine limba greacă, el nu a scris 
decit în siriacă, în limba sa maternă, dar scrierile sale au fost traduse 
în greacă de ucenicii săi. Astfel, grecul Porphyrios citează o operă a 
lui Bardaişan despre India, care ar fi fost scrisă în ultimii săi ani de 
viață după ce a întilnit o ambasadă indiană primită de împăratul 
Heliogabalus (218—222 e.n.). Scrisă în siriacă, o operă a sa tratează 
despre conjuncţiile planetelor, durata circumvoluţiei planetelor şi 
virsta pămintului. Ca poet, Bardaizan şi-a expus doctrina sa gnostică 
ın versuri, în cînturi alcătuite din 150 de poezii similare Psalmilor. 
Astăzi cunoaştem extrase mari din aceşti Psalmi gnostici ai lui Bar- 
daişan prin poemele scrise împotriva lor de Efrem Sirul, în care se 
află citate pasaje din acelea. A mai scris Bardaişan o Carte a luminii 
și a întunericului, o Carte a spiritualității adevărului şi o Carte a mobili- 
tății și a solidităţii, pe care o sursă islamică le arată ca moştenire a 
creaţiei lui Bardaişan. Această sursă islamică, tratatul bine cunoscut 


Fihrist, ar putea însă să fi luat producţii ale sectei lui Bardaișan drept 
creaţii ale sale. 


Drept elevi Bardaișan a avut pe fiul său Harmonios care a fost 
educat la Atena și a continuat creaţiile poetice ale tatălui său. Un alt 
urmaș spiritual este Philippos care a scris un dialog, unde este citat 
şi Bardaișan; discuţia purtată se extinde asupra originei răului fizic 
şi moral, asupra liberului arbitru şi asupra destinului. Același Philippos 
a lăsat o Carte a legilor ţării mult citată în textul latin al lui Recogni- 
tiones (LX, 19—29) şi menţionată şi de Eusebiu din Cezarea (Praepar. 
Evangelica, VI, 10, $$ 1—48). 

Actele Sfintului Thoma (E. Hennecke, Handbuch zu die neutesta- 
mentliche Apokryphen, Tübingen, 1904, 562—601) s-au păstrat în 
textele siriac şi grec. Se pare că textul original este cel siriac, iar cel 
grec este tradus. Scrierea descrie episoadele activităţii de misionar a 
Sf. Thoma, Geamănul, ucenicul lui Hristos în India de vest. S-a afirmat 
că Actele Sf. Thoma ar aparţine fie lui Bardaişan, fie școlii sale după 
cum s-au pus în evidenţă paralele cu scrieri manicheene care descriu 
deseori călătorii lungi. 

Un alt scriitor din aceeaşi epocă a fost 'Ud(h)a' sau 'Ud(h)ai (gre- 
ceşte, “Av5uioş). A fost primul episcop al unei biserici întemeiate de el 

şi a scris mai multe Apocalipse apocrife pe care le considera cărţi sacre. 
Astfel, un Apocalips al lui Abraham, un Apocalips al lui loan 
diferit de cel canonic şi o Carte a străinilor sînt cunoscute prin scurte 
citate făcute de Efrem Sirul, de Theodor bar Koni şi de Epifaniu 
(Panarion, 70). 


Aceste citate dovedesc că autorul era adeptul unei doctrine gnostice 
întemeiate pe astrologie şi care se înrudea îndeaproape cu doctrina 
lui Bardaişan. Sistemul gnostic al acestui autor menţine opoziţia între 
lumină și întuneric şi predică şi materialitatea trupească a divinității. 

Odele sau Psalmii lui Solomon ni s-au păstrat în text grec 
şi siriac. Aceştia par a fi o prelucrare creştină a unui text mai vechi 
iudaic sau iudeo-treştin. Mai recent s-a pus în evidenţă faptul că Psalmii 
lui Solomon cuprind multe idei şi teme eseniene şi au putut fi scrişi 
în cercurile ermiţilor de la Qumran (J. Carmignac). Există în ei nume- 
roase idei gnostice, ceea ce face probabilă relaţia lor cu mişcarea 
eseniană. 


TII. Literatura siriacă înainte de schisma monofizită și cea nestoriană 


Primele scrieri în siriacă sînt traduceri din V. şi N. T., dar pe lîngă 
acestea există o serie de texte în siriacă ce pornesc din cercurile eretice 
Şi gnostice. 


Sub numele de Pesitta (,„,Simplă“) este desemnată traducerea 
Bibliei în siriacă, probabil în. opoziţie cu textul acesteia în traducerile 
din Hezapla (= Biblia lui Origene aşezată pe şase coloane, cu textul 
ebraic, cel grecesc al Septuagintei, apoi traducerile greceşti ale lui 
Simachos, Aquila şi Teodosian, în fine cea a lui Origene). 

Se pare că au fost traducători diferiţi, la intervale diferite şi în 
orașe diferite, deşi. traducerile din Pentateuc se zice că ar fi fost efec- 
tuate la Adiabene. Traducătcrii nu şi-au dat numele „din smerenie“, 
dar unele texte par a fi fost făcute de iudei pentru iudei. 


1. Un scriitor fecund din această epocă a fost Taţian asirianul, 
născut în Asiria pe la 120 e.n. din părinţi „barbari“, nu greci după 
cum spune el însuși. A primit o educaţie aleasă și o întinsă cultură 
filosofică şi literară. Ajuns sofist, adică cunoscător al filosofiei lumii 
antice, a călătorit din oraş în oraş, a studiat diferite doctrine filosofice 
şi s-a iniţiat în misterele multor religii. Ajuns la Rcma se converti la 
creștinism prin străduinţele lui Iustin filosoful şi martirul. Taţian el 
însuși înfiinţă la Roma o şcoală, dar se reîntoarse în Siria pe la 172—173 
unde creă o sectă eretică a encratiţilor în care dcctrinele gncstice se 
amestecau cu cele eretice şi unde domina infrînarea (asceza) față de 

orice plăcere lumszască. Taţian a scris în grecește dar şi în siriacă. În 
siriacă, opera sa cea mai cunoscută este așa-zisul Diatessaron, o evan- 
ghelie unică, alcătuită din textul celor patru, dar în care predomină 
cea de-a IV-a a lui Ioan. Această evanghelie Diatessaron s-a bucurat 
de o mare autoritate şi a fost comentată și de Efrem Sirul. 

2. Dinire apocrifele V.T. s-au păstrat în textul siriac aşa-numita 
Carte a IV-a a lui Ezra şi Apocalipsul lui Baruch la sfirşitul căruia se 
află Epistola lui Baruch către seminţiile lui Izrael care se aflau în exil 
în Mesopotamia. De asemenea, în siriacă există fragmente din textul 
păstrat integral în limba ghezi (etiopiană) al Cărţii Jubileelor, scriere 
provenită, precum a fost demonstrat de aflarea ei la Qumran, din 
cercurile eseniene. Tot astfal s-au aflat fragmente din Testamentele 
celor 12 patriarhi, scriere eseniană, ca şi traduceri din Bellum iudaicum 
al lui Iosephus Flavius. - 

3. Unul dintre cai mai vechi scriitori în limba siriacă este Meliton 
din Sardes, mort în anii 189—199. El scrie, pentru apărarea credinţei 
creştine, lui Marc Aureliu, împărat roman între 161—180, un Logos, 
A6yoş Örep tňs nioreo; (Cuvînt despre credinţă), din care Eusebiu din 
Cezarea ne-a păstrat unele fragmente. 

Textul siriac este primul şi autorul lui este probabil din Mabbog(h), 
iar împăratul roman căruia i se adresează este Heliogabalus (218—222), 
fost preot al lui Baal şi sirian din naștere. Această scriere a fost redac- 
tată la Osroene și nu arată nici un fel de influențe gnostice ale şcolii 
lui Bardaişan. | 


4. Învățătura lui Addai (G. Phillips, The Doctrine of Addai, the 
Apostle, now first edited in a complete form, London, 1876) a fost 
scrisă în siriacă dar există numeroase versiuni greceşti ale acestei 
povestiri despre scrisoarea regelui Abgar din Edessa către Hristos 
pusă în legătură cu o icoană ce se găsea în acel oraş. 


5. Actele martirilor din Edessa istorisesc mucenicia a doi foşti 
preoţi păzini, Sarbil şi episcopul Bar Samaya, care au fost martirizaţi 
pe vremba lui Traian dar mii probabil pe vremea împăratului Decius. 
Alte relatări arată mucenicia celor uciși de Dioclețian în prigoana sa 
împotriva creştinilor. 


6. Imiurile lui Aswana, care a trăit la Edessa într-o mănăstire, 
au fost cintate pînă în secolul al IX-lea. El ar fi avut ca dascăl pe 
Efrem Sirul. Aswana ar fi murit în munți fiind în stare de extaz (uimire) 
şi căzînd din această cauză de pe stinci. 

Aphrahaţ este scriitorul cunoscut de greci sub numele de „înțeleptul 
persan“, care la luarea cirjei de episcop sau călugărirea sa, a fost numi 
Iacob. Din scrierile sale reiese că a fost episcop şi că a trăit la inceput 
o viaţă ascetică. El compune douăzeci şi două de cuvintări sau scrieri, 

cîte sînt literele alfabetului siriac, și litera de început a fiecărei cuvîntări 
alcătuieşte cu celelalte începuturi ale cuvintelor sale un acrostih alia- 
betic (acrostihul fiind în poezie un poem întocmit în aşa fel încît dacă 
se citește în sens vertical prima literă a fiecărui vers se află cuvintul 
care este luat ca subiect al poeziei). Într-o scriere intitulată Despre 
strugure, el schiţează istoria întregului Vechi Testament. 


7. La hotarul între Imperiul roman și cel persan, acolo unde se 
găsea o populaţie vorbind limba siriacă în cele două imperii rivale, s-a 
ridicat omul care prin activitatea sa literară a reuşit să înfringă școlile 
gnostice atit de puternice încă în secolele III—IV în aceste ţinuturi. 
Acesta este Efrem Sirul, „profetul sirienilor“ cum a fost el numit mai 
tirziu în numeroasele legende ce s-au țesut în jurul vieţii şi operei sale. 
Personalitatea sa depăşeşte legenda creată în jurul său, dacă ar fi să 
ne referim numai la numărul imens de opere ce a putut scrie. 

Viaţa lui Efrem Sirul — în limba siriacă Afrem — se cunoaşte 
destul de bine. Născut în oraşul Nisibis, asezat pe rîul Daisan, un 
afluent al Eufratului, părinții săi par a fi fost păgîni după o legendă, 
ba chiar tatăl său ar fi fost preot al zeului Abnil al cărui templu a fost 
nimicit de împăratul roman lovinian. După altă legendă, mama sa ar 
fi fost creştină şi i-ar fi dat o educaţie evlavioasă, încredinţindu-l 
episcopului Iacob din acelaşi oraş Nisibis. Efrem s-a născut pe la 306 
în vremea împăratului Constantin. 


Dascălul său episcopul Iacob din Nisibis îl înalţă la demnitatea 
de diacon și îl ia cu el la conciliul din Nicea (325 e.n.). Efrem Sirul a 
rămas la treapta de diacon toată viaţa, refuzind orice alt titlu. 
Mai apoi deviiie conducătorul școlii din Nisibis, dar întrucît, în 363, 
tratatul de pace încheiat de împăratul Iovinian cu perșii atribuie 
orașul Nisibis perșilor, împreună cu cea mai mare parte a populaţiei 
creștine a acestui oraş, Efrem emigrează în Imperiul roman de Răsărit, 
stabilindu-se la Edessa: Aici scrie el marea majoritate a operelor sale, 
viețuind, se pare, ca ermit pe un munte învecinat cu orașul Nisibis. 
E] adună mulţi tineri în jurul său care-i devin ucenici și merge: deseori 
în oraș spre a ţine cuvintări. 


Nu pare a fi verosimilă informaţia că ar fi fost în Egipt şi ar fi 
cunoscut pe sihaştrii de acolo, dar pare sigur că în jurul anilor 370 
s-a dus la Cezarea Capadociei spre a întîlnj pe Vasile cel Mare şi a-l 
cunoaşte personal. Efrem Sirul a murit în anul 373 poate la 9 iunie. 
Ultimele sale zile i-au fost întristate de o secetă cumplită care l-a făcut 
să vindă tot ce avea spre a sătura pe cei flămînzi. 


Efrem Sirul s-a impus ca exeget, polemist, predicator şi poet, 
iar opera sa scrisă în proză dar şi în versuri n-a fost încă în întregime 
comentată şi valorificată. De timpuriu operele sale au fost traduse 

în greceşte, iar din această limbă au fost traduse în latină. Numărul 
operelor a fost foarte mare, Sozomenus (Historia ecclesiastica, III, 16) 
afirmind chiar că a scris circa 300 miriade de rînduri, adică trei milioane 
de rinduri. Sirienii i-au acordat admiraţia lor cea mai entuziastă 
numindu-l profet al lor sau „învățător al lumii“. S-au păstrat puţine 
comentarii ale Vechiului Testament ca şi opere în proză ale lui Efrem 
Sirul în limba lor originară, siriacă, dar au ajuns pînă la noi foarte multe 
traduceri greceşti şi latine. 

Foarte devreme operele sale au fost traduse în armaană, coptă, 
etiopiană (ghezi) și mai tîrziu în arabă. Multe din operele sale în siriacă 
poartă num2le lui Efrem Sirul în chip nedrept, fiind scrise de alţi 
autori; altele conţin nuclee din creaţiile lui Efrem Sirul care sînt însă 
înconjurate de idei şi teme ce nu îi aparţin. 

Operele exegetice ale lui Efrem Sirul sînt comentarii la V.7,, 
din care au ajuns pînă la noi fragmente din cele la Geneză, la Ezod, 
la Jona şi la Judecători, adunate în anul 860 de Saver din Edessa. 
Comentariul pe care l-a scris la Noul Testament sau mai exact la Dia- 
tessaron-ul lui Taţian s-a păstrat în traducere armaană veche (grabar). 

De la Efrem Sirul au rămas și un număr de tratate, cuvintări şi 
imnuri împărţite în Memre (de la verbul amar, „a grăi“, „a rosti“, 
participiul luat substantival), adică discursuri motrice şi Madrase 
(de la verbul deras, „a studia“, „a educa“) şi imnuri cantabile. Poezia 
siriacă se caracterizează printr-un număr determinat de silabe, făcînd 
abstracţie de cantitate. Dar şi cuvintările sìnt scrise în versuri, adică 
rînduri care au acelaşi număr de silabe. Cel mai des este numărul de 
şapte silabe, aşa-zisul matru al lui Efrem. În imnuri aceste versuri de 
şapte silabe sînt reunite în strofe formate din patru pînă la douăsprezece 
versuri. Multe imnuri sint poezii acrostihe. Se găssc rim printr> aceste 
versuri, — care descind din jocurile de cuvinte, paronomasii, atit de 
îndrăgite de poezia semită şi egipteană; nu există reguli în distribuţia 
versurilor rimate în raport unele cu celelalte şi foarte des se întîlnesc 
asonanţe și aliteraţii (repetiţii ale aceleiaşi consoane la inceputul 
cuvintelor dintr-un vers). După consensul general actual, poezia siriacă 
depinde numai de numărul de silabe, nu de calitatea silabzi (lungă sau 
scurtă). Cele mai graţioase din poeziile sale sînt cînturile elzgiace, apoi 
cîntecele de înmormintare, în fine poezia sa cultică propriu-zisă. 
Pasaje din Vechiul Testdment sînt înfăţişate în poemzle lui Efrem 
Sirul cu deosebită gingășie şi splendoare. 

Cuvintările lui Efrem Sirul au un conţinut moral-ascetic, multe 
se referă la penitenţă. O altă parte din imnurile şi cuvintările sale 
cuprind teme dogmatice sau constituie polemici cu adversarii săi 
păgini, iudei, manicheeni, apoi cu gnosticii marcioniţi sau din școala 
lui Bardaișan,- în fine împotriva unor eretici sabellieni şi novatieni. 

Un număr de optzeci de madrase sint împotriva celor care cerce- 
tează prea amănunţit, scormonesc (Contra scrutatores ), adică împotriva 
arienilor, adepţi ai preotului alexandrin Arie. Se pare că gnosticii 
sirieni Bardaişan şi Harmonius au expus doctrina lor în versuri pe care 
adepţii lor le recitau şi le cîntau. Împotriva lor Efrem Sirul scrie o 
serie de madrase, ca și împotriva împăratului Iulian Apostatul (361— 
363), nepot al lui Constantin cel Mare ucis de perși în războiul ce-l 
purta cu ei și care încercase să restabilească păginismul în Imperiul 
roman. Speculaţiile dogmatice par a nu fi fost îndrăgite. de Efrem Sirul 
care nu a scris poezii dogmatice. Unele imnuri sînt închinate unor 
ermiţi, cum sînt acelea dedicate lui Abraham din Kidun şi lui Iulianus 
Saba (..cel Bătrin“). O culegere de imnuri. reunite, pare-se, chiar de 
Efrem Sirul sînt aşa-zisele Carmina Nisibena (additis prolegomenis et 
supplementa lexicorum syriacorum. Primus edidit, vertit, explicavit 
G. Bickell, Lipsiae, 1866), care povestesc despre întîmplările survenite 
în oraşul Nisibis în vremea asediului din anul 350 și în timpul războiu- 
lui cu perşii (359—363), despre episcopul Iacob din Nisibis și în general 
constituie o cronică a acestui oraş din secolul al IV-lea e.n. 

Efrem Sirul a lăsat un testament în care dă sfaturi şi îndrumări 
celor care vor să-l imite dintre elevii şcolii pe care o înființase la Edessa. 
El trăia ca un anahoret hrănindu-se numai cu piine de orz şi cu legume 
uscate ; nu bea decit apă, era numai piele şi os, mic de statură, îmbrăcat 
sărăcăcios, pleşuv şi fără barbă şi nu ridea niciodată. Personalitatea sa 
plină de entuziasm şi de energie a rămas secole de-a rîndul pentru toţi 
cei ce l-au urmat o călăuză și un model. 


Activitatea lui Efrem Sirul, numărul enorm de scrieri, cuvîntările 
sale au dus la o efervescenţă literară remarcabilă care s-a continuat 
multă vreme printre sirienii din Imperiul roman şi din cel sasanid. 


8. Marutha din Maipergat, mort înainte de 420 e.n., a fost trimis 
de împăratul din Constantinopol de două ori ca ambasador la regele 
sasanid lazdgerd I, căruia i-a cîştigat favoarea prin talentele sale de 
tămăduitor. Numit mai tîrziu episcop, scrie şi adună âctele martirilor 
din marea prigoană sasanidă, epoi le dedică o serie de poeme. 

9. Gregorios dairaye, „călugărul“, ar fi venit în urma unei viziuni, 
avute în somn, din oraşul persan Nastir (lingă Suza), la Nisibis, 
apoi la Edessa ca să facă studii la şcoala creată de Efrem Sirul numită 
de greci „şcoala persană“; după aceea să se facă ermit în muntele 
învecinat Tur “Ab(h)din. Mai tîrziu a călătorit în Cipru şi s-a stabilit 
într-un schit unde a învăţat limba greacă, a fost grădinar, apoi stareţ 
al schitului. 


A lăsat, pe lingă multe scrisori adresate prietenilor săi, o carte în 
care descrie viziunile numeroase pe care lea avut. 

10. Titos din Bostra, care a murit pe vremea împăratului roman 
Valens (364—378), a scris, în calitatea sa de episcop, patru cărţi împo- 
triva manicheenilor. Aceştia, organizaţi într-o Biserică proprie, aveau 
o mare răspîndire în ţinuturile „de limbă siriacă în vremea lui şi repre- 
zentau, desigur, cei mai primejdioşi adversari ai creştinilor în acea 
epocă. Au rămas de la el cuvintări fragmentare şi o serie de catene 
dogmatice. 


11. Sem'on stilitul (stilpnicul), mort la 2.1X.459, și-a luat porecla 
de la stilpul pe care stătea urcat ziua şi noaptea. Născut într-un sat 
lingă Nicopole, la graniţa între Siria şi Cilicia, fiu al unui ţăran avut, 
a intrat la început călugăr la mănăstirea Euseb(h)ona unde penitenţele 
sale au fost remarcate şi au stîrnit împotrivire. De aceea s-a hotărit 
să se lege gol de o stîncă, apoi să stea pe o platformă aşezată pe un 
stilp de 13 metri unde a petrecut aproape treizeci de ani. Posedăm în 
limba siriacă schimbul de scrisori pe care l-a avut, prin intermediul 
unui preot Kosma, cu locuitorii oraşului Antiohia grav. avariat de 
cutremur (în anul 459 sau 457). Sem'on stilitul intervine şi în polemica 
dogmatică ce se purta în vremea sa. 


12. Balai succede lui Efrem Sirul ca poet clasic al sirienilor, dar 
despre viaţa şi persoana lui ne lipsesc aproape cu totul date. Mărturii 
din sec. VI îi atribuie cinci madrase în cinstea lui Akakios din Alep, 
mort în 432 şi pentru sfinţirea unei biserici. 1 se atribuie un mare număr 
de poeme şi cînturi (ba'ut(h)a), cu versuri scrise într-un metru de 
cinci silabe. Aceste cînturi (în grecește Mith) sînt alteori atribuite 
în masă lui Efrem Sirul; îndeobşte se observă o oscilație în atribuirea 
paternităţii unui poem de acest tip metric unuia sau altuia dintre 
aceşti doi autori. Tot de la Balai ne-au rămas o serie de Memre (cuviîn- 
tări) scrise tot în versuri de cinci silabe, ce cuprind în general sfaturi şi 
îndemnuri morale, dar şi poezii avind ca subiect viaţa lui Faustinus 
şi Metrodora (din Scrierile. pseudo-clementine), viaţa Sf. Gheorghe, un 
cîntec de jale asupra lui Urie trimis la moarte de David. Apoi, în metru 
de patru silabe, ne-a rămas un poem despre moartea lui Aaron. 

În fine Balai ne-a lăsat un număr de douăsprezece Memre, în 
versuri de şapte silabe, despre Iosif şi șederea lui în Egipt. Aceste texte 
au fost atribuite în mod inexact lui Efrem Sirul dar întreaga tradiţie 
face din Balai autorul lor. Opera lui este una din cele mai valoroase ale 
vechii poezii siriace. 

13. Tişhaq din Antiohia era originar din oraşul Amida şi a fost 
deseori confundat cu doi scriitori sirieni mai recenți din Edessa care 
purtau același nume ca şi el. În tinereţe a vizitat Roma şi a asistat la 
ultimele jocuri seculare ce au avut loc în anul 404 şi pe care le-a glori- 


ficat într-o serie de poeme. Pe drumul de întoarcere la Constantinopol 


360 


„ 


este reţinut și întemnițat o vreme, din pricini necunoscute; se întoarce 
în Antiohia unde rămîne ca preot. Scrie mai multe poeme de consolare 
a locuitorilor acestui oraş după cutremurul din 459 și proslăveşte 
Antiohia şi frumuseţea ei. Moare înainte de 461. 


Opera sa cea mai de seamă o constituie colecţia celor șasezeci de 
Memre scrise în versuri de şapte silabe. Alături de acestea ne-au rămas 
poezii scurte ale lui, despre răstignire, cu privire la textul din Mt. 
XVIII, 13; Samariteana și îîntîna lui Iacob etc. Multe din cuvintările 
sale în versuri au fost atribuite lui Efrem Sirul. 


14. În Testamentul lui Efrem Sirul sînt menţionaţi o serie de 
elevi ai săi, dintre care doi, Arwat şi Paulona, sînt înfruntaţi şi bleste- 
maţi ca unii ce au devenit eretici. De la aceștia doi au rămas scrieri de 
felul cuvîntărilor în versuri (Memre) împotriva lui Marcion şi a visă- 


torilor, scrieri care au fost mai apoi menţionate în opere latine şi 
grecești. 


Alţi scriitori din aceeași epocă ce nu par a fi fost legaţi de Efrem 
Sirul şi de şcoala sa au fost, la sfirşitul secolului al IV-lea şi începutul 
celui dintîi, Ara care a scris împotriva magilor preoţi mazdeeni ai 
perșilor şi într-o carte numită Scarabeul s-a ridicat împotriva lui Bar- 


daișan. Tot în acea epocă se scriu tratate impotriva astrologiei 
„caldeilor“. 


15. Qurillona (Kyrillinos) este numele unui poet a cărui viaţă și 
personalitate nu o cunoaștem deloc, dar care a lăsat, o moştenire literară 
destul de însemnată. Astfel, de la el a rămas o Memra în metru de 
patru silabe despre o invazie de lăcuste și despre cotropirile hunilor 
în anul 396. Tot de la el au ajuns pînă la noi cuvîntări în versuri despre 
vameșul Zacheu și despre grîu. 

16. Apocrife şi pseudo-epigrafele N.T. au fost numeroase dar 
multe nu s-au păstrat decit în traducerea lor greacă, cum, de pildă, 
sînt Actele lui Matei şi Andrei în „oraşul cîinilor“, adică în Kolchida 
și la Cartagina. 

În siriacă există o Învăţătură a lui Simon Kepha în orașul Roma, 
apoi Actele evanghelistului Luca ce s-au păstrat -şi în armeana veche şi 
în etiopiană. Mai cunoscute sînt un număr de texte referitoare la 
Pilat, texte apocrife desigur, care prezintă, pe lîngă o introducere a lui 
Anania, o serie de rapoarte şi de scrisori ale lui Pilat către Irod Antipa, 
dar şi o scrisoare a episcopului apostolic Iacob al Ierusalimului către 
legatul roman Quadratus despre un raport făcut împăratului Tiberius 
de către Pilat, cu privire la procesul pe care l-a judecat. Tot un text 
apocrif siriac este istorisirea copilăriei lui Hristos, sau povestea tinereţii 
mamei sale. Această evanghelie a copilăriei au adus-o nestorienii în 
590 în Armenia şi ea a ajuns.la noi într-o traducere arabă mai tardivă 

împodobită cu nenumărate ilustraţii. Tot în siriacă există o relatare 
a viziunilor pe care le-a avut Teofil din Alexandria, patriarhul acestei 
cetăţi despre şederea Sfintei Familii în Egipt, text desigur legendar. 

Dintre textele apocaliptice siriace scrise în această epocă, după 
moartea lui Efrem Sirul, trebuie menţionată Evanghelia celor 12 apos- 
toli, text apocrif şi cuprinzind multe profeţii. Textul arată că a fost 
scris în siriacă după epoca lui Constantin cel Mare. Această scriere 
ajunge în Armenia prin trimişi nestorieni în jurul anului 590 şi este 
cunoscută în traducerea sa greacă sau latină şi în Occident, fiind punctul 
de plecare a unui grup de legende privitoare la o scrisoare căzută din 
cer despre păzirea zilei de duminică. 

O carte apocaliptică mai tardivă este aşa-numita Carte a IV-a 
a lui Ezra, deosebită de cea cunoscută anterior şi care cuprinde o 
serisoare a lui Ezra către un ucenic al său Karpos, ce se află în pustiu, 
cu privire la stăpînirea viitoare a ismaeliţilor. Desigur, textul este scris 
după cucerirea mahomedană pe care o proroceşte post eventum. Tot 
apocrife sînt mai multe scrieri siriene despre viziunile ce le-ar fi avut 
drepţii din Vechiul Testament şi profeţiile ce le-ar fi făcut cu privire 


la Hristos. 
17. Rabbula din Edessa, răposat la 435, s-a născut la Qennesrin 


ca fiu al unui preot păgîn şi al unei creștine. Se căsătoreşte cu o creştină 
şi începe studii temeinice de limbă, literatură greacă şi drept roman 
spre a se dedica în întregime carierei de funcţionar imperial şi ajunge 
pînă la demnitatea de prefect. Dar hărţuiala și grijile pe care i le prile- 
juiau mama şi soţia sa, apoi admiraţia faţă de vindecările considerate 
miraculoase făcute de un călugăr zăvorit Abraham dintr-un schit 
învecinat, îl determină să facă o călătorie în Palestina, unde este bote- 
zat în apele Iordanului. El se desparte de soţia şi de copiii lui, dăruind 
averea săracilor, spre a trăi viața de călugăr în schit. La conciliul 
ecumenic de la Efes la început'a fost de partea lui Ioan din Antiohia 
şi împotriva lui Chiril al Alexandriei, dar a trecut repede de partea 
acestuia din urmă ca să devină apărător pasionat al tezelor sale și un 
potrivnic hotărît al lui Nestorie patriarhul Constantinopolului. Rabbula 
ajunge episcop al Edessei la 441—412, fiind un om de aleasă cultură, 
cunoscător al elinei vechi şi al siro-aramaicei. El traduce în siriacă 
scrierea lui Chiril al Alexandriei, nepi tñ òpðñs mioreoc (Despre 
dreapta credinţă), întreţine o lungă corespondenţă cu acesta din urmă 
şi traduce tot în siriacă cele 12 anathematisme şi alte scrieri. În siriacă 
áu rămas de la el o serie de imnuri, de rugăciuni în versurirînduite după 
cele opt tonuri (oktoechuri) ale bisericii iacobite monofizite şi versuri 
cuprinse în imnul de slavă (magnificat), ca şi scurte canoane de caracter 
general, o cuvîntare despre agapele pentru morţi. Scrisorile sale destul 
de numeroase s-au păstrat în textul lor grecesc. 

18. Încă înainte de sinodul de la Niceia (325) începuse o puternică 
mişcare de traduceri în siriacă a operelor unor scriitori greci iar după 
acest sinod ele s-au înmulţit, astfel că posedăm numeroase traduceri 
în siriacă din cei mai cunoscuţi scriitori bisericeşti greci, cum au fost: 
Grigore de Nazianz, Vasile cel Mare, Grigore de Nyssa, loan Gură de 
Aur, Athanasie cel Mare ş.a. Pe de altă parte, au fost traduse mai 
ales scrierile ascetice ale lui Macarie, Evagrie Ponticul, Nil, loan din 
Lykopolis, în fine Apophiegmata patrum aegyptiorum (Cuvinte de 
seamă ale părinţilor egipteni). Trebuie să presupunem, dat fiind marele 
număr de traduceri şi de manuscrise ale aceluiaşi text, că astfel de 
traduceri erau ordonate în scop de penitenţă, la fel copierea unor astfel 
de texte, așa cum s-a practicat mult timp şi în Biserica armeană unde 
influențele siriene nestoriene şi monofizite au fost foarte puternice 
şi durabile. 

19. Un mare număr de legende au fost scrise în ţinuturile locuite 
de sirieni şi aceste legende trebuie să le menţionăm dat fiind că ele au 
pătruns în literatura română veche şi în cea a multor popoare din 
Europa, avind o valoare universală prin răspîndirea lor şi în Asia, 
Africa (Etiopia) şi nu numai la creştini, ci şi la musulmani. 

Cartea peşterii comorilor se numeşte astfel după o peşteră. în care 
Adam ar fi ascuns o comoară de aur, smirnă și tămiie şi care ar fi slujit 
lui şi patriarhilor de dinainte de potop drept loc de veci. Legenda şi 
cartea care o povesteşte au apărut în Mesopotamia în sec. VI şi este 
asociată cu o serie de episoade secundare care ar fi putut sta la baza 
celebrei legende a Sf. Graal din Irlanda şi Franţa medievală (S.C. 
Malan, Book of Adam and Eve, also called the conflict of Adam and 
Eve with Satan, London, 1882; C. Bezold, Die Schatzhăhle, syrisch 
und deutsch, Leipzig, 1883—1888). Legenda afirmă că sub stînca de 
la Golgota se află acea comoară împreună cu oasele lui Adam pe care 
picură sîngele lui Hristos ce se află îngropat din nou în adîncurile din 
mijlocul pămîntului. 

S-au scris versiuni arabe şi etiopiene timpurii după această legendă, 
care a fost cunoscută și în Europa occidentală. O legendă apropiată de 
cea arătată mai sus este așa-zisul Testament al lui Adam care există 
şi în arabă, care face parte dintr-un Apocrii ce poartă numele lui 
Clemens, aşa-zisa Carte a sulului (Kitab al-magall) în arabă şi etio- 
piană (ghezi). 

O legendă care a avut o mare răspîndire este povestea „Sf. Alexie 
Omul lui Dumnezeu“ care pare a fi fost scrisă în siriacă la început, 
căci numai versiunile tardive descriu reîntoarcerea lui Alexie, fugit 

în noaptea nunţii din casa părinţilor ca să îmbrăţişeze viața ascetică, 
la Roma, în casa mamei şi a tatălui său. 

Tot o legendă scrisă în siriacă este aceea a leprei de care a fost 
lovit împăratul Constantin cel Mare şi a vindecării sale prin botez 
(cf. A.L. Fronthingham, P'omelia di Giacomo di Serug sul battesimo di 
Costantino, în „Reale Academia dei Lincei“, VIII, 167—242). O altă 
legendă care a avut o mare răspîndire este acea a celor şapte tineri din 
Efes care au dormit ani nenumărați. O legendă scrisă de un sirian, 
care a prelucrat viaţa lui Buddha, este Povestea Vieţii lui Varlaam și 
Ioasaf. Apărută în manuscris şi în româneşte, ca şi în limbile tuturor 
popoarelor ortodoxe (georgiană, etiopiană, armeană, slavă veche) ea 
a fost tradusă în limba română de cumnatul lui Matei Basarab, logo- 
fătul Udrişte Năsturel din Fierăști, în 1648 (Viaţa sfintilor Varlaam 
și Ioasaf, Buc., 1904, 300 p.). 

Povestea Vieţii lui Varlaam şi Ioasaf, în mod sigur o prelucrare 
creştină a vieţii lui Buddha, nu a putut fi scrisă decît de către sirieni, 
singurii ce erau în contact direct cu budiştii din Imperiul sasanid sau 
din ţinuturile de dincolo de acesta, pînă la hotarele Chinei. Se. ştie 
că misionarii sirieni nestorieni au ajuns în China, unde au creat comuni- 
tăţi creştine iar mai tîrziu la curtea lui Genghis-Han. Scrierile uigură 
şi mongolă sînt dovezi ale acestor contacte, ca şi scrierea devanăgâr: 
pentru contactele cu budismul indian. Astfel că relatarea din unele 
tratate de literatură română veche despre originea gruzină (georgiană) 
a acestei prelucrări este nu numai ridicolă, dar lipsită de orice fundament. 
ştiinţific, întrucît contacte între georgieni şi budiști sînt în cel mai bun 
caz foarte sporadice şi tardive. În plus numele proprii din acest „roman“ 
sînt toate aramaice (cf. Abener, Zardan, Varahiia, Nahor, Teuda), 
adică acele nume de personaje care apar în episoadele adăugate de 
scriitorul creştin unei Vieţi a lui Buddha sînt toate aramaice, în afară 
de cele biblice, bineînţeles, pe care nu le considerăm ca demonstrative 
pentru teza noastră. 


Legendele cu privire la aflarea crucii de pe Golgota au fost cuprinse 
în Învățătura lui Addai scrisă în siriacă, unde crucea era găsită nu de 
Sf. Elena, mama lui Constantin cel Mare (aşa cum relatează legenda 
din Europa de apus scrisă de Ambrosie și de Rufinus), ci de împără- 
teasa Protonike care ar fi fost soţia lui Claudiu. f 

20. Cronica din Edessa se intitulează Povestire a întimplărilor pe 
scurt şi a fost scrisă la Edessa de un anonim. Aici sînt relatate eveni- 
mente legate de inundaţiile din anul 201, începînd cu întemeierea 
regatului din Edessa din anul 133/132 î.e.ri., trecînd prin distrugerea 
zidurilor oraşului, în mai 503 e.n. Ea se încheie cu luna mai a anului 
540 şi, desigur, autorul a scris această cronică în jurul acestor ani. 

IV. Literatura siriacă a mișcării nestoriene 


Schisma fostului patriarh al Constantinopolului Nestorie a împărţit 
pe sirieni în două tabere care se dușmăneau şi care și-au dezvoltat 
propriile lor literaturi, ba chiar folosind scrieri diferite, desigur spre a 
se recunoaște mai uşor operele „eretice“ de cele drepteredincioase. 


Sirienii aveau să se împartă ulterior în trei grupări rivale deosebite: 
nestorienii răspîndiţi în Imperiul sasanid mai cu seamă, monofiziţii 
în Imperiul roman de Răsărit şi ortodocşii sau melkiţii (de la melek, 
„rege“, „împărat“, denumire aramaică a împăratului de la Constanti- 
nopol Baorevc Tv Pouaidv), care se găseau în tinuturile stăpînite 
de bizantini. 


Pentru înțelegerea deplină a mișcărilor: nestoriană, melkită şi 
monofizită (iacobilă) este necesar să expunem premisele-acestor dispute 
care au avut un rol atît de însemnat în istoria Orientului de Mijloe. 


Biserica predica la începutul secolului al V-lea că în Hristos partea 
divină şi cea umană sînt întru totul unite, dar modul în care se făcea 
această unire nu era precizat. Şcoala din Antiohia, capitala Siriei, pre- 
dica, că această unire dintre cele două firi ale lui Hristos a fost numai 
morală şi constă din armonia conlucrării celor două naturi. Școala din 
Alexandria Egiptului, dimpotrivă, că cele două firi ale lui Hristos erau 


unite între ele în chip real. 
Deși existau aceste deosebiri de interpretare n-au avut loc contro- 


verse între cele două şcoli pînă la venirea pe scaunul de patriarh al 
Constantinopolului a lui Nestorie. Acesta era nepot îndepărtat allui 
Paul de Samosata, un eretic vestit după arătările din Suda. Nestorie 
s-a călugărit de tînăr intrind într-o mănăstire a Sf. Huprepiu din 
Antiohia. Înzestrat cu un mare talent oratoric, cu o voce puternică 
şi plăcută, el şi-a cîștigat de timpuriu renumele unui mare predicator 
şi este chemat de împăratul Theodosie II (408—450) în scaunul de 
patriarh al Constantinopolului. La sosirea în oraşul de scaun al impe- 
riului, Nestorie a găsit două grupări: una numea pe Fecioara Maria 
„născătoare de Dumnezeu“, iar cealaltă o numea „născătoare de om“. 
Nestorie a ales o cale de mijloc şi a'numit-o. „născătoare de Hristos“, 
dar se pare că a pus să fie anatemizat orice credincios care va folosi 
expresia de „născătoare de Dumnezeu“ după mărturia Sf. Chiril al 
Alexandriei. Această doctrină a lui Nestorie a tulburat cumplit pe 
clerici și pe mirenii din Constantinopol, care protestau împotriva 
patriarhului lor, ba chiar pe cînd predica pe amvon, un vestit avocat 
Eusebiu i-a strigat: „Cele ce am auzit -sînt o minciună,o blas- 
femie”. Aceasta era într-adevăr credinţa adversarilor lui Nesto- 
rie. Dar întrucît disputele, certurile, controversele se întețeau din ce 

în ce mai mult în jurul acestei chestiuni, împăratul Theodosie al II-lea 
a convocat un sinod ecumenic la Efes în vara anului 431. Sinodul 
ecumenic s-a deschis la 22 iunie 431 în catedrala din Efes sub preşe- 
dinția lui Chiril patriarhul Alexandriei şi la el au luat parte 198 
episcopi. Chiar de la începutul discuţiilor, episcopii au susţinut cu 
toţii că „Isus Hristos are două firi, una divină şi alta umană, dar o 
singură persoană, cea divină a Fiului lui Dumnezeu“. Legătura dintre 
cele două naturi e una firească, ipostatică nu numai una morală. 
Expresia „născătoare de Dumnezeu“ dată Fecioarei Maria a fost din 
nou acceptată. Drept urmare, acest sinod ecumenic l-a destituit pe 
Nestorie din vrednicia de patriarh și l-a excomunicat. 


Au urmat doi ani de proteste; certuri, discuţii, în care adversarii 
lui Nestorie au fost adesea persecutați, destituiţi şi exilați de împăratul 
Theodosie al II-lea, care, pînă la urmă, a fost nevoit să se încline şi să 
accepte hotărîrea Sinodului şi în-aprilie 433 Chiril al Alexandriei 
vestea că pacea a fost restabilită. 


La 435 fostul patriarh Nestorie a fost exilat în orașul Petra, vechea 
capitală a nabateenilor în nordul Arabiei, iar de acolo în localitatea 
Oasis din Egipt. A murit în pribegie pe la 451. Din porunca împăratu- 
lui Theodosie al II-lea, toate scrierile lui Nestorie au fost căutate și 
arse, iar orice reuniune a adepților şi a prietenilor săi a fost interzisă. 
Persecutat și urmărit fără cruţare, nestorianismul și-a găsit drept loc 
de refugiu oraşul Edessa şi școala „persană“ din acel oraş de frontieră.. 
Dar la 489, din ordinul împăratului bizantin Zeno, şcoala „persană“ 
a fost închisă iar profesorii şi elevii ei izgoniți au trecut frontierele 
Imperiului roman de Răsărit stabilindu-se în Persia în oraşul Nisibis, 
unde se crease o nouă școală teologică întemeiată de mitropolitul 
Barșauma, nestorian convins care a căutat să răspîndească în întreaga 
lume erezia lui Nestorie. Oraşul Nisibis a devenit centrul teologic al 
expansiunii nestorianismului în întreaga Asie. Nestorienii au dat oameni 
de cultură remarcabili care au desfășurat o activitate intensă, scriind 
opere literare şi mai ales traducînd din greceşte numeroase scrieri ale 
autorilor clasici. 

4. Printre primii apărători în scris ai nestorianismului: proveniţi 
din „școala persană“ este mai sus-amintitul Barşauma, care fusese 
elev al episcopului Hibra din Edessa şi el succesor al lui Rabbula. 
Barşauma este numit de regele sasanid Peroz (457—484) comisar 
regal peste teritoriile de frontieră în ţinuturile de margine între Impe- 
riul roman şi cel sasanid, unde combate cu energie monofizitismul. 
El întruneşte un sinod care hotărăşte interzicerea celibatului preoţilor 
(484). Pentru o vină necunoscută este condamnat la moarte de regele 
sasanid, după ce fusese trimis într-o ambasadă la Constantinopol. 

Moștenirea literară a lui Barşauma este destul de însemnată, 
cuprinzînd discursuri funebre, homilii, madrase, Memre cu conținut 
etic, scrisori şi un text liturgic lung. 


2. Narsai leprosul, născut la “Ain Dulba, mort la .496, a fost crescut 
după moartea părinţilor săi, cînd avea 7 ani, de un unchi al său, stareț 
al mănăstirii Kephar Mari. Urmează lecţiile „şcolii perşilor“ de la 
Edessa timp de zece ani, apoi împărtăşeşte învăţătura sa în mănăstirea 
unchiului său timp de mulţi ani, creîndu-şi un grup de elevi studioși. 
Se reintoarce după cîţiva ani la Edessa unde rămîne încă 10 ani, dar 
revine în Imperiul sasanid spre a deveni stareţ în locul unchiului său 
mort, demnitate pe care n-a ocupat-o dealtfel decît un singur an. În 
cele din urmă ajunge la Edessa conducătorul „şcolii perșilor“, dar 
surghiunit din Imperiul bizantin s-a stabilit în orașul Nisibis într-o 
clădire folosită cîndva drept han pentru caravane şi cumpărată de 
Parșauma pentru crearea unei şcoli de învățături nestoriene. Aici 
ţine prelegeri şi educă un mare număr de ucenici, ajungînd la adinci 
bătrîneţi, căci asistă la asediul oraşului Amida de către regele sasanidi 
Qawad. Moare în vîrstă de peste 103 ani, după ce fusese căpetenia 
școlii de la Nisibis peste patruzeci de ani. 

Ca exeget a scris un mare număr de Comentarii la Geneză, Numerui, 
Iosua, Judecători şi la toţi profeţii. 

Opera sa poetică a fost creată în a doua parte a vieţii sale şi spre 
bătrineţe ; prin ea a vrut să combată poezia monofizită a lui Iacob 
din Serugh. Întreaga sa creaţie poetică cuprinde cel puţin 360 poezii, 
unele din ele foarte lungi, poezii care sînt orînduite după lunile anulu 
în 12 volume, iar fiecare volum conţine două jumătăți de volum fiecare 
de cincisprezece poezii, acest semi-volum fiind numit de autor „profet“ 
O completare a acestei mari colecţii de poezii e constituită din alţi 
doi „profeţi“ — după denumirea lui Narsai leprosul (desigur nu era 
deloc lepros, altfel nu ar fi ajuns pînă la o sută de ani, dar în Evul 
Mediu erau numite lepră și se confundau între ele o mulţime de afec- 
{iuni cutanate benigne), — aceștia din urmă cuprinzind poezii de 
mustrare despre „coruperea moravurilor“. Toată poezia lui Narsai 
(numit în textele grecești Narses) a fost numită Memră, proză în versuri; 
la început fiecare poezie are un refren, de aceea se înrudeşte mai mult 
cu poezia siriacă numită madrasa. S-au păstrat pînă în zilele noastre 
doar fragmente din opera sa şi mai ales acelea care au fost incluse în 
liturghia nestoriană (cf. A. Mingana, Doctoris syri homiliae et carmina 
prima edita, II vol., Mossul, 1905). 

Pe de altă parte, s-au păstrat fragmente din creaţia lui Narses 
în Mineele nestoriene. Îndeosebi i se atribuie lui Narses grupuri de 
cîte două strofe numite în siriacă Hephakhta (= rponăpiov) care se 

cîntă duminicile și în zilele de sărbătoare către sfirșitul slujbei/ de 
noapte. O serie de poeme și de versuri sint atribuite lui Narsai în mod 
inexact. 


3. Şcoala de la Nisibis a constituit centrul vieții spirituale și a 
creației literare a nestorienilor din Imperiul sasanid. Ea şi-a cîştigat 
repede un mare renume, astfel că atunci cînd papa Agapetus I şi călu- 
gărul Cassiodorus, în jurul anilor 535/536, au vrut să creeze o şcoală 
de cultură literară filosofică şi teologică la Roma, s-au gîndit să ia 
drept model școala de la Nisibis mai curînd decît şcoala catecheţilor de 
la Alexandria. 


Se alegea, pe timp de un an, de către toți „frații“ din această 
şcoală, un fel de „comandant“ al școlii care purta de grijă de aprovi- 
zionarea materială şi hrana din şcoală, precum și de disciplină şi ordine. 
El era ajutat de „căpetenia chiliilor“. Direcţia generală și conducerea 
școlii erau în mîinile „căpeteniei școlii“ numită cu un termen impropriu 
„dascălul nostru“ (Raban), funcţie care se confunda adesea cu aceea 
de exeget principal (Mephassegana). Alături de ácest profesor se găsea 
„dascălul de lectură“ (Magreiana, de la qra, „a citi“, „a chema“), 
căruia îi incumba conducerea corurilor și recitaţiile. Mai puțin lămurite 
erau îndatoririle „conducătorului de meditații“ (Mehaggejana), a 
„scrutătorului“ (Bahaga) şi a „scriitorului“ şcolii (:Saphera). Acesta 
din urmă ar putea fi secretarul școlii, iar ceilalţi doi ar putea fi pro- 
fesori însărcinaţi cu studiile filosofice. Se interzicea locuirea fraţilor 
alături de medici. Într-o primă treaptă elementară de studii se învăţa 
timp de trei ani şi pe ea se construiau temeliile unei educaţii mai com- 
plete. Se pare că numirea profesorilor se făcea cu asentimentul local- 
nicilor de seamă din Nisibis, care aveau dreptul de a supraveghea 
funcționarea corporației elevilor şi a profesorilor acestei școli, dotată 
cu numeroase privilegii. 

4. Printre dascălii de seamă ai şcolii din Nisibis trebuie men- 
ţionat Abraham cu supranumele d*Bet Raban („din casa Dascălului 
nostru“), care vreme de peste 60 de ani a fost în fruntea acestei școli 
și a avut peste 1 000 de elevi. Pe lingă opere exegetice și scrisori, a 
scris istoria înfiinţării școlii din Nisibis și de la el au rămas un număr 
de Mere și de poezii Madrasa. Printre cintările nestoriene se găsesc 
şi o serie de poeme Tesbotha (de la šabah (la pael), „a lăudat“, cîntece 
de slavă, compuse de Abraham, care se folosesc în noaptea de luni. 

5. Un alt dascăl al aceleiaşi şcoli a fost Iohanan deBet Raban 
(„din casa Învăţătorului nostru“). Ar fi murit în anii 566/567 de ciumă 
care bîntuia în nordul Mesopotamiei. A scris o serie de cărți împotriva 
magilor zoroastrieni, a manicheenilor şi a monofiziţilor, apoi o serie 
de Întrebări“ legate de V.T: şi N.T., pe lingă lucrări exegetice. A 

scris şi Memre în versuri, în special despre o victorie a regelui sasanid 
Khosran I (Khosroes) asupra arabilor din Negran şi despre ravagiile 
ciumei din Nisibis. 

Se pare că în liturghia pentru morţi nestopiană se mai păstrează 
poeme ale lui lohanan, de asemenea în alte oficii nestoriene, precum şi 
într-o serie de Qale, „cîntări“ (de la gol, „voce“, „chemare“, cf. ebr. 
Sip, kol), care sînt atribuite tot lui. 

6. lauseph Khuzaja (adică din Khuzistan) a fost acela care primul 
dintre învățații nestorieni s-a dedicat studiilor de gramatică. El este 
acela care a creat sistemul de notare a vocalelor prin puncte, sistem 
specific scrierii nestoriene, care permite să se distingă ușor cuvintele 
ce au aceleaşi consoane dar vocale diferite. 

7. Mari Abha, înălțat la demnitatea de katholikos, „patriarh“ 
al bisericii nestoriene în 540, mort în 552, era fiul unor părinţi zoro- 
astrieni şi născut la Hale pe malul drept al fluviului Tigru. A început 
prin a urma cursus honorum al administraţiei de stat sasanide. Devenit 
creştin a căpătat o formaţie teologică pe teritoriul bizantin, călătorind 
în tot Imperiul roman de Răsărit. Întors la Nisibis, devine dascăl la 
această şcoală nestoriană şi este apoi ales „katholikos“. Reușește în 
această calitate să aplaneze certurile și schisma ce se instalaseră în 
lumea nestoriană din Iran, făcînd pentru aceasta dese călătorii în 
Imperiul sasanid. l 

El întemeiază o nouă şcoală la Seleucia dar vrăjmăşit de magii 
zoroastrieni este exilat vreme de şapte ani, apoi deținut trei ani în 
închisoare şi eliberat în 554. De la el au rămas: o traducere din greacă 
a V.T., un număr de homilii și de Memre, lucrări exegetice, precum 
şi un poem de slavă (Tesbotha). 

8. Abha din Kaškar era una din personalităţile cele mai influente 
de la curtea lui Khosroes II (590—628) care l-a trimis ca ambasador 
la curtea împăratului Mauriciu (582—602) din Constantinopol. 

Instruit temeinic în filosofie, astronomie şi medicină, cunoscînd 
persana, greaca şi ebraica, el a făcut multe servicii bisericii nestoricne 
De la el au rămas scrisori, comentarii şi o explicare a logicii lui Aristotel 

9. De la nestorianul Budh, periodeut, ceea ce este probabil echi- 
valent cu chorepiscop, „episcop vizitator“, „călător“ ne-a rămas tradu- 
cerea în siriacă a cărţii indiene cuprinzînd fabule intitulată Qalilag (h } 
și Damnag(h). Se pare că originalul după care a fost tradusă această 
„carte“, traducere ce există şi în literatura populară română ca și 
în aceea a celor mai multe culturi din răsăritul Europei, este o versiune 
în pahlavi pe care a redactat-o un medic persan Barzoi.pentru regele 
Khosroes I. Această operă a fost tradusă în arabă în epoca preislamică 

(cf. leith-Falconner, Kalilah and Dimnah, London, 1885, Fr. Schul- 
thess, Kalila und Damna, syrisch und deutsch, Berlin, 1911). 

10. Romanul lui Alexandru cel Mare, existent şi el în literatura 
populară română, ca şi în aceea a mai tuturor popoarelor din Orient, 
este în versiunea sa siriacă una din cele mai ample. Această carte, 
a cărei primă versiune a fost scrisă pe vremea regilor Ptolemei ai 
Egiptului, a fost compusă în forma pe care o avem azi în timpul ceza- 
rilor de origine orientală, din secolul al III-lea e.n., de către Pseudo- 
Kallisthene. 

Se pare că în versiunea sa siriacă Romanul lui Alexandru a fost 
tradus de nestorieni cel mai tîrziu în sec. al VII-lea şi apoi în arabă 
încă înainte de sec..al IX-lea, din pahlavi care l-a preluat din siriacă. 

11. Una din marile personalităţi ale obștei nestoriene a fost 
Henana din Adiabene; a învăţat la şcoala din Nisibis şi în 572 ajunge 
conducătorul acesteia, care ar fi avut pe vremea lui 800 de elevi. 
Învățătura sa a fost învinuită de erezie de către colegii săi, dar spri- 
jinit de cetăţenii de seamă din Nisibis şi de stăpînirea sasanidă a rămas 
în funcţia de şef al școlii multă vreme, deși trei sute de auditori ai 
şcolii sale au părăsit cursurile, ei fiind adepţi ai învățăturilor vechi ale 
lui Nestorie. Căci Henana era mai înainte de toate origenist, împărtă- 
şind tezele celebrului eresiarh Origene, condamnat, e drept, după 
moarte, de multe sinoade; apoi era adversar al lui Theodor de Mop- 
suesta, partizan al lui Nestorie Henana fiind adept al unirii ipostatice 
a celor două firi. Dar ideile sale origeniste, — cum ar fi negarea învierii 
trupurilor şi a veșniciei pedepselor din Infern, l-au dus la un conflict 
deschis cu obştea nestoriană, deşi el avea grijă să folosească totdeauna 
spre a înfăţişa tezele sale autoritatea unui părinte sirian, cum ar fi 
loan Gură de Aur ce era originar din Antiohia. 

De la Henana au rămas comentarii la o serie de cărţi din Vechiul 
Testament, Memre versificate, statutele școlii din Nisibis. 

12. O altă direcţie a spiritualităţii nestoriene a fost cea ascetică 
a monahilor nestorieni, întemeiată de Abraham din Kaškar, mort 
la 588, în vîrstă de 85 ani şi care fusese mai întîi trimis printre arabii 
din ținutul al-Hirah în scopuri misionare. După o călătorie în Imperiul 
roman de Răsărit el ajunge să cunoască pe monahii şi pe ermiţii din 
pustia schetică a Egiptului și pe cei din peninsula Sinai. Reîntors pe 
malurile Eufratului, urmează cursurile şcolii de la Nisibis, pînă cînd 
se statorniceşte ca ermit într-o peşteră din muntele învecinat Izla, 
unde va întemeia mai tîrziu o mare mănăstire. Regula acestei mănăstiri 
îl arată pe Abraham din Kaskar drept autorul unei cîntări de slavă 
în versuri (Tesbotha). El este acela care întemeiază  monahismul 
nestorian opus şi adversar celui iacobit (monotizit) care se dezvoltase 
în Imperiul roman de Răsărit. 

Din rîndul nestorienilor, pe de altă parte, s-au scris un număr de 
opere istorice, fie relatări ale persecuțiilor săvirşite de regii sasanizi 
împotriva nestorienilor creştini, fie istorii ale lumii, traduceri sau 
continuări şi dezvoltări ale operelor cronografilor greci din Imperiul 
bizantin, fie istorii ale disputelor şi luptelor purtate de nestorieni cu 
monofiziţii sau cu alte grupări eretice, fie biografii ale unor personalităţi 
de seamă ale obştei nestoriene. 

13. Dintre istoricii nestorieni trebuie menţionat în primul rînd 
Babhai cel Mare care a lăsat o operă de 83 sau 84 volume. Fiu alunor 
săteni bogaţi, el se duce la vîrsta de 15 ani la Nisibis, învaţă la școala 
din acel oraş înainte de a intra în schitul de pe muntele Izla întemeiat 
de Abraham din Kaskar, ca apoi să se întoarcă în satul său natal şi să 
fondeze un schit asemănător. Moare puţin după anul 627/628 în vîrstă 
de 77 ani. Opera lui este consacrată în special apărării hristologiei 
nestoriene; a lăsat o colecţie de maxime, poate identică cu o scriere 
adresată „celor ce încep viaţa ascetică“ şi un-comentariu al lui la 
centuriile lui  Evagrie din Pont. 

Pînă la noi au ajuns mai multe Tesbotha (cîntări de slavă în versuri) 
și un imn despre „învățătorii greci“ în care pot fi recunoscuţi probabil 
Diodor din Tars (mort la 394) şi tovarăşii lui antioheeni, cum ar fi 
Theodor de Mopsuesta (mort în 428). Un număr de comentarii ale 
V.T. se datorează de asemenea acestui luptător pentru cauza nestoriană. 


V. Literatura mișcării monotfizite 


După osindirea învăţăturii lui Nestorie asupra celor două naturi 
ale lui Hristos, cea divină şi cea umană, se părea că liniştea se va re- 
stabili în Imperiul roman de Răsărit. Dar nestorienii continuau să 
protesteze şi să tulbure apele, iar pe de altă parte monahii dar şi o 
parte din locuitorii Alexandriei şi ai Egiptului nu erau deloc mulţumiţi 
cu dogma hristologică despre cele două naturi, căci mulţi din ei afirmau 
că cele două naturi erau absorbite una într-alta în aşa măsură încît 
natura umană dispărea cu totul în natura divină, iar Hristos nu poseda 
decit o natură divină. Apărătorii cei. mai vajnici ai acestei direcţii erau 
patriarhul Alexandriei, Dioscur, apoi Eutihie, starețul unei mănăstiri 
din preajma Constantinopolului. Această doctrină a întîmpinat de 
la început o mare opoziţie; a fost numită  monofizism (evo, 
„fire“, póvoç, „unul“). Acuzat de erezie, Eutihie este chemat în faţa 
unui sinod la Constantinopol, în 448, sub preşedinţia patriarhului 
Flavian, unde Eutihie este condamnat, lovit de anatemă și privat 
de toate demnităţile sale. Au urmat certuri, dispute, agitaţii printre 
clericii şi mirenii din Constantinopol, ceea ce a dus la ţinerea unui 

sinod ecumenic la Efes (449), unde patriarhul Alexandriei, Dioscur, 
prin amenințări, intimidări, maltratări și samavolnicii obţine să se 
statornicească dogma că Hristos după întrupare a avut o singură 
natură, cea divină şi reabilitează pe Eutihie. 

Dar deciziile acestui sinod din Efes (numit apoi „tîlhăresc“, latro- 
cinium) sînt anulate de alt sinod ţinut în 451, cel de la Calcedon, a l 
IV-lea, care condamnă pe Eutihie, depune din scaun pe Dioscur pa- 
triarhul Alexandriei. | 


După sinodul de la Calcedon, agitația în Imperiul bizantin a sporit 
în loc să se liniştească, astfel că la Antiohia, la Alexandria şi la Ierusalim 
călugări fanatici şi mulţimi exaltate puneau la cale dezordini singeroase 
soldate cu multe victime omenești. Patriarhul Proteriu al Alexandriei 
care voia să se opună monofiziţilor din Egipt a fost ucis. chiar în altarul 
bisericii şi în locul lui, ca și în scaunele patriarhale din Antiohia şi 
Ierusalim au fost numiţi patriarhi monofiziti. 


Este incontestabil că mișcarea monofizită avea şi profunde cauze 
sociale, generate de exploatarea nemiloasă a sătenilor de către marii 
proprietari şi de asuprirea meseriaşilor de către fruntașii orașelor 
bizantine, care cu toţii erau partizani ai puterii împăratului și ai înalți- 
lor demnitari bisericești ce condamnaseră monofizismul şi sprijineau 
doctrina sinodului de la Calcedon. Tot astfel călugării aşa de numeroși 
din Egipt, Siria și Palestina aderau la monofizism, întrucît adesea erau 
lipsiţi de cele mai elementare mijloace de existenţă și monofizitismul 
lor era un protest împotriva celor ce huzureau în bogăţie şi se bucurau 
de favorurile şi darurile împăratului susținînd cu tărie hotăririle sinodu- 
lui de la Calcedon care condamna pe monofiziţi (cf. Rodica Ciocan 
lovănescu, Sur le rôle d'Antioche au point de vue économique et culture 
au Vl-e siècle, în „Bizantion“, XXXIX (1969), pp. 53—73). Astfel, 
numărul monofiziţilor sporea în Imperiul roman de Răsărit iar mişcarea 
monofizită nu a întîrziat să facă să apară numeroși scriitori atit de 
limbă greacă, cît şi siriacă, armeană, coptă şi etiopiană (ghezi). 

1. Dintre cei ce au scris în siriacă trebuie menţionat primul 
Philoxenos (cu numele său aramaizat Aksenaja). Născut pe teritoriul 
persan, a studiat la școala din Edessa şi a ajuns la 485 episcop al oraşului 
Mabbog(h) (Hierapolis). Este caterisit însă în 519, dimpreună cu cincizeci 
de episcopi monofiziţi şi izgonit din scaunul episcopal, fiind exilat la 
Philippopolis în Tracia unde trăia încă la 522, după care a fost trimis 
în surghiun la Gangra în Paphlagonia unde a murit peste puţin timp. 
De la el au rămas: un comentar al Ev., un tratat de morală în treispre- 
zece cărţi şi o vastă corespondenţă. Tot de la el au ajuns la noi citeva 
scurte tratate cu caracter dogmatic şi polemic împotriva nestorienilor 
şi poeme (ce au fost uneori menţionate ca aparţinînd lui Efrem Sirul). 

2, Sem'on din Bet Aršam, mort la Constantinopol înainte de 
548, a fost numit „diputatorul persan“ pentru propaganda monofizită 
înfocată pe care a făcut-o în tot răsăritul Imperiului sasanid. Este 
învestit episcop în urma unei dispute publice cu conducătorul nestorie- 
nilor perşi katholikosul Babhai. De la el a rămas o scriere despre fana- 
tismul regelui iudeu Dhu-Nuwas, din Yemen, care a ucis ca mucenici 
numeroși creștini. Un alt tratat de al său descrie influenţa nestorienilor 
în Imperiul persan. 


3. De la un monofizit: Išo“ stilpnicul, preot în mănăstirea Zuqnin 
din oraşul Amida, a rămas o Cronică a „vremurilor de silnicie care au 
venit peste Edessa, Amida şi peste întreaga Mesopotamie“, cronică 
ce descrie întîmplările dintre anii 494 — 506 şi care a fost inclusă de un 
autor din secolul al VIII-lea în compilaţia sa despre istoria lumii. 


4. lishaq cel Bătrîn din Edessa a fost preot la Edessa pe vremea 
patriarhului monofizit din Alexandria, Petru piuariul (863—886) sau 
pe latineşte gnafeus ori fullo, căci fusese lucrător la o piuă de aba. 
El a scris o Memră, în versuri, de o lungime uriaşă despre un papagal 
pe care l-ar fi auzit strigînd pe străzile orașului Antiohia o formulă 
monofizită cu privire la divinitatea lui- Hristos. 

5. Cel mai de seamă poet al mişcării monofizite în limba siriacă 
a fost Ia“cob din Serugh, născut într-un sat Kurtam pe malurile Eufratu- 
lui şi mort în vîrstă de 70 de ani. A învăţat la „școala perșilor“ din 
Edessa şi a început să scrie la virsta de 22 ani, compunind o Memră 
în versuri despre viziunile lui lezechiel. În anul 502/503 el este „perio- 
deutes“ la Haura în Serugh, ca în 518/519 să fie episcop la Batnan.- 
A scris nu numai în versuri, ci şi în proză: discursuri funerare și homilii- 
A tradus texte greceşti în siriacă şi a comentat „capetele“ (centuriile) 
lui Evagrie din Pont. Opera sa poetică este considerabilă: madhrase, 
poezii numite strofe parenetice sau antifoane (cu conţinut moralizator) 
care au un refren strofic ce se cîntă, un cîntec de jale asupra lumii 
compus în acelaşi fel și un cînt de slavă (Te5botha) în metru de şapte 
silabe. Renumele lui laccob din Serugh la iacobiţi. și la maroniți se 
datorează însă poemelor sale Memre, în care foloseşte distihuri cu 
versuri, de douăsprezece silabe. A scris 763 de poezii, din care nu s-au 
păstrat decît jumătate. Dintre poemele sale trebuie menţionate acelea. 
asupra palatului clădit de apostolul Toma în India, despre prăbușirea 
idolilor, despre legenda regelui Abgar, despre aflarea crucii pe care a 
fost răstignit etc. Unele din aceste Memre sînt enorme avînd peste 
trei mii de versuri sau constituie un fel de epopee alcătuită din mai 
multe Memre. De ex., mai mult de zece Memre povestesc viaţa şi 
întîmplările lui Iosif din Egipt, tot atitea despre Moise şi şapte descriu 
creația lumii. O poezie de o mărime excesivă are ca subiect 

„suferinţele“ sau „răstignirea“. Nenumărate creaţii poetice ale aceluiaşi 
autor se referă la parabole, la minuni, la fapte din V.T. sau sînt co- 
mentarii la rugăciuni ori la anumite pasaje din J.7'. Poezia lui la'cob 
din Serugh éste plină de imagini, de metafore poetice şi alegorice, scrisă 
într-o limbă foarte bogată și se poate afirma, fără putinţă de a fi con- 
trazis, că opera lui poetică este una din cele mai strălucitoare din toate 
timpurile. Vom recunoaşte însă că limba în care este scrisă, nemaifiind 
vorbită decît de foarte puţini oameni, este inaccesibilă prin dificultăţile 
ei gramaticale şi lexicale de limbă clasică moartă. 


6. Numeroase traduceri din greacă au fost efectuate din scrieri 
monofizite. Astfel, Paulos din Kallinikos a tradus înainte de anul 
528 numeroase scrieri ale lui Severus din Antiohia, care au ajuns pînă 
la noi în cea mai mare parte în siriacă. Moše din Aggel traduce din 
greacă celebra scriere a lui Chiril din Alexandria, Glafirele şi compune 
în același timp o versiune a sa a legendei lui Iosif și a lui Aseneth, 
în jurul anilor 568. Tot el traduce cartea lui Chiril din Alexandria: 
xepi Tic Ev nvevuari Kai &ineia rpookvvnococ kai Aarpeiag, ca şi Bipi.oc 
tæv Onouvpâv repi Tic &yiac Kai €uovoiov Tpiâ6oc, de asemenea 
omiliile lui Chiril din Alexandria despre Luca ce nu s-au păstrat decît 
în versiunea siriacă. Operele lui Chiril din Alexandria au slujit și 
slujesc încă drept îndreptar monofiziţilor şi de aceea au fost traduse. 


Adversarii lui Nestorie, nu numai Chiril din Alexandria, s-au 
bucurat de receptarea completă a scrierilor lor în cercurile monofizite 
cum era de aşteptat. Astfel sînt scrierile lui Proklos din Constantinopol, 
ale lui Theodot din Ankyra. 


7. lohanan din Apameia (pe rîul Orontes) a fost călugărul împo- 
triva căruia Philoxenos mai sus menţionat a dus o luptă acerbă mergînd 
pînă la arderea operelor sale. Educat la Alexandria, unde a învățat 
medicina şi logica, compune o carte intitulată Fundamentele citată 
de Theodor bar Koni, în care încearcă o acomodare a filosofiei neo- 
platonice cu creştinismul; în sistemul acesta filosofic al său Mel- 
chişedek şi Abraham joacă un rol însemnat. Tot de el pare a fi o tradu- 
cere a Enneadelor lui Plotin, intitulată inexact (spre a evita criticile) 
Teologia lu; Aristotel. i 


8. Stephanos bar Şud(h)aile venea de la Edessa unde fusese 
călugăr, dar în tinereţea sa locuise mult în Egipt şi cunoscuse îndea- 
proape ideile lui Origene. De aceea el nega pedeapsa Infernului şi 
adera la doctrina apocatastazei (care susţinea că pedepsele iadului, 
după ce-și vor ajunge scopul îndreptării, vor înceta şi că sufletele rele 
şi duhurile rele, în cele din urmă, se vor împăca cu Dumnezeu şi se vor 
întoarce la el, termenul apocatastază însemnînd „restaurare“, „restabi- 
lire“); ba mai mult, el construia un sistem de gindire panteist. Izgonit 

de la Edessa din pricina acestei erezii, Stephanos se aciuiază intr-un 
schit din Palestina de unde se află în strinsă legătură cu cei ce gindeau 
la fel ca el. El scrie o Carte a secretelor ascunse ale Casei lui Dumnezeu 
sub numele fals al unuia Hierotheos ce ar fi fost dascălul lui Dionysie 
Areopagitul. În această carte face o expunere sistematică a ideilor sale 
filosofice şi teosofice, sub formă de cîntece de laudă scrise în versuri 
de tipul Psalmiior. 


9. Sargiş, preot și arhiiatros (medic şef) la Risaina (Theodosio- 
polis), invăţase la Alexandria. La inceput a fost monofizit, dar pare a 
fi avut legături prieteneşti cu cercurile nestoriene, mai cu seamă cu 
Theodoros, episcopul nestorian din Merv în Persia, căruia îi dedică 
mai multe opere. El se află în tabăra calcedoniană în ultimii săi ani 
de viață; moare la 536 la Constantinopol. Sargiş a tradus din greacă 
in siriacă un mare număr de opere profane, care apoi au fost traduse 
la rindul lor în arabă. Unele din ele, încă o dată traduse în latină, au 
circulat în Europa. medievală. La început serie un „cuvînt despre 
credință“; convingerile și le exprimă limpede în prefața scrierilor lui 
Dionysie Areopagitul traduse de el. Mai tîrziu scrie o expunere în șapte 
cărţi despre Logica lui Aristotel, la care se află atașată și o traducere 
a celebrului Organon al filosofului. Din traducerile sale în siriacă (trans- 
puse mai tîrziu în arabă) trebuie menţionate scrierea pseudo-aristo- 
telică Ilepi k6ouov mpoc "'Aîetâvâpov şi unele scrieri originale, cum 
ar fi: Despre Univers după concepția lui Aristotel (dedicată aceluiaşi” 
Theodoros), o lucrare despre „specie, gen și individ“, o scriere despre 
„categoriile lui Aristotel dedicată unui Philotheos (probabil nume 
convenţional avînd sensul de „iubitor de Dumnezeu“), în fine traduceri 
şi comentarii din Aristotel. Din unele opere ale sale, traduceri sau 
originale, se poate conjectura că a redactat multe alte traduceri, din 
Porfiriu și Aristotel şi că a scris despre conceptul de ovoia, „fiinţă“. 
Fiind medic, traduce unele din tratatele atribuite lui Galen; s-au 
păstrat cărţile 6—18 din opera Ilepi Kpaoeoş T&v GTÂGV Páppakov 
(dedicate aceluiași Theodoros), precum şi alte traduceri din opere 
medicale greceşti, cum ar fi: Ilepi kpioiuov nuepăv (Despre zilele 
critice) sau Ilepi Trpopâv Svvâueov (Despre puterile alimentelor). 
O altă scriere intitulată Despre influența Lunii după părerea astrologilor 
este dedicată aceluiași prieten. 

10. Un mare număr de opere de literatură filosofică populară 
au fost traduse din grecește în siriacă de feluriţi traducători. Din aceste 
lucrări trebuie menţionate cea a lui Plutarh, Ilepi apynoiac, næs 
dv mg òn“éxyðpõv Gpeioiro (Despre lipsa de minie, cum poate 
cineva să aibă folos de la vrăjmași) și tot scrierea lui Plutarh, Ilepi 
aoxnoewg (Despre înfrinare), ca și opera lui Lukianos, Mep 105 un pa6ioş 

mioTevetwv 6iafoinc (Despre a nu da crezare cu ușurință calomniei); 
apoi opera lui Themistios Ilepi qpuiiac (Despre prietenie) şi Ilepi &peric 
(Despre virtute). Unele din aceste traduceri se asemuiesc mult cu stilul 
lui Sargiș, menţionat mai sus, astfel că putem bănui că îi aparţin. 

Din acelaşi cerc de traducători provine textul siriac al unui dialog 
ce nu s-a păstrat în originalul grec și intitulat Zoxpărnc, apoi povestea 
filosofului Secundos cel tăcut şi un discurs despre înţelepciunea lui 
Apollonios (din Tyana). În fine, au ajuns la noi traduceri siriace din 
sentențele lui Menandru, maxime ale lui Pitagora şi ale filosoafei 
pitagoreice Theanò, precum și două colecţii de A6yo' ale lui Platon, 
la care se adaugă o scriere apocrifă despre discuţia lui Platon cu un 
elev al său. Tot astfel există colecţii de proverbe şi aforisme ale diferi- 
ilor autori greci traduse în siriacă. 


14. Vestita carte Physiologus, atit de citită în Evul Mediu, unde 
se stabilesc analogii între unele animale şi oameni cuprinși de cutare 
sau cutare patimă ori viciu, există în text siriac cuprinzînd 81 capitole, 
iar într-o versiune siriacă mai larg folosită de lexicograful nestorian 
Bar Bahlul această culegere are 125 capitole, unde se întîlnesc alături 
de animale și pomi şi pietre dar și ţinuturi. S-a aflat de asemeneao 
Descriere a lumui în siriacă, scrisă în originalul ei grec pe vremea regelui 
iagid Ptolemeu Philometor şi de asemenea o istorie a întemeierii orașu- 
lui Roma. 


12. Geoponicele siriace erau în forma lor originară o traducere 
siriacă a 12 cărţi grecești care aveau ca subiect agricultura şi îndeletni- 
cirile legate de aceasta, grădinăria, creșterea animalelor, apicultură 
etc. Tratatul grecesc fusese scris de Vindanios Anatolios din Berytus. 
Acestuia i s-au adăugat alte cărţi despre creșterea vitelor şi cultivarea 
plantelor. Întreaga operă reprezintă baza pe care se întemeiază un 
tratat arab: Carte a economiei agrare greceşti (P. de Lagarde, Geoponi- 
corum in serm. Syriaco, vers. quae supersunt, Leipzig, 1860). 

13. Literatura alchimistă siriacă este legată de numele aceluiași 
traducător Sargiş din Rišʻaina al cărui nume este menţionat în mod 
expres în traducerea arabă a textului siriac. O traducere siriacă a 
cărții Arta făurirui aurului şi argintului a lui Pseudo-Democrit din 
sec. I e.n. a fost redactată mult mai tirziu. Un autor gnostic din sec. 
al III-lea, Zosimos, a scris o operă, în 12 cărţi, despre prelucrarea 
metalelor, precum şi despre obţinerea mercurului ori a diferitelor 
aliaje. Acelaşi autor gnostic scrie sub forma memoriilor și datelor 
obţinute dintr-o călătorie — aşa cum făcuse şi Dioscoride — un Tratat 
farmaceutic despre folosirea medicinală a substanţelor utile. Un alt tra- 


tat redă cuprinsul unei scrieri persane tainice care arfi fost găsită şi 

care se raportează la un schimb de scrisori între un egiptean legendar 
Pibechios şi un persan Osron. 


O culegere de rețete sînt adunate într-un tratat atribuit lui Ezra 
„scribul“. În fine s-au găsit fragmente de liste şi două cărţi scrise de 
anonimi cuprinzind denumirile metalelor şi substanţelor folosite în 
alchimie, cu toate semnele lor astrologice. 


14. Mult mai tîrziu Ahron, preot la Alexandria Egiptului, a 
compus pe vremea împăratului Herakleios (610—641) o operă de 
medicină în treizeci de cărţi, la care s-au adăugat încă două cărţi 
scrise de iudeul persan Masirgojah. Acesta a tradus, se pare, întreaga 
compilaţie în arabă şi ea a fost folosită secole de-a rîndul drept cea 
mai bună lucrare medicală. Arabii au considerat această lucrare 
(culegere) de reţete şi de expuneri medicale drept scrisă la origine 
în siriacă, dar este posibil ca la temelia ci să se afle un original grec. 


15. Poezia siriacă din cercurile monofizite în prima jumătate a 
sec. al VII-lea se dezvoltă părăsind caracterul ei religios şi sacru şi 
luînd un aspect laic. S-a atribuit în chip inexact lui Iac'ob din Serugh 
o Memra în strofe de patru versuri cu un metru de douăsprezece silabe, 
care s-ar putea numi Ciîntul iui Alexandru, unde se descriu faptele de 
vitejie ale lui Alexandru cel Mare şi expediţia sa în India. 


16. Legendele sacre în proză, care au fost după aceea cunoscute 
de literaturile populare ale multor popoare din Europa de răsărit 
şi de apus și există și în literatura populară română, au fost scrise, 
cele mai multe, de autori sirieni monofiziţi. Aşa sînt, de pildă, legenda 
sfintei Marina şi a fiicei de împărat Onesima (cf. A.-J. Wensinck, 
Legends of Eastern Saints Chiefly from Syriae Sources, II, Leyden, 
1913) sau povestea lui Archelide, care, devenit ermit, a jurat să nu 
vadă chip de femeie şi a preferat să moară decît să-şi vadă pe propria 
sa mamă. Este probabil că romanul lui Behnam şi Sara, copiii unui 
rege asirian Sanherib, în vremea împăratului lulian Apostatul, a fost 
scris în cercurile nestoriene și în Imperiul sasanid. Moartea împăratului 
bizantin Mauriciu, la 602, constituie subiectul unei legende siriace 
care învăluie sfîrșitul acestui împărat cu aureola unui tragic şi splen- 
did destin. 


Vom continua în volumul II al acestei lucrări să prezentăm litera- 
tura siro-aramaică din epoca islamică, care începe cu cucerirea de către 
arabi a ținuturilor locuite de siro-aramei în Orientul de Mijloc, dat 
fiind că atit nestorienii cît şi monofiziţii sirieni au putut să creeze 

o literatură înfloritoare şi extrem de bogată în această epocă de domi- 
nație arabă, iar literatura siriacă a împrumutat teme, legende sau 
povestiri ce au pătruns în literatura mai tuturor popoarelor din Europa, 
in cele arabă şi persană şi a altor popoare din Asia şi Africa. 


ÎMPLINIREA PORUNCILOR 


[din Henricus Gismondi, Chrestomathia syriaca, Romae, 
1913 


ex Libro de Legibus Regionum, Bardesanis astrologi + 222, ex ed. 
F. Nau, Paris, 1899, pp. 6—8] 


“Aido îi spuse lui: „Acestea pe care le spui tu sînt bune 
și frumoase. Dar iată, poruncile cele puternice ce au fost 
date fiilor oamenilor, e: nu pot să le împlinească pe ele“. 


Bardaişan grăi atunci aşa: „Vorba aceasta aparţine unui 
om care nu vrea să facă binele. Ba mai mult, este un cuvint 
al unui om care aude şi dă ascultare la cele ce spune diavo- 
lul. Pentru că nu au primit poruncă fiii oamenilor să facă 
decit faptele care le pot indeplini. 

Fiindcă inițial două sint poruncile esenţiale: 

Cea dintii este aceea care justifică pe orice om liber, 
despărțirea şi separarea de rău şi de demoni. A doua poruncă 
este de a săvirși ceea ce este bine şi de a iubi binele. Cred însă 
că şi în ceea ce ne priveşte pe noi, (aceste porunci) sint 
tot așa. 

Cine este aşadar omul care este slab şi fără de putere spre 
a nu fura; sau spre a nu minţi, ori spre a nu comite adulter, 
spre a nu uri şi spre a nu înşela? Căci toţi aceştia se află sub 
stăpînirea raţiunii umane şi nu se află supuși puterii trupului 
lor, (ci aceste fapte le săvirșesc) prin voinţa sufletului lor. 

Chiar dacă va fi un om sărac și bolnav şi bătrin sau 
slăbănogit în mădularele sale, el totuși poate sănu le facă 
pe (toate aceste fapte rele). Și așa cum poate să:nu săvir- 
șească (aceste rele), tot astfel poate să îndrăgească, să bine- 
cuvînteze şi să grăiască adevărul. 


378 


(Omul poate) să ţintească spre tot ce este bine. Și dacă 
este sănătos poate de asemenea să dăruiască din tot ce-i 
aparţine lui, ce vrea el să dea. Chiar dacă puterea trupului 
său va fi mai mică, poate să dea ce este al lui aceluia care este 
bolnav şi slăbit. 

Eu nu ştiu cine sînt deci aceia care nu pot (să impli- 
nească porunca divină) ca aceia ce murmură împotriva ei 
şi care au o credinţă slabă. Eu socot că prin aceste porunci, 
mai mult decit prin oricare lucru, omul are putere... 

Nu ni s-a poruncit să ridicăm greutăți mari de piatră 
sau lemne sau alte lucruri. Numai aceia ce sînt vinjoşi cu 
trupul numai aceia pot săvirși aceste fapte. Și nu ni s-a 
poruncit să clădim cetăţi şi să edificăm orașe. Acestea doar 
regii pot să le facă. Și nu ni s-a poruncit să conducem corăbii, 
din acelea pe care doar corăbierii pricepuţi pot să le cirmu- 
iască. Şi nu ni s-a poruncit să măsurăm pămîntul și să-l 
împărțim. Lucrul acesta doar geometrii sînt în stare 
să-l facă. ` 

Dar nici măcar (nu ni s-a poruncit să facem) unul dintre 
meşteşugurile care se găsesc la oameni (pricepuți) şi de care 
restul sînt neştiutori. Ci ni s-a dat nouă printr-un nou aşeză- 
mint divin, porunci care nu pot fi contestate, acele (porunci) 
pe care tot omul ce are suflet în el poate să le săvirșească 
cu bucurie. 

Nu există vreun om care să nu se bucure cind săvirșşește 
binele. Și nu se află om care să nu fie mulţumit în sufletul 
său cind se păzeşte de fapte vrednice de ură, afară de aceia 
care nu au fost creați pentru a face fapte bune și sînt numiţi 
oameni care bagă zizanie, căci nu este nedrept Judecătorul 
care va învinui pe om pentru o faptă pe care nu a putut să 
o săvirşească. 


DESPRE INUNDAREA ORAȘULUI EDESSA 
DIN ANUL 524 EN. 


[din Cronica lui Pseudo-Dionysie Telmahrensis Cod. syr. 
162, Bibl. Vaticana, f. 97 b—98 a. 


(Chrestomathia cum glossario, auctore Henrico Gismondi, Romae, 
1913, p. 53 sq.)] 


În anul opt sute treizeci și şase (în Mesopotamia se 
socoteau anii după era seleucidă care începea la 311—312 
i.e.n. şi anul 836 din era seleucidă corespunde anului 
524 e.n. Acest calendar fusese introdus de Seleucos (unul 
din diadohii lui Alexandru cel Mare — n.n.C.D.), au năvălit 
apele în Edessa (oraş numit în aramaică Urho). Nu se cuvine 
să trecem cu tăcerea şi să ascundem acest mare dezastru 
care s-a întîmplat la Edessa capitala Osroenei... 

Inundaţia care s-a produs în acele locuri a survenit în 
al treilea ceas al nopţii, cînd mulţi oameni dormeau în casele 
lor, mulţi se spălau în casele lor, în vreme ce unii oameni 
erau la cină. Dintr-o dată s-au revărsat apele rîului Daişan, 
şi această curgere de apă a trecut prin mijlocul oraşului. 
Apoi a fost sfărimat şi dărîmat zidul oraşului în partea lui 
de sus şi acest zid a împiedicat scurgerea apelor. lar (riul 
Daişan) s-a revărsat şi a inundat peste măsură totul, s-a 
urcat pe toate ulițele orașului care se aflau de jur împrejurul 
riului. | 

Într-o clipită s-a umplut orașul de apă, apele dintr-o 
dată au intrat prin porţile caselor și s-au înecat toți care se 
aflau la porți. Căci (unii locuitori au încercat) să iasă și să 
fugă prin poarta (casei lor) dar potopul de apă a intrat prin 
porţi şi i-a acoperit pe toţi cei ce se aflau sub ele, și ca un 
singur om toţi s-au înecat și au pierit acolo. 

Dacă vreun om a încercat să fugă, coborind și alergind 
pe stradă, s-a aflat în virtejul de ape care l-a luat, și el s-a 
scufundat şi s-a înecat. 

Au fost oameni care s-au înecat în somn și nici măcar 
nu au putut să strige. Casele care nu erau (zidite) în mod 
trainic au fost ridicate în sus ori s-au dărimat, sau au fost 
cufundate în revărsarea de apă. Numai aceia pe care Dumne- 
zeu cel milostiv a vrut să-i scape, s-au izbăvit și casele lor 
nu au căzut fiind rezistente. 

Dar şi casele care erau clădite pe stincă şi pe piatră s-au 
prăbușit din pricina revărsării rîului. Numai acele case clă- 
dite pe locuri mai înalte şi la poalele muntelui au scăpat 
ele și locuitorii din ele. 


Despre cum a fost dărimat zidul (oraşului Edessa) şi au 
intrat apele și a fost golit (de oameni tot) orașul și despre 
relele pe care le-a făcut revărsarea de ape în cimpia Haranului 
și a FEdessei 


Cind s-a umplut de apă cetatea Edessa, s-au oprit apele pe 
locul lor, și cetatea era (acum) ca o mare de apă. Dar zidul 
orașului care fusese rupt în partea de sus a fost sfărimat 
ȘI în partea sa de jos, căci nu a putut rezista puterii apelor 
revărsate. Şi s-a sfărimat astfel deodată și a treia poartă 
(a cetăţii), au fost răsturnate turnurile oraşului, distruse de 
violența potopului de ape. Iar cu ele au fost duse de apă și 
leșurile celor înecaţi în apă cu grămada. Și nu numai atit, 
dar revărsarea de ape a nimicit case şi palate, locuinţe 
bogate, apoi obiecte şi bunuri ale oamenilor de tot felul, 
ba chiar a nimicit și copacii (din grădinile) palatelor. Astfel 
a fost cotropit de ape şi pămîntul din afară de oraș, multe 
fiind nimicite și luate (de ape) venite din lăuntrul oraşului, 
pină la fluviul Eufrat. 

Trecind peste riul Daişan și peste alte rîuri, revărsarea 
de ape a înecat (mult) și a luat cu ea leşuri de-oameni, de 
vite, dar şi alte lucruri şi (felurite) vietăţi. 

Atunci cind Dumnezeu a ascultat pe cei îndrăgiţi de el, 
a încetat potopul de ape şi a golit de ape cetatea şi cimpurile 
din afara ei. 

Multe zile după aceea oamenii au săpat, au descoperit 
şi au adunat leşuri de oameni morți ca şi alte lucruri. Și a 
fost tulburare mare și o durere -amarnică în suflete. 


DESPRE ZOROASTRU 


[extras din cartea lui Theodor bar Khuni, Cartea scolilor, XI 
(cf. H. Pognon, Inscriptions mandaites des coupes de Khouabir, 
Paris, 1899, p. 111)] 


Pentru Zardusat (Zoroastru) magul; despre acest om 
spurcat sint păreri diferite. Și sint unii care spun că era de 
neam persan. Se spune că el şi magii, tovarășii lui, erau 
turci şi că făceau vrăjitorie în pustiul de lingă pădurea din 
Mabbog(h) şi în (acel) pustiu era,un duh spurcat care vătăma 
pe cei ce treceau pe acolo. 

Alţi însă spun că era iudeu din neam de preot și că 
locuia în Samaria. lar de la început el se numea Azazel 
(numele unui demon în V.T. — n.n. C.D.). Și cînd a fost 
pustiită Samaria de asirieni a fost dus și el. Dar întrucît 
era turbat după dragostea femeilor, a fugit din Ninive şi 
s-a dus în Sedjestan (Sogdiana?) în cetatea Zarig, la Kudos, 
soția lui Gustasp regele de acolo. 

În acel loc el şi-a împlinit poftele sale. Şi fiind el vrăjitor, 
pe mulţi a atras (la învăţătura sa). Cu adevărat el era iudeu 
de neam. lar învăţătura sa a predat-o în șapte limbi: greacă, 
ebraică, în limba din Guzan, în acea din Merv, în limba din 
Zarnag, în persană şi în limba din Sedjestan (Sogdiana?). 
Învățătura lui era stricată şi strimbă, căci a nesocotit şi 
nu a deosebit lucrurile zidite de Dumnezeu. 

Mai intii drept început a pus patru stihii (la originea 
lumii — n.n. C.D.): Asukar, Parsukar, Zarukar și Zervan. lar 
despre Zervan a spus că este tatăl lui Ormuzd. Cit despre 
zămislirea și nașterea lui Ormuzd și Ahriman a grăit in 
felul următor: 

Cind nu era nimic (în Univers — n.n. C.D.) decit întune- 
ricul, Zervan a făcut lhbaţiuni (jertfe de vărsare — n.n. C.D.) 
vreme de o mie de ani. Dar pentru că a pus la îndoială faptul 
că va avea un fiu, a purces greu şi a rămas însărcinat în 
acelaşi timp cu Satan și cu Ormuzd. lar cînd a cugetat la 
naşterea lui Ahriman, a spus că pe acesta cel dintii al meu 
il voi face rege (peste lume). Însă Ormuzd a cunoscut cuge- 
tarea tatălui său și a făcut-o cunoscută lui Satan (aşa cum 
numeşte autorul pe Ahriman — n.n. C.D.). Acesta, cunoscind 
gindul tatălui său, i-a tăiat pintecele şi s-a rupt din legătura 

buricului şi s-a dus la Zervan. Și Zervan l-a întrebat pe el: 
„Cine eşti tu ?“. Acesta i-a răspuns: „Eu sint fiul tău“. 
Zervan i-a spus lui: „Tu nu ești fiul meu fiindcă eşti întu- 
necos și pizmuitor“. De îndată ce a spus acestea, s-a născut 
Ormuzd luminos și plin de miresme. Zervan spuse atunci: 
„lată pe fiul meu Ormuzd“. El îi dădu nuielele pe care le 
ținea (în mînă — n.n.C.D.) şi îi spuse (lui Ormuzd — 
n.n.C.D.): „Pină acum ţi-am făcut eu jertfe de vărsare, acum 
fă-mi tu mie la rîndul tău“. Lucrurile stind astfel, Satan 
spuse lui Zervan: „la seama, nu ai făgăduit tu oare că vei 
da împărăţia aceluia ce va veni cel dintii?“ Zervan răs- 
punse: „Pleacă Satan ! Te-am făcut împărat vreme de nouă 
mii de ani și am pus să stăpinească Ormuzd peste tine. După 
acest răstimp Ormuzd va împărăți și va cirmui cum îi va 
place lui“. Satan se duse și făcu tot ce i-a plăcut lui să 
facă. Cînd Ormuzd a creat pe cei drepţi, Satan a creat de- 
monii, cel dintii a făcut bogăţia, Satan a făcut sărăcia. Cind 
Ormuzd a dat neveste celor drepţi, ele fugiră şi se duseră la 
Satan. Cind Ormuzăd a dăruit celor drepţi liniştea şi fericirea, 
Satan a dat de asemenea fericire şi femeilor... Cind Satan 
a îngăduit femeilor să ceară tot ce vor ele, Ormuzd s-a temut 
ca ele să nu ceară să aibă relaţii sexuale cu cei drepţi şi să 
fie ei pedepsiți din această pricină. El căută o scăpare şi a 
zămislit pe zeul Narsa în vîrstă de- cinci sute de ani. EI îl 
aşeză gol înapoia lui Satan, pentru ca femeile să-l vadă pe 
el, să-l dorească şi să-l ceară lui Satan. Femeile ridicară 
miinile lor către Satan şi ziseră: „Satan, tată al nostru, 
dă-ne pe zeul Narsa în dar“. 


Într-un alt pasaj (din Avesta — n.n. C.D.), el spune că 
Pămintul era o tînără fecioară care se logodise cu Parisag. 
El spune că focul era înzestrat cu rațiune și mergea îm- 
preună cu Gunrap, umezeala pădurilor. EI spune despre 
Parisag că era uneori un porumbel, o furnică şi un cîine 
bătrin. Despre Kum (demon din mitologia avestică — 
n.n. C.D.) că era un delfin și un cocoș şi că el l-a înghiţit pe 
Parisag. Despre Kikauz (geniu din mitologia mazdeană — 
n.n. C.D.) spune că era un berbec de munte şi că el împungea 
firmamentul cu coarnele sale; apoi spune despre Pămint și 
despre Gughi (geniu din mitologia mazdeană — n.n. C.D.) că 
au ameninţat că vor înghiţi cerul. 

Ucenicii lu: socotesc spurcate regulile femeilor ca şi 
lepra pe care o consideră prihănită din punctul de vedere 
al credințelor lor. Ei învaţă să fie cinstit focul şi să fie privite 
ca zeități zilele lunii. 

După mărturia ucenicilor lui, acest impostor a fost mincat 
de lupi, deoarece atunci cînd a vrut el să fugă (de ucenicii 
lui — n.n. C.D.) i s-a luat lui vederea. Sint oameni care spun 
că la început el a dat ucenicilor săi un învăţămint vrednic 
de crezare, dar cînd a vrut să plece nu i-au îngăduit aceasta 
și l-au orbit (în Orientul de Mijloc se scoteau ochii sclavilor 
ca să nu fugă, ceea ce se făcea și cu prizonierii de război, — 
cîr. Judecători, XVI, 21, unde filistenii scot ochii lui Samson 
pe care l-au luat ca prizonier, sau cfr. IV-Reg:, XXV, 7, unde 
Şedechia ultimul rege al ludeei este prins de regele asirian 
Nabuchodonosor și i se scot ochii — n.n.C.D.). Atunci el se 
schimbă şi le dădu o învăţătură neadevărată. De la Zar- 
dusat (Zoroastru) pînă la Domnul nostru Isus Hristos au 
trecut şase sute douăzeci şi opt de ani şi şapte luni*. 


NOTĂ 


* Textul de mai sus, al nestorianului Theodor bar Khuni, ìn- 
cearcă să ridiculizeze credinţele mazdeene, citind alevorii şi pasaje 
puțin clare din cărţile mazdeene. În epoca sasanidă, Zervan akarana, 
timpul nestîrşit, este superior și creator a celor două divinităţi supreme 
mazdeene: Ormuzd, zeul binelui şi Ahriman, zeul răului. Cu privire 
„a epoca în care a trăit Zoroastru, esle de observat că el pare a li vieţuur 
aproape în același timp cu Buddha, Confucius, Lao-dzi, Zamolxis 
și Thales din Milet primul filosof grec. Nu se pot admite cituși de 
puțin influențe reciproce exercitate de civilizaţii atit de îndepărtate 
între ele, mai ales într-o epocă în care circulaţia între diteritele regiuni 
ale lumii era foarle dificilă (cfr. Mircea Malița, Zidul și iedera, Cartea 
Românească, 1977, p. 45). 


DESPRE FEROCITATEA HUNILOR 


[de Efrem Sirul, în versuri heplasilabice 


(din Chrestomathia syriaca, auctore Henrico Gismondi, 
Romae, 1913, p. 35)] 


Cind au ieşit hunii la război şi la lupte 
Au prins femei insărcinate şi au aşezat foc deasupra lor. 
S-au dus la ele şi le-au vrăjit, arzind şi frigînd pe copiii din 
pîntecele lor; 
Apoi au furat şi au ucis copii mici, răpindu-i de la sînul 
(mamei) lor; 
I-au luat şi i-au pus în nişte doniţe şi au turnat apă peste ei, 
Au lăial în bucăți trupurile lor moarte în apele lor 
vrăjitorești ; 
Apoi au luat, săbiile lor şi arcurile lor dimpreună cu lănciile 
lor 
Și le-au cufundat în apa aceea ca şi pe săgețile lor și pe 
| uneltele lor. 
La fel ca orice obiect pe care il ating ei. 


Dacă de asemenea este rănit vreunul din ei, 

În război cînd se lupta şi tot cel ce zgirie mîna sa 

Scoate cuțitul său de îndată şi minîncă trupul copiilor. 

Și singele femeilor îl beau de asemenea 

Ei se îmbracă cu pieile (de pe leşurile) slujitorilor lor, 

Vinturile şi furtunile ei le călăresc; 

Ei nimicesc cetăţi într-o repede clpeală de ochi, 

Aruncă la pămînt zidurile lor, răstoarnă la pămînt fortărețe 
puternice. 

Rareori sînt siliți să fugă, căci ei ucid oameni viteji. 


Ei sînt vrăjitori și zboară între cer şi pămînt, 
Iar săbiile şi sulițele lor sînt ca fulgerul şi sînt de temut. 
Ei ţin în mînă bicele lor de piele şi duc cu ei doi sau trei 
cal; 
Între cincizeci şi şasezeci de oameni merg după unul din ei 
şi înaintea lui 

Asemenea vînturilor şi furtunilor (de repede). 
Şi fiecare din ei este ajutat de glasul lui care este ca răgetul 
| leului, 

Căci teama de huni este întinsă peste tot pămîntul. 

Ei acoperă lumea întreagă ca apele unei mări 

Ei se întind peste extremităţile lumii create 

Și nu există cineva care să se scoale și să se împotrivească 
lor. 


DESPRE ÎNȚELESUL VISELOR 


Aphrahaţ cel înțelept, [edidit R. Graffin, Paris, 1894, 
p. 396 sq. (ex -Chrestomathia syriaca, auctore llenrico Gis- 
mondi, Romae, 1913, p. 32)] 


Iar celui nelegiuit, somnul nu-i va aduce bucurie, pentru 
că el se gîndeşte că vin pentru el zorile. Inima sa este frintă 
în vis. Drepţii dorm şi somnul lor este voios, ei nu fac zgomot 
noaptea (în somn), socotind că visele sint doar un joc înaintea 
ochilor lor. 

La ivirea zorilor, cei drepți se deşteaptă și se bucură. 
Pentru cei nelegiuiți somnul zace peste ei și el sînt asemenea 
oamenilor care stau într-o groapă mare şi adincă şi ei se 
răsucesc în patul lor încoace și încolo. Fi se tem de noaptea 
care se prelungește peste ei şi se înfricoșează de zori cînd 
vin, pentru că atunci vor fi osîndiți de stăpinul lor. 


Prietenul meu a auzit de răsplata aceea care se dă (omului) 
la sfirşit. Căci păstorul desparte turma sa și aşază (oile) 
de-a dreapta şi de-a stinga sa, pină cînd vor primi (cele de-a 
dreapta) mulțumirea faptelor lor celor bune. Atunci vor 
moşteni acelea împărăţia. $i (păstorul) va învinui pe cele 
rele şi le va osîndi și le va trimite pe cle la chinuri. 

Oamenii vor trimite soli la împărat şi vor spune: „Să 
nu fie aceste (pedepse) asupra noastră, împărate! Pînă cînd 
vei primi împărăţia ta şi te vei întoarce. Căci atunci vor fi 
jertfiți vrăjmaşii lui înaintea sa*. 


NUTĂ 


* Stilul alegoric al lui Aphrahaţ este acela al epocii sale, căci el 
moare la 350 e.n. Observațiile sale asupra somnului neliniștit, asupra 
viselor terifiante și coşmarurilor celor ce fac fapte rele sînt interesante 
Și dovedesc studiile efectuate asupra somnului şi viselor diferiților 
oameni de către generaţii întregi de oniromanţi, prezicători după vise, 
dezlegători ai înţelesurilor viselor, atit de numeroși în lumea semită 
începînd cu Iosif care caută să dezlege sensul viselor unui faraon (cir. 
Facerea, cap. XL şi XLI). | 


IA'COB DIN SERUGH 
CUVÎNT DESPRE CEI ȘAPTE TINERI CARE AU 
DORMIT ANI ÎNDELUNGAŢI 


[din Codexul siriac 115 al Bibliotecii Vaticanului: Edidit 
I. Guidi, Romae, 1885 


(ex Chrestomathia syriaca, auctore Henrico Gismondi, 
Romae, 1913, p. 45)] 


Cînd împăratul Caius s-a dus din loc în loc 

Ca să viziteze cetăţile și oraşele care erau sub stăpinirea sa 
A intrat în Efes și a stîrnit o mare tulburare, 

Căci a celebrat o sărbătoare pentru Zeus, Apollon și Artemis. 
Apoi a emis un edict către stăpinitorii ce erau sub cîrmuirea sa 
Ca tot omul să vină şi să aşeze tămiie înaintea zeilor. 


387. 


Astfel, el a adunat pe cei mai de seamă oameni şi pe bătrini, 
pe băieţi și pe copii 
Și a aşezat tămiie să ardă inaintea statuilor vrăjitoreşti 
(ale zeilor), făpturi ale miinilor. 
Și erau acolo niște tineri prieteni între ei, fii de căpetenii 
Care au batjocorit porunca (împăratului) şi nu i-au dat 
ascultare precum tovarăşii lor 

Ei au intrat și s-au ascuns în lăcaşul lui Isus 


Ca să nu se urce la ei mireasma spurcată a tămiiei păginești. 
Dar alți tovarăşi de-ai lor i-au văzut şi i-au învinuit 
inaintea impăratului 
(Spunind că): „iată sînt aici tineri care calcă porunca ta“. 
A ascultat acestea impăratul și s-a umplut de mînie împo- 
triva celor drepți. 
Și s-a pornit împăratul să-i aducă pe tineri ca să-i vadă pe ei. 
Au fugit lupii şi au răpit mieli de Aa sinul oilor 
Și în grabă i-au adus în faţa împăratului. 
I-a privit împăratul firea lor, fiindcă erau frumoşi 
Și a grăit cu blindețe cu ei, spunindu-le: 
„Mi s-a grăit mie, tinerilor, despre felul cum aţi călcat 
porunca' noastră, 
Veniţi aproape, aduceţi jertfe și_vă fac pe voi oameni de 
căpetenie. 
A deschis atunci gura sa fiul prefectului şi cei șapte soți ai săi: 
„Nu ne vom închina la chipuri cioplite, vrăjitorești, făpturi 
ý ale miinilor omeneşti. 
Noi avem pe un Stăpin al cerului care ne apără pe noi! 
Lui ne închinăm şi lui ii aducem mireasmă de smirnă şi de 
tămile. 
Tu ai drept împărat pe Zeus şi pe Apollon împreună cu 
Artemis. 


Împăratul (Caius) a poruncit ca ei să fie bictuiți cu nuiele. 
Și a dat poruncă apoi să-i lase pe ei pină vine el inapoi. 
După aceea s-a grăbit să cerceteze alte cetăți și orașe, 
Urmind să se intoarcă la Efes cu (aceeași) intenţie. 

(Astfel) a plecat împăratul din Efes la treburile sale. 

lar tinerii p-ieteni au cugatat şi şi-au pus în minte 

Să plece şi să fugă din acea cetate a Efesului 

Pină ce nu vine blestematul de împărat ca să-i judece p2 ei. 
Era acolo o poztară în piatră în virful unui munte 

Și prietenii s-au gindit să se ascundă în ea. 


~ 

Au luat cu ei arginţi, care erau ai părinţilor lor, 
Ca aceștia să fie pentru ei cap de invinuire și de slavă, 
Au luat cu ei veşminte alese şi de preţ 


În munte le-au luat cu ei, au intrat în peşteră și au locuit 
în ea. 

Apoi s-au rugat cu glas plingător,-rugîndu-se astfel: 

„Cerem de la tine, o, Bunule Păstor, să alegi oile tale 

Și să păzești turma ta de lupul căruia îi este sete de sîngele 
nostru 


S-a văzut de sus credința mieilor, a tinerilor prieteni 
Și a venit să răsplătească nevoinţele lor. 
El a luat duhul din ei şi l-a dus să se ridice sus 


(După un timp) s-a întors impăratul, a intrat în Efes şi a 
intrebat: 
„Unde sînt tinerii aceia care au călcat porunca mea?“ 
I s-a răspuns lui: „Iată în virful unui munte se ascund într-o 
peşteră“. 
S-a gindit împăratul tiran cum să-i ucidă pe ei... 
A dat poruncă să vină zidari ca să-i zidească pe ei 
Şi au cioplit pietre cu iscusință şi le-au aşezat pe deschiză- 
tura peşterii. 
Erau însă doi sofişti, fii ai unor căpetenii; 
Ei s-au gîndit că Cel de Sus îi va învia pe ei 
Și au făcut o tăbliță de plumb şi au aşezat-o lingă ei, 
Scriind pe ea numele fiilor luminii 
Și pentru care pricină s-au ascuns acei tineri într-o peşteră, 
închizindu-se în ea, 
(Arătind) că în vremea împăratului Caius au fugit ei. 
A trecut vremea împăraţilor şi stăpînirea lor 
Și Domnul a vrut să-şi îndrepte gindul spre acei fii ai 
luminii. 
Era acolo în Efes un om bogat, 
El a vrut să clădească pentru oile sale o stină în 
virful muntelui, 
El a pus să se stringă pietre şi a clădit acolo o stină pentru 
oile sale. 
Dar a văzut că pietrele erau sculptate și le- a dat la o parte 
pe ele 
Și a intrat lumina și i-a văzut pe fiii luminii. 
Ei atunci s-au scuturat de somnul lor şi s-au ridicat în sus 
dea cu mirare. 

S-au socotit şi au grăit acei tineri între ei: 
„Cine va cobori (în oraș) ca să vedem noi dacă a venit 
| impăratul, 
Să afle el și să vadă ce porunci a dat el pentru noi, 
Dacă trebuie sau nu trebuie să ne arătăm noi“. 
Era unul dintre ei care se numea Imalco. 
Acela a zis: „Eu voi scobori şi voi afla, 
Ca om sărman voi intra în interiorul palatului 
Ca să aflu şi să văd ce porunci a dat el pentru noi“. 
Ei (toți) i-au răspuns și i-au grăit lui: 
„la monedele (acestea) şi adu-ne piine, 
Căci iată, de aseară a rămas puţină pîine şi noi n-am cinat“. 
S-a dat jos tinerelul din virful muntelui și s-a dus în oraș, 
S-a rugat cu glas plingător și a grăit astfel: 
„Cer de la tine, Păstorule cel Bun, care ai ales oile tale, 
Păzește turma ta de acest lup care este însetat de sîngele 
nostru“. 
Dar şi-a ridicat privirea și a văzut crucea deasupra porții, 
Și-a aplecat capul şi s-a închinat înaintea ei, plingind; 
S-a uitat (la început) să vadă dacă nu zăreşte vreun om, 
dintre păgini, 
Spunînd în gindul său: „Ce înseamnă oare aceasta, 
Fiindcă aseară chiar se ascundea crucea dinaintea păginilor? 
lar acum, iată, o văd, în chip deschis stă înfiptă în pămint!!“ 
S-a întors tînărul să se ducă să intre prin altă poartă, 
Și-a ridicat privirea şi a văzut iară crucea deasupra porţii. 
A început să-și spună că visează şi că doarme: 
„Aceasta nu este cetatea Efes în care am crescut eu“. 
A văzut un om pe uliţă că stătea, s-a apropiat și l-a întrebat 
| pe el: 
„Spune-mi, te rog, omule, ce oraș este acesta?“ 
Omul i-a spus: „Numele acestui oraș este Efes“. 
S-a mirat tînărul în sine şi s-a întrebat ce s-o fi întimplat 
o KES în acest oraş... 
A fugit printre uliţe şi nu şi-a pierdut cumpătul, l 
Căci a recunoscut la palat poarta mică ce era dinaintea lui. 
Tinărul s-a întors pe uliţă ca să cumpere pîine și s-o ia cu el; 
A luat piini şi a dat banii care erau în punga lui. | 
Omul ce vindea pîinea a primit banii și s-a uitat la e 
Și i-a dat tovarăşului său care tot așa i-a luat şi 1-a privit 
pe el 
Banii au trecut prin-miinile a cinci oameni care i-au cercetat 
+ -peel 

Și au început a șopti intre ei cu privire la acești bani. 
Tinărul a văzut că şopteau între ei și a au 

„Daţi-mi piine, îmi daţi sau voi pleca. . 

S-a apropiat omul care vindeă' pîinea şi l-a apucat pe tinăr: 
„Spune-mi tinere, de unde ești şi care este ţara'ta? 

Și unde este comoara pe care ai găsit- o ca să fim tovarăşi 


j cu tine. 
Dacă nu-mi spui mie adevărul te'duc la casa de judecată“. 
Tinărul a răspuns: „Nu: este aşa şi 'cesa ce; judecați nu este 
adevărat 
Fiindcă nu mi s-a descoperit nici o comoară şi nu ştiu nimic 
de vreuna“. 
S-a răspindit vestea. în tot tirgul din Efes 
Că un tînăr a găsit o comoară și a luat-o pe ea. 
Vestea a mers şi la biserica cea sfintă, la episcop: 
Acesta a trimis să-i ia (comoara) din mîinile sale şi l-a între- 
bat-pe el, spunîndu-i lui: 
„Tinere, de unde ești și care este ţara ta? 
Care este neamul tău şi unde este comoara pe. care se spune 
că ai găsit-o?“ 
Tînărul a răspuns: „Eu sînt din Efes. 
Sint fiul lui Rufus cel Ales care esțe dintre căpeteniile 
orașului“. 
A început apoi să se uite Imilco la toată mulţimea, 
(Căutind să zărească pe: careva din neamul şi stirpea sa 
Ori dintre cei mai îndepărtați de el sau vreun cunoscut mai 
apropiat al lui, 
Ca să-l cheme pe tatăl său să vină să-l ia din miinile celor 
(ce-l luaseră), 
Dar n-a văzut pe nici unul din neamul sau din stirpea sa. 
S-au aprins. lacrimile din albul ochilor săi și a început să 
plingă. 
Era acolo un sofist în biserica cea sfintă; 
L-a luat pe tînăr și l-a întrebat în chip limpede: 
„Spune-mi, tinere, fii sincer, pe cine ai ucis tu? 
Descoperă-mi şi explică- mi mie de unde ești, nu te ascunde 
de mine“ 
Tînărul i-a răspuns: „Eu îţi voi descoperi ţie adevărul 
Și îți voi spune ţie că din vremea cînd era împărat Caius. 
Apoi i-a descoperit întreaga întimplare. 
Sofistul a înţeles şi a ascultat întimplarea vrednică de 
minunare 

Și s-a mirat foarte de acest copil care dezvăluia fapte tainice. 
El și-a întins degetele sale şi a grăit: 
„(Copil) nedemn şi prost și vrednic de moarte, de mine tu 
ţi-ai bătut Joc. 
Eu te văd pe tine că ai doar doisprezece ani 
Și cum vorbeşti tu despre o vreme trecută de mult timp, 
Căci după calendarul grecilor (era seleucidă — n.n. C.D.) 
Sint două sute șaptezeci de ani de cind era (Caius) împărat. 
Tînărul a răspuns: „De el am fugit eu şi tovarăşii mei 
Și iată în virful muntelui aceluia am dormit eu șI cei şapte 
soţi ai mei“. 
S-au adunat căpeteniile și bătrinii și boierii, de asemenea și 
tineri? 
Ca să se ducă și să vadă comoara vieţii care s-a descoperit lor 
Și s-a strigat în tot ținutul efesienilor: 
„Veniţi pe dată și vedeţi acea comoară care s-a descoperit 
nouă“. 
Au auzit copiii care erau în peşteră şi s-au tulburat şi au 
tremurat de frică, 
Căci gîndeau că împăratul a trimis ca să-i aducă pe el. 
Dar i-a îmbărbătat pe ei fiul prefectului care a grăit aşa: 
„Sculaţi-vă şi întăriți-vă și îmbrăcați platoşa credinţei. 
Să ne bizuim pe cel care ne ajută pe noi, 
Căci el ne cîrmuieşte pe noi şi ne dă putere aşa precum este 
voia sa“. 
Cind a grăit el acestea, a intrat tînărul Imalcos și a stat 
printre el 
Și cu el au intrat episcopul și căpeteniile orașului. 
l-au văzut pe tineri care stăteau așezați pe pămînt. 
Ei le-au spus: „Bun găsit“, zicindu-le apoi: „Pacea să fie 
cu vol“ 
Pe dată ei au scris un raport împăratului Theodosios, 
(Scriindu-i aşa: „Stăpine al nostru, vino şi vezi 
Comoara vieţii care s-a descoperit nouă“. 
S-a înfricoșat împăratul și a venit de i-a văzut pe ei, 
Le-a dat bineţe, spunindu-le: „Pace vouă“. 
A luat tăblița de plumb şi a început să o citească 
Pentru ce pricină au intrat acei tineri şi s-au ascuns în 
peşteră. 

Împăratul Theodosios a scoborit jos (din munte) împreună 
cu ei 


ȘI le-a clădit lor o casă pentru trupurile lor 

